
1. INTRODUCERE 


1.1. Istoricul şi structura lucrării 


Probabil primul lucru care se poate remarca privitor la prezenta teză de doctorat este 
istoria sa extrem de lungă. Pe parcursul diverselor etape de documentare, redactare şi 
revizuire, lucrarea a suferit numeroase transformări, atât în spiritul, cât şi în litera sa. Întâi de 
toate, aria destinată inițial cercetării s-a restrâns progresiv. Cum se întâmplă cu majoritatea 
doctoranzilor, probabil, prima fază pe care am experimentat-o a fost aceea a entuziasmului, o 
etapă marcată de impresia că totul se poate face, se poate acoperi (şi/sau descoperi), se poate 
reinventa sau măcar redefini. Realitatea „din teren” a venit să tempereze avântul inițial, iar 
concluzia care s-a impus a fost aceea că profunzimea cercetării este preferabilă păstrării unei 
anverguri ce risca să disipeze acest demers la suprafaţa problemelor investigate. În acelaşi 
timp, lecturile fascinante în domeniu, decurgând una din alta şi pândite de pericolul 
transformării într-o poveste fără sfârșit, au dus la creşterea în dimensiuni a lucrării, temperată 
doar de providentialul şi cu adevărat finalul termen-limitá. Creşterea în calitate a tezei, pe de 
altă parte, a fost determinată, desigur, de pretioasele recomandări ale coordonatorilor de a 
căror îndrumare m-am bucurat şi față de care imi manifest întreaga recunoștință. Am început 
acest demers cu Prof. univ. dr. Carmen Vlad, în vreme ce Prof. univ. dr. Mircea Borcilă m-a 
ajutat să îl duc la bun sfârşit. 

În forma sa finală, lucrarea de față se structurează în trei capitole, dintre care primul 
priveşte cele două teorii ale limbajului explorate în ansamblul lor (lingvistica integrală, creată 
de către Eugeniu Coseriu!, respectiv teoria lingvistică a lui Noam Chomsky, iniţiată ca 
gramatică transformationalá si cunoscând ulterior, sub diverse denominatii, o carieră 
fulminantă în ştiinţele limbajului). Sunt comparate, astfel, bazele epistemologice asumate de 
către cercetătorii care au adoptat una sau alta dintre cele două poziţii, ca şi modul de 
concepere a limbajului şi a manifestărilor sale, iar în final unele dintre conceptele 
reprezentative pentru cele două direcții lingvistice. 

Într-o secţiune care a luat proporţii neaşteptate, pornind de la studiul lui Eugeniu 
Coseriu, Determinación y entorno. Dos problemas de una lingüística del hablar (1955-1956), 
este analizat fenomenul determinárii, aga cum apare el reprezentat, sau asa cum se poate el 
interpreta, cu ajutorul instrumentelor metodologice specifice celor douá directii de cercetare. 
Capitolul porneste de la competenta elocutionalá, aceasta constituindu-se ca un teren de 


cercetare şi de studiu comun, în continuare, pentru cele două teorii ale limbajului abordate 


! Au existat, de-a lungul timpului, numeroase discuţii despre modul în care numele lingvistului român ar trebui 
scris, motiv pentru care precizez de la început opțiunile în această privință privitoare la textul de față. Am 
adoptat varianta iniţială, românească: Eugeniu Coşeriu, pentru corpul textului, în timp ce pentru referinţe am 
păstrat varianta cu care a fost semnat fiecare volum sau studiu în parte. 


aici. Explicit sau nu, atât Eugeniu Coşeriu, cát şi Noam Chomsky, ca şi o mare parte a 
lingviştilor ce au continuat cercetarea pe liniile deschise de către cei doi mari lingviști, au 
acordat atenţie domeniului vorbirii. Am considerat necesar, aşadar, sá pun faţă în faţă 
instrumentele pe care cele două teorii le aduc în slujba identificării şi analizării competenţei 
vorbitorului nativ, oprindu-má la nivelul elocutional, adică al competenţei specifice planului 
vorbirii. Acesta este planul în care, prin orientare semnificatului către designat, se realizează, 
conform teoriei integrale a limbajului, actualizarea, proces inițial şi esențial al determinării. Pe 
acelaşi teritoriu lucrează şi lingvistii generativişti atunci când încearcă să identifice elementele 
comune tuturor fiinţelor umane, ce fac posibilă producerea de limbaj pe baza unui input 
limitat, provenit din experienţa lingvistică a comunităţii în care vorbitorul îşi achiziţionează şi 
perfectioneazá limba. Conţinutul lingvistic este comparat pornind în special de la conceptele 
coseriene de „semnificat” şi „designat”, ca şi de la relaţia care se stabileşte între acestea, in 
cadrul actului de vorbire. În teoria chomskyană am căutat echivalente posibile ale acestor 
concepte, urmând şi aici, în măsura posibilităților, un demers comparativ. 

În ultima parte a lucrării, am analizat momentul primar - şi cel mai important - al 
procesului de determinare, acela al actualizări. Ca şi în primele două secţiuni, demersul a 
pornit din direcția integralismului, mai exact de la coordonatele fixate în jurul acestui concept 
de către Eugeniu Coşeriu în acelaşi studiu fundamental: Determinación y entorno. Dos 
problemas de una lingüística del hablar (1955-1956). 

Un lucru extrem de important pe care, ca tânăr cercetător, l-am învăţat, alături de colegii 
mei, de la maeştrii noştri, cei în a căror şcoală ne-am format şi am studiat, este acela că nu e 
posibilă angajarea într-un demers de analiză a limbajului fără a asuma o direcţie de cercetare, 
o viziune asupra limbajului, ca şi a obiectelor de studiu conexe, necondiționată însă sau 
motivată de opţiunile stricte ale profesorilor noştri. Acest principiu a stat, de altfel, la baza 
cercetării cât se poate de nepărtinitoare a celor două teorii pe care le-am pus faţă în faţă, in 
încercarea de a explica un fenomen esenţial al limbajului, sau, mai bine zis, ansamblul de 
fenomene pe care îl regăsim în jurul procesului actualizării. Mărturisirea opțiunii mele 
personale la începutul acestei lucrări este un gest de onestitate necesar, fiind vorba, în acelaşi 
timp, de o opțiune la care am ajuns în urma unui studiu comparativ temeinic, completat cu 
lecturi de epistemologie si filosofia limbajului conexe. Astfel, în urma atentei cercetări a celor 
două direcţii lingvistice luate în discuţie aici, opţiunea mea s-a îndreptat spre lingvistica 
integrală, iniţiată şi susținută decenii la rând în primul rând prin studiile, publicațiile şi 
cursurile lingvistului de origine română Eugeniu Coşeriu, un lingvist apreciat în ţară, dar mai 
ales peste hotare, cea mai mare parte a activităţii sale didactice şi de cercetare desfăşurându-se 
la Universitatea din Tiibingen, Germania. Demersul desfăşurat în continuarea acestor pagini 
introductive are ambiția de a putea oferi argumentele cele mai convingătoare în sprijinul 


acestei afilieri declarate. 


1.2. Precizări 


Acest subcapitol va prezenta argumentele opțiunii initiale pe care am făcut-o când am 
ales teoriile lingvistice explorate în continuarea lucrării de față: integralismul şi 
generativismul (folosesc, deocamdată, acest termen, dar vor fi vizate mai multe faze succesive 
ale lingvisticii de sorginte chomskyană, cu diversele nume ce i s-au ataşat). 

1. Nu este deloc de neglijat contextul educaţional în care m-am format, ca tânăr 
cercetător, în cadrul şcolii de lingvistică de la Universitatea Babeş-Bolyai, din Cluj-Napoca. 
Departe de a-mi limita opţiunile prin cele asumate de către profesorii acestei şcoli, pot spune 
că, alături de colegii mei, am avut şansa de a beneficia de cunoştinţele, experienţa şi puterea 
de sinteză a celor care au întemeiat-o. Fără a ignora teoriile limbajului trecute sau 
contemporane, profesorii nostri, în special conducătorul acestei şcoli, prof. dr. Mircea Borcilá, 
dar si alti dascăli precum prof. dr. Carmen Vlad, n-au făcut decât să ne ghideze în 
mai incitantă pentru fiecare dintre noi. 

După formarea unei baze de cunoştinţe dobândite în timpul cursurilor de lingvistică din 
anii de studiu universitar, am avut şansa de a profita, la Cluj, de continuarea studiilor şi 
specializarea în lingvistica integrală în cadrul Centrului de studii integraliste al Facultăţii de 
Litere?. Beneficiind de patronatul spiritual al maestrului Eugeniu Coşeriu şi de coordonarea 
permanentă a profesorului Mircea Borcilă, Centrul de studii integraliste le-a oferit tinerilor 
cercetători de la Cluj oportunitatea de a supune discuţiei colegilor şi specialiştilor din 
domeniu rezultatele activităţii lor de cercetare lingvistică, dilemele și întrebările ce încă își 
căutau răspuns. 

Pentru toată atenţia arătată activităţii mele de cercetare, dar mai ales pentru îndrumarea 
acordată pe parcursul studiilor doctorale, aduc din nou multumirile mele celor doi 
coordonatori (succesivi) al prezentei teze, doamna profesor universitar doctor Carmen Vlad, 
respectiv domnul profesor universitar doctor Mircea Borcilă. Amândurora le mulţumesc 
pentru sfaturile bune pe care mi le-au dat, pentru indicaţiile bibliografice şi pentru materialele, 
cărțile şi studiile pe care mi le-au pus la dispoziţie, pentru imensa răbdare şi încrederea 
acordată în toată perioada de elaborare a tezei de doctorat. 

2. Integralismul şi generativismul au fost selectate ca bază teoretică si suport al 
aplicaţiilor analitice din prezenta lucrare şi datorită faptului că acestea pot fi considerate 
direcţii esenţiale de cercetare a limbajului în lingvistica secolului XX. Generativismul a ajuns 
să fie cunoscut, promovat şi dezvoltat pe toate meridianele, cu aplicaţii şi exemplificări în 
foarte multe limbi şi cu rezultate concrete extrem de promițătoare. Integralismul, deşi cu ceva 
mai puţini adepţi, dispune, am certitudinea, de profunzimea şi de potenţialul ce îi pot asigura 


locul printre doctrinele majore în acest domeniu de studiu. Aşa cum se profilează în prezent 


? Pentru o prezentare detaliată a activităţii membrilor Centrului de studii integraliste, vezi OANCEA, OBROCEA 
2013, passim. 


cercetarea limbajului, aceste două teorii pare că vor fi continuate şi dezvoltate, cu rezultate 
semnificative, încă foarte multă vreme de aici înainte. 

3. Putem spune că, pe parcursul secolului trecut, cercetarea lingvistică a „explodat”, 
generând extrem de numeroase studii şi volume şi producând dezvoltări spectaculoase, ce 
fructifică diverse teorii ale limbajului. Printre altele, rezultate extrem de interesante s-au 
obţinut în diversele ramuri ale pragmaticii, cognitivismul a fost atras tot mai mult în 
dezbaterea lingvistică, iar poetica s-a consolidat şi ea ca domeniu de cercetare. Totuși, m-am 
oprit la integralism si generativism şi pentru că aceste teorii pot fi ,,másurate” începând chiar 
cu temelia lor epistemologică, extrem de relevantă pentru perspectiva asupra limbajului, 
pentur instrumentele metodologice dezvoltate în cadrul fiecăreia dintre cele două teorii, ca si 
pentru analiza concretă la care se (poate) ajunge. Statutul lingvisticii ca ştiinţă a culturii sau ca 
ştiinţă a naturii reprezintă un aspect pe care orice cercetător în ale limbajului trebuie să şi-l 
lămurească. Coşeriu însuşi afirma că epistemologia, aşa cum este ea înţeleasă de către 
generativişti, ar presupune umplerea prăpastiei dintre ştiinţele naturii şi ştiinţele spiritului, cu 
această intenţie, afirmă lingvistul român, revenindu-se, de fapt, la o veche eroare în 
conceperea teoriei epistemologice (COSERIU 1968: 28). Am acordat, aşadar, o atât de 
însemnată parte a prezentei lucrări tocmai privirii comparative asupra celor două direcţii de 
cercetare din perspectiva situării lor epistemologice pentru a evita o presupusă „traversare” 
într-o direcţie şi în cealaltă a unei prăpastii care este, de altfel, de netrecut. 

4. O relaţie particulară care se poate identifica între cele două teorii abordate aici vine 
din atenta observaţie sub care Eugeniu Coşeriu a menţinut permanent dezvoltările înregistrate 
în generativism. Cele două orientări s-au lansat în perioade foarte apropiate, la mijlocul 
secolului trecut, iar pentru Coşeriu cunoaşterea direcțiilor trecute şi contemporane lui în 
cercetarea limbajului a reprezentat rezultatul unei fireşti şi cât se poate de binevenite 
curiozitáti, ca şi împlinirea unei datorii de care ar trebui să fie conştient orice lingvist. Oricât 
de convinşi am fi de justetea orientării pe care am ales-o, avem datoria de a cunoaşte munca 
acelora care trudesc pe acelaşi câmp cu noi. Atitudinea lui Eugeniu Coşeriu este, din acest 
punct de vedere, exemplară. Nu doar un lingvist de excepţie, ci chiar promotorul unei teorii a 
limbajului, el a fost mereu interesat de cercetarea întreprinsă de alti lingvişti, înțelegând şi 
apreciind eforturile realizate de către aceştia, transmitándu-le studenţilor săi rezultatele cele 
mai relevante ale muncii lor. Astfel, într-un curs pe care l-a predat în semestrul de vară al 
anului 1968 la Universitatea din Tiibingen şi care s-a concretizat într-un volum intitulat 
Einführung in die  transformationelle Grammatik [Introducere în gramatica 
transformationalá], lingvistul român a prezentat gramatica generativá cu toate dezvoltările 
sale de până la acel moment, într-un demers expozitiv, dar şi critic. Cele două teorii au avut 
un obiect de cercetare comun (chiar dacă înțeles, în multe privinţe, în mod diferit), rezultatele 
diferite la care s-a ajuns, adesea pe căi, fiind interesante și provocatoare. Câteva dintre aceste 


idei, aşa cum sunt prezentate în cursul menționat deja, dar şi în multe lucrări ulterioare, sunt 

prezentate mai jos, cu scopul doar de a argumenta, foarte pe scurt, opțiunea mea pentru cele 
două teorii lingvistice. La fiecare dintre aceste idei se va reveni în corpul lucrării, cu analiza şi 
precizările necesare. 

a. Locul esenţial al limbajului în definirea fiinţei umane. Nici pentru lingvistul român, 
dar nici pentru Chomsky sau pentru cei care l-au urmat, limbajul nu este un simplu obiect de 
studiu, izolat de cei care îl produc, îl receptează şi îl înţeleg, de vorbitori. Una dintre căile prin 
care Chomsky implică direct natura umană în studiul limbajului este importanţa pe care o 
acordă învăţării limbii de către copil (chiar dacă se limitează la învăţarea limbii materne) — un 
aspect pe care Coşeriu l-a remarcat şi l-a analizat (COSERIU 1968: 49). Lingvistul român 
afirmă că învăţarea limbii a devenit numai datorită gramaticii transformationale o problemă 
principală a investigaţiei lingvistice, înainte procesul de asimilare a elementelor unui idiom 
fiind doar o problemă practică a lingvisticii aplicative sau a psihologiei lingvistice. În acelaşi 
timp, pentru Coşeriu, limbajul stă chiar la baza definirii fiinţei umane drept ceea ce este, 
reprezentând temelia dimensiunii sale spirituale. 

b. Explicitarea cunoaşterii intuitive a vorbitorului. Coşeriu remarcă pasul enorm pe care 
lingvistica îl face prin această propunere a lingvisticii generative (v. COSERIU 1968: 19). 
Totuşi, în timp ce generativiştii aleg să încerce explicitarea cunoaşterii intuitive a omului într- 
un cadru pozitivist şi tratează limbajul ca expresie a gândirii umane, presupunând, astfel, 
existenţa unei succesiuni în apariția şi manifestarea acestora (v. pentru aceasta şi CHOMSKY 
1959: 57-58), în cadrul integralismului se consideră că gândirea şi limbajul emerg împreună 
în conştiinţa umană. 

Coşeriu acordă acestei problematici un spaţiu extins în scrierile sale, prezentând uneori 
ideile referitoare la cunoaşterea intuitivă aşa cum ele s-au conturat în cadrul gramaticii 
generative. El apreciază faptul că Chomsky admite existenţa cunoaşterii intuitive a limbii la 
vorbitorul naiv — o concepţie ce are drept consecinţă metodologică nu doar admisibilă, ci chiar 
necesară, transformarea cunoaşterii lingvistice intuitive în bază a descrierii competenţei 
lingvistice. Lingvistul poate analiza propria sa cunoaştere lingvistică, din postura lui de 
vorbitor naiv, sau pe aceea a altor vorbitori (COSERIU 1988/1992: 218-219). Ideea cunoaşterii 
lingvistice ca o cunoaştere intuitivă este identificată de către Coșeriu în gândirea lui B. Croce 
(dar vezi şi referintele din CosERIU 1988/1992: 219, nota 1). El crede, de asemenea, că lui 
Chomsky aceste idei îi parveniseră prin opera lui E. Sapir şi poate prin aceea a lui B. de 
Courtenay. Remarcabil este faptul că Chomsky formulează această poziție ca pe o 
contrapondere explicită la o tendinţă lingvistică, cea behavioristă, în care chiar şi discutarea 
existenței (şi implicit a cercetării) unei cunoaşteri intuitive a vorbitorului era greu de 
conceput, dacă nu chiar inadmisibilă. Coşeriu semnalează faptul că această latură a gândirii 
lingvistice a lui Chomsky îşi are rădăcinile tocmai în recenzia publicată in 1959 la cartea lui 
B. F. Skinner şi că ea va fi dezvoltată metodologic în ceea ce avea să devină gramatica 
generativă (COSERIU 1988/1992: 220—221). 


Cunoaşterea originară/intuitivă va reprezenta punctul de plecare pentru cercetare şi în 
integralism, unde însă investigarea limbajului şi a manifestărilor sale se va desfăşura pe 
coordonate diferite. 

c. Ideea creativităţii lingvistice. Aducerea în dezbarea lingvistică a acestui concept este 
un alt merit pe care Coseriu 1-1 recunoaşte deschis si în repetate rânduri lui Chomsky. Tot 
astfel cum limbajul reprezintă o dimensiune fundamentală a naturii umane, fără de care 
aceasta nu ar putea fi niciodată complet definită, creativitatea reprezintă o dimensiune 
esenţială a limbajului uman. Lingvistul român remarcă utilitatea abordării aspectului creativ al 
limbajului, printre altele în raport cu învăţarea limbii de către copii (COSERIU 1968: 26). 
Copilul, menţionează acesta, conform afirmațiilor lui Chomsky, este activ, este creator şi 
depăşeşte limitele a ceea ce a aflat din activitatea de vorbire a adulților. Drumurile celor două 
teorii lingvistice se despart din nou la momentul explicării fenomenului creativităţii la nivelul 
limbajului uman. Chiar dacă laudă, aşa cum afirmam mai sus, aducerea în discuţie a 
fenomenului creativităţii de către Chomsky, Coşeriu nu poate fi de acord cu modul în care 
generativiştii încearcă explicarea acestuia. Ei pun existenţa sa pe seama prezenţei materiale a 
anumitor cunoştinţe înainte de învăţarea limbii. Copilul beneficiază, afirmă Chomsky, de 
prezenţa unor scheme înnăscute ale unei gramatici generale — o explicaţie ce se încadrează în 
modul pozitivist de a privi limbajul şi limbile, pentru care s-a optat în generativism (COSERIU 
1968: 26). 

Coşeriu pune aceste interpretări pe seama profilului deficitar al pregătirii filosofice, 
remarcat uneori în ceea ce îi priveşte pe lingviştii nord-americani (v. şi COSERIU 1968: 28) şi 
consideră ideea conform căreia creativitatea ar fi înnăscută drept „inacceptabilă” (COSERIU 
1968: 50). Prin modul în care încearcă să explice creativitatea, Chomsky se situează într-o 
fază pre-kantiană a filosofiei, în linia gândirii lui Descartes. Coşeriu nu este de acord cu 
opinia conform căreia trebuie să ne imaginăm învăţarea limbii ca pe o simplă reducere la 
ideile înnăscute, copilului nerămânându-i altceva de făcut decât să recunoască limba vorbită 
în interiorul societăţii în care trăieşte. Ceea ce se întâmplă, mai degrabă, afirmă Coşeriu, este 
constatarea de către copil a eficacitátil sau ineficacităţii anumitor expresii, urmare a unor 
experienţe. În funcţie de fiecare caz în parte, el va menţine expresia folosită sau va renunţa la 
ea. Învăţarea limbii primeşte astfel o interpretare dialectică, fiind înţeleasă ca o perpetuă 
deplasare a copilului între creaţia lingvistică şi necesitatea de a renunţa la creaţia lingvistică 
din motive practice (COSERIU 1968: 49). Diferenţa majoră între cele două abordări ale noțiunii 
de creativitate vine din limitele pe care generativismul le impune manifestării acestui fenomen 
la nivelul limbajului, limite desființate de către Coşeriu, care afirmă că este nevoie să 
descriem caracterul creator al limbii în afara regulilor, limba putând astfel să fie interpretată şi 
drept creare de noi reguli (COSERIU 1968: 42). 

Este binecunoscut pentru orice lingvist interesat de generativism faptul că apariţia 


acestei teorii a limbajului este strâns legată de recenzia la cartea lui B. F. Skinner, Verbal 

Behavior, recenzie publicată de către Noam Chomsky în 1959. Punctul 3.2. Direcţia 
pozitivistă, de sub primul capitol al lucrării de faţă, analizează o parte dintre ideile lansate de 
către lingvistul american cu ocazia apariției respectivei recenzii. Amintim aici doar faptul că 
în acea scriere se profilează coordonatele expuse mai sus, coordonate ce vor fi mai târziu 
reluate şi dezvoltate. 

Am rezumat aici câteva dintre ideile merituoase, care tin de intuirea naturii limbajului 
ca atare, promovate de către Chomsky, extrem de pretuite de către Coseriu, subordonate însă, 
în linia generativistă, unor curente de orientare neopozitivistă. Cu deosebire în primul capitol 
al prezentei lucrări, se va balansa între cele două teorii ale limbajului, pornindu-se de la 
fiecare dintre ideile de mai sus şi expunându-se mai pe larg modul în care ele se dezvoltă în 
cele două perspective. 

5. Un alt factor care m-a determinat sá pun faţă în față integralismul si generativismul 
este cadrul pe care cele două teorii îl constituie pentru studierea noţiunilor abordate în 
capitolele al treilea şi al patrulea ale lucrării: determinarea şi momentul initial al realizării 
acesteia, actualizarea. Integralismul oferă, după cum bine se ştie, punctele de reper şi 
premisele necesare pentru abordarea tuturor planurilor limbajului: universal, istoric, 
individual, în vreme ce generativismul este caracterizat de către lingvistul român drept o 
„lingvistică a vorbirii”. Este tocmai planul care ne-ar permite să studiem fenomenul 
determinării, respectiv al actualizării, şi din perspectivă generativistă. Utilizând studii care 
deja s-au realizat în jurul acestei problematici şi explorând potentialitátile pe care 
generativismul le deţine pentru cercetarea fenomenelor care interesează aici, încerc să pun în 
valoare şi în perspectivă, în acelaşi timp, instrumentele pe care cele două teorii le deţin pentru 
studierea acestor probleme, de mare interes pentru orice lingvist. 

6. Lucrarea de faţă porneşte, aşadar, după cum am menţionat deja, de la unul dintre cele 
mai importante studii scrise de către Eugeniu Coşeriu, în prima parte a activităţii sale: 
Determinación y entorno. Dos problemas de una lingüística del hablar (1955-1956), a cărui 
importantá covársitoare rezultá din faptul cá delimiteazá cele trei domenii de cercetare si cele 
trei lingvistici aferente fiecărui aspect al limbajului: vorbirea; limba particulară; 
discursul/textul. 

Chiar dacă au existat referiri anterioare la aspecte caracteristice „sectorului” cel mai 
dinamic al limbajului: activitatea efectivă de vorbire, Coşeriu este acela care a postulat 
necesitatea nu doar a cercetării acestor aspecte, ci chiar a existenţei unei lingvistici propriu- 
zise, dedicate actului lingvistic în toate particularitátile realizării sale, a unei lingvistici a 
vorbirii, aşadar. În ce priveşte limbile particulare, prin noul mod de abordare a cercetării 
idiomurilor, lingvistul român dă un imbold depăşirii prin asimilare a structuralismului clasic, 
înspre un structuralism dinamic, presupunând o cercetare integrată a aspectelor sistematice ale 


limbilor, fără limite artificiale între morfologie şi sintaxă, între gramatică şi vocabular. In fine, 

lingvistica textului ar avea menirea de a se ocupa de studierea producţiilor efective ale 
vorbitorilor, cu trăsăturile lor specifice diferitelor moduri şi niveluri de realizare. 

Stabilirea unor căi şi a unor domenii clare de cercetare a limbajului, după cum s-a arătat 
mai sus, este, poate, meritul cel mai mare al acestui studiu. El contine însă, în titlu, două 
concepte fundamentale pentru o „lingvistică a vorbirii”: determinare şi cadru, concepte care, 
deşi nu au fost postulate pentru prima oară în lucrarea coşeriană, au fost, se poate spune, 
reinventate, prin definirea lor într-o perspectivă cu totul nouă. Lucrarea de faţă îşi propune sá 
urmărească modul de tratare a celui dintâi dintre aceste două concepte, în cadrul celor două 
teorii lingvistice menţionate mai sus. 

Astfel, voi urmări coordonatele „determinării”, ca şi potenţialul său aplicativ, ce se 
vădeşte în cercetarea de tip integralist, pe de o parte, şi posibila definire a aceluiaşi concept în 
liniile şi limitele lingvisticii de tip generativist, pe de altă parte. Motivul pentru care am 
urmărit noţiunea de determinare, insistând asupra momentului actualizării, nu doar în 
integralism, ci şi in generativism, este unul pe care deja l-am relevat în cadrul /ntroducerii, şi 
anume acela că Eugeniu Coseriu a definit generativismul, cu argumentele de rigoare, asupra 
cărora voi reveni în segmente ulterioare ale lucrării, drept o „lingvistică a vorbirii”. 

Am optat, mai întâi, pentru o privire comparativă asupra integralismului şi a 
generativismului, urmând apoi să fie analizat conceptul propus, în liniile de dezvoltare 
specifice aceloraşi lingvistici. Pe lângă tratarea modului în care conceptul de determinare a 
fost abordat, se va încerca şi o anticipare a posibilelor sale dezvoltări şi aplicaţii, în contextul 
evoluţiei celor două direcţii de cercetare a limbajului, linii definitorii pentru lingvistica 


secolului XX, şi poate şi pentru a celui pe care îl trăim. 


1.3. Integralismul — o „teorie integrală” a limbajului 


Seria pasajelor pe care le-am extras şi redat în lucrarea de față se deschide aici cu o 
adevărată mărturisire de credință a lui Eugeniu Coşeriu, unul dintre cele mai frumoase, mai 
relevante şi mai lămuritoare pasaje pentru gândirea lingvistului român: 

,. sunt gata să recunosc cá tot ceea ce e valabil în scrierile şi cercetările mele, în 
calitate de concepție şi metodă, provine de la alti lingvisti si alti filosofi ai limbajului, in 
virtutea unui proces dialectic de sinteză în care piatra de încercare [/a pierre de touche] a fost 
realitatea limbajului, aşa cum e cunoscută prin introspectie şi observaţie reflexivá sau 
hermeneutică. În aceste trăsături esenţiale, consider concepţia mea ca tentativa de a-i concilia 
— prin raportare la realitatea însăşi a limbajului — pe Saussure şi pe Humboldt, pe fondul 
sugestiilor care mi-au venit de la Pagliaro, de la Hjelmslev, de la Sapir, de la Menendez Pidal 
şi, pe un alt plan (filosofic şi epistemologic), de la Aristotel, de la Leibniz, de la Vico, de la 


Hegel şi de la Croce, mai ales de la Aristotel şi de la Hegel. Şi, în general, principiul meu în 


interpretarea tuturor acestor sugestii şi pentru integrarea lor într-o concepţie filosofică şi 
lingvistică unitară a limbajului, a fost acela de a acorda încredere celorlalți interpreţi, acela de 
a nu presupune dinainte reaua lor intenţie [/eur mauvaise foi], deoarece orice concepţie si 
orice teză formulată se bazează întotdeauna pe o intuiţie corectă, ce îşi conţine sâmburele de 
adevăr, în ciuda unor posibile deviații şi partializári care pot surveni la momentul explicitării 
acestei intuitii. Convingerea mea este că scopul oricărei ştiinţe e acela de a spune «lucrurile 
aşa cum sunty şi că toţi cercetătorii demni de acest nume urmăresc acelaşi scop, chiar dacă 
orice explicaţie devine, din motive contingente şi din cauza condiţiilor de cercetare, o 
partializare care trebuie completată prin alte explicitări. Acesta e criteriul hermeneutic pe care 
l-am aplicat întotdeauna — si în acest sens, în primul rând — gândirii lui F. de Saussure” 
(COSERIU 2004: 17-18). 

Eugeniu Coşeriu este inițiatorul a ceea ce se numeşte azi lingvistică integrală sau 
integralism, un termen şi o concepţie cărora le vor fi dedicate primele pagini ale prezentei 
lucrări, în încercarea de a prezenta proiectul ştiinţific al cercetătorului român, inclusiv prin 
prisma relației sale cu numele sub care acesta începe să fie tot mai mult cunoscut. De altfel, se 
poate spune că numele de „lingvistică integrală” vine ca o consecinţă firească, nefăcând 
altceva decât să rezume perfect orientarea deschisă de către Coşeriu în cercetarea limbajului, 
funcționând ca o „definiţie prescurtată” a viziunii coşeriene asupra limbajului, în toate 
aspectele sale. 

Acest termen a fost ales şi confirmat ulterior de către Coşeriu însuşi, ca descriind o 
lingvistică ce, definindu-se drept integrală, „nu se găseşte între alte forme ale lingvisticii, ci 
deasupra tuturor, fiindcă vrea să le înglobeze pe toate” (CosERIU 1999A: 435). Coseriu 
propune acest nume pentru teoria sa în mod explicit in 1983, făcând o diferenţiere clară față 
de alte acoperiri ale aceluiaşi termen sau ale unor termeni similari. Astfel, el exprimă o 
disociere fermă faţă de teoria germanului Helmut Gipper, a cărui „lingvistică integrală” îşi 
propune să înglobeze toate bazele neuro-fiziologice ale limbajului. Socotim că o confuzie 
între cele două „lingvistici integrale” e uşor de evitat, având în vedere că aceea promovată de 
către Coşeriu lasă aspectele biologice în afara studiului limbajului, definind în mod repetat 
lingvistica drept „exclusiv o ştiinţă a culturii” (COSERIU 1999A: 435). O altă diferenţiere este 
făcută faţă de ceea ce se numeşte, de fapt, „lingvistică integralistá”, o direcţie dezvoltată în 
Marea Britanie, de către Roy Harris, care propune studierea limbii ca una dintre determinările 
— nu neapărat cea mai importantă — ce caracterizează vorbirea. Evident, Coşeriu nu poate fi de 
acord cu o astfel de poziţie rezervată limbii în studiul procesului lingvistic în integralitatea sa, 
limba neputând fi, în opinia sa şi a oricărui lingvist ce urmează principiile integralismului, „o 


determinare între alte determinări. Toate celelalte determinări ale vorbirii pot lipsi, singura 

determinare care nu poate lipsi pentru ca actul să fie limbaj este această determinare”: 
limbajul ca limbă particulară (COSERIU 1999A: 436). 

Coşeriu explică cele trei sensuri diferite prin care se poate justifica alegerea acestui 
nume pentru teoria pe care el a initiat-o în termenii prezentați mai jos. 

1) Lingvistica integrală este „o lingvistică integratoare, adică una care admite puncte de 
vedere diferite, perspective diferite cu privire la aceleaşi probleme şi acceptă, deci, discuţia, 
opoziția între diferite perspective cu privire la un domeniu, la anumite fapte ş.a.m.d.” 
(CosERIU 1999A: 441; Vezi şi COSERIU 1999A: 447). Este vorba aici de o idee pe care o 
întâlnim şi în fragmentul cu care am deschis acest capitol — nu o simplă idee, de fapt, ci un 
principiu constructiv pe care îl putem regăsi în toată opera coşeriană. Lingvistul român a fost 
preocupat întotdeauna de a descoperi „sâmburele de adevăr” din orice teorie lingvistică, 
mizând pe buna credinţă cu care cercetătorii se presupune că se apleacă asupra problemelor 
limbajului uman. Desigur, este un principiu care prezintă, pentru orice om de ştiinţă, şi riscuri, 
Coseriu însuşi fiind adesea acuzat cá nu face decât să compileze aspecte teoretice relevate 
deja de către alti lingvisti şi filosofi. El nu a negat niciodată preluarea unor idei şi chiar a unor 
concepte — ca atare sau redefinite — de la alti lingvisti. Rezultatul este însă departe de a fi o 
simplă compilaţie“, concretizându-se, de fapt, într-o integrare a tuturor acestor idei şi concepte 
într-o viziune unică asupra limbajului, singura, din punctul meu de vedere, care, în cercetarea 
contemporană, poate oferi un cadru complet pentru descrierea şi explicitarea unuia dintre 
fenomenele ce definesc în mod esenţial ființa umană. 

2) Lingvistica integrală este numită astfel şi pentru cá, în concepţia lui Coşeriu, „o 
lingvistică nu poate fi dezvoltată fără o teorie de bază — nu poate fi dezvoltată cu coerenţă şi 


nu poate duce la rezultate satisfăcătoare — şi fără o concepţie cu privire la obiectul ei, în fond, 


x 


3 Termenul de „lingvistică integrală” este asumat si explicat de către Coşeriu şi in semnificativul volum de 
interviuri realizat cu lingvistul român, în 1997, de către Johannes Kabatek şi Adolfo Murguia. Răspunzând 
întrebării lui Murguia dacă acceptă pentru teoria sa termenul, numele de „lingvistică integrală”, Coşeriu 
confirmă această alegere pe care el însuşi a făcut-o şi o justifică în primul rând prin cadrul specific pe care l-a 
stabilit pentru cercetarea limbajului. Insistá, deci, pe cele trei tipuri de lingvistică: a vorbirii, a limbilor 
particulare şi a textului, menite a acoperi în cercetare toate aspectele limbajului (COSERIU (INTERV.) 1997: 157— 
167). Vezi, de asemenea, explicaţiile din COSERIU 2004: 21-22. Vezi, pentru o discuţie mai amplă a termenului 
de „lingvistică integrală”, Vilcu, D., A Plea for „Integral Linguistics" (Cluj-Napoca, 2013). Vezi şi Vilcu, D. 
2008, Vilcu, D. 2016. 

Cei interesaţi de opera lui Eugeniu Coseriu care, din diverse motive, ezită să accepte pentru întreaga operă a 
lingvistului român si pentru căile pe care le-a deschis în cercetarea limbajului termenul de lingvistică integrală, 
sau care pur şi simplu nu cunosc acest termen, s-au întrebat adesea dacă teoria lui Coşeriu se poate încadra în 
vreun curent de gândire filosofică sau lingvistică. Dat fiind faptul că lingvistul român a înglobat în teoria sa 
toate ideile pe care le-a considerat valoroase în cercetarea lingvistică şi în gândirea filosofică, rezultatul muncii 
sale a fost definit uneori în termenii unui „eclectism clarificator”. Întrebat de posibila sa adeziune fermă la un 
curent de gândire, Coşeriu însuşi a respins o astfel de idee, replicând, în schimb, că urmează o filieră de gândire 
care poate fi caracterizată vag drept idealism sau hegelianism, cu un termen creat special pentru această 
tendinţă: idealism rational. Jórn Albrecht, care încearcă un răspuns la repetatele întrebări privind adoptarea de 
către Coşeriu a unui curent anume de gândire, respinge „cu indignare” expresia „eclectism”, chiar acompaniată 
de adjectivul „clarificator”. Albrecht preferă să adopte ca răspuns la aceste întrebări titlul unui articol al lui 
Harald Thun: „Coşeriu a făcut şcoală” (ALBRECHT 2013: 30). 


A 

fără o filosofie a limbajului. Cel puţin o teorie implicită, cel puţin o ştiinţă originară, in acest 
sens, trebuie să avem ca să putem începe a ne ocupa de acest obiect” (COSERIU 1999A: 442). 
Iată încă un punct de vedere din care termenul de „lingvistică integrală” pare a fi pe deplin 
justificat nu doar datorită faptului cá teoria inițiată de către Coşeriu beneficiază de o solidă 
bază teoretică şi filosofică, ci şi aceluia că alte orientări, considerate în general ca având mult 
mai mare greutate în lingvistica zilelor noastre, sau nu se preocupă în mod special de un astfel 
de suport (cum este pragmatica, mult mai degrabă orientată spre partea de utilizare a 
limbajului decât spre o situare explicativă a acestuia într-un context mai larg: filosofic, 
antropologic, cultural), sau îşi asumă anumite fundamente teoretice în mod nejustificat ori 
chiar greşit, cu interpretări ajustate în funcţie de nevoile şi rezultatele practice ale cercetării, 
aşa cum se întâmplă, uneori, in generativism (vezi, mai jos, capitolul 2.3.2. Direcţia 
pozitivista). 

3) Al treilea sens, poate cel mai important, în care se întrebuințează şi prin care se 
justifică termenul de „lingvistică integrală”, este legat de lingvistica însăşi şi vizează atât 
determinările vorbirii, cât şi „ştiinţa” sau „ştiutul” [saber/competenta] pe care o/il avem cu 
privire la aceste determinări. Teoria coserianá „urmăreşte toate determinárile vorbirii ştiute de 
vorbitori şi care ajung să hotărască, să poată determina într-un fel vorbirea sa.” Evident, limba 
este considerată, între toate acestea, „forma necesară, determinarea care nu poate lipsi” 
(COSERIU 1999A: 442—443). Este sensul lingvisticii integrale la care se va reveni adesea pe 
parcursul acestei lucrări, dat fiind că este vizat aici cadrul însuşi în care se desfăşoară 
cercetarea limbajului, acel cadru care îi conferă integralismului unicitatea, prin includerea în 
cercetare a tuturor aspectelor limbajului, aşa cum au fost ele identificate şi definite de către 
Coşeriu. 

Esentiale sunt cele trei niveluri ale limbajului (universal/al vorbirii in general; istoric/al 
limbilor particulare; individual/al textului (discursului), cu toate determinările care le 
caracterizează. În funcţie de aceste niveluri se conturează, de altfel, un întreg proiect de 
cercetare a limbajului şi a limbilor, pe care Coşeriu îl descrie, în coordonatele sale principale, 
în unele dintre ultimele lui scrieri. Desigur, acest proiect a existat, cel puţin parțial, încă de la 
începuturile activităţii de cercetare a lui Coşeriu, căpătând tot mai multă substanţă în scrierile 
sale ulteriore şi definind ştiinţe particulare menite a se ocupa de ariile limbajului rămase la 
periferia sau chiar în afara interesului lingvistilor până la acel moment. 

Marele merit al lingvisticii integrale este, deci, acela de a fi „integrat” în cercetarea 
limbajului toate aspectele care erau respinse din principiu, în structuralism, ca fiind irelevante 
sau prea puţin structurate pentru a putea fi descrise şi schematizate. Aceste aspecte au fost 
listate, de exemplu, în COSERIU 2004 (p. 23), într-un tablou sinoptic care rezumă 
schematizarea prezentată în COSERIU & GECKELER 1981 (p. 55). Indicaţii privitoare la 
disciplinele lingvistice existente, dar şi la cele care trebuie inițiate şi dezvoltate apar, de 


asemenea, în volumul Lecţii de lingvistică generală, ca şi în studiul Más allá del 


estructuralismo. Folosind toate aceste surse, am redat într-o sinteză (Cf. Schema 1: 20) 
proiectul de cercetare integralist, aşa cum am înţeles că se contura el în intenţiile lingvistului 
român. Am urmat, in schematizarea de mai jos, în primul rând, cele trei planuri ale limbajului, 
în funcţie de care se organizează cercetarea lingvistică în integralism, subliniind încă o dată 
cele două noi lingvistici propuse de către Coseriu: a vorbirii (sau ,designationalá”, cu un 
termen propus de către Mircea Borcilá) şi a textului, căreia i-a fost dedicat, de către lingvistul 
român, un volum întreg: Lingvistica textului (1981). În plus, skeologia trebuia să fie o 
lingvistică a lucrurilor, în măsura în care cunoaşterea acestora e implicată în producerea şi 
perceperea actelor de vorbire. 

Segmentul median al Schemei 1, dedicat planului istoric, aliniază in partea stângă 
elementele asumate de către lingviştii structuralişti ca obiect al cercetării lor. Se remarcă, 
dintre acestea, cel cu care se finalizează prima parte a schemei, anume structura, evidențiat 
aici din două motive. În primul rând, este importantă reliefarea diferentierilor ulterioare, 
realizate de către Coseriu, între sistem, normă, tip şi vorbire. Dintre respectivele elemente, cel 
care corespunde structurii este sistemul, iar de această echivalență se leagă şi a doua 
observaţie privitoare la elementul structurii, şi anume faptul cá structura/sistemul este, de 
fapt, singurul aspect cercetat în cadrul structuralismului. Mergând în sensul invers, ascendent, 
al diferentierilor realizate, ajungem la elementul ,limbaj" şi la echivalenta pe care 
structuraliştii o presupuneau, o subintelegeau între polii acestei clasificări: limbajul si 
structura. Lăsându-se la o parte toate elementele prezente în partea dreaptă a dihotomiilor 
(considerate ca fiind mult prea nestructurate sau prea puţin importante pentru a face obiectul 
cercetării lingvistice), nu a fost deloc dificil ca studiul structurii să fie identificat cu acela al 
limbajului — un demers ce a caracterizat cercetarea de tip structuralist. Toate aceste 
manifestări sunt recuperate de către Coşeriu în cadrul proiectului integralist, ca obiecte de 
studiu al disciplinelor aliniate în ultima coloană a tabelului. Desigur, unele dintre disciplinele 
corespunzătoare nu sunt noi, istoria limbii sau dialectologia având deja o carieră lungă, cu 
rezultate spectaculoase pentru înţelegerea limbilor, a relaţiilor dintre ele şi din interiorul lor. 
În cadrul proiectului integralist se propune, însă, o regândire a acestora în termenii unui 
structuralism dinamic, în interiorul unui ansamblu disciplinar, menit să completeze 
structuralismul clasic, dominant în lingvistică până la mijlocul secolului trecut. 

Pe lângă disciplinele prezente în tabel, Coşeriu propune, de asemenea: a) deontologia 
de exemplaritate; c) o teorie a politicii lingvistice şi a planificării sale şi d) o teorie a traducerii 
(COSERIU 2004: 22; vezi şi COSERIU 1998: 430—431). 

E adevărat, cea mai mare parte a activităţii de cercetare a lui Coşeriu a fost dedicată 
aspectelor legate de planul idiomatic al limbajului. Dacă lingvistica textului a beneficiat de 


dezvoltări ulterioare, multe dintre conceptele sale fiind dezbătute, explicitate şi exemplificate, 


lingvistica vorbirii a rămas, in cea mai mare măsură, în stadiul de proiect, aşteptându-şi încă 
împlinirea. 

Proiectul imaginat de către Coşeriu pune la dispoziţie baza departajărilor teoretice 
inerente fiecăreia dintre cele trei tipuri de lingvistică în parte, rămânând în sarcina „urmaşilor” 


lingvistului român continuarea acestuia şi dezvoltarea sa într-o ştiinţă completă a limbajului. 

vorbirea în general 
lingvistica vorbirii 
[competenţă elocutionalá: 
cunoașterea lucrurilor și a principiilor gândirii] skeologie 


limbaj 


gramatica uzului 


limbaj primar metalimbaj metalingvistic 


DA lingvistica 
tehnică liberă 


discurs repetat — — + — — - discursului 
repetat 


planul sincronie diacronie _ _ — — istoria limbii 
istoric 
i dialectologia, 
arhitectura — — —-  sociolingvistica, 
stilistica limbii 
tipologia lingvistică 
gramatică (lingvistica 


omogeneitátii) 


vorbire 


planul 
individual text-discurs lingvistica textului 


Schema 1 


Discipline lingvistice posibile în lumina lingvisticii integrale 

1.4. Clarificări terminologice 


După lămuririle asupra numelui lingvisticii inițiate de către Eugeniu Coşeriu, sunt 
necesare câteva clarificări privind termenii tehnici ce vor apărea pe parcursul lucrării. În 
relaţie cu noțiunile create şi/sau folosite în integralism, sunt foarte utile numeroasele traduceri 
din scrierile lui Coşeriu în limba română, unele dintre acestea fiind supervizate de însuşi 
autorul lor. În plus, nu puţini dintre lingviştii autohtoni interesaţi de teoria limbajului a lui E. 
Coseriu, din şcoala de la Cluj sau din afara ei, au publicat lucrări care pornesc de la opera 
coşeriană, lucrări în care conceptele marelui lingvist român au fost preluate în scopul 
discutării lor sau al utilizării în cadrul unor noi dezvoltări. Au existat şi cazuri în care 
traducerea unui anumit concept a suscitat dezbateri, păreri pro şi contra, rezerve, inclusiv din 
partea propunătorului său. Una dintre aceste discuţii este legată de tălmăcirea în limba română 
a însuşi conceptului care în limba germană se regăseşte cu numele Sprachkompetenz, iar în 
spaniolă cu acela de competencia lingiiistica. O altă problemă de traducere a apărut în cazul 
termenilor referitori la conţinutul lingvistic al fiecărui nivel al limbajului, termeni pe care 1- 
am utilizat în corpul lucrării în forma: designat, semnificat si sens. În situaţiile în care am 
considerat necesar acest demers, am desfăşurat o discuţie pe marginea posibilităților de 
traducere, cu explicarea opţiunilor la care m-am oprit. Per ansamblu, conceptele integraliste 
au fost utilizate în corpul lucrării, aşadar, în limba română, cercetarea de faţă fiind, printre 
altele, o nouă ocazie de a le promova în lingvistica din ţara noastră. 

În ce priveşte terminologia lingvisticii generative, se poate spune că ea a fost adaptată şi 
intens utilizată în limba română, atât în volumele lui Noam Chomsky - si ale altor autori care 
l-au urmat în cercetarea limbajului — traduse la noi, cât şi în lucrări explicative sau aplicative, 
produse de către lingvişti români. Se remarcă, în acest sens, şcoala de lingvistică generativă 
de la Bucureşti, dar şi cercetarea realizată în domeniu în cadrul Universităţii Babeş-Bolyai din 
Cluj-Napoca. Există, din fericire, chiar articole dedicate special terminologiei lingvisticii 
generative şi modalitátilor în care aceasta a fost adaptată în scrierile româneşti de profil. În 
lucrarea de faţă, am optat în mare parte pentru păstrarea termenilor generativi în limba 
engleză, cu opțiunile de traducere în română menţionate în paranteză, cel puţin la prima 
apariție a termenului, dacă nu şi la cele ulterioare. Am ales această modalitate de lucru cu 
conceptele lingvisticii de inspirație chomskyană atât datorită divergenţelor pe care le-am 
identificat în opţiunile diferiților lingvişti pentru traducerea lor, cât şi datorită convingerii că 
ele îşi păstrează mai bine toată bogăţia de sensuri în forma lor inițială. A contribuit la această 
opţiune şi faptul că limba în care conceptele chomskyene au fost elaborate este engleza, o 
limbă accesibilă în general, dacă nu chiar obligatorie pentru oricine este interesat de 
lingvistica generativá si, în acelaşi timp, o limbă cunoscută de către mult mai multi lingvisti 
decât germana şi spaniola, idiomurile în care Eugeniu Coşeriu a elaborat mare parte a 


scrierilor sale. Şi în cazul conceptelor lingvisticii generative am venit cu explicaţii şi 

clarificări atunci când am avut convingerea că ele sunt necesare, optând, în general, pentru 
varianta prezentată mai sus: termenul în engleză, cu traducerea, în paranteză, în limba română. 

Înțelegerea corectă a conţinutului termenilor utilizaţi într-o teorie lingvistică sau alta, ori 
de către un lingvist sau altul, este în sine o provocare pentru cercetătorul care decide să intre 
pe terenul investigaţiei limbajului şi a limbilor. Trebuie acordată, aşadar, multă atenție 
prezentării acestor termeni, folosirii şi traducerii lor. 

Este locul, tot aici, pentru a explica modalitatea în care am realizat trimiterile la operele 
pe care le-am citat sau la care am făcut referire, în cadrul lucrării. Astfel, atunci când am 
folosit chiar originalul, trimiterea din paranteză menţionează numele de familie al autorului şi 
anul apariţiei respectivei scrieri, urmând ca lectorul să consulte bibliografia pentru a vedea 
exact ce volum sau ce studiu este menţionat. Am considerat această procedură preferabilă 
încărcării corpului sau subsolului lucrării cu paranteze nesfârşite, care ar fi urmt să cuprindă 
toate datele de identificare a scrierii vizate sau doar numele autorului şi o parte din titlu. 
Această din urmă opţiune ar fi putut crea confuzie, mai ales dacă autorul este prezent in 
bibliografie cu mai multe dintre producţiile sale. În ceea ce îi priveşte pe Coşeriu si pe 
Chomsky, numărul scrierilor citate sau indicate ca sursă a unor informaţii este considerabil, 
iar pericolul confuziei provocate de trimiteri parțiale trebuia evitat. 

În cazul în care varianta volumului sau a studiului folosit efectiv ca sursă pentru 
lucrarea de faţă nu este cea originală, fiind vorba de o ediţie ulterioară sau de o traducere, in 
paranteză se va regăsi numele autorului şi doi ani, separati de o bară oblică: primul an 
reprezintă anul apariţiei scrierii originale, în vreme ce al doilea este anul în care a apărut 
varianta pe care am consultat-o în vederea utilizării pentru prezenta lucrare. 

Atunci când am menţionat titlul unei cărți sau al unui studiu în cadrul lucrării, am 
utilizat varianta pe care am consultat-o efectiv şi care apare, de asemenea, în bibliografie. În 


aceste cazuri, am marcat titlurile cu italice. 

2. INTEGRALISM SI GENERATIVISM. 
PRIVIRE COMPARATIVĂ 


2.1. De la structuralism la lingvistica actuală 


Despre o cercetare lingvistică sistematică, fundamentată pe principii ferme, dezvoltată şi 
problematizată perpetuu din punct de vedere teoretic şi metodologic, se poate vorbi începând 
cu secolul XX, mai exact cu Ferdinand de Saussure, structuralismul şi toate orientările 
produse în spiritul acestuia (fonologia, glosematica, structuralismul nord-american etc.) 
(CosERIU 1973/2000, cap. VI: 105-156). Gramatica generativ-transformationalá, care a 
monopolizat aproape în întregime, începând cu anii '50, lingvistica anglo-saxonă, s-a conturat 
şi s-a dezvoltat în mare parte tocmai prin opoziţie cu principiile structuraliste. 

Noam Chomsky a lansat noul curent de cercetare printr-o radicală disociere de 
bloomfieldianism — manifestarea cea mai semnificativă de până atunci a structuralismului 
nord-american — criticând îndeosebi aspectul pozitivist al acestei concepții, dar şi printr-o 
clară respingere a principiilor teoriei behavioriste, la modă în epocă în psihologie şi pe cale de 
a fi introdusă în teoria limbajului. În ce priveşte behaviorismul, Chomsky a atacat pentru 
prima oară acest curent într-o recenzie la volumul lui B. F. Skinner, Verbal Behavior, in 1959, 
afirmând că limbajul nu e doar un set de „obiceiuri”, fiind, în acelaşi timp, radical diferit de 
comunicarea animală. E] a revenit în aproape toate volumele sale asupra acestei problematici, 
criticând mereu principiile doctrinei behavioriste. Astfel, în volumul Knowledge of Language. 
Its Nature, Origin and Use, spre exemplu, lingvistul american susţine că numeroase idei 
valoroase aparținând relativismului romantic au fost ignorate în ultima parte a secolului al 
XIX-lea, chiar până în anii '50 ai secolului XX, sub impactul empirismului şi al doctrinei 
behavioriste (CHOMSKY 1986: 2). 

Pe de altá parte, raportarea generativistilor la structuralism a fost aproape exclusiv una 
de semn negativ. Chomsky le-a reprosat adesea înaintaşilor săi, atât celor de tradiţie 
europeană, cât şi celor americani, că au fost preocupaţi de găsirea unor proceduri analitice 
pentru a deriva aspecte ale gramaticii din date şi că nu au încercat să dea un răspuns 
problemei achiziției limbajului sau celei a cunoaşterii vorbitorului-ascultător — chestiuni de 


primă importanţă, în opinia sa (CHOMSKY 1986: 7. Cercetătorii generativisti critică de multe 


5 Critica lui Chomsky la adresa antecesorilor săi a fost calificată drept excesivă şi nejustificată în unele recenzii 
din epocă. Sydney M. Lamb, spre exemplu, afirmă că volumul Current Issues in Linguistic Theory (1964) este 
o încercare a lui Chomsky de „a distruge un om de paie”, având în vedere că unele dintre criticile îndreptate 
împotriva lingviştilor antecesori sau contemporani lui sunt juste, dar doar o repetiţie a celor formulate deja în 
scrieri anterioare, iar altele sunt pur şi simplu nejustificate, putându-le crea, spre exemplu, unor studenti 
neinitiati, impresia că toţi lingvisti şi filosofii de dinainte de Chomsky (cu câteva excepţii notabile) ar fi total 
greşit orientati, lingvistul american salvând cu eroism din mâinile lor domeniul lingvisticii (LAMB 1967: 414). 

ori principiile, metodologia şi scopurile lingvisticii structuraliste, uneori aducând corectii 
binevenite (precum transformarea conceptului de /angue sau depăşirea unor limite ale 
structuralismului în sensul investigării structurilor propozitionale, demers remarcat de către 
Coşeriu însuşi [v. COSERIU 1968: 7]S), alteori folosind, de fapt, rezultatele analizei teoretic 
respinse”. 

Înverşunarea lui Chomsky împotriva predecesorilor săi lingviști (sau filosofi) este 
uneori atât de mare, încât acesta nu ezită să respingă în bloc o întreagă teorie a limbajului, fără 
a încerca salvarea măcar a unor aspecte pozitive, întotdeauna posibil de găsit în orice 
meditaţie, mai mult sau mai puţin ştiinţifică, asupra limbajului. Astfel, după ce concediază 
behaviorismul în totalitate, catalogându-l ca nefiind o ştiinţă, lingvistul american aruncă peste 
bord toată tradiția empiristă pentru vina de a fi dus la o concepţie atât de greşită asupra 
limbajului: „Ar trebui să înţelegem contextul istoric în care aceste curioase limitări s-au 
dezvoltat şi, după ce l-am înţeles (sic!), ar trebui, cred, să le abandonăm şi să avansăm în 
ştiinţa omului aşa cum am face în oricare alt domeniu, adică abandonând în întregime 
behaviorismul şi, de fapt, în opinia mea, întreaga tradiţie empiristă din care acesta s-a 
dezvoltat” (CHOMSKY & FOUCAULT 1971/2006: 34). 

Gramatica generativ-transformationalá a fost, la rândul ei, criticată din perspectiva 
unora dintre lingviştii de orientare pragmatistă, defectul ei major fiind, în viziunea acestora, 
ignorarea conexiunii esenţiale dintre limbaj şi comunicare, dintre vorbire şi actele de limbaj. 
Chiar dacă apreciază orientarea antipozitivistă, ca şi corectiile aduse de Chomsky cercetării de 
tip structuralist, pragmatiştii resping tocmai obiectul supus analizei de către generativisti, 
considerând viziunea acestora asupra limbajului insuficientă. 

Observațiile anterioare, deşi sumare, pun în lumină raporturile opozitive stabilite între 
principalele direcţii de studiere a limbajului. Metodologia, scopurile, principiile cercetării, 
partializarea obiectului de studiu într-o orientare sau alta sunt permanent criticate din 
interiorul perspectivelor concurente. Aceste critici dau seama, explicit sau nu, de motivul ori 
motivele care le-au provocat. În acelaşi timp, ele duc la concluzia că şcolile lingvistice 
menţionate sunt „vinovate” în aceeaşi măsură de ignorarea anumitor aspecte ale obiectului 


cercetat. Fiecare dintre ele a privilegiat un anumit areal (structuralismul: sistemele fonologic, 


* Coşeriu remarcă, de altfel, probleme ale gramaticii tradiţionale pe care generativismul încearcă, cel puţin 
declarativ, să le depăşească sau să le rezolve. Astfel, lingvistul român afirmă despre lingvistica tradițională că 
nu este întotdeauna explicită, nu e întotdeauna coerentă, cercetează separat gramatica şi lexicologia, nu 
analizează relaţiile dintre elemente, doar combinaţiile posibile, nerealizându-se, astfel, un studiu al structurilor 
paradigmatice (COSERIU 1968: 7). 


7 Coşeriu aduce ca exemplu in sprijinul acestei idei analiza lexicală a cuvântului bachelor realizată de către J. J. 
Katz si J. A. Fodor, unde se utilizează tehnica analizei structurale, în mod teoretic respinsă (COSERIU 
1973/2000: 152-154). Searle semnala si el reproşul pe care unii dintre elevii lui Chomsky i-l aduceau tocmai 
maestrului lor, şi anume cá ,revolutia" sa nu a fost „destul de revoluţionară”. Aceasta deoarece lingvistul 
american a moştenit şi a menţinut multe dintre convingerile proprii formării sale structuraliste. Se menţionează 
ca exemple ideea că sintaxa poate şi trebuie să fie studiată independent de semantică şi aceea conform căreia 
forma urmează a fi caracterizată independent de sens [meaning] (SEARLE 1972/1974: 15). 

gramatical şi lexical, organizate opozitiv într-o limbă dată; generativismul: modul de 
achiziționare şi de folosire a limbajului în vorbire; pragmatismul: integrarea problematicii 
limbajului într-o teorie generală a acţiunii), considerând caracteristicile analizate ca esenţial 
reprezentative pentru limbaj. Preocupările diferite situează, însă, şcolile lingvistice amintite 
într-un raport nu de excluziune, ci de complementaritate. 

Acest punct de vedere se susţine în special prin compararea lor cu lingvistica integrală, 
fundamentată la jumătatea secolului trecut de către Eugeniu Coşeriu. Subdiviziunile noului 
model de cercetare (lingvistica vorbirii în general/a limbilor/a textului) corespund, într-o 
anumită măsură, generativismului, structuralismului, respectiv pragmatismului?. Cercetarea în 
şcolile lingvistice menţionate se constituie pornind de la premise teoretice, epistemologice şi 
metodologice diferite faţă de cele ale lingvisticii integrale. De aceea, apropierea dintre ele şi 
direcţiile coşeriene corespunzătoare trebuie făcută cu precizările de rigoare, cu argumentele şi 
diferentierile care se impun. 

Se vor preciza, în prima parte a lucrării de faţă, punctele comune şi cele divergente 
identificabile într-o analiză comparativă a două dintre doctrinele majore din lingvistica 
secolului XX: integralismul şi gramatica generativ-transformationalá cu dezvoltările ei, de 
multe ori şi prin raportare la structuralism, în special la Ferdinand de Saussure (cel din Cursul 
de lingvistică generală) şi la dezvoltările ce i-au urmat acestuia. Precizarea are rolul de a face 
diferenţa faţă de ceea ce a fost denumit, mai târziu, „proiectul Saussure”, mai exact după 
descoperirea manuscriselor lingvistului elveţian, necunoscute timp de aproape un secol şi 
publicate abia in 2002, sub titlul Ecrits de linguistique générale. Ideile rămase nedezvoltate în 
respectivele manuscrise ar fi putut schimba, în oarecare măsură, cursul lingvisticii structurale 
europene şi nord-americane. Acestea însă nu au avut cum să fie cunoscute la momentul când 
integralismul şi generativismul se lansau ca direcţii determinante în lingvistica secolului XX. 
Desigur, o nouă confruntare între o abordare mai extinsă a concepției saussuriene şi teoria 
limbajului aşa cum a fost ea concepută in integralism ar fi extrem de interesantă. Mă limitez, 
deocamdată, la ideile din Curs şi la dezvoltările în epocă ale acestora, pe de o parte, ca şi la 
modul în care cei doi mari lingvişti, Coşeriu şi Chomsky, s-au raportat la ele, pe de altă parte. 
Coseriu însuşi semnalează relaţiile extrem de strânse şi de importante între cele trei linii de 
gândire, care se întâlnesc, peste timp şi spaţiu, pentru a contura, probabil pentru multă vreme, 
făgaşul lingvisticii mondiale. Astfel, lingvistul român afirmă că propria sa lingvistică şi 
concepţie asupra lingvisticii pot fi înţelese cel mai bine din ,,discutia” sa constructivă şi critică 
cu Saussure. Coşeriu şi-a pus întrebarea în ce măsură Saussure, cu al său structuralism 


timpuriu, avea dreptate şi unde se situau limitele concepţiei sale. La fel a procedat lingvistul 


8 Pentru primele două echivalente, trimitem la studiul din 1973 al lui E. Coșeriu, La ,situación" en la 
lingüística. Ideea unei posibile corelări între integralism şi semiotica pragmatică peirceiană este susţinută de 
către Carmen Vlad, care aşază respectiva relaţie chiar la baza argumentatiei sale din volumul Textul aisberg 
(VLAD 2000: 17-18). 

român şi în relație cu Chomsky: în opinia sa, atât Saussure, cât şi Chomsky, trebuie 
recunoscuți mai degrabă ca gramaticieni decât ca lingvisti? (COSERIU (INTERV.) 1997: 241). 

Interpretarea de către Coşeriu a structuralismului european, pe de o parte, şi a 
lingvisticii americane, pe de altă parte, aruncă o lumină nouă asupra principalelor „lingvistici” 
ale secolului XX. Astfel, Chomsky încearcă să facă gramatică universală — un lucru imposibil, 
dat fiind că gramatica se poate face doar ca gramatică a unei limbi particulare, gramatica 
universală fiind doar un model de gramatică, fără reguli concrete. Saussure, în schimb, reduce 
toată lingvistica la gramatică şi spune că limba particulară este în întregime gramatică. 
Raportându-se la ambele aceste modele de gândire lingvistică, Eugeniu Coşeriu va aşeza 
limitele la locul lor şi va semnala deschiderile acolo unde este cazul. 

Atât integralismul, cât şi generativismul, îşi revendică statutul de „ştiinţă a limbajului” 
cu presupozitia implicită (sau explicită) de a fi tratat, cel puţin partial, toate aspectele majore 
care tin de esenţa limbajului (independent de arealul stabilit în această privinţă în fiecare 
dintre şcoli). Dacă — şi în ce măsură — pretenţia de exhaustivitate (şi chiar exclusivitate) se 
confirmă în cele două cazuri, voi încerca să arăt prin analizarea unor aspecte în măsură a ne 


apropia de un răspuns la această întrebare. 


2.2. Raportări interne 


Pe parcursul acestui demers, vor apărea de multe ori referiri la ceea ce se păstrează, se 
dezvoltă sau se schimbă total în integralism şi în generativism. Am considerat necesar să 
anticipez punctarea argumentată a acestei situaţii cu o trecere în revistă care să permită 
evitarea unor neînţelegeri ce ar putea surveni. Observațiile de mai jos se referă în special la 
concepția celor doi mari lingvişti despre care se va vorbi în prima parte a acestei lucrări: 
Eugeniu Coşeriu şi Noam Chomsky, cei care au pus bazele integralismului, respectiv ale 
generativismului. 

1) În ce priveşte integralismul, a) următoarele elemente si principii se păstrează de la 
întemeierea teoriei şi până azi, rămânând neschimbate în interiorul unei coerente proprii 
concepției în cadrul căreia au fost generate: conceperea limbajului ca „obiect” cultural şi a 
lingvisticii ca o ştiinţă a culturii; conceperea limbajului ca o activitate umană finalistă, iar nu 
determinată cauzal, care îşi are finalitatea în primul rând în ea însăşi (funcţia semnificativă), 
cu determinări de gen instrumental ulterioare şi, implicit, secundare; b) se pot identifica etape 


succesive, marcate de anumite schimbări în: conceperea limbajului ca un sistem tripartit, 


? „Chomsky nu e recunoscut ca lingvist, ci doar ca gramatician, dar nu ca un gramatician propriu-zis, deoarece, 
prin definiţie, gramatica nu se poate face ca gramatică universală, ci doar ca gramatică a unei limbi particulare. 
Gramatica universală este prin excelenţă un model de gramatică, nu o gramatică cu reguli concrete sau pe 
jumătate concrete. La fel, Saussure poate fi văzut, din acest punct de vedere, doar ca gramatician. El a făcut, 
desigur, istoria limbii, etimologie, şi altele; dar ca teoretician s-a oprit în special la domeniul ştiinţei limbajului 
în sincronie. Saussure a redus întreaga lingvistică la gramatică, afirmând că lingvisticul este, de fapt, 
gramaticalul (COSERIU (INTERV.) 1997: 241). 

organizat în funcție de nivel, aspect şi conţinut; construirea unei lingvistici care să cerceteze 
toate aspectele limbajului; c) nu am putut identifica nicio idee esenţială care să se schimbe 
complet de la inițierea integralismului până la ultimele dezvoltări pe care Coşeriu le-a propus. 

2) în ce priveşte generativismul (cu toate denumirile şi formele pe care le-a cunoscut 
până la acest moment), a) rămân neschimbate: conceperea lingvisticii ca o ştiinţă subsumată 
biologiei, în încercarea de a se găsi explicaţia pentru capacităţile umane fizice şi biologice 
care fac posibil limbajul; concepţia ideilor înnăscute şi universale, sub forma unei gramatici 
capabile să asigure generarea de propoziţii complet noi pentru vorbitor şi pentru ascultător; b) 
se pot identifica etape succesive, marcate de anumite schimbări în: substratul metodologic 
menit a demonstra existenţa gramaticii înnăscute în mintea fiecărui vorbitor; dezvoltarea unei 
sintaxe ,designationale” bazate pe o analiză actantialá, mai degrabă decât pe una gramatical- 
relationalá; c) sunt total schimbate în raport cu primele faze ale teoriei: ipotezele de la care se 
pleacă la începutul fiecărei noi încercări de a caracteriza modul cum arată gramatica 
universală. 

Pentru fiecare dintre cei doi mari lingvişti, ca şi pentru direcțiile pe care le-au deschis în 
cercetarea limbajului, cel mai important vector este, probabil, primul element evidenţiat în 
fragmentele de mai sus: concepţia asupra limbajului care, după cum mărturisesc iniţiatorul 
integralismului, respectiv al generativismului, rămâne constantă în liniile esenţiale şi, în 
directă conexiune cu aceasta, concepţia asupra lingvisticii, ilustrate în schemele de mai jos 


(Schema 2, respectiv Schema 3). 


Capacitate generală de expresie 


Capacitate pentru activități ce însoțesc limbajul 
(gesturi, mimică etc.) 


Competentá lingvistică în totalitatea ei 


Competentá lingvistică psiho-fizicá 


Competentá lingvisticá culturalá 


Competentá lingvisticá generalá (saber elocutional) 


Competentá lingvistică particulară (saber idiomatic) 


Competentá lingvistică discursivă (saber expresiv) 


[COSERIU 1988/1992, p. 81] 


Schema 2 


Planurile şi nivelurile în raport cu care se poate diferenția competenţa lingvistică în integralism 

Din Schema 2, care apare în volumul coşerian Competencia lingüística. Elementos de la 
teoria del hablar (1988), are o deosebită relevanţă, pentru discuţia prezentă, segmentul ce 
include competenţa elocutionalá, idiomatică şi expresivă „sub” competența lingvistică 
culturală. Acest fapt situează clar limbajul — în acest caz din punctul de vedere al competenţei, 
dar în multe alte cazuri cu referire directă la limbaj drept obiect cultural şi la lingvistică drept 
ştiinţă a culturii — în aria obiectelor culturale. Fără a nega elementele de factură biologică ce 
fac posibil, la respectivul nivel, limbajul, Coşeriu afirmă în repetate rânduri că segmentul 
aferent competenţei culturale este cel relevant pentru studierea limbajului şi pentru revelarea 
adevăratei naturi a acestuia, ca şi pentru lingvistică în calitatea ei de ştiinţă culturală a 
limbajului. 

Schema 3, parte a unui studiu destul de recent semnat de către Noam Chomsky 
împreună cu doi colaboratori ai săi (Hauser & Chomsky & Tecumseh Fitch 2002: 1570), 
ilustrează concepţia — nu schimbată, doar exprimată într-un mod mai elaborat — a lingvistului 
american asupra limbajului ca manifestare a capacităţilor biologice, înnăscute, ale omului şi, 
în consecinţă, a lingvisticii ca ştiinţă a naturii, subsumatá biologiei. Obiectivele specifice 


ştiinţelor naturii, dar şi metodologia aferentă sunt asumate, astfel, explicit, încă o dată. 


External Organism Internal 


GE m Digestion 


Environment 
Memory 


Ecological 
Physical 
Cultural 


Social B | > >) go iy 
Respiration ; e tree Wee Circulation 


Schema 3 


Facultatea lingvistică în sens larg si facultatea lingvistică în sens restrâns 


(Hauser & Chomsky & Tecumseh Fitch 2002) 

Explicaţia ce însoţeşte Figura 2 (aici Schema 3) ne relevă faptul că imaginea reprezintă 
factorii externi organismului, respectiv interni organismului, care sunt relationati cu facultatea 
limbajului. FLB (facultatea limbajului în sens larg) include sistemele sensori-motor şi 
conceptual-intentional (lista sistemelor posibile rămânând deschisă), iar FLN (facultatea 
limbajului in sens restrâns) include ,,computatiile gramaticale centrale” [core grammatical 
computations], despre care autorii sugerează cá sunt limitate prin recursivitate. Facultatea 
limbajului este considerată, aşadar, un „rezultat” al unei proprietăți, al unei ,,facilitáti” de 
natură biologică a organismului şi înţelegem din această schemă că determinarea 
fundamentală a respectivei facultăţi este, aşa cum s-a afirmat de la început în generativism, de 
natură biologică. Factorul cultural este unul extern, cu nimic mai important decât cel fizic sau 
cel ecologic, plasat într-o listă de determinări ce acţionează asupra limbajului din exterior, 
„mai din exterior”, înţelegem, decât sistemul circulator, cel digestiv sau cel respirator. Textul 
în discuţie relevă, de altfel, o deplasare a accentului, sau cel puţin un interes temporar prioritar 
pentru modul în care a apărut limbajul şi pentru similaritátile sistemului lingvistic cu cele de 
comunicare specifice unor specii non-umane, cel puţin pentru a realiza o comparaţie 
contrastivă care să pună în evidenţă particularitatea facultăţii limbajului uman. 

Se remarcă diferenţa crucială în ce priveşte concepția asupra limbajului a celor doi 
lingvişti, o diferenţă ce va apărea reexprimată şi argumentată pe parcursul acestei lucrări şi 
care este sursa multor luări de poziţie diametral opuse, după cum se va vedea ulterior. 

Până la a urmări mai îndeaproape, în segmentele care mă interesează cu precădere, 
concepțiile sumar prezentate mai sus, e interesant de văzut care e opinia celor doi lingvişti în 
ce priveşte modul în care s-a dezvoltat linia de gândire pe care fiecare dintre ei a initiat-o. Am 
încercat, pentru aceasta, să găsesc ráspunsuri/reflectii târzii, din care se poate contura o privire 
de ansamblu, restrospectivă, personală, privind felul în care s-au dezvoltat în timp concepțiile 
celor doi savanţi asupra limbajului şi a lingvisticii. 

Astfel, Coşeriu a fost întrebat, în amplul interviu realizat de Kabatek şi Murguia, dacă 
simte undeva o fractură, o schimbare profundă în modul propriu de a gândi limbajul şi 
lingvistica. Răspunsul său e cât se poate de categoric şi prin el lingvistul român îşi asumă fără 
rezerve continuitatea în ce priveşte punctele esenţiale ale concepţiei sale lingvistice. Coşeriu 
declară că, „în lipsa sa de modestie”, tinde să se compare cu Hegel, al cărui întreg sistem 
filosofic se găseşte deja în Jensener Realphilosophie. La fel, în cazul său propriu, afirmă 
Coseriu, tot sistemul în care se va dezvolta gândirea sa lingvistică se găseşte, in nuce, in 
Synchronie, Diachronie und Geschichte [Sincronie, diacronie şi istorie] (1958), scriere la 
care, de altfel, face numeroase referiri. Continuitatea asumată a liniei sale de gândire vine din 
siguranţa faptului că tot ceea ce a elaborat în acest volum corespunde unei dimensiuni 
esenţiale a realităţii limbajului. În plus, el se detaşează explicit de „procedura” adoptată de 
unii cercetători, care încep prin a demola tot ce s-a realizat în domeniu până la ei, sau cel 


puţin în trecutul imediat, stabilind, eventual, o linie de continuitate cu idei depistate la filosofi 

sau lingvişti consacraţi de trecerea veacurilor. Fără a condamna acest mod de a debuta în 
cercetarea limbajului, Coşeriu preferă să valorifice tot ce consideră a fi o descoperire 
importantă şi validă, preluând uneori şi dezvoltând idei despre care mărturiseşte fără rezerve 
că le-a identificat la diverşi lingvisti ce l-au precedat. El se referă, de asemenea, la necesitatea 
de a prezenta lucrurile „aşa cum sunt” (principiu care nu prea dă loc la treceri spectaculoase 
de la o fază la alta, în ideea unor etape clar identificabile şi în cadrul cărora ceea ce a 
constituit, în precedentele scrieri, punctul de vedere „oficial”, poate fi uşor abandonat), 
Coşeriu dându-l ca exemplu chiar pe Chomsky pentru adoptarea unui asemenea mod de lucru 
(COŞERIU (INTERV.) 1997: 139). 

În acelaşi timp, ne uităm spre sutele de scrieri ale lui Chomsky, cărți şi studii despre 
care s-a afirmat de atâtea ori că au declanşat o „revoluţie în lingvistică” şi nu putem să nu îi 
dăm dreptate lui Neil Smith, care afirmă că e posibil să nu fim de acord cu munca lui 
Chomsky, „dar ar fi şi limitativ şi neprofesionist pentru un cercetător să o ignore” (SMITH 
2000: 6). În plus, în siajul lingvisticii de tip generativist, găsim, după mai bine de o jumătate 
de secol, în continuare, entuziasm şi încredere că planul iniţial al lingvistului american va fi 
dus cu succes la capăt. Ceva mai puţin încrezător pare uneori Chomsky însuși, care 
mărturiseşte că, în ceea ce priveşte înţelegerea creierului uman, a facultăţilor mentale umane, 
cu natura lor şi modul în care acţionează şi interacționează acestea (înţelegere care ne-ar 
permite şi o revelare completă a misterului facultăţii limbajului, ce îi asigură omului 
specificitatea în raport cu toate celelalte fiinţe trăitoare pe pământ), „o doză de scepticism este 
justificată”. În ciuda progreselor realizate în diferite arii de cercetare şi a entuziasmului 
provocat de perspectivele deschise de noile tehnologii, e mai înţelept să fim precauti in 
evaluarea a ceea ce ştim şi ce am putea, în mod realist, să sperăm şi să descoperim (CHOMSKY 
2000B: 13). Pentru limbaj, spune el, abordarea bio-lingvistică pare cea sigură, rezonabilă, dar 
sunt chestiuni elementare la care trebuie găsit un răspuns înainte de a avea speranţe să 
rezolvăm probleme legate, spre exemplu, de implementarea celulară a procedurilor recursive 
şi a mecanismelor ce permit folosirea lor (CHOMSKY 2000B: 20). Chomsky ia in calcul chiar 
şi idei despre care mărturiseşte că nu le înţelege, precum aceea a lui Terrence Deacon, 
propunătorul ipotezei conform căreia suportul ce permite învăţarea limbilor nu e situat in 
creierul copilului, nici în acelea ale părinţilor şi ale profesorilor, ci în afara acestora, „în limba 
însăşi”, limbile şi limbajul fiind considerate, în acest caz, extra-umane (CHOMSKY 2000B: 22). 

Revenind, observăm, aşadar, in reflectiile lui Chomsky pe marginea căii celei mai 
„moderne” pe care el însuşi a deschis-o în cercetarea limbajului, o anumită reticentá, parcă, in 
fata poate a încă unei jumătăţi de secol de cercetare, necesară pentru a parcurge drumul 
înţelegerii facultăţii limbajului. Din punct de vedere integralist, nici aceasta nu ar aduce o 
apropiere mai mare de natura limbajului, înţelegerea chiar deplină a funcţionalităţi limbajului 


la nivel cerebral neavând potenţialul de a produce efectele revelatorii mult dorite. 

2.3. Situarea epistemologică 


2.3.1. Configuratii structuraliste 


Structuralismul a încercat, pe lângă studierea limbajului în sine, şi o delimitare a ştiinţei 
acestuia față de alte domenii de cercetare. Astfel, Ferdinand de Saussure propunea ca 
lingvistica să fie diferențiată „cu grijă” de etnografie şi de preistorie, ca şi de antropologie, 
„care nu studiază omul decât din punctul de vedere al speciei, în timp ce limbajul este un fapt 
social” (SAUSSURE 1916/1998: 33). Disocierea de fiziologie se baza pe argumentul că 
esentialul din limbă este străin de caracterul fonic al semnului lingvistic. Remarcând faptul că, 
până la momentul respectiv, limba fusese abordată întotdeauna „în funcţie de altceva şi din 
alte puncte de vedere”, Saussure propune recunoaşterea lingvisticii ca ştiinţă autonomă, 
aceasta beneficiind de un obiect al său propriu. Situarea ei în cercul inclusiv al unei alte ştiinţe 
se face în raport cu semiologia, „o ştiinţă care studiază viaţa semnelor în viaţa socială”, 
lingvistica fiind doar „o parte a acestei ştiinţe generale" (SAUSSURE 1916/1998: 41). Sarcina 
de a determina locul exact al semiologiei îi revine psihologului, în timp ce lingvistul are de 
definit „ceea ce face din limbă un sistem special în ansamblul faptelor semiologice” 
(SAUSSURE 1916/1998: 42). 

Continuând si ilustrând exemplar linia de gândire saussuriană, Louis Hjelmslev 
pledează pentru o lingvistică menită „a ne infátisa limba nu ca un conglomerat de fenomene 
non-lingvistice (de pildă fizice, fiziologice, psihologice, logice, sociologice), ci ca un singur 
tot, independent de orice factor străin, ca o structură sui generis” (HJELMSLEV 1943/1967: 6). 
Lingvistul danez vede importanţa constituirii unei astfel de lingvistici în studierea avizată a 
limbilor, dar şi în „contribuția ei la dezvoltarea epistemologiei generale" (HJELMSLEV 
1943/1967: 7). 


2.3.2. Direcţia pozitivistă 

Situarea epistemologică a lingvisticii revine ca problemă majoră în direcțiile principale 
de studiu al limbajului din secolul XX. Aceasta deoarece departajárile față de alte ştiinţe, 
făcute cu grijă de către Saussure şi Hjelmslev, au început a fi încălcate sistematic, deliberat 
sau nu, în alte teorii ale limbajului, europene şi americane, ale secolului trecut. 

Behaviorismul american rămâne, în acest sens, unul dintre exemplele cele mai 
ilustrative. Aceasta datorită unor teorii precum cea a cutiei negre, a considerării limbajului ca 
obişnuinţă dobândită exclusiv datorită unor stimuli externi sau ideii cá, în vederea creării unei 


A? 


semantici plauzibile, ar fi nevoie, mai întâi, de o descriere ,,stiintificá” exhaustivă a obiectelor, 

stărilor si proceselor. Cercetarea limbajului a fost, astfel, redusă la investigarea unor 
fenomene adiacente acestuia, fiind subsumată ştiinţelor fizice/biologice. 

În foarte extinsa recenzie publicată în 1959 la cartea lui B. F. Skinner, Verbal 
Behaviour, Noam Chomsky se referă la inabilitatea acestei teorii de a da seama de 
specificitatea limbajului, ca şi la inaproprierea metodologiei şi terminologiei aplicate în 
cercetare (LYONS 1970: 6). Chiar dacă se prezintă sub forma unei simple recenzii, această 
scriere a lui Chomsky merită mai multă atenţie. Ea s-a bucurat, de altfel, de un imens ecou în 
epocă, constituindu-se în punctul de plecare a ceea ce urma să devină o foarte prolifică şi de 
succes doctrină lingvistică. Putem regăsi în aceste pagini idei şi principii pe care lingvistul 
american le va reformula ulterior în termeni mai exacti, mai ştiinţifici, însă a căror „dată de 
naştere” poate fi considerată cea a publicării recenziei care a pus capăt behaviorismului 
lingvistic înainte chiar ca acesta să se impună cu adevărat în contextul cultural american. 

O lectură a recenziei menţionate mai sus ne pune, surprinzător, in fata programului 
generativist ce se va dezvolta în deceniile următoare, conţinând, in nuce, ideile centrale ale 
teoriei generative a limbajului, aşa cum va fi ea dezvoltată mai târziu. 

Despre gramatica pe care Chomsky bănuieşte că orice copil o internalizează, utilizând-o 
apoi în înţelegerea şi formularea vorbirii, el susţine că are „un caracter extrem de complex şi 
de abstract” şi că un copil reuşeşte să realizeze un tip remarcabil de construcţie teoretică. Mai 
mult, „această sarcină e îndeplinită într-un timp extrem de scurt, în mare măsură independent 
de inteligenţă şi într-un mod comparabil, de către toti copiii. Orice teorie a învăţării trebuie să 
ia în considerare aceste fapte” (CHOMSKY 1959: 57). Se pare cá ne găsim în fata punctului de 
plecare pentru ceea ce se va transforma mai târziu în „Plato 's problem" [problema lui Platon] 
(CHOMSKY 1986: 51-56), sintagma ce rezumă paradoxul pe care orice teorie a limbajului, 
spune Chomsky, trebuie să îl rezolve. Aşadar, o adevărată gramatică a limbii/limbilor trebuie 
să poată rezolva tensiunea dintre „sărăcia” de opţiuni care se presupune că stă la baza 
selectării de către un copil a idiomului pe care îl va vorbi, pe de o parte, şi „bogăţia” 
sistemului pe care vorbitorul îl va avea la dispoziţie pentru a utiliza limbajul. Această sarcină 
nu face decât să reflecte situația, reală şi bazică, din punct de vedere chomskyan, a 
vorbitorului care, având la dispoziţie o arie restrânsă de material structural lingvistic, reuşeşte 
să producă acte de vorbire noi şi să înţeleagă propoziţii nu identice, doar similare cu altele, 
percepute la un moment anterior. 

Revenind la critica chomskyană a behaviorismului din 1959, una dintre ideile pe care 
Chomsky le respinge — poate cea mai importantă — este aceea a invátárii/achizitionárii 
limbajului datorită exclusiv unor stimuli externi. Schimbarea care se va produce în 
generativism faţă de behaviorism, în această privinţă, nu e una radicală; nu vedem la acel 


moment — aşa cum nu vom vedea nici mai târziu, la Chomsky — o orientare spre dimensiunea 


10 Aceste idei se numără printre cele permanent criticate de către Noam Chomsky în ce priveşte behaviorismul 
(Lyons 1970: 32). Vom vedea, însă, că respectivele critici nu se susţin întotdeauna prin platforma teoretică şi 
principiile gramaticii generativ-transformaţionale. 

culturală a limbajului, de exemplu; însă, cel puţin, motivul, cauza învăţării limbajului, ca şi a 
altor lucruri, „se mută” în interiorul fiinţei umane, în capacitățile sale înnăscute: „Ne-am 
aştepta, în mod natural, ca anticiparea comportamentului unui organism complex (sau al unei 
maşini) să presupună, pe lângă informaţia despre stimularea externă, cunoştinţe despre 
structura internă a organismului, despre modurile în care acesta procesează informaţia primită 
şi îşi organizează comportamentul. Aceste caracteristici ale organismului sunt în general un 
produs complicat al structurii înnăscute, al maturizării determinate genetic şi al experienţei 
trecute” (CHOMSKY 1959: 27). Chiar dacă explicaţiile pe care le caută Chomsky se situează în 
mare parte în aceeaşi arie a dimensiunii fizice/biologice a mediului intern şi extern al omului, 
acestea sunt plasate, totuşi, mai aproape de natura umană decât cei câţiva factori externi 
(izolaţi prin experimente de laborator pe fiinţe inferioare), pe baza cărora s-ar forma, conform 
lui Skinner, comportamentul verbal. 

De altfel, recenzia discutată aici pare a marca, de asemenea, primul moment în care 
Chomsky îşi afirmă explicit credinţa că elementul central care face posibilă achiziția şi 
utilizarea limbajului e constituit din capacităţile biologice ce permit internalizarea unei 
gramatici; mai târziu, această gramatică va fi redusă la structurile sintactice specifice fiecărei 
limbi, din care se încearcă abstragerea celor care s-ar putea regăsi la nivelul tuturor indivizilor 
vorbitori ai unei limbi oarecare. „Se pare că recunoaştem un element nou ca propoziţie nu 
pentru că acesta corespunde pur şi simplu unui element familiar, ci pentru că el este generat 
de gramatica pe care fiecare individ a internalizat-o într-un anumit mod. Şi înţelegem o 
propoziţie nouă în parte pentru că suntem cumva capabili să determinăm procesul prin care 
această propoziţie e derivată în cadrul respectivei gramatici” (CHOMSKY 1959: 56). 

Chomsky este chiar aproape de o explicaţie finalistă a limbajului, înlocuind-o pe cea 
cauzalistă, imbrátisatá de behavioristi şi furnizată de teoria drive-reduction!!. Respingánd 
conditionarea comportamentului (lingvistic) uman de nevoia de satisfacere a unor necesităţi 
bazice, presupusă de această teorie, Chomsky afirmă că putem învăţa ceva perfect „doar 
pentru a dovedi cá teoria reinforcement e greşită, sau din plictiseală sau din pură curiozitate.” 
(CHOMSKY 1959: 41). Acest ultim motiv, precum şi exemplul dat de Chomsky al unui om de 
ştiinţă care lucrează cu înfrigurare pentru un articol despre care ştie că nu-l va citi nimeni îl 
situează, credem, pe lingvistul american, în proximitatea a ceea ce ar putea reprezenta o 
explicaţie finalistă a comportamentului specific uman şi deci a comportamentului lingvistic al 
omului. Necesitatea polemică de a respinge o teorie pe care o considera total greşită l-a adus 
pe lingvistul american, pentru puţin timp, în apropierea ideii de activitate liberă, 


necondiționată, creatoare, a omului, idee în locul căreia va alege în final, căutând cu multă 


11 Drive-reduction e o teorie psihologistă bazată pe ideea că întreaga motivaţie a activităţilor umane se reduce la 
nevoia oamenilor de a-şi satisface anumite necesităţi primare (precum activitatea de a mânca atunci când 
cineva are senzaţia de foame). Satisfacerea nevoilor primare are ca rezultat ceea ce s-a numit „reducerea 
tensiunii”. Această teorie extrem de simplistă a pierdut teren atunci când n-a reuşit să explice acţiunile umane 
care generează tensiune, în loc să o elimine (de exemplu, practicarea unor sporturi extreme care pot produce 
frică sau anxietate). 

insistență toate justificárile posibile pentru aceasta, explicaţia biologică a structurilor 
înnăscute. 

Preocuparea lui Chomsky pentru fundamentarea epistemologică a ştiinţei limbajului 
este, în sine, remarcabilă. Oricât de criticabil ar fi, din punctul de vedere al unui integralist, 
efortul de a alinia ştiinţa limbajului la preceptele care ghidează studierea fenomenelor fizice, 
ne aflăm, cu Chomsky, într-o zonă mult mai acceptabilă decât cea conturată de unii critici ai 
săi, care îi reproşează acestuia, nici mai mult nici mai puţin, decât faptul că „se leagă la cap” 
cu probleme de epistemologie, când totul poate fi explicat la fel de uşor, mult mai coerent şi 
mai credibil cu condiţia de a renunţa la „bagajul excesiv” al termenilor epistemologici. Un 
astfel de exemplu vine de la Philip Kitcher, care consideră introducerea noţiunilor 
epistemologice (deci şi a unei dezbateri epistemologice) „o ingerintá irelevantá într-o 
explicaţie cauzală satisfăcătoare, care ar fi perfect adecvată fără acestea şi la care ele nu 
adaugă nimic.” (KITCHER 1978: 10). Referindu-se la etapele pe care generativismul le 
cunoscuse deja până la acel moment şi anticipându-le, parcă, pe următoarele, Kitcher afirmă 
că orice model de performanţă pe care l-ar propune Chomsky poate fi cu uşurinţă degajat de 
bagajul epistemologic excesiv. Tot ce trebuie făcut este să fie înlocuiți termenii 
epistemologici cu un vocabular tehnic „newly-coined” [nou creat] şi să fie înlocuite 
presupusele relaţii inferentiale cu relaţii cauzale — un lucru care se poate face „without loss of 
content” [fără a pierde nimic din conţinut] (KITCHER 1978: 10). 

Nerenuntánd la inutilul „bagaj epistemologic” (o opţiune meritorie în sine), Chomsky 
declara, mai târziu, într-un interviu, că întreaga problematică referitoare la existenţa unei baze 
fizice pentru structurile mentale e nejustificată, deoarece, în dezvoltarea ştiinţei moderne, 
conceptul de „fizic” a fost extins pas cu pas, ajungând să acopere tot ceea ce înţelegem; aşa 
încât, când în cele din urmă vom începe să înţelegem proprietăţile minţii, vom extinde pur şi 
simplu noțiunea de „fizic” pentru a acoperi şi aceste proprietăţi. El nu neagă cá e posibil ca 
„fenomenele mentale” să fie explicate în termenii proceselor fizice şi fiziologice înţelese la 
momentul respectiv (Lyons 1970: 120-121). Departe de a renunţa ulterior la această idee, 
Chomsky, dimpotrivă, a accentuat-o, dându-i valoare de principiu şi situând-o la baza teoriei 
sale despre limbaj??. 

Începutul de drum este făcut, însă, chiar în această primă scriere de referinţă a sa care, la 
o privire mai atentă, relevă rădăcinile concepţiei chomskyene asupra celor doi poli importanţi 
(capacitatea biologică şi modelele gramaticale abstractizate) la care trebuie să se raporteze 
orice teorie a limbajului, dar şi metoda propusă aici şi dezvoltată în volumul Syntactic 


Structures: „E rezonabil să considerăm la modul ideal gramatica unei limbi L ca un mecanism 


12 Voi reveni asupra acestei idei pe parcursul lucrării, analizându-i influenţa în conturarea teoriei generativiste 
despre limbaj. Importanţa ei este accentuată mai ales începând cu volumul Knowledge of Language. Its 
Nature, Origin and Use (1986), în care demersul de cercetare este explicat după cum urmează: „Încercăm să 
determinăm care este sistemul de cunoaştere [the system of knowledge] care a fost achiziţionat şi ce proprietăţi 
trebuie să fie atribuite stării iniţiale a mintii/ creierului pentru a explica această achiziţie” (CHOMSKY 1986: 4). 

care furnizează o enumerare a propozitiilor lui L cam în genul in care o teorie deductivă oferă 
o enumerare a unui set de teoreme. [...] Mai mult, teoria limbajului poate fi privită ca un 
studiu al proprietăţilor formale ale unor astfel de gramatici şi, într-o formulare destul de 
precisă, această teorie generală poate furniza o metodă uniformă pentru determinarea, din 
procesul de generare a unei propoziţii date, a unei descrieri structurale care poate oferi 
informaţii despre modul în care această propoziţie este folosită şi înţeleasă. Pe scurt, ar trebui 
să fie posibil să derivăm dintr-o gramatică bine formulată o descriere a proceselor integrative 
şi a modelelor generalizate impuse în actele specifice care constituie o ocurentá” (CHOMSKY 
1959: 55-56). 

Chiar dacă teoria generativ-transformationalá avea să treacă (şi încă trece) prin faze 
succesive de dezvoltare, cu multe schimbări de direcţie, cel puţin în plan practic, acest prim 
moment al său se întâlneşte cu dezvoltările sale cele mai sofisticate în exact ideea care 
încearcă să explice existenţa şi funcţionarea limbajului: capacitatea biologică, în confluență cu 
modelul abstractizat al structurilor sintactice ale unei limbi (în final, al tuturor limbilor) sunt 
necesare şi suficiente pentru a descrie fenomenul cel mai reprezentativ pentru fiinţa umană: 
limbajul. Este un principiu în acelaşi timp de admirat pentru constanta sa în zona axială a 
generativismului si de neînțeles, de neacceptat, în limitarea care exclude permanent 
contribuția individului la constituirea limbajului, pe de o parte, şi planul idiomatic în care se 
definesc limbile comunităţilor cu toate generalizárile, dar şi cu toate particularitátile lor, 
imposibil de negat sau de ignorat în procesul de constituire a unui model de funcționare a 
limbilor/ limbajului, pe de altă parte. 

O altă idee care părea a separa radical teoria în formare de principiile celei intens 
criticate e ideea creativităţii specifice limbajului uman!?. Ulterior elaborării părții axiomatice 
a teoriei sale, Chomsky a iniţiat un demers de întemeiere filosofică a acesteia, „improvizând”, 
am putea spune, o istorie a ideilor ajustată concepţiei asupra limbajului pe care deja o 
formulase. Această „istorie a ideilor” era menită să justifice şi convingerea întemeierii 
biologice a limbajului uman. Chomsky se situează în linia filosofică rationalistá (sprijinindu- 
se mai ales pe concepţia cartezianá) in ce priveşte problema achiziţiei limbajului. El se 
raportează la opinia lui Descartes conform căreia ideile înnăscute nu pot fi clar diferenţiate de 
ceea ce este învăţat. Structurile sintactice postulate de Chomsky ar corespunde, astfel, ideilor 
înnăscute de la Descartes (CHOMSKY 1965: 48-55). 


13 Chomsky afirmă existenţa de netăgăduit a acestei trăsături a limbajului (în descendența unor idei despre care 
afirmă că îşi au sursa în gândirea carteziană) şi susţine imposibilitatea explicării ei prin automatism sau 
analogie: „...omul are o capacitate specifică speciei, un tip unic de organizare intelectuală care nu poate fi 
atribuit unor organe periferale sau relationat cu inteligenţa în general şi care se manifestă în ceea ce putem 
numi „aspectul creativ” al uzului lingvistic comun — el fiind nelimitat în întindere şi liber de stimuli. Astfel, 
Descartes susține că limbajul este disponibil pentru exprimarea liberă a gândirii sau pentru un răspuns 
apropriat în orice context nou şi nu e determinat de vreo asociere fixă de enuntári cu stimuli externi sau stări 
fiziologice” (CHOMSKY 1966: 4-5). O discuţie aplicată în ce priveşte conceptul de „creativitate” va urma într- 
un capitol ulterior al lucrării. 

Neconcordanta dintre cele două viziuni este însă uşor sesizabilă şi a fost subliniată de 
comentatori avizaţi ai teoriei chomskyene. Chiar dacă Descartes postulase existenţa ideilor 
înnăscute, Searle observă că, în cazul filosofului francez, era vorba de idei precum acelea de 
triunghi, de perfecţiune sau de Dumnezeu. Aceeaşi inadecvare o regăsim semnalată în 
articolul lui Stephen P. Stich din 1971, unde ascendenta rationalistá a ideilor înăscute, aşa 
cum le înţelege Chomsky, este contestată (STICH 1971: 487). Pe lângă absenţa din această 
„listă” a sintaxei limbilor naturale, Searle semnalează credinţa lui Descartes cá, din contră, 
limbajul este arbitrar, că ataşăm în mod arbitrar cuvinte ideilor noastre. Conceptele sunt, la 
Descartes, înnăscute, limbajul fiind arbitrar şi dobândit. În plus, filosoful francez nu admite 
posibilitatea cunoaşterii inconștiente — o noţiune crucială în teoria chomskyaná (SEARLE 
1972/1974: 21). De asemenea, Lyons sublinia inexistenţa, în doctrina generativă, a ideii 
filosofia carteziană. 

Un alt interlocutor al lui Chomsky, ale cărui instruire şi operă filosofice îl recomandă ca 
pe un participant avizat la această dezbatere — Michel Foucault, îi sugerează lui Chomsky o 
linie filosofică diferită, în descendența căreia ar putea să-şi plaseze teoriile asupra limbajului: 

»... puteţi găsi, cred, [...] in Pascal şi Leibniz ceva mult mai apropiat de ceea ce căutaţi: 
cu alte cuvinte, in Pascal şi în toată descendența augustinianá a gândirii creştine, găsiți această 
idee a minţii în profunzime; a unei minţi retrasă în sine, atinsă de un fel de inconstientá şi care 
îşi poate dezvolta potentialitátile prin propria sa aprofundare. De aceea cred că Gramatica de 
la Port Royal, la care vă referiti, e mult mai degrabă augustiniană decât carteziană. // În plus, 
veţi găsi în Leibniz ceva ce vá va plăcea cu siguranţă: ideea că în profunditatea minţii e 
încorporată o întreagă reţea de relaţii logice care constituie, într-un anumit sens, inconştientul 
raţional al conştiinţei, forma încă neclarificată şi inconştientă a raţiunii înseşi, pe care monada 
sau individul o dezvoltă puţin câte puţin şi cu care înţelege lumea” (CHOMSKY & FOUCAULT 
1971/2006: 14). 

Toate observaţiile de mai sus, referitoare la relația dintre generativism şi filosofia 
carteziană, subliniază modul eronat sau trunchiat în care gândirea lui Descartes a fost utilizată 
pentru a oferi un suport credibil presupozitiilor de natură epistemologică emise de către 
Chomsky. 

Este, trebuie să admitem, o constatare destul de gravă, având în vedere că tocmai prin 
raportare la filosofia carteziană se constituie o mare parte a bazei filosofice a lingvisticii 
generativ-transformationle. Într-un excurs critic al fundamentelor teoriei lui Chomsky, Jesus 
Martinez del Castillo analizează cele două principii fundamentale, „realităţi bazice” ale 
acestei teorii, şi anume: 1) principiul uzului limitat de mijloace pentru formularea unui număr 
nelimitat de expresii, principiu numit „al infinitátii limbajului” şi considerat de către lingvistul 
american «proprietatea centală a limbajului» şi 2) intenţia de a depăşi dualismul cartezian. 
(MARTINEZ DEL CASTILLO 2006: 97). Dat fiind că aceste două principii sunt mereu 

prezente în formularea teoriei sale, ele pot fi considerate „punctul de plecare, realitatea pe 


baza căreia Chomsky îşi creează propria teorie" (MARTÍNEZ DEL CASTILLO 2006: 98). 
In completarea acestor observaţii, menţionăm intervenţia lui Mircea Borcilă, care relevă 


tocmai soluţia prin care s-ar fi putut depăşi — şi prin care s-a depăşit, de fapt - impasul 
filosofiei lui Descartes: gândirea kantiană. În linia acesteia din urmă se poate situa, într-o 
descendență coerentă, teoria limbajului ca element definitoriu pentru fiinţa umană. Astfel, 
referindu-se la Noam Chomsky, Borcilă afirmă că „savantul american şi adepţii săi nu oferă 
nimic comparabil în explorarea aprofundată a gândirii lingvistice europene, care să le 
îngăduie să-şi ,clarifice" şi să-şi ,justifice" propriul demers din unghi istoric. Refugiul 
teoretic pe poziţiile raționalismului cartezian se vădeşte, în lumina exegezei coşeriene, o 
situare anacronică pe platforma unei epistemologii reductioniste, definitiv depăşite în filozofia 
kantiană, iar decizia de abandonare a „liniei” de gândire vichiene, reîntemeiate în opera lui 
Humboldt, nu îşi găseşte motivarea scontată in „studiul” modern al ,limbii". Mai mult, 
această decizie echivalează, în fapt, cu o simplă aruncare peste bord a câştigurilor substanţiale 


ale ultimelor secole în edificarea conceptuală a ştiinţelor umane" (BORCILĂ 2002: 32-33). 


2.3.3. Direcţia antipozitivistă 


Eugeniu Coşeriu este cel căruia 1 se atribuie, alături de reintemeierea lingvisticii pe baze 
integraliste, formularea unui statut epistemologic clar al ştiinţei limbajului!“. Pentru aceasta, 
el s-a angajat adesea în discuţii (nu de puţine ori polemice) asupra unor problematici cu 
profunde implicaţii filosofice!5. 

Înainte de a raporta integralismul la alte direcţii în studierea limbajului, trebuie 
menţionat locul pe care Coseriu i l-a acordat lingvisticii între celelalte ştiinţe. Astfel, dat fiind 
că problemele culturale şi umane se pot vedea cel mai bine prin prisma limbajului, căci prin 


limbaj omul isi constituie şi isi împărtăşeşte lumea!6, Coşeriu privilegiază şi aplică pe terenul 


14 Vorbind, în interviul publicat în revista ,,Echinox" (nr. 10-11-12/ 1996), despre şcolile unde s-a format, 
Coseriu îşi amintea de profesorii din primii săi ani de şcoală care au deşteptat, in şcolarul de atunci, interesul 
„pentru ştiinţa fundată şi justificată, pentru episteme ca opusă simplei doxa” (p.3). Mai târziu, această temelie 
bine aşezată, a contribuit la clădirea unei teorii lingvistice pe fundamente epistemologice de largă acoperire, 
pe o întreagă stiintá/ filosofie a limbajului. 


15 În ce priveşte confruntările, directe sau realizate la distanţă de decenii si secole, cu alti lingvişti ori filosofi, 
Coşeriu menţionează adesea „politica” sa de dialog real şi eforturile de a semnala şi a fructifica aspectele 
pozitive din orice teorie care se dovedeşte vrednicá de abordare: ,,... dacă ai o idee nouă, atunci nu discuti cu 
un lingvist obscur, necunoscut, ci discuti cu Ferdinand de Saussure, cu Hjelmslev, cu Bloomfield ş.a.m.d. Însă 
o faci cu toată generozitatea cât priveşte discuţia, încercând să găseşti la fiecare sâmburele de adevăr, intuiţia, 
eventual partializatá, deviată ...” (COSERIU (INTERV.) 1996a: 3-4). 


16 „... noi susţinem cá nu există o articularitate a lumii recognoscibilă independent de limbaj, extralingvisticá şi 


impusă limbajului, cá o asemenea articularitate este recunoscută şi dobândită abia după şi dincolo de limbaj 
(dar numai prin limbaj). De aceea, nici sistemele de semne care pornesc ca fiind date de lucruri, precum şi 
limbajele speciale, nu sunt, cum se crede adesea, „pre-lingvistice”, adică independente față de limbaj, ci 


37 


lingvisticii postulatul, explicit sau implicit, al unor filosofi precum Vico, Husserl sau Cassirer 
conform căruia teoria limbajului este anterioară tuturor celorlalte, pentru că toate ştiinţele 
tratează în mod obligatoriu conţinutul lingvistic şi trebuie să se organizeze, în consecință, 
împrejurul acestuia, în funcție de acesta (COSERIU 1954/1967: 175). 

Distincția pe care se bazează clasificarea ştiinţelor în integralism se referă la obiectele 
pe care acestea le studiază (logico-matematice, naturale şi culturale) (vezi, de exemplu, 
COSERIU 1973/2000: 49-50). Desigur, esențiale pentru o circumscriere corectă a ştiinţei 
lingvisticii sunt obiectele culturale, iar marea lor „bătălie pentru independenţă” se poartă faţă 
de obiectele naturale. Eugeniu Coşeriu face de multe ori această crucială departajare între 
obiectele ştiinţelor, asigurându-i drept fundament distincţia kantiană între „lumea necesităţii” 
şi „lumea libertăţii” (COSERIU 1958/1997: 170 şi COSERIU 1973/2000: 51). Lumea necesităţii 
înglobează obiectele fizice — acele obiecte care, în afara omului sau în om — reprezintă 
„datul”, iar nu ,,creatul”, acele obiecte cărora ştiinţele îndrituite sá le cerceteze au menirea de 
a le găsi nu doar explicaţiile, parametrii, elementele caracteristice, ci şi cauzele. Lumea 
libertăţii începe cu şi se clădeşte pe dimensiunea cognitivă şi creativă a ființei umane, 
determinantă fiind aici nu o posibilă cauză, ci finalitatea (sau mai bine zis, nu orice cauză, ci 
cauza finali)". 

Discutia pe marginea diferenţei dintre ştiinţele culturii şi cele ale naturii apare şi în 
volumul lui Coşeriu din 1975, Leistung und Grenzen der Transformationellen Grammatik, 
volum ce redă un curs susținut de către lingvistul român la Universitatea din Tübingen. Sunt 
semnalate, în primul rând, confuziile ce trebuie eliminate pentru ca aceste două tipuri de 
ştiinţe să poată fi clar şi corect diferenţiate. Astfel, afirmă Coseriu, este vorba de o distincție 
care nu se explică prin caracterul istoric sau non-istoric al anumitor ştiinţe şi nu se explică nici 
prin faptul că unele ştiinţe (cele ale naturii) ar fi exacte, în vreme ce ştiinţele culturii ar fi 
lipsite de această caracteristică (COSERIU 1975: 22). Nu e vorba aici nici de deosebirile între 
lucruri, afirmă Coşeriu, deoarece fiecare realitate factică poate fi privită, în principiu, din 


punctul de vedere al ştiinţelor naturii sau din cel al ştiinţelor culturii. Important este dacă 


„post-lingvistice” şi deduse din limbaj. Limbajul nu derivă din lucruri, căci nu-i sunt date lucrurile ca atare, ci 
ajunge la lucruri; el face ca lucrurile să fie lucruri şi prin aceasta reprezintă şi un acces către lucrurile înseşi, 
atât cât pot ele să fie concepute de oameni” (COSERIU 1992/2009: 130). Aceeaşi idee se regăseşte în filosofia 
limbajului a lui Hans-Georg Gadamer, care afirmă că „lingvisticitatea experienţei lumii este cea care totuşi se 
ascunde în spatele aparentei anterioritátii lucrurilor faţă de apariţia lor lingvistică” (GADAMER 1960/2001: 
420). Lingvisticitatea proprie fiecărei limbi a ajuns să fie, datorită în special studierii limbilor „exotice”, 
aproape o banalitate a lingvisticii. Se vorbeşte despre analiza diferită a realităţii prin prisma limbilor, astfel 
încât se înregistrează o tendinţă de a porni în căutarea clasificărilor şi a categoriilor semantice universale sau 
chiar empirice generale, mai mult sau mai puţin naturale. Rămâne, totuşi, de văzut, dacă se constientizeazá pe 
deplin lingvisticitatea proprie fiecărei limbi (COSERIU 1988/ 2009: 63-64). După cum se va vedea, în ciuda 
acestei aparente acceptări, ceea ce se întâmplă în generativism este tocmai o goană după aşa-numitele 
„universalii”, acele aspecte care pot fi identificate în toate limbile, sau cel puţin în cât mai multe limbi. 


17 Coşeriu prezintă tipurile de cauze stabilite de către Aristotel şi selectează şi explică rolul „cauzei finale” în 


teoria sa (Vezi COSERIU 1958/1997: 176—177). Vezi şi aici o prezentare mai detaliată, în subcapitolul 2.5: 
Abordarea cauzalistă în studiul limbajului. 

faptele pot fi subordonate unei intentionalitáti sau nu. Faptele culturale (o imagine, o statuie, o 
piesă muzicală etc.) pot fi cercetate pe deplin ca obiecte ale naturii, iar faptele naturii pot fi 
privite ca obiecte culturale, dacă le privim prin prisma unei intentionalitáti — un fenomen care 
se întâmplă, spre exemplu, în cazul mitologiei (COSERIU 1975: 22). 

Distincția kantianá între lumea necesității şi cea a libertăţii a fost, în general, fie 
ignorată, fie considerată irelevantă în domeniul cercetării limbajului (în măsura în care ea a 
fost cunoscută). Coşeriu a avut, totuşi, numeroşi predecesori în ce priveşte exploatarea acestei 
distincții. Nota 7 de la pagina 51 din Lecțiile de lingvistică generală, aparţinând capitolului 
intitulat Antipozitivismul, cuprinde indicațiile bibliografice ale câtorva dintre cele mai 
relevante contribuţii la „procesul cultural — istoric de diferențiere progresivă între ştiinţele 
naturale şi cele culturale şi de fundamentare a ştiinţelor culturii în sensul lor propriu”: W. 
Dilthey, W. Windelband, H. Rickert, E. Cassirer. 

Dilthey, spre exemplu, separa ştiinţele fizice de cele spirituale (,istoria, economia 
politică, ştiinţele statului şi dreptului, ştiinţa religiei, studiul literaturii şi poeziei, al artei 
decorative şi muzicii, al concepţiilor filosofice despre lume şi al sistemelor, în fine, 
psihologia”), considerând că acestea din urmă se raportează la „acelaşi mare fapt: genul 
uman” (DILTHEY 1927/1999: 22). Deşi la nivelul obiectelor de studiu Dilthey e reticent în a 
face o distincţie foarte clară (căci în realitatea umană rămâne inseparabil ceea ce se separă ca 
fizic şi psihic, noi înşine fiind natură şi natura acţionând în noi „inconştient, prin întunecatele 
instincte” [DILTHEY 1927/1999: 22]), el observă că în ştiinţele spiritului există o tendinţă „ce 
se dezvoltă din ce în ce mai intens odată cu progresul lor, tendinţă prin care latura fizică a 
proceselor este coborâtă la rangul de condiţii, de mijloace de înţelegere” (DILTHEY 
1927/1999: 24). 

Tot astfel, toate evenimentele exterioare se întemeiază, la Dilthey, pe ceea ce poate fi 
trăit, aici fiind cuprinsă „orice valoare a vieţii. Aici apar scopurile, despre care natura nu ştie 
nimic. Voința este cea care se dezvoltă, se configureazá. lar în această lume spirituală care se 
mişcă în noi suverană, responsabilă şi creatoare, şi numai în ea, îşi are viaţa valoarea sa, 
scopul său şi semnificaţia sa” (DILTHEY 1927/1999: 25). Dacă tendinţa pe care o aminteam 
înainte e acum un principiu al studiului lingvistic de o anumită orientare, aceste din urmă 
cuvinte ale lui Dilthey ar trebui să-şi aibă locul, în opinia noastră, pe frontispiciul oricărei 
ştiinţe a spiritului. 

La rândul său, Ernst Cassirer trasa un aşa-numit „cerc al umanităţii”, care ar include 
limbajul, mitul, religia, arta, ştiinţa şi istoria (CASSIRER 1944/1994: 99). Numai posibilitatea 
pătrunderii esenței structurii fundamentale a fiecăreia dintre aceste activităţi umane ar 
legitima o filosofie a omului, iar ştiinţele particulare privitoare la aceste fapte ale culturii 
umane ar avea menirea să stabilească principii, categorii definite în virtutea cărora „să fie 
grupate într-o ordine sistematică fenomenele religiei, artei, limbajului” (CASSIRER 1944/1994: 


103). Deşi mai restrâns decât am văzut la Dilthey, cercul ştiinţelor culturale trasat de Cassirer 

îl găsim proiectat conform ideii ce dă întâietate, în definirea omului, faptelor culturale create 
de om, prin raportare la bazele fizice implicite în existenţa acestuia. Cassirer exclude 
posibilitatea definirii omului prin „vreo facultate sau principiu înnăscut care pot fi constatate 
pe baza observaţiei empirice” (CASSIRER 1944/1994: 99). 

Mai aproape de vremea în care scria Coşeriu şi bucurându-se de o reală apreciere din 
partea lingvistului român, filosoful german Hans-Georg Gadamer vorbeşte, în descendența 
ideilor aristoteliene, despre „simţul viitorului” ca marcă distinctivă a omului, acesta 
caracterizându-se prin posibilitatea de a exprima ceea ce este folositor şi ce este dăunător, şi 
prin aceasta şi ceea ce este drept sau nedrept. lar ceea ce este folositor sau dăunător, spune 
Gadamer, sunt lucruri care nu sunt de dorit în sine, ci „în vederea altui lucru” (GADAMER 
1966/2001: 469). Această posibilitate îi este dată omului prin limbaj, iar filosoful german 
interpretează definirea de către Aristotel a omului ca „vieţuitoare care are logos” nu în primul 
rând în ideea că omul este ființă raţională, ci mai degrabă în aceea că este „fiinţa care are 
limbă”. Cuvântul grec /ogos înseamnă de asemenea şi mai ales, spune el, limbă (GADAMER 
1966/2001: 469). Regăsim aici o nouă afirmare a aspectului finalist al limbii, întemeietoare 
pentru natura însăşi a omului şi reafirmată, în aceeaşi conferință, de către Gadamer, drept 
„adevăratul centru al fiinţei umane” (GADAMER 1966/2001: 474). 

Filosoful german apreciază, de asemenea, importanţa conceptului kantian de ,,libertate” 
în procesul de întemeiere a ştiinţelor spiritului, subliniind faptul că gândirea marelui său 
predecesor stă la baza aceleia a deschizătorilor de drumuri ai concepţiei istorice despre lume: 
Humboldt, Ranke, Droysen!*. 

Alte contributii la procesul de fundamentare a stiintelor culturii ar putea fi mentionate 
aici. Ne limitám insá la cele evocate deja, subliniind importanta sporitá pe care, aláturi de 
includerea limbajului in sfera obiectelor culturale, le-o dá situarea lor temporalá. Cáci acest 
proces se conturează la sfârşitul secolului al XIX-lea, cartea lui Dilthey, Einleitung in die 
Geisteswissenschaften, de exemplu, apărând în 1883. De asemenea, consideratiile ce justifică, 
la Dilthey, separarea ştiinţelor, ne amintesc de principiile antipozitiviste formulate de către 
Eugeniu Coseriu în capitolul III, Antipozitivismul, din Lecţiile de lingvistică generală. 

Având în vedere momentele din istoria procesului de individualizare a ştiinţelor culturii 
evocate aici, ca şi pe cele omise (unele poate la fel de importante), ne-am putea întreba de ce, 
atunci, opera lui Eugeniu Coşeriu a ajuns să constituie unul din punctele de răscruce ale 
acestui parcurs. Căci, privitor la problematica dezbătută în prezentul subcapitol, lingvistul 
român este demult considerat „adevăratul întemeietor al disciplinei centrale a umanioarelor 
Şi, în acelaşi timp, cel care pune, prin aceasta, în sensul cel mai riguros, bazele conceptuale 


ale ştiinţelor culturii în general” (BORCILĂ 1988: 1) sau: „figura majoră” în procesul de 


18 „Recunoscând libertatea ca pe un fapt singular al raţiunii, adică arătând că fără acceptarea libertăţii raţiunea 
practică a omului şi, prin aceasta, existenţa morală şi socială a omului nu pot fi gândite, el [Kant], în opoziţie 
cu toate tendinţele deterministe care îşi aveau originea în ştiinţa modernă a naturii, a deschis gândirii aflate 
sub semnul unor concepte bazate pe libertate o nouă legitimare” (GADAMER 1970/2001a: 497). 

(re)intemeiere a ştiinţelor „minţii şi istoriei” ca ştiinţe ,chintesential gonice” (A. Shapiro, 
apud BORCILĂ 1988: 7). 

Se poate spune că implicarea lui Eugeniu Coşeriu în dezbaterea asupra acestei 
problematici a însemnat preluarea şi ghidarea pe mai departe a întregii „strategii” necesare 
pentru situarea epistemologică a lingvisticii. Aceasta în primul rând pentru că, în contrast cu 
numele ilustre care au inițiat această „istorie”, Coşeriu e primul care pune problema 
întemeierii epistemologice a lingvisticii venind din domeniul lingvisticii (şi cu o foarte solidă 
formaţie filosofică, deloc de ignorat). Dilthey, spre exemplu, era interesat, înainte de toate, de 
istoriografie, pentru el studiul limbajului şi al literaturii constituind, alături de celelalte ştiinţe 
ale spiritului, platforma pe care urma să se clădească şi să se dezvolte „imaginea” fiinţei 
umane ca sinteză a fenomenelor caracteristice părții sale mentale. Cassirer era interesat de 
crearea unei „filosofii a omului”, acordând în aceeaşi măsură atenţie limbajului, mitului, 
religiei, artei şi istoriei. 

Pentru Coseriu, în schimb, limbajul uman reprezintă baza care face posibile celelalte 
activităţi spirituale ale omului, studiul acestuia necesitând legitimarea epistemologică pe care 
o presupune, în mod normal, orice stiintá?. Reducerea limbajului la o altă facultate sau la o 
activitate printre facultăţile (sau activităţile libere) ale omului: la intelect (gândirea rațională), 
la spiritul practic sau la artă este, în termenii lui Coşeriu însuşi, „eroarea fundamentală a 
majorităţii teoriilor (sau „filosofiilor”) limbajului” (CosERIU 1999/2001: 79). Mai mult, 
cuprinzând gândirea discursivă, ştiinţa, filosofia şi poezia. Limbajul conţine deci, aşa cum 
Hegel însuşi menţiona, „toate formele de dezvoltare a spiritului” (CosERIU 1999/2001: 79— 
80). Şi Gadamer atrăgea atenţia, în ce priveşte teoria lui Cassirer, asupra faptului că „limba nu 
stă alături de artă, drept şi religie, ci reprezintă mediul susținător pentru toate aceste 
fenomene” (GADAMER 1960/2001: 419). Citatele coşeriene de mai sus provin, după cum arată 
indicaţiile bibliografice, din studiul: Le langage: diacriticon tes ousias. Dix theses à propos 
de l'essence du langage et du signifie. Fragmentele de mai sus reprezintă prima dintre cele 
zece teze emise, teză care stă sub titlul: Prioritatea absolută a limbajului [Priorité absolue du 
langage] (p. 79-80). 

Faptul cá Eugeniu Coseriu a fost interesat in primul ránd de lingvisticá, pornind dinspre 
aceasta cátre epistemologie si nu invers, a fácut ca el sá gáseascá acele elemente ce justificau 


nu doar necesitatea plasării lingvisticii într-un cadru ştiinţific mai larg, ci şi locul exact pe 


19 În interviul dat în revista „Echinox”, in 1996, Coşeriu risipeşte, o dată pentru totdeauna, iluziile celor care îşi 
imaginează că pot face lingvistică bazându-se exclusiv pe faptele însele şi neglijând sau chiar ignorând baza 
teoretică şi legitimarea epistemologică: ,,... după părerea mea, nu numai cá nu este posibilă o lingvistică fără 
teorie, fără o concepţie şi fără o filozofie, ci adevărul este că nu există o asemenea lingvistică, deoarece chiar 
$1 cei care cred cá nu au nicio teorie şi cá nu au nicio filozofie, aplică, de fapt, o filozofie, numai că o filozofie 
şi inconştientă şi rea şi deficientă. Nu este posibil să studiezi un obiect fără să ai o concepţie despre acest 
obiect, şi fără să ai, cel puţin, această cunoaştere intuitivă, antepredicativă despre obiect” (COSERIU (INTERV.) 
19964: 5). 

care ea urma să-l ocupe în interiorul lui. Astfel, s-a realizat pentru prima dată un demers de 
întemeiere epistemologică pornit dinspre lingvistică spre bazele teoretice ale disciplinelor, 
aceasta fiind privită întâi de toate ca o ştiinţă a omului în dimensiunea lui spirituală. 

Am expus, în fragmentul anterior, o situaţie uşor identificabilă în întreaga operă 
coşeriană. În primele sale scrieri (spre exemplu, Sincronie, diacronie şi istorie” — operă 
crucială prin ideile pe care le lansează şi prin faptul că regăsim aici, in nuce, toată teoria 
integralistă asupra limbajului), se abordează şi se rezolvă adesea, în spiritul propriu, aceste 
chestiuni. Argumentele invocate nu-şi vor pierde ulterior valabilitatea, fiind, dimpotrivă, 
mereu reluate şi imbogátite, în cadrul unui perpetuu dialog asupra respectivei chestiuni. 
Aceasta deoarece, în paralel cu eforturile depuse de către lingvistul român, a continuat să se 
dezvolte, uneori impunându-se cu mai mult şi mai răsunător succes, tendința adversă, 
revendicând pentru studiul limbajului statutul de ştiinţă a naturii. 

Pe tot parcursul acestei dezbateri, Coşeriu a păstrat obiectivele asumate la începutul ei, 
cu convingerea de neclintit a justetii lor. Într-o prezentare sintetică realizată de Mircea 
Borcilá, ele ar fi: „(1) să legitimeze, pe deplin, necesitatea procesului de reîntemeiere teoretică 
explicită şi sistematică a lingvisticii în raport cu specificul naturii obiectului propriu; (2) să 
demonstreze, prin explorarea în profunzime [...] a unei zone problematice centrale şi cruciale a 
studiului limbii, că acest proces impune recursul la un fundament teoretic radical diferit de cel 
implicat în mod tacit sau adoptat direct din epistemologia ştiinţelor naturii, sub influenţa 
curentelor pozitiviste şi neopozitiviste; (3) să propună o circumscriere de ansamblu, istorică şi 
teoretică, a cadrului epistemologic adecvat lingvisticii şi ştiinţelor culturii în general” 
(BORCILĂ 1988: 4). 

Coşeriu realizează una dintre cele mai pertinente şi coerente critici ale concepției 
pozitiviste asupra limbajului în capitolul III al Lecfiilor de lingvistică generală, în care 
formulează aşa-numitele principii antipozitiviste, pe care le opune celor pozitiviste. Astfel, 
„principiul universalităţii individului” se opune celui pozitivist al faptului individual; 


„principiul funcției şi al formei” se opune celui al substanţei; principiul „stării de lucruri sau 


% „Tuturor atitudinilor cauzaliste şi confuziilor pe care ele le implică trebuie să le opunem distincţia — clar 


stabilită de către Kant — între „lumea necesităţii” şi „lumea libertăţii”. Tot aşa, intenţiilor declarate sau 
nedeclarate ale pozitivismului vechi şi nou, de a reduce întreaga ştiinţă la ştiinţa fizică, trebuie să le opunem 
deosebirea dintre faptele naturale şi cele culturale şi, prin aceasta, dintre ştiinţele fizice şi cele umaniste. 
Aceasta nu implică nicidecum o desconsiderare a ştiinţelor fizice, care, bineînţeles, sunt singurele adecvate 
obiectului /or. Dar implică înţelegerea faptului că postulatele şi metodele ştiinţelor fizice (cu excepţia a tot 
ceea ce se referă la descrierea materială) nu sunt aplicabile la obiectele culturale, pentru că, în cazul acestora, 
ceea ce este exact, pozitiv, ceea ce se prezintă efectiv si se poate constata sunt libertatea şi intentionalitatea, 
invenţia, creaţia şi adoptarea liberă, motivate numai finalist. În cazul fenomenelor din natură este, fără 
îndoială, adecvat să se caute o necesitate exterioară, o cauzalitate; în cazul fenomenelor culturale, în schimb, 
ceea ce trebuie să fie căutat este o necesitate interioară, o finalitate. De aceea, o concepţie cu adevărat pozitivă 
(şi nu „pozitivistă”) despre limbaj trebuie să atragă atenţia şi să amintească mereu că limbajul aparţine 
domeniului libertăţii şi finalitátii şi că, prin urmare, faptele lingvistice nu pot fi interpretate şi explicate în 
termeni cauzali” (COŞERIU 1958/1997: 170). 

al esentialitátii statice” se opune celui al evolutionismului, iar principiul „culturii” se opune 
celui pozitivist al naturalismului. 

Acesta din urmă este, poate cel mai important pentru problematica teoretică abordată 
aici. Asupra lui se insistă, de altfel, cel mai mult şi în capitolul din Lecţii de lingvistică 
generală menţionat deja. Se reafirmă considerarea lingvisticii drept ştiinţă a culturii şi se 
deduc câteva consecinţe ale acestei concepţii. Astfel, fundamentul teoretic al ştiinţelor culturii 
NU îl reprezintă ipotezele, ci tocmai „cunoaşterea originară” — pentru lingvistică, aceasta fiind 
cunoaşterea intuitivă a vorbitorilor si a lingviştilor înşişi în calitate de vorbitori”!. De 
asemenea, dat fiind modul în care se produc obiectele culturale, domeniul culturii nu admite 
abordări cauzale, ci doar abordări finaliste. Analogul „legilor naturale" în domeniul cultural îl 
constituie, într-un sens, „faptele” înseşi care se produc (fiecare fapt cultural are legitatea sa 
internă) şi, în alt sens, „sistemele tehnice” pe care omul le elaborează pentru dezvoltarea 
activităţii sale. O limbă este, în acest al doilea sens, un sistem de reguli pe care le realizăm 
(aplicăm) în vorbire. În această privință pot fi formulate doar norme de probabilitate 
referitoare la felul cum, de obicei, acţionează libertatea în anumite condiţii (COŞERIU 
1973/2000: 51-54). 

Atât de important este acest punct de referinţă din concepţia lingvistică a lui Chomsky, 
încât Coşeriu îl consideră drept principalul motiv de critică a generativismului. Întrebat în 
interviul din 1997 de ce se referă doar la faze timpurii din gândirea lui Chomsky — care s-a 
schimbat substantial de-a lungul timpului — Coşeriu afirmă că el critică întreaga poziție a 
lingvistului american, faptul că vorbirea se poate simula şi că, prin observaţie lingvistică, 
acest simulacru ar trebui să se aplice tuturor limbilor (COSERIU (INTERV.) 1997: 242). În van 
se schimbă exemplele sau chiar procedurile metodologice prin care se încearcă demonstrarea 
şi aplicarea acestui principiu. Atâta vreme cât nu se renunţă chiar la această idee, Coşeriu nu 
poate intra într-un dialog real cu generativismul sau cu oricare dintre dezvoltările sale 
ulterioare. 

Un demers comparativ de tipul celui inițiat aici presupune, desigur, tratarea obiectivă a 


problematicilor abordate. În această idee, argumentez disproportia evidentă în spaţiul acordat 


x» 


2! Coşeriu reintroduce, astfel, în cercetarea lingvistică, tocmai experienţa „subiectivă” a observatorului pe care 
behaviorismul lingvistic strict o exclusese în favoarea unei presupuse observaţii exterioare, pur obiective. 
Recunoaşterea comportamentului lingvistic ca atare se bazează pe ceea ce fenomenologia descrie drept 
cunoaştere anterioară, „cunoaştere originară”, care pre-ordonează lumea experienţei ştiinţifice obiective. 
„Cunoaşterea ştiinţifică va putea revizui, corecta şi chiar nega datele cunoaşterii anterioare, dar această 
cunoaştere anterioară constituie în mod necesar baza oricărei cercetări” (COSERIU 1954/1967: 142; Vezi şi 
COSERIU 2010: 441—442). Coşeriu ilustrează în multe moduri acest adevăr esenţial al integralismului, uneori 
chiar cu exemple concrete în care lingvistul e învins de natura sa de vorbitor nativ. Astfel, el povesteşte o 
întâlnire între Otto Jespersen şi Abbe Rousselot, în care Rousselot e întrebat: „E adevărat că francezii spun 
pentru pronumele personal la plural ils numai [i] şi nu [il]?” Foneticianul Rousselot răspunde: „Nu, 
niciodată.” La întrebarea cum pronunţă el însuşi această formă pronominală, Rousselot răspunde fără ezitare: 
„Eu spun întotdeauna [il], normal.” La un moment dat însă, auzind nişte copii cântând, Jespersen întreabă ce 
fac acolo acei copii, iar Rousselot răspunde: ,,/ chantent.”, dovedind că lingvistul Rousselot greşea, în vreme 
ce vorbitorul Rousselot avea dreptate (COSERIU (INTERV.) 1997: 178). 

prezentării statutului epistemologic al lingvisticii în cele două perspective prin faptul că ea 
reflectă, într-o anumită măsură, extinderea preocupărilor faţă de respectiva chestiune 
manifestate în cadrul acestora. Este tratat aici doar demersul teoretic realizat cu privire la 
raportul dintre lingvistică şi epistemologie, urmând ca posibilele consecinţe, directe sau 
indirecte, ale variantei alese din acest punct de vedere să fie analizate separat. 

Astfel, trebuie menționat faptul că preocupările lui Noam Chomsky s-au îndreptat nu 
atât către fundamentarea ştiinţei limbajului, cât, mult mai degrabă, către posibilele ei 
rezultate. Concepţia sa în privinţa primului aspect menţionat este decelabilă mai ales din 
scopurile fixate pentru investigarea limbajului, ca şi din premisele implicite în studiul realizat. 

Pe lângă concepţia ce se reflectă în modul de realizare a întregii lui cercetări, puncte de 
reper ne sunt oferite de puţinele sale manifestări explicite în acest sens: recenzia la cartea lui 
Skinner, interviul menționat mai sus (în subcapitolul 2.3.2) sau analiza din Rules and 
Representations (New York, Columbia University, 1980) asupra „liniei vichiene” în ştiinţele 
spiritului. Respectivele indicii ne arată însă şi schimbările de poziţie care au modificat 
viziunea chomskyană asupra acestei problematici. Trebuie să ne amintim că Chomsky a 
inaugurat noua teorie lingvistică opunându-se bazei teoretice pozitiviste, implicită în 
behaviorismul radical, şi condamnând insuficiența metodologiei transpuse nesistematic şi 
nejustificat din ştiinţele fizice în studiul limbajului. Mai mult, lingvistul american deplângea 
imposibilitatea de a soluţiona, în cadru behaviorist, problema creativităţii prezente în limbajul 
uman. Treptat, însă, Chomsky ajunge să se convertească la convingerile şi principiile 
împotriva cărora luptase iniţial, sfârşind prin a milita pentru o unitate a ştiinţei, aşa încât 
dintre cele două soluţii epistemologice de ansamblu, „numai cea propusă de lingvistul român 
urmăreşte şi realizează, în mod ferm şi coerent, o fundamentare de principiu a lingvisticii ca 
ştiinţă a culturii” (BORCILĂ 2002: 32). 


2.3.4. Relaţia dintre teorie şi cercetarea empirică 


Un aspect important care decurge din opţiunea epistemologică a unui cercetător este şi 
acela al relaţiei (din punctul de vedere al utilității sau chiar al necesităţii acesteia) dintre teoria 
(lingvistică) şi cercetarea empirică. În problema determinării, în speţă a actualizării, probleme 
centrale care fac obiectul unor capitolele din prezenta lucrare, această precizare este crucială, 
dat fiind că actualizarea e o problemă bazică a studierii limbajului, la nivelul esenței sale: 
activitatea de vorbire sau orice altă formă de manifestare a limbajului se întemeiază pe 
momentul actualizării. Dincolo, mai exact înainte (nu neapărat cronologic), de chestiunea 
realizării efective, în oricare dintre limbile particulare existente, a acestui moment, 
actualizarea e o problemă de teorie şi de filosofie a limbajului. E o chestiune care obligă, în 
măsura în care studiul ei e asumat, la postularea unei poziţii teoretice. 

Importanţa opțiunilor epistemologice făcute cu toată claritatea în integralism a fost 
semnalată şi de către alti cercetători, precum José Maria Bernardo. Acesta făcea, în cartea lui, 


o istorie a epistemologiei, apărută ca ramură a gnoseologiei, cu scrieri specifice, în a doua 


44 


jumătate a secolului al XIX-lea”. Însă după consolidarea ei ca „garant” al oricărei ştiinţe, 
credem că nicio teorie nu mai poate face abstracţie de ea. Aşadar, asumat sau nu, orice teorie 
(lingvistică) se integrează într-o direcţie epistemologică. 

O altă clasificare importantă este preluată de către Bernardo de la Piaget, care sustine cá 
epistemologia este în mod necesar o problemă de natură interdisciplinară (BERNARDO 1995: 
31). Clasificarea lui Piaget postulează existenţa unei epistemologii interne şi a uneia derivate. 
Cea internă se referă la faptul că fiecare ştiinţă îşi defineşte obiectul şi pune în discuţie propria 
ei fundamentare, iar cea derivată priveşte relaţia respectivei ştiinţe cu celelalte discipline. 

O primă operaţiune epistemologică, identificată de către Bernardo în integralism, este 
delimitarea, din perspectivă antipozitivistă, a lingvisticii ca ştiinţă a culturii, iar acesteia îi 
urmează stabilirea particularitátilor pe care le presupune tratarea limbilor şi a limbajului în 
lingvistică, realizându-se o disociere față de logică, filosofia sau psihologia limbajului 
(BERNARDO 1995: 154). În 1966 deja, Coşeriu afirma că trăieşte într-o epocă a problematicii 
lingvistice, în care limbajul e studiat din diferite puncte de vedere şi face obiectul diverselor 
ştiinţe. Evident, sublinia el, limbajul ca obiect pentru diferite ştiinţe nu poate fi „acelaşi 
obiect”, nici totalitatea limbajului (COSERIU 1966/1977b: 58). 

Una dintre cărțile foarte importante pentru integralism este Lecţii de lingvistică 
generală, publicată pentru prima dată in 1973%, in care Coşeriu face o scurtă istorie a 
direcțiilor lingvistice, ca şi o prezentare a teoriilor contemporane. El observă că, în ciuda 
marii diversității pe care o implică orientările lingvistice ale momentului, există totuşi o 
preocupare comună acestora: aceea pentru teorie şi metodologie”. Diferenţele ce se manifestă 
între teoriile lingvistice, datorită concepţiei generale asupra limbajului şi/sau asupra ştiinţei, 
sunt însă „decisive”: „Aceste diferenţe sunt primare, referindu-se la abordările fundamentale 
ale disciplinelor lingvistice particulare. Astfel, indiferent de particularitátile comune motivate 
obiectiv, gramatica istorică propusă de structuralism este foarte diferită de cea propusă de 
idealismul lingvistic, iar gramatica postulată de transformationalisti este diferită de cea a 
structuralismului ,clasic". Cu alte cuvinte, mai întâi se prezintă distincția între diferite 
orientări globale (idealism, structuralism, gramatică transformationalá etc.), iar apoi, în cadrul 


fiecărei orientări, poate apărea o eventuală divizare în discipline lingvistice particulare 


22 Cartea lui José Maria Bernardo este La construccion de la linguistica. Un debate epistemologico. Partea de 
istorie a epistemologiei este preluată, în cartea sa, după o clasificare istorică făcută de către R. Blanche. 


2 Ediția originală a volumului Lecţii de lingvistică generală a apărut sub forma a trei serii de prelegeri ţinute în 
cadrul cursurilor de perfecţionare a profesorilor de literatură şi limbă din învățământul mediu, în Italia, în 
1973. 


24 „Cu alte cuvinte, unitatea epistemologică „formală” este cea care justifică varietatea ,substantialá" a 
lingvisticii actuale, motivaţia epistemologică formală şi generică fiind aceeaşi: primatul atribuit teoriei şi 
metodelor, însă aceste teorii şi metode sunt uneori diferite, alteori chiar radical diferite. Unitatea lingvisticii 
actuale trebuie interpretată, prin urmare, ca unitate în diversitate; şi invers, varietatea sa trebuie interpretată ca 
manifestare a unui principiu unic (ceea ce nu înseamnă că toate teoriile ar fi în mod egal valabile şi 
acceptabile)" (CosERIU 1973/2000: 81). 

(„eventuală” întrucât unele orientări în mod explicit nu se referă la toate domeniile 
limbajului)” (CosERIU 1973/2000: 82-83). 

Chiar dacă aceste operaţiuni par a complica demersul efectiv de cercetare, ele sunt 
necesare. Poziţia lui Eugeniu Coşeriu este foarte clar exprimată în aceleaşi Lecţii de 
lingvistică generală: „Se observă că teoria, neputând fi construită prin abstractizare şi 
generalizare, nu poate fi situată „după” studiul empiric, ca rezultat final al acestuia (care poate 
doar constata ,generalul"), ci, din contră, ea este în mod ideal anterioară unui asemenea 
studiu. Mai bine zis, se înţelege cá teoria se prezintă înainte, în timpul şi după (s. a.) studiul 
empiric. Înainte, ca fundament prealabil al acestui studiu şi ca motivare explicită sau implicită 
a identificării şi delimitării faptelor studiate. În timpul studiului, drept cadru în interiorul 
căruia sunt descrise, interpretate şi ordonate faptele. După, ca teorie îmbogăţită şi/sau 
modificată graţie aceluiaşi studiu empiric, de exemplu prin constatarea unor fapte şi aspecte 
care nu concordă cu postulatele lor iniţiale. Astfel, se afirmă că, în practica de cercetare, între 
teorie şi studiul empiric există un raport dialectic constant: teoria reprezintă fundamentul 
prealabil al oricărui studiu empiric, iar rezultatele acestuia influenţează la rândul lor teoria, 
precizând-o şi/sau modificând-o” (COSERIU 1973/2000: 40-41). 

Dintre cele două direcţii ce ne preocupă aici, despre integralism se poate afirma cu 
certitudine că are la bază o teorie clar conturată încă de la începuturile sale, în special prin 
lucrările din primii ani în care Eugeniu Coşeriu a început să îşi publice studiile. Acestea 
contin atât orientarea epistemologică a acestei lingvistici, cât şi divizarea clară a domeniilor 
de cercetare abordate, ele însele reprezentând, la acel moment, o noutate teoretică în domeniu. 
Fără a insista, exemplificám aici doar prin bine cunoscutul studiu Determinación y entorno. 
Dos problemas de una lingüística del hablar, 1955-1956, in care Coseriu fundamentează şi 
justifică teoretic domeniul lingvisticii vorbirii, schitánd, in a doua parte, posibile rezolvări 
empirice şi definind conceptele fundamentale ale domeniului. 

Din afirmaţiile pe care Noam Chomsky le face în chiar prefata volumului Syntactic 
Structures, din 1957, s-ar spune că ideile sale în ceea ce priveşte raportul dintre teorie şi 
studiul empiric nu par foarte diferite de cele integraliste. Ce crede Chomsky la acel moment 
este că „unii dintre acei lingvisti care au pus la îndoială valoarea dezvoltării exacte şi tehnice 
a teoriei lingvistice nu au reuşit, probabil, să recunoască potenţialul productiv al metodei de a 
statua cu rigurozitate o teorie propusă şi de a o aplica strict la materialul lingvistic, fără 
încercarea de a evita concluziile inacceptabile prin ajustări ad hoc sau formulări vagi” 
(CHOMSKY 1957/1966: 5). 

Ce pare însă că diferă esenţial între cele două poziţii prezentate mai sus, este „scara” la 
care ele se aplică. În perspectiva propusă de către Coşeriu am identificat, iar timpul a 
confirmat, o bază teoretică al cărei scop era iniţierea si susținerea unei cercetări complete a 
fenomenului limbajului. În ce priveşte ambițiile teoretice ale generativismului, observăm că 


ele s-au concretizat în decuparea şi promovarea, ca domeniu esenţial de investigaţie, a 

sintaxei, această circumscriere a obiectului de studiu ducând, în acelaşi timp, la ignorarea sau 
trecerea celorlalte aspecte ale cercetării în plan secund. Se pare că demersul teoretic a fost, 
practic, inversat, scopul iniţial nefiind acela de a contura o teorie a limbajului ca întreg, cât 
mai degrabă de a găsi soluţii pentru probleme clare de gramatică a unei limbi particulare. În 
Lectiile de lingvistică generală, Eugeniu Coşeriu rezumă impactul viziunii despre limbaj 
asupra sistematizării disciplinelor lingvistice astfel: „diferenţele datorate concepţiei generale 
asupra limbajului se manifestă [...] în organizarea însăşi a disciplinelor lingvistice particulare, 
în sensul că o anumită disciplină este considerată ca fiind disciplină lingvistică prin excelenţă, 
sau ca disciplină primară sau centrală, iar celelalte ca fiind secundare, sau ca derivând 
metodologic din aceasta” (CosERIU 1973/2000: 83). 

Generativismul este, în formele sale mai noi, o teorie a limbajului mult mai închegată şi 
mai complexă în comparaţie cu începuturile sale, fie ele chiar revoluționare. Este clar că 
desemnarea iniţială a sintaxei ca domeniu prioritar de studiu nu a fost rezultatul unei viziuni 
de ansamblu asupra limbajului şi/sau a teoriilor lingvistice existente deja. În timp, însă, 
generativismul a început să-şi câştige statutul de teorie de sine stătătoare şi să dezvolte o 
complexitate impresionantă în studierea limbajului. Asimilând idei noi sau teorii mai vechi şi 
bazându-se tot timpul pe rezultatele studiului empiric, generativismul s-a consolidat si a 
devenit, cu fiecare etapă, o teorie tot mai coerentă”. 

Concluziile prezentului capitol se pot formula după cum urmează: teoria este crucială 
pentru cercetarea empirică în lingvistică; la modul general, nimeni n-ar trebui să aibă iluzia că 
poate face cercetare empirică în lingvistică, fără a se raporta, asumat sau nu, la o linie 
teoretică (e preferabil, deci, spre folosul cercetării şi al cercetătorului însuşi, ca acesta să 
studieze direcțiile de cercetare deja deschise în studiul limbajului şi să o aleagă, în cunoștință 
de cauză, pe cea pe care o găsește cel mai convingătoare, evitând astfel contradicţiile în 
interiorul propriului demers investigativ şi pericolul de a redescoperi, o dată la câteva studii, 
America); integralismul a creat o teorie solidă a limbajului şi a lingvisticii încă de la 
începuturile sale, în timp ce generativismul a configurat-o pe parcurs, o formă finală a ei 
nefiind conturată încă. 

Viziunea asupra statutului epistemologic al lingvisticii reprezintă, în cele două şcoli de 
cercetare, sursa (mai ales în cazul integralismului) sau reflectarea (în special pentru 
generativism) a metodologiei adoptate, ca și a modului de înţelegere şi folosire a unor 
concepte. Subcapitolele care urmează vor aborda, la rândul lor, probleme legate în mod axial 


de acest important punct de reper în cercetarea lingvistică. 


25 Ne referim aici la volume precum Cartesian Linguistics (1966), Knowledge of Language. Its Nature, Origin 
and Use (1986), The Minimalist Program (1995), New Horizons in the Study of Language and Mind (2000), 
volume ce reflectá preocuparea fatá de aspectul teoretic a generativismului. De asemenea, trimiteri se pot face 
şi la numeroasele lucrări publicate de alţi autori decât Chomsky, de exemplu Liliane Haegeman, John Lyons 

2.4. Opţiuni metodologice 


Sistemul de procedee şi metode folosit pentru cercetarea limbajului diferă, uneori în 
mare măsură, de la o şcoală lingvistică la alta, o examinare critică a acestuia putându-se 
dovedi relevantă cu privire atât la viziunea pe care o anumită direcție de cercetare o 
proiectează asupra obiectului său de studiu, cât și la gradul de adecvare la studierea 
limbajului. Analiza acestuia trebuie însă corelată cu teoria lingvistică în cadrul căreia a fost 
generat. Este firesc ca multe dintre opţiunile metodologice să pară total inadecvate dacă sunt 
privite din interiorul unei abordări diferite a limbajului, făcând sens perfect, în acelaşi timp, 
prin raportare la coordonatele teoriei care le propune. 

În ceea ce priveşte metodologia adoptată — ca şi în multe alte privinţe — gramatica 
generativ-transformationalá se dovedeşte a fi o teorie interesantă şi provocatoare. Unul dintre 
aspectele prin care, la apariţia sa ca nouă teorie a limbajului, s-a distanțat de tot ceea ce 
promotorii săi considerau vetust sau irelevant în cercetarea limbajului de până atunci, a fost 
un aparat metodologic nou. Acest fapt, alături de altele, precum obiectivele cercetării sau 
viziunea asupra gramaticii, a propulsat studierea limbajului într-o direcţie într-adevăr diferită 
față abordările precedente. Desigur, noul sistem metodologic a fost preluat şi aplicat cu 
entuziasm de către multi cercetători, provocând, însă, poate în aceeaşi măsură, si reacţii 
critice. 

Se analizează, în continuare, câteva aspecte ale aparatului metodologic utilizat în cele 
două teorii ale limbajului, analiză ce are ca punct de plecare un fragment din volumul lui 
Noam Chomsky, Knowledge of Language. Its Nature, Origin and Use, redat mai jos. 

„Propoziţiile unei gramatici sau propoziția R(H,L) sunt similare propozitiilor unei teorii 
fizice care caracterizează anumite entități şi proprietăţile lor ca abstracție din tot ceea ce se 
poate dovedi a fi mecanismele ce dau seama de aceste proprietăţi [in abstraction from 
whatever may turn out to be the mechanisms that account for these properties]: de exemplu, o 
teorie din secolul al XIX-lea despre valenta sau proprietátile exprimate in tabelul periodic. 
Propozitii despre /[-Language sau propoziţia R(H,L) (cu variante diferite pentru H si L) sunt 
adevărate sau false în mare măsură aşa cum propoziţii despre structura chimică a benzenului 
sau despre valența oxigenului sau despre clor şi fluor ca aparținând aceleiaşi coloane din 
tabelul periodic sunt adevărate sau false. /-Language L poate fi cea folosită de un vorbitor, dar 
nu Language L’, chiar dacă cele două generează aceeaşi clasă de expresii (sau obiecte 
formale), indiferent de sensul exact pe care îl dăm acestei noţiuni derivative; L” poate nici 
măcar sá nu fie o I-Language umană posibilă, una achizitionabilá prin facultatea limbajului. 
[...] Desigur, nu există garantia cá acest mod de abordare a problemelor de sub (1) din 
capitolul 1 [referitoare la natura, originea şi uzul limbajului] este cel corect. Această abordare 


se poate dovedi a fi greşit orientată chiar dacă ea obţine succese substanţiale — tot aşa precum 


sau Andrew Radford şi foarte multi alţii care au contribuit la dezvoltarea teoriei sau au prezentat-o în evoluţia 
şi consecinţele ei. 

teoria valentei etc. s-ar fi putut dovedi total inadecvată, în ciuda succesului substantial in 
chimia secolului al XIX-lea”. E întotdeauna înțelept să fie luate în considerare abordări 
alternative, dacă ele pot fi elaborate, şi acest lucru va rămâne adevărat, indiferent ce succese 
sunt obținute. Situaţia nu pare diferită, în principiu, de ceea ce găsim în alte zone de cercetare 
empirică. Voi sugera în mod direct că, în anumite privinţe fundamentale, idei anterioare 
despre /-Language au fost greşit orientate şi ar trebui înlocuite cu o concepţie diferită, însă 
una formulată în acelaşi cadru general. Motivele, oricum, nu derivă din vreo incoerentá sau 
„defect” [flaw] în abordarea generală, ci mai degrabă din considerații empirice de descriere şi 
explicaţie” (CHOMSKY 1986: 23-24). 

Pasajul de mai sus a fost selectat pentru acest demers comparativ datorită numărului 
semnificativ de aspecte metodologice la care se face referire în interiorul său. Fragmentul 
prezintă, de asemenea, avantajul trecerii în revistă a procedurilor şi principiilor aplicate în 
generativism chiar de către Noam Chomsky. El încearcă să le argumenteze utilitatea — şi 
uneori exclusivitatea în privinţa eficienţei — furnizând, în acelaşi timp, indicii pentru 
înţelegerea teoriei în întregul ei. Despre volumul Knowledge of Language. Its Nature, Origin 
and Use se poate spune că reprezintă punctul culminant al unei „a doua revoluţii 
chomskyene” în lingvistică. Atribuirea acestui statut volumului în discuţie se bazează pe 
faptul că în el sunt analizate şi dezvoltate ideile care au făcut ca teoria generativistă să atingă 
un stadiu superior al evoluţiei sale: cel al programului „principii şi parametri”. 

Deşi această etapă beneficiază de procedee noi şi de îmbogățirea substanțială a celor 
folosite anterior, se poate afirma că substratul teoretic al metodologiei nu s-a schimbat, în 
trăsăturile sale fundamentale. Se păstrează, la momentul „principii şi parametri” — ca şi în faza 
actuală a teoriei — convingerea lingviştilor de orientare generativ-transformationalá că doar 
apelul la metodele de cercetare specifice ştiinţelor naturale poate asigura studiului limbajului 
„gradul de stiintificitate" corespunzător. Încercarea de a demonstra această premisă l-a 
determinat pe Chomsky să caute mereu aspecte ale limbajului în baza cărora să stabilească 


între acesta şi obiectele fizice, ca obiecte de studiu, o relaţie de echivalență. 


26 Chiar dacă analogia dintre lingvistică si chimie sau dintre limbaj şi obiectul de studiu al chimiei nu s-a dovedit 
extrem de productivă în generativism, mulţi ani mai târziu, în volumul din 2000 al lui Chomsky, aceasta este 
reluată cu convingere: „Aş dori să pun în discuţie o abordare a minţii care consideră limbajul şi fenomenele 
similare ca fiind elemente ale lumii naturale, urmând a fi studiate prin metode comune de cercetare empirică. 
Voi folosi termenii «minte» şi «mental» fără vreo încărcătură metafizică. Aşadar, înţeleg «mental» ca fiind de 
aceeaşi natură cu «chimic», «optic» sau «electric». Anumite fenomene, evenimente, procese şi stări sunt în 
mod informal numite «chimice» (etc.), dar nicio interpretare metafizică nu este sugerată în acest caz. Termenii 
sunt folosiți pentru a selecta anumite aspecte ale lumii ca focus al cercetării. Nu încercăm să determinăm 
adevăratul criteriu al chimicului, sau marca a ceea ce este electric, sau graniţele opticului. Voi folosi «mental» 
în acelaşi fel, cu o acoperire oarecum obişnuită, fără implicaţii mai profunde” (CHOMSKY 2000A: 106). Este 
o definiţie a mentalului care nu surprinde, de altfel. Este de notorietate încercarea permanentă a lui Chomsky 
de evitare a tot ce se situează chiar şi numai la periferia noţiunii de metafizic. Aşadar, dihotomia 
fizic/metafizic, ce pare a face perfect sens pentru lingvistul american, este confirmată o dată în plus ca parte a 
concepţiei generativiste despre limbaj. 

Prezenta analiză a metodelor de lucru generativiste, ca şi a influenţei lor în constituirea 
limbajului ca obiect de studiu, va insista cu precădere asupra aspectului teoretic, limitând 
spaţiul detalierilor exemplificatoare. De asemenea, se contrapune fiecărei concluzii formulate 
opinia integralistă asupra respectivei probleme. Acest lucru e posibil datorită interesului 
permanent pe care Eugeniu Coşeriu l-a manifestat față de problematica metodologiei, în ceea 


ce priveşte Justificarea ei teoretică, dar şi eficienţa sa practică. 


2.4.1. Lingvistica — o ştiinţă a naturii 

Lingviștii de orientare generativ-transformationalá au convingerea cá, pentru a dobândi 
un loc în sfera adevăratelor ştiinţe, cercetarea limbajului trebuie să se realizeze prin 
procedeele specifice investigării obiectelor naturale. În spiritul obiectivitátii şi al exactitátii 
care ar trebui să ghideze orice demers ştiinţific, generativistii sunt dispuși sá adopte fără 
rezerve metodele de studiere a unor obiecte considerate, în alte orientări, străine de natura 
limbajului. În plus, se încearcă identificarea şi izolarea acelei dimensiuni a limbajului care „se 
pretează” la o analiză cât mai exactă cu putinţă, cercetarea fiind orientată, astfel, în primul 
rând asupra „rădăcinilor biologice” ale limbajului, asupra fondului existent în fiecare individ 
al speciei umane, dotat cu capacitatea de a vorbi (neobstructionatá de vreun impediment de 
natură maladivá sau situationalá). Acesta este nucleul la a cărui definire şi descriere trebuie sá 
aspire cercetarea lingvistică. Într-o opoziţie (neexplicitá) cu această latură stabilă, 
neschimbătoare a limbajului, Chomsky situează aspectul său relativ, impus de structurarea 
diferită pe care fiecare cultură — fiecare limbă in parte — o aduce în înţelegerea şi configurarea 
lumii. 

Opoziția stabilită la nivelul obiectului de studiu e dublată de aceea — implicită — la 
nivelul studiului însuşi. Deoarece dimensiunea care prezintă interes pentru generativişti este 
aceea a proprietăţilor ce îi asigură fiecărui individ putinţa de a vorbi, aceasta e supusă 
investigaţiei, fiind conceptualizată ca facultate a limbajului”. Studiul ei, având ca scop 
formularea gramaticii universale, ar constitui adevărata ştiinţă lingvistică. Invocând o 


„tradiție? de ascendență în parte rationalistá, în parte romantică’, Chomsky îşi arogă 


? Del Castillo explică, prin această viziune chomskyană asupra limbajului, ceea ce el numeşte „principiul 
contemporaneității” (vezi, mai jos, p. 51). A stabili şi a pune problema în termenii acestui criteriu, 
argumentează el, înseamnă a considera limbajul ca pe un organ al creierului sau, mai exact — şi conform chiar 
propunerii lui Chomsky — ca facultate a limbajului. Limbajul are, aşadar, baze somatice. Aparține biologiei si 
depinde de creier, în care îşi are sediul.” (DEL CASTILLO 2006: 98). Odată adoptată această premisă, 
Chomsky are de rezolvat o altă problemă: aceea a dualismului cartezian. În acest scop, considerat 
fundamental pentru teoria generativistá, este adoptată „teza emergenţei”. Conform acesteia, limbajul şi toată 
activitatea mentală sunt proprietáti/emanatii ale creierului. Nu ar fi vorba, aşadar, de două substanţe, ci de una 
singură, aparţinând creierului (res extensa), ale cărei emanaţii sunt de natură mentală (res cogitans) (DEL 
CASTILLO 2006: 98-99). 

28 Chomsky pretinde a continua o linie de gândire comună rafionalistilor şi romanticilor în ce priveşte limbajul. 
El atribuie idei asemănătoare „gramaticianului rationalist” Beauzée, lui John Stuart Mill şi lui Wilhelm von 
Humboldt, ignorând complet diferenţele ireconciliabile generate de poziţia filosofică de principiu, adoptată de 
către fiecare dintre aceştia în parte. 

exclusivitatea continuării ideilor fundamentale ale acesteia cu privire la limbaj. El reia ideea 
considerării „gramaticii particulare” [a unei limbi] ca „artă” sau „tehnică” prin care se arată 
cum „limbi date realizează principiile generale ale rațiunii umane" (CHOMSKY 1986: 1). 
Aceasta nu posedă calitatea de „ştiinţă adevărată” deoarece „nu e bazată doar pe legi necesare 
universale” (CHOMSKY 1986: 1). 

Pierderea interesului pentru studierea limbilor particulare poate fi argumentată şi prin 
renunțarea, în această etapă a teoriei, la una dintre ipotezele fundamentale ale cercetării de tip 
generativist anterioare: aceea a achiziţiei şi utilizării de către fiecare vorbitor a unui „sistem 
de reguli" specific limbii sale. Presupozitia existenţei acestui sistem este înlocuită cu ideea 
primordialității unui set de cunoştinţe înnăscute, comune tuturor indivizilor. Ele sunt 
conceptualizate ca principii, specifice facultății limbajului si indeniabile, trăsăturile 
caracteristice idiomurilor fiind reduse la parametri. Limbile s-ar constitui pe baza 
particularizărilor diferite ale unor elemente fundamentale comune, ele având, de-acum, în 
cadrul teoriei, rolul de a furniza dovezi şi argumente pentru stabilirea şi verificarea 
principiilor facultăţii limbajului. 

Facultatea biologică răspunzătoare pentru capacitatea fiinţelor umane de a vorbi devine, 
astfel, obiect ultim de studiu în generativism. Unul dintre argumentele principale pentru 
această opțiune este posibilitatea de a caracteriza facultatea biologică a limbajului prin 
trăsături exacte, fixe, a căror existenţă nu poate fi pusă la îndoială. 

Fără ca această opțiune metodologică să fie formulată ca un principiu al teoriei 
generativiste, ea se impune, totuşi, cu puterea evidenţei, pe parcursul întregii sale dezvoltări. 
Aşadar, un bun cunoscător al teoriei, cum se dovedeşte a fi Jesus Martinez del Castillo, 
observă şi exprimă ceea ce el numeşte „criteriul contemporaneitátii" — situat la baza 
soluționării problemei naturii limbajului: „Criteriul contemporaneitátii îl face pe Chomsky să 
vadă limbajul drept parte a evoluţiei biologice, iar lingvistica drept parte a ştiinţelor cognitive 
moderne şi îl face să caute unificarea lingvisticii cu alte ştiinţe, considerând, astfel, că 
lingvistica trebuie să fie o ştiinţă exactă, în sensul în care este fizica, cea care şi-a demonstrat 
eficiența în studierea lumii, ştiinţa care, se pare, este fundamentală pentru Chomsky” 
(MARTINEZ DEL CASTILLO 2006: 98). 

În aceeaşi opţiune pentru ştiinţele naturale ca mediu de desfăşurare a cercetării 
lingvistice s-ar încadra şi terminologia pe care Chomsky o adoptă pentru a se referi la obiectul 
de studiu pe care şi-l delimitează. Martinez del Castillo observă însă o contradicţie care apare 
între opţiunea lui Chomsky pentru ştiinţele „dure” şi terminologia pe care o foloseşte. 
Martinez Del Castillo aminteşte aici câteva dintre noțiunile cele mai cunoscute pentru oricine 
a intrat în contact cu scrierile lingvistului american: deep structure, surface structure, 
competence, performance, I-language, faculty of language, language acquisition device etc. 
Optiunea naturalistá a lui Chomsky nu se sustine prin aceastá terminologie, observá Martínez 


del Castillo, deoarece aceste notiuni sunt de fapt inventate de cátre Chomsky insusi pentru 

propria sa teorie. „Adoptarea unui punct de vedere naturalist ar însemna renunţarea la o teorie, 
iar acest lucru Chomsky nu îl face” (MARTINEZ DEL CASTILLO 2010: 205). 

Trebuie să spunem aici că, privind lucrurile din punct de vedere integralist, obiectul de 
studiu constituit prin cercetarea generativistă reprezintă mai puţin chiar decât o partializare a 
limbajului. Nu numai că limbajul este redus la unul din aspectele sale — acest lucru îl face, mai 
mult sau mai puţin, (aproape) orice teorie lingvistică — dar în generativism el e redus la nivelul 
său biologic. În viziune coşeriană, acest aspect nu contează pentru lingvistică în calitatea ei de 
ştiinţă a culturii”. Ceea ce se poate afla din studierea sa este aproape în totalitate irelevant 
pentru natura limbajului, care este una culturală, iar aportul lui se reduce la asigurarea 
suportului fizic, a condiţiilor de producere şi receptare exterioare ale actelor de vorbire. 
Despre o partializare a limbajului ca obiect de studiu s-ar putea vorbi dacă generativismul ar 
studia planul universal, planul idiomatic sau pe cel particular. Însă dat fiind că el se opreşte la 
planul biologic, nu mai poate fi vorba, din punct de vedere integralist, de o reductie, ci de o 
punere între paranteze a limbajului ca obiect de studiu. 

Chiar acceptând legitimitatea scopului propus în cadrul tipului de cercetare menţionat, 
este evident că, în vederea atingerii lui, e necesară raportarea continuă la limbile particulare. 
Or, studierea acestora nu se poate realiza cu mijloacele împrumutate din ştiinţele naturale“. 

Optiunii metodologice specifice generativismului, Eugeniu Coşeriu îi opune o idee 
direct relationatá cu modul său de a concepe lingvistica. Încă din primii ani de elaborare a 
doctrinei integraliste, el încearcă să demonstreze existenţa unei falii imposibil de ignorat sau 
de depăşit între ştiinţele culturale si cele naturale. În același timp, lingvistul român atrage 
atenția asupra incompatibilitáti unei anumite metodologii cu cercetarea limbajului: 
„explicaţii ştiinţifice sunt cele care corespund naturii şi realităţii obiectului studiat şi, de 
aceea, explicaţiile materiale ale faptelor culturale nu sunt ştiinţifice, ci mistice. [...] Foarte 
adesea ne e dat să auzim cum se proclamă aspirația de a transforma ştiinţele culturii (printre 
ele şi lingvistica) în „ştiinţe exacte", prin „ştiinţe exacte" intelegándu-se ştiinţele fizice. 
Adevărul este însă că o ştiinţă e exactă nu pentru că este fizică, ci pentru că corespunde 


realităţii obiectului său, şi ceea ce trebuie învăţat de la ştiinţele fizice este tocmai acest 


2 Coşeriu separă nivelul biologic de nivelul cultural al limbajului (vezi şi mai sus, Schema 2). Toate 
diferentierile realizate ulterior, esenţiale şi pentru cercetarea efectivă a limbajului, nu doar pentru 
conceptualizarea acestuia, sunt realizate în interiorul nivelului cultural. Coşeriu afirmă că „mecanismele 
vorbirii biologic condiţionate nu sunt, în mod direct, obiect al lingvisticii ca ştiinţă a culturii” (COSERIU 
1988/1992: 85). 


30 Alături de mulţi alţi lingvişti care au analizat principiile pe care se întemeiază generativismul, Jesus Martinez 
del Castillo remarcă inadecvarea aplicării în studiul limbajului a unor metode străine de natura acestui obiect 
de studiu: ,,...stiintele limbajului şi ale minţii nu se pot asimila cu ştiinţele fizice. Scopurile şi metodele ştiinţei 
limbajului nu pot fi scopurile şi metodele ştiinţelor fizice: ce sens are, atunci, să încerci să uneşti ştiinţa care 
studiază ce este limbajul, ştiinţa activităţii de vorbire şi a cunoaşterii, acţiuni umane determinate de libertatea 
umană, cu ştiinţa care studiază /.../ ceea ce este inert şi se supune doar legilor naturii, «lumii necesitátii»" 
(DEL CASTILLO 2006: 157-158). Într-un volum ulterior, del Castillo revine asupra acestei chestiuni: 
„Fiecare disciplină este autonomă în sine însăşi, se defineşte prin obiectul său propriu de studiu şi are metoda 
sa proprie. Scopurile sale trebuie definite în termenii acestui obiect de studiu (DEL CASTILLO 2010: 208). 

principiu. Ştiinţele culturii au tipul lor particular de exactitate, şi a le asimila cu ştiinţele fizice 
(care au un alt tip de exactitate) nu înseamnă a le face „exacte”, ci înseamnă, dimpotrivă, a le 
transforma în ştiinţe inexacte, adică în false ştiinţe” (COSERIU 1958/1997: 166—167). 

Regásim aceste idei si la alti lingvisti sau filosofi ai limbajului, dintre care îl menţionăm 
aici doar pe Gadamer, tocmai pentru faptul că se referă şi el direct la metodologia aferentă 
ştiinţelor naturii. Filosoful german argumentează că aceasta nu cuprinde tot ceea ce este 
„demn de a fi ştiut”, şi nici măcar „ceea ce este cel mai adesea demn de a fi ştiut”, adică 
scopurile ultime, în slujba cărora trebuie să se afle orice dominare a mijloacelor naturii şi 
omului: „De la ştiinţele spiritului şi de la filosofie, care se numără printre ele, se aşteaptă 
cunoştinţe de o altă natură şi de un alt nivel” (GADAMER 1953/2001: 395). 

Încercând să răspundă la întrebarea „În ce constă, de fapt, stiintificitatea ştiinţelor 
spiritului?” şi să decidă dacă se poate aplica în cazul lor, fără alte adaosuri, conceptul de 
cercetare, Gadamer afirmă cá rodnicia unei cunoasteri proprii „ştiinţelor spiritului” pare a fi 
înrudită mai degrabă cu intuiţia artistului decât cu spiritul metodic al cercetării din ştiinţele 
naturii. Cu toate acestea, utilizarea de metode tine şi de ştiinţele spiritului, dar în cazul lor se 
poate întâmpla ca în opera nestiintificá a diletantului să fie mai mult adevăr decât in 
valorificarea metodică a materialului. De asemenea, ar putea fi evidențiat faptul că 
„dezvoltarea ştiinţelor spiritului în ultimii o sută de ani a urmărit în permanenţă modelul 
ştiinţelor naturii, însă impulsurile ei cele mai puternice şi mai esenţiale nu au provenit din 
patosul extraordinar al acestor ştiinţe experimentale, ci din spiritul romantismului si al 
idealismului german. În ele trăieşte o cunoaştere a limitelor iluminismului şi ale metodei din 
ştiinţă” (GADAMER 1953/2001: 395—396). Printr-o mare parte dintre sursele pe care Coseriu le 
asumá pentru conceptia sa asupra stiintelor culturii se poate confirma aceeasi orientare de 
principiu. 

Tot ceea ce tine de condiţiile cercetării în ştiinţele culturii (memoria, fantezia, ritmul, 
sensibilitatea artistică şi experienţa de viaţă) este, în concepția lui Gadamer, „de altă natură 
decât aparatura de care are nevoie cercetătorul naturii, dar nu sunt în mai mică măsură un fel 
de instrumentar, atâta doar că el nu poate fi construit, ci creşte prin inserarea cuiva în marea 
tradiţie a istoriei umane” (GADAMER 1953/2001: 396). 

În ce priveşte constituirea obiectului de studiu în generativism, Coşeriu observă că în 
cadrul acestei teorii nu e posibilă „înţelegerea intimă şi găsirea esenței limbilor istorice”, 
deoarece cercetătorii nu sunt interesaţi de ceea ce e „esenţial şi propriu” unor asemenea limbi: 
„diversitatea organizării lor funcţionale” (CosERIU 1969/1978: 124). În consecinţă, gramatica 
generativ-transformationalá nu a dezvoltat instrumente şi procedee pentru investigarea 
funcțiilor idiomatice. Parametrii care înlocuiesc, în viziune generativă, specificitatea limbilor 
particulare, sunt ipostazieri ale principiilor comune, asimilabile de către un copil datorită 
experienţei sale în cadrul unei anumite comunităţi de vorbitori. Cu adevărat specifică 


idiomurilor rămâne zona semantică, aceasta situându-se însă, pentru multă vreme, în special 

în viziunea lui Chomsky însuşi, la periferia sferei de interes în ceea ce priveşte cercetarea 


lingvisticá?”. 


2.4.2. „Mecanismele” competenţei lingvistice 

Datorită adoptării metodologiei ştiinţelor naturale, viziunii proiectate asupra limbajului 
ca obiect de studiu şi asupra scopurilor lingvisticii, generativiştii consideră că teoria inițiată de 
către Noam Chomsky beneficiază, cel puţin teoretic, de obiectivitatea şi exactitatea necesare 
unei adevărate ştiinţe. Prezenţa acestor trăsături face posibilă alcătuirea şi emiterea 
propoziţiilor”? despre limbaj. Acestea [propozitiile/2] ar reprezenta încodarea formală a 
proceselor prin care anumite mecanisme biologice, în anumite condiţii, fac posibilă 
producerea propozitiilor/1 într-o limbă. De asemenea, aceleaşi condiţii permit formularea 
propozitiilor/2, al căror rol este acela de a reda trăsăturile esenţiale ale limbajului. Aceste 
propoziţii pot fi utilizate apoi ca material în investigaţii desfăşurate în cadrul altor ştiinţe, ele 
fiind relevante mai ales pentru cercetarea creierului uman. Convingerea că formularea acestor 
propozitii/2 e posibilă, chiar necesară (şi) pentru a servi unor ştiinţe cu adevărat naturale, se 
bazează tot pe modul de concepere a obiectului de studiu. Limbajul este asociat obiectelor 
fizice datorită caracterului său de „realitate”, înţeleasă ca „realitate empirică”. 

Dacă am căuta un corespondent al propozitiilor/1 în integralism, acesta ar fi ceea ce 
Coşeriu denumeşte gramatica/1. Relaţia de corespondenţă se poate stabili în virtutea faptului 
că cele două noţiuni reprezintă, pentru ambele teorii, sfere delimitate în interiorul obiectului 
de studiu. Mai exact: în generativism, propozitiile/l ilustrează mecanismele sintactice de 
producere a lor, iar în integralism gramatica/l se referă exclusiv la operaţiile şi combinaţiile 
limbii care trec dincolo de structurarea primară (,,lexicalá”) a realităţii extralingvistice 
(COSERIU 1971/1978: 130). 


31 Există, e adevărat, şi cercetători care susţin că regulile gramaticale nu emerg imediat în comportamentul 
copilului, sintaxa şi semantica având nevoie de câţiva ani şi de expunere la experienţa lingvistică a 
comunităţii (ATHERTON 1974: 159). 


32 Pentru acest termen am identificat, în generativism, cel puţin două sensuri. Acestea vor fi delimitate aici, 
urmând ca în text să se specifice la care dintre ele se face referire de fiecare dată. În primul rând, există 
propoziţiile care pot fi generate într-o limbă, pe baza regulilor de producere prezente în mintea fiecărui 
vorbitor. Acestea sunt parte a obiectului de studiu şi vor fi recunoscute în text ca propoziții/]. Al doilea sens 
ar acorda propozitiilor statutul de componente ale teoriei despre limbaj, ele reprezentând, de data aceasta, 
judecátile ce pot fi emise asupra obiectului de studiu. Ele vor fi folosite în textul de față cu denumirea de 
propoziţii/2. Acceptia a doua a termenului are ea însăși cel puțin două sensuri. Aceasta deoarece nu este 
întotdeauna foarte clar ce înseamnă propozifiile/2. Ele pot reprezenta, pe de o parte, formularea, în viziune 
generativistă, a chiar regulilor prezente în mintea vorbitorilor, a mecanismelor aşa cum cercetătorii cred că le- 
au identificat, redându-le într-o încodare formală. Pe de altă parte, tot denumirea de propoziții e asociată 
acelor aserfiuni generale despre limbaj prin care se încearcă o caracterizare a sa cât mai exactă. Considerăm cá 
acesta este sensul cu care e folosit cuvântul în fragmentul reprodus mai sus, atunci când propoziţiile 
lingvisticii sunt comparate cu cele ale unei teorii fizice despre anumite elemente chimice. Oricum, în 
continuarea lucrării se menține distincţia pe care am făcut-o, între propozitii/l şi propoziţii/2, primele 
reprezentándu-le pe cele emise într-o limbă, iar cele din urmă reprezentând ,,metapropozitiile” teoriei despre 
limbaj. 

Această apropiere a celor două noţiuni trebuie făcută cu toată precautia datorită unei 
presupozitii fundamentale care le raportează la niveluri diferite ale constituirii limbajului. 
Chomsky relationeazá procesul de constituire a propozitiilor/1 direct cu structurile înnăscute 
care ar permite unui individ uman formularea lor indiferent de limba în care ele sunt generate. 
Ulterior, atât Chomsky, cât şi unii colaboratori ai lui vor detalia componentele succesive, 
decurgând unul din altul, ale sursei capacităţii lingvistice a vorbitorilor. Am reprezentat aceste 


componente mai jos, în Schema 4: 


cunoaştere lingvistică explicitá 


cunoaştere tacită a regulilor gramaticale 


cunoaştere imáscutá a gramaticii universale 


Schema 4 


Componentele capacităţii lingvistice a vorbitorilor (Philip Kitcher, 1978) 


Schema e dezvoltată conform prezentării lui Philip Kitcher care nu e de acord cu această 
aşa-numită teorie a nativiştilor, afirmând că, dacă putem baza cunoaşterea explicită pe 
cunoaştere tacită şi cunoaşterea tacită pe cunoaşterea înnăscută a gramaticii universale, nu 
există niciun argument care să certifice prezența acesteia din urmă la baza tuturor 
cunoştinţelor si a capacităţii ființelor umane de a produce limbaj (KITCHER 1978: 6-10).% 

În același timp, gramatica/l aparţine, în viziune integralistá, planului istoric al 
limbajului, fiind specifică fiecărei limbi în parte. În lipsa unei delimitări clare în generativism, 
cel puţin între planul limbajului în general şi cel al limbilor individuale, această diferenţiere 
nu e uşor de făcut, semnalarea ei fiind, totuşi, esenţială. 

Între conceptele discutate mai sus, de propoziţii, 1) cu cele două înţelesuri, pe de o 
parte, 2) respectiv de gramatică, aşa cum se defineşte în integralism, pe de altă parte, se pot 


identifica discordante generate de câteva trăsături importante. În primul rând, trebuie 


33 Explicaţia lui Kitcher nu pare, ea însăși, mult mai convingătoare, fiind formulată exclusiv în termeni 
psihologişti. Conform opiniei acestuia, abilitatea lingvistică a vorbitorului ar trebui descrisă în primul rând ca 
un set de „dispoziţii psihologice”, dispoziţii de a trece dintr-un tip de stare în altul. Ar trebui arătat apoi că 
dispoziţiile psihologice sunt de obicei implicate în producerea de „credinţe adevărate” [true beliefs], prin 
descrierea modului in care aceste true beliefs se formează. Dispoziţiile s-ar inlántui într-o succesiune pur 
cauzalistă, culminând în formarea unei true belief. Kitcher afirmă că nici varianta chomskyană, nici a sa 
proprie nu ar deţine un monopol în ce priveşte explicarea abilităţilor lingvistice umane, diferenţa majoră fiind 
aceea că varianta propusă de el refuză să identifice etapele intermediare ca etape de cunoaştere (KITCHER 
1978: 9-10). Această variantă interpretativă pare, din punctul de vedere al fundamentării sale, chiar mai 
săracă şi mai limitată decât aceea chomskyană. 

menţionat faptul că mecanismele presupuse a sta la baza producerii propoziţiilor în 
generativism nu îşi găsesc echivalent în teoria integralistá. Gramatica/l este techne/saber 
hacer (COSERIU 1971/1978: 130). E adevărat că unul dintre meritele doctrinei generativiste, 
ale lui Chomsky personal, îl constituie legitimarea iniţială a conceptului de competenţă” ca 
reprezentare a unei cunoaşteri dinamice a limbii de către un vorbitor. Cercetarea ulterioară a 
redus, însă, acest concept la o sumă de mecanisme ce generează structura sintactică a 
propozitiilor. Prin identificarea lor şi a modului lor de funcţionare se urmăreşte înţelegerea şi 
descrierea capacităţii umane a limbajului. Şi la nivelul limbilor particulare gramatica este, în 
generativism, practic, sinonimă cu sintaxa, unitatea ei de bază reprezentând-o propoziţia 
(HAEGEMAN 1991: 25; vezi şi COSERIU 1968: 23). Liliane Haegeman afirmă (în volumul 
Introduction to Government and Binding Theory) că gramatica unei limbi trebuie să cuprindă 
„totalitatea regulilor şi principiilor” formulate cu privire la acea limbă şi să constituie „un 
sistem coerent de reguli si principii care sunt la baza propozitiilor gramaticale ale unei limbi. 
Spunem că o gramatică generează propoziţiile unei limbi” (HAEGEMAN 1991: 25). Ea trebuie 
să fie adecvată din punct de vedere observational şi descriptiv, adică să stabilească regulile 
care descriu datele lingvistice, pe de o parte, şi să conţină „principiile generale care îi permit 
vorbitorului nativ să producă şi să interpreteze propoziţii în limba lui şi să decidă asupra 
acceptabilitátii propozitiilor, pe de altă parte. O astfel de gramatică e o formulare explicită a 
cunoaşterii lingvistice tacite a vorbitorului nativ, a gramaticii sale interne” (HAEGEMAN 1991: 
7). 

În integralism, gramatica/l nu poate corespunde facultăţii de formare a propozitiilor, 
deoarece din această facultate nu se pot exclude „competenţa lexicală (cunoaşterea lexicului şi 
a procedeelor lexicale, ca şi a combinațiilor lexicale permise sau cerute), cunoaşterea 
„lucrurilor”, cunoaşterea intuitivă a principiilor gândirii etc.” (COSERIU 1971/1978: 131). 
Fiecare lexem cuprinde semnificat lexical plus semnificat categorial (CosERIU 1971/1978: 
138), aici aflându-se baza de cercetare atât a semanticii, cât şi a gramaticii. Gramatica/2?? va 
fi, deci, în integralism, în primul rând semantică. 

Se impune, la acest moment, o paranteză destul de cuprinzătoare. Termenul de 
semnificat, alături de cei de designat şi sens, va apărea frecvent în cursul acestei lucrări. Dată 


fiind importanţa lor şi fiindcă acesta este primul moment în care unul dintre ei este abordat 


34 Conceptul apare explicit în volumul Aspects of the Theory of Syntax, într-o dihotomie al cărei membru opus 
este „performanţa”. Competența reprezintă „cunoaşterea vorbitorului-ascultátor a limbii sale” iar performanţa 
„folosirea efectivă a limbii în situaţii concrete" (CHOMSKY 1965: 4). Concepte apropiate de noţiunea de 
„competenţă” apar în scrieri anterioare importantului volum din 1965, însă nu în această opoziţie clară cu 
„performanţa”. Astfel, în CHOMSKY 1964, regăsim termenul de ,,competentá" definit ca un dispozitiv intern 
care permite producerea şi înţelegerea unor enunturi la care vorbitorul nu a fost niciodată expus. Gramatica 
limbii ar constitui o reprezentare a modelului acestei competenţe, exprimată într-un sistem de reguli 
(CARAVEDO 1990: 108—109). 


36 Gramatica/2 este considerată, în integralism, „descrierea sau investigatia" tehnicii de vorbire, conceptualizate 
ca gramatica/l. Gramatica/l este recunoscută si ca gramatica-obiect, iar gramatica/2 este gramatica în calitate 
de metalimbaj (COSERIU 1971/1978: 130). 

mai în detaliu, ei trebuie definiti aici, chiar dacă doar în coordonatele lor fundamentale, 
deocamdată. Este vorba de tipurile de conţinut specifice celor trei niveluri stabilite de către 
Eugeniu Coseriu în interiorul limbajului: universal (al vorbirii în general), istoric (al limbilor 
particulare) şi individual (al textului/discursului). Astfel: semnificatul este conţinutul dat 
exclusiv de către limbă, prin cutare sau cutare limbă determinată, designatul este referinţa la 
„lucrurile” sau „stările de lucruri” extralingvistice iar sensul reprezintă conţinutul particular al 
unui text sau al unei unităţi textuale, în măsura în care acest conţinut nu coincide pur şi simplu 
cu semnificatul şi designatul (COSERIU 1976/1977A: 220—221). Am parafrazat mai sus una 
dintre multele definiţii ale conţinutului lingvistic care se regăsesc pe tot cuprinsul operei 
coşeriene, această distincţie reprezentând una dintre contribuţiile cele mai importante ale 
lingvistului român la studiul limbajului, în toate aspectele sale**, 

Extind puţin paranteza cu o problemă legată de aceiaşi termeni, mai exact de dificultatea 
găsirii şi implementării corecte a unei terminologii specifice acestei distincții. Astfel, Coşeriu 
însuşi deplânge lipsa unor verbe şi derivate verbale care să fie perfect analoge pentru cei trei 
termeni. Lingvistul român face referire la limba germană, dar nici în română problemele de 
această natură nu lipsesc. Astfel, spune Coşeriu, avem în germană bezeichnen — Bezeichnung 
— Bezeichnendes — Bezeichnetes (în traducerea lui Eugen Munteanu: „a desemna — desemnare 
— desemnant — desemnat”). În Şcoala de la Cluj, se folosesc, în general, următorii termeni: 
verbele a desemna sau a designa; desemnare sau designare pentru operaţiunea în sine şi 
designat pentru „lucrul” vizat de această operaţiune sau pentru „produsul” acestei operațiuni. 
Termenul Bezeichnendes din seria de mai sus nu poate face parte din teoria coşeriană. El este 
menţionat aici, credem, doar datorită existenţei formei sale în seria derivativă menţionată. 
Dacă i-am căuta acestui termen un loc in integralism, singura lui valoare în interiorul acestuia 
ar fi un eventual echivalent al semnificatului, o altă instanţă care să permită realizarea 
operaţiunii de desemnare neexistând. Nu putem presupune aici existenţa unei duble fațete 
„formă”, respectiv ,continut", a lucrului desemnat, aşa cum nu presupunem această dublă 
fatetá nici atunci când vorbim de semnificat ca membru al triadei terminologice menţionate 


mai sus??. Desigur, în ceea ce priveşte „semnul lingvistic” definit de Saussure, vorbim de 


36 Pentru o istorie a diferentierii între semnificat şi designat vezi, de exemplu, COSERIU 1970/1991: 187-188. 
Pentru o expunere clară şi succintă a diferentierilor în cadrul conţinutului lingvistic, vezi şi COSERIU 1997: 
83-84. 


37 Termenii germani provin din studiul coşerian Semn, simbol, cuvânt (COSERIU 1992/2009). 


38 Dincolo de distincția metodologică între semnificat şi semnificant, „cuvântul” văzut ca semnificat trebuie 
privit ca o unitate între cele două feţe ale semnului. Această observaţie o regăsim în acelaşi studiu coşerian pe 
care am bazat discuţia terminologică de mai sus: „În limbă, cuvântul este întotdeauna deopotrivă expresie şi 
semnificaţie; ceva este „cuvânt” numai ca unitate între signifiant şi signifié. Putem, ce-i drept, să despártim în 
mod artificial, în vorbire — în special atunci când vorbim despre cuvinte — expresia de conţinut [...]; facem 
aceasta exclusiv la modul artificial, adică în măsura în care suspendăm doar operational relația reciprocă între 
signifiant şi signifié, în măsura in care facem abstracţie de această relaţie, fără să o anulăm” (COSERIU 
1992/2009: 13). De asemenea, referindu-se la distincţia saussuriană, Coşeriu spune că e clar când putem să 
detaşăm aceşti doi termeni, Saussure o spune foarte bine; trebuie însă să înţelegem când aceşti doi termeni nu 
pot fi disociati. lar aceasta este tocmai situaţia limbii ca sistem de semnificare (Bedeutung) — ,,... la acest nivel 

„semnificat” şi „semnificant”, termeni despre care Coseriu spune cá au fost traduşi în limba 
germană prin Bezeichentes, respectiv Bezeichnendes. Semnificatul văzut in relaţie cu 
designatul şi cu sensul a fost „numit” prin termenii bedeuten — Bedeutung („a semnifica — 
semnificaţie”). Se adaugă acestei perechi, desi cu oarecare restricții, termenul Bedeutetes 
(,semnificat"), pentru cel de Bedeutendes (,semnificant") fiind greu de găsit contexte 
univoce. În limba română, folosim verbul „a semnifica”, dar, pentru substantivul 
corespunzător, profesorul Borcilă propune termenul „semnificat”, cu pluralul „semnificate”, 
pentru a se evita posibilele confuzii 1) cu termenul de „semnificaţie”, prea extins ca înţeles şi 
folosire în limba română, cu utilizări chiar în lingvistică (de exemplu cu înţelesul de „sens”), 
ce împiedică o conturare clară a sa în raportările la ceilalți doi termeni şi 2) între un posibil 
plural masculin articulat „semnificații” şi pluralul nearticulat al aceluiaşi feminin 
,semnificatie”. În plus, se evită astfel şi confuzia cu termenii dihotomiei saussuriene, 
consacraţi cu plurale masculine: „semnificat” — „semnificaţi”, respectiv „semnificant” — 
„semnificanţi”. Termenul Sinn nu are un corelat verbal în limba germană, recurgándu-se, ca in 
limbajul obişnuit, la verbul meinen („a se referi la ...” [credem cá în română s-ar putea traduce 
si cu „a insemna"]) cu derivatele Gemeintes, das Gemeinte („referentul”), forme precum 
Meinendes, das Meinende fiind inacceptabile. În limba română, avem aceeaşi problemă cu 
corespondentele termenului „sens”, pentru valența verbală folosindu-se mai degrabă 
construcţii de genul „a crea sens”, verbe precum „a semnifica”, „a însemna”, „a se referi la” 
fiind generatoare de confuzie, datorită utilizării lor în limbajul comun sau altor conotări 
terminologice anterioare. Voi folosi, deci, in continuare, termenii următori: a designa — 
designare — designat/designate; a semnifica — semnificare — semnificat/semnificate; a crea 
sens — creare de sens — sens/sensuri, respectând însă, in cadrul citatelor, opțiunile diferite, 
eventual, ale unor autori sau traducători. Închid aici paranteza dedicată problemelor 
terminologice pentru a reveni la cursul lucrării. 

Divergenta ireconciliabilă între cele două teorii cu privire la obiectul de studiu (şi 
implicit la studiul însuşi) provine, probabil, din faptul că ele concep în mod diferit baza 
cunoaşterii lingvistice. În generativism, organizarea sintactică a propozitiilor e considerată 
factorul decisiv, elementul ce face posibilă exprimarea omului prin limbaj. Integralismul 
acordă structurării lexicale a realităţii rolul de moment primordial al existenței si al 
funcționării limbajului, ea constituind, deci, şi punctul de reper în cercetarea lingvistică. 

Astfel, în ce priveşte gramatica/2, Coseriu atrage atenţia asupra faptului cá o diferenţiere 


tranşantă între sintaxă şi semantică nu e posibilă, iar separarea sintaxei de morfologie e 


semnificatul este semnificat şi nu designat (Bezeichnung)”, ,,... în numele său [a ce titre] semnificatul este 
inseparabil de semnificant” (COSERIU 2004: 18). Vezi şi COSERIU 1999A: 443—444. Această referință trimite 
la conferința Locul lingvisticii integrale în lingvistica actuală, susţinută la Cluj-Napoca, Facultatea de Litere, 
în mai 1999. Conferinţa a fost transcrisă de pe bandă magnetică şi pregătită pentru a fi publicată într-un volum 
ce urma să conţină mai multe texte ale lui Eugeniu Coseriu. Acest volum se află în curs de apariţie. Numărul 
paginilor indicat în referintele din teza de doctorat corespunde ultimei variante de tehnoredactare a textelor, 
pregătite pentru publicarea în acest volum. 

neavenită şi irelevantă. În acelaşi timp, el propune o divizare a sectoarelor gramaticii după 
alte criterii, postulând o gramatică constituțională, una funcțională si una relafionalá*”. La 
nivelul unei limbi istorice, secțiunea constituțională ar cuprinde morfologia în sens larg, 
inclusiv morfologia propoziției si a frazei); secţiunea funcțională ar reprezenta studiul 
semnificatelor gramaticale ale limbii, iar cea relationalá diferitele legături interparadigmatice 
care se pot realiza. Primordială ar urma să fie secţiunea funcţională, celelalte două fiind 
studiate în dependenţă de aceasta (COSERIU 1973/2000: 227). Fiind ancorate în palierul istoric 
al limbajului, cel al limbilor particulare, cele trei tipuri de gramatică ar fi, totuşi, în 
permanentă conexiune cu nivelul universal (prin modurile posibile de realizare a funcţiilor 
designative) şi cu cel particular (prin studierea relaţiilor dintre funcțiile idiomatice şi cele 
textuale). 

Din acest punct de vedere, demersul analitic generativist s-ar putea situa la nivelul 
gramaticii relationale deoarece se postulează, fără a se aprofunda, în cadrul acestuia, 
corespondentele propozitionale la nivel de echivalență designaţională“0; or tocmai acesta ar fi 
obiectul gramaticii relationale: „«relaţiile» între construcții de paradigme diferite: cum-ul 
funcţionării acestor construcţii, adică modul de a trece de la o paradigmă la alta sau modul de 
a exprima conţinuturi analoge de gândire (echivalente denotative) în paradigme diferite” 
(COSERIU 1973/2000: 227). 

O sintaxă îşi propune, în mod normal, descoperirea mecanismelor care generează 
propoziţiile corecte dintr-o limbă. Dar prin aceasta nu trebuie să se presupună că s-a explicat 
dimensiunea creativă a limbajului uman“!. Pe lângă înţelesul profund diferit pe care termenul 
de creativitate îl are în cele două teorii, el pare să fie un exemplu pentru confuzia pe care (din 
punct de vedere integralist) o fac generativiştii între universaliile limbajului şi universaliile 
lingvisticii“. Creativitatea este o caracteristică a limbajului care nu se poate transfera teoriei 


despre limbaj. 


32 Gramatica constituţională descrie „configurarea materială a expresiei gramaticale: „forma” gramaticală în sens 
mai larg (inclusiv a grupurilor de cuvinte, a propozitiilor etc.)”. Gramatica funcțională „investighează funcţiile 
diferitelor straturi de structurare gramaticală, verificând [comprobando] paradigmele care funcţionează în 
fiecare din aceste straturi”. Gramatica relationalá „studiază relaţiile între diferitele paradigme în care se 
exprimă funcţii designative analoge" (COSERIU 1971/1978: 132-133). Aschenberg semnalează şi ea faptul cá 
gramatica relationalá ar urma să studieze probleme tratate şi de gramatica transformationalá. Sarcina ei ar fi 
aceea de a studia relaţiile existente între moduri de exprimare care, cu mijloace semantico-gramaticale 
diferite, se referă la acelaşi conţinut de gândire sau la aceeaşi unitate designativá (ASCHENBERG 2003: 60). 


^0 — în cazul acestei teorii, intra- si interidiomatice- 


^! În volumul Aspects of the Theory of Syntax, Chomsky îşi propunea elaborarea unei gramatici universale 
(suplimentánd gramatica unei limbi particulare), cu scopul de a explica aspectul creativ al uzului limbajului si 
de a exprima regularitátile adânc inrádácinate care, fiind universale, sunt omise din gramatica însăşi. 


? Cf. diferentierii realizate de către E. Coseriu în studiul Los universales del lenguaje (y los otros), integrat în 
volumul Gramatica, semantica, universales (1978): p. 148-203. 

2.4.3. De la competenţa lingvistică la I-language 


Cum afirmam şi ceva mai sus, unul dintre meritele teoriei chomskyene a limbajului este 
„reinventarea” şi promovarea conceptului de competenţă, care avea să devină un factor 
esenţial al revoluţiei lingvisticii americane. O primă apariţie a acestui concept se înregistrează 
în volumul lui Chomsky din 1964, Current Issues in Linguistic Theory: 

„Pe baza unei experienţe limitate cu datele vorbirii, fiecare ființă umană normală a 
dezvoltat o competenţă completă în limba sa nativă. Această competenţă poate fi reprezentată, 
într-o măsură încă nedeterminată, ca un sistem de reguli pe care îl putem numi gramatica 
limbii lui. [...] Gramatica este, deci, un mecanism care (în particular) specifică setul infinit de 
propoziţii bine-formate şi îi atribuie fiecăreia dintre acestea una sau mai multe descrieri 
structurale. Poate ar trebui să numim un astfel de mecanism gramatică generativă pentru a-l 
distinge de propoziţiile descriptive... (s.a.)” (CHOMSKY 1964: 8—9; vezi şi mai sus, nota 25). 

Se pare însă că, pentru conceptul de competenţă, timpul potrivit nu sosise încă, nici din 
punctul de vedere al autorului, nici din acela al receptorilor scrierilor sale. La acel moment, 
ceea ce va deveni ulterior conceptul de competență lingvistică încă „plutea în aer”. În 
fragmentul de mai sus e prezentă şi expresia (termenul competență), şi conţinutul care va fi 
ulterior asociat conceptului — cele două nu se suprapun, însă. Conţinutul conceptului de 
competenţă e alocat, la momentul 1964 — cel puţin în parte — termenului de gramatică 
generativă, care a atras atenţia cititorilor nerăbdători să-i vadă exploatat potenţialul. Acest 
interes e dovedit din plin de recenziile de care studiul din 1964 a avut parte. Una dintre cele 
mai celebre este cea a lui Sydney M. Lamb, referitoare atât la acest volum, cât şi la cel din 
anul viitor, Aspects of the Theory of Syntax. Lamb semnalează lipsa de claritate a conceptului 
de gramatică generativă, identificând pentru acesta, în cuprinsul celor două volume, trei 
conţinuturi diferite: 1) o descriere a limbii care atribuie descrieri structurale propozitiilor; 2) 
cunoaşterea limbii de către vorbitor reprezentată intern [sensul cel mai apropiat de cel pe care 
îl va avea ulterior conceptul de competenţă, deşi nici acolo destul de bine izolat şi clarificat — 
n.m.]; 3) o descriere a limbii care se conformează în mod specific propriilor teorii ale lui 
Chomsky (LAMB 1967: 414). 

Volumul Aspects of the Theory of Syntax (1965) marchează prima definire clară a 
conceptului de competență, într-o relaţie dihotomică cu cel de performanţă, şi în acelaşi timp 
momentul de impunere a acestui concept cardinal ca obiect central al teoriei lingvistice. 

„Teoria lingvistică se ocupă în primul rând cu un vorbitor-ascultător ideal, într-o 
comunitate de vorbire complet omogenă, care îşi cunoaşte limba perfect şi nu e afectat de 
condiții irelevante din punct de vedere gramatical precum limitări de memorie, distrageri, 
schimbări ale intenţiei şi interesului şi erori (întâmplătoare sau caracteristice) în aplicarea 
cunoaşterii lui a limbii în performanţa efectivă” (CHOMSKY 1965: 3). 

Binecunoscutul fragment citat mai sus avea să devină mobilul şi obiectul unor direcții 


noi de cercetare, initial extrem de promițătoare în ciuda — sau poate, dimpotrivă — (şi) datorită 

idealizărilor la care conceptul a fost supus. Principalele coordonate în funcție de care 
conceptul este delimitat aproape că transformă această definiţie într-una negativă, spunând 
mai degrabă ce nu este competenţa decât ce este. Idealizările ce marchează conceptul de 
competenţă au fost puse sub semnul întrebării chiar în lucrări profund favorabile concepţiei 
chomskyene, precum aceea a lui John Lyons. Sunt semnalate, în acest volum, serioase 
probleme, atât practice, cât şi teoretice, in a decide care sunt factorii irelevanti din punct de 
vedere lingvistic. Pericolul ce rezultă din acest demers este acela cá „idealizarea” impusă de 
Chomsky tinde să reintroducă unele consideraţii normative ce au afectat şi gramatica 
tradițională (Lyons 1970: 39). În ciuda acestei observaţii (pertinentă, din punctul meu de 
vedere), Lyons sustine cá respectiva problemă nu afectează „principiul general” al teoriei. 
Această concluzie nu face decât să susţină opinia conform căreia generativismul e capabil sá 
„genereze” un sistem metodologic şi principial foarte credibil şi productiv în sine, dar 
insuficient adecvat obiectului de studiu abordat. 

Aceeaşi idealizare este sanctionatá şi de către Caravedo în volumul său, în primul rând 
în ce priveşte raportarea însăşi la un model al competenţei vorbitorului, apoi referitor la 
idealizările la care este supus acest concept. Astfel, Caravedo descrie procesul prin care 
Chomsky ajunge la conceptul de competenţă ca pornind de la ideea de modelare, utilizată în 
mod comun pentru a reprezenta obiectele ideale în teoriile deductive. Modelul este, în aceste 
teorii, o construcţie schematică, reprezentând o entitate dată, un original. Când originalul este 
observabil, modelul constituie o reprezentare mai mult sau mai puţin fidelă a originalului. 
Când originalul însă nu este direct perceptibil, modelul poate fi confruntat doar cu idei despre 
original, el convertindu-se astfel într-un nou model sau într-o nouă reprezentare. Acesta, 
spune Caravedo, este cazul conceptului de competență la Chomsky. Dat fiind că originalul 
este inobservabil, el trebuie abordat pornind de la un model teoretic care îl reprezintă. Dar 
acest model, al gramaticii generative, nu poate fi confruntat în mod direct cu un original, 
constituind el însuşi un obiect modelat sau conceptualizat. Astfel, relaţia la care se ajunge este 
una între model şi model, nu una între model şi original. În consecinţă, obiectul lingvistic 
competenţă constituie un model cu privire la o realitate ipotetică inobservabilă, inserat într-un 
model mai formal, precum gramatica generativă care, la rândul său, se justifică în măsura în 
care este integrat într-o teorie mai amplă şi mai complexă (CARAVEDO 1990: 118-119). 

Exemple de sanctionare a acestei idealizări ar mai fi multe; unul dintre acestea provine 
din comentariile lui Stephen Stich, care se referă la faptul că, prin idealizare, vor fi lăsate 
sistematic în afara teoriei discrepantele dintre ceea ce teoria spune despre anumite expresii şi 
ceea ce vorbitorul spune despre aceleaşi expresii. Motivația care stă la baza acestui mod de a 
privi cercetarea lingvistică este, spune Stich, faptul că, la fel ca în teoria fizică ce studiază 
comportamentul gazelor, construcţia unei teorii care să descrie precis toate fenomenele începe 
cu teoria idealizată, abia apoi urmând explicarea deviatiilor (STICH 1971: 478). Aceasta este 


exact situația pe care Coşeriu încerca să o evite atunci când respingea plasarea exclusivă, în 

vederea cercetării, în terenul ferm al sistemului limbii. El insista asupra faptului cá, 
dimpotrivă, limbajul trebuie studiat în integralitatea sa, cu toate faptele pe care le aduce 
vorbirea, actul lingvistic concret, dincolo de unităţile paradigmatice combinate în propoziţii 
mai mult sau mai puţin ideale. 

În al doilea rând, un model se constituie prin operaţii de idealizare, pe care, de altfel, 
Chomsky le enumeră el însuşi, chiar ca parte a definiţiei conceptului de competenţă. Pornind 
de la ideea conform căreia modelul se bazează pe un original inobservabil, Caravedo se 
întreabă cum se pot recunoaşte elementele perturbatoare şi cele necesare funcționării 
competenţei. Acest punct, spune Caravedo, distanțează operaţia de idealizare de cea de 
abstractizare, preferată de către structuralişti, care realizează o operaţiune de extragere a 
sistemului pornind de la fapte de vorbire concrete şi observabile. Spre deosebire de acest 
proces, ce se întâmplă în generativism este reconstruirea intenţionată a unui obiect ipotetic 
(CARAVEDO 1990: 119-120). 

Caravedo însăşi nu reuşeşte să stabilească, la finalul analizei pe care o face conceptului 
de competenţă, trăsături exacte despre care să se poată afirma, fără nicio îndoială, că ar 
caracteriza acest concept. Astfel, ea se întreabă dacă se porneşte de la o cunoaştere 
diferențiată în relaţie cu o limbă anume sau cunoaşterea e concepută doar în sensul capacității 
universale înnăscute, fără a admite posibilitatea unei cunoaşteri defectuoase. Avem, deci, de-a 
face cu două sensuri formale, nedistinse cu claritate: conceptul de capacitate universală ca 
mecanism de învăţare, pe de o parte, şi cel de capacitate aplicată cunoaşterii specifice a unei 
limbi (de exemplu, limbii engleze), pe de altă parte (CARAVEDO 1990: 123-124). 

Din perspectivă integralistă, prima interpretare a conceptului de competență de mai sus 
nu se ia în considerare. Aceasta deoarece în integralism limbajul este studiat ca obiect 
cultural, iar mecanismele biologice care fac posibil procesul de învăţare rămân în afara sferei 
de interes pur lingvistic. A doua interpretare a conceptului de competenţă, ca de altfel şi 
conceptul care, în etape ulterioare ale generativismului, îi va lua locul, cel de /-language, pot 
fi echivalate cu ceea ce Eugeniu Coseriu denumeşte limbă funcțională“, o limbă unitară din 
toate punctele de vedere (sintopică, sinstratică, sinfasică) şi care funcționează imediat, în 
fiecare moment al vorbirii. Desigur, nu Chomsky e primul care a aplicat respectiva reductie 
limbajului. Dacă într-adevăr doar acest aspect ar fi studiat în generativism, rezultatele la care 
s-ar ajunge ar fi nişte concluzii parţiale, numeroase trăsături semnificative ale limbajului 
rămânând imposibil de stabilit. Totuşi, trebuie să amintim faptul cá reductia competenţei la o 
limbă particulară şi a acesteia la o limbă funcţional unitară e considerată de către Coşeriu 
relevantă sub aspect metodologic. Aceasta deoarece este permisă, astfel, descrierea coerentă a 


sistemelor de limbă din punct de vedere gramatical, fonetic şi lexical (COSERIU 1988/1992: 


45... Chomsky e interesat de cunoaşterea [conocimiento] limbii pe care un vorbitor-ascultátor ideal o are într-o 
comunitate complet omogenă. Această teorie corespunde esențialmente cu ceea ce noi am intenționat să 
exprimăm prin «limba funcţională»...” (COSERIU 1988/1992: 53). 

41). Şi in generativism, ca si în alte teorii, s-a procedat la reductia respectivă pentru a se 
realiza o descriere coerentă a unei limbi sub aspect sincronic. 

Probabil în încercarea de a-şi investi obiectul de studiu cu un mai mare grad de 
stiintificitate, Chomsky a renunţat la conceptul de competență“, înlocuindu-l cu acela de 7- 
language, care va rămâne central pentru unele dintre etapele ulterioare ale generativismului. 
Noua formă a conceptului, chiar şi prin termenul ales (7 din /-language reprezentând noţiunile 
de intern, individual şi intensional) sugerează o atenţie mai mare acordată contribuţiei 
individului în procesul de asimilare şi utilizare a limbajului prin intermediul unui idiom. 
Prima caracteristică la care o astfel de transformare ne poate face să ne gândim este 
creativitatea — contribuţia cea mai clară pe care un individ poate să o aibă în procesul de 
utilizare a limbii, atât în producerea, cât şi în perceperea ei. Se pare însă că Chomsky alege să 
vadă în individ, în continuare, în primul rând înzestrarea biologică comună speciei, activată 
prin expunerea la un idiom, oricare ar fi acesta. 

„Creierul uman dispune de o arie de capacităţi care sunt implicate în utilizarea şi 
înţelegerea limbajului (facultatea limbajului); acestea par să fie în mare parte specializate 
pentru respectiva funcţie şi par a fi, în acelaşi timp, o înzestrare umană comună, chiar în 
prezenţa unei largi varietăţi de circumstanţe şi condiţii. O componentă a facultăţii limbajului e 
o procedură generativă (un /-language, deci o limbă [/anguage]) care generează descrieri 
structurale (SD), fiecare dintre acestea un complex de proprietăţi, incluzându-le şi pe cele 
numite în mod comun „semantice” şi „fonetice”. Aceste descrieri structurale sunt expresiile 
limbii. Teoria unei limbi particulare e gramatica acesteia. Teoria limbilor şi a expresiilor pe 
care acestea le generează este Gramatica Universală (UG); UG este o teorie a stării initiale So 
a componentului relevant al facultăţii limbajului” (CHOMSKY 1995: 167). 

Aşadar, cele trei modalităţi în care / din /-language poate fi interpretat nu apropie deloc 
noul concept generativist de individul a cărui capacitate lingvistică această teorie îşi 
propusese să o studieze, ci dimpotrivă, topeşte până la disolutie individul vorbitor al unei 
limbi în masa indistinctă a speciei umane, ca distinctă, prin capacităţile biologice ce îi permit 
vorbirea, de alte forme de viaţă. Dacă definirea conceptului de competență presupunea un 
vorbitor, fie el şi ideal, cu /-language factorul individual e pur şi simplu eludat, cáutándu-se, 
pe cât posibil, conexiunea directă între înzestrarea biologică ce permite limbajul, comună 
speciei, si idiomul — abstractizat — în care aceasta se manifestă. 

În plus, conceptul nou intrat în scenă îşi păstrează indistinctia internă, el putând fi 
asociat uneori conţinutului competenţei lingvistice, iar alteori mecanismului conceput în 
interiorul teoriei pentru a explica respectivul conţinut. Mai exact, aşa cum remarca şi Eugeniu 


Coşeriu, spre exemplu, nu se face distincţia între cunoaşterea efectivă a limbii de către 


4 Caravedo observă cá, în sfârşit, în volumul chomskyan din 1986, Knowledge of Language. Its Nature, Origin 
and Use, termenul de competenţă dispare din indicele alfabetic al cărţii (CARAVEDO 1990: 284). 

vorbitor şi cunoaşterea reflexivă. Aceste caracteristici ale conceptului par a se păstra până în 
faza actuală a teoriei, indiferent de rafinările şi nuantárile de care el a avut parte. 

Chomsky aşază (uneori) cunoaşterea reflexivă chiar în anterioritatea dobândirii 
competenţei lingvistice, fapt ce nu îi mai permite, în mod normal, să studieze conţinutul 
competenţei independent de această cunoaştere reflexivă, ca o cunoaştere intuitivă, aşa cum el 
însuşi o caracterizase în debutul activității sale ştiinţifice. Există, se pare, o presupozitie 
conform căreia asimilarea limbii urmează prezenţei unui schematism lingvistic şi e permisă de 
această prezenţă pe care copilul o „conştientizează” (sau cel puţin o sesizează) înainte de a 
începe învăţarea limbii. Explicarea ei nu pare, însă, din nou, a avea la bază mai mult decât 
simple speculații decurgând una din cealaltă, până la o îndepărtare foarte mare de punctul de 
pornire, o îndepărtare care creşte, proporţional, riscul de a pierde contactul cu obiectul de 


studiu, între acesta şi „reprezentarea” lui interpunându-se numeroase imagini distorsionante?. 


2.4.4. I-Language L vs. I-Language L’ 


Voi încerca, in cadrul acestui subpunct, să explic distincția între /-Language L şi I- 
Language L', prezentă în fragmentul chomskyan tradus mai sus. Pentru început, reamintesc 
faptul cá /-Language este un concept fundamental al teoriei generativiste, obiectul principal 
de studiu aşa cum a fost el impus în dezvoltarea mai recentă a acestei orientări. /-Language 
reprezintă una dintre componentele stării stabile (Ss) în care se găseşte facultatea limbajului, 
după ce, datorită experienţei în cadrul unei comunităţi, vorbitorul cunoaşte o anumită limbă. 
Cele două componente ale stării stabile sunt: /-Language (=cunoasterea unei limbi 
particulare) şi contribuţia stării inițiale So — stare comună speciei şi, se pare, unică în 
privintele ei esenţiale, însumând principiile înnăscute, biologic determinate, ce constituie baza 
facultăţii limbajului“. Desi, aşa cum am menţionat, obiectul principal de studiu este, în 


generativism, /-Language, acesta nu este şi obiectul ultim de studiu. Pe baza informaţiilor 


45 „... copilul trebuie să înceapă cu conştientizarea, desigur, nu cu conştientizarea faptului cá aude engleză, 


olandeză sau franceză sau altceva, dar el trebuie să înceapă cu conştientizarea faptului că aude o limbă umană 
de un tip foarte limitat şi explicit, care permite o foarte redusă scală de variaţie. Şi pentru că începe cu un 
schematism foarte bine organizat şi foarte restrictiv, el este capabil să facă saltul uriaş de la date aleatorii şi de 
calitate redusă la o cunoaştere bine organizată. În plus, cred că ar trebui să adaug că putem parcurge o 
oarecare distanţă, o distanţă chiar mare, spre prezentarea proprietăţilor acestui sistem de cunoaştere pe care l- 
aş numi limbaj înnăscut sau cunoaştere instinctivă pe care copilul o aduce în învăţarea limbajului; putem, de 
asemenea, înainta mult spre descrierea sistemului care e reprezentat mental când el [copilul] a asimilat această 
cunoaştere” (CHOMSKY & FOUCAULT 1971/2006: 4). 


46 Cf. CHOMSKY 1986: 24-25. Într-o scriere din 1995, Chomsky îşi mărturiseşte speranţa ca teoria limbajului să 
fie, în cele din urmă, unificată cu ştiinţele naturale „tari”; unificată, spune el, nu neapărat redusă la o astfel de 
ştiinţă. El speră să se repete cazul fizicii, care s-a extins preluând elementele ce îi erau de folos din chimie — 
un proces, mai spune Chomsky, fără vreo semnificaţie epistemologică sau de altă natură (CHOMSKY 1995B: 
1-2). De altfel, o mare parte a acestei scrieri, bazate pe diverse conferinţe, este dedicată istoriei mai mult sau 
mai puţin de succes a diverselor încercări de unificare a ştiinţelor, în epoci diferite şi punând la un loc 
cercetări ale unor ,,obiecte” dintre cele mai diverse. 

obţinute prin studierea sa, se încearcă, de fapt, alcătuirea gramaticii universale — teoria stării 
iniţiale a facultăţii limbajului. 

Voi menţiona, într-o paranteză, un fapt care mă intrigă referitor la studierea celor două 
componente ale facultății limbajului. Ştim deja că, în viziune generativistă, viitorul 
lingvisticii, întru adeverirea căruia cercetătorii depun serioase eforturi, este ca aceasta să 
devină „parte a psihologiei, în cele din urmă a biologiei” (CHOMSKY 1986: 27)". Este 
surprinzătoare, însă, precizarea că lingvistica „va fi încorporată ştiinţelor naturale” (CHOMSKY 
1986: 27) nu numai ca studiu al lui So, ci şi ca studiu al lui /-Language. Se pune întrebarea ce 
aport pot avea conditionárile biologice în cunoaşterea unei limbi de către un vorbitor (desigur, 
în afara suportului fizic pentru realizarea limbajului, pe care acestea îl asigură permanent). 
Concluzia care pare a se desprinde este aceea că aspectul de care generativiştii sunt cu 
adevărat interesaţi este mecanismul (presupus biologic) ce determină un copil, atunci când 
învaţă o limbă, să aleagă anumite structuri lingvistice în detrimentul altora. Preocupările lor 
reduc, astfel, limbile particulare cu trăsăturile specifice care le caracterizează la materialul ce 
poate fi folosit pentru descrierea stării inițiale a limbajului, încercând să izoleze, în interiorul 
lor, aspectul fizic/biologic pe care ei îl presupun ca existând acolo. Fără a nega posibilitatea 
identificării şi cercetării unui astfel de aspect, se pune în discuţie relevanta acestuia pentru 
studierea adevăratei naturi a limbajului. 

Prin raportare la conceptul de /-Language, discutat mai sus, se poate discuta acum 
distincția între /-Language L şi I-Language L’, o distincţie care e marcată, la rândul său, de 
multe neclaritáti. Íntelegem că L şi L' reprezintă două posibilităţi de elaborare ştiinţifică a 
regulilor şi mecanismelor care, în viziune generativistă, compun cunoaşterea limbii de către 
un vorbitor. Prima dintre ele, L, ar reuşi să redea cu exactitate acele reguli şi mecanisme, fiind 
capabilă a reconstitui procesele prin care un individ foloseşte limba achiziționată. A doua, L’, 
s-ar constitui din nişte structuri mecanice fals echivalate de către cercetători cu mecanismele 
din mintea vorbitorilor, însă capabile a produce acelaşi set de expresii. Deoarece se spune 
despre L’ că poate nici măcar sá nu fie o /-Language umană posibilă, una achizitionabilá prin 
facultatea limbajului, înţelesul de mai sus pare a fi singurul care i se poate atribui. 

Există însă, în caracterizarea chomskyaná a lui /-Language L”, o contradicție greu de 
înţeles si de explicat. Ea e reprezentată tocmai de posibilitatea ca L” să nu fie o limbă umană, 


achizitionabilá prin facultatea limbajului. Dacă L' este I-Language, cum e posibil ca ea să nu 


47 Este un deziderat reafirmat cu aceeaşi tărie în scrieri târzii ale lui Chomsky, spre exemplu într-un studiu din 
2002, în care se precizează că scopul eseului este acela de a promova „o conexiune mai puternică între 
biologie şi lingvistică prin identificarea punctelor de contact şi de acord între cele două câmpuri. Deşi acest 
mariaj interdisciplinar a fost inaugurat cu mai mult de 50 de ani în urmă, el n-a fost încă pe deplin consumat”, 
continuă Chomsky analogia, afirmând că speră în avansarea îndeplinirii acestui scop mai întâi prin clarificarea 
perspectivei biolingvistice asupra limbajului (HAUSER & CHOMSKY & TECUMSEH FITCH 2002: 1570). Nici nu 
e de mirare că îndeplinirea unui astfel de scop este aşteptată şi considerată ca sigură de către generativişti, 
având în vedere faptul că facultatea limbajului e considerată a fi „un produs accidental oarecare al unei 
experienţe variate, care nu prezintă un interes special în sine, nu mai mult decât alte colecţii de fenomene din 
lumea naturală...” (CHOMSKY 1995: 7). 

fie o limbă umană, având in vedere că /-Language reprezintă, aşa cum am văzut mai sus, 
tocmai limba achiziționată de către un individ? O (din nou, posibilă) explicaţie ne este 
sugerată de o notă a lui Eugeniu Coseriu cu privire la regulile pentru producerea propozitiilor 
postulate în generativism. El observă faptul că, în cadrul teoriei, „nu a fost clarificată relația 
între regulile propuse de către lingvist şi realitatea limbajului (adică sistemul gramatical pe 
care vorbitorii înşişi îl aplică în vorbire): uneori se afirmă sau se presupune că regulile (sau, 
cel puţin, tipurile de reguli) sunt reale, că ele coincid cu competenţa lingvistică a vorbitorilor 
$1 se pretinde „a reconstrui” respectiva competenţă; alteori se spune că aceasta nu contează şi 
că important este a găsi cel mai simplu sistem de reguli pentru „a simula” această competenţă 
şi a produce anumite propoziţii cu anumite forme (care se cunosc în prealabil)” (COSERIU 
1973/2000: 158, nota 1). L ar putea reprezenta suma de reguli reale, menite a reconstrui 
competenţa vorbitorilor, L' fiind respins ca sistem de reguli care, deşi capabile să genereze 
acelaşi set de propoziţii, ar „simula” doar competenţa vorbitorilor. Un argument pentru 
această ipoteză l-ar putea reprezenta interesul deosebit manifestat mai cu seamă în etapa 
respectivă a teoriei, pentru identificarea regulilor reale ale competenţei lingvistice. 

O altă explicaţie posibilă ar fi ca acest L’ să însemne, de fapt, E-Language — conceptul 
static de gramatică, cel respins de generativişti ca simplă descriere a unei limbi, „independent 
de proprietățile minţii/creierului” (CHOMSKY 1986: 20). 

Discutia de mai sus reprezintă încercări de clarificare a unor termeni cruciali pentru 
teoria lui Noam Chomsky, dar nu îşi şi arogă pretenţia de a fi dezvăluit sensul real al acestora. 
Contradictia pe care am semnalat-o contribuie cu siguranţă la dificultatea înţelegerii corecte a 
distinctiei între [-Language L şi I-Language L’, fapt ce nu ne scuteste de a face toate eforturile 


pentru lămurirea acestor concepte. 


2.4.5. Limbajul apofantic — „apanajul” ştiinţelor naturale 


O altă relaţie de analogie pe care Chomsky încearcă să o stabilească între lingvistică şi 
ştiinţele fizice se bazează pe propoziţiile (desigur, în sensul de propozitii/2) formulate in 
cadrul acestor tipuri de cercetare. El sustine, în fragmentul citat mai sus, că propoziţiile despre 
I-Language sunt de aceeaşi natură cu cele despre structura chimică a benzenului, de exemplu, 
în virtutea caracterului lor intrinsec de adevăr sau falsitate. De asemenea, tot în Knowledge of 
Language, Chomsky afirmă, relativ la încercarea de caracterizare a conceptului /-Language: 
„Dacă spun că acest sistem are anumite proprietăţi, ceea ce spun este adevărat sau fals. 
Propun, pe scurt, o explicaţie [account] teoretică a proprietăților anumitor mecanisme, o 
explicaţie prezentată la un nivel de abstracţie la care credem că proprietăţi semnificative ale 
acestor mecanisme pot fi exprimate şi principii guvernând aceste mecanisme şi funcțiile lor 
pot fi elucidate" (CHOMSKY 1986: 40). 

Din punct de vedere integralist, caracterul de adevăr sau falsitate a propozitiilor nu 
justificá încadrarea lingvisticii în rândul ştiinţelor fizice, deoarece el nu reprezintă un apanaj 
al acestui tip de ştiinţe. Contraargumentul la poziţia chomskyană se bazează aici pe una dintre 
cele mai relevante distincţii realizate de către Eugeniu Coşeriu în cadrul conceptului de 
limbaj. Structurarea primară a lumii se realizează prin logos semantikos. Toate utilizările 
(ulterioare) ale limbajului se subsumează uneia dintre determinările apofantikos, pragmatikos, 
poetikos (COSERIU 1957/2004, passim). Dintre acestea, doar logos poetikos, alături de logos 
semantikos, nu sunt câtuşi de puţin afectate de distincția între adevărat şi fals, nici de aceea 
între existent şi inexistent. Prima dintre distincţii marchează mai ales ipostazierile logosului 
apofantic, iar una din cele mai relevante realizări ale acestuia o reprezintă limbajul ştiinţific. 

Orice ştiinţă asertează propoziţii care au caracter de adevăr sau falsitate despre obiectul 
său de studiu. Orice discurs ştiinţific se supune logicii apofantice, diferită de aceea a 
limbajului primar. Coşeriu afirmă că lingvistica poate fi o ştiinţă generală, pentru aceasta ea 
trebuind să-şi studieze obiectul din toate punctele de vedere posibile, atât în ce priveşte esenţa 
sa intimă, cât şi în ce priveşte constituirea sa, maniera sa de realizare şi toate determinările 
sale intrinseci şi extrinseci (COSERIU 1952/1977: 73). Aceasta se poate considera drept 
condiția principală a cărei realizare (sau cel puţin efortul depus pentru realizarea ei) îi conferă 
lingvisticii statutul de ştiinţă. 

Una dintre trăsăturile sale este faptul că se emit propoziții adevărate sau false despre 
obiectul de studiu — o consecinţă directă a naturii apofantice a oricărui discurs ştiinţific. 
Această caracteristică poate, alături de altele, să plaseze lingvistica la acelaşi nivel cu ştiinţele 
naturale, în genul proxim al ştiinţei, fără a-i anula, însă, diferenţa specifică, bazată pe 


caracterul ei de ştiinţă a culturii. 


2.4.6. Ipotezele: instrumente (ne)confirmate 


În partea finală a pasajului citat mai sus, Chomsky lasă deschise căile de cercetare în 
lingvistică. El admite că e posibil ca modul prezent de abordare a problemelor legate de 
natura, originea şi uzul limbajului să nu fie corect, în ciuda succeselor (empirice) la care ar 
putea duce aplicarea lui. Lingvistul american recunoaşte uneori deschis caracterul speculativ 
al demersului său, uneori manifestându-şi încântarea faţă de succesul pe care, totuşi, utilizarea 
ipotezelor îl are“, alteori punând sub semnul întrebării chiar posibilitatea unui rezultat final 
multumitor al căii de investigaţie pe care a ales-o. E de admirat, cu atât mai mult, optimismul 


său şi încrederea că nu e imposibil de găsit sau de inventat principiul, ipoteza fundamentală 


48 Chomsky discută ipoteza conform căreia limbile sunt bazate pe principii simple, care interacționează pentru a 
forma adesea structuri complicate şi aceea conform căreia facultatea limbajului nu este redundantă, 
fenomenele particulare nefiind „supradeterminate” de principiile limbajului. El consideră că aceste două 
trăsături sunt neaşteptate pentru sistemele biologice complexe şi ar fi de găsit mai degrabă în studiul lumii 
anorganice. Cu toate acestea, abordarea s-a dovedit a fi una de succes, putându-se astfel trage concluzia că 
ipotezele sunt mai mult decât simple artifacte care reflectă un mod de cercetare (CHOMSKY 1995: 168). 

corectă pe baza căreia să poată clădi apoi întreaga teorie a limbajului. Un „acces de 
sinceritate” a avut Noam Chomsky şi în dezbaterea purtată în compania lui Foucault, când a 
mărturisit că nu există nicio garanţie a corectitudinii ipotezelor pe care se bazează teoria 
generativă: „Putem explica în termeni biologici, în termeni fizici, în cele din urmă, aceste 
proprietăţi ale achiziției limbajului, în primul rând, şi ale utilizării sale, în al doilea rând? Nu 
văd niciun motiv pentru a crede că putem; e o chestiune de credinţă din partea oamenilor de 
ştiinţă: de vreme ce ştiinţa a explicat multe alte lucruri, îl va explica şi pe acesta” (CHOMSKY 
& FOUCAULT 1971/2006: 8). 

Cam în aceiaşi termeni vorbeşte Chomsky despre teoria generativă sau mai degrabă 
despre variantele teoretice conturate în epocă în jurul încercării de explicare a legăturii dintre 
gramatică (un anumit sistem de cunoştinţe) şi experienţa lingvistică universală prin ceea ce se 
numeşte, de decenii întregi deja, gramatica universală. Noutatea şi îndrăzneala acestor teorii 
justifică, probabil, scepticismul lingvistului american în ceea ce le priveşte (,.... nimeni nu se 
aşteaptă ca vreuna dintre propunerile actuale să fie corecte în forma în care ele se găsesc acum 
sau poate chiar şi în concepţia lor generală” (CHOMSKY 1981/1993: 4]), dar şi optimismul cu 
care el priveşte cercetarea lingvistică a momentului şi a viitorului. 

E ciudat cum, chiar dacă în mod indirect, acest adevăr se întâlneşte cu cele afirmate de 
către Coseriu, atunci când el spunea că definițiile sunt produsul contemplării conceptului pur, 
nu invers. Lingvistul român semnalează pericolul ca definițiile, afirmând ceva despre ceva şi 
implicând analiză şi sinteză, să fie false. În schimb, noţiunile intuitive pure nu pot fi decât 
adevărate. În consecinţă, soluţia pe care o propune Coşeriu este aceea de a ne situa înaintea 
conceptelor de „limbaj” şi „limbă” şi de a ne întreba dacă o anume proprietate este un atribut 
necesar pentru ca ansamblului de fapte corespunzătoare să îi poată fi aplicat numele de 
„limbaj” sau „limbă” (CosERIU 1972/1978: 156; vezi şi COSERIU 1968: 27-28).* Procedánd 
în acest mod, lingvistul este pândit de greşeală doar atunci când decide care dintre trăsăturile 
ce pot fi identificate în cadrul conceptelor de limbaj sau limbă sunt esenţiale pentru definirea 
acestora. El nu va risca însă să se angajeze pe un drum deschis de o ipoteză ce se poate dovedi 
în final eronată, să desfăşoare un întreg instrumentar tehnic pentru a sustine acea ipoteză cu 
fapte concrete, pentru ca, în cele din urmă, să fie nevoit să o abandoneze. Acest demers este în 
orice moment pândit de riscul de a impune cu orice preţ obiectului cercetat nişte concluzii 
teoretice pe care, la un moment dat, un lingvist anume le consideră ca fiind certe. Astfel, spre 
exemplu, cu privire la definirea numelor proprii, Coşeriu atrage atenţia asupra faptului că „în 
lingvistică (în afară de domeniul gramaticii normative, care este o disciplină colaterală), nu 
este loc pentru niciun fel de «trebuie sá fie»" (COSERIU 1955/2004: 271). 


^ O idee similară găsim la Gadamer, care semnalează inconstienta „de-a dreptul abisală” a limbii şi aminteşte 
faptul că formarea conceptului de limbă nu este în mod întâmplător un rezultat târziu. Formarea conceptului 
de limbă, afirmă el, presupune o conştiinţă a limbii, acest lucru fiind „rezultatul unei mişcări reflexive, prin 
care cel care gândeşte se detaşează în mod reflexiv de procesul inconştient al vorbirii şi ia o distanţă faţă de 
sine însuşi. Adevărata enigmă a limbii este însă aceea că, în realitate, nu putem face niciodată acest lucru în 
întregime” (GADAMER 1966/2001: 470). 

Concepţia pe care Coşeriu o identifică drept sursă a acestei greşeli de poziționare 
principială în câmpul cercetării lingvistice este aceea care consideră ca absolut subiectul 
empiric şi ca universală şi absolută obiectivitatea a ceea ce este experimentat şi stabilit, 
negând valabilitatea şi legitimitatea altor universuri ale cunoaşterii. Consecințe directe ale 
acestui mod de a gândi sunt, în opinia lui Coşeriu: 1) considerarea ca universal valabilă a 
experienţei individuale; 2) atribuirea adevărului obiectiv, în universul ştiinţei, unor ipoteze 
(unor fapte presupuse din necesitatea metodologică a demersului ştiinţific) şi 3) admiterea ca 
unică realitate efectivă a realităţii stabilite prin cercetarea ştiinţifică şi ignorarea sau negarea 
certitudinilor credinţei datorită faptului cá nu au fost stabilite sau demonstrate ştiinţific 
(COSERIU 2000/2002B: 529). 

De altfel, Chomsky recunoaşte că, în perioade anterioare ale generativismului, au fost 
emise idei greşit orientate cu privire la aspecte fundamentale ale conceptului de /-Language. 
Corectiile necesare trebuie făcute prin formularea unei noi concepţii în acelaşi cadru general 
(s.m.), posibilele inadvertente datorându-se nu abordării de ansamblu, ci unor considerații 
empirice de descriere şi explicație. Această concluzie reprezintă o exemplificare a modului de 
lucru în generativism. Cercetătorii nu pun la îndoială cadrul general al teoriei (incluzând 
principiile metodologice adoptate în interiorul ei), reconsiderarea unor aspecte putând, cred ei, 
să asigure corectitudinea propozitiilor/2 elaborate cu privire la obiectul de studiu. Din punct 
de vedere metateoretic, această procedură se constituie ca emitere de ipoteze verificate 
permanent prin confruntarea cu fapte empirice. Generativiştii au adoptat-o în mod deschis ca 
principiu fundamental al modului lor de lucru, ca bază a organizării întregii cercetări a 
limbajului. 

Redăm, în continuare, câteva exemple în care această procedură a fost aplicată, în 
vederea soluționării unor probleme mai mult sau mai puţin importante. Astfel, in Knowledge 
of Language, Chomsky prezintă o situaţie în care se aplică „procedura standard în studiul 
gramaticii generative": Se presupune că există o stare inițială a facultății limbajului comună 
englezei şi japonezei. E posibil ca investigaţii asupra japonezei să arate că presupozitiile 
referitoare la So derivate din studierea englezei sunt inexacte. Precizările făcute prin 
cercetarea japonezei ar putea duce la modificarea gramaticii postulate pentru engleză. Aceasta 
deoarece „dovezi” din japoneză pot influenţa corectitudinea teoriei despre So, având 
repercusiuni indirecte, dar foarte puternice, asupra alegerii gramaticii care să caracterizeze T- 
Language dobândit de un vorbitor al englezei (CHOMSKY 1986: 38). 

O altă ipoteză empirică [tentative empirical hypotesis] este considerarea lui [-Language 
ca un sistem de reguli, o realizare specifică a opțiunilor permise de gramatica universală, 
fixată de experienţa prezentă. Sistemul de reguli furnizează fiecărei expresii o structură, pe 
care o putem considera un set de reprezentări. Există o reprezentare pentru fiecare nivel 
lingvistic, unde un nivel lingvistic e un sistem particular al reprezentării mentale. Această 


structură trebuie să furnizeze orice informaţie referitoare la o expresie disponibilă persoanei 

ce cunoaşte limba, în măsura în care informaţia derivă din facultatea limbajului (CHOMSKY 
1986: 46). Liliane Haegeman se opune ideii că un inventar de propoziţii ar forma cunoaşterea 
lingvistică internă a vorbitorului nativ. Ea este mai degrabă de acord cu ,presupozitia" cá 
fiinţele umane sunt dotate cu un sistem finit de cunoştinţe, care le permit să construiască şi să 
interpreteze un număr infinit de propoziții (HAEGEMAN: 9). 

Modul de lucru exemplificat aici e acceptat în generativism şi în virtutea apartenenţei 
sale la sistemul de metode propriu ştiinţelor naturale. Astfel, Andrew Radford compară 
situaţia lingvistului care încearcă să studieze şi să descopere regulile cunoscute de către un 
vorbitor cu aceea a fizicianului care cercetează legile (i.e. regulile) ce determină mişcarea 
planetelor (RADFORD 1988: 24). El prezintă, de altfel, succesiunea etapelor cercetării astfel: 
după strângerea datelor, trebuie stabilite principiile explicative. (Pentru acest moment, 
Radford deplânge inexistenţa unui ansamblu de proceduri pe care lingvistul să le poată aplica 
unui anumit set de date pentru a produce generalizări.) Soluţia e emiterea unei presupozitii [an 
intelligent, informed guess] despre principiul sau regula necesară explicării unui fenomen 
particular (RADFORD 1988: 24). Mai exact, „ceea ce face lingvistul este să colecteze un set de 
date relevant pentru un anumit aspect al competenţei, să formuleze o ipoteză, să testeze 
ipoteza cu mai multe date, să modifice ipoteza după cum e nevoie, să o testeze din nou cu mai 
multe date, şi aşa mai departe” (RADFORD 1988: 27). 

Un aspect caracteristic modului de lucru discutat, care merită, credem, o atenţie sporită, 
se referă la verificarea permanentă a ipotezelor prin confruntarea cu fapte de limbă. Realitatea 
empirică a acestor fapte este, probabil, punctul de sprijin considerat a fi capabil să garanteze 
validitatea ipotezelor emise în cadrul teoriei. Odată cu dezvoltarea teoriei, materialul necesar 
verificării acestor ipoteze a fost selectat din tot mai multe limbi — aspect menit să asigure 
exhaustivitatea, universalitatea principiilor stabilite de către cercetători. 

Observațiile asupra acestei metode sunt printre cele mai serioase obiecţii care s-au adus, 
din interiorul doctrinei integraliste, metodologiei de studiu generativiste. Ele se datorează, 
probabil, tocmai locului central pe care procedura emiterii de ipoteze şi a verificării lor o 
deţine în cadrul teoriei. În acelaşi timp, ea reprezintă, din punct de vedere metodologic, 
greşeala majoră care se poate face în studierea limbajului (atâta vreme cât nu se studiază 
exclusiv latura lui de realizare fizică). Coşeriu semnalează totala inadecvare a acestei metode 
la investigarea limbajului: „...în ştiinţele umaniste nu poate fi vorba de ipoteze cu privire la 
universal. Locul, care în ştiinţele fizice este rezervat ipotezelor, în ştiinţele umaniste îl ocupă 
Stiinta" naturală pe care o are omul despre propriile activităţi şi despre obiectele pe care el 
însuşi le creează” (COSERIU 1958/1997: 168). Aceasta este o idee pe care Coseriu o va sustine 


şi dezvolta în cercetarea sa ulterioară“, elaborând o adevărată teorie a modului de concepere a 


50 Consecvent, ca întotdeauna în ce priveşte principiile teoriei sale, Coşeriu reiterează cu multe ocazii 
inadecvarea utilizării ipotezelor în ştiinţa limbajului. Una dintre aceste ocazii este interviul dat în revista 
„Echinox”, in 1996, unde lingvistul român spune: ,,... eu sunt împotriva tuturor ipotezelor când se spune „să 
presupunem că o limbă ar fi asta”, nu, de ce să presupunem? Spunem că noi ştim intuitiv ce este o limbă. Eu 

limbajului ca obiect de studiu. Conceptul sáu de competenţă lingvistică e radical diferit de cel 
cu acelaşi nume din generativism, investigarea sa în integralism orientându-se direct asupra 
cunoaşterii tehnice a limbajului de către vorbitor. Nu e necesară, conform acestei doctrine, 
emiterea de ipoteze pentru a afla ce ştie un vorbitor atunci când ştie o limbă. Misiunea 
lingvistului este aceea de a transforma cunoaşterea intuitivă a vorbitorului (cognitia clara 
distincta inadaequata) într-o cunoaştere exactă, justificată: cognitia clara distincta adaequata 
(COSERIU 1988/1992: 230-233)! 

Principiul al doilea al lingvisticii ca stiintá a culturii, cel al umanismului, precizeazá cá 
omul este subiect al activităţii şi cá ştie exact care sunt faptele??. Legată de această proprietate 
a sa este şi ideea că omul ştie exact ce sunt aceste fapte şi că este total imposibil să se clarifice 
din afară ce este vorbirea sau ce este arta, spre exemplu, aşa cum nu se poate spune din afară 
ce este ştiinţa sau filosofia, pentru că omul ştie deja. 

În generativism, întreaga cercetare se realizează pornind de la ipoteze. Unele dintre ele, 
precum aceea că vorbitorul dispune de un set finit de cunoştinţe pe baza căruia poate 
interpreta şi produce propoziţii noi, au atins stadiul de principii indiscutabile. Desigur, multe 
dintre aceste idei se regăsesc în alte teorii lingvistice, nefiind puse la îndoială, în mod normal, 
cunoaşterea dinamică a unei limbi de către un vorbitor sau creativitatea ca o caracteristică 
esenţială a limbajului. Amestecul de principii şi ipoteze ce stă la baza cercetării în 
generativism conferă teoriei o anume instabilitate a obiectului său de studiu, adesea fapte 
relative la acesta, care păreau deja de domeniul evidenţei, fiind infirmate şi, în cele din urmă, 
excluse din sfera trăsăturilor sale fundamentale. În interiorul doctrinei, schimbările, uneori 


radicale, sunt considerate un semn al evoluţiei şi al progresului. Ele pot fi privite însă şi ca 


presupun ceva cu privire la un obiect pe care nu-l fac eu, şi atuncea, da, ca să-l pot interpreta şi să pot vedea 
toate efectele, zic „ce o fi lumina?" Am o ipoteză: „lumina e undă” [...]. Si pentru cá nu pot verifica „lucrul”, 
întrucât nu-l fac eu, ci pot numai falsifica ipoteza, fiindcă văd că nu mai serveşte, pun altceva la bază (căci 
asta înseamnă ipoteză: a pune dedesubt) şi zic: ia să vedem dacă se sustine, văd cá se sustine foarte mult, până 
la un punct, însă unde nu se mai susţine, zic „trebuie să schimb ipoteza”. Pe când în ştiinţele noastre 
(umaniste) nu avem nevoie de ipoteze şi e absurd să pretindem asta" (p. 5). Vezi şi COSERIU (INTERV.) 1997: 
177, unde critica lui Coşeriu se îndreaptă explicit împotriva modului de a lucra cu ipoteze al lui Chomsky. 


51 Această idee e subliniată de multi dintre cei care fac lingvistică sub auspiciile integralismului, Martínez del 


Castillo, spre exemplu, reformulând acest principiu în termeni poate mai puţin tehnici, dar uşor de înţeles şi 
clari: „Intuiţia este locul unde, în realitate, se dă cunoaşterea: în intuiţie, obiectele se dau aşa cum sunt, se dau 
în integralitatea lor. Obiectivul ştiinţei este, de asemenea, acela de a ajunge la prezentarea obiectelor studiate 
în integralitatea lor. Ştiinţa constă în elaborarea a ceea ce este dat în intuiţie, elaborarea a ceea ce este dat „în 
fata ochilor”, a ceea ce „se menţine prezent” în concepţia pură a acesteia, prin separarea aspectelor 
(partializare) şi abstractizare. Ştiinţa pleacă de la o intuiţie iniţială şi ajunge la realizarea pură a acestei 
intuiţii” (MARTÍNEZ DEL CASTILLO 2005b: 174—175). Pentru a clarifica noţiunea de ,,intuitie”, Martínez del 
Castillo listează unele definiţii date acestui concept de către Heidegger, Ortega y Gasset sau Descartes 
(MARTINEZ DEL CASTILLO 2005b: 174—175, nota 1). El semnalează, de asemenea, prezenţa acestei idei la 
Benjamin Lee Whorf, care afirma: „Cei care împărtăşesc o anumită viziune asupra lumii nu sunt conştienţi de 
natura idiomatică a canalelor prin care vorbirea şi gândirea se realizează, fiind, astfel, perfect mulţumiţi de 
acestea şi considerându-le inevitabile din punct de vedere logic [/ogical inevitables] (apud MARTÍNEZ DEL 
CASTILLO 2010: 211). 


Pentru o prezentare completă a celor cinci principii ale lingvisticii ca ştiinţă a culturii, vezi COSERIU 1992. 
Prezentarea şi discutarea lor am realizat-o în ViLcu D 2007. 

infirmări ale unor idei cu valoare de principiu, putând duce la abandonarea unor linii de 
cercetare şi a unor concluzii ce păreau definitiv stabilite. 

Am afirmat, într-o lucrare?? anterioară, că ipotezele emise în cadrul teoriei generativiste 
sunt confruntate cu fapte empirice şi, atunci când ele nu mai corespund naturii obiectului de 
studiu, sunt înlocuite cu altele. Eugeniu Coşeriu a făcut însă precizarea că ipotezele sunt 
înlocuite nu atunci când nu mai corespund naturii obiectului de studiu, ci atunci când îşi pierd 
coerenţa cu ele însele. Dacă o ipoteză este contrazisă de prea multe fapte concrete, dacă 
excepţiile formulate cu privire la o anumită regulă nu reuşesc să acopere toate fenomenele 
care trebuie să corespundă acesteia, o nouă presupozitie urmează a fi elaborată pentru 
explicarea şi organizarea materialului cercetat. Ea este apoi supusă verificării prin raportarea 
la date empirice, ajungând, uneori, să aibă valoare de principiu. 

Această inconsistentá internă a generativismului se manifestă, din nefericire, şi în ce 
priveşte definirea şi stabilitatea termenilor folosiţi sau valorificarea resurselor empirice 
utilizate în cadrul teoriei. Remarca lui Caravedo, o lingvistá care a acoperit tot ce se publicase 
sub semnătura lui Chomsky până în 1989, producând o carte de mai bine de trei sute de pagini 
în care evaluază şi critică teoria generativă, este, în acest sens, cât se poate de tranşantă: 
„Niciodată nu se dezvăluie cu atâta claritate incoerentele interne ale teoriei, impreciziile 
terminologice, ambiguitátile conceptuale, insuficientele empirice, ca atunci când se urmăreşte 
istoria internă a modelelor generative” (CARAVEDO 1990: 8). Dacă observaţia de mai sus se 
regăsea în introducerea cărții lui Caravedo, la pagina 8, nici după cele trei sute de pagini 
scrise lingvista spaniolă nu pare a fi mai lămurită. Si nu vorbim despre posibile interpretări 
complicate ale teoriei chomskyene, despre dezvoltări pretentioase sau prea îndrăzneţe ale unor 
idei generativiste, ci despre aceleaşi nelămuriri privind termeni şi concepte de bază. Astfel, la 
finalul cărții lui Caravedo, găsim formulări de genul: „Chomsky lucrează, după câte înțeleg 
eu (s.m.), cu două entităţi ştiinţifice diferite, utilizând acelaşi termen de performanţă, deşi nu 
în mod necesar cu două entităţi naturale” (CARAVEDO 1990: 330) sau: „După părerea mea 
(s.m.), planurile teoretic şi metateoretic se prezintă ca fiind strâns legate. De fapt, planul 
teoretic îşi pune în evidenţă caracterul metateoretic. Teoria e o metateorie şi metateoria o 
meta-metateorie (de gradul al treilea)” (CARAVEDO 1990: 330). 

O observaţie similară găsim în articolul din 1971 al lui Stephen Stich, atunci când acesta 
vorbeşte despre cunoştinţele pe care se presupune că le are vorbitorul nativ, enumerând trei 
posibile moduri în care poate fi înțeleasă această noţiune. „Cu toate acestea”, spune Stich, „e 
surprinzător de dificil să găseşti pasaje în care Chomsky să îmbrățişeze, fără nicio 
ambiguitate, vreuna dintre aceste interpretări” (STICH 1971: 481). 

O problemă a limbii engleze în sine, termenul language însuşi constituie o adevărată 


provocare pentru lingvistul care îşi redactează studiile sau pentru cel care își clege 


53 Integralism vs. generativism — schiţă a unei confruntări in Un lingvist pentru secolul XX, Î.E.P. Ştiinţa, 
Chişinău, 2002: 56-62. 

informațiile în această limbă. O posibilă soluţie este ca lingvistul să se asigure că a clarificat, 
pentru fiecare utilizare a termenului, dacă înţelegerea sa în respectivul context este aceea de 
limbaj în general sau limbă particulară. Aceste clarificări nu apar prea adesea în scrierile lui 
Chomsky, aşa cum remarcă, spre exemplu, în analiza sa, Martínez del Castillo?*, care 
urmăreşte ambiguitatea unor termeni fundamentali în diversele lor ocurente in opera 
chomskyană, printre aceşti termeni numărându-se cei de language şi brain (Vezi MARTÍNEZ 
DEL CASTILLO 2006: 166-170). 

Desigur, aceste probleme de înţelegere şi interpretare nu se răsfrâng doar direct, asupra 
celui care încearcă să ia contact cu opera lui Chomsky, ci şi prin intermediul unor încercări de 
continuare sau interpretare ale acestor scrieri. În ce priveşte coerenţa internă a concepţiei 
chomskyene asupra limbajului, aceeaşi Caravedo scrie: ,,... pe lângă analiza directă a operei 
chomskyene, o examinare, inevitabil parţială, a bibliografiei aferente temei a fost suficientă 
pentru a descoperi confuzii şi interpretări gratuite ale conceptelor, dacă nu rău înţelese, atunci 
superficial analizate. De multe ori, această responsabilitate îi revine şi lui Chomsky, căci 
anumite noţiuni rămân imprecise, neexplicitate, ambigue" (CARAVEDO 1990: 10). 

În ce priveşte baza de date empirice, care are menirea de a confirma aceste principii, în 
integralism ea nu este acceptată în exclusivitatea ei: „În fond, avem a face cu vechea atitudine 
pozitivistă care identifică problema universală a fiecărei categorii de fenomene cu totalitatea 
problemelor empirice corespunzătoare şi pretinde să găsească soluția problemelor raționale 
prin acumularea de „fapte? şi de constatări empirice parțiale. Atitudinea în discuţie se 
corelează, totodată, cu obişnuita şi naiva scuză pe care pozitivismul o prezintă atunci când nu 
reuşeşte să rezolve în sens pozitivist problemele teoretice, sau când ipotezele sale cu privire la 
aceste probleme se náruie: este scuza că faptele cunoscute sunt încă neîndestulătoare şi cá 
soluţiile care se caută vor putea rezulta din cunoaşterea unui număr mai mare de fapte” 
(CosERIU 1958/1997: 169). Convingerea că problemele teoretice se pot rezolva apelând la 
mereu mai multe fapte empirice este infirmată de exemple ce dovedesc că nici măcar inițierea 
unui astfel de demers nu e justificată. Exemplificând, Coşeriu afirmă că nu e posibil să arătăm 
ce este substantivul adunând un număr cât mai mare de substantive. Pentru a face acest lucru, 
evitând includerea în categorie a verbelor, adjectivelor sau a altor obiecte eterogene, este 


necesar tocmai să ştim dinainte ce sunt substantivele.?? 


54 Referitor la problemele legate de termenul language în limba engleză, Martínez del Castillo sugerează, într-un 
volum ulterior, o altă soluţie, şi anume preluarea unor termeni diferiţi pentru nivelul universal, cel istoric şi cel 
individual al limbajului, opţiune care ar elimina multă neclaritate din scrierile chomskyene. Aceşti termeni ar 
putea fi preluaţi sau din vorbirea comună, din sfera lexemelor nespecializate, urmând a fi definiti în cadrul 
teoriei înseşi, sau de la alti lingvisti. Martínez del Castillo propune, astfel, utilizarea termenilor: language, 
tongue şi speech. Primul şi ultimul dintre aceştia reprezintă o distincţie pe care vorbitorii nativi o fac intuitiv în 
propria lor limbă, în vreme ce tongue este folosit de către Whorf pentru a designa nivelul istoric al limbajului 
(Cf. MARTINEZ DEL CASTILLO 2010: 206). 


55 Cf. COSERIU 1958/1997, p.169. Vezi şi SEARLE 1972/1974, pentru discutarea problemei circularitátii. 

Nu doar la nivelul metodologiei lingvistice se recunoaşte, în generativism, existenţa 
ipotezelor. Acestea sunt transferate — sau cel puţin erau — în etape anterioare ale teoriei, în 
poziţia de părţi componente ale mecanismului de achiziţie a limbajului. Astfel, se presupunea 
că, în ciuda experienţei lingvistice la care sunt supuşi, toti vorbitorii unui anumit idiom 
sfârşesc prin a poseda acelaşi set de ipoteze. Singurul mod rezonabil de a explica această 
uniformitate se bazează pe structuri înnăscute care determină selecţia respectivelor ipoteze 
(ATHERTON 1974: 162). Este vorba aici de diferite modele, care le-ar permite vorbitorilor să 
înveţe o limbă şi nu alta, nişte ipoteze de învăţare aflate la dispoziţia vorbitorului care va 
alege, în mod conştient sau nu, una dintre aceste ipoteze, pentru a clădi, pe suportul ei, 
sistemul lingvistic propriu. Chiar un cercetător înclinat să accepte presupozitile teoriei 
generative, precum Margaret Atherton, îşi va manifesta scepticismul față de succesul unui 
astfel de demers. „Nu se poate înţelege în sens literal presupozitia cá cel care învaţă o limbă 
are dovezi pe baza cărora sunt generate ipotezele, nici nu se poate spune că cel care învaţă o 
limbă are ipoteze. Desigur, nu se poate afirma că el are aceste ipoteze gramaticale care se află 
în conflict în aşa fel încât el să aleagă dintre aceste ipoteze. În mod evident, dacă nu există o 
modalitate clară de a aborda ideea conform căreia copilul se găseşte în posesia unei ipoteze, 
sau dacă nu se recunoaşte vreo dovadă în favoarea acestei idei, sugestia că el alege între mai 
multe ipoteze pe care le-ar avea la îndemână este o mistificare” (ATHERTON 1974: 164). 

Alături de contraargumentele invocate mai sus, metodelor principale folosite în 
generativism li se pot aduce, pe filieră integralistá, obiecţii ce vizează înseşi fundamentele lor 
teoretice. Unele idei pot fi desprinse din taxonomia universaliilor realizată de către Eugeniu 
Coseriu??, Mă refer, în primul rând la distincţia între general si universal, mai exact la 
neimplicarea reciprocă dintre aceste caracteristici. Coşeriu afirmă că o definiţie universală nu 
implică generalitatea obiectivă a ceea ce e definit. Reamintim exemplul dat de către lingvistul 
român cu privire la definirea substantivului. În plus, cu privire la universaliile empirice, 
efectiv verificate şi nu deduse raţional, el afirmă că acestea nu au valoare absolută, ci numai 
pentru limbile în care au fost verificate, pentru alte limbi având doar valoare de probabilitáti. 
Observatia esențială pare a fi aceea că a admite generalitatea acestor universalii pentru toate 
limbile înseamnă a emite întotdeauna o ipoteză, adică a generaliza prin inducție ceea ce s-a 
verificat efectiv (COSERIU 1972/1978: 159). Reiese clar de aici faptul că nu se poate 
presupune o relație de implicatie între dovedirea existenţei unui fapt de limbă în mai multe 
idiomuri şi calitatea lui de universalitate. El nu devine universal prin identificarea sa în tot 
mai multe limbi — şi în cele din urmă în toate —, ci este, eventual, universal în virtutea 
universalitátüi sale conceptuale, în sensul cá el constituie o posibilitate universală a 
limbajului. Astfel, relația între cele două proprietăţi trebuie stabilită, în cele din urmă, dinspre 


universal spre general, calea inversă ducând la o acumulare de fapte empirice, ale căror 


56 Vezi COSERIU 1972/1978. 

puncte comune riscă să fie stabilite, uneori, pe baza unor simple coincidente sau a unor 
ipoteze greu de girat, chiar prin dovezi concrete. 

Se poate spune că definirea în acest fel a universaliilor a generat încă una dintre 
confuziile de care vorbeam mai sus la lingvişti care au scris despre opera lui Chomsky. Astfel, 
Stich vorbeşte despre trecerea de la gramatică la teoria lingvistică, etapă în care se încearcă 
identificarea universaliilor lingvistice, „trăsături generale ale gramaticilor limbilor umane. 
Aceste universalii pot fi constrângeri generale asupra formei gramaticilor — faptul că toate au 
un component phrase structure şi unul transformational, să spunem, sau acela că toate 
folosesc transformări numai de un anumit fel. Universaliile pot include, de asemenea, reguli 
particulare sau definiţii care sunt la fel în gramatica fiecărei limbi. Dacă anumite reguli sau 
definiţii sunt universale, ele nu mai trebuie specificate alături de detaliile idiosincratice ale 
gramaticilor individuale" (STICH 1971: 479). Am căutat în zadar, în urma lecturii acestui 
fragment, o critică a ideii de universalitate astfel înţeleasă. Din păcate, observaţiile lui Stich se 
referă doar la caracteristicile pe care o teorie lingvistică le-ar presupune, fără ca elementul de 
universalitate definit mai sus să 1 se pară lingvistului problematic în vreun fel. 

Revenind la dovezile empirice despre care vorbeam înainte de referirea la Stich, un 
exemplu relevant în acest sens ne este oferit de încercarea Lilianei Haegeman de a dovedi 
avantajele ipotezei dotării unui copil cu o gramatică universală bazată doar pe „binary 
branching”. Astfel înzestrat, copilul ar avea mai puţine decizii de luat atunci când atribuie 
structură sintactică datelor la care este expus, dispunând de o viteză mai mare în construcția 
gramaticii nucleare a limbii achiziţionate. Trebuie observat că unele exemple alese pentru a 
susține această ipoteză sunt atipice, de exemplu: Daddy sleeps. — o propoziţie care, datorită 
absenței determinărilor temporale, se bucură de prea puţine ocurente în limba engleză. De 
asemenea, structuri frecvent prezente în vorbire, precum complementul dublu, expresiile 
coordonate sau propoziţiile infinitivale, care nu pot fi reduse la binary branching, sunt 
ignorate (HAEGEMAN 1991: 128-132). Acestea, însă, se opun caracterului de universalitate al 
structurii presupusă ca exclusivă de către Haegeman, negând existenţa acelui punct comun 
care ar putea face din respectiva structură, în spiritul concepției generativiste, un universal al 
limbajului. 

O a doua observaţie porneşte de la distincţia între universaliile limbajului şi 
universaliile lingvisticii. Coşeriu a semnalat adesea necesitatea diferentierii clare între 
trăsăturile identificate ca aparţinând obiectului de studiu şi conceptualizările proprii teoriilor 


lingvistice. Referindu-se chiar la generativism, el dă exemplul structurilor de adâncime” şi al 


37 Ideea este reluată şi comentatá de către Martínez del Castillo în termenii următori: ,,... „structura de adâncime” 
şi „structura de suprafaţă” sunt, din acest punct de vedere, universale, cerute de propria interpretare a faptelor 
reale de la care pleacă. Adică, „structura de adâncime” şi „structura de suprafaţă” sunt noţiuni externe 
limbajului şi limbilor, care nu au nimic de a face cu ele, dar care servesc pentru a explica fapte de limbaj 
manifeste în limbi; sunt concepte interpuse între realitatea subiectivă şi realitatea obiectivă şi servesc în mod 
universal" (MARTÍNEZ DEL CASTILLO 2005b: 188). 

$ care aparţin, de fapt, domeniului universaliilor lingvisticii, nu celui al 


transformărilor” 
universaliilor limbajului”. Coşeriu isi argumentează afirmaţia susţinând cá nu e posibil să 
existe o structură sintactico-semantică comună unei propoziţii active şi echivalentei ei pasive. 
În acest caz, e vorba de o echivalență extralingvistică, dată ín designafie. Si în privinţa 
transformărilor, Coseriu face distincția între transformări reale — procedee ale limbii care se 
relevă în structura paradigmatică a sistemelor lingvistice şi cele aparținând tehnicii 
lingvisticii. Referitor la acestea din urmă, el spune că nu există procedee ale limbii pentru a 
transforma o propoziţie activă în echivalentul ei pasiv (COSERIU 1972/1978: 183—185; vezi şi 
COSERIU 1968: 31). Nedisocierea între cele două categorii de universalii poate duce la 
confuzii de substanţă în interiorul unei teorii lingvistice. Initial, despre unele propozitii/2 se 
poate afirma că redau exact procese care au loc în mintea unui individ atunci când utilizează 
facultatea limbajului. Însă dacă ele sunt elaborate pe baza unor concepte aparţinând 
lingvisticii şi nu limbajului, validitatea lor se verifică doar în raport cu teoria în cadrul căreia 
au fost emise, nu şi cu obiectul la care se referă. 

Concluzia ce reiese la finalul acestui subpunct are o valabilitate, din punctul meu de 
vedere, extinsă la nivelul întregii teorii generativiste. Metodologia adoptată în cadrul doctrinei 
iniţiate de Noam Chomsky a fost, şi este în continuare, permanent îmbunătățită. Datorită 
acestui lucru se poate spera la alcătuirea unui instrumentar şi a unui sistem de investigaţie 
perfect coerent, fără „defecte” în ce priveşte cadrul general. S-ar ajunge, astfel, la crearea unei 
doctrine în interiorul căreia totul se corelează, totul e argumentat iar principiile îşi găsesc 
susţinere prin mulțime de exemplificări concrete. 

Singura întrebare care se poate pune în legătură cu acest sistem ar fi: în ce măsură este 
el adecvat naturii limbilor şi a limbajului, ce poate el releva în afară de rezultatele comune cu 
cele ale experimentelor fizice menite să demonstreze modul de desfăşurare a proceselor 
biologice ce permit vorbitorilor utilizarea limbajului? Mai cu seamă în Statele Unite ale 
Americii generativismul pare să fie confirmat, în ultima vreme, datorită unor experimente 
fizice care susțin exact presupozitiile făcute de către Chomsky şi adepţii teoriei sale în 
legătură cu procesele amintite mai sus. Succesul poate fi asumat de către generativişti atâta 
timp cât el vizează înţelegerea acelei părți a facultății limbajului ce priveşte înzestrarea 
biologică, dobândită genetic, datorită căreia orice individ, în condiţiile de idealizare 


cunoscute, poate percepe şi produce propoziţii noi. Personal, rămân la convingerea că acest 


58 Vezi, de exemplu, COSERIU 1968: 5, unde Coşeriu ilustrează utilizarea regulilor transformationale în gramatica 
tradițională şi COSERIU 1968: 19, în care se afirmă necesitatea unei părţi transformationale în gramatică, dat 
fiind că transformările, care aparţin (gramaticii) limbii, se găsesc atât în activitatea vorbitorului, cât şi în 
interpretarea auditorului. 

5 La această problemă se referă Coşeriu si în volumul de interviuri realizat în 1997 de către Kabatek şi Murguia, 
atunci când afirmă că problema nu este, aşa cum se pune în generativism, dacă omul se poate sau nu descurca 


în vorbire fără transformări. Problema este dacă aceste transformări aparţin realităţii limbajului (COSERIU 
(INTERV.) 1997: 242). 

aspect este unul care nu ilustrează în vreun fel esența limbajului, fiind irelevant pentru 


înţelegerea acestuia ca obiect cultural, ca element definitoriu al fiinţei umane. 


2.4.7. Un concept „rapsodic” — natura umană 


Acest subcapitol semnalează un paradox al teoriei generative, legat de cerința 
imperioasá de stiintificitate, un argument, de altfel, pentru înscrierea lingvisticii în rândurile 
ştiinţelor naturale. În ciuda acestui imperativ, conceptele adoptate şi concluziile generate de 
ipotezele despre care vorbeam mai sus par instabile, inconstante în conţinut şi în utilizare. 
Fragmentele de mai jos, în care Chomsky vorbeşte despre conceptul său de „natură umană”, 
prezintă un exemplu în acest sens: 

„Aş sustine că această cunoaştere instinctivă, [...] acest schematism care face posibilă 
derivarea unei cunoaşteri complexe şi complicate pe baza unor date foarte parțiale este un 
constituent fundamental al naturii umane — în acest caz, cred, un constituent fundamental 
datorită rolului pe care limbajul îl joacă, nu doar in comunicare, ci şi in exprimarea gândirii şi 
în interacţiunea dintre persoane; şi presupun că ceva de acelaşi gen trebuie să fie adevărat şi în 
alte domenii ale inteligenţei umane, în alte domenii ale cunoaşterii şi comportamentului 
umane. // Ei bine, această colecție, această masă de schematisme, de principii înnăscute 
organizatoare, care ne ghidează comportamentul social, intelectual şi individual — la asta má 
refer prin conceptul de natură umană” (CHOMSKY & FOUCAULT 1971/2006: 4). 

».. dacă am fi capabili să specificám în termeni de — să spunem - reţele neuronale, 
proprietăţile structurii cognitive umane care face posibilă pentru copil achiziția acestor 
sisteme complicate, atunci eu, cel puţin, n-aş avea nicio ezitare în a descrie acele proprietăţi 
ca fiind un element constituent al naturii umane. Aşadar, există un dat biologic, de 
neschimbat, un fundament pentru ceea ce facem cu capacităţile noastre mentale — indiferent 
care ar fi acest lucru” (CHOMSKY & FOUCAULT 1971/2006: 7). 

Conceptul pus în discuţie în fragmentele de mai sus este acela de natură umană, iar el 
apare, cel puţin în această discuţie, ca unul central, mai mult, ca un punct de reper la care ar 
urma să se raporteze, ca parte componentă, şi facultatea limbajului — punctul terminus al 
investigației ştiinţifice. Ne întrebăm, la acest moment, de ce „natură” ar fi, în acest caz, 
conceptul de natură umană. Indistinctia sa bazică vine din faptul cá ea este văzută de către 
Chomsky ca fiind sediul tuturor schematismelor pe care se întemeiază comportamentul uman, 
începând cu cel lingvistic şi mergând până la cel intelectual, social, şi chiar moral. În plus, al 
doilea fragment situează clar în interiorul acestui concept toate potentialele descoperiri 
ştiinţifice care s-ar putea face în legătură cu facultatea limbajului. Aceasta e prezentată în 
general ca o componentă de bază a creierului/mintii umane, ceea ce ne determină să facem o 
echivalare între cele două zone de referință menţionate: creierul/mintea umană, pe de o parte — 


natura umană, pe de altă parte. Dacă în ce o priveşte pe prima, chiar nerecunoscând întru totul 

rolul ei de principiu explicativ fundamental, primar, în ce priveşte capacitatea de achiziţie şi 
utilizare a limbajului, trebuie să admitem că statutul său de obiect de studiu ştiinţific este 
indiscutabil; în relaţie cu natura umană, în schimb, impresia e mai degrabă de concept încropit 
din valenţe atât de multiple şi de diverse, venind din domenii atât de diferite (începând de la 
psihologie, sociologie, mergând până la literatură şi teologie fiecare ştiinţă poate să îşi 
adjudece această noţiune drept concept fundamental, intelegánd-o, în acelaşi timp, în moduri 
total diferite) încât prezenţa lui în interiorul unei teorii care se doreşte pur ştiinţifică este cel 
puţin surprinzătoare, dacă nu inexplicabilă. 

O replică din perspectivă integralistă la această plasare a limbajului ca obiect de studiu 
în sfera naturii umane ar presupune, în primul rând, necesitatea reafirmării limbajului ca 
manifestare primară, nereflexivă a omului. Toate celelalte valenţe cu care Chomsky investeşte 
conceptul de natură umană presupun cunoaştere (asigurată, primordial, de limbaj) şi reflecţie. 
Toate celelalte aspecte ale naturii umane aşezate de către lingvistul american pe acelaşi palier 
cu manifestarea lingvistică a fiinţei umane presupun reflecţie, presupun acțiunea în funcţie de 
circumstanţe, un complex de proprietăţi „secundare” în relaţie cu limbajul. În esenţa lor, 
aceste manifestări sunt supuse reflectiei, judecății, analizei, atât din partea celui care le 
exercită, cât şi din partea celui care le percepe, judecándu-le, implicit. Spre deosebire de 
limbaj, aceste manifestări sunt condiţionate situational, etic sau din alte puncte de vedere, 
nepuntându-se sustrage dihotomiei fundamentale între adevărat şi fals, între corect şi incorect. 
Niciuna dintre ele (nu vorbim aici de manifestări instinctive, de conservare a speciei, care 
operează ca reflex inconştient, cel puţin în momentul producerii lor) nu se manifestă ca 
limbajul, care este „unitate de gândire şi lucru”, nefiind însă reflecţie şi neimplicând, in 
formele sale primare, „analiza lucrurilor pe care le designează: e aprehensio indivisibilium şi, 
de aceea, nici adevărat, nici fals” (CosERIU 1966/1977B: 536; Vezi şi COSERIU 2010: 443— 
444). 

De altfel, lipsa de stiintificitate, de consistenţă, a acestui concept a fost deja semnalată. 
În chiar dezbarea din care am selectat cele două fragmente, Michel Foucault exprima serioase 
rezerve faţă de calitatea de concept ştiinţific a naturii umane: 

„Nu prin studirea naturii umane au descoperit lingvistii legile mutatiei consonantice, sau 
Freud principiile analizei viselor, sau antropologii culturali structura miturilor. În istoria 
cunoaşterii, noţiunea de natură umană pare a fi jucat în principal rolul unui indicator 
epistemologic pentru a designa anumite tipuri de discurs în relaţie sau în opoziţie cu teologia, 
biologia sau istoria. Îmi vine greu să văd în acesta un concept ştiinţific” (CHOMSKY & 
FOUCAULT 1971/2006: 7). 

Din aceste motive am crezut că e posibil să calific conceptul de natură umană, în titlul 
subcapitolului, drept unul „rapsodic”, nepotrivit pentru o teorie ce îşi impune (sau cel puţin îşi 
propune), în primul rând, o regulă clară de stiintificitate, regulă care, comparată cu conceptul 


discutat aici, generează paradoxul pe care il mentionam. 

2.5. Abordarea cauzalistă în studiul limbajului 


Una dintre proprietățile obiectului-limbaj, așa cum apare acesta configurat în cadrul 
teoriei generative, este cauzalitatea - o noţiune căreia se pare cá 1 se pot atribui două sensuri: 
unul extins, prezent în cadrul general al doctrinei, altul girând aspecte particulare ale 
cercetării. 

În ce priveşte sensul extins al cauzalitátii, Chomsky n-ar fi avut niciun motiv să discute 
despre el în fragmentul prezentat mai sus (subcapitolul 2.4: Opţiuni metodologice). Aceasta 
deoarece prezenţa şi importanţa respectivei caracteristici în fundalul teoriei generative nu mai 
sunt demult subiect de dezbatere pentru adepţii ei. Odată stabilită ca proprietate a limbajului, 
cauzalitatea a devenit una dintre trăsăturile ce se impuneau cercetării spre identificare şi 
descriere. Rolul de principiu guvernant a fost alocat proprietăţii în discuţie în momentul 
fixării obiectivelor ce vizau descoperirea rădăcinilor biologice ale limbajului, pregnanta sa 
crescând odată cu aceea a scopului investigaţiei. Finalitatea (proprie doctrinei generativiste) 
de a izola şi a descrie ,mecanismele” de natură fizică ce fac posibilă vorbirea implică 
identificarea cauzelor ce stau la baza acesteia. Regulile formulate cu privire la funcționarea 
limbajului ar reprezenta legile cauzale care explică inlántuirea de fenomene ce transformă 
limbaj. 

Investigatiile întreprinse în cadrul doctrinei generativiste s-au concentrat, astfel, tot mai 
clar, asupra unuia dintre „polii” ce asigură existenţa şi funcţionarea limbajului, acela pe care 
am putea să-l numim „al cauzalitáti”. Trebuie subliniat din nou că teoria generativá 
investeşte, în principiu, acest pol, nu doar cu trăsăturile „mecanismului” biologic, ci şi cu 
structuri (sintactice) proprii activităţii de vorbire, care orientează alegerea vorbitorului. Spre 
deosebire de această opinie, în integralism, planul biologic este izolat, din punctul de vedere 
al cercetării, de planurile culturale ale limbajului. El se reduce la competența psihofozică, 
reprezentând capacitatea organic-fiziologică a unui individ care, în condiţii de normalitate 
(fără a prezenta defecte sau imperfectiuni), permite producerea activităţii de vorbire (COSERIU 
1980: 51; Vezi şi mai sus, Schema 2). Ca o consecinţă a acestei viziuni, în integralism se 
consideră că planul biologic al limbajului face obiectul altor discipline. Acestea pot fi, pentru 
lingvistică, doar ştiinţe auxiliare (în măsura în care cunoaşterea presupozitiilor psihofizice ale 
limbajului e necesară), aşa cum lingvistica, la rândul ei, poate fi o ştiinţă auxiliară pentru ele 
(COSERIU 1980: 51). Generativiştii îşi propun ca scop ultim al cercetării izolarea şi descrierea 
planului biologic (fără a încerca să fixeze o graniţă între structurile creierului uman şi 
cunoştinţele date de stăpânirea capacităţii vorbirii prin asimilarea unei limbi anume). Ei 
concep, astfel, ştiinţa limbajului ca efort de identificare a condiţiilor exterioare de producere a 
acestuia. 

Centrul de interes al cercetării, aşa cum se profilează el în cele două doctrine, poate fi 


descris în termeni aristotelieni, mai exact, prin raportare la tipurile de cauză stabilite de către 

filosoful grec: motorul proxim sau cauza eficientă (cea care face sau produce ceva; agentul ca 
atare); materia sau cauza materială (cea cu care se face ceva); esența sau cauza formală 
(ideea a ceea ce se face); şi cauza finală (cea în vederea căreia se face ceva) (COSERIU 
1958/1997: 76). Conform acestei taxonomii, generativismul ar fi preocupat de identificarea 
cauzei materiale, în vreme ce integralismul analizează limbajul în perspectiva cauzei finale. 
Coseriu atrage atenția asupra sensurilor pe care termenul cauză poate sá le aibă şi arogă, 
pentru utilizarea cea mai importantă a acestuia în teoria sa, sensul de cauză finală“. Desigur, 
studierea manifestărilor ambelor tipuri de cauză este legitimă în ceea ce priveşte limbajul, 
atâta vreme cât se înţelege corect dimensiunea care se cercetează şi rolul acesteia în deținerea 
sau producerea limbajului de către vorbitori. Cel mai important lucru de înţeles este, în opinia 
mea, faptul că prin cauza materială nu se poate atinge esenţa limbajului. Faptul că ea există şi 
că are anumite proprietăţi nu determină utilizarea ei. Oamenii nu vorbesc din cauză că deţin 
anumite configurații ale creierului care permit emiterea de propoziţii într-o limbă, ci datorită 
alegerii lor de a utiliza această capacitate, idee identificată de către Coseriu în scrierile lui 
Aristotel, care afirma că, atunci când există finalitate, ea este întotdeauna determinantă, este 
„rațiunea” pentru care motorul proxim face ceea ce face; ,,... peste tot unde există un scop, 
termenii anteriori şi consecutivi se produc în vederea acestui scop; [...] peste tot unde există 
finalitate, lucrurile nu se produc fără anumite condiţii necesare, dar se produc prin ele numai 
ca materie” (Aristotel, apud COSERIU 1958/1997: 177).% 

Ín aceeasi ordine de idei, teoria integralistá respinge necesitatea emiterii de legi cauzale 
cu privire la limbaj. Coseriu sustine cá „singurele legi necesare, în cazul limbajului, sunt cele 
care enunţă o necesitate raţională. De exemplu: orice limbă vorbită se schimbă; orice limbă 
este „suficientă” în raport cu lumea culturală căreia îi corespunde; orice schimbare este o 
răspândire a unei inovaţii; orice adoptare lingvistică este un act finalist; niciun fapt lingvistic 
nu are motivare naturală; orice limbă prezintă o structură fonetică şi gramaticală; niciun factor 
de natură externă nu poate acţiona direct asupra limbii etc. Chiar aceste legi ne arată că 
„dezvoltarea” lingvistică nu este ,,evolutie” a unui obiect natural, ci înseamnă construire a 
unui obiect cultural şi că, în consecință, ea poate fi motivată numai prin finalitatea 
vorbitorilor, nu prin condiţii obiective externe sau interne" (COSERIU 1958/1997: 205—206). 
Deci, „lingvistica trebuie să renunţe la obiectivul irațional de a stabili legi cauzale in domeniul 
libertăţii” (COSERIU 1958/1997: 207). 

În ceea ce priveşte sensul restrâns acordat cauzalitátii, el îşi găseşte cea mai intensă 


aplicare într-o chestiune care reprezenta problema centrală a gramaticii istorice: schimbarea 


6% Noi nu ne opunem utilizării termenului ,,cauzá”, care în sine este legitim, ci sensului ce i se atribuie, precum 
şi pretentiei de a considera drept cauze determinante diverse împrejurări care nu au această calitate: observăm 
că în limbă un fapt oarecare nu determină existenţa unui fapt succesiv” (COSERIU 1958/1997: 176). 

61 În al patrulea rând, cauza mai înseamnă şi scop, adică tinta în vederea căreia se face un lucru...” (ARISTOTEL 
MET.: 161). „Apoi, vine ceea ce e cauza lucrurilor celorlalte în calitate de scop sau de bine, căci ceea ce se 
întâmplă în vederea a ceva are tendinţa de a fi scopul şi cel mai mare bine pentru celelalte lucruri...” 
(ARISTOTEL MET.: 163). 

lingvistică. Nu voi insista foarte mult asupra ei, dat fiind că această chestiune nu s-a constituit 
într-o prioritate nici pentru Chomsky însuşi. 

Mă voi limita aici la a prezenta opinia coşeriană asupra influenţei cauzalitátii în tratarea 
problemei schimbării lingvistice aşa cum aceasta se manifestă în cercetările generativiste, dar 
şi în cele structuraliste. Inadvertenta semnalată la acest nivel este, în opinia mea, o reflectare, 
la scară redusă, a celei subliniate mai sus cu privire la cauzalitate. Coşeriu s-a ocupat de 
problema schimbării lingvistice în multe dintre scrierile sale, chiar dacă uneori doar 
tangential?. De fiecare dată a subliniat însă inaproprierea căutării cauzelor ce duc la 
schimbarea lingvistică. Motivul invocat de Coşeriu ar fi, în principiu, şi argumentul adus 
împotriva concentrării cercetării asupra determinismului cauzalist în studiul limbajului. 
Desigur, există condiţii exterioare ale schimbării lingvistice, dar ele nu sunt determinante 
pentru schimbarea însăşi. În limbă nu se găsesc ,,«cauzele» eficiente ale schimbării (singura 
cauză eficientă fiind libertatea vorbitorilor), nici ,ratiunile" (motivele) ei (care sunt 
întotdeauna de ordin finalist), ci împrejurările, condiţiile „instrumentale” (tehnice) în cadrul 
cărora libertatea lingvistică a vorbitorilor acţionează, pe care le foloseşte şi, în acelaşi timp, le 
modifică potrivit cu necesităţile sale de expresie. [...] Ceea ce se poate face şi trebuie să se 
facă este, prin urmare, nu căutarea de „cauze” naturale sau, oricum, exterioare față de 
libertatea omului, ci justificarea finalistă a ceea ce libertatea a realizat în cutare sau cutare 
condiţii istorice, precum şi stabilirea modului în care ceea ce s-a creat este determinat 
(delimitat) indirect, ca necesitate sau ca posibilitate, de către deficienţele şi posibilităţile 
limbii anterioare schimbării” (COSERIU 1958/1997: 173-174). 

Această observaţie se referă, în toate scrierile în care este tratată problema schimbării 
lingvistice, în principal la implicaţiile teoretice din gramatica transformationalá, dar şi din 
structuralism. Schimbarea lingvistică trebuie motivată în primul rând prin creativitate, în 
niciun caz prin necesităţi impuse de limba în care ea se produce. Coşeriu insistă asupra acestui 
aspect într-o analiză detaliată a tratării problemei schimbării lingvistice în generativism, în 
studiul Grammaire Transformationnelle et Grammaire Historique€, in care trece în revistă 
poziţiile diferite adoptate în cadrul generativismului faţă de această problemă, criticând liniile 
de cercetare axate toate pe căutarea cauzelor schimbării lingvistice (COSERIU 1974, passim). 
De asemenea, el analizează aspectele valabile, specifice şi non-specifice generativismului în 
această privinţă. 

Însă, ca şi în legătură cu incompatibilitatea dintre cauzalitate şi cercetarea limbajului în 
general, şi aici se pune problema perspectivei generale a lingvistului asupra obiectului său de 


studiu. Aflat în interiorul unei orientări al cărei întreg program de studiu este subsumat 


9? Vezi, de exemplu, Principios de semantica estructural, El hombre y su lenguaje, Sincronie, diacronie si 
istorie. 

63 Studiul reprezintă un extras din lucrările celui de-al XIV-lea Congres International de Lingvistică şi Filologie 
Romanică, Napoli, 12-20 aprilie 1974. O referinţă importantă este, de asemenea, articolul coşerian din 1982 
Le changement linguistique n 'existe pas. 

identificării şi descrierii dimensiunii psihofizice a limbajului, acesta se lasă uşor convins de 
mecanismul metodologic ce pare a funcţiona fără greşeală, reuşind, în cele din urmă, să 
demonstreze (cu sau fără modificări), tot ce a presupus deja ca existent. Dacă aspecte 
marginale pot fi reorganizate sau descrise dintr-o perspectivă nouă, presupozitiile 
fundamentale ale teoriei îşi păstrează, virtual, caracterul de adevăr, până la indubitabila 
demonstrare a acestuia. 

Orientarea generativismului către „polul cauzalitáti” şi a integralismului către „polul 
finalității” reprezintă opţiuni doctrinale irevocabile. Se profilează clar ireductibilitatea 
scopului cercetării în cele două teorii, imposibilitatea principială de convergenţă a căilor alese 
în investigaţie. Dacă între aceste orientări lingvistice se pot găsi punti comune, ele trebuie 
căutate, probabil, pe de o parte, între integralism şi dezvoltări care deviază de la traseul strict 
chomskyan, pe de altă parte, la nivelul cercetării limbilor, făcând abstracţie de scopul în care 
fiecare teorie studiază respectivele limbi. Dacă o întâlnire în zona principiilor întemeietoare 
este imposibilă (şi din cauza unor diferenţe de genul celei analizate mai sus), este posibil a se 
căuta căi de comunicare cel puţin în ce priveşte procedurile puse în slujba descrierii limbilor 
particulare, în selectarea şi aplicarea cărora generativiştii au depus eforturi considerabile, 
obţinând uneori rezultate remarcabile. Coşeriu însuşi aprecia „interpretarea totală, radicală” a 
propoziției interogative în limba engleză de către Chomsky drept „o capodoperă” (COSERIU 
(INTERV.) 1996B: 147). Desigur, generativismul nu trebuie respins în totalitatea sa, ci trebuie 
considerat mai degrabă ca o alternativă de cercetare concentrată pe anumite aspecte ale 


limbajului cărora nu li se acordă aceeaşi atenţie (justificat sau nu) în alte teorii ale limbajului. 


2.6. Constituirea obiectului de studiu 


Va fi analizat, în continuare, modul în care obiectul de studiu se constituie în 
generativism, respectiv în integralism. Această problematică presupune, desigur, conexiuni 
permanente cu subiectele abordate deja, mai exact cu fundamentul epistemologic al teoriei 
lingvistice, pe de o parte, şi cu opţiunile metodologice proprii celor două doctrine luate în 
considerare, pe de altă parte. De altfel, dacă putem spune că viziunea epistemologică (asumată 
sau nu, dar, oricum, implicită) asupra lingvisticii influenţează modul în care obiectul de studiu 
este conceput, la rândul său, acest mod este determinant pentru metodologia aleasă în scopul 
cercetării limbajului. De asemenea, vor fi observate mai îndeaproape atât obiectivele propuse 
pentru studiul lingvistic, cât şi trăsăturile inerente limbajului aşa cum sunt ele stabilite în 
fiecare dintre teorii. Un interes deosebit reprezintă şi relațiile pe care iniţiatorii acestora le 
stabilesc ei înşişi între viziunea proprie asupra limbajului şi idei sau concepţii privite în 
integralitatea lor ale unor lingvişti şi filosofi de referință. Revendicarea de la opera lor sau, 
dimpotrivă, criticile aduse acestora se constituie în indicii preţioase şi lămuritoare în ce 


priveşte concepţia proprie asupra limbajului. In ciuda multor surse comune asumate de către 

Coseriu şi Chomsky, interpretările lor diferă, uneori radical, ducând la revendicarea aceloraşi 
idei ca ascendent al unor concepţii profund divergente. Trebuie subliniat de la început faptul 
că, dincolo de diferenţele inerente care le caracterizează, integralismul şi generativismul au 
adus în lingvistica secolului trecut cele mai influente şi remarcabile concepții asupra 


obiectului de studiu al acesteia. 


2.6.1. Raportarea la conceptul saussurian de „langue” 


În ce priveşte obiectul acestui capitol, vom descoperi multe coincidente, unele aparente, 
altele inevitabile, între generativism şi integralism. Una dintre ele stă la baza înțelegerii 
conceptului de ,limbaj". Trăsăturile considerate esenţiale pentru acesta, ca şi elementele 
lăsate deliberat şi explicit sau involuntar în afara studiului, diferă într-o proporție 
semnificativă de la o teorie la alta. Cu toate acestea, ambele concepţii pretind a corecta 
viziunea asupra limbajului ca obiect de studiu predominantă până la apariţia noilor teorii, la 
jumătatea secolului XX. 

Atât Coşeriu, cât şi Chomsky, s-au raportat, pozitiv sau negativ, de la început, la 
concepția lui Ferdinand de Saussure. Ancorele lansate de către cei doi lingvişti în istoria 
studiului limbajului vizează, în general, idei elaborate cu mult înainte de Saussure. Cu toate 
acestea, punctul de reper la care ei se raportează se găseşte în opera lingvistului elveţian, în 
primul rând în dihotomia /angue/parole. În ciuda ocurentelor anterioare ale acestei distincţii“, 
ea este analizată în general în termenii care o caracterizează în Cursul de lingvistică generală, 
considerat de către Coşeriu însuşi „nu doar un punct de plecare”, ci şi „un punct de sosire” 
pentru multe dintre ideile care au marcat progresul lingvisticii structuraliste sau de altă 
orientare“. Era, deci, oarecum firesc pentru generativism, pe de o parte, şi pentru integralism, 
pe de altă parte, ca teorii ce îşi revendicau, încă de la apariţia lor, un loc semnificativ în istoria 
lingvisticii, să răspundă poate celei mai mari provocări pe care lingvistica de până atunci le-o 
oferea: conceptia/sinteza saussuriană asupra limbajului ca obiect de studiu. De altfel, Coşeriu 
îşi asumă opera lui Saussure ca punct de reper pentru teoria sa asupra limbajului nu doar prin 


analizarea şi raportarea la conceptele şi dihotomiile sale, ci şi explicit, de exemplu, în 


61 Este vorba de prezenţa acestei distincţii, realizată în mod intuitiv, în limbajul însuşi, de prezenţa ei în întreaga 
gramatică, de când există ea ca disciplină, dar mai ales de prezenţa sa în operele lui Hegel şi Gabelenz 
(COSERIU 1973/2000: 9-10). Trebuie menţionat aici faptul cá, de regulă, Coseriu merge înapoi pe firul ideilor 
la care se raportează, prezentând un istoric al conceptului respectiv, cu punctele sale principale de reper în 
istoria lingvisticii. Acest lucru nu doar dovedeşte preocuparea lingvistului român pentru prezentarea cât mai 
corectă şi completă a faptelor, ci oferă, de asemenea, un tablou în peisajul căruia orice lingvist se poate 
orienta şi situa. 


65 Coşeriu situează distinctiile realizate de către Saussure în perspectivă istorică, considerándu-le reale, inerente 


obiectului lor şi fondate pe intuiţia subiectului vorbitor. Şi alti gânditori însă, înainte de Saussure, au reflectat 
asupra acestor distincţii. Astfel, în opinia lui Coşeriu, e just, din punct de vedere istoric, „să afirmăm că 
Saussure este nu doar un punct de plecare, ci şi un punct de sosire: lui Saussure îi revine, de fapt, marele merit 
de a fi realizat sinteza a ceea ce, înainte de el, nu a fost decât disiecta membra; de altfel, gratie sintezei 
saussuriene noi, ceilalţi lingvisti, am făcut primul pas" (COSERIU 2004: 22-23). 

următorul fragment: ,,... mi-am condus întotdeauna cercetarea pornind de la Saussure, pe căile 
pe care el le-a deschis. [...] Ferdinand de Saussure nu a încetat să joace pentru mine rolul unui 
ghid, nu a încetat să fie în cercetările mele un model de urmat pentru a înţelege şi a studia 
obiectul lingvisticii, limbajul şi limbile. Nu am încetat, de fapt, să îmi propun să stabilesc în 
ce sens marile distincţii saussuriene sunt indispensabile pentru toată lingvistica „realistă”, 
adică aceea care respectă realitatea limbajului” (CosERIU 2004: 19; vezi şi COSERIU 1988: 
417-41896), 

Aşadar, la mijlocul secolului trecut, în timp ce in Europa ştiinţa limbajului se făcea, de o 
Jumătate de veac, dacă nu în descendența teoriei lingvistului elveţian, prin opoziţie cu aceasta, 
în America, „structuralismul” se redefinea într-un sens diferit, prin termeni cărora le erau 
alocate interpretări noi, în funcţie de înţelegerea de către promotorii săi a limbajului și a 
ştiinţei sale. 

Fără a insista aici, mentionez doar modul în care Bloomfield tratează semnul lingvistic, 
cel care poate fi considerat „unitatea minimală” a ceea ce Saussure înţelegea prin conceptul de 
langue. Ca obiect al cercetării, el selectează aspectul semnului lingvistic numit, la Saussure, 
semnificant, situând astfel semnificatul în afara limbajului, în afara posibilităţii unei definiri 
lingvistice. Mai exact, se ia în considerare doar aspectul pur fizic şi material al cuvântului „ca 
lucru, ca fenomen acustic” (CosERIU 1954/1967: 118)” — o restricţie metodologicá ce nu va 
rămâne fără consecinţe în lingvistica americană, şi asta nu doar la nivelul şcolii pe care 
Bloomfield a condus-o; conştient sau nu, Chomsky însuşi va prelua, în ciuda delimitărilor pe 
care şi le asumă şi le clamează faţă de bloomfieldianism, restrictia impusă studiului limbajului 
de către predecesorul său. Acest lucru se întâmpla în primele etape ale lingvisticii ce avea să 
se numească ulterior generativism, mai târziu iniţiatorul acesteia fiind nevoit să îşi reconsidere 
poziţia teoretică. La discutarea acestor chestiuni voi reveni însă, pe parcursul lucrării. 

La începutul anilor şaizeci, aşadar, când începea să se impună lingvistica iniţiată de 


către Noam Chomsky, scrierile sale conţineau, în mod regulat, referiri (în mare parte pozitive) 


$6 Această referință trimite la prelegerea De la Saussure la lingvistica integrală, susţinută de către Eugeniu 
Coseriu la Cluj-Napoca, Facultatea de Litere, cu ocazia inaugurării „Centrului de Studii Integraliste «Eugeniu 
Coseriu»", in 19 octombrie 1988. Conferinţa a fost transcrisă de pe bandă magnetică si pregătită pentru a fi 
publicată într-un volum ce urma să conțină mai multe texte ale lui Eugeniu Coşeriu. Acest volum se află în 
curs de apariție. Numărul paginilor indicat în referintele din teza de doctorat corespunde ultimei variante de 
tehnoredactare a textelor, pregătite pentru publicarea în acest volum. 

67 Într-o situaţie de interacţiune care presupune şi prezenţa unui act lingvistic (denumit ca atare de către 
Bloomfield), lingvistul american distinge trei momente distincte: A. Evenimentele practice care precedă actul 
lingvistic; B. Vorbirea; C. Evenimentele practice care urmează actului lingvistic (BLOOMFIELD 1933/1984: 
23). Dintre aceste momente, Bloomfield îl izolează pentru cercetare doar pe cel definit ca Vorbire, regretând, 
în acelaşi timp, neputinta de a lua în calcul şi celelalte două momente, recunoscute ca fiind strâns legate de 
momentul vorbirii, mai mult, ca reprezentând sensul [meaning] actului lingvistic ca atare. Bloomfield e nevoit 
să facă această reductie datorită faptului că lucrurile ce cad sub incidenţa momentelor A şi C nu au fost încă 
soluționate (a se citi descrise) în totalitate din punct de vedere lingvistic; şi chiar dacă ar fi fost, completează 
lingvistul, tot am avea de-a face cu „predispoziţiile vorbitorului şi ale ascultătorului” (BLOOMFIELD 
1933/1984: 74-75). 

la ideile introduse în lingvistică de către Saussure“, considerat, de altfel, „pionierul 
lingvisticii ştiinţifice moderne”.% 

Teoria chomskyaná nu s-a impus cu uşurinţă în peisajul unei ştiinţe a limbajului 
dominate de figura şi opera lui L. Bloomfield. Poate tocmai pentru a-şi face auzită vocea, 
Chomsky a simţit nevoia de a contrapune lingvisticii pozitiviste americane o teorie care, dată 
fiind influenţa manifestată în lingvistica de peste ocean, era creditată cu puterea de „a face 
faţă” bloomfieldianismului. Odată ce gramatica generativ-transformationalá a depăşit cu mult 
în celebritate şi adeziune doctrina căreia 1 se opusese, aspectul novator al teoriei a început să 
fie clamat cu convingere crescândă, raportările la ideile lingvisticii tradiționale, implicit la 
structuralismul european, fiind tot mai hotărât negative. 

Chiar dacă, deja începând cu volumul Aspects of the Theory of Syntax (1965), 
perspectiva saussurianá asupra limbajului are parte doar de aprecien critice, Chomsky 
porneşte tocmai de la dihotomia /angue/parole pentru a-şi defini noua concepție asupra 
obiectului de studiu al lingvisticii. Se face distincția „fundamentală” între „competență 
(cunoaşterea de către vorbitorul-ascultător a limbii sale) şi performanţă (folosirea efectivă a 
limbii în situaţii concrete)”, cu precizarea că performanţa este o reflectare directă a 
competenţei doar dacă se tine cont de idealizările deja stabilite"). Aceste idealizări se referă la 
vorbitorul-ascultător care face obiectul teoriei lingvistice: el trebuie să aparțină unei 
comunităţi lingvistice total omogene, să-şi cunoască perfect limba şi să nu fie afectat de 
condiţii irelevante din punct de vedere gramatical, precum limitări de memorie, distrageri ale 
atenției şi erori (întâmplătoare sau caracteristice) în aplicarea cunoaşterii limbii în 
performanţa efectivă (CHOMSKY 1965: 3). Pentru lingvist, ca şi pentru copilul care învaţă 
limba, problema este determinarea din datele performanţei a sistemului subiacent de reguli 
stăpânite de către vorbitorul-ascultător şi folosite în performanţa efectivă (CHOMSKY 1965: 4). 
Tot ceea ce se leagă de performanţă, toate manifestările ei observate sau presupuse, pot folosi 
ca dovezi pentru cercetarea limbajului, dar nu pot constitui obiectul de studiu al acesteia, dacă 
este ca ea să reprezinte „o disciplină serioasă” (CHOMSKY 1965: 4). 

Această calitate a aspectului performativ al limbii este stabilită încă dinainte ca 
dihotomia să fie enunțată ca atare, mai exact în recenzia lui Chomsky din 1959 la cartea lui B. 
F. Skinner. La acel moment se conturează ideea că e imposibil ca o ştiinţă a limbajului să dea 


seama de comportamentul verbal al vorbitorului sau al persoanei care învaţă o limbă, 


6 Vezi, de exemplu, Chomsky, Current Issues in Linguistic Theory. 


© Despre această afirmaţie, Tullio De Mauro spune că reprezintă, pentru un lingvist de dinainte de Chomsky, şi 
astăzi din nou, după Chomsky, „un delict grav” (DE MAURO, în SAUSSURE 1916/1998: 311). Căci chiar dacă 
în lingvistică ne raportăm, de regulă, la conceptele principale aşa cum sunt ele prezentate în Cursul... lui 
Saussure, fără a trece în revistă influenţele care se regăsesc în opera lui, toată lingvistica de dinainte de 
Saussure nu poate fi ignorată. Nu insistăm asupra ei, dar nici nu o negăm, presupunând că oamenii au început 
să se gândească la problema limbajului la sfârşitul secolului XIX şi începutul secolului XX. 


70 Cf. CHOMSKY 1965: 4. Pentru discutarea conceptului de competenţă, vezi, mai sus, subcapitolul 2.4.3. De la 
competenţa lingvistică la I-language. 

comportament socotit încă de atunci, totuşi, ca furnizând datele necesare oricărui studiu al 
limbajului. „Construcţia unei gramatici care enumeră propoziţiile în aşa fel încât o descriere 
structurală semnificativă să poată fi determinată pentru fiecare propoziţie nu asigură o 
justificare a comportamentului propriu-zis. Ea doar caracterizează abstract abilitatea cuiva 
care a dobândit limbajul de a distinge propoziţiile de non-propozitii, de a înţelege (partial) 
propoziţii noi, de a semnala unele ambiguitáti etc. (CHOMSKY 1965: 56). 

Precizarea pe care Chomsky o face in 1959 pare a fi o justificare similará celei invocate 
de cátre Saussure pentru limitarea la cercetarea aspectului /angue. Desi nu e clar exprimatá 
astfel, intelegem cá este vorba de o alegere metodologicá, initiatorul generativismului 
neasumându-şi nici el, aşa cum nu o făcuse nici Saussure, sarcina de a întemeia o lingvistică a 
vorbirii. Pe lângă faptul că amândoi lingvistii considerau acest domeniu practic imposibil de 
structurat, atitudinea lor lasă să se înţeleagă că nici nu îl considerau unul cu adevărat 
semnificativ pentru ansamblul „teoriilor” pe care le-au formulat în scopul descrierii/explicării 
limbajului uman şi a limbilor în particular. 

Distincția competenţă/performanţă, cu toate precizárile ce însoțesc cei doi termeni, este 
relationatá cu aceea saussuriană langue/parole. Conceptul de langue, teoretic corespunzător 
celui de competență, este respins din cauza caracterului său de „inventar sistematic de 
unități”, Chomsky preferând să se întoarcă la concepția humboldtiană a competenţei 
subiacente ca un sistem de „procese generative” (CHOMSKY 1965: 4). 

În ce priveşte această primă raportare la — şi în acelaşi timp disociere faţă de — concepţia 
saussuriană, trebuie recunoscut meritul lui Chomsky de a fi conceput cunoaşterea limbajului 
uman ca fiind situată în mintea fiecărui individ, renunțând astfel la viziunea saussurianá 
potrivit căreia aceasta ar fi depozitată într-un creier al masei („în creierele unui ansamblu de 
indivizi, căci limba nu este completă la nici unul, ea nu există în chip perfect decât vorbită de 
masă”) (SAUSSURE 1916/1998: 39). Această caracteristică conferă conceptului de competență 
aspectul dinamic de care predecesorul său era lipsit, lărgind, cel puţin teoretic, aria de 
cercetare în lingvistică, astfel încât ea să atingă şi aspecte ale vorbirii. 

Am arătat mai sus că elemente aparţinând domeniului performanţei sunt considerate, în 
etapa iniţială a generativismului, ca putând furniza dovezi pentru cercetarea limbajului, fără a 
se constitui în obiect de studiu propriu-zis al lingvisticii. Acesta este, probabil, motivul pentru 
care Eugeniu Coseriu afirmă că Chomsky reia distincția saussuriană cu termenii (competentá/ 
performanță) „folosiți explicit pentru aceleaşi fapte” ca limba/vorbire (COSERIU 1973/2000: 
9). Coşeriu observă că, în timp ce pentru Saussure limba e un sistem static de forme şi 
conţinuturi, pentru Chomsky competenţa reprezintă „un sistem de reguli, conceput operativ şi 
dinamic” (COSERIU 1988/1992: 14). Distincția chomskyaná este, de asemenea, preferabilă din 
punct de vedere terminologic, tocmai pentru că noţiunea de competenţă reprezintă ideea de 
„cunoaştere”, nu doar de „limbă” (CosERIU 1988/1992: 14). Totuşi, sustine Coşeriu, „cele 


două concepţii corespund în mod exact. E comună ideea cá parole depinde de langue, cá 

parole este realizarea lui langue, astfel fiind ea concepută şi definită” (CosERIU 1988/1992: 
14; vezi şi COSERIU 1968: 43). În ciuda caracteristicilor suplimentare de care conceptul de 
langue beneficiază prin transformarea lui în cel de competenţă, ca şi a ideii de a lua în 
considerare manifestările vorbirii drept posibil material de studiu, distincția chomskyană e 
doar uşor diferită de cea saussuriană, nefiindu-i, însă, superioară în ce priveşte relaţia stabilită 
între cei doi termeni. 

O altă „greşeală” relativ la conceptul de competenţă i se reproşează lui Chomsky de 
către Tullio de Mauro tot în raport cu teoria saussurianá, o eroare ce va fi semnalată şi din 
cadrul altor abordări lingvistice. Este vorba despre raportul dintre competență ca unitate 
primordială (atât cronologic, cât şi în ce priveşte interesul pe care îl prezintă în cercetare), şi 
limbile istorice particulare ca entități separate şi supuse relativităţii. Acest aspect a fost deja 
semnalat mai sus, în subcapitolul 2.6.1. dat fiind rolul pe care el îl deţine în alegerea 
procedurilor metodologice. Este una dintre cele mai reprezentative trăsături ale gramaticii 
transformational-generative faptul cá se distinge clar între competenţă şi performanță, 
competenţa fiind privilegiată ca arie principală şi finalitate a cercetării. Aceasta şi pentru că 
doar competenţa era văzută ca având un caracter unitar. Chomsky se dovedeşte a fi fost 
întotdeauna radical în susținerea acestui punct de vedere, aspect ce reiese şi din faptul că, fiind 
sceptic față de ideea, emisă de către unii dintre adepţii săi, a unei similarități mai mari a 
limbilor în structura lor de adâncime decât în cea de suprafaţă, el acorda mult mai multă 
importanţă folosirii în limbi diferite a aceloraşi operaţii formale în construirea propozitiilor 
gramaticale. De altfel, această idee reprezenta pentru Chomsky o certitudine. John Lyons 
subliniază că tocmai pe acest gen de similaritate între limbi îşi întemeiază Chomsky 
„pledoaria” pentru o „filosofie rationalistá a limbajului” (Lyons 1970: 115).” 

E locul aici pentru a sublinia din nou incompatibilitatea radicală dintre teoria generativă 
şi bazele filosofice, de data aceasta carteziene, pe care lingvistul american le situează în 
ascendenta concepţiei sale. Chiar dacă el încearcă să plaseze structurile sintactice ale 
diferitelor limbi în aria ideilor înnăscute ale lui Descartes, acest lucru e în totală contradicţie 
cu cartezianismul, în cadrul căruia se susţine că limbile (în speţă, cuvintele „vorbirii vulgare”) 
sunt arbitrare, având semnificaţii neclare, şi doar conceptele (ideile „simple şi distincte” ale 


filosofiei) sunt înnăscute”?. 


7! S-a dovedit, ulterior, a fi fost prea devreme pentru o articulare atât de definită a unui model ce urma să fie 
abandonat, nu după foarte mult timp, Chomsky renunțând complet la ideea structurilor de suprafatá/ de 
adâncime. De altfel, neîncredere în acest model a fost exprimată chiar şi în vremea sa de mare glorie. Astfel, 
Lamb afirmă că distincţia dintre cele două tipuri de structuri nu este una foarte clară, numeroase categorii şi 
configurații apropriate structurii de suprafaţă regăsindu-se în structura de adâncime. Consecința este cea a 
unei complexitáti inutile. Exemplul pe care îl dá Lamb este acela al listării repetitive a trăsăturilor fonetice 
atunci când două unităţi fonologice au trăsături fonologice comune (LAMB 1967: 411). 


72 Răspunzând, într-o scrisoare, sugestiei abatelui Marin Marsenne de a crea o limbă universală, Descartes afirmă 
că „invenţia acestei limbi depinde de adevărata Filosofie; căci e imposibil, în alte condiţii, să denumim toate 
gândurile omului şi să le punem în ordine; nu e posibil nici măcar să le distingem, în aşa fel încât să fie clare 
şi simple — acesta fiind, după părerea mea, cel mai mare secret pentru a putea ajunge la ştiinţa adevărată. lar 
dacă va reuşi cineva să explice care sunt ideile simple care se găsesc în imaginaţia oamenilor şi din care se 

Oricum, termenul în sine e cu probleme la Chomsky, Rocio Caravedo semnalând 
diferitele interpretări pe care „înnăscut” poate să le primească în cadrul teoriei generative: 

1) înnăscut, referitor la o specie, caz în care termenul se poate aplica şi la alte specii pe 
lângă cea umană; 

2) înnăscut, cu referire specifică la om, caz în care se poate numi „înnăscut” ceea ce 
defineşte în mod particular fiinta umană; 

3) înnăscut, reprezentând ceva performat chiar de la naştere, anterior şi independent de 
experienţă; 

4) înnăscut, referitor la ceva performat doar parţial şi dezvoltat în contact cu experienţa 
(CARAVEDO: 184—285). 

„Ce înseamnă innáscut?" — sunt şi cuvintele cu care Martínez Del Castillo îşi deschide, 
in volumul sáu din 2006, capitolul despre ideile innáscute la Chomsky (MARTÍNEZ DEL 
CASTILLO 2006: 202). Ráspunsul nu vine din scrierile lui Chomsky, precizeazá Martínez 
Del Castillo, lingvistul american nefácánd decát sá ne trimitá la Descartes. Ce insemna, deci, 
înnăscut pentru Descartes? Ideile înnăscute erau, la Descartes, pur şi simplu idei, adică nu 
obiecte. El precizează apoi cá este vorba, în principiu, de două idei înnăscute la Descartes: 
ideea de absolut şi cea de finit, cu cele două realizări ale lor, res cogitans şi res extensa, 
reiterând, apoi, divergenta dintre ceea ce înţelegea Descartes prin ideile înnăscute şi ceea ce 
înţelegea Chomsky. „Nu sunt ideile înnăsute ale lui Descartes cele pe care se bazează 
Chomsky. Ceea ce e înnăscut la Chomsky nu este o idee, ci o realitate obiectivă. lar realitatea 
limbajului /.../ se schimbă.” Astfel, afirmă Martinez del Castillo, în 1957, pentru Chosmky 
limbajul este intuitiv, în 1965 este înnăscut, iar în 1968 este un mister sau o capacitate 
misterioasă (MARTINEZ DEL CASTILLO 2006: 202-203). 

Tullio de Mauro sustine că Saussure „izbuteşte să explice raportul dintre unitatea 
biologică a speciei umane şi pluralitatea istorică a limbilor, datorită teoriei caracterului 
arbitrar al fiecărei părţi a sistemului lingvistic...” (DE MAURO 1972/1998: 314). Deşi nu se 
poate afirma că teoriile lui Chomsky sunt incapabile de a explica acest raport, e cât se poate 
de clar că prin ele nu se intenționează câtuşi de puţin analizarea lui. Dimpotrivă, am putea 
adăuga, chiar atunci când el este menţionat, e numai pentru a fi infirmată ideea că ar conţine o 


diferenţiere reală. 


compune tot ceea ce ei gândesc, iar aceasta [explicaţia] va fi primită de toată lumea, aş îndrăzni să sper, mai 
apoi, la o limbă universală foarte uşor de învăţat, pronunţat şi scris şi, ceea ce e mai important, care ar ajuta 
rationárii, reprezentándu-i toate lucrurile atât de distinct, încât ar face aproape imposibil ca ea să se înşele; 
asta în vreme ce, din contra, cuvintele pe care le avem [azi] n-au, în cea mai mare parte, decât semnificaţii 
confuze, cu care Spiritul uman s-a obişnuit de-a lungul timpului — motiv pentru care el nu înţelege aproape 
nimic în mod perfect” (DESCARTES 1657, Scrisoarea CĂI către Pere Marin Mersenne: 615). 


75 Pentru o analiză detaliată a conotatiilor pe care conceptul de arbitrar le-a avut de la apariţia sa, atât în 


filosofie, cât şi în lingvistică, ca şi pentru urmărirea „firului roşu” care a făcut ca acest concept să capete o 
importanţă covârşitoare în lingvistica lui Saussure, vezi Coseriu, L 'arbitraire du signe. Sobre la historia 
tardia de un concepto aristotelico, passim. 

Respingerea definitivă a varietátii lingvistice se concretizează tocmai în cadrul 
programului „principii şi parametri”. Aceasta deoarece, dincolo de substratul biologic 
indubitabil comun tuturor fiinţelor umane, se postulează o unitate la nivelul organizării 
lingvistice în interiorul tuturor limbilor particulare, conceptualizată ca o sumă de principii. În 
afară de aceasta, caracteristicile limbilor nu beneficiază de premisa libertăţii de formare şi 
manifestare a lor, ele fiind doar concretizări, de un fel sau altul, în forma unui număr limitat, 
deşi nu în totalitate stabilit, de parametri. Am menţionat aici, din nou, acest raport, doar 
pentru a scoate în evidență excluderea din cadrul obiectului de studiu concretizat in 
generativism a caracteristicilor limbilor particulare. De aceea, discuţia se va încheia aici cu 
raportarea distinctiei chomskyene la cea saussuriană, printr-o concluzie exprimată de către 
acelaşi Tullio de Mauro: „Dialecticii dintre naturalitate şi istoricitate, dintre limbaj şi limbi, 
trasată de Saussure, Chomsky îi opune tentativa de a resorbi lumea multiplicitátii şi a 
varietátii istorice în imobilitatea (presupusă) a naturii, a eredității biologice. Dezinteresul față 
de aspectele etnografic şi semantic, absenţa perspectivelor semiologice, absenţa aprofundării 
adecvate a teoriei arbitrariului nu le lasă, lui Chomsky şi chomskyenilor, nicio altă cale. Este 
o cale radical diferită de aceea pe care s-a situat, la începutul acestui secol, cercetarea tăcută şi 
problematică a lui Saussure” (DE MAURO 1972/1998: 314). 


2.6.2. Finalitatea cercetării lingvistice şi influenţa ei în constituirea 
obiectului de studiu 


Stabilirea relației dintre conceptele de langue şi competență se poate considera drept 
unul dintre ,,mobilurile" care au dus la elaborarea tot mai exactă a ceea ce urma să reprezinte 
punctul de interes suprem al cercetării generative: caracterizarea competenţei lingvistice a 
fiinţelor umane. De aceea, acest raport îşi găseşte un spaţiu destul de însemnat în debutul 
prezentei părți a lucrării. 

În acelaşi timp, despre conturarea finalitátii — mai exact a acelei dimensiuni din ea care 
va continua să conteze până în faza actuală a teoriei — se poate vorbi doar începând cu 
momentul Aspects of the Theory of Syntax (1965). Prima etapă a teoriei — reprezentată in 
special prin volumul Syntactic Structures — definea sintaxa ca „studiu al principiilor şi 
proceselor prin care sunt construite propoziţiile în limbi particulare” (CHOMSKY 1957/1966: 
11). Scopul investigării sintactice a unei limbi date era construirea unei gramatici care sá 
poată fi văzută ca un mecanism pentru producerea propozitiilor limbii analizate. În acelaşi 
timp, produsul ultim al cercetării trebuia să fie o „teorie a structurii lingvistice în care 
mecanismele descriptive utilizate în gramatici particulare” să fie „prezentate şi studiate în 
mod abstract, fără referiri la limbi particulare”. O funcţie a acestei teorii urma să fie furnizarea 
unei metode generale pentru selectarea unei gramatici pentru fiecare limbă, dat fiind un 


corpus de propoziţii ale acestei limbi" (CHOMSKY 1957/1966: 11). Scopurile propuse în 

debutul volumului Syntactic Structures se rezumă, deci, la selectarea unei gramatici adecvate 
pentru o anumită limbă, pe baza unor criterii furnizate de o teorie lingvistică generală. 

Acest obiectiv nu este cu totul abandonat în Aspects of the Theory of Syntax. Urmează 
să fie studiat „componentul sintactic al gramaticii generative, adică regulile care specifică 
şirurile bine formate ale unităților minimale sintactic funcţionale”, şi să se atribuie informaţie 
structurală acestor şiruri şi celor care, într-un fel sau altul, deviază de la formarea corectă 
(CHOMSKY 1965: 3). Teoria lingvistică generală ce urmează a fi formulată este orientată acum 
către vechiul obiectiv al optimizării gramaticilor particulare — mai exact a părţii sintactice a 
acestora — dar ea dobândeşte în acelaşi timp un ţel ce va căpăta tot mai multă importanţă. Este 
vorba despre contribuţia la studierea proceselor mentale umane şi a capacităţii intelectuale, la 
determinarea abilităţilor care fac posibilă învăţarea limbajului în limite empirice de timp şi 
date (CHOMSKY 1965: 46-47). 

Trecerea teoriei într-o nouă etapă, şi anume aceea cunoscută sub denumirea de 
„principii şi parametri”, marchează o schimbare a obiectivelor cercetării. Astfel, în debutul 
volumului Knowledge of Language. Its Nature, Origin and Use, se postulează o gramatică 
generativă preocupată de acele aspecte ale formei şi intelesului care sunt determinate de 
„facultatea limbajului” — o componentă particulară a minţii umane. Natura acestei facultăți 
reprezintă subiectul unei teorii generale a structurii lingvistice al cărei scop e descoperirea 
unui cadru de principii şi elemente comune limbilor umane — gramatica universală (CHOMSKY 
1965: 3). În încercarea de a restructura cadrul teoriei astfel încât în interiorul său să poată fi 
atins cât mai curând scopul propus, sunt stabilite trei direcţii majore de cercetare: 1) în ce 
constă cunoaşterea limbajului; 2) cum e achiziționată cunoaşterea limbajului; 3) cum e 
folosită cunoaşterea limbajului (CHOMSKY 1986: 3). 

Programul „principii şi parametri” reprezintă, după cum sustine însuşi Chomsky, „o 
ruptură radicală faţă de cercetarea lingvistică tradițională şi față de primele cercetări 
generativiste” (CHOMSKY 1995: 5). Lingvistul american afirmă acest lucru în volumul The 
Minimalist Program, volum care aduce el însuşi multe rectificări ale ideilor specifice etapei 
„principii şi parametri”. Ce se păstrează însă este cadrul general alcătuit în respectiva fază a 
teoriei, cea mai însemnată contribuţie pe care o putem reţine din interiorul acesteia fiind 
renunţarea la ideea înţelegerii unei limbi ca ansamblu de reguli pentru formarea construcţiilor 
gramaticale. Noua viziune susține existența principiilor universale şi a unei arii finite de 
opţiuni în ce priveşte aplicarea lor (parametri) (CHOMSKY 1995: 5-6). 

Sumara expunere a scopurilor pe care, de-a lungul evoluţiei sale, şi le-a propus 
generativismul, ne arată modul în care această teorie s-a îndepărtat de aspiraţiile iniţiale, de 
formalizare a gramaticii unei limbi date. Ea şi-a asumat, la momentul „principii şi parametri”, 
sarcina de a pregăti o teorie lingvistică generală care să dea seama de structurile (sintactice) 
prezente în mintea oricărui vorbitor, exemplificări ale principiilor universale ale facultăţii 


limbajului. Se pare că, până la momentul actual al teoriei, acesta a rămas cel mai important 

deziderat şi, în acelaşi timp, contribuţia cea mai de seamă pe care generativismul o poate 
aduce în lumea ştiinţei. În The Minimalist Program, problema de bază e anunţată ca fiind: 
„Cum poate un sistem precum limbajul uman să apară in minte/creier, sau de asemenea [for 
that matter], în lumea organică, în care se pare că nu se găseşte nimic de natura proprietăților 
bazice ale limbajului uman” (CHOMSKY 1995: 1-2). Lingvistica se conturează, în perspectivă 
generativistă, ca o ştiinţă auxiliară pentru ştiinţele creierului, rămânând lipsită de un scop 
propriu şi urmând a-şi pune rezultatele la dispoziţia unei cercetări de o cu totul altă natură 
decât cea specifică ştiinţelor spiritului. 

Obiectul de studiu „limbaj” este creat şi re-creat de către fiecare teorie în parte, 
perspectiva proiectată asupra sa atribuindu-i seturi diferite de trăsături şi hotărând în ce 
priveşte importanţa sau marginalitatea acestora. Desigur, trebuie să se evite aici posibila 
confuzie între obiectele ca atare şi obiectele ştiinţei. Punctul de vedere creează obiectele „nu 
în sensul trăsăturilor lor reale, ci în sensul cá le selectioneazá şi delimitează printre obiectele 
experienţei curente. lar această delimitare nu este arbitrară şi convenţională, ci ea se adaptează 
finalitátii fiecărei ştiinţe şi în cazul obiectelor culturale, de asemenea, şi în primul rând, 
cunoaşterii intuitive privitoare la universalul acestor obiecte” (Coseriu, apud BERNARDO 1995: 
141). 

Confuzia între obiectele ca atare şi obiectele ştiinţei, produsă la nivelul lingvisticii 
generativ-transformationale, este semnalată de către Martínez del Castillo. El porneşte de la 
opţiunea lui Chomsky de a situa pe un plan de egalitate mintea şi fenomenele studiate de către 
ştiinţele fizice, spre exemplu cele pe care le grupám sub numele de „chimic”, „optic” sau 
„electric”. Confuzia pe care o semnalează Martinez del Castillo în acest raţionament al lui 
Chomsky este exprimată astfel: „una sunt fenomenele date în natură, cum e oxigenul, sodiul, 
hidrogenul, lumina, ochiul, electricitatea etc., şi alta, studiul acestor fenomene naturale în ceea 
ce se numeşte ştiinţa chimiei, opticii, electronicii sau biologiei. Cu ce echivalám mintea si 
limbajul, cu fenomenele naturale sau cu studiul acestora?” (MARTINEZ DEL CASTILLO 
2010: 208) 

În ce priveşte modul în care conturarea ştiinţei limbajului influenţează perceperea 
obiectului de studiu /imbaj, Jesus Martínez del Castillo remarcă, în cadrul generativismului, o 
neclaritate de natură metodologică. Ea porneşte din dezideratul declarat al lingviştilor de 
factură generativistă de a realiza o unificare a ştiinţelor, transformând lingvistica într-o ştiinţă 
fizică. Martínez del Castillo pune atunci întrebarea: ,,...dacá ştiinţele se definesc în relaţie cu 
obiectul pe care îl studiază, ce vrea să însemne această unificare: că obiectele de studiu sunt 
deja unificate şi că trebuie doar să mai unificăm şi ştiinţele, sau că unificarea ştiinţelor duce la 
unificarea obiectelor de studiu, înțelegând, in acest caz, o unificare ca depăşire a unor realități 
incompatibile între ele?” (MARTINEZ DEL CASTILLO 2006: 162). Indiferent care ar fi 


interpretarea corectă, se porneşte de la premise greşite, consideră autorul spaniol. 

De altfel, se cuvine să subliniem faptul că aceste premise greșite au fost semnalate de 
către Eugeniu Coşeriu însuşi, spre exemplu în cursul său de la Universitatea din Tiibingen, 
ținut în anul 1971 şi transformat, în 1975, într-o lucrare de referință privitoare la gramatica 
transformationalá: Leistung und Grenzen der Transformationellen Grammatik. Ideii analizate 
aici de către Martínez del Castillo i se dedică, in respectiva scriere coserianá, un întreg 
subcapitol, denumit Die Unterscheidung | zwischen ^ Geisteswissenschafien und 
Naturwissenschaften [Diferenfierea între ştiinţele culturii şi ştiinţele naturii] (COSERIU 1975: 
22-26). Lingvistul român clarifică, în respectiva secţiune, unele confuzii din cauza cărora se 
ajunsese, în gramatica transformationalá, la convingerea că aceste două tipuri de ştiinţe pot şi 
trebuie să fie unificate. 1) Primul criteriu pe care îl trece în revistă este acela al istoricitátii. În 
primul rând, Coşeriu elimină suprapunerea dihotomiilor cultural — natural şi istoric — non- 
istoric, afirmând că şi ştiinţele naturale pot avea un caracter istoric (spre exemplu, geologia 
sau geografia). 2) De asemenea, el precizează că distincţia între aceste tipuri de ştiinţe nu are 
nimic de-a face cu exactitatea sau inexactitatea. Dacă e vorba despre criteriul de 
verificabilitate, fiecare dintre aceste tipuri de ştiinţe, afirmă Coşeriu, sunt verificabile, dar au 
un fel de verificabilitate adecvat specificului lor. Exact — inexact este, aşadar, o distincţie care, 
din punct de vedere integralist, nu face niciun sens, nu reprezintă un criteriu care să despartă 
ştiinţele naturale de cele culturale, justificând, astfel, efortul de a le subsuma pe cele din urmă 
celor dintâi. 3) Diferentierea între cele două tipuri de ştiinţe nu trebuie să se bazeze nici pe 
capacitatea de reprezentare a adevărurilor faptice. Un adevăr de acest tip poate fi considerat, 
în principiu, din perspectiva ştiinţelor naturii, dar şi din aceea a ştiinţelor culturii. Obiectele de 
studiu nu sunt nici ele de la început împărţite în obiecte culturale şi obiecte naturale. Totul 
depinde de perspectiva din care le privim, strict legată de gradul de intentionalitate pe care 
aceste obiecte îl posedă. Obiectele considerate în general culturale (un tablou, o statuie, o 
piesă muzicală etc.) pot fi privite fără nicio problemă ca obiecte naturale, atâta vreme cât nu le 
privim în intentionalitatea lor. Invers, obiectele naturale pot şi ele să fie privite drept obiecte 
culturale, atâta vreme cât suntem capabili să descoperim intentionlitatea cu care au fost 
investite. Faptele naturale reflectate prin prisma mitologiei sunt un exemplu bun pentru 
această categorie de obiecte (COSERIU 1975: 22-23). 

Perspectiva coserianá asupra obiectelor de studiu a fost susținută, împotriva 
convingerilo chomskyene, şi de către Michael Shapiro, iar mai târziu, aşa cum am văzut, de 
către Martinez del Castillo. Acesta din urmă preciza faptul că o interpretare corectă a 
obiectelor de studiu, conturate ca atare prin ştiinţele care le analizează, provine din separarea 
ştiinţelor în ştiinţe a priori, precum filosofia, care procedează prin descompunerea a ceea ce 
este implicit în principii şi ştiinţe a posteriori — ştiinţe experimentale, ale inducției, care 
pleacă de la o realitate constatată. După o analiză a opţiunilor pe care cele două abordări le 
deschid pentru cercetarea limbajului (vezi MARTINEZ DEL CASTILLO 2006: 163-165), 


autorul consideră că problemelor gândirii şi limbajului nu li se poate aplica decât metoda a 

priori (care îi place atât de puţin lui Chomsky, completează Martinez del Castillo) 
(MARTINEZ DEL CASTILLO 2006: 165; Vezi şi MARTINEZ DEL CASTILLO 2010: 
207). 

Aşadar, situarea epistemologică şi opţiunile metodologice, împreună cu finalitatea 
cercetării propusă în interiorul unei teorii, par a constitui rețeaua de „determinări” prin 
confluenţa cărora ia naştere şi formă obiectul de studiu limbaj. Dat fiind că până la acest punct 
al lucrării am tratat toate cele trei aspecte menţionate, vor fi sintetizate, în continuare, 
trăsăturile care, manifest sau nu, sunt atribuite limbajului în teoriile analizate aici. 
Legitimitatea traseului pe care l-am parcurs deja ne este oarecum confirmată printr-o 
observaţie a lui Jose Maria Bernardo, referitoare la diferenţa specifică a concepţiei coseriene: 
„Această diferenţă se reflectă în mod special în tratarea limbajului într-o formă integrală şi 
completă care duce, logic, la o definire de asemenea integrală; în selecţia unui model 
epistemologic antipozitivist (care nu se restrânge la modelul structural functional) de sorginti 
rationaliste, idealiste şi fenomenologice şi, în al treilea rând, în opţiunea metodologicá în care 
sunt combinate principiile de studiu proprii structuralismului şi functionalismului cu cele ale 
mai sus citatului antipozitivism epistemologic” (BERNARDO 1995: 150). Din întreaga teorie 


225 


coşeriană reiese cá „tratarea limbajului într-o formă integrală şi completă” (reamintim: 
limbajul ca obiect cultural) reprezintă însuşi scopul acesteia. În timp ce Bernardo evidenţiază 
specificitatea meritorie a integralismului prin trăsăturile redate mai sus, se poate considera că 
analizarea acestora ca repere teoretice poate da o imagine de ansamblu asupra oricărei 
doctrine lingvistice. De asemenea, materializarea lor particulară alcătuieşte configuraţia 


obiectului „limbaj” pentru fiecare teorie în parte. 


2.7. Concepţia integralistă asupra limbajului ca obiect de studiu 


2.7.1. Energeia, dynamis, ergon 


Capitolul de faţă diferă de cele precedente într-o privință esenţială. Dacă până acum am 
prezentat aspectele abordate aşa cum au fost ele tratate în generativism, redând apoi punctul 
de vedere integralist asupra lor, expun, în continuare, concepţia coşeriană asupra 
caracteristicilor limbajului, şi asta deoarece, dintre cele două teorii abordate aici, doar în 
integralism există atât preocuparea, cât şi posibilitatea de a identifica trăsăturile definitorii ale 
limbajului în globalitatea sa. 

Vorbim despre un scop stabilit încă din primele studii publicate de către Coseriu şi 
păstrat pe parcursul întregii sale activități de cercetare. Chiar dacă nu era complet încă, de 
pildă, tabloul format din planurile limbajului, cu aspectele şi conținuturile corespunzătoare 
fiecăruia, viziunea de ansamblu asupra limbajului exista deja. Aceasta a fost expusă, spre 
exemplu, în studiul din 1954, Forma y sustancia en los sonidos del lenguaje: „Se observă [...] 


cá delimitările şi schematizările excesive pot duce la pierderea din vedere a faptului cá 

obiectul lingvisticii este limbajul uman în totalitatea sa, în realitatea sa multiformă şi infinit 
variabilă şi în relaţiile sale multiple” (COSERIU 1954/1967: 130). 

Unicitatea integralismului, din acest punct de vedere, se evidenţiază clar în raport cu 
alte teorii lingvistice. În studiul din 1973, La , situación” en la lingüística, Eugeniu Coseriu 
prezenta o imagine a cercetári limbajului din acea perioadá, consideránd lingvistica 
structural-functionalá, generativ-transformationalá şi a textului ca principale orientări. Cu 
toate că aceste direcţii manifestă pretenţii de exclusivitate, fiecare dintre ele realizează, de 
fapt, o cercetare parţială a limbajului. Lingvistica structural-functionalá se ocupă cu studierea 
limbilor istorice, referindu-se în mod expres la diversitatea structurilor idiomatice. În 
interiorul acestei direcţii, o mare parte din problematica de care se ocupă lingvistica 
generativ-transformationalá este ignorată sau este respinsă, fiind considerată „nu tocmai 
lingvistică”. Aceeaşi orientare încearcă tratarea problemelor textelor cu propriile-i categorii şi 
metode (COSERIU 1973/1977: 241). La fel, lingvistica generativ-transformationalá are 
pretenţia de a substitui lingvistica structurală şi funcțională ca descriere a limbilor, aspirând, 
în același timp, la formularea unor reguli pentru producerea şi interpretarea textelor. În ce 
priveşte lingvistica textului, aceasta se prezintă ca studiu al tuturor problemelor lingvistice, 
din punctul de vedere al textelor (COSERIU 1973/1977: 241). 

Direcţiile de cercetare prezentate mai sus se situează într-o relație de complementaritate, 
nu de excludere, fiecare dintre ele având capacitatea de a aduce contribuții preţioase la 
cercetarea limbajului. O plasare corectă a celor trei teorii se poate realiza pornind de la 
viziunea integralistă despre limbaj. Distincţiile realizate de către Coşeriu în interiorul 
limbajului sunt singurele în măsură să infátiseze, la modul teoretic, câmpul de investigaţie al 
limbajului în integralitatea sa. Însăşi definiţia limbajului, aşa cum apare ea la Coşeriu, constă 
în prezentarea planurilor de realizare a acestuia. Limbajul este „o activitate umană universală 
care se realizează în fiecare caz în acord cu tradiţii istorice determinate proprii comunităților 
lingvistice şi în fiecare caz de către indivizi particulari (şi în situaţii determinate)” (COSERIU 
1973/1977: 242). Limbajul ca activitate umană universală considerată independent de 
determinările sale istorice e vorbirea în general. Limbile (limbi istorice, idiomuri, dialecte 
etc.) reprezintă tradiţiile istorice ale vorbirii care sunt valabile pentru comunităţi lingvistice 
istoric constituite. Un act de vorbire sau o serie conexă de acte de vorbire ale unui individ 
într-o situaţie determinată constituie un text (vorbit sau scris) (COSERIU 1973/1977: 242; 
pentru argumente în favoarea diferentierii celor trei planuri, vezi şi COSERIU 1976/1978: 23). 
Celor trei planuri delimitate mai sus le corespund „planuri distincte ale conţinutului lingvistic 
(„planuri semantice")": designatul, semnificatul şi sensul (COSERIU 1973/1977: 243—244). 

Coseriu demonstrează, în studiul La , situación” en la lingüística, ca şi în alte lucrări 
ale sale, cá cele trei direcții principale de cercetare se ocupă, fiecare in parte, de studierea 
unuia dintre planurile limbajului diferențiate mai sus, respectiv a conţinutului semantic 


corespunzător. Astfel, gramatica generativ-transformationalá corespunde vorbirii in general, şi 

deci designatului; lingvistica structurală şi funcțională corespunde planului limbilor şi 
semnificatului; lingvistica textului se ocupă de planul textului, deci şi de sens (COSERIU 
1973/1977: 244). Pe lângă corespondentele astfel stabilite, Coşeriu semnalează adesea 
greşelile de concepţie specifice fiecărei abordări în parte, greşeli care se datorează, de cele 
mai multe ori, neasumării partializárii aplicate în studiul limbajului, ca şi includerii, ori, 
dimpotrivă, excluderii din teritoriul acestuia a unor presupuse trăsături sau condiţii de 
realizare. 

În interiorul lingvisticii integrale sunt deschise căi de cercetare a tuturor acestor planuri, 
fiecare dintre ele investigând teritoriul revendicat pe baza principiilor elaborate în cadrul 
lingvisticii coşeriene. Identificarea planurilor de realizare a limbajului se dovedeşte a fi 
extrem de importantă pentru cercetarea acestuia. Fireşte, departajarea lor în realitatea efectivă 
nu este posibilă, şi, de altfel, nici necesară, vorbitorii acţionând în toate cele trei planuri 
deopotrivă, fără însă a constientiza acest lucru”*, 

În economia lucrării noastre, considerăm identificarea planurilor universal, idiomatic şi 
particular ale limbajului, ca şi realizarea corespondenţei dintre ele şi principalele direcţii de 
cercetare în lingvistică, argumentul hotărâtor pentru modificarea modului în care am prezentat 
până acum diversele aspecte legate de studierea limbajului. Dat fiind faptul că în 
generativism, conştientizat sau nu, obiectul principal de studiu este vorbirea în general, 
limbajul în integralitatea sa nu poate fi reflectat şi descris prin caracteristicile atribuite lui în 
cadrul acestei teorii. Specificul realizării limbajului în forma limbilor particulare, ca şi 
valenţele sale textuale sunt luate in calcul doar atunci când — şi doar în măsura în care — ele 
pot servi studierii vorbirii ca manifestare a capacităţii înnăscute a fiinţelor umane de a recepta, 
înţelege şi produce limbaj. 

În aceeaşi ordine de idei, reamintesc o altă tripartitie realizată de către Coşeriu în 
realitatea limbajului. Este vorba de punctele de vedere în abordarea limbajului: energeia, 


t^, care, la rândul său, îl 


dynamis şi ergon. Termenul energeia este preluat de la Humbold 
luase de la Aristotel, şi îl plasase în opoziţie cu cel de ergon: ,,...trebuie să considerăm limba 
nu ca un produs mort, ci mult mai degrabă ca o producere... Ea însăşi nu este o operă (ergon) 
ci o activitate (energeia)" (Humboldt, apud CosERIU 1988/1992: 22). Coşeriu precizează că, 


prin termenul energeia, Humboldt se referá la o clasá determinatá de activitate, la activitatea 


7^ Coseriu apelează, pentru a defini cunoaşterea lingvistică nereflexivă a vorbitorilor, la conceptul lui Leibniz de 
cognitio clara distincta inadaequata. Vezi, de exemplu, COSERIU 1988/1992: 230. 
7 


a 


„În realitate, limbajul este ceva care trece mereu şi chiar în fiecare clipă. Chiar conservarea lui prin scris nu 
este niciodată o conservare completă, ci una mereu modificată, care trebuie de fiecare dată să reînvie în 
vorbire. Limbajul însuşi nu este o operă (Ergon), ci o activitate (Energeia). Adevărata sa definiție nu poate 
deci să fie decât genetică” (HUMBOLDT 1835/1988: 161). „Faptul în sine de a califica limbile ca activitate a 
spiritului (Energeia) este o expresie perfect justă şi adecvată, pentru că fiinţa spiritului este act şi nu poate fi 
concepută decât ca atare. Analiza construirii limbii ne conduce ea însăşi să considerăm limba ca un procedeu 
operatoriu care utilizează anumite mijloace pentru a realiza anumite scopuri. Cum fiecare limbă este 
mostenitoarea generaţiilor anterioare, această activitate a spiritului nu este creaţie pură, ci transformare” 
(HUMBOLDT 1835/1988: 162). 

creatoare. De asemenea, el adaugă: „Creator înseamnă, când se utilizează conceptul energeia, 
„care merge mai departe (trece dincolo) de ceea ce a fost învăţat”. [...] Energeia este acea 
activitate care precede propriei potente, dynamis” (COSERIU 1988/1992: 23). 

Dacă, în ceea ce priveşte diferențierea vorbire în general/limbă istorică/text, am 
considerat generativismul, în spiritul concepției coşeriene, ştiinţa ce studiază primul dintre 
cele trei planuri, competența lingvistică ar fi domeniul corespunzător lui în cadrul distinctiei 
tocmai prezentate. Conţinutul acestui concept în viziune chomskyaná, ca şi diferentierile ce se 
impun faţă de conceptul coserian cu aceeaşi denominatie, au fost deja prezentate în lucrarea 
de faţă. 

O precizare importantă ar fi, însă, de adăugat aici. Ea vizează studierea limbajului în 
concepția coserianá din punctul de vedere al distinctiei activitate/competenţă/produs. Faptul 
că în generativism nu se studiază limbajul decât la nivelul competenţei trebuie reevaluat, într- 
o anumită măsură. Coşeriu admite, în primele faze de elaborare a teoriei integraliste că 
studierea efectivă a limbajului, în natura sa perpetuu dinamică şi creativă (ca activitate, deci) 
este, practic, imposibilă. Energeia înseamnă tocmai producerea neîncetată a limbajului, de 
către toti indivizii vorbitori ai unei limbi, iar înregistrarea şi studierea tuturor actelor 
lingvistice este, evident, de neluat în calcul. 

Această observaţie era una din obiecțiile care 1 se aduceau lui Coseriu, dat fiind cá el 
susținea necesitatea studierii limbajului din toate punctele de vedere posibile, atât în ce 
priveşte esenţa sa intimă, cât şi în ce priveşte constituirea sa, maniera sa de realizare şi toate 
determinările sale intrinseci şi extrinseci (CosERIU 1952/1977: 73). În primele sale scrieri, 
Coşeriu afirma că limbajul poate fi studiat doar ca produs, dat fiind că numai astfel el este 
sistematic — aşadar, singurul obiect legitim al lingvisticii (COSERIU 1952/1977: 73—74). 

Coşeriu atrage însă atenţia asupra faptului că ceea ce se cheamă „produs” nu are nicio 
existenţă proprie în afara „activităţii”. El admite distincţia (la momentul respectiv între limbă 
s1 vorbire sau produs şi activitate) doar din punct de vedere metodologic, considerând 
„produsul” o abstracţie utilă în cercetare, constituită pe baza elementelor ,,comune” care se 
verifică într-o serie de acte lingvistice ale unuia sau mai multor indivizi sau ale unei 
comunități (COSERIU 1952/1977: 74). Un argument în favoarea ideii exclusivitátii produsului 
ca obiect al cercetării era posibilitatea verificării actelor de creaţie doar când ele s-au 
constituit în limbă, când au fost adoptate ca modele pentru mai mult de un individ, creația 
devenind convenţie şi fiind, astfel, integrată în sistem. Însă, în finalul articolului La creación 
metaforica en el lenguaje, Coşeriu afirmă că nu se poate fixa niciodată un „sistem static 
concret”, deoarece în fiecare moment sistemul se sparge pentru a fi reconstituit, această 
schimbare continuă fiind ceea ce numim realitatea limbajului (COSERIU 1952/1977: 101-102). 

O modificare a concepției integraliste în ce priveşte obiectul posibil de studiu va 
interveni mai târziu, probabil şi datorită triplei perspective din care limbajul va fi privit, de 


acum încolo, în integralism: activitate, competenţă şi produs. Intre viziunea prezentată 

anterior asupra obiectului de studiu şi cele trei puncte de vedere există, aparent, o contradicţie. 
Ea ar fi generată de ideea coşeriană conform căreia limba nu există ca produs, ca ergon: ,,... 
limba nu se prezintă nicicând în formă concretă (în sensul fizic, obiectual al cuvântului), dat 
fiind cá tot ceea ce se produce (se creează) la acest nivel sau rămâne la stadiul de hapax 
(expresie rostită o singură dată) sau, dacă este adoptat şi conservat istoric, devine parte a 
cunoaşterii tradiţionale. În acest mod, limba nu este niciodată epyov; epyov, produs, poate fi 
numai limba „abstractă”, adică limba dedusă din vorbire şi obiectivată într-o gramatică şi un 
dicționar” (CosERIU 1973/2000: 236—237). Dacă obiectul de studiu ar fi produsul, limbile 
istorice nu ar putea fi cercetate, or ele fac obiectul lingvisticii idiomatice, unul din cele trei 
domenii — şi unicul până cu puţin timp în urmă — postulate de către Coseriu în interiorul 
lingvisticii. 

Lingvistul român este perfect conştient de dificultatea de a-şi desfăşura cercetarea în 
linia deschisă de binecunoscutul principiu al obligativitátii de „a spune lucrurile aşa cum 
sunt”, principiu pe cre, de altfel, l-a adoptat şi l-a urmat pe tot parcursul activităţii sale. El 
evocă, în acest sens, o idee a lui Schleiermacher care afirmă că cercetarea şi realitatea nu sunt, 
de fapt, paralele; ele converg, dar în aşa fel încât de întâlnit se întâlnesc doar ad infinitum. 
Coşeriu nu acceptă, totuşi, concluzia lui Murguia — emisă în decursul interviului pe care 
acesta i l-a luat, împreună cu Johannes Kabatek, — potrivit căreia scopul de a spune lucrurile 
aşa cum sunt în ştiinţele limbajului este un fel de utopie, ceva care clar nu se poate realiza. 
Această situaţie, spune Coseriu, nu anulează principiul. Principiile deontologice şi etice nu se 
anulează datorită imposibilității împlinirii lor (COSERIU (INTERV.) 1997: 174—175). Ceea ce, in 
schimb, poate fi studiat şi se studiază în lingvistică e limbajul ca a sti, mai exact, dat fiind că e 
vorba de o cunoaştere care priveşte o activitate, limbajul ca o cunoaştere tehnică („a şti cum 
să faci") (COSERIU 1980: 49-50). Aşadar, obiectul propriu al lingvisticii ar fi competenţa 
vorbitorilor. Aceasta include însă, într-o anumită măsură, şi aspectul creativ al limbajului, atât 

creaţia sistematică), cât şi prin includerea noilor fapte de limbaj în aria de cercetare. 


2.7.2. Caracterizarea integralistă a limbajului prin universalii 


Am realizat mai sus o prezentare largă a celor mai importante distincţii coşeriene pentru 
contura viziunea de ansamblu asupra limbajului în cadrul acestei teorii. În continuarea acestei 
prezentări vor fi expuse acele trăsături pe care Coseriu le consideră definitorii, căutându-se, în 
acelaşi timp, un posibil echivalent al lor în generativism. 

Coşeriu prezintă „trăsăturile esențiale” ale limbajului ca fiind „semanticitatea, 
alteritatea (faptul că fiecare act lingvistic e dirijat de către un subiect lingvistic către alt 
subiect), creativitatea şi istoricitatea (faptul că limbajul se prezintă sub forma limbilor). Dar, 


riguros vorbind, istoricitatea poate fi dedusă din alteritate şi creativitate, tot astfel cum 

exterioritatea limbajului (faptul că limbajul se exprimă într-o substanță) se deduce din 
semanticitate si alteritate” (COSERIU 1972/1978: 158, nota 15). Coşeriu numeşte aceste 
trăsături universalii ale limbajului, considerându-le fundamentale pe primele trei dintre ele 
(creativitatea, semanticitatea şi alteritatea), istoricitatea şi materialitatea fiind secundare 
(„0 combinaţie de alteritate şi altceva”) (COSERIU (INTERV.) 1997: 249; vezi şi COSERIU 
1999/2001: 80-81). 

Limbajul, ca orice alt obiect supus investigării științifice, trebuie să fie caracterizat în 
integralitatea sa, nu doar în aspecte particulare a căror descriere este, desigur, mai accesibilă, 
dar niciodată suficientă. În plus, trăsăturile considerate definitorii pentru limbaj ca întreg sunt 
direct reflectate şi implicate în investigarea fiecărui aspect în parte. 

Eugeniu Coseriu consideră limbajul fenomenul definitoriu pentru om în dimensiunea sa 
spirituală şi primar în raport cu toate celelalte manifestări culturale ale ființei umane. Dacă 
vom căuta un corespondent al obiectului limbaj astfel definit în generativism, acesta ar putea 
fi facultatea limbajului ca sistem de principii înnăscute, determinate biologic (CHOMSKY 
1986: 24). Reiese, din întreaga teorie generativistă, că facultatea limbajului este, practic, 
echivalată cu competența lingvistică a vorbitorilor (înzestrarea biologică la care se adaugă 
experienţa lingvistică). Raportând acest obiect la teoria integralistă, observăm că el 
corespunde doar ariei identificate drept cunoaștere (dynamis)"'. Oricât de detaliat ar fi el 
descris şi caracterizat, nu se va putea obţine o viziune completă şi coerentă asupra limbajului 


în ansamblul său. 


2.7.2.1. Semanticitatea limbajului 


Limbajul are — sau, mai bine zis — este semnificat. „Limbajul este, fără îndoială, 
expresie, dar nu expresie ca simplă reacție, manifestare imediată şi necesară «in mod natural», 
ci expresie a unui semnificat «obiectiv»” (COSERIU 1966/1977B: 37). 

Coşeriu defineşte semanticitatea limbajului ca trăsătură esențială a acestuia, prin 
contradicţie cu teza primordialitátii expresiei faţă de semnificat, argumentele de mai jos fiind 
esenţiale pentru această idee: 

o limbajul este semnificat cu expresie, şi nu invers; 
o semnificatul este finalitate sau funcţie a limbajului; 
o limbajul nu este nici adevărat, nici fals, el fiind anterior distinctiei înseși între 


adevăr şi falsitate. 


76 În raport cu nevoile contextuale în care menţionează universaliile limbajului, Coşeriu schimbă, uncori, ordinea 
în care acestea sunt enumerate. După cum se poate vedea şi mai sus, în studiul Los universales del lenguaje (y 
los otros), din 1972/1978, primele universalii mentionalte sunt semanticitatea şi alteritatea, în vreme ce în 
interviul din 1997 şi în studiul din 1999/2001, ca şi în multe altele, pe primul loc se află creativitatea. 


TPrin aceasta nu afirm că cele două concepte (competența lingvistică în generativism şi saber hacer în 
integralism) ar fi echivalente. Ele doar vizează aceeaşi sferă a obiectului cercetat, prezentând diferenţe 
considerabile în ceea ce priveşte trăsăturile lor. 

Primul argument se referă la faptul că, în limbaj, semnificatul e determinant, iar nu 
expresia, aceasta existând pentru semnificat şi nu invers. E o afirmaţie care nu trebuie 
înţeleasă în sens cronologic. Nu se produc semne materiale pentru semnificaţii deja date. 
„Creaţia de conţinut şi expresie” se produce simultan, în cadrul funcției semnificative, şi 
reprezintă „cunoaşterea şi forma de obiectivare a cunoaşterii înseşi” (COSERIU 1966/1977A: 
26-27)'5. Acest proces de creaţie simultană a conţinutului şi a expresiei se produce, inevitabil, 
la nivelul idiomatic (al limbilor particulare); desigur, nu doar la acest nivel. Vorbirea în 
general reprezintă cadrul permanent al tuturor actelor de limbaj, iar textul este locul de 
manifestare a „produselor” funcţiei semnificative. Astfel, creaţia de semnificate plus expresie 
trebuie privită ca un universal al limbajului, implicând cu necesitate cele trei planuri ale 
limbajului identificate de către Eugeniu Coşeriu. 

Analizarea, din perspectivă integralistă, a acestei funcţii ce implică semnificatul ca unul 
dintre polii săi generează un element suplimentar de incompatibilitate prin raportare la 
generativism. Dat fiind că studierea limbilor constituie doar un instrument în cadrul unui 
demers al cărui obiectiv este, de fapt, explicarea vorbirii (realizată, inevitabil, prin intermediul 
limbii), generativismul e caracterizat ca o gramatică a funcționării limbii în vorbire. Aceasta 
operează cu un singur tip de conţinut: meaning, definit prin raportare la stările de lucruri 
extralingvistice, designate prin propoziţii, si față de care este analizat în termeni de adevăr şi 
falsitate”. Aşadar, raportul dintre semnificat şi expresie nu ar putea fi corelat in generativism 
decât cu cel între meaning şi expresie, însă lipsa de concordanţă între planurile limbajului (ca 
şi între conceptele care vizează conținutul), aşa cum sunt ele văzute în cele două teorii, ar 
forța o comparaţie neavenitá si total neproductivá. 

În ce priveşte ideea creaţiei de semnificate ca funcţie sau finalitate a limbajului, vom 
întâmpina aceeaşi lipsă a obiectului comparatiei între cele două teorii. În viziune coşeriană, 


limbajul e creație perpetuă de semnificate. Acestea reprezintă conţinuturi ale conştiinţei, 


78 Ideea, de o importanţă crucială pentru lingvistica integrală, este subliniată şi de către Martínez del Castillo în 
volumul său din 2010, în analiza pe care autorul spaniol o realizează cu privire la relaţiile dintre vorbire, 
spunere şi cunoaştere: „Vorbirea, spunerea şi cunoaşterea sunt trei aspecte ale unei aceleiaşi activităţi unice, 
care se desfăşoară şi se manifestă în limbaj atât ca activitate în sine, cât şi ca operaţiuni mentale pe care le 
presupune. Niciodată nu avem vorbire fără spunere, nici spunere fără cunoaştere, deşi nu şi invers” 
(MARTINEZ DEL CASTILLO 2010: 295). Se insistă, în această analiză, şi asupra realizării procesului de 
cunoaştere prin limbă, la nivel idiomatic: „Dată fiind condiţia istorică a subiectului creator, o limbă ca 
ansamblu şi sistem de forme deja realizate şi comune este întotdeauna legată de o formă de gândire sau o 
formă de creare şi concepere a realităţii într-un sens dat. În acest sens, gândirea, care în sine este absolută 
pentru că este liberă, creativă şi individuală se realizează istoric, ca ansamblu şi sistem acceptat de forme de 
concepere a realităţii” (MARTINEZ DEL CASTILLO 2010: 295-296). 


7? Conceptul nediferentiat de meaning poate fi considerat unul mai degrabă primitiv, care va aduce cu sine multă 


confuzie în cadrul acestei teorii. În plus, utilizarea sa constituie un regres pentru lingvistica anglo-saxonă, 
atâta vreme cât existau deja, la momentul promovării sale, viziuni asupra conţinutului lingvistic mai 
complexe, precum cea a lui Alan S. Gardiner, care, în lucrarea sa din 1932, The Theory of Speech and 
Language, fácea distinctia intre meaning (Bedeutung) si thing meant (Bezeichnung) — un element nesupus 
condiţiei de existenţă, la fel ca noţiunea coserianá de „designat”. Alti lingvisti au operat cu dihotomiile 
meaning si denotation sau meaning si reference (COSERIU 1992/2009: 21, nota 6). Vezi prezentarea 
dezavantajelor conceptului de meaning si in COSERIU 1968: 25, COSERIU 1970/1991: 189—191. 

forma în care ființa umană concepe şi cunoaşte lumea. Limbajul îşi are finalitatea în sine 
însuşi. Toate „utilizările” sale (apofantică, poetică, pragmatică*) sunt ulterioare acestei 
finalitáti şi sunt secundare, din punct de vedere logic, în raport cu ea. Termenul de comparaţie 
ne lipseşte aici deoarece în generativism nu s-a pus problema existenţei unei finalitáti interne 
a limbajului. Primele cercetări în cadrul acestei doctrine vizau crearea unor gramatici adecvate 
pentru descrierea limbilor particulare. Complexitatea problematicii abordate a crescut ulterior 
prin extinderea sferei de cercetare la aria mult mai provocatoare a competenţei lingvistice. În 
timp, „misterul” cel mai dificil, dar şi cel mai incitant de dezlegat a ajuns a fi posibilitatea 
însăşi a existenţei facultății limbajului într-o lume care nu presupune şi nu propune nimic 
altceva de natura acesteia. Astfel, întrebarea ce se pune în generativism nu e nicidecum care ar 
fi finalitatea limbajului, ci care anume sunt cauzele/conditiile care au făcut posibilă vorbirea. 
Nu în ce scop există limbajul, ci din ce cauză şi cum e posibil ca el să existe. În interiorul unei 
teorii care încearcă descifrarea „algoritmului” facultăţii limbajului doar în ideea că acesta ar 
putea sluji înţelegerii structurii şi funcționării creierului uman, vorbirea ca activitate cu o 
finalitate proprie nu e, pur şi simplu, conceptibilă. 

În viziune integralistă, limbajul ca logos semantikos este anterior distinctiei între adevăr 
şi falsitate, între existenţă şi inexistentá. Ca „unitate dintre rațiune şi lucru [unidad de razon y 
cosa] el nu e reflecţie şi, în formele sale primare, nu implică analiza lucrurilor pe care le 
designeazá: este apprehensio indivisibilium, şi, de aceea, nu este nici adevărat, nici fals. [...] 
nu se poate spera că limbajul ca atare enunță ceva despre esenţă sau existenţă: este logos 
semantikos (expresie pur şi simplu semnificativă), nu /ogos apofantikos (enunţ asertiv)" 
(COSERIU 1966/1977b: 55—56).*! 

Dacá ar fi sá gásim un principiu structurant al logosului semantic, acesta ar putea fi ceea 
ce Humboldt numea „forma internă” a limbajului. Coseriu însuşi explică cele trei înţelesuri 
posibile ale acestui concept. Astfel, în sensul cel mai general, el se poate aplica limbajului şi 
relaţiei acestuia cu realitatea extralingvistică, reprezentând „forma aprehensiunii realităţii, a 
intuitiei lumii”, ceea ce organizează în mod primar experienţa umană a lumii. Cu privire la 
limbile particulare, acelaşi concept se aplică pentru a desemna relaţia lor cu realitatea 
extralingvisticá. În acest sens, fiecare limbă este o formă si diferitele limbi sunt forme diferite. 
Al treilea sens al conceptului vizează relaţia idiomaticá internă între fapte particulare ale unei 
limbi şi principiile pe care acestea se bazează. Forma lingvistică e aici principiul organic al 
structurării (sau ansamblul de principii de structurare) al fiecărei limbi, conceptul 


identificându-se, în acest caz, cu acela de tip lingvistic (COSERIU 1969/1978: 113-114).? 


80 Aceste determinări au fost stabilite tot de către Eugeniu Coseriu ca fiind ulterioare logosului semantic. Vezi, 
de exemplu, studiul E/ hombre y su lenguaje, unde sunt prezentate reductiile inerente limbajului atunci când 
este cercetat doar din unul dintre aceste puncte de vedere, în special atunci când se pretinde că respectiva 
abordare ar fi, de fapt, totală, integrală. 

5! Pentru istoricul conceptului de logos semantikos, vezi, de exemplu, COSERIU 1988/2009: 57-59. 

82 Pentru explicaţii ale conceptului de formă internă vezi şi COSERIU 1999B: 462-463. Această referinţă trimite 
la conferinţa Starea actuală a problemei ,„ limbajul si viziunea lumii”, susţinută la Cluj-Napoca, Facultatea de 

Acelaşi concept de formă internă este valorificat şi de către Chomsky, într-o asociere cu 
structuri nou create, în propria sa teorie: ,,... mi se pare că „structură de adâncime” şi 
„structură de suprafaţă” [...] corespund îndeaproape „formei interne" şi „formei externe” 
humboldtiene, (folosite în cazul unei propoziţii)...” (CHOMSKY 1965: 16, nota 199). Este 
discutabilă însă posibilitatea folosirii acestui concept la nivel de propoziţie, aşa cum 
precizează Chomsky în paranteza de mai sus. La Humboldt, conceptul de formă internă 
priveşte o modalitate proprie fiecărui idiom, constituită cultural si istoric, de a vedea lumea, 
un concept care nu poate fi spart şi aplicat elementelor constitutive ale limbajului, ale limbii 
sau ale unei teorii lingvistice, oricare ar fi aceasta; la Chomsky însă, aşa-zisul corespondent al 
formei interne, structura de adâncime, este un element de natură sintactică, produs constitutiv 
(deci parțial, în raport cu limba), al unei ipoteze elaborate în cadrul unei teorii, un elemet care 
nu are nimic în comun cu conceptul humboldtian: nu este presupus a fi de natură culturală, ci 
biologică, parte a înzestrărilor creierului, cu care orice ființă umană se naşte; nu priveşte 
limba în ansamblul său, ci doar un element presupus, situat, din nou, la un alt nivel — acela al 
vorbirii, al capacității general-umane de a produce acte de limbaj; este parte a unei ipoteze 
elaborate şi supuse verificării în cadrul teoriei, care poate fi — si, după cum ştim, va chiar fi, în 
final, abandonată. 

Analizând această corespondenţă mai în detaliu, prin perspectiva planul istoric şi deci a 
semnificatului ca plan de conţinut, se poate spune că Humboldt vedea în „forma internă”, în 
primul rând, organizarea specifică a conţinuturilor unei limbi, structurarea idiomaticá a 
semnificatelor, anterioară distinctiei între adevăr si falsitate. Or tocmai acest aspect e 
imposibil de redat in generativism. Chiar dacă meaning-ul propoziției se situează la nivelul 
structurii de adâncime, e imposibil ca prin aceasta să se dea seama de organizarea 
semnificationalá a limbii. Ceea ce se înţelege, în generativism, prin meaning reprezintă, în 
termeni integralişti, designatul?, o categorie de conţinut ce permite - ca determinare 
ulterioară a semnificatului - raportarea la lumea extralingvistică, faţă de care se pot stabili 
valori de adevăr. 

Dat fiind incontestabilul prestigiu de care Chomsky se bucură ca lingvist pe plan 
mondial, cercetările sale, ca şi premisele acesteia, sunt rareori puse la îndoială. Mai mult, 
adecvarea modului în care acesta preia si integrează in teoria sa idei aparţinând unor lingvisti 
sau filosofi este rareori pusă la îndoială, fiind luată de bună şi nici măcar chestionată. Astfel, 
chiar diverşi critici ai teoriei sale au căzut în plasa sofisticată a adaptărilor mai mult sau mai 


puţin amatoriste pe care acesta le-a realizat. Sydney M. Lamb nu pare a fi fost convins de 


Litere, in mai 1999. Conferinţa a fost transcrisă de pe bandă magnetică si pregătită pentru a fi publicată într- 
un volum ce urma să conţină mai multe texte ale lui Eugeniu Coseriu. Acest volum se află în curs de apariţie. 
Numărul paginilor indicat în referintele din teza de doctorat corespunde ultimei variante de tehnoredactare a 
textelor, pregătite pentru publicarea în acest volum. 


83 Vezi analiza exemplelor si relevanta lor pentru relaţia dintre semnificat si designat în COSERIU 1973/1977: 
250-252. Vezi, de asemenea, mai jos (subcapitolul 3.2.2.2), analiza corespondenței dintre designat 
(integralism) şi meaning (generativism). 

soliditatea teoriei generativiste, el criticând sever cele două volume publicate de către 
lingvistul american in 1964 (Current Issues in Linguistic Theory) şi 1965 (Aspects of the 
Theory of Syntax), aşa cum am arătat deja mai sus, in subcapitolul 2.4.3. Totuşi, el dá prea 
mult credit tocmai prelucrárii de cátre Chomsky a ideilor humboldtiene in Current Issues in 
Linguistic Theory (forma interná a limbii si creativitatea limbajului). Lamb afirmá cá 
discutarea teoriei humboldtiene este, în acest volum, foarte interesantă. „Este de înţeles”, 
afirmă el, „că Chomsky exagerează poate, puţin, asemănarea dintre ideile lui Humboldt şi cele 
proprii, dar o asemănare reală poate cu uşurinţă fi sesizată” (LAMB 1967: 413). După cum se 
poate vedea mai sus, asemănarea se reduce, din punct de vedere integralist, la simpla utilizare 
a aceloraşi termeni. Interpretarea lor în viziune generativistă reprezintă doar o distorsionare a 
lor, care generează o înţelegere total eronată, în interiorul generativismului, dar şi, iată, la 
diferiţi comentatori ai teoriei. 

În afară de Eugeniu Coşeriu, nu multi alti lingvisti par a fi sesizat aceste inadvertente în 
interpretarea de tip generativist a ideilor humboldtiene. În parte, acest lucru se datorează unei 
cunoaşteri nu foarte profunde a operei filosofului german, mai ales în context anglo-saxon. Un 
alt motiv pentru care aceste idei nu au fost mult comentate ar putea fi însă şi acela că baza 
filosofică, improvizată, după cum spuneam, abia ulterior conturării teoriei generativ- 
transformationale, nu este, de fapt, crucială pentru teoria însăşi. Cu aceste idei filosofice la 
bază sau cu altele, de exemplu cu cele sugerate de către Foucault, generativismul ar fi fost 
acelaşi. Cercetarea orientată spre identificarea structurilor biologice care fac posibil limbajul 
se poate desfăşura la fel de bine cu sau fără premise de filosofie a limbajului, acestea nefiind 
direct implicate în modul de concepere a explicatiilor achiziției şi utilizării limbajului de către 
vorbitori. Trebuie subliniat din nou faptul că efortul lui Chomsky de a contura o 
epistemologie a lingvisticii a reprezentat un factor stimulativ în epocă şi rămâne meritoriu, în 
ciuda carentelor vizibile ale acestui demers. 

Este nevoie, e adevărat, de o profundă înţelegere a operei lui Humboldt pentru a obţine 
certitudinea că anumite concepte elaborate de către lingvistul german sunt preluate/utilizate/ 
interpretate cu înţelesul lor initial. Din dorinţa de a nu nedreptáti în vreun fel eforturile de 
înţelegere a operei humboldtiene de către lingvistul american, mentionez o posibilă conexiune 
legitimă între lingvistica generativă şi opera lui Humboldt. Este vorba de o legătură sesizată 
de către Eugen Munteanu în Introducerea pe care acesta a elaborat-o pentru a prefata prima 
traducere în limba română a celei mai însemnate scrieri humboldiene cu privire la limbaj: 
Despre diversitatea structurală a limbilor şi influenţa ei asupra dezvoltării spirituale a 
umanităţii, traducere realizată de acelaşi Eugen Munteanu. Astfel, lingvistul român identifică 
un demers de integrare a conceptului de formă într-un „complex ideatic în care se propune 
concilierea a ceea ce este, din punct de vedere formal, particular în fiecare limbă cu câteva 
constante universale ale limbajului ca atare. Între aceste constante, Humboldt face referire la 


raporturile de desemnare dintre cuvinte şi concepte (Bezeichnung der Begriffe), la caracterul 

universal al expresiei fonice, concretizat în identitatea „aparatului fonator" la toti oamenii 
(Gleicheit der Lautorgane), şi la simbolismul fonetic (Beziechungen ... zwischen einzelnen 
Consonant- und Vocallauten und gewissen sinnlichen Eindriicken), adică evocarea unor 
atribute ale obiectelor desemnate prin calitățile intrinseci ale unor sunete. Prin aceste 
disocieri, Humboldt pare să sugereze că unitatea de ansamblu a limbajului uman transcende 
diferențele dintre limbi sau, cu alte cuvinte, că un principiu formativ universal se supra- 
ordonează configurărilor particulare ale limbilor concrete” (MUNTEANU E 2008: 16). 

Elementele pe care Humboldt le plasează într-un nivel ,supra-ordonat”%* limbilor 
particulare tin fie de nivelul biologic al vorbirii (identitatea aparatului fonator la toti indivizii), 
fie de ceea ce în integralism se defineşte drept planul universal al limbajului (celelalte 
fenomene enumerate mai sus). Situarea aspectelor specifice producerii biologice a vorbirii la 
nivelul respectiv este una cât se poate de firească, însă o astfel de conexiune nu este nici pe 
departe suficientă pentru a indreptáti reductia limbilor la câteva trăsături universale. 

De altfel, Munteanu precizează, în continuarea fragmentului citat mai sus, faptul că 
Humboldt priveşte „ca pe un dat necesar” diversitatea limbilor şi a popoarelor. Limbile 
reprezintă „exterioritatea şi mijlocul de formare a „specificităţii spirituale a naţiunilor” 
(Geisteseigentiimlichkeit der Nationen). Doar luarea în considerare a diversităţii spirituale 
poate, aşadar, explica diversitatea de structură a limbilor, reclamând deopotrivă procedeul 
comparativ drept metoda cea mai adecvată a studiului şi cercetării limbilor” (MUNTEANU E 
2008: 16). 


2.7.2.2. Alteritatea limbajului 


Ca şi dimensiunea semanticitátii, alteritatea este un universal al limbajului care se 
manifestă îndeosebi în cadrul limbilor particulare, al unei comunități de vorbitori. Un subiect 
presupune întotdeauna existenţa altor subiecţi, participanţi la aceeaşi istoricitate (atunci când 
nu e vorba de „subiectul absolut”, care creează fără a avea neapărat sau fără a avea în primul 
rând conştiinţa creării „pentru un altul”). De aceea, se presupune că această dimensiune este 
prezentă deja în creaţia de semnificate. Limbajul nu este un simplu „fapt social”, un „produs” 
al societății comparabil cu „instituţiile” sociale; dimpotrivă el este, prin alteritate, 
fundamentul oricărei asocieri umane (COSERIU 1999/2001: 81). 

Coseriu distinge între comunicarea a ceva altuia (care aparţine practicii limbajului şi, 
ocazional, poate lipsi) şi comunicarea cu altul (presupusă ca o condiţie originară pentru orice 
act lingvistic). „În acest al doilea sens, comunicarea e esenţială pentru limbaj ca atare, în timp 
ce pentru poezie (limbajul absolut) nu este. Limbajul e întotdeauna orientat către altul, 


inclusiv ca fenomen de creaţie lingvistică primară. Semnificatele şi semnele nu se creează 


84 Vezi, mai sus, în corpul acestui subcapitol, primul dintre cele trei înţelesuri pe care Coseriu le expliciteazá 
pentru conceptul de „formă internă” la Humboldt. 

doar pentru a fi (ca în artă) ci se creează pentru a fi pentru alţii, ca fiind deja şi ale altora (se 
creează, deci, întotdeauna într-o limbă determinată)” (COSERIU 1966/19774: 31). Este 
important de subliniat faptul că Eugeniu Coşeriu vede alteritatea ca pe o dimensiune imanentă 
a fiinţei umane, caracterizând astfel, prin această trăsătură, vorbitorul-ascultător, mai degrabă 
decât să o fixeze exclusiv la nivelul istoric al idiomurilor (COSERIU 2004: 20). 

Şi concepţia coserianá a alteritátii ca dimensiune fundamentală a subiectului vorbitor 
poate fi raportată, ca multe alte idei, la gândirea humboldtiană: „Aşadar, chiar dacă facem 
abstracție de comunicarea între un om şi celălalt, vorbirea este o condiţie necesară a gândirii 
fiecărui individ în cercul închis al izolării sale. În fenomenalitatea sa, limba se dezvoltă totuşi 
doar într-un cadru social, iar omul se înţelege pe sine numai în măsura în care a verificat, prin 
încercări, cât de inteligibile sunt cuvintele sale pentru ceilalți. Obiectivitatea sporeşte când 
cuvântul plăsmuit de către un subiect este rostit din nou de gura altcuiva. Prin aceasta nu i se 
răpeşte nimic subiectivitátil, căci un om se simte mereu una cu alt om; dimpotrivă, 
subiectivitatea este întărită, dat fiind că, preschimbată în limbă, reprezentarea nu mai aparţine 
exclusiv unui unic subiect. Transferându-se în alţii, subiectivitatea se uneşte cu ceea ce este 
comun întregii specii umane şi din care fiecare individ deţine o specificare ce poartă în sine 
aspiraţia de a găsi o întregire în ceilalți” (HUMBOLDT 1836/2008: 91). 

O consecinţă a elaborării conceptului de „alteritate” este corectarea ideii saussuriene a 
limbii ca exterioară individului, depusă în creierele ,,masei” de indivizi, limba nefiind perfectă 
în niciunul dintre ei. Această idee se bazează pe conceptul de conştiinţă colectivă al 
sociologului francez E. Durkheim. În acelaşi timp, pentru Saussure limba este „partea socială” 
a limbajului, pe care individul, prin propriile sale puteri, nu poate nici să o creeze, nici să o 
modifice. Coşeriu afirmă că „faptele sociale nu sunt exterioare indivizilor, nu sunt 
extraindividuale, ci interindividuale, corespunzând prin aceasta modului de a fi al omului, 
care este un „a fi împreună cu alţii”. În măsura în care e recunoscut ca „aparţinând si altora”, 
sau se creează cu acest scop, faptul social — si, in particular, limba — îl depăşeşte pe individ, 
dar nu-i este în niciun fel „exterior”, căci specificul omului este de „a ieşi din sine însuşi”, de 
a se depăşi pe sine însuşi ca simplu individ; şi manifestarea prin excelență, modul specific al 
acestei depăşiri de sine este tocmai limbajul. Tot aşa, nu este adevărat că individul nu creează 
faptul social; dimpotrivă, îl creează necontenit, căci forma specifică de „a crea” faptul social 
este tocmai participarea, adică adoptarea şi recunoaşterea ca „propriu” a ceva care, în acelaşi 
timp, se recunoaşte ca fiind „şi al altora”. De aceea, faptele sociale nu i se impun individului, 
ci individul le adoptă ca moduri necesare şi adecvate pentru expansiunea sa" (COSERIU 
1958/1997: 39). 

Alteritatea ar reprezenta, așadar, realitatea „împărtăşirii” permanente a tradiției 
lingvistice în cadrul unei comunităţi, dar şi a faptelor noi de limbaj, care sunt, şi ele, create cu 
deschidere către posibilii interlocutori. Deşi considerată un universal al limbajului, alteritatea 


se manifestă ca atare tot în palierul limbilor particulare, palier la care are loc comunicarea 

interindividuală efectivă. Acesta presupune existenţa unei dimensiuni culturale pentru fiecare 
limbă în parte, o dimensiune inerentă „dialogului”, ca şi creaţiei de fapte noi în respectiva 
limbă. Astfel, limba nu reprezintă o constrângere, o limitare sau o determinare a universalului 
reprezentat de alteritate. Coşeriu spune că faptul social — şi limba ca fapt social — e adoptat cu 
titlu de obligatio (în sensul latinesc al cuvântului, de „obligaţie adoptată în mod liber”) 
(COSERIU 1988/1992: 216). 

Ideea alteritátii ca trăsătură esenţială a limbii la Coșeriu% o regăsim si la Gadamer, care 
aşază această caracteristică alături de inconstienta faţă de sine caracteristică vorbirii şi de 
universalitatea limbii (GADAMER 1966/2001: 472-473), drept caracteristici esențiale pentru 
limbă. 

Căutarea universaliilor este, într-un anumit sens, căutarea Graalului, un Graal niciodată 
întâlnit, fie pentru că nu există, fie pentru că nu poate fi întâlnit acolo unde e căutat (COSERIU 
1972/1978: 150). Probabil a doua dintre aceste situaţii ar putea caracteriza încercarea 
generativistă de descoperire a universaliilor. Să ne amintim că, de fapt, menirea declarată a 
cercetării de tip generativist este tocmai identificarea aspectelor universale ale limbajului. 
Procedura aplicată în acest scop este reducerea progresivă a structurilor de producere a 
propozitiilor prin postularea unor modele identificabile în şi aplicabile pentru un număr cát 
mai mare de limbi, demers care ar trebui să le asigure respectivelor reguli, în cele din urmă, 
universalitatea. De asemenea, „sediul” acestor modele comune e postulat a fi dimensiunea 
biologică a limbajului: facultatea limbajului. La un stadiu finalizat al acesteia, în aspectele ei 
esenţiale, s-ar ajunge prin adăugarea experienţei date de către o limbă particulară. Facultatea 
limbajului apare, în substanţa ei, „ca fiind un sistem computational, [...] constrâns în structură 
$1 rigid în operaţiile sale esenţiale, şi nu un complex de dispoziţii sau un sistem de obiceiuri şi 
analogii” (CHOMSKY 1986: 43). Aceasta ar fi, probabil, cea mai apropiată analogie ce s-ar 


putea face între conceptul coserian de ,,alteritate”*% 


şi elementele permise de cadrul teoriei 
propuse de către Noam Chomsky. După cum se poate vedea din nou, nivelul la care se 
„lucrează” este, în generativism, cel al planului biologic al limbajului, căruia i-ar aparține 
acele scheme de organizare sintactică identificate ca fiind comune în toate limbile particulare. 


Rezultatul acestei operaţiuni nu ar avea însă, în final, caracter de universalitate, ci de 


85 Coşeriu afirmă că preia ideea alteritátii ca trăsătură fundamentală a limbajului de la Pagliaro: „Unui astfel de 
subiect, care din punctul de vedere al îndeletnicirii sale, vorbirea, este din capul locului doar unul dintre 
numeroşii subiecti posibili legati prin această îndeletnicire de alti subiecti, 1 se poate atribui o dimensiune 
deosebită, o dimensiune pe care eu o numesc, la fel ca Antonino Pagliaro, alteritate” (COSERIU 2003/2009: 
33). Editorul volumului apărut în 2009 precizează faptul că studiul publicat în acest volum sub titlul 
Lingvistică generală, teoria limbajului, filosofia limbajului reprezintă o adaptare a capitolului 2, Die 
philosophische Problematik in bezug auf die Sprache: Was ist Sprachphilosophie? al volumului coşerian 
Geschichte der Sprachphilosophie. Von den Anfängen bis Rousseau, publicat in 2003: 12-18, 

36 Prin definiţie, generativismul nu este o lingvistică a comunicării. Dacă această dimensiune apare ca esenţială 
pentru limbaj în structuralism, în generativism ea este exilată în domeniul performanţei. Ştim că performanţa 
se opune competenţei, zona ce reprezintă, prin contrast, centrul de interes în generativism, aceasta fiind mai 
degrabă o lingvistică a formalizării cogniţiei. 

generalitate, iar generalitatea nu poate fi considerată o garantie a universalitátii?". Mai mult, se 
poate afirma, în urma acestei analize, cá alteritatea este pur şi simplu incompatibilă cu o 
viziune biologică asupra nivelului universal al competenţei lingvistice, sau, din perspectivă 
inversă, cá o explicație prin substratul biologic, asa cum apare în concepția generativistá, îşi 
este auto-suficientá, în materialismul ei reductionist, şi exclude orice deschidere spre 


dimensiunea (spirituală a) alterităţiist. 


2.7.2.3. Creativitatea lingvistică 


Dintre toate trăsăturile considerate de către Coşeriu universalii ale limbajului, 
creativitatea este cea care se regăseşte, cel puţin nominal, cu mare pregnantá şi în 
generativism. Mai mult, în ambele teorii, se afirmă preluarea conceptului din opera lui 
Wilhelm von Humboldt. De asemenea, deşi ambii lingvişti (Coșeriu şi Chomsky) susțin cá 
utilizează conceptul cu sensul asociat acestuia de către filosoful german, caracteristicile 
atribuite lui sunt atât de diferite, încât singurul element ce pare a-i rămâne comun în cele două 
teorii este numele. 

În integralism, concepţia humboldtiană este preluată riguros, Coşeriu făcând chiar un 
istoric al constituirii acestui concept, definitoriu pentru dimensiunea limbajului ca activitate, 
ca energeia (activitate anterioară potentei). A înţelege limbajul ca energeia înseamnă a-l 
considera activitate creatoare la toate nivelurile sale (universal, istoric, particular). Pe lângă 
manifestarea sa în limbajul în general, se consideră că fiecare act de vorbire este, într-o 
anumită măsură, un act creator; de aici, necesitatea de a apela la contexte şi la situaţii de 
vorbire în interpretarea oricărui act lingvistic (COSERIU 1966/19774: 21). De asemenea, 
energeia se manifestă la nivelul limbilor particulare. Ca „limbă” sau ca „idiom” limbajul 
trebuie considerat „sistem istoric de producere lingvistică”, „ansamblu istoric determinat de 
preocedee lingvistice, de moduri de a face [modos de hacer]. Limbile au un sistem dinamic; 
ele nu cuprind numai ce este spus, ci şi ceea ce se poate spune într-o limbă” (COSERIU 
1966/1977B: 46). Un idiom nu este doar materialul amorf disponibil pentru utilizare în 
interiorul unei tradiţii. Pe lângă acest material, orice act lingvistic nou e marcat, inevitabil şi 
permanent, de „creaţia ca alegere liberă şi structurare nouă a reprezentărilor lingvistice pe 
care vorbitorul le posedă sau ca invenţie absolut inedită (şi care poate rămâne neinteleasá, sá 
nu se mai repete, dar să fie mai mult sau mai puţin lămuritoare pentru situația sau pentru 
contextul respectiv şi să fie înţeleasă de ascultător printr-un efort interpretativ, care e de re- 


creaţie). Limba nu ne este niciodată în întregime suficientă pentru a ne exprima în fiecare caz 


87 În sensul diferentierii „universal” vs. „genera!” în COSERIU 1972/1978: 152. 


88 Pentru această completare binevenită, ce evidenţiază consecinţele finale ale viziunii celor două teorii 
lingvistice asupra limbajului, caracterizat în dimensiunea sa universală, îi mulțumesc Emmei Tămâianu- 
Morita, care a sugerat, în cadrul referatului său privitor la teza de doctorat, menţionarea explicită a acestei 
idei. 

particular, dat fiind cá intuiţiile noastre (conţinutul cognitiv căruia îi dăm formă prin limbaj) 
nu sunt niciodată identice altora anterioare. Creaţia e, deci, constantă în limbaj, nu 
caracterizează doar momentul inițial al unui simbol, ci fiecare act de vorbire” (COSERIU 
1952/1977: 75-76). 

Conceptul de creativitate poate fi explicat şi prin asocierea cu acela humboldtian de 
formă, care se aplică la toate nivelurile limbajului. Dacă limba este considerată „un repertoriu 
de cuvinte şi un sistem de reguli”, ea va fi interpretată ca forma formata. Pentru Humboldt 
însă, limba e, înainte de toate, forma formans (DI CESARE 1991: LVI), adică dinamicitatea 
limbii, nu elementele gata date şi fixate în interiorul ei. 

Chomsky pretinde a încerca pentru prima dată o revalorificare a concepţiei 
humboldtiene asupra creativităţii, în antecedenta aceluiaşi concept fiind inclusă şi filosofia 
rationalistá a lui Descartes. De altfel, „caracterizarea de către Humboldt a limbajului ca 
energeia mai degrabă decât ca ergon [...] extinde şi elaborează — adesea, în aproape aceleaşi 
cuvinte — formulările tipice ale lingvisticii carteziene şi ale filosofiei romantice a limbajului şi 
ale teoriei estetice” (CHOMSKY 1966: 19). Chomsky echivalează forma humboldtianá cu 
regulile generative concepute de către el ca legi de generare a limbajului?”. Treptat, forma 
este tot mai mult asimilată teoriei generative, ea fiind (re)definită, de la un moment dat, în 
termeni mai mult sau mai puţin proprii doctrinei chomskyene. Astfel, lingvistul american 
afirmă că „rolul şi semnificaţia fiecărui element individual pot fi determinate doar 
considerându-l pe acesta în relaţie cu forma de bază, adică (s.m.) în relație cu regulile 
generative fixe care determină modul formării lui. Acest principiu generativ de bază trebuie să 
caute lingvistul să îl reprezinte într-o gramatică descriptivă. Noţiunea de formă ca proces 
generativ stă la baza întregii concepţii humboldtiene despre natura limbajului şi despre uzul şi 
achiziţia lui, constituind poate cea mai originală şi fertilă contribuţie a sa la teoria lingvistică” 
(CHOMSKY 1975B: 17). 

Vom aminti o ultimă raportare a generativismului la concepția lingvistică a lui 
Humboldt în ce priveşte noțiunea de creativitate. Este vorba de bine cunoscuta distincție 
făcută de către Chomsky în interiorul acestei noţiuni: „între felul de „creativitate” care lasă 
limba în întregime neschimbată (s.n.) (ca în producerea — şi înţelegerea — de noi propoziţii, o 
activitate în care individul adult este permanent angajat) şi felul care schimbă setul de legi 
gramaticale (s.n.) (ex. schimbarea analogică). Dar aceasta este o distincție fundamentală. De 
fapt, instrumentele tehnice pentru studierea „creativităţii guvernate de legi” ca distinctă de 
„creativitatea schimbătoare de legi” au fost la îndemână doar în ultimele câteva decenii, în 
cadrul cercetărilor în logică şi în bazele matematicii. Dar, în lumina acestor dezvoltări, e 


posibil să ne întoarcem la întrebarea pe care şi-o adresa Humboldt şi să încercăm să 


89 „Există un factor constant şi uniform la baza acestei „lucrări a spiritului”; acesta este numit de către Humboldt 
„forma” limbajului. Numai regulile de generare de bază sunt fixe în limbaj. Raza şi maniera în care procesul 
generativ poate opera în producerea efectivă a vorbirii (sau în perceperea vorbirii, pe care Humboldt o 
consideră partial analogă performanţei) sunt total nedeterminate" (CHOMSKY 1966: 19). 

reprezentăm aspectele concrete ale formei de bază a limbajului, pentru că ea cuprinde 
„creativitatea guvernată de reguli”, cu ajutorul unei gramatici generative explicite” (CHOMSKY 
1975B: 22). 

Aceste „adaptări” ale viziunii humboldtiene asupra limbajului de către Chomsky au fost 
criticate în baza inadvertentelor flagrante prezente în interpretarea chomskyană. Astfel, 
Donatella Di Cesare consideră tentativele chomskyene de revendicare a lui Humboldt ca 
precursor al gramaticii generative „vane”, recunoscându-le acestora doar meritul de a fi 
suscitat „o aspră polemică asupra unor teme de mare relevanţă pentru lingvistica din zilele 
noastre...” (DI CESARE 1991: XVII). De asemenea, Di Cesare respinge interpretarea 
chomskyană a conceptului de formă, afirmând că aceasta nu poate fi considerată „un 
ansamblu limitat de mecanisme fixe”, deoarece, dacă ar fi aşa, ar fi vorba de ceva static, cel 
puţin în principiile sale constitutive. Aşadar, regulile generative postulate de către Chomsky 
corespund, la Humboldt, formei formata, iar nu formei formans, deci produsului, nu 
producerii lingvistice. Apare, astfel, cu claritate, diferenţa ireconciliabilă între „generarea” 
chomskyană şi „producerea” humboldtiană. Prima are o valoare operaţională de evidentă 
provenienţă logico-matematică; cea de-a doua are o valoare reală cu o puternică implicare 
istorico-teleologică (DI CESARE 1991: LIX-LX). 

Inadecvarea comparatiei chomskyene între sistemul de reguli al limbii şi creativitatea, 
asa cum e înţeleasă de către Humboldt, e semnalată şi de către Coseriu, care se detaşează clar 
de interpretarea generativistă a acestei trăsături fundamentale a limbajului. Astfel, spune 
Coseriu, omul nu creează la nesfârşit fapte pe baza unui sistem de reguli, reguli noi fiind 
mereu produse (COSERIU (INTERV.) 1997: 162—163). 

O posibilă corecție a acestei interpretări găsim şi în scrierile lui Eugenius M. 
Uhlenbeck, chiar dacă nu cu referire directă la generativism. El crede că termenul de 
„creativitate” trebuie folosit nu pentru a caracteriza „persoanele capabile să exploateze 
potenţialul morfologic al limbii lor”, ci mai degrabă „cazurile în care vorbitorul creează 
cuvinte noi pe baza unor mijloace neproductive [improductive formations|”, un lucru care se 
întâmplă ocazional. Chiar dacă nu toate aceste cuvinte sunt create în mod voit, multe dintre 
ele provenind, de fapt, din nişte greşeli, există cazuri când se poate vorbi de procese creative 
conştiente, cu intenţia clară de a produce efecte speciale de un tip sau altul. Uhlenbeck 
atribuie această capacitate poeţilor sau altor persoane cu un simţ lingvistic puternic dezvoltat, 
persoane despre care s-ar putea spune că practică jocuri de limbaj (Uhlenbeck ţine să atragă 
atenţia cá nu e vorba aici, în niciun caz, de sensul wittgensteinian al jocurilor de limbaj) 
(UHLENBECK 1981: 166-167). 

O idee similară găsim şi la Gadamer, care respinge ideea conform căreia limba ar fi un 
efectiv de cuvinte şi propoziţii, de concepte, concepţii şi opinii. „În realitate, limba este acel 
cuvânt a cărui virtualitate ne deschide infinitatea faptului de a vorbi în continuare şi de a vorbi 


unul cu celălalt şi libertatea faptului de a vorbi cu tine însuţi şi de a lăsa să ti se vorbească 

(das Sich-Sagen und Sich-Sagenlassen). Nu conventionalitatea ei elaborată, nu povara 
preschematizărilor de care suntem coplesiti constituie limba, ci forţa generativă şi creativă de 
a fluidiza iar şi iar un astfel de ansamblu” (GADAMER 1970/2001B: 511). 

În ce priveşte distincţia introdusă de către Chomsky între „creativitatea schimbătoare de 
reguli” şi „creativitatea guvernată de reguli”, Coşeriu afirmă că ea este lipsită de sens 
deoarece, în realitate, funcţionarea regulilor şi schimbarea lingvistică nu sunt, în limbă, două 
momente, ci unul singur (COSERIU 1966/19774: 21). 

Chomsky nu va răspunde niciodată criticilor care i s-au adus, insistând în încercarea de 
a integra aceşti termeni în viziunea sa asupra limbajului, pe de o parte, şi de a ne convinge de 
faptul că înţelesul dat lor este nu doar cel corect, ci şi cel definit de către Humboldt însuşi (dar 
şi de către Descartes). 

Una dintre problemele pe care această abordare le generează e preluarea ideilor 
chomskyene fără vreo chestionare de către alti cercetători, acestea ajungând astfel să fie 
răspândite sub girul marelui lingvist american. Un exemplu este cel al lui Howard Lasnik, 
altfel un reputat lingvist, care, în prefata cărţii sale din 2000, argumentează ideea conform 
căreia limbajul nu poate fi considerat o listă de posibile comportamente folosind, după cum 
spune chiar el, termenii consacraţi de către Chomsky dar imprumutati de la Humboldt şi 
poate, „chiar mai semnificativ, de la Descartes”: aspectul creativ al utilizării limbajului 
(LASNIK 2000: 3). 

Adaptarea forțată a sensului celor două concepte se va reduce treptat în etapele 
ulterioare ale generativismului, problematica însăşi a creativităţii fiind izolată într-un con de 
umbră. Din când în când, ea mai răzbeşte, cel puţin în discuţii şi dezbateri, fără a se mai 
bucura însă de acelaşi interes din partea cercetătorului american. Această caracteristică a 
limbajului s-a dovedit, se pare, prea complexă pentru a putea fi explicitată, mai ales „în 
dimensiunea ei superioară”. Astfel, o redistribuire a ceea ce fusese în etapa Cartesian 
Linguistics şi Topics in the Theory of Generative Grammar (1965, 1966) „creativitate 
schimbătoare de reguli”, specifică poeţilor, copiilor şi nebunilor, apare în dezbaterea susținută 
de către lingvistul american în Olanda, în compania filosofului francez Michel Foucault. 
Nesperánd să o poată explica si limitándu-si ambițiile la cea „de nivel mai jos”, creativitatea 
superioară aparţine acum artiştilor şi oamenilor de ştiinţă „atinşi de geniu”, de genul lui 
Newton, şi e raportată la conceptul puţin credibil, discutat mai sus, de natură umană. (Vezi, 
mai sus, subcapitolul 2.4.7. Un concept „rapsodic ” — natura umană). 

». poate fi adevărată ideea conform căreia creativitatea în arte şi ştiinţe, aceea care 
trece dincolo de normal, poate cu adevărat să implice proprietăţi ale [...] naturii umane care s- 
ar putea să nu existe complet dezvoltate în masa umanităţii şi să nu constituie parte a 
creativităţii normale de zi cu zi. // Credinţa mea este că ştiinţa se poate preocupa de problema 
creativităţii normale ca de un subiect pe care să îl încorporeze. Dar nu cred [...] că ştiinţa se 


poate preocupa, cel puţin într-un viitor apropiat, de adevărata creativitate, de realizările 

marelui artist şi ale marelui om de ştiinţă. Nu poate spera să abordeze aceste fenomene unice 
cu propriile-i puteri. Eu vorbeam de nivelurile inferioare ale creativităţii...” (CHOMSKY & 
FOUCAULT 1971/2006: 133). 

Capacitatea creativă a omului, relevată în ceea ce lingvistul american numea uzul 
limbajului şi, într-un concept care le reuneşte pe ambele, CALU (creative aspect of language 
use — aspectul creativ al uzului limbajului), pare a rămâne un mister pentru Chomsky. 
„Mister” nu e aici doar o modalitate de referire la lucrurile greu sau imposibil de înţeles, ci 
chiar un fel de concept, elaborat de către Chomsky, în dihotomie cu cel de „problemă”. 
Perechea apare în volumul sáu Reflections on Language (1975) şi este menţionată, de 
exemplu, de către Margaret Drach, în articolul său în care tratează noţiunea de creativitate aşa 
cum e ea înţeleasă in generativism. Aşadar, distincția lui Chomsky se realizează între două 
tipuri de chestiuni care apar în studiul limbajului şi al minţii umane: cele care par a se situa în 
aria de acoperire a abordărilor şi conceptelor destul de bine înţelese — acestea ar fi 
„problemele”, pe de o parte, şi altele, care rămân la fel de obscure azi ca în ziua în care au fost 
formulate — chestiuni pe care Chomsky le numeşte ,,mistere”, pe de altă parte. Printre 
probleme s-ar situa chestiunile ce tin de competenţa lingvistică şi de achiziția limbajului, unul 
dintre mistere fiind acela al creativităţii uzului lingvistic (CHOMSKY 1975B: 137). Drach 
semnalează, în primul rând, tocmai faptul că abordarea chomskyană a noţiunii de 
„creativitate” nu aduce absolut nimic nou în înţelegerea sau tratarea din punct de vedere 
lingvistic a acesteia. În plus, susține autoarea, ceea ce rezultă din demersul lui Chomsky este 
faptul că „rolul limbajului în performanţa creativă a vorbitorului nu este mai important decât 
acela al pensulelor în performanţa creativă a pictorului”. Aşadar, „rolul limbajului în CALU 
[creative aspect of language use — uzul creativ al limbajului] este paralel cu acela al 
pensulelor în pictură, deci CABU [creative aspect of brush use — uzul creativ al pensulelor în 
pictură]” (CHOMSKY 1982: 426-427). La această observaţie a lui Drach, singurul răspuns al 
lui Chomsky este că e „un argument care cu greu poate fi luat în serios” (CHOMSKY 1982: 
427). 

De altfel, Drach mai subliniază un aspect important pe care îl observă în gândirea 
despre limbaj a lui Chomsky, şi anume faptul că aceasta nu reuşeşte să se debaraseze de ideea 
instrumentalitátii limbajului. E adevărat, în concepţia lui, spre deosebire de aceea a 
pragmaticienilor în general, limbajul este un instrument al minţii, nu al comunicării 
pragmatice, sau nu în primul rând al comunicării pragmatice - totuşi, un instrument. Toate 
criticile aduse de Drach concepţiei chomskyene sunt puse de către lingvistul american, în 
replica pe care acesta i-o dă în 1982, pe seama neintelegerii de către autoare a ideilor si 
conceptelor pe care el le-a emis, ca şi a relaţiilor dintre acestea şi posibile anticipări ale lor. 
Drach se poate situa şi ea, aşadar, printre numeroşii lingvişti care „nu au înţeles corect” 
generativismul şi relaţiile acestuia cu filosofia limbajului şi lingvistica anterioară. Ea poate fi, 


astfel, adăugată şirului de lingvişti care, iată, au eşuat în a desluşi sensul modului în care 

conceptul de „creativitate” a fost tratat de către Chomsky, urmând ca potenţialii cititori să 


decidă partea de care se situează în abordarea şi rezolvarea acestui ,,mister”. 


2.7.2.4. Istoricitatea limbajului 


„Nu există vorbire care sá nu fie vorbire într-o limbă” (CosERIU 1973/2000: 243). 
Limbajul se prezintă întotdeauna ca limbă istorică sau idiom. Aceasta face ca umanitatea să 
fie subdivizată în comunități istorice determinate. Limitele comunităților astfel date nu 
corespund limitelor mediilor altor manifestări umane (artă, tehnică, ştiinţă, filosofie) şi sunt, 
oricum, mai constante (COSERIU 1966/1977B: 36-37). Din punct de vedere integralist şi în 
conformitate cu tripartitia planurilor limbajului realizată de către Eugeniu Coseriu, este 
extrem de important faptul că vorbirea se realizează întotdeauna sub semnul unei tehnici 


istorice a limbajului. Chiar şi în calitatea sa de creaţie, vorbirea urmează regulile unui sistem 

înspre alti subiecti, membri ai aceleiaşi comunități. De altfel, universalul istoricitátii este 
definit de către Coşeriu şi ca o combinație dintre creativitate şi alteritate, deci, creativitate 
orientată înspre membrii comunităţii de vorbitori (COSERIU 1972/1978: 158, nota 15). 
Situându-se la unul dintre cele trei niveluri ale limbajului, limbii istorice trebuie să îi 
poată fi aplicate toate punctele de vedere proiectate asupra acestuia din perspectivă 
integralistă, putând fi, deci, privită din cele trei puncte de vedere: energeia, dynamis şi ergon. 
Astfel, la nivel istoric, „limbajul ca activitate este limba concretă, aşa cum se manifestă ea în 
vorbire, ca determinare istorică a acesteia (de exemplu, „vorbirea spaniolă”, „vorbirea 

rancezá" etc.); iar ca ,potentá", este limba în calitate de cunoaştere tradițională a unei 
comunităţi (competenţă ,, idiomaticá ")" (COSERIU 1973/2000: 236). Particularitatea limbii ca 
plan de manifestare a limbajului este că ea nu se prezintă niciodată „în formă concretă, 
deoarece la acest nivel totul se „produce” (se creează), sau rămâne în stadiul de Aapax [...] 
sau, dacă se adoptă şi se conservă istoric, intră ca parte componentă a competenţei 
tradiţionale. În acest sens, limba nu este niciodată ergon. Ergon, produs, poate fi numai limba 
„abstractă”, adică limba dedusă din vorbire şi obiectivată într-o gramatică şi un dicţionar” 
(COSERIU 1973/2000: 236—237). Ca urmare, limba va fi studiată în aspectul sáu de dynamis, 
de competenţă idiomatică, nu ca produs, aşa cum, iniţial, chiar Coşeriu părea să accepte. 
Acestea ar fi consecinţele directe şi cele mai generale ale considerării istoricitátii ca 
universal al limbajului în integralism. Manifestarea sa sub forma limbilor istorice este un fapt 
incontestabil. Deşi neafirmat ca atare, el poate fi regăsit şi în generativism, acţionând însă 
într-o direcţie inversă. În loc să fie enunțat şi acceptat drept o caracteristică incontestabilă a 


limbajului, el este subinteles ca un neajuns şi un impediment în cercetare. De aceea, se fac 

eforturi de depăşire a sa, înspre rădăcinile comune care susţin biologic facultatea vorbirii şi 


beneficiază de anterioritate cronologică în raport cu diversitatea lingvistică. 


2.7.2.5. Materialitatea/exterioritatea limbajului 


Exterioritatea limbajului (faptul cá limbajul se exprimă într-o substanţă) se poate 
deduce din semanticitate şi alteritate (COSERIU 1972/1978: 158, nota 15). 

Această trăsătură a limbajului se referă la raportul, inerent lui, între substanţă şi formă. 
Concepţia coşeriană asupra respectivei probleme poate fi relationatá cu diferenţierea între 
tipurile de obiecte, realizată de către Aristotel, pe baza criteriului dat de configuraţia specifică 
a acestui raport. Se deosebea, astfel, între obiecte naturale (substanţe care au luat o formă 
anumită; în acest caz, forma e determinată prin substanţă); obiecte matematice (forme pure, 
indiferente faţă de substanţe) şi obiecte culturale (în fiintarea lor e determinantă forma, dar 
numai prin raportare la substanţă) (COSERIU 1975: 23; vezi şi MUNTEANU E 1991-1992: 74)”. 
În viziunea integralistă asupra acestei relaţii, limbajul ţine de categoria ultimă, întrucât în 
limbii, substanţa nu este nici indiferentă, dar nici determinantă. Coşeriu exprimă acest raport 
astfel: „Limba nu este simplă formă şi nici o formă situată între două substanţe, ci o formă 
alcătuitoare de substanţe. Expresia formă şi substanță reprezintă o reproducere specială a 
faptului că, în limbă, morfematicul nu se lasă recunoscut şi descris fără referinţă la Ayletic. 
Acest fapt se întâmplă însă deoarece morfematicul este dat prin hyletic, iar hyleticul rămâne 
inclus în forma care îl creează. Substanţa nu poate fi omisă, fiindcă ea este determinată 
(aleasă) de formă şi inclusă in ea” (Coseriu, apud MUNTEANU E 1991-1992: 75). 

De altfel, materialitatea limbajului este diferențiată şi de cea a altor activităţi culturale, 
chiar dacă, la fel ca pentru limbaj, conţinutul acestora se constituie în conştiinţă şi trebuie să 
fie reprezentat în lumea sensibilă. Astfel, materialitatea limbajului este întotdeauna 
materialitate specifică unei limbi (CosERIU 1999/2001: 80). 

Despre obiectele culturale, Coşeriu spune, de asemenea, că sunt „egale” cu cele 
naturale, ca obiecte de studiu, avându-şi propriul lor adevăr, pentru că sunt făcute tot cu 
„substanţa naturii” şi sunt obiecte pe care omul le întâlneşte în lume. Ele sunt însă şi ca 
obiectele matematice pentru că omul are, în legătură cu ele, siguranţa şi ştiinţa provenite din 
faptul că el însuşi le-a creat. Funcţionează aici acea cunoaştere originară pe care omul o are 


despre el însuşi şi despre activităţile sale (COSERIU (INTERV.) 1997: 177). 


% „Altfel spus, există obiecte care aparțin doar conştiinţei, care au doar o existenţă ideală, nu si o existenţă în 
lume: acestea sunt obiectele pur formale, matematice. Există obiecte care aparţin doar lumii: acestea sunt 
obiectele naturii. Şi există obiecte care aparţin atât lumii, cât şi conştiinţei: acestea sunt obiectele culturii” 
(COSERIU 1975: 23). 

În perioada generativistă în care gramatica era organizată pe modelul structurilor de 
adâncime dezvoltate, prin procedee de transformare, în structuri de suprafață, „interpretarea 
fonetică” se realiza la nivelul celei de-a doua structuri. La baza acestei concepţii stătea, 
desigur, ideea, constitutivă în teoria chomskyană, a conţinuturilor mentale preexistente, cărora 
li se dă, ulterior, o formă fonetică. În „programul minimalist” facultatea limbajului era 
descrisă ca având două componente: un sistem cognitiv care stochează informaţia şi sisteme 
de performanţă care accesează informaţia şi o folosesc în diferite moduri. Sistemele de 
performanţă sunt componente ale facultății limbajului, ele nu sunt specifice unor limbi 
particulare, adică nu variază în funcție de mediile lingvistice, variaţia lingvistică rezumându- 
se la sistemul cognitiv. Acesta interacționează cu două sisteme de performanţă: sistemul 
articulator-perceptual (AP) şi sistemul conceptual-intentional (CT). Interacțiunea se realizează 
în două sisteme de interfaţă: forma fonetică la interfaţa AP şi forma logică la interfaţa CI. 
Această proprietate a dublei interfeţe reprezintă, în viziune chomskyană, un mod de a exprima 
descrierea tradițională a limbajului ca sunet cu înţeles, idee ce vine de la Aristotel. Se 
precizează, în debutul volumului 7he Minimalist Program, şi faptul că sistemul cognitiv 
reprezintă centrul de interes al cercetării (CHOMSKY 1995: 2). Indicatiile cuprinse în „forma 
fonetică” pot contribui la studierea limbilor prin proprietăţile morfologice menite a dezvălui 
asemănări şi diferente între idiomuri (CHOMSKY 1995: 192). 

Prezentarea proprietăţilor universale ale limbajului, asa cum au fost ele stabilite in 
integralism, a întregit viziunea asupra acestuia atât în teoria întemeiată de către Eugeniu 
Coseriu, cât si, prin raportare, în aceea inițiată de către Noam Chomsky. Viziunea asupra 
obiectului de studiu astfel alcătuită se va regăsi în demersul teoretic şi analitic al celor două 
teorii, menţinută până la consecințele sale finale în integralism, transformată, într-o oarecare 


măsură, în generativism, după cum se va vedea în capitolele următoare ale prezentei teze. 


2.8. Concluzii 


Se încheie în acest punct prima parte a lucrării de faţă, dedicată unui studiu comparativ 
privind bazele epistemologice, opţiunile metodologice şi conturarea limbajului ca obiect de 
studiu în integralism, respectiv în generativism, un demers pe care l-am considerat necesar din 
mai multe motive: 

1) Tratarea corectă şi avizată a temei principale a prezentei lucrări este nu doar 
sprijinită, ci condiţionată chiar, de cunoaşterea fundamentelor epistemologice şi a opţiunilor 
legate de teoria limbajului in cele două lingvistici abordate aici, ignorarea acestora putând 
duce la concluzii pripite, sau chiar greşite, în dezvoltările ulterioare ale subiectului, cele mai 
aplicate. 

2) Ideea conform căreia faptele lingvistice se pot cerceta în afara unei situări clare într-o 


sferă teoretică sau alta este destul de răspândită şi mulți dintre adepţii săi au produs studii 

consistente şi valoroase. Cu toate acestea, am considerat că o raliere este practic imposibil de 
evitat, anumite opţiuni conturându-se chiar dincolo de intenția explicită a cercetătorului. Este 
mai indicat, mai coerent şi mai profesionist pentru orice „explorator” care se pregăteşte să 
abordeze vreuna dintre ştiinţele culturale sá îşi clarifice, mai întâi, poziţia faţă de marile teorii 
(ale limbajului, în cazul de faţă), în afara cărora nu lucrează, de fapt, decât cei pe cale de a 
deschide un nou drum, cei — foarte puţini la număr — creditati, mai târziu, ca initiatori ai unei 
teorii, ca „descoperitori” ai unor teritorii nu absente, doar ascunse, până la momentul 
dezvăluirii lor. 

3) Chiar dacă, în unele dintre centrele unde se face lingvistică, există opțiuni mai mult 
sau mai puţin conturate pentru o teorie sau alta, acestea trebuie să fie cât se poate de 
întemeiate, atât la nivel de centru, cerc de studii sau universitate, cât şi la nivel individual. De 
aceea, prezentările generale ale teoriilor lingvistice, însoţite de opţiuni personale ale 
cercetătorului, nu sunt niciodată în plus, mai ales în cazuri — precum al integralismului — în 
care mai sunt încă multe de făcut pentru a aduce respectivei teorii cunoaşterea şi 


recunoaşterea pe care le merită. 

3. PLANUL UNIVERSAL AL LIMBAJULUI 


În timp ce lingvistica tradiţională s-a concentrat, aproape în exclusivitate, asupra 
studierii limbilor particulare, integralismul revendică un statut egal de important pentru text şi 
pentru vorbire, ca obiecte de studiu, încercând, în acelaşi timp, recuperarea tuturor eforturilor 
sau intuitiilor depistabile la autorii ce s-au referit, fie şi tangential doar, la aceste aspecte ale 
limbajului. Se ştie că studiul de căpătâi în această privinţă este Determinacion y entorno. Dos 
problemas de una lingüística del hablar, publicat de către Eugeniu Coseriu în 1955-1956. 

Înainte de a trata în detaliu acest studiu, esenţial pentru lingvistica integrală, este 
relevant să urmărim traseul teoretic pe care se ajunge, sau ar trebui să se ajungă, în 
integralism şi în generativism, la noţiunea determinării. 

În integralism, designatul este conţinutul specific al planului vorbirii, iar procesul 
primar prin care semnificatul este orientat către designat este actualizarea. Cadrul teoretic cel 
mai apropiat şi apropriat, în acelaşi timp, pentru discutarea procesului actualizării şi a 
rezultatului acestuia este, aşadar, (în integralism), planul vorbirii. De aceea, prima parte a 
acestei etape din lucrare este prezentarea etapelor pe care planul vorbirii le-a cunoscut în 
configurarea sa, în relație cu planul limbilor particulare şi cu cel al textului, în lingvistica 
integrală. Un punct de referință însemnat din exteriorul integralismului la care mă voi raporta 
va fi lingvistica structurală, aşa cum s-a dezvoltat ea sub influenţa Cursului de lingvistică 
generală al lui Ferdinand de Saussure. De altfel, Coșeriu însuşi ia ca punct de reper aceeaşi 


teorie saussurianá”!. 


3.1. Vorbirea şi lingvistica vorbirii în integralism şi generativism 


3.1.1. Parole vs. Performantá 


3.1.1.1. Statutul conceptului de parole în dihotomia saussuriană 
Postularea, la nivelul teoriei lingvistice, a existenţei vorbirii ca plan separat al 
limbajului, identificabil prin trăsături specifice, nu începe odată cu integralismul. Coseriu 


însuşi semnalează faptul că disocierea acestui nivel precede chiar celebra distincție limba/ 


?! Multe dintre ideile şi conceptele elaborate în cadrul lingvisticii lui Saussure au fost analizate şi valorificate de 
către Eugeniu Coseriu la maxima lor potenţialitate. Lingvistul român a prețuit întotdeauna eforturile lui 
Saussure de a constitui sau reconstitui obiectul lingvisticii, afirmând că s-a raportat permanent la concepţia 
despre limbaj a celebrului elveţian: ,,... opera mea de lingvist s-a derulat în cadru saussurian, cu toate că nu 
este vorba de un saussurianism „ortodox”, adică de un saussurianism înţeles ca o simplă repetare, confirmare 
şi aplicare a gândirii lui Saussure, ci de un saussurianism dinamic, înţeles ca o concepţie nouă care permite şi 
sugerează dezvoltări diverse ale acestei gândiri. Cu alte cuvinte, într-adevăr [...] toată opera mea lingvistică s-a 
desfăşurat cu Saussure, nu fără Saussure şi nici contra lui” (COSERIU 2004: 21). 


115 


vorbire, a lui Ferdinand de Saussure”. Regăsim în studiul coşerian Sistema, norma y habla 
(1952) o trecere în revistă concisă a multitudinii sensurilor atribuite celor două aspecte ale 
limbajului”. Totuşi, studiile lingvistice ulterioare Cursului de lingvistică generală în care s-a 
atins această problemă s-au raportat la Saussure, poate datorită sistematicitátii şi claritátii cu 
care lingvistul elveţian a tratat această chestiune. 

Cursul relevă, deci, cele două părţi ale studiului limbajului: „una, esenţială, are drept 
obiect limba, care este socială în esenţa ei şi independentă de individ; acest studiu este numai 
psihic; cealaltă, secundară, are drept obiect partea individuală a limbajului, adică vorbirea, 
inclusiv fonatiunea: ea este psihofizică” (SAUSSURE 1916/1998: 43). Eugeniu Coşeriu atrage 
atenţia asupra raţiunii metodologice a acestei distincţii, un aspect asupra căruia insistă, de 
fapt, Saussure însuşi: „Limbajul luat în întregul lui este incognoscibil, pentru că nu este 
omogen, în timp ce distincţia şi subordonarea propuse lámuresc totul. // Aceasta este prima 
bifurcatie pe care o întâlnim de îndată ce încercăm să facem teoria limbajului. Trebuie să 
alegem între două căi pe care este cu neputinţă să le urmăm în acelaşi timp; ele trebuie urmate 
separat” (SAUSSURE 1916/1998: 43). 

Chiar dacá lingvistul román apreciazá utilitatea metodologicá a distinctiei saussuriene, 
el nu este de acord nici cu statutul ce se acordá efectiv vorbirii, nici cu raportul stabilit intre 
aceasta si limbá. Vorbirea se caracterizeazá, la Saussure, prin anumite trásáturi clar explicitate 
(,,ne-colectivá, individuală, accidentală şi momentană”). Ele îl determină însă pe Coseriu, sá 
declare conceptul astfel definit drept „unilateral şi insuficient” (CosERIU 1952/1967: 45). 


Vorbirea e conceptualizată de către Saussure ca „activitatea lingvistică concretă sau, cel puţin 


?? Coseriu menţionează, în primul rând, prezenţa distinctiei, la modul intuitiv, în limbajul însuşi, semnalând 
faptul cá, în multe limbi, există cuvinte diferite pentru „limbă” şi „vorbire” (sp. lengua/ habla sau hablar; 
port. lingua/ fala sau falar; it. lingua/ parlare sau favella etc.). Antecedente ştiinţifice ale distinctiei sunt 
semnalate la Hegel, în formularea „vorbirea şi sistemul ei, limba”. La Humboldt, se regăseşte tripartitia limba 
ca totalitate a vorbirii! o limbă! vorbirea de fiecare dată. Lingvistul danez J. N. Madvig deplángea, în 1875, 
faptul cá nu întotdeauna investigația asupra limbii se restrânge la limba singură, strict separată de conţinutul 
vorbirii şi redusă astfel la o abstracţie clară şi sigură. În 1901, Georg von der Gabelentz distingea, în cadrul 
limbii, trei paliere: vorbire, limbă particulară şi capacitate lingvistică. El credea însă că vorbirea poate fi pe 
de-a-ntregul explicată prin investigarea unei limbi particulare, deoarece ea n-ar fi altceva decât realizarea 
limbii particulare (COSERIU 1988/1992: 21-34). Reiese din rezumarea acestor concepţii (aşa cum se va putea 
înţelege şi din teoriile lui Saussure şi Chomsky), faptul că, în ciuda identificării vorbirii ca plan al limbajului, 
aceasta a fost întotdeauna concepută ca strict dependentă de planul istoric, al limbilor particulare. Spre 
deosebire de concepţia saussuriană însă, în viziunile expuse mai sus, nu e exprimată nici măcar necesitatea 
studierii vorbirii ca plan separat al limbajului. Aspectele ce nu ţin strict de o anumită limbă sunt identificate 
nu pentru a putea fi studiate, ci pentru a fi eliminate din cercetare. 


% „Vorbirea este pentru unii impulsul expresiv (Sechehaye, Brendal), pentru alţii se identifică cu actul lingvistic 


(Jespersen, Gardiner) sau cu producerea acestui act (Palmer, Bertoni); sau cuprinde toate actele lingvistice 
individuale, înainte de toate în calitatea lor de acte vitale, afectiv-volitive (Bally), ori nesistematice (Penttilă); 
sau este aspectul material şi psihic chiar al acelor acte; iar pentru alţii este acelaşi lucru cu „averea” lingvistică 
[acervo] sau uzul lingvistic individual (Jespersen), sau se identifică cu aspectul de fiecare dată nou şi inedit al 
actelor lingvistice” (CosERIU 1952/1967: 40). Am reprodus, în cadrul notei, doar înțelesurile atribuite vorbirii 
pornind de la dihotomia lui Saussure deoarece ne interesează, deocamdată, numai acest aspect. Continuarea 
listei coşeriene demonstrează însă că nici cu privire la partea sistematică a limbajului opiniile cercetătorilor nu 
aveau o mult mai mare coeziune. 

ca mare parte a acesteia: este ,,fonatiune”, „execuţie a imaginilor acustice”, chiar mai mult, 
totalitatea „activităţii subiectului vorbitor”; este „partea individuală a limbajului”, „ceea ce 
este accesoriu şi mai mult sau mai puţin accidental”, o realitate psiho-fizică opunându-se 
realităţii pur psihice a limbii; este „suma a tot ceea ce spun oamenii” şi cuprinde „combinaţiile 
individuale, depinzând de voinţa vorbitorilor” şi „actele de fonatiune la fel de voluntare, 
necesare pentru executarea respectivelor combinaţii”. Nu există în ea „nimic colectiv”, 
„manifestările sale sunt individuale şi momentane"" (COSERIU 1952/1967: 44). 

Fără a intra în detalii aici cu privire la cele trei dihotomii pe care Coşeriu le identifică în 
cadrul distinctiei lui Saussure”, vor fi prezentate doar observaţiile pe marginea conceptului 
saussurian de vorbire şi viziunea integralistă asupra acestuia. 

Se pune în discuţie, în primul rând, raportul stabilit între cele două planuri ale 
limbajului. 

Trimitem din nou la prima parte a acestei lucrări pentru a reaminti viziunea integralistă 
asupra limbajului, mai exact identificarea celor trei niveluri ale limbajului şi a tipurilor de 
conţinut care le sunt specifice. Inadecvarea dihotomiei saussuriene provine din faptul că ea a 


fost realizată, în viziune coşeriană, pe baza unor criterii care „se incruciseazá": 


activitate competenţă [saber] produs 
vorbire în general 
limbă particulară limba 
discurs/text 
Schema 5 


Dihotomia saussuriană limbă/ vorbire din perspectiva celor trei planuri ale limbajului 


definite de către E. Coșeriu (COSERIU 1988/1992: 89) 


Vorbirea trebuie, deci, văzută, afirmă Coşeriu, ca reprezentând latura dinamică a 
limbajului, însă nu doar la nivel universal, ci si la cele idiomatic si individual”. Saussure nu 


neagă relația intrinsecă dintre limbă şi vorbire, faptul cá ele nu pot exista una fără cealaltă şi 


? Este vorba de opozitiile: realitate psiho-fizică/ realitate psihică; aspect individual/ aspect social; concret/ 
abstract sau realizare/ sistem (în COSERIU 1952/1967: 47-54). 
9% Vorbirea e o activitate umană universală, care e realizată în mod individual, în situaţii determinate, de către 


vorbitori individuali, ca reprezentanţi ai comunităților lingvistice cu tradiţii comunitare ale competenţei de a 
vorbi” (s.m.) (COSERIU 1988/1992: 86). 

stabileşte, chiar, primatul cronologic al vorbirii faţă de limbă”. El îşi reduce însă obiectul de 
studiu la partea de ergon a limbajului, mai exact a limbilor istorice, suprimând, astfel, 
cercetarea faptelor de limbă aşa cum apar ele în realitatea vorbirii. E ignorată, în 
structuralism, tocmai manifestarea limbajului care activează şi instituie, în acelaşi timp, toate 
potentialitátile acestuia, actul lingvistic în sine, şi, odată cu el, elementele ce există doar prin 
şi în interiorul lui; iar fără postularea şi studierea acestora, orice teorie lingvistică rămâne 
incompletă. Concepţia saussuriană asupra vorbirii nu pierde, deci, din vedere, numai 
dinamicitatea acestui aspect al limbajului, perpetua creație de expresii inedite, ci şi cercetarea 
efectivă a tuturor elementelor ce survin în cadrul procesului prin care vorbirea se realizează”. 

Redefinind conceptele de vorbire şi limbă, precum şi raportul dintre ele, Coşeriu 
recuperează, totodată, aspectele pozitive ale teoriei saussuriene. În studiul Sistema, norma y 
habla, el dezvoltă intuitii ale lingvistului elveţian până la o concepţie coerentă asupra celor 
două aspecte ale limbajului, pornind de la afirmaţii care, interpretate în acord cu principiile 
emise sau subintelese in opera lui Saussure, pot infirma acuza de incoerentá şi contradicţie 
internă adusă nu o dată teoriei acestuia. 

Elemente ignorate anterior pot schimba imaginea dihotomiei caracterizată adesea drept 
prea radicală. Referindu-se la înţelegerea individului vorbitor ca totalmente separat de 
societate, exprimată, de exemplu, de către Gardiner, Jespersen şi Pagliaro, Coşeriu se 
întreabă: „Dar, dacă ar fi aşa, dacă ar exista realmente acest abis între societate si individ, cum 
ar putea subzista acea intimă interdependentá între limbă şi vorbire pe care Saussure însuşi o 
recunoaşte? Cum ar putea fi realizat, prin individ, sistemul social? Dacă, în schimb, e evident 
că sistemul social se realizează în activitatea individuală, nu există nimic social, nimic 
intersubiectiv în această activitate? Saussure face o distincţie prea rigidă între „individual” şi 
„social”, sau, mai bine zis, identifică „socialul” cu ,interindividualul", „intresubiectivul”, in 
timp ce, dacă se consideră un individ real, care e întotdeauna social, „social” e un concept mai 
amplu şi cuprinde atât individualul, cât şi interindividualul. // Trebuie demonstrat, deci, 


socialul în individual, în actele lingvistice ale subiectului” (CosERIU 1952/1967: 56). 


% „Fără îndoială, aceste două obiecte [limba şi vorbirea] sunt strâns legate şi se presupun unul pe celălalt; limba 
este necesară pentru ca vorbirea să fie inteligibilă şi să-şi producă toate efectele; dar vorbirea este necesară 
pentru ca limba să se instituie; istoric, faptul de vorbire o precedă întotdeauna. Cum ne-am putea gândi să 
asociem o idee cu o imagine verbală, dacă nu am surprinde mai întâi această asociere într-un act de vorbire? 
Pe de altă parte, învăţăm limba maternă ascultându-i pe ceilalţi; ea nu ajunge să se depună în creierul nostru 
decât în urma a nenumărate experienţe. În sfârşit, vorbirea face ca limba să evolueze: impresiile primite 
ascultându-i pe ceilalți ne modifică deprinderile lingvistice. Există deci o interdependentá între limbă si 
vorbire; limba este totodată instrumentul şi produsul vorbirii. Dar asta nu le împiedică să fie două lucruri 
absolut distincte” (SAUSSURE 1916/1998: 43-44). 


„În mod concret, există doar acte lingvistice (Sprechakte), există doar vorbirea (das wirkliche Sprechen, das 
Gesprăch), activitatea lingvistică (Sprechtătigkeit); o activitate care este în acelaşi timp individuală şi socială, 
care este, în sine, asistematică deoarece e perpetuă creaţie de expresii inedite corespunzând unor intuitii 
inedite, şi în interiorul căreia distingerea unui sistem mai mult sau mai puţin stabil nu înseamnă demonstrarea 
unei alte realităţi, distinctă de actele lingvistice, ci constituie doar o abstracţie ştiinţifică necesară, în vederea 
unui studiu al limbajului care merge mai departe de înregistrarea şi analizarea actelor de vorbire şi poate 
constitui istoria” (COSERIU 1952/1967: 17). 

Continuând ideea lui Saussure, Coşeriu afirmă că demonstrarea celor două aspecte, cel 
individual şi cel social, se poate realiza luând ca bază de pornire actul lingvistic. Mai mult 
chiar, lingvistul român încearcă să identifice, în interiorul Cursului de lingvistică generală, 
intuiții ce pot fi dezvoltate tocmai în acest sens. Referindu-se la afirmaţia lui Saussure 
conform căreia limba se poate localiza în poziţia determinată a circuitului [unui act lingvistic] 
unde o imagine acustică vine să se asocieze cu un concept, Coşeriu susţine că acest circuit, 
fiind circuit al unui act lingvistic, trebuie să se constituie, pentru lingvistul elveţian, ca parte a 
vorbirii, dat fiind cá pentru el toată producerea limbii este vorbire. Concluzia, din punct de 
vedere integralist, ar fi că nu mai rămâne să se afirme decât că limba, ca obiect concret, se 
„localizează” în vorbire, sau cá se concretizează în vorbire, şi, ca urmare, poate fi pusă în 
evidenţă numai aici (COSERIU 1952/1967: 57-58). 

De asemenea, Coseriu dá o nouă interpretare afirmației lui Saussure conform căreia 
definiţia structuralistă a limbii presupune ignorarea a tot ceea ce e străin de organismul, de 
sistemul acesteia. Nu trebuie înţeles de aici, neapărat, cá ,,esential” înseamnă ,,social”. Mai 
degrabă, crede Coseriu, „pentru Saussure «esențial» se identifică cu «intern», iar «intern e tot 
ceea ce face sistemul să varieze într-o anumită măsură” (COSERIU 1952/1967: 58). 
Distingând „lingvistica externă” de „lingvistica internă”, Saussure elimină din cea din urmă 
tot ce e străin de sistem, deci şi determinarea socială. Ca urmare, „lingvistica internă” trebuie 
să studieze limba în sine, şi e evident că partea ce se poate studia în sine e doar sistemul 
functional, iar nu norma, care depinde de diferiți factori operanti în comunitatea considerată 
(COSERIU 1952/1967: 58). Reiese de aici cá nu trebuie redusă înţelegerea conceptului de limbă 
la „sistemul lingvistic”, la opozitiile sistematice ale acestuia, deoarece el se referă şi la tot 
ceea ce este normal în expresiile unei comunităţi. Investigația lingvistică de sorginte 
structuralistă s-a limitat, în mare măsură, la cercetarea sistemului unei limbi particulare ca 
sistem de opoziții lingvistice, rigid în sincronia sa. Aceasta nu înseamnă, însă, după cum se 
poate vedea din argumentele coşeriene prezentate mai sus, că nu existau, în opera saussuriană 
la care majoritatea lingviştilor se raportau, posibilități de dezvoltare a unei ştiinţe mult mai 
cuprinzătoare. Manuscrisele lingvistului elveţian descoperite în anii nouăzeci pot deschide 
calea spre o înţelegere mult mai cuprinzătoare a proiectului saussurian de studiere a limbilor 
şi limbajului. De accesul la aceste noi şi nesperate însemnări s-a profitat deja, lingviştii din 
Şcoala de la Geneva şi din jurul publicaţiei Cahiers Ferdinand de Saussure găsindu-se deja în 


procesul de dezvoltare a acestor idei. 


3.1.1.2. Statutul conceptului de performanţă în generativism 


Rostul prezentului subcapitol este de a arăta cum s-a raportat generativismul la aceeaşi 
dihotomie saussuriană /angue/parole, cu mărturisirea cá paralela începută aici e făcută, poate, 


mai mult de dragul simetriei, având în vedere faptul că, din punctul de vedere al conturării 

conceptelor de determinare şi actualizare în generativism, discuţia referitoare la statutul 
termenilor competenfá/performantá este aproape dispensabilă. Totuşi, însuşi gradul redus de 
relevanţă al dihotomiei pentru problema determinării e semnificativ. El confirmă, în prima 
etapă a generativismului, lipsa unei tratări teoretice a problemei determinării. 

Conceptul de competenţă din interiorul dihotomiei chomskyene va fi însă analizat mai 
îndeaproape, acesta fiind mult mai clar definit şi mai des abordat. Performanţa apare în 
generativism doar ca „al doilea termen al dihotomiei”, singurul său rol fiind, se pare, acela de 
a asigura echilibrul relaţiei binare“. Punctul de reper pe care îl avem deocamdată este cel 
integralist, conform căruia, dacă e ca determinarea să fie studiată în baza unui suport teoretic, 
acesta ar trebui să fie cel al conexiunii dintre limbă şi vorbire (ca realizare a orientării 
semnificatelor către designate)”. Această observaţie nu trebuie înţeleasă ca o critică la adresa 
dihotomiei chomskyene în sine. Ea nu face decât să confirme traseul invers pe care s-a ajuns, 
în generativism, la tratarea teoretică a problemei în discuţie. Dacă în integralism suportul 
teoretic exista încă de la începuturile teoriei, în generativism studiul empiric va duce, într-un 
final, la constatarea nevoii de fundamentare teoretică a problematicii. 

O altă chestiune legată de conceptul de performanţă este semnalată de către Caravedo în 
volumul său. E vorba de o contradicție internă a teoriei generative, provenită, pe de o parte, 
din faptul că, idealizând competenţa şi prezentând performanţa ca pe o reflectare a acesteia, ar 
trebui să vorbim şi de o performanţă idealizată, o performanţă reală neputând reflecta direct 
competenţa, iar pe de altă parte, din afirmaţia lui Chomsky conform căreia teoria sa este 
mentalistă deoarece încearcă să descopere, plecând de la performanţa reală şi observabilă, o 
realitate mentală subiacentă. O astfel de afirmaţie nu se potriveşte cu caracterul idealizat al 
distinctiilor anterioare (CARAVEDO 1990: 128—129). 

În plus, ambele concepte, competenţa si performanța, îşi pierd claritatea atunci când se 
presupune că, performanţa fiind un câmp mai amplu decât competenţa, din performanţă se 


extrag doar acei termeni care privesc competenţa. Dar, se întreabă Caravedo, în condiţiile în 


% Această situaţie a fost sesizată, de altfel, si de către unii dintre recenzentii din epocă ai lui Chomsky. Sydney 
M. Lamb, spre exemplu, atrage atenţia asupra faptului că, deşi şase pagini din crucialul volum chomskyan 
Aspects of the Theory of Language (1965) stau sub titlul Spre o teorie a performanţei, cititorul aşteptându-se 
astfel la o tratare a proceselor specifice vorbirii, în capitolul respectiv se găsesc doar reflecţii despre judecátile 
de acceptabilitate şi gramaticalitate. Lamb remarcă, de asemenea, faptul că prin performanţă nu se înţeleg, la 
Chomsky, procesele efective de utilizare a limbajului sau a limbilor, ci setul de propoziţii produse de vorbitori 
(LAMB 1967: 413—414) (ceea ce, în termeni coşerieni, s-ar situa la nivelul vorbirii în general, din punctul de 
vedere al produsului [ergon]). 


% Problema orientării semnificatelor către designate este aspectul punctual al integralismului care se referă strict 


la determinare, iar această din urmă operaţiune poate fi privită ca unul dintre aspectele relaţiei dintre vorbire şi 
limbă. Deci, atunci când această relaţie este teoretizată, în mod normal trebuie precizată şi operaţiunea 
actualizări, ca punct esenţial de realizare a ei. Desigur, fără contextul întregii teorii, explicitarea acestui 
moment nu face sens, nu este suficientă. Am putea spune că lingvistica integrală în totalitatea ei, ca o 
concepţie de sine stătătoare asupra limbajului, asigură baza teoretică pentru studiul problemei determinării; în 
cazul generativismului, o astfel de bază teoretică va fi elaborată abia în fazele mai târzii ale doctrinei. 

care competenţa se poate cunoaşte doar prin intermediul performanţei, cum se poate decide 
care trăsături corespund competenţei şi care performanţei (CARAVEDO 1990: 134)? 

Vulnerabilitatea conceptului de performanță e demonstrată şi de interpretările diferite 
pe care Caravedo le identifică pentru această noţiune. Astfel, afirmă ea, sensurile în care 
Chomsky se referă la performanţă ar fi cele de: 

1) corelat al competenţei ideale; 

2) conglomerat de factori irelevanti pentru competenţă (erori sporadice si permanente 
care produc deviații; factori cu caracter psihologic care nu afectează eficienţa performanţei); 

3) obiect ideal al unei teorii independente a performanţei, cu factori de naturi diverse, 
fără vreo sistematicitate şi ordine (CARAVEDO 1990: 206—207). 

Nu se poate susţine că noţiunea chomskyană de performanţă a beneficiat de clarificări 
în viitorul ce 1-a fost rezervat. Din postura de element secundar, aproape neglijabil în teoria 
limbajului, conceptul de performanţă trece direct în uitare, fiind tot mai puţin adus în discuţie, 
ca de altfel şi dihotomia însăşi. Competența va fi înlocuită cu alte concepte, mai elaborate şi 
mai complexe, acestea devenind punctul exclusiv de interes al generativiştilor. Astfel, nu se 
mai vorbeşte despre un concept de performanță sau de vorbire ce merită a fi studiat, 
contribuția respectivului element reducându-se la a furniza mostre utilizate pentru a 
demonstra diferite aplicaţii ale unor reguli idiomatice. Multe dintre aceste mostre ajung şi ele 
să fie fabricate, relevanta lor constând nu în autenticitatea lor, ci în calitatea exclusivă de 
exemple, de produse ale unor combinaţii sintactice. 

Revenind la punctul nostru de plecare în această discuţie, la dihotomia saussuriană 
langue/parole, remarcăm din nou că aspectul pe care Coşeriu îl consideră cel mai problematic 
în teoria saussuriană asupra limbajului este relația stabilită între limbă şi vorbire. La fel cum 
procedează şi Chomsky cu conceptul sáu de competenfá'%, lingvistul român îşi defineşte 


propriul concept de competenţă lingvistică! pornind de la langue. Ca obiect de studiu, si 
S 


100 Conceptul de competenţă a fost elaborat încă in prima perioadă a gramaticii generativ-transformationale. În 
volumul lui Noam Chomsky, Aspects of the Theory of Syntax, competenţa e considerată un concept dihotomic 
faţă de cel de performanță: „Facem, astfel, o distincţie fundamentală între competenţă (cunoaşterea de către 
vorbitorul-ascultător a limbii sale) şi performanţă (utilizarea efectivă a limbii în situaţii concrete)” (p. 4). 
Competentei îi este atribuit de către Chomsky rolul de obiect de studiu în gramatica generativ- 
transformationalá, dar numai în condiţiile unor idealizări aplicate vorbitorului ce ar poseda această cunoaştere. 
Astfel, vorbitorul ar trebui să aparţină unei comunităţi complet omogene, să-şi cunoască perfect limba şi să nu 
fie afectat de condiţii irelevante din punct de vedere gramatical precum: limitări de memorie, distrageri ale 
atenţiei, erori (întâmplătoare sau caracteristice) în aplicarea cunoaşterii sale a limbii în performanţa efectivă 
(CHOMSKY 1965: 3). 


101 Discut aici felul în care cele două concepte de competenţă, cel chomskyan si cel coserian, se raportează la 
dihotomia saussuriană /angue/ parole, mai precis in ce măsură cele două noi concepte includ, explicit sau nu, 
în domeniul cunoaşterii unei limbi de către vorbitorii obişnuiţi, elementele sociale, aparţinând comunităţii, 
respectiv elementele individuale, actualizate de către un individ într-o anumită situaţie de vorbire. Trebuie 
însă să reamintesc o diferenţă majoră care separă cele două concepte. Astfel, Chomsky postulează cunoaşterea 
unei limbi ca aparținând în primul rând nivelului biologic, al structurilor ce fac posibilă învăţarea limbajului. 
El este cu deosebire preocupat de descoperirea rădăcinilor psiho-biologice ale limbajului. Gramatica 
generativ-transformationalá este, de aceea, pusă în slujba ştiinţelor naturale (psihologia, biologia), în vederea 
descoperirii acestor elemente. Conceptul coşerian de competenţă exclude nivelul biologic, organizându-se în 

chiar în ceea ce priveşte terminologia, Coşeriu preferă varianta chomskyană a conceptului 
celei saussuriene, considerând-o pe prima mai apropiată de realitatea limbajului. 

Cu toate acestea, în ciuda celor două trăsături pozitive dobândite de către noul concept, 
faţă de cel saussurian: dinamic vs. static şi interior vs. exterior, el este, ca obiect de studiu, la 
fel de limitat. Aceasta deoarece relaţia lui cu performanța (utilizarea competenţei în vorbirea 
efectivă), este concepută în aceiaşi termeni în care era tratată, în structuralism, parole faţă de 
langue, în ambele concepţii aspectul performativ fiind strict dependent de cel al competenţei. 

În raport atât cu structuralismul, cât şi cu generativismul, Coşeriu semnalează distincţia 
prea tranşantă între limbă, ca aspect sistematic şi formal al limbajului, conținând trăsăturile 
sociale ale acestuia, şi vorbire, ca domeniu exclusiv al individului. Acestea nu constituie 
două realităţi distincte, ci două moduri distincte de a infátisa aceeaşi realitate, ale cărei 
momente simultane şi inseparabile sunt. Astfel, vorbirea există ca realizare a limbii, iar 
limba nu există decât ca generalizare şi sistematizare a actelor de vorbire. În plus, aşa cum 
limba nu e exclusiv socială, deoarece se constituie şi se realizează in acte lingvistice 
individuale, vorbirea nu e exclusiv individuală, deoarece e realizare a formelor ideale care 
transcend individualul prin faptul că suferă determinări şi limitări sociale, chiar şi actul 
lingvistic minimal implicând participarea a cel puţin două persoane (COsERIU 1952/1977: 69). 

În ceea ce priveşte raportul dintre limbă şi vorbire, multe dintre studiile coşeriene contin 
critici argumentate ale concepţiei ce situează vorbirea în dependenţă clară faţă de limbă!%?. 
Lingvistul român încearcă mereu să inverseze raportul din interiorul dihotomiei la care se 
raportează, pozitiv sau negativ, orice teorie lingvistică!%. De exemplu, în studiul 
Determinación y entorno, se afirmă categoric ideea dependenţei limbii faţă de vorbire, idee 
reluată adesea ulterior, de pildă în volumul Competența lingvistică: „Nu trebuie explicată 
vorbirea din punctul de vedere al limbii, ci viceversa. Aceasta pentru că limbajul e în mod 


concret vorbire, activitate, şi pentru că vorbirea e mai amplă decât limba: pe când limba se 


funcţie de tripartitia coşeriană a planurilor limbajului: universal (al vorbirii in general), idiomatic (al limbilor 
istorice), respectiv particular (al vorbirii în situaţii concrete, de către indivizi particulari). Acestor trei planuri 
le corespund: competenţa lingvistică generală (elocutivd), competenţa lingvistică particulară (idiomatică) şi 
competenţa textuală sau discursivă (expresivă). Cele trei tipuri amintite mai sus aparţin toate unei arii mai 
largi a cunoaşterii: competenţa lingvistică culturală (conform schemei de la pagina 81, din COSERIU 
1988/1992, reprodusă mai sus, la pagina 26, ca Schema 2). Aceasta este, în întregul ei, strict delimitată 
(desigur, ca obiect de studiu), în raport cu competenţa lingvistică psiho-fizică, a cărei cercetare trebuie să fie 
lăsată, în viziune integralistă, în seama altor ştiinţe decât lingvistica. 

102 Vezi, spre exemplu, studiul Sistema, norma y habla, important în special pentru revizuirea conceptului de 
langue şi a raportului său cu parole. De asemenea, în Determinación y entorno se pledează pentru o adevărată 
lingvistică a vorbirii. Multe studii şi volume coşeriene ar mai trebui menţionate aici, dat fiind că, aproape de 
fiecare dată când se expune, indiferent cât de detaliat, concepţia integralistă asupra limbajului, dihotomia 
saussuriană şi discutarea ei constituie unul dintre punctele de reper. 


103 Trebuie menţionat aici faptul cá, în ciuda aparentei privilegieri a limbii în raport cu vorbirea (vezi idealizárile 


în funcţie de care e studiată competenţa unui vorbitor, discutate mai sus, în subcapitolul 2.4.3.), în 
generativism interesul efectiv faţă de studierea limbilor în specificitatea lor, eliberate de toate determinárile 
circumstantiale inerente actelor lingvistice efective, este minim. Toate aceste determinări sunt eliminate nu 
pentru a fi decelate elementele specifice idiomurilor, ci pentru a se asigura un acces cât mai direct înspre 
mecanismele combinatorii pe baza cărora, în viziune generativistă, indivizii vorbitori elaborează propoziţii. 

află conținută integral în vorbire, vorbirea nu e conținută integral în limbă. După opinia 
noastră, trebuie răsturnat cunoscutul postulat al lui Ferdinand de Saussure: în loc să ne situăm 
în terenul limbii, trebuie să ne situăm din primul moment în terenul vorbirii şi să-l considerăm 
drept normă a tuturor celorlalte manifestări ale limbajului (inclusiv a limbii)” (COSERIU 
1988/1992: 74). 

Aria mai restrânsă — şi deci nu exclusiv relevantă pentru lingvistică — a limbii e marcată 
şi de faptul că ea nu cuprinde şi nu fixează întotdeauna elementele noi care apar în vorbire. 
Or, pentru studiul limbajului, un hapax (un element produs o singură dată într-o limbă) e la fel 
de relevant ca o expresie care a fost creată şi ajunge să fie folosită cotidian de către vorbitori. 
Concentrarea asupra a ceea ce e clar şi hiperutilizat de către vorbitorii unui idiom privează 
cercetarea de contribuţia fenomenelor singulare, pierdute în fluxul activităţii lingvistice. 

Dezechilibrul din interiorul dihotomiilor saussuriene J/imbá/vorbire şi sincronie/ 
diacronie este explicat prin „neînţelegerea naturii limbajului ca energeia” (BORCILĂ 1988: 4), 
o idee pentru a cărei sustinere se va trudi mult in integralism. Însă majoritatea teoriilor 
lingvistice au persistat in cáutarea de noi explicatii in cercul aceleiasi viziuni structuraliste ale 
cărei limite (şi avantaje) au fost arătate atât de clar de către Coseriu. 

În concepţia coşeriană asupra limbajului a apărut, foarte devreme, intuiţia importanţei 
planului vorbirii ca un nivel de egală relevanță pentru studierea limbajului cu acelea al 
limbilor şi al text-discursului. Concretizarea efectivă a acestei idei se regăseşte în viziunea 
coşeriană de ansamblu asupra limbajului, în identificarea planurilor de manifestare a acestuia 
(universal, istoric, individual) şi a aspectelor ce marchează formele sale de realizare 
(activitate, competenţă, produs). Până a ajunge însă parte a structurii finale, fiecare plan a fost 
identificat în conformitate cu propriile sale elemente definitorii, includerea lui în această 
structură fiind justificată prin demonstrarea existenţei unor aspecte specifice fiecăruia dintre 


ele. 


3.1.2. Limbaj şi vorbire în integralism 


3.1.2.1. Identitatea vorbire/limbaj. Temeiurile identităţii vorbire/limbaj 


Spaţiu de manifestare exclusiv şi inevitabil al tuturor aspectelor limbajului, vorbirea a 


fost, în general, echivalată cu acesta!?* 


— o operaţiune nu în totalitate greşită, de altfel. Chiar 
dacă această echivalare este, din anumite puncte de vedere, justă, ea nu a fost teoretizată ca 
atare, explicată, adesea nici măcar asumată. Mai exact, echivalarea dintre vorbire şi limbaj a 


fost făcută sau din ignoranță, sau plecându-se de la premisa că ea este de la sine înţeleasă. 


104 Saussure, de exemplu, considera că „materia lingvisticii este constituită în primul rând din toate manifestările 
limbajului uman” (SAUSSURE 1916/1998: 33). Atât doar că limbajul „nu se lasă clasificat în nicio categorie a 
faptelor umane, pentru că nu ştim cum să-i definim unitatea. // Limba, dimpotrivă, este un tot în sine şi un 
principiu de clasificare. De îndată ce îi acordăm primul loc între faptele de limbaj, introducem o ordine 
naturală într-un ansamblu ce nu se pretează la nicio altă clasificare” (SAUSSURE 1916/1998: 36). 

Coşeriu clarifică această relaţie, în aspectele ei pozitive, justificate, ca şi în cele negative, 
regăsite în special in confuziile pe care ea le generează. În Determinación y entorno, se afirmă 
că nu există o lingvistică despre care să se poată spune că nu este lingvistică a vorbirii. Limba 
însăşi, ce altceva este dacă nu un aspect al vorbirii (COSERIU 1955/1967: 285, 287)? 

În acelaşi studiu fundamental, se teoretizează o divizare a conceptului de vorbire. 
Vorbirea în sens larg (identificată cu limbajul) este pusă în opoziţie cu vorbirea în sens strict 
(vorbirea kat’ energeian la nivel universal) (COSERIU 1955/1967: 286-289). Vorbirea ín sens 
larg trebuie înţeleasă ca fiind echivalentă cu limbajul, tocmai în virtutea faptului că ea este 
mediul tuturor manifestărilor lingvistice, dar şi datorită trăsături celei mai importante proprie 
atât ei, cât şi limbajului: manifestarea lor ca activitate, ca energeia: ,,... obiectul lingvisticii 
(„ştiinţa limbajului”) poate fi doar limbajul, în toate aspectele sale. lar limbajul se dá in mod 
concret ca activitate, sau ca vorbire (afirmaţia lui Humboldt conform căreia limbajul nu este 
ergon, ci energeia nu e un paradox sau o metaforă, ci pur şi simplu o consemnare a unei stări 
de fapt)” (CosERIU 1955/1967: 285). 


3.1.2.2. Vorbire vs. limbaj 


Diferentierea in interiorul conceptului vorbire a inceput sá fie fácutá incá in studiul 
Sistema, norma y habla (1952), in care Coseriu afirmă, mai întâi, că termenul „limbaj” se 
identifică, in viziunea sa, cu vorbirea concretă, deci cu activitatea lingvistică. Aceasta 


deoarece aspectul psihic!%5 


implicat în activitatea lingvistică nu e altceva decât limbaj 
„virtual”, memorie stratificată, generalizată şi formalizată de acte lingvistice reale pe de o 
parte, iar pe de altă parte, condiţie şi posibilitate pentru o nouă vorbire concretă. Însă, 
continuă Coseriu, „nu vedem niciun obstacol în folosirea termenului /imbaj ca termen general 
pentru a indica ansamblul de concepte hablar — acervo linguistico — lengua dacă se are 
constant în vedere faptul că e vorba, în ultimă instanţă, de acelaşi fenomen considerat din trei 
puncte de vedere distincte: 1) în realitatea sa concretă; 2) în virtualitatea sa şi ca o condiţie, ca 
Substrat", al vorbirii concrete; 3) ca abstracţie ce se structurează pe baza actelor lingvistice 
concrete; şi faptul că limba poate fi observată în manifestarea ei/se manifestă doar în vorbirea 


concretă” (COSERIU 1952/1967: 92-93). 


105 Aspectul psihic (limbajul virtual) şi aspectul lingvistic (limbajul realizat) sunt componentele principale ale 
schemei limbajului ca activitate creatoare. În aspectul psihic, anterior actului lingvistic concret, Coşeriu 
distinge: 1) cunoaşterea lingvistică [el saber/ el acervo linguistico/ Sprachbesitz] şi 2) impulsul expresiv, 
intuiţia particulară, care cere expresie concretă, materială. Acest din urmă concept e considerat ca fiind nu 
lingvistic, ci psihologic. Mai mult, el nu aparţine psihologiei limbajului, ci psihologiei expresiei în general 
(COSERIU 1952/1967: 91). Intelegem că, în continuare, Coșeriu are în vedere — atunci când defineşte aspectul 
psihic aşa cum l-am prezentat mai sus, în text — partea de cunoaştere lingvistică a aspectului psihic, şi nu 
impulsul psihic. 

Desigur, conceptul hablar care apare în această trihotomie nu mai este echivalent cu 
limbajul în totalitatea sa; e vorba de înţelesul „strict” al vorbirii, delimitat, în Sistema, norma 
y habla, în raport cu o înţelegere nouă a conceptului traditional de limbă!%. 

„Dacă identificám actul de a vorbi [e/ hablar] cu vorbirea [e/ habla] (Rede), tot limbajul 
considerat ca activitate concretă este vorbire [habla]; dar, în sens restrictiv, putem numi fapte 
de vorbire [hachos de habla] ceea ce se eliminá prin abstractizarea care se produce în trecerea 
de la actele lingvistice concrete la norma individuală...” (COSERIU 1952/1967: 97). În timp ce 
„vorbirea în sens strict” e marcată prin elemente specifice, vorbirea ca echivalentă cu limbajul 
în general nu poate fi marcată decât de specificări foarte largi, ca de exemplu excluderea 
aspectului pur fizic-fiziologic (COSERIU 1952/1967: 90). Pe lângă o nouă demarcaţie între cele 
două sensuri ale conceptului de vorbire, înţelegem, din fragmentul citat mai sus, diferenţa 
constitutivă, „ontologică”, dintre acestea. Astfel, vorbirea în sens strict se defineşte ca un 
nivel în raport cu altele, în interiorul limbajului, iar vorbirea/limbaj ca domeniul-cadru însuşi, 


nesupus categorizării, dar întotdeauna punctul de plecare al oricărei categorizări. 


3.1.2.3. Logica limbajului şi logica vorbirii 


Titlul acestui subcapitol îl parafrazeazá pe acela al unui important studiu coserian, 
Logica del lenguaje y logica de la gramatica. De la această lucrare, ca şi de la Logicismo y 
antilogicismo en la gramatica, se poate porni în încercarea de a clarifica natura logicii 
limbajului din punct de vedere integralist. Relevanta prezentei discuţii pentru subiectul 
abordat aici vine din clarificarea mai nuanţată a diferentierii dintre cele două acceptiuni ale 
conceptului de vorbire şi, mai mult, din faptul că vorbirea în sens strict capătă, aici, o nouă 
confirmare ca nivel separat al limbajului. 

Coseriu a încercat, în studiile menţionate mai sus, ca şi în alte scrieri ale sale, să 
identifice şi să corecteze erorile logicismului, dar, în acelaşi timp, si pe cele ale 


antilogicismului!?", 


1% În acest studiu coserian, în raport cu conceptul de vorbire, sunt prezentate şi cele de normă si sistem. Astfel, 
actele lingvistice sunt considerate acte de creaţie inedită, corespunzând intuiţiilor inedite ale vorbitorilor însă, 
în acelaşi timp, ele nu sunt invenţii ex novo, ci se structurează pe modele precedente, pe care noile acte le 
conţin, dar le şi depăşesc. Actele lingvistice sunt create într-o anumită limbă, realizând la modul concret 
modele şi structuri ale limbii respective. Într-un prim grad de formalizare, aceste structuri sunt normale şi 
tradiţionale în cadrul unei comunităţi, constituind aşa-numita normă. Într-un plan de abstracţie mai înalt însă 
se desprind din aceste structuri o serie de elemente esenţiale: opozitiile funcţionale, ceea ce Coşeriu numeşte 
sistem. Cele două concepte, norma şi sistemul, iau locul, în concepţia integralistă, celui de limbă, fiind însă 
considerate în continuare, în spiritul aceleiaşi concepţii, forme ce se manifestă în vorbirea însăşi. Ele nu sunt 
decât abstractiunile succesive care relationeazá vorbirea concretă, actele lingvistice concrete, cu modelele lor, 
cu o vorbire anterioară, constituită în sistem de isoglose (COSERIU 1952/1967: 94-95). 


107Originalitatea lui Coseriu vine din faptul că el „vede în logicism si în antilogicism două manifestări ale 
aceleiaşi probleme. Soluţia stă nu în a lua partea uneia dintre cele două poziţii, ci în a semnala irationalitatea 
însăşi a modului de abordare” (VILARNOVO-CAAMARO 1993: 188). 

O primă problemă pe care el o semnalează este o presupusă eroare, atribuită de către F. 
Mauthner lui Aristotel, şi anume ideea că filosoful grec ar fi stabilit categoriile logicii sale în 
acord cu limba pe care o vorbea şi că, dacă el ar fi vorbit chineza sau limba dakota, logica şi 
categoriile sale ar fi fost altele. Însă Aristotel, afirmă Coşeriu, nu a făcut decât să stabilească 
cu claritate „prioritatea limbajului în raport cu gândirea logică, indicând că limbajul ca atare 
este pur şi simplu /ogos semantikos: expresie semnificativă, care nu are adevăr sau falsitate, 
deoarece acestea se dau numai în afirmaţie sau negatie, în logos apofantikos" (COSERIU 
1957/2004: 239). Confruntând cele două interpretări (a lui Mauthner şi a lui Coşeriu) cu 
„sursa”, descoperim categoriile lui Aristotel (substanţa, mărimea, felul de a fi, ceva relativ, 
locul unde, momentul când, poziţie, posesiune, acţiune, înrâurire) (ARISTOTEL CAT.: 8) ca 
fiind definite la nivel universal, fără nicio legătură directă cu sau dependenţă de limba greacă. 
În ceea ce priveşte prioritatea limbajului în raport cu gândirea logică, ideea se regăseşte ca 
atare, aproape în aceleaşi cuvinte, la Aristotel: „Fiecare însă dintre cele spuse [prin categoriile 
menţionate anterior], în sine, nu se rosteşte prin nicio afirmare, aceasta producându-se în 
schimb prin împletirea lor unele cu altele. Căci orice afirmare se dovedeşte a fi sau adevărată 
sau falsă, pe când nimic din cele spuse fără vreo legătură nu e nici adevărat, nici fals, ca de 
pildă: om, alb, aleargă, învinge” (ARISTOTEL CAT.: 8). 

Mauthner pare a face o confuzie între finalitatea ce aparţine esenței obiectului, activităţii 
lingvistice în sine, care este o finalitate semnificativă, pe de o parte, şi o finalitate accesorie, 
proprie unui anumit act de vorbire, pe de altă parte. Această din urmă finalitate nu aparţine 
esenței obiectului ,limbaj", ci se identifică cu scopul subiectului lingvistic într-un act 
determinat şi poate fi logic, dar şi estetic sau practic. Limbajul ca atare nu e logic, ci anterior 
logicului (COSERIU 1957/2004: 239). 

Putem înţelege mai clar natura logicii limbajului din Logica del lenguaje y logica de la 
gramatica, unde Coseriu stabileşte patru tipuri de logică, două aparţinând obiectului de studiu 
şi două ştiinţelor corespunzătoare. Astfel, LOGICAla este „ansamblul de principii si 
modalităţi formale ale gândirii, şi anume: ale oricărui tip de gândire”. Aceasta este logica în 
general. LOGICA 1b este „ansamblul de principii şi modalităţi formale ale gândirii rationale 
sau „obiectuale”, care, adică, se referă la „realitatea” considerată în obiectivitatea sa” 
(COSERIU 1976/1978: 16). LOGICA2a şi LOGICA2b sunt ştiinţele care le corespund acestora. 
În acelaşi text se precizează: „Considerat ca gândire lingvistică, limbajul are propria sa logică 
intrinsecă, aceasta coincizánd cu logica generală (LOGICA la) a întregii gândiri exprimate; iar 
LOGICA2, care studiază (sau trebuie să studieze) această LOGICĂI, e pur şi simplu ştiinţa 
limbajului, adică lingvistica. În schimb, limbajul este indeterminat în raport cu LOGICAb 
(logica apofantică) deoarece, considerat în esenţa sa universală, nu este „logos apofantikos”, 


DE 


logos pur şi simplu semantic, limbajul e rationalmente anterior distinctiei înseşi între adevărat 

şi fals, şi deci şi distinctiei între logos «apofantic», «pragmatic» (sau «practic») şi «poetic»” 
(COSERIU 1976/1978: 18).!% 

Antonio Vilarnovo Caamaño, în volumul sáu Logica y lenguaje en Eugenio Coseriu, 
subliniază ca trăsătură definitorie a limbajului, aşa cum este acesta înţeles de către lingvistul 
român, prioritatea semanticului faţă de logic, o prioritate nu atât temporală, cât ontologicá!”. 

Discutarea aspectului logicitátii este nuanţată de către Coşeriu într-un studiu ulterior, 
Logica del lenguaje y logica de la gramătica, în perspectiva raportării acestei problematici la 
fiecare dintre cele trei planuri ale limbajului: ,,... vorbirea este determinată în raport cu 
„logica generală” (LOGICA la) şi indeterminată în raport cu logica apofanticá; limba este 
indeterminată din ambele puncte de vedere; iar discursul este determinat în relaţie cu logica 
generală şi poate fi, de asemenea, determinat din punct de vedere apofantic” (COSERIU 
1976/1978: 20). Se poate identifica aici încă o diferenţă esenţială între cele două acceptii ale 
vorbirii. Ca echivalentă a limbajului în esenţa lui, vorbirea e anterioară distinctiei logic/ilogic 
(LOGICA 1b); ca plan separat al limbajului, ea e indeterminatá în raport cu LOGICA1b''”. 
Deci, când ne referim la planul vorbirii, ca şi la celelalte ale limbajului, apare problema 
logicităţii, fiecare plan fiind raportat la ea. Descoperim iarăşi aici o diferenţă de nivel 
„ontologic” între cele două înţelesuri ale vorbirii: vorbirea ca limbaj în general are o logică 
interioară pe care ea însăşi o instituie (LOGICA la), în timp ce vorbirea ca plan al limbajului e 
determinată în raport cu această logică, îi corespunde, deci. Chiar dacă, aparent, cele două 
variante ale vorbirii răspund aceluiaşi tip de logică, diferenţa e că limbajul instituie această 
logică, iar vorbirea ca nivel al limbajului i se supune. 

Limbile particulare sunt nedeterminate din punct de vedere logic, în primul rând pentru 
că ele nu sunt nici vorbire, nici discurs: „ca pură virtualitate, o limbă nu e gândire lingvistică 
în act, ci produs istoric si, în acelaşi timp, instrument al gândirii lingvistice” (COSERIU 
1976/1978: 23).!!! 


108Chiar fără intrebuintarea întotdeauna a aceloraşi termeni pe care îi găsim în articolul din 1976, istoria 
discutării relaţiei între limbaj şi logică este una îndelungată în scrierile lui Eugeniu Coşeriu. Ea se regăseşte 
chiar în studiul Determinacion y entorno: „Limba „perfectă din punct de vedere logic” este un nonsens 
teoretic (căci logică sau ilogică poate fi numai o expresie concretă, nu limba abstractă) şi ar fi cu totul inutilă, 
căci ar servi numai pentru a re-gândi ceea ce s-a gândit deja, nu pentru a „surprinde” în gândire (ceea ce 
înseamnă crearea de noi semnificate)" (CosERIU 1955/1967: 322). 

102 Limbajul este esențialmente semnificat, conţinut semnificativ, astfel încât determinarea ,logicá” e în mod 

necesar semantică, dar niciodată invers. Cu aceasta nu se neagă posibilitatea „logică” — referirea la lucruri, la 

judecata de adevăr sau falsitate, ci se specifică tocmai modul în care aceasta se dă” (VILARNOVO-CAAMANO 


1993: 22). 


„«... vorbirea in general» e nedeterminată din punctul de vedere al logicii apofantice, dat fiind că, considerată 
independent de principium individuationis al discursurilor particulare, ea nu este nici adevărată, nici falsă” 
(COSERIU 1976/1978: 23). 


"În ce priveşte discuţia referitoare la logicitatea limbilor particulare, Coşeriu afirmă că ne putem întreba doar „a 
posteriori” — adică după simpla constatare a structurilor funcţionale — dacă acestea sunt construite în mod 
logic: dacă şi în ce măsură ele sunt construite în mod analog limbajelor logice. El semnalează, de asemenea, 
abordări totalmente greşite în lingvistica timpului, încercări de a demonstra, prin intermediul analizei, această 
analogie, prin exemple stranii precum Every man is a man [Orice om e om], exemple cărora li se atribuie, ca 
semnificat lingvistic, un anumit conţinut logic. Nu e surprinzător că analizele confirmă ipoteza de la care s-a 


110 

Un argument ce justifică discutarea chestiunii logicitátii la acest moment din prezenta 
lucrare vine din implicarea aspectului logicitátii în configurarea regulilor generale ale gândirii 
(cunoaşterea principiilor gândirii) — ca unul dintre componentele de bază ale competenţei 
elocufionale (alături de cunoaşterea lucrurilor). 

Competența elocutionalá corespunde, în integralism, nivelului vorbirii în general!!?. 
Vorbitorul deţine şi implică, în actele sale de vorbire, o „logică” (LOGICA Ia) potrivit căreia 
el exprimă şi percepe afirmaţiile, recunoscându-le ca fiind coerente sau nu şi le interpretează 
(sau cel puţin încearcă să le interpreteze) atunci când, la prima vedere, ele par incoerente. 
Recunoaşterea coerentei/incoerentei actelor de vorbire se face în baza celor două componente 
ale competenţei elocutionale: cunoaşterea principiilor gândirii şi cunoaşterea generală a 
lucrurilor. La acest moment, ne interesează doar prima dintre ele, ca fiind determinată de 
logica proprie limbajului, LOGICA la. 

„Vorbirea în general, adică activitatea de vorbire considerată în plan universal şi 
independent de o limbă sau alta, se realizează în mod normal în acord cu o tehnică universală 
care se poate numi „cunoaştere elocutionalá”. Această tehnică implică o serie de norme de 
conformitate a expresiei cu anumite norme logice de ,,coerentá” — in particular, norme de 
secventialitate apropriată, de non-contradictie şi de non-tautologie — care, în principiu, (adică 
cu excepția suspendării „istorice” sau intentionale), sunt valide pentru toate discursurile într-o 
anumită limbă” (CosERIU 1976/1978: 20). 

Trásátura esenţială a cunoaşterii principiilor gândirii este, poate, normalitatea pe care 
ele o presupun. O vorbire care e congruentă cu aceste principii nu atrage atenţia, este normală 
şi este ceea ce e de aşteptat (COSERIU 1988/1992: 107). „Deviaţiile” care pot căpăta sens prin 
raportare la această cunoaştere sunt exemplificate de către Coseriu. Propozitii precum: „Cele 
cinci continente sunt patru: Europa, Africa şi Asia.” pot avea explicaţii de genul: numai patru 
continente merită acest titlu şi numai trei sunt considerate cu adevărat importante; sau 
America nu aparţine acestei planete etc. (CosERIU 1988/1992: 112), explicaţii la care ne 
gândim dat fiind că acordăm încrederea noastră persoanei care vorbeşte, că nu o bănuim de la 
început de faptul cá ar emite absurditáti. Doar dacă nicio interpretare nu poate fi găsită, 
vorbitorului i se retrage încrederea acordată. 

Există şi o altă trăsătură care confirmă vorbirea ca plan universal al limbajului: pe lângă 
faptul cá (in)validăm orice act de vorbire perceput în funcţie de cunoaşterea elocuţională, 
atribuim respectiva cunoaştere — desigur, in mod implicit, nonreflexiv — şi celorlalți 
participanţi la vorbire. Astfel, de fiecare dată când spunem ceva — chiar şi atunci când, cu 


toată aparenţa unui act de vorbire normal, transmitem o ironie, un joc de cuvinte, parafrazarea 


pornit: în realitate, aceste analize au găsit în limbi ceea ce s-a pus iniţial acolo, rezultatele fiind implicate prin 
maniera însăşi de a pune problema, fiind vorba, de fapt, de operaţiuni pur tautologice (CosERIU 1976/1978: 
24). 

112 Competența lingvistică generală (competenţa elocutionalá) este „o competenţă nu într-o limbă particulară, ci 
una care transcende limbile particulare si care se referă la vorbirea ca atare” (CosERIU 1988/1992: 106—107). 

cuvintelor cuiva — ne bazăm pe faptul că interlocutorul nostru va pricepe, sau măcar va 
încerca să priceapă, înţelesul explicit ori abscons al actului nostru de vorbire, în baza acestor 
principii. În interpretare se aplică, deci, principiul încrederii. Numai în cazul unui eşec total în 
atribuirea de sens [in accepțiunea non-tehnică a termenului], se retrage încrederea acordată 
vorbitorului (COŞERIU 1988/1992: 113). 

Un alt exemplu ce confirmă situarea vorbirii la nivelul universal al limbajului ar putea fi 
acela al unei persoane care vorbeşte o limbă pe care noi nu o înţelegem. Când acea persoană 
ne vorbeşte, chiar dacă noi nu înţelegem absolut nimic, presupunem, oricum, că ea vrea să 
transmită ceva coerent, în acord cu principiile pe care le avem comune, ale limbajului, ale 
gândirii. De aceea, încercăm, de exemplu, să comunicăm într-o altă limbă, cunoscută 
amândurora. Vom subintelege, deci, în spatele ambelor discursuri, în limbi diferite, aceleaşi 
principii ale gândirii şi, în ciuda neintelegerii primului, nu vom concedia interlocutorul, ci, in 
virtutea principiilor competenţei elocutive, vom încerca să „facem sens”, să interpretăm ceea 
ce el spune. Chiar dacă nu există o cunoaştere idiomatică comună care să ne permită sá 
comunicăm clar şi explicit, putem recurge la elemente care transgresează cunoaşterea 
idiomaticá, făcând apel la principiile generale ale limbajului. Vom ajunge astfel, poate, la 
acele fapte de vorbire despre care Coşeriu spunea că sunt eliminate prin abstractizare în 
trecerea de la actele lingvistice concrete la norma individuală (v. supra, subcapitolul 3.1.2.2. 


Vorbire vs. limbaj). 


3.1.3. Limbaj şi vorbire în generativism 


Acest subcapitol priveşte aceeaşi — sau o altă posibilă — corespondenţă între conceptele 
de limbaj şi vorbire, analizată mai sus, de data aceasta din punct de vedere generativist. În 
primul rând, ne putem întreba dacă există o dublă valență a conceptului de vorbire, dacă 
putem echivala, şi din perspectivă generativistă, vorbirea în sens larg cu limbajul. Răspunsul e 
categoric negativ, dintr-o serie de motive asupra cărora nu se va insista prea mult aici, ele 
fiind doar enumerate sumar: 1) coordonatele conceptului de /imbaj sunt cu totul diferite in 
generativism față de integralism: componenta biologică, aceea care face posibilă 
achiziționarea limbajului, nu este lăsată la o parte, ci, dimpotrivă, privilegiată; 2) dacă în 
integralism limbajul este structurat în trei niveluri (vorbire în general, limbă particulară şi 
discurs), în generativism, el conţine starea iniţială So, comună speciei, de natură biologică, şi 
starea relativ stabilă Ss, dată de faptul că individul a internalizat o limbă particulară, deţinând 
acum ceea ce se cheamă /-language; 3) esenţa limbajului nu e determinată de caracteristica sa 
de activitate lingvistică, ci de starea So; 4) deci vorbirea, caracterizată în principal tot ca 
activitate, nu doar că nu se identifică cu limbajul, ci este considerată un simplu element 


accesoriu al acestuia. 


129 


Nu regăsim în generativism nici vorbirea în sens strict ca palier al limbajului sau ca 
domeniu de investigaţie lingvistică. În locul unde, în integralism, este plasată vorbirea, nu e 
nimic, doar spațiu vid traversat de linia ce conectează doi poli. Primul dintre ei este 
reprezentat de „universaliile lingvistice care, pe de o parte, nu vor fi falsificate de diversitatea 
actuală a limbilor şi, pe de altă parte, vor fi suficient de relevante şi de explicite pentru a da 
seama de rapiditatea şi uniformitatea învăţării limbilor” (CHOMSKY 1965: 28). Descoperirea 
acestor universalii va deveni, în etape ulterioare, punctul de interes central al teoriei: 
„gramatica generativă se preocupă de acele aspecte ale formei şi intelesului care sunt 
determinate de către „facultatea limbajului”, înţeleasă ca un component particular al minţii 
umane” (CHOMSKY 1986: 3). 

Acestui obiectiv clar al generativismului îi corespunde, la nivelul practic al cercetării, 
domeniul limbilor particulare, al idiomurilor (al doilea pol al relaţiei de mai sus). Noţiunea 
comună de limbă este transformată însă într-una ştiinţifică prin eliminarea dimensiunilor 
socio-politicá!!* şi normativ-teleologicá!!^. Conceptul ştiinţific de limbă astfel obţinut a fost 
utilizat de către Leonard Bloomfield şi definit mai exact ca „totalitatea enuntárilor care pot fi 
produse într-o comunitate de vorbitori”, considerată omogenă. Chomsky afirmă însă că o 
comunitate de vorbitori în sens bloomfieldian nu există în realitate, deoarece fiecare vorbitor 
şi-a achiziționat limba prin interacțiuni sociale complexe, cu oameni diferiţi în modurile lor de 
a vorbi si a interpreta ceea ce aud (CHOMSKY 1986: 16). Apoi, în prelungirea idealizărilor 
asumate în volumul Aspects of the Theory of Language, Chomsky precizează propriul sáu 
„obiect de studiu”: „cazul unei persoane supuse unei experienţe uniforme, într-o comunitate 
de vorbitori ideală bloomfieldiană, fără diversitate dialectală şi fără variație între vorbitori” 
(CHOMSKY 1986: 17). 

Lingvistul american se îndepărtează, prin această corecție — cel puţin în aparenţă — de 
conceptul abstract al lui Bloomfield. Postularea unui vorbitor ideal este, totuşi, un pas înainte. 
Chiar ideal fiind, el dispune de o oarecare prezumptie de individualitate, originalitate şi, deci, 
unicitate. Cu toate că, inițial, Chomsky afirmă clar că o comunitate de vorbitori precum cea 
postulată de Bloomfield nu există, el îşi selectează vorbitorul-obiect de studiu dintr-o astfel de 
comunitate, pe care o idealizează chiar mai mult decât făcuse Bloomfield, prin adoptarea unei 
premise „mai subtilă, caracteristică teoriei: limba ipoteticei comunităţi de vorbitori, pe lângă 
faptul de a fi uniformă, este considerată a fi „pură” instantiere a gramaticii universale" 


(CHOMSKY 1986: 17). Prin această precizare, Chomsky exclude din sfera sa de interes, de 


113 Dimensiunea socio-politică a unei limbi se referă la coordonatele sociale si politice care influenţează 
delimitarea unui idiom, de exemplu, la faptul că sunt considerate dialecte ale limbii chineze idiomuri la fel de 
diferite între ele precum unele limbi romanice. Un alt exemplu este acela al germanei şi olandezei care sunt 
considerate limbi diferite, deşi unele dialecte ale germanei sunt foarte apropiate de olandeză şi nu sunt 
reciproc inteligibile cu unele dialecte a ceea ce se cheamă „germană” (CHOMSKY 1986: 15). 


114 Dimensiunea normativ-teleologicá a unei limbi se referă la stadiile incomplete pe care un copil sau un străin 
le parcurg atunci când învaţă o limbă. Aceste stadii sunt considerate ca nerelevante pentru caracterizarea unui 
idiom (CHOMSKY 1986: 16). 

pildă, o comunitate uniformă de vorbitori, fiecare dintre aceştia vorbind un amestec de rusă şi 
franceză (de exemplu, o versiune idealizată a aristocrației ruseşti din secolul XIX)!!”. 
Chomsky declară chiar că „o gramatică generativă nu este un model pentru un vorbitor sau un 
ascultător. Ea încearcă să caracterizeze, în termenii cei mai neutri cu putință, cunoaşterea 
limbii care furnizează baza pentru uzul efectiv al limbii de către vorbitor-ascultător” 
(CHOMSKY 1965: 9). 

Sá nu uităm însă, aşa cum Coşeriu nu o făcea niciodată, cá noţiunile şi conceptele 
trebuie să facă sens în interiorul unei teorii (a limbajului), să fie coerente unele cu altele. 
Conceptul idealizat de limbă corespunde perfect, ca obiect de studiu, premiselor generativiste, 
de aceea criticarea lui dintr-o altă perspectivă trebuie să fie susținută de o viziune de 
ansamblu, coerentă, asupra limbajului în general. 

Suprimarea aspectelor specifice actului de vorbire, deci a vorbirii în general, din 
cercetare, este justificată prin definirea generativismului ca „teorie a competenţei lingvistice” 
(CHOMSKY 1965: 3), încă din fazele de început ale sale. Referindu-se la modul în care 
cunoaşterea limbii este utilizată efectiv de către vorbitori, Chomsky recunoaşte că a acordat, 
până la acel moment, puţină atenţie acestui aspect. O oarecare deschidere către domeniul 
performanţei se găseşte în volumul Aspects of the Theory of Syntax [Aspecte ale teoriei 
sintaxei], prin subcapitolul Cátre o teorie a performanţei, în care se face diferenţierea între 
noţiunile de acceptabilitate şi gramaticalitate. Prima dintre acestea se referă la enuntárile care 
sunt perfect naturale şi imediat comprehensibile, fără necesitatea unei analize pe hârtie, 
nefiind, în niciun fel, bizare. Acceptabilitatea s-ar găsi, deci, în grade diferite, în propoziţii şi 
ar aparține studiului performanţei. Unul dintre numeroşii factori care interacționează pentru a 
determina acceptabilitatea este gramaticalitatea, proprie studiului competenţei (CHOMSKY 
1965: 10-11).11€ 

Descoperim, iată, la Chomsky, o discuţie care priveşte momentul actualizări, planul 


care, în integralism, este al vorbirii, si îi acordăm, de aceea, mai multă atenţie. Exemplele!!! 


x» 


115 Motivul excluderii vine din faptul că limba unei astfel de comunităţi nu ar fi „pură” în sensul relevant pentru 
teorie, deoarece nu ar reprezenta un singur set de selecţii între opţiunile permise de gramatica universală, ci ar 
include selecţii contradictorii pentru unele dintre aceste opţiuni (CHOMSKY 1986: 17). Desigur, trebuie 
menţionat, chiar dacă nu insistăm aici, că limba, aşa cum îşi propune Chomsky să o studieze, corespunde 
conceptului coşerian de limbă funcţională (Vezi, de ex., COSERIU 1988/1992: 53). 


116 Caracterizarea performanţei prin acceptabilitate este abordată si de către Coseriu, care prezintă aceste 
concepte prin raportare la cele de competență, respectiv gramaticalitate. El extinde discutarea lor spre 
problema achiziţiei şi formării capacității lingvistice, care se relationeazá în primul rând cu performanţa, 
deoarece prin performanţă ajunge copilul să înveţe limba. Se pune apoi întrebarea cum elimină copilul 
negramaticalul, având în vedere multitudinea de propoziţii greşite pe care el le-a auzit, dar şi cum selectează 
regulile limbii şi când trece la formarea de propoziţii complet noi, ajungând, în doar câţiva ani, să 
stăpânească sistemul de reguli ale unei limbi (COSERIU 1968: 18-21). O rezolvare a chestiunii acceptabilitátii 
este posibilă prin utilizarea conceptului coşerian de normă (v. discuţia ulterioară). Pentru o tratare a 
conceptelor de gramaticalitate şi acceptabilitate, vezi şi VÍLCU D 2011. 


117 Un exemplu privitor la propoziţiile incluse este: Der Mann, der den Studenten sah, der die Strasse 
überquerte, ist mein Freund. [Omul pe care studentul l-a vázut cá a traversat strada este prietenul meu.] 
(CHOMSKY 1965: 10). In ceea ce priveste ordinea cuvintelor, se foloseste propozitia Die Mutter sieht die 

date de către lingvistul american (propoziţii incluse [incrustaciones], construcții cu multe 
ramificații de acelaşi tip, precum seriile de propoziţii relative, sau ordinea cuvintelor in 
propoziţie) sunt corecte din punct de vedere gramatical, dar prezintă grade diferite de 
acceptabilitate, în funcţie de frecvenţa cu care aceste tipuri de combinaţii sunt efectiv utilizate 
de către vorbitori. Gramaticalitatea este, deci, o condiţie a acceptabilitátii. O propoziţie poate 
să fie corectă din punct de vedere gramatical, însă va fi considerată acceptabilă în măsura în 
care este folosită efectiv de către vorbitori. Pentru a ne conforma situaţiilor ilustrate de către 
Chomsky, să alegem exemple din limba română, în interiorul cărora ne va interesa ordinea 
cuvintelor: 

(1) Am văzut o casă mare la marginea drumului. 

(2) Am văzut o mare casă la marginea drumului. 

Din punctul de vedere al limbii române, ambele propoziţii sunt corecte; gramatical 
vorbind, ordinea cuvintelor poate să fie (în marea majoritate a cazurilor, ca şi in cel de faţă) 
substantiv — adjectiv sau adjectiv — substantiv. Gradul de acceptabilitate al primei propoziții 
este însă mult mai ridicat decât cel al propoziției secunde. Chomsky ar spune cá acest lucru se 
întâmplă pentru că „aşa se spune”, deci această alegere, şi implicit gradul de acceptabilitate al 
propoziției, sunt determinate de reguli ale vorbirii, de normă, mai exact; cu alte cuvinte, 
gramaticalitatea se verifică la nivelul limbii, iar acceptabilitatea în momentul actualizării, la 
nivelul vorbirii (în termeni generativişti, al performanţei). 

Din perspectivă integralistă, lucrurile se văd, însă, cu totul altfel: gramaticalitatea şi 
acceptabilitatea sunt, de fapt, două planuri/niveluri ale competenţei idiomatice (COSERIU 
1988/1992: 67). Aceasta deoarece combinaţiile pe care Chomsky le aduce ca exemple pentru 
acceptabilitate în planul actualizării [ca şi exemplele în limba română de mai sus] sunt, de 
fapt, combinaţii reglate la nivelul particular al limbii, nicidecum la acela al vorbirii. Ordinea 
cuvintelor este dictată, în cea mai mare parte, de reguli ale gramaticii şi se verifică în limba 
română, prin regulile ei, sau în orice altă limbă, prin regulile aferente respectivului idiom. 
Ordinea substantiv — adjectiv este specifică gramaticii limbii române, nu ţine de alegerea 
vorbitorului, ci îi este oarecum impusă acestuia. Desigur, el poate opta pentru situarea 
adjectivului în fata substantivului; de obicei însă această variantă apare atunci când se 
urmăreşte o exprimare emfatică sau poetică. Deci, cele două propoziţii de mai sus sunt corecte 


din punct de vedere gramatical, adică în virtutea sistemului!1$ limbii române, dar gradul lor de 


Tochter. [Mama o vede pe fiică.] pentru a demonstra că o serie de forme identice ale cuvintelor, de pildă un 
substantiv feminin în Nominativ şi unul în Acuzativ, vor fi interpretate astfel încât prima construcţie, care 
poate fi un Nominativ sau un Acuzativ este un Nominativ, iar a doua este un Acuzativ. În propoziţia 
respectivă nu se presupune că fiica o vede pe mamă, ci invers. Se precizează, de asemenea, că ordinea subiect 
— obiect, cea normală, este respectată aici, în vreme ce o ordine inversă ar avea funcţie stilistică. Există, deci, 
în concepţia lui Chomsky, norme de actualizare care reglează înţelegerea propozitiilor în funcţie de ordinea 
cuvintelor ce le compun. 


118 „Sistemul este ceea ce e posibil într-o limbă în baza distinctiilor pe care această limbă le face si în baza 
procedurilor utilizate pentru a exprima [que tiene para expresar] respectivele distincții. Sistemul este, deci, 
ceea ce e posibil în baza regulilor unei limbi. [...] Norma este, din contră, ceea ce se realizează şi s-a realizat 

acceptabilitate este determinat prin raportare la normă, aceasta reprezentând frecvenţa cu care 
o anumită construcţie se foloseşte în vorbire. Mai exact, afirmă Coşeriu, spunem despre o 
construcţie că este corectă în limba germană, aceasta însemnând „corect în vorbirea germană 
prin raportare la limba germană. [...] Atât regulile, cát şi normele, aparțin competenţei, 
cunoaşterii lingvistice, care este o cunoaştere intuitivă” (COSERIU 1988/1992: 67). 

Distincția chomskyaná gramatical vs. acceptabil a determinat aici o discuţie nu doar 
apropiată de problema actualizări, la modul teoretic, ci şi aplicată, concret, în cazul 
exemplelor analizate de către Chomsky şi revăzute de către Coşeriu. Pe lângă faptul că 
propoziţiile puse în discuţie au primit, prin analiza coşeriană, o interpretare adecvată, 
avantajul acestei discuţii este acela de a dovedi, la nivel practic, eficacitatea teoriei 
integraliste. Dincolo de a oferi un cadru teoretic complex pentru o cercetare a limbajului cât 
se poate de plauzibilă, integralismul îşi demonstrează acum aplicabilitatea practică în 
rezolvarea unor probleme concrete. Mai exact, aspectul care ne interesează în mod special aici 
este posibilitatea clară de a delimita, cu mijloace exacte şi concepte adecvate, între planul 
limbilor particulare şi cel al vorbirii sau, într-o aproximare chomskyană, între competenţă şi 
performanţă. Deci, chiar dacă Chomsky îşi propusese să deschidă calea şi către analiza 
performanţei, la acest moment se poate spune că el nu a reuşit să aşeze o graniţă între cele 
două aspecte ale limbajului. Desigur, o frontieră clară între planul limbii şi cel al vorbirii este 
greu de stabilit (iar rostul ei ar fi doar unul metodologic), iar Chomsky pare a abandona, pe 
parcurs, această ambiţie, ocupându-se cu statornicie de planul competenţei; din contră, în 
integralism, limitele dintre cele trei planuri stabilite de către Coşeriu sunt permanent 
demonstrate, restatuate şi exemplificate (evident, la nivelul teoriei lingvistice, în realitatea 
vorbirii şi a limbilor nicio diferențiere de acest gen nefiind revelată şi, în majoritatea 
cazurilor, nici relevantă). 

Un avantaj clar şi, în acelaşi timp, un principiu al integralismului se leagă de 
vorbitorilor plecând de la vorbire. Astfel, în cazul unui act de vorbire inedit, ceea ce 
vorbitorul creează pare a fi, initial, o deviatie. La o privire mai atentă însă, observăm cá 
vorbitorul a respectat regulile limbii sale. Coşeriu dă un exemplu din limba germană: die zue 
Tiir. Deşi la prima vedere acest exemplu pare incorect, deoarece în limba germană nu se pot 
deriva adjective direct din prepozitii, este vorba, de fapt, de utilizarea unei prepozitii care 
poate, ca prefix verbal, să stea în locul unui participiu, ceea ce în germană corespunde unei 
reguli generale. Noua creaţie se bazează, deci, pe aplicarea unei reguli deja existente, căreia i 
se dá o interpretare inedită (COSERIU 1988/1992: 237—238). 

Cum se poate demonstra, pornind de la acest exemplu, relația — şi în acelaşi timp 


diferenţa — dintre planul limbii şi cel al vorbirii? Pe lângă schemele coseriene deosebit de 


1988/1992: 68). 

utile, în care volumul Competența lingvistică abundă, am imaginat una care ar putea ilustra 


acest raport: 


sistem — vorbire — (normă) 


Schema 6 


Traseul posibil al unui fapt de limbă nou creat 


Schema de mai sus ar putea reda traseul unui fapt nou de limbă astfel: 1) atunci când un 
vorbitor creează ceva, el utilizează — desigur, inconştient — regulile sistemului limbii sale; 2) 
vorbitorul creează un fapt nou de limbă şi utilizează regulile sistemului în cadrul vorbirii, clar 
şi inevitabil, în cadrul unui act de vorbire; 3) faptul nou creat va fi preluat în normă de către 
ceilalţi vorbitori. Parantezele prezente în jurul ultimului termen al schemei sugerează că este 
posibil ca noua expresie să nu fie adoptată în utilizare; în acest caz, ea va rămâne la nivelul 
actului de vorbire, ca folosire a regulilor sistemului, făcând, probabil, sens, pentru ceilalți 
vorbitori, dar fără a deveni un fapt care să materializeze una dintre valenţele sistemului. 
Diferenţa dintre planul limbilor particulare şi cel al vorbirii este clară, în parcursul 
schematizat mai sus, în primul rând prin faptul că, nevalorificată în actul de vorbire, valența 
din sistem ar rămâne în continuare izolată la acel nivel, deoarece sistemul doar o conţine, el 
nu o poate actualiza şi introduce în uz. Sistemul nu este productiv în sine. Norma va prelua, 
dacă e cazul, faptul nou creat, canonizându-l la nivelul uzului, reducând cu o valență diferenţa 
dintre ceea ce este posibil şi ceea ce e realizat în limbă. 

În linia aceleiași diferenţe dintre planul vorbirii şi cel al limbilor particulare, s-ar putea 
situa două atitudini ale vorbitorului la cele două nivele menționate: vorbitorul corectează la 
nivelul normei şi creează la nivelul vorbirii, pornind de la sistem. Exemplificând: atunci când 
cineva care tocmai învaţă limba română face pluralul „şerveţei” în loc de „şerveţele”, îl vom 
corecta în virtutea normei limbii române. Deşi sistemul îi pune la dispoziție şi pluralul 
masculin în -i, şi, intuitiv, vorbitorul stie deja acest lucru, norma limbii române a consacrat 
pluralul neutru ,servetele", şi pe acesta va trebui noul vorbitor de română să-l înveţe. Pe de 
altă parte, actul de vorbire spontan, rezultat al intenţiei de comunicare, impulsionează 
vorbitorul să producă acte de creaţie pe care cu siguranţă acesta nu le conştientizează reflexiv 


şi în care se materializează o valență a sistemului limbii!?. Am auzit, spre exemplu, în limba 


119 Indiferent dacă este vorba de un act de creaţie (constientizat sau nu de către vorbitor) sau de un act de vorbire 
întemeiat pe semnificate clasice, consacrate, intentionalitatea este prezentă de ambele părţi ale actului 
lingvistic. Coseriu vorbeşte astfel de o „dublă intentionalitate”, şi anume „o intentionalitate productivă 
deschisă la cel care produce semne” şi „o intentionalitate „ne-producătoare-de-semne” la interpret, ultima 
reducându-se la disponibilitatea de a recepta semnul ca semn şi de a-l interpreta” (COSERIU 1992/2009: 116). 

engleză, cuvântul ,,sixish” care voia să însemne „at about six” [pe la ora şase]. Deşi nefolosit 
initial pentru numerale, sufixul „ish” e utilizat destul de mult în engleză pentru a desemna 
ceva nu foarte clar definit — e, folosit adesea, spre exemplu, pentru culori: redish ar fi 
„roşcat”. Vorbitorul naiv a aplicat o regulă semantică a limbii sale, a sistemului, la o clasă 
nouă de cuvinte, extinzând astfel utilizarea acesteia. Noul fapt de limbă a fost preluat, într-o 
oarecare măsură, în norma limbii; în serialul unde am auzit prima dată această utilizare, am 
auzit-o apoi de mai multe ori, şi chiar eu am preluat noua valență pe care o folosesc, uneori, 
când vorbesc limba engleză. 

Dacă despre sistemul unei limbi Coşeriu spune că este cunoscut de către un vorbitor 
atunci când acesta e capabil să-l manevreze în mod creativ, norma e cognoscibilă doar într-o 
anumită măsură. Vorbitorul asimilează ceea ce s-a realizat efectiv în limba lui pe parcursul 
întregii sale vieţi; în ceea ce priveşte norma, spune Coşeriu, învăţarea limbii nu se termină 
niciodată. Şi raportat la sistem pot să existe nesigurante, dar acestea nu privesc regulile înseşi 
ale sistemului limbii (pe care un vorbitor nativ se consideră a le fi asimilat până la vârsta de 
aproximativ şapte ani), ci aplicarea lor. Exemplele pe care le dă Coşeriu privesc 
aplicarea/subintelegerea unor sufixe atunci când nu e cazul. În limba italiană, „one” este un 
sufix augumentativ. Chiar dacă în cuvântul /imone „one” nu are această funcție (COSERIU 
1988/1992: 250—251), un copil a găsit nepotrivit cuvântul pentru o lămâie mai mică şi a decis 
să îi spună acesteia ,,limo”. 

Dubiile, constientizate reflexiv sau nu, ale vorbitorilor în utilizarea regulilor sistemului 
sau încadrarea în norma limbii pot veni şi din faptul că un vorbitor aplică în mod regulat 
norme diferite şi reguli ale diferitelor sisteme ale limbii sale — el vorbeşte diferite limbi în 
comunitatea sa lingvistică şi în interiorul limbii sale istorice (COSERIU 1988/1992: 290). 

Conceptul de normă s-a dovedit a fi unul dintre cele mai utile şi mai utilizate de către 
lingvisti mai mult sau mai puţin familiarizați cu opera coşeriană!”. Chiar lingvisti de cu totul 
alte orientări şi care nu credeau în cadrul teoretic propus de integralism au utilizat şi 
recomandat ca viabil, valid şi foarte util acest concept. 

Întorcându-ne la diferenţierea pe care Chomsky a făcut-o între gramaticalitate şi 
acceptabilitate, vom observa că aceasta nu priveşte în nici un fel fenomenul actualizări. 
Postura în care actualizarea se regăseşte după aplicarea acestei diferențieri este aceea de parte 
a unei devieri față de sau limitări a competenţei. Relaţia e bine văzută, termenii pe care ea se 
presupune că îi conectează sunt însă aşezaţi inadecvat. Este vorba de o limitare, e-adevárat, 
dar a normei faţă de sistem, nu a performanţei față de competenţă. Exemplele lui Chomsky 


aparţin normei limbii, adică faptelor care se realizează în mod normal într-o comunitate, şi 


120 „Sistemul este [...] planul distinctiilor funcţionale sau al ,,opozitiilor”; norma, în schimb, este planul realizării 


sistem, dar, pe de altă parte, nu presupune doar trăsături funcţionale, ci de asemenea trăsături pur şi simplu 
„uzuale” (traditionale)" (CosERIU 1975/1978 : 221). 

nicidecum (sau doar incidental) planului actelor de vorbire particulare sau al textelor 


particulare. 


3.1.4. Competența elocutionalá 


Cel mai relevant aspect teoretic ce diferenţiază integralismul de structuralism, 
generativism şi orice altă orientare lingvistică este, probabil, conceperea tripartită a 
limbajului, nu doar în ceea ce priveşte planurile lui, ci şi în relație cu formele sale de 
manifestare. Astfel, ca o concluzie a raportării la dihotomia limbá/vorbire, Coşeriu afirmă cá 
limba poate fi înţeleasă „a) ca activitate, b) ca o cunoaştere pe care se bazează această 
activitate şi c) ca produs al acestei activităţi” (COSERIU 1988/1992: 75). Tabelul care urmează 
acestei afirmaţii!?!, şi care rezumă esenţa viziunii integraliste asupra limbajului, dovedeşte că 
nu doar limba particulară este concepută în acest fel, ci şi vorbirea în general, ca şi vorbirea în 
plan individual. Astfel, competenta/saber lingustico se organizează ca o competenţă 
idiomatică la nivel istoric, competență expresivă la nivel individual şi competenţă 
elocutionalá la nivel universal. Faptul că planului vorbirii îi este atribuit propriul tip de 


competenţă este unul dintre argumentele majore pe care se sprijină individualitatea acestuia. 


PUNCT DE VEDERE 


activitate / enérgeia cunoastere [saber]. produs / érgon 
competenţă / dinamis 


planul universal vorbirea în general cunoaşterea! competența |totalitatea manifestărilor 


elocutionalá 


planul istoric limba particulará cunoaşterea/ (limba particulară 
competenţa idiomatică abstractă) 
planul individual discursul cunoaşterea/ competența 
expresivă 


Tabelul 1 
Tripartitia planurilor limbajului (COSERIU 1988/1992: 92) 


Competența elocutionalá se bazează pe cunoaşterea principiilor generale ale gândirii şi 


pe cunoaşterea lucrurilor, care trebuie înţeleasă în sens foarte larg, dincolo de organizarea 


121 Tabelul se regăsește mai întâi la pagina 75 a volumului Competencia lingüística, volum ce însumează multe 
din ideile cele mai importante pentru viziunea asupra limbajului proprie integralismului, dintre care trebuie 
subliniată, în primul rând, tocmai tripartifia manifestărilor limbajului. Organizarea sub formă de tabel a 
planurilor limbajului şi a aspectelor caracteristice este reluată la pagina 88, apoi redată într-o formă completă 
la pagina 92. Tabelul 2 de mai sus îl redă pe cel de la pagina 92 din volumul Competencia lingüística. 


136 


lumii prin categoriile şi forma internă specifice fiecărei limbi în parte!??. Principiile generale 
ale gândirii invocă o coerenţă logică!% a ceea ce se spune. În baza acestui tip de competenţă, 
se poate justifica o afirmaţie aparent total ilogică (menţionată şi mai sus, cu unele dintre 
posibilele sale interpretări) precum: „Cele cinci continente sunt patru: America, Asia şi 
Africa” (CosERIU 1988/1992: 109). Ca şi în alte afirmaţii asemănătoare, normele nerespectate 
aici sunt „norme ale „cunoaşterii elocutionale", şi nu pur şi simplu norme sintactice sau de 
altă natură ale unei limbi determinate [...]. Existenţa unor astfel de norme universale este 
confirmată de faptul că suspendarea lor fără un motiv suficient este percepută ca 
imperfecţiune sau insuficiență a expresiei într-un anumit discurs şi într-o anumită limbă” 
(COSERIU 1976/1978: 20-21). Astfel, dacă traducem acest exemplu - şi altele de acelaşi fel - 
într-o altă limbă, efectul pe care ele îl produc va fi acelaşi. 

Aşadar, cunoaşterea elocutionalá ar avea următoarele caracteristici: ne permite să 
recunoaştem o afirmaţie ca fiind congruentă/incongruentă; ne permite să interpretăm 
afirmaţia; poate genera o interpretare „în contrasens” atunci când afirmaţia „incongruentă” e 
făcută intenţionat (COSERIU 1988/1992: 113). 

Al doilea element pe care se bazează competenţa elocutionalá este cunoaşterea generală 
a lucrurilor, care s-ar putea înţelege astfel: „supoziţia că experienţa normală, habitualá e 
utilizată ca fundament al vorbirii implică supoziţia că există o normalitate a lucrurilor (prin 
,Jucruri" má refer şi la fiinţe vii) şi că ea trebuie presupusă în vorbire” (COSERIU 1988/1992: 
119). Această normalitate presupusă are o valabilitate exhaustivă datorită faptului că se referă 
la ,,lucrurile” de cea mai largă şi permanentă aplicabilitate, precum prezenţa unui soare şi a 
unei luni în sistemul nostru solar sau constituţia fizică a fiinţelor umane. Astfel, când spunem 
„soarele răsare”, nimeni nu va obiecta că nu soarele răsare, ci pământul se roteşte în jurul axei 
sale (COSERIU 1988/1992: 119). Această informatie este presupusă ca existând în cunoaşterea 
generală a lucrurilor. Chiar dacă nu fiecare persoană actualizează conştient cunoaşterea pe 
baza căreia realizează interpretarea unui enunţ, e evident că nu trebuie comunicate de fiecare 
dată lucrurile în toate detaliile lor fizice, deoarece vorbitorul presupune întotdeauna o 
cunoaştere „de bun simt" a acestor lucruri — o presupozitie care funcţionează în majoritatea 
cazurilor. Astfel de certitudini contribuie şi ele (de multe ori în cea mai mare măsură) la 
judecarea şi atribuirea de congruentá unei afirmaţii. 

E necesară, aici, o precizare. Această cunoaştere tine de planul universal în sensul cá 
este orientată înspre lume şi se referă la lucrurile esenţiale şi elementare prin care această 
lume se caracterizează. Ele nu trebuie considerate însă şi ca fiind universale în sensul de a fi 
comune tuturor fiinţelor umane (nu au şi un caracter de generalitate). Vorbim despre o 


cunoaştere configurată adesea în interiorul comunităților. Dacă un european (,scolarizat") 


122Vorbitorul care cunoaşte o lume familiară face abstracţie de, sau nu cunoaşte faptul că ea e preorganizatá 
semnificational. 


UP3Este vorba aici de logica proprie limbajului (LOGICAla) (vezi, mai sus, subcapitolul 3.1.2.3. Logica 
limbajului si logica vorbirii). 

spune sau aude afirmaţia: „soarele răsare”, sondând cunoaşterea lucrurilor pe care el o are, va 
ajunge la informaţia potrivit căreia, de fapt, pământul se roteşte în jurul propriei sale axe, că o 
rotație completă durează aproximativ 24 de ore şi aşa mai departe. Dacă un membru al unui 
trib indonezian aude aceeaşi afirmaţie, cunoaşterea sa a lucrurilor îi va spune că soarele răsare 
pentru că el, împreună cu membrii tribului său, şi-au făcut datoria de a călători în timpul 
nopții într-o anumită direcţie, ajutând astfel soarele să se ridice pe cer şi că dacă ei şi-ar înceta 
migraţia, soarele nu ar mai răsări. Aceste două „cunoaşteri” aparțin în aceeaşi măsură 
nivelului elocutional al competenţei, deşi conţinutul lor este atât de diferit, el fiind constituit 


în cadrul comunităţii din care provine vorbitorul. 


3.1.5. Activităţi care însoțesc limba 


Individualitatea planului vorbirii este argumentată şi cu ajutorul unor trăsături care se 
manifestă prin limbile particulare şi în texte, dar nu le sunt proprii acestora, şi deci nu pot fi 
studiate prin raportare exclusivă la ele. 

Astfel, utilizarea limbii în vorbire e marcată adesea de fapte ce nu sunt exprimabile in 
diferite limbi decât într-un fel de „traducere”, de „parafrazare”. Coşeriu menţionează şi alti 
lingvisti care au semnalat activităţile ce „însoţesc” limba. Hjelmslev, de exemplu, afirma cá se 
vorbeşte nu doar cu limba concretă, ci cu tot corpul, cu modulatiile vocii, cu mimica etc. 
(COSERIU 1988/1992: 82). Se adaugă acestui set de „instrumente extralingvistice" (cu sensul 
de „exterioare descrierii limbilor particulare”) recurgerea la spelling [spunerea unui cuvânt pe 
litere], atunci când e necesară o dezambiguizare sau gesturile care însoțesc obligatoriu 
expresii precum: engl. like this, it. cosi, sp. asi, rom. asa şi altele. Toate acestea, ca şi multe 
alte activităţi circumstantiale, sunt parte a dimensiunii comunicationale a vorbirii, a efortului 
de a-l face pe interlocutor să înţeleagă ceea ce se intenționează a se transmite. 

Aceluiaşi nivel universal îi aparţine explicarea unor manifestări atitudinale. Nu trebuie 
uitată dimensiunea istorică a oricărei vorbiri, nu doar a limbilor particulare şi a textelor (orice 
vorbire este în istorie, subliniază Coseriu) (COSERIU 1988/1992: 93). Un exemplu pe care el îl 
dă în acest sens este acela al schimbării de atitudine în ce priveşte cititul: Sfântul Augustin 
este surprins când vede pe cineva tacite legere (citind „în gând”), în Evul Mediu fiind 
practicată lectura cu voce tare. Cu privire la acest caz particular, am putea, probabil, afla 
despre ce text anume era vorba sau în ce limbă era formulat. Dar trăsătura pe care am 
specificat-o aici, aceea a modalităţii de percepere, de receptare a textului, va fi analizată şi 
interpretată la nivelul vorbirii. 

La prima vedere, acest aspect poate să pară unul totalmente insignifiant. De cele mai 
multe ori, chiar aşa şi este. Integralismul nu postulează necesitatea analizării tuturor acestor 
aspecte cu privire la fiecare act de vorbire sau text ce se produce. Ce trebuie înţeles este doar 
că vorbim despre trăsături ce tin de planul universal al limbajului şi că, atunci când este cazul, 


acesta şi nu altul este nivelul la care ele pot fi şi sunt interpretate. Care ar putea fi relevanta 

unui fapt precum cititul cu voce tare sau „în gând”? Unul dintre aspecte ar putea fi tocmai 
informaţia pe care o obținem cu privire la obiceiurile caracteristice unei perioade istorice; sau 
e posibil să existe relevanţă la nivelul impactului pe care modul de citire îl are asupra unui 
posibil ascultátor/spectator; sau poate da indicaţii cu privire la atitudinea cititorului faţă de 
textul pe care îl are în faţă: probabil dacă el va descoperi un pasaj interesant sau surprinzător, 
îl va citi cu voce tare. La fel de bine, însă, modul de percepere al unui text poate fi complet 
irelevant, el rămânând, în acest caz, neremarcat. 

La acelaşi nivel universal se situează posibilitatea de a percepe starea de spirit a unei 
persoane care vorbeşte într-o limbă străină, chiar dacă ascultătorul nu înţelege nimic din ce 
spune acea persoană (COSERIU 1988/1992: 93). Se pot transmite multe informaţii printr-un 
discurs, printr-un text, chiar dacă nu sunt înţelese cuvintele sale. De altfel, s-ar putea ca 
ascultătorul să fie în prezenţa unui text total incoerent; el nu ar avea de unde să ştie acest 
lucru. Emitentul însă ar putea să investească textul cu anumite inflexiuni, sonorități, intensitáti 
care, alături de expresivitatea facială şi corporală, pot transmite sau pot sugera uneori chiar 
mai mult decât cuvintele însele. 

Caracterul lor situational, efemer şi uneori specific celui care le foloseşte, face ca aceste 
„instrumente extralingvistice” să nu fie parte a descrierilor clasice ale limbilor particulare. 
Privite din perspectivă integralistă însă, ele capătă o cu totul altă valoare. Având din nou în 
vedere planurile de conţinut postulate în cadrul acestei teorii şi relaţiile dintre ele, acestor 
manifestări li se poate recunoaşte statutul de designate, chiar dacă baza lor semnificationalá"* 
nu este întotdeauna clară. Este indeniabil faptul că ele contribuie la realizarea şi transmiterea 
sensului, iar singurul statut în baza căruia pot face acest lucru este tocmai acela de designate. 
Chiar dacă sunt performate de vorbitori individuali, în situaţii concrete, ele aparţin, ca 


posibilitate, planului vorbirii, şi deci e normal să fie studiate ca parte a conţinutului acestuia. 


3.1.6. Planul universal — planul definiţiei şi al teoriei 


Un ultim argument în sprijinul considerării planului vorbirii ca plan separat în studierea 
limbajului se regăseşte într-o idee culeasă de către Coşeriu din „preistoria” lingvisticii 
vorbirii. În studiul Determinación y entorno, printre premergătorii acestui tip de lingvistică, e 
menţionat cercetătorul ceh V. Skalicka. El aduce exemple de fapte (precum a vorbi, a 
răspunde) ce nu aparţin „limbii”, iar studiul lor, mai degrabă decât lingvisticii, îi corespunde 
teoriei limbajului (COSERIU 1955/1967: 283). Eugeniu Coşeriu continuă această idee, 
afirmând că planul competenţei lingvistice generale, deci al vorbirii în general, „este 
întotdeauna planul definiției şi planul teoriei” (CosERIU 1988/1992: 152). Astfel, funcţiile 


lingvistice nu pot fi definite cu privire la limbi, ci doar cu privire la vorbire (COSERIU 


124Fireşte, orice gest instituit în mod conventional se constituie ca atare în interiorul unui univers semnificational, 
deci implică permanent existenţa în fundal a unui semnificat. 

1955/1967: 289). În ambele referințe de mai sus, exemplele aduse sunt categoriile verbale. Ele 
nu sunt clase lexicale ale limbilor, ci moduri semnificative ale vorbirii, şi deci universale, 
chiar dacă nu istoric „generale”. Aceasta deoarece e indiferent dacă o categorie apare eventual 
doar într-o limbă; dacă se defineşte categoria, ea se defineşte pentru toate limbile în care ar 
putea apărea. Aşadar, categoriile idiomatice, generale sau nu în ce priveşte limbile, sunt 
definite în perspectiva universalitáfii planului vorbirii in general, ele existând ca potentialitate 
la acest nivel. Astfel, o teorie optimă a categoriilor lingvistice ar implica, pe de o parte, 
identificarea lor la nivel universal, pe de altă parte, verificarea prezenţei lor în diferitele 
idiomuri şi a felului în care ele se realizează. Acesta este încă un motiv ca lingvisticii vorbirii 
să-i fie recunoscut „dreptul la independenţă” față de lingvistica limbilor. Se atrage din nou 
atenţia asupra problemelor universale ale vorbirii, care trebuie să-şi aibă o rezolvare proprie, 
nu strict dependentă de istoricitatea limbilor (COSERIU 1955/1967: 289). 


3.1.7. Statutul lingvisticii vorbirii în lingvistica integrală 


Noua „faţă” a lingvisticii, aşa cum apare ea în integralism, este clar şi strict legată de 
tripartitia planurilor limbajului, în special de faptul că aceste planuri apar acum „ca planuri 
sau nivele autonome de manifestare a „funcţiei semnificative” sau a „creaţiei de semnificati”, 
— planuri care pot fi şi trebuie abordate, ca atare, din perspectiva postulării unor „cunoaşteri” 
(sau ,competente”) rational distincte, ce stau la baza acestor manifestări, şi, evident, prin 
disocierea unor rezultate (sau „produse”) total aparte” (BORCILĂ 1988: 5). Viziunea inedită 
asupra limbajului (principala contribuţie coşeriană la înţelegerea acestuia şi, în consecinţă, la 
fundamentarea lingvisticii, după cum afirmă iniţiatorul însuşi al integralismului) (BORCILĂ 
1988: 5) este considerată a avea un impact fundamental în reorganizarea diverselor discipline 
şi orientări din câmpul lingvisticii (BORCILĂ 1988: 5), ca şi în propunerea fermă a direcțiilor 
ce trebuie urmate în cercetarea limbajului. 

Ne interesează aici, în primul rând, lingvistica vorbirii şi, după mulțimea de argumente 
ce dovedesc existenţa unui plan separat, elocutional, necesitatea unei ştiinţe proprii acestuia 
devine evidentă, iar poziţia sa în cadrul general al studiului limbajului, aşa cum este el propus 
în integralism, se poate delinia prin câteva idei, expuse în continuare. 

Probabil cel mai important aspect ce caracterizează limbajul şi studiul limbajului se 
desprinde dintr-o notă de subsol a aceluiaşi studiu, extrem de important, Determinacion y 
entorno, în care se afirmă că „rămân în afara limbajului propriu-zis — şi, în consecinţă, în afara 
lingvisticii — atât posibilitatea de a vorbi condiționată fiziologic şi psihic („facultatea 
vorbirii”), cât şi „impulsul expresiv” ca text în calitate de realizare de valori (practice, logice 
sau fantastice). Lingvistica se ocupă doar de limbaj „ca atare”, adică de ceea ce Aristotel 


definea drept «logos semantikos»" (CosERIU 1955/1967: 287, nota 11). Deşi în ceea ce 


do. ou... 

„simplă” realizare a funcției semnificative a limbajului, fără implicarea ,,valorilor” ce i se 
asociază in mod normal'?, lingvisticile semnificationalá si designationalá sunt considerate, în 
perspectivă integralistă, ca abordând limbajul în esenţa sa, în natura sa intrinsecă, aceea de 
manifestare a funcției semnificative. Semnificatele în special, dar şi designatele, pot fi studiate 
ca produse (nu cu înţelesul de ergon, ci de rezultate ale unui proces constant de producere) 
ale limbajului, aşa-zisa „trimitere la realitate” designationalá fiind constituită tot lingvistic, şi 
deci analizabilă ca atare. Plecând de la principiul tocmai anunţat, pare că relaţia lingvisticii 
designationale cu realitatea propriu-zis „extralingvistică” este, oricât de paradoxal ar părea, 
limitată la alinierea elementelor acesteia din urmă (de exemplu, contexte implicate într-o 
situație de vorbire reală) alături de designate, ele contribuind, în calitatea menţionată, la 
realizarea sensului. 

Aşa cum vorbirea cuprinde, în desfăşurarea ei, elementele realităţii, preorganizate 
lingvistic, şi contribuţia lor la realizarea sensului, tot astfel, ea cuprinde limba, cu aria ei mult 
mai restrânsă decât cea a vorbirii. Astfel, într-un sens larg, toată lingvistica a fost şi este o 
lingvistică a vorbirii, neexistând, de fapt, o altfel de lingvistică, nici măcar ca studiu al 
limbilor particulare!?*. Pornind de la această concepţie asupra relaţiei dintre limbă şi vorbire, 
în integralism se postulează lingvistica vorbirii şi în sens strict. Aceasta trebuie, în primul 
rând, să nu fie raportată tot timpul la lingvistica idiomatică, să nu fie considerată ca 
dependentă de ea. Mai mult decât atât, Coseriu se opune concepţiei saussuriene, susținând că, 
în loc să ne situăm în terenul limbii, trebuie să ne situăm din primul moment în terenul 
vorbirii şi să o luăm pe aceasta ca normă a tuturor celorlalte manifestări ale limbajului 
(inclusiv a limbii). Studiul limbii e studiul unui aspect al vorbirii, care nu e abstract, nici 
exterior vorbirii înseşi şi care, in mod natural, e fundamental, deoarece vorbirea e întotdeauna 
istorică: e întotdeauna „a vorbi o limbă” (COSERIU 1955/1967: 288). 

În concluzie, lingvistica vorbirii ar avea următoarele caracteristici: ar fi o lingvistică 
teoretică, ocupându-se de problemele limbajului în planul activității lingvistice concrete; ar fi 
disciplina nou constituită a vorbirii kat energeian la nivel universal, şi în acelaşi timp studiul 
respectivei competenţe; iar în sens foarte strict ar fi o lingvistică descriptivă, o gramatică a 


vorbirii. De asemenea, implicatia ei în lingvistica idiomatică ar fi necesară pentru 


"Sîn spiritul acestei idei, Carmen Vlad propune abordarea textului nu doar în cadrul lingvisticii textului, ci într-o 
combinaţie a ei cu semiotica. „Cea dintâi, focalizată pe funcționalitatea textuală a semnelor verbale, 
dobândeşte, prin soluţia ei coşeriană, fundamentarea necesară şi statutul cert de lingvistică a sensului sau 
hermeneutică. | Dar lărgirea orizontului conceptual al textului, cerută de nevoia de a-l face să corespundă 
propriei sale instabilitáti definitorii, aduce după sine o nouă exigentá, impulsul unei noi extensiuni prin care 
alte aspecte ale funcţionării textuale — imposibil de explicat cu mijloace lingvistice — să poată fi captate. Un 
astfel de „orizont teoretizant”, deschis simultan proceselor simbolizării, comunicării şi cunoaşterii, ne este 
oferit de semiotică, într-una din cele mai cuprinzătoare şi nedogmatice alternative ale sale, cea preconizată şi 
dezvoltată de Ch. S. Peirce” (VLAD 2000: 17). 


126Coşeriu argumentează acest punct de vedere prin afirmaţia că limba este, în mod concret, un mod istoric de a 
vorbi. Pentru orice vorbitor, aceasta e un „a vorbi” în potentá, un saber hablar conform unei tradiţii (COSERIU 
1955/1967: 287). 

interpretarea sincronică şi diacronică a limbii, în vreme ce analiza textelor se poate face cu 
exactitate doar cunoscându-se tehnica activităţii lingvistice, deoarece depăşirea limbii ce 
apare în orice discurs se poate explica doar prin posibilităţile universale ale vorbirii (COSERIU 
1955/1967: 290). 


3.1.8. Obiectul şi sarcinile lingvisticii vorbirii 

Obiectul propriu al gramaticii vorbirii ar fi tehnica generală a activităţii lingvistice, iar 
sarcina ei recunoaşterea şi descrierea funcțiilor specifice ale vorbirii kat energeian şi indicarea 
posibilelor sale instrumente, verbale sau extra-verbale. Aceasta nu implică descrierea 
activităţilor expresive non-verbale, ci doar recunoaşterea şi semnalarea funcției lor de 
modificatori ai vorbirii. Fiind mult mai amplă şi mai nesistematică decât limba, vorbirea îşi 
utilizează propriile circumstanţe (în timp ce limba e în afara circumstanțelor) şi recurge la 
activități complementare nonverbale — ca mimica, gesturile, modalitățile de exprimare a 
manierelor, şi chiar tácerea!?” — ca suspendare intenţionată a activităţii verbale. Există în 
vorbire, în aceeaşi expresie verbală, elemente ce nu sunt permanent funcţionale, distinctive, în 
cadrul unui idiom, dar pot fi funcționale ocazional, într-o anumită situație de vorbire. Tehnica 
datorită căreia se realizează aceste funcţii ocazionale trebuie studiată într-o lingvistică diferită 
de aceea idiomaticá, deoarece ea merge dincolo de limbă (COSERIU 1955/1967: 291 şi 295— 
296). Acestei tehnici generale a vorbirii îi aparţin, printre altele, determinarea, ca ansamblu de 
operaţii, şi cadrele. 

În strânsă legătură cu lingvistica vorbirii, este postulatá, în integralism, o ştiinţă care să 
studieze principiile gândirii valabile pentru vorbire în general şi să stabilească în ce constă 
cunoaşterea lucrurilor, i. e. cunoaşterea realității extralingvistice, ce este valid din punctul ei 
de vedere pentru toate limbile şi pentru toată vorbirea. De asemenea, ar contribui la 
înţelegerea tehnicii generale a activităţii de vorbire o lingvistică skeologică, a lucrurilor, care 
să stabilească aportul cunoaşterii generale a lucrurilor în fiecare act de vorbire (COŞERIU 
1988/1992: 148).1% Regásim poate aici o idee a lui Gadamer care, într-o conferinţă din 1960, 
afirma că nu ascultăm îndeajuns „limba lucrurilor”. Acest concept rezumă ideea conform 
căreia lucrurile nu sunt, în realitate, „un material care este utilizat şi uzat”, „o unealtă care este 


folosită şi pusă deoparte, ci ceva care are în sine stabilitate şi care nu este „împins către 


1270 idee similară regăsim la filosoful german Hans-Georg Gadamer, care sustine că faptul de a amuti reprezintă 
tot o formă de lingvisticitate. Când cineva amuteste, spune el, aceasta înseamnă cá ar dori să spună atât de 
mult, încât nu ştie de unde să înceapă. „Eșecul limbii atestă capacitatea ei de a căuta o expresie pentru orice — 
şi astfel faptul că cineva amuteste este totuşi el însuşi pur şi simplu un fel de a spune — şi anume unul cu care 
cineva nu îşi încheie vorbirea, ci o începe” (GADAMER 1970/2001 A: 495). 


12% Aceeaşi idee apare în articolul /nterdisciplinarită e linguaggio, unde se afirmă că o lingvistică a lucrurilor ar 
putea fi utilizată şi în lingvistica idiomatică, prin faptul că ar stabili în ce măsură, în care cazuri şi în ce mod 
cunoaşterea extralingvisticá contribuie la interpretarea vorbirii în comunităţile istorice. Tot aici se afirmă 
necesitatea colaborării lingvisticii vorbirii cu semiologia, deoarece limbajul aparţine lumii semnelor şi 
vorbirea pune în act nu doar limbajul propriu-zis, ci şi diferite alte tipuri de semne (COSERIU 1980: 62-64). 

nimic” („Zu nichts gedrángt”) (Heidegger)” (GADAMER 1960/2001: 416). Limba lucrurilor 
trebuie ascultată, spune Gadamer, „iar prin această formulă este trezită amintirea atipitá în noi 
toti a ființei proprii a lucrurilor, care pot să fie în continuare ceea ce sunt" (GADAMER 
1960/2001: 416). 

În multe dintre lucrările sale, doar unele citate mai sus, Eugeniu Coşeriu susţine 
necesitatea unei adevărate ştiinţe a vorbirii, o ştiinţă care să beneficieze de un alt statut decât 
acela de simplă anexă a lingvisticii idiomatice. Cu toate acestea, ea a rămas în mare parte în 
stadiul de proiect, aşteptându-şi încă dezvoltarea. Trebuie spus că, totuşi, principiile unei atare 
ştiinţe au fost stabilite cu claritate, obiectul ei identificat în liniile sale generale iar sarcinile de 
îndeplinit elaborate în toate aspectele lor. Fără a beneficia de munca titanică depusă în slujba 
lingvisticii limbilor şi de experienţa acumulată pe parcursul acesteia, o lingvistică a vorbirii 
are la dispoziţie terenul vast şi fertil al faptelor funcţionale pasager, al mijloacelor nelimitate 


ce contribuie, în cadrul oferit de limbaj, la realizarea funcției semnificative a acestuia. 


3.1.9. Generativismul — o lingvistică a vorbirii 


Alături de lingvistica limbilor, care avea deja o consistentă istorie şi rezultate 
semnificative, la începutul anilor şaptezeci, s-a constituit o ştiinţă a textului, iar 
generativismul era în plin avânt. Fără a se referi la toate aspectele limbajului, fiecare din cele 
trei direcţii îşi aroga pretenţii de exclusivitate în cercetarea acestuia, zonele lăsate în afara 
cercetării fiind considerate ca neesentiale (CosERIU 1973/1977: 241). Astfel, lingvistica 
structurală şi funcțională ignora sau respingea o mare parte din problematica asumată în 
generativism, în ideea că cercetarea respectivă se situa mai degrabă în afara teritoriului 
lingvisticii. În acelaşi timp, se credea că problemele textelor puteau fi tratate cu categoriile şi 
metodele proprii acestei orientări. Lingvistica generativ-transformationalá avea pretenţia de a 
substitui lingvistica structurală şi funcțională ca descriere a limbilor şi aspira să formuleze 
reguli pentru producerea şi interpretarea textelor?. Lingvistica textului se prezenta, la acel 
moment, ca studiu al tuturor problemelor lingvistice ale textelor (COSERIU 1973/1977: 241). 

Din punct de vedere integralist, cele trei direcţii sunt complementare şi deci în aceeaşi 
măsură legitime (COSERIU 1973/1977: 244). Fiecare dintre ele se ocupă, de fapt, fără a admite 
acest lucru, de un anumit aspect al limbajului, fiecare e la fel de necesară, şi în acelaşi timp, 


niciuna dintre ele nu poate oferi mijloacele de rezolvare a tuturor problemelor lingvistice. De 


P?Scopul initial al cercetării în generativism a fost identificarea şi elaborarea în manieră formală a regulilor 
conform cărora sunt alcătuite propoziţiile într-o anumită limbă. De asemenea, Chomsky reproşa gramaticilor 
tradiționale faptul de a fi lăsat neexprimate multe dintre regularităţile de bază ale limbilor. Acest aspect, 
afirmă Chomsky, e cu deosebire clar la nivelul sintaxei, unde nicio gramatică tradițională sau structuralistă nu 
merge dincolo de clasificarea anumitor exemple, neîncercându-se formularea unor reguli generative 
(CHOMSKY 1965: 4-5). De altfel, noutatea pe care miza Chomsky în volumul sáu de debut, Syntactic 
Structures, era tocmai capacitatea teoriei sale de a soluţiona probleme imposibil de rezolvat cu mijloacele 
lingvisticii structurale, precum echivalenta activ/ pasiv sau modul de funcţionare a conjunctiei copulative. 

asemenea, principiile pe care se întemeiază nu dau niciuneia dintre ele deschiderea necesară 
pentru abordarea tuturor aspectelor majore ale limbajului. 

Aceeaşi viziune integralistă oferă cadrul destul de încăpător pentru toate cele trei 
orientări. Chiar dacă susţinătorii acestora nu vor concede niciodată că linia lor de studiu este 
incompletă, principiile şi baza de cercetare puse la dispoziţie de integralism se impun cu 
puterea evidenţei ca soluţie de viitor a investigaţiei lingvistice!*0. 

Această soluţie e dată de tripartitia planurilor limbajului şi de planurile de conţinut 
corespondente: „Cele trei direcții principale ale lingvisticii actuale corespund celor trei planuri 
ale limbajului şi, de asemenea, celor trei planuri semantice ale noastre. Adică: gramatica 
generativ-transformationalá corespunde vorbirii în general şi, în consecinţă, designatului; 
lingvistica structurală şi funcţională corespunde planului limbilor şi, în consecinţă, 
semnificatului; iar lingvistica textului corespunde, natural, planului textului şi, prin el, 
sensului” (COSERIU 1973/1977: 243). 

Dincolo de această apreciere generală, lingvistica lui Eugeniu Coșeriu oferă numeroase 
argumente care califică generativismul drept o lingvistică a vorbirii, câteva dintre acestea 


fiind expuse mai Jos. 


3.1.9.1. Vorbirea — obiectul propriu al gramaticii transformationale 


Subtitlul de mai sus reprezintă, de fapt, o concluzie pe care Coşeriu o formula in 1969, 
în studiul Semántica, forma interior y estructura profunda, afirmând că obiectul propriu al 
gramaticii transformationale nu este limba ca atare — care nu poate fi sub nicio formă 
considerată un simplu sistem de reguli pentru producerea de propoziţii — ci vorbirea prin 
intermediul limbii sau, în termenii lui Sechehaye, trecerea de la vorbirea ne-organizată la 
vorbirea organizată prin intermediul limbii. Gramatica transformationalá ar fi, astfel, o 


gramatică a funcționării limbii în vorbire (COSERIU 1969/1978: 124). 


3.1.9.2. Conţinutul semantic nediferentiat 


Din perspectivá coserianá, continutul lingvistic de care se ocupá teoria generativ- 


1131 


transformationalá este designatul > . In generativism se lucrează, de la începuturile sale până 


130... asumarea deplină, în toate implicaţiile ei, a concepţiei lui Eugenio Coșeriu ar impune, în ultimă instanţă, o 


mutație radicală a orizonturilor teoretice ale lingvisticii contemporane, şi ca atare o adevărată ,revolutie", 
mult mai profundă şi mai vastă decât oricare alta efectuată sau numai propusă în această „disciplină pilot” a 
ştiinţelor umaniste” (BORCILĂ 1988: 1). 


P!Studiul La , Situacion” en la lingustica prezintă tipurile de conţinut specifice planurilor limbajului, asa cum 
sunt acestea definite şi studiate în integralismul lingvistic: ,,... designatul este[...] referinţa la extralingvistic ca 
atare, atunci când e vorba de o „stare de lucruri” reală sau de un conţinut de gândire („stare de lucruri” aşa 
cum este ea gândită). Semnificatul este conţinutul dat în fiecare caz prin limba folosită în actul de vorbire. Iar 
sensul este conţinutul lingvistic particular care într-un act de vorbire determinat (sau într-un „text”), se 

în prezent, cu o singură categorie de conţinut, aceea de meaning. Specific structurii de 
adâncime sau determinat de către aceasta, meaning înseamnă, de fapt, în ambele cazuri, 
designat extralingvistic, conţinut de gândire ca atare, iar nu conţinut de gândire ca structurat 
prin semnificatele unei limbi determinate (COSERIU 1973/1977: 249. Vezi şi COSERIU 
1975/1978: 215—216). Cel mai bun exemplu, în acest sens, la care se referă mereu şi Coseriu, 
este acela al echivalării propozitiillor active cu cele pasive, pe motiv cá ar avea acelaşi 
meaning. Problema echivalentei propozitiilor active cu cele pasive este una dintre primele 
rezolvate de către Chomsky, prin regula (34) care se regăseşte în volumul Syntactic Structures 
(p. 43): 
(34) Dacă Si este o propoziție gramaticală de forma 

NP: — Aux — V - NP, 

atunci sirul corespunzátor de forma 

NP — Aux + be + en — V - by + NP] 


este de asemenea o propoziţie gramaticală. 


Această schemă este însoțită de un exemplu: dacă John — C — admire — sincerity [John 
admiră sinceritatea.] este o propoziţie, atunci sincerity — C + be + en — admire — by + John 
(care, prin aplicarea altor reguli devine „sincerity is admired by John” [Sinceritatea e 
admirată de către John.]) e, de asemenea, o propoziţie (CHOMSKY 1957/1966: 43). 

Echivalenta celor două propoziţii este realizată în baza corespondenţei lor în ce priveşte 
realitatea extralingvisticá la care se raportează. În perspectivă integralistă, cele două propoziţii 
corespund din punct de vedere designational, dar au semnificate structurale diferite, iar sensul 
nu poate fi decelat din acest exemplu, atâta vreme cât propoziţia în cauză nu e plasată într-un 
text care să-i dea posibilitatea de a „face” un sens. E posibil ca el să se reducă la indicarea 
designativă a realităţii extralingvistice, dar acesta ar fi doar unul dintre nenumăratele posibile 
sensuri pe care respectiva propoziţie le poate conţine sau produce. Cele două „şiruri” nu sunt, 
aşadar, sinonime in plan idiomatic, ci doar echivalente in plan designational, constituindu-se 
ca „sinonime cognitive”. „Unitatea de sens” aparţine, de fapt, stării de lucruri sau conţinutului 
de gândire designat, fiind dată în plan extralingvistic (COSERIU 1973/1977: 249-250).15? 

Înțelegerea chomskyană a conceptului de meaning contribuie la imposibilitatea 
alcătuirii unei gramatici idiomatice, care să meargă dincolo de regulile de structurare a 
propozitiilor, ce specifică, eventual, toate combinaţiile sintactice posibile la modul teoretic 


într-o anumită limbă, fără a permite descrierea coerentă şi completă a acesteia, aşa cum se 


exprimă prin intermediul designatului şi al semnificatului şi dincolo de designat şi semnificat ca atare” 
(COSERIU 1973/1977: 247). 


I?Ideea apare în multe alte lucrări coşeriene, spre exemplu în Semantica, forma interior del lenguaje y 
estructura profunda, un studiu dedicat în mare parte analizei teoriei generativiste, unde se insistă asupra 
modului în care Chomsky preia conceptul de formă internă de la Humboldt, dându-i o interprretare proprie ca 
parte a viziunii sale despre limbaj. Sunt prezentate aici erorile făcute de către Chomsky în interpretarea 
acestui concept, ca şi irelevanta aplicării lui în cazul sinonimiei propozitiilor active cu cele pasive. 

dorea în interiorul teoriei. Problema majoră este că se încearcă, în generativism, cel puţin în 
prima sa fază, formularea regulilor unei limbi fără a se lua în considerare funcțiile proprii ale 
limbii înseşi. Astfel, funcţii diferite din punct de vedere idiomatic se echivalează în virtutea 
designatiei unitare, în vreme ce funcţii unitare din punct de vedere idiomatic se subdivid 
datorită designatiei diferite: „Ruta gramaticii transformationale merge de la conţinutul de 
gândire designat la vorbire, prin (şi pe deasupra) funcţiilor idiomatice: în realitate, în această 
gramatică nu e vorba de regulile unei limbi, ci de regulile vorbirii prin intermediul unei limbi” 
( COSERIU 1973/1977: 251-252). 


3.1.9.3. „Universaliile generale” ale limbajului 


Obiectivul identificării structurilor lingvistice comune tuturor vorbitorilor, indiferent de 
limba pe care o vorbesc, a presupus eforturi apreciabile de colectare a unor dovezi dintr-o 
multitudine de idiomuri, o operațiune realizată în baza suprapunerii ideilor de universal şi 
general. Lingvistii generativişti caută aspectele comune cát mai multor limbi, iar acolo unde 
ele nu se regăsesc, absenţa lor e justificată printr-o parametrizare diferită a principiilor 
comune tuturor limbilor umane. Universalitatea, însă, cel puţin în perspectivă integralistă, nu 
e dată prin generalitate!?. Spre exemplu, atunci când o funcţie sau o categorie este definită, ea 
e definită pentru toate limbile, ca posibilitate, ulterior verificându-se dacă, într-o anumită 
limbă, ea este realizată sau nu. Ideea generalitátii empirice ca o condiţie si, în acelaşi timp, ca 
garantie a universalitátii, concordá cu scopul initial al generativismului, acela de a rezolva 
probleme de naturá empiricá, baza teoreticá realizatá ulterior venind doar sá sprijine 
investigația practicá ^. 

Pentru cercetarea de tip generativist este esential sá se presupuná o echivalare a 
universalului cu generalul. În absenţa acesteia, o coordonare a structurilor sintactice din 
diverse limbi înspre o sinteză care să decanteze acele pattern-uri ce ar putea fi considerate ca 
existând în mintea oricărui vorbitor, indiferent de idiomul pe care îl utilizează, ar fi extrem de 
dificil, dacă nu chiar imposibil de realizat. Totuşi, nici chiar dacă prezenţa unui element 
lingvistic, de exemplu, a unei părți de vorbire, ar fi demonstrată fără dubiu în toate limbile 
cunoscute, aceasta nu ar putea fi declarată, în baza generalitátii ei, ca fiind universală. 
Demersul invers, de la universal la general, este la fel de lipsit de garanţii, cu diferenţa că 


această situație nu mai e considerată (în integralism) o problemă, ci doar starea normală a 


133 A se vedea, in acest sens, tipurile de universalii identificate de către Coseriu în studiul Los universales del 
lenguaje (y los otros) şi diferenţa care se impune între acest concept şi acela de generalitate. 


134 „Spre deosebire de savantul american, care porneşte, în contextul său cultural particular, de la necesitatea 
rezolvării unor probleme specifice ale cercetării empirice (1. e., de sintaxă descriptivă) şi întreprinde, apoi, 
extrapolarea pe baze logice şi matematice, a soluţiei propuse aici la nivelul unei concepţii integrale asupra 
limbajului, Coşeriu porneşte, într-un orizont mult mai vast şi din perspectiva filosofică (implicită) menţionată, 
de la o confruntare directă şi frontală cu înseşi premisele teoretice fundamentale ale întregii lingvistici 
anterioare” (BORCILĂ 1988: 1). 

relaţiei dintre lingvistică şi limbi/limbaj: „O definiţie ca atare e întotdeauna universală: ea 
defineşte o posibilitate nelimitată. Dar o definiţie universală nu implică generalitatea obiectivă 
a ceea ce defineşte. Astfel, dacă se defineşte în mod universal adjectivul, asta nu înseamnă 
nicidecum că el se atribuie tuturor limbilor, căci o definiţie nu e o judecată de existenţă: se 
defineşte adjectivul pentru toate limbile în care el poate să se prezinte” (CosERIU 1972/1978: 
155). 


3.1.9.4. Competența „vorbitorului universal” 


În toate fazele teoriei chomskyene, scopul declarat al cercetării a fost acela de a 
descoperi baza biologică ce face posibilă vorbirea. Pentru a ajunge la acest rezultat, se 
cercetează cunoaşterea lingvistică pe care o au vorbitorii, aşa-numita ,competentá", ce 
presupune integrarea „mecanismelor” care acţionează universal, la nivel lingvistic. Din punct 
de vedere integralist, acest demers este echivalent cu studierea competenţei elocutionale, in 
special a părții ce ar corespunde principiilor gândirii în sens larg si logicii limbajului (nu 
îndeajuns diferențiată de logica propriu-zisă). 

Date fiind toate argumentele de mai sus, generativismul poate fi considerat drept o 
„lingvistică a vorbirii”, fapt ce concordă cu opțiunea mea de a trata una dintre problemele 
lingvisticii vorbirii, aceea a determinării, şi mai exact aceea a actualizării, în perspectiva 
lingvisticii vorbirii propusă in integralism, pe de o parte, si în perspectivă generativistă, „o 
posibilă lingvistică a vorbirii”, pe de altă parte. Chiar dacă, în generativism, determinarea nu a 
fost abordată ca problemă în sine, cel puţin nu în toate etapele evolutive ale teoriei, multe 
dintre elementele ei teoretice sau empirice pot fi utilizate pentru a constitui o imagine a 
acestui fenomen din perspectivă generativistă. 

În capitolele următoare, va fi prezentat modul în care conţinutul semantic este înţeles în 
integralism, respectiv în generativism, fiind tratate în mod special acele tipuri de conţinut 
care, în viziune integralistă, realizează momentul principal al determinării, actualizarea: 


semnificatul şi designatul. 


3.2. Conţinutul semantic din punct de vedere integralist 


În schema limbajului, aşa cum a fost ea concepută de către Eugeniu Coşeriu, planul 
universal (al vorbirii) este clar conturat ca diferit de cel istoric (al limbilor particulare) şi cel 
individual (al discursului). Această configurare, alături de cele trei aspecte pe care le poate 
cunoaşte limbajul: ca enérgeia, dynamis şi ergon reprezintă, de fapt, miezul teoretic al 
integralismului. Fiecăruia dintre cele trei planuri îi corespund un tip de judecată, un conţinut 
şi un tip de cunoaştere, toate susținând, o dată în plus, existenţa individuală a celor trei 


planuri. E necesar ca aceasta să fie mereu reafirmată deoarece: 1) Deşi Coşeriu a conceput 

noua teorie a limbajului la mijlocul secolului trecut, puţin s-a realizat de atunci pentru 
recunoaşterea ca atare a lingvisticii vorbirii şi la fel de puţin, din păcate, pentru dezvoltarea ei. 
Stadiul de elaborare a principiilor, de fundamentare teoretică, construit de către lingvistul 
român, trebuie consolidat şi continuat cu un studiu empiric adecvat. Existenţa acestui plan al 
limbajului, cu statutul si justificárile întemeierii sale, trebuie, așadar, făcută cunoscută cu 
fiecare prilej ce se iveste. 2) În economia lucrării de faţă, concentrată tocmai asupra planului 
vorbirii, precizarea aspectelor esenţiale prin care acesta îşi justifică existenţa este obligatorie. 
În acelaşi timp, abordarea conţinutului specific planului vorbirii ne duce cu un pas mai 
aproape de obiectivul acestei lucrări. Voi urmări, pentru început, felul în care se conturează 
conţinutul lingvistic în integralism, dar şi în generativism, pentru ca apoi să fie prezentate 


relaţiile ce se stabilesc în interiorul conţinutului, la diferite niveluri. 


3.2.1. Designatul — conţinutul specific al planului vorbirii 


Unele distincţii făcute în cadrul integralismului, ca şi unele concepte definite de către 
Coseriu, par adesea atât de evidente, atât de normale şi de un bun simt ştiinţific, dar şi comun, 
atât de clar, încât cititorul are senzaţia că acestea au fost în teoria limbajului de când lumea 
(lingvisticii), şi cá sunt, oarecum, de la sine înţelese. Impresia aceasta se justifică, de fapt, prin 
diverse aspecte, poate în primul rând prin faptul cá nu o dată Coseriu utilizează, în propria sa 
teorie, concepte sau distincţii perfect valabile, care fuseseră plasate însă în contexte greşite 
sau ignorate de către alti lingvisti. În integralism, totul pare a face un sens nou, iar capacitatea 
lingvistului român de a revalorifica intuitii anterioare şi a le utiliza în chiar locul lor cel mai 
adecvat, a fost recunoscută de multe ori'*. În plus, în tabloul descrierii si interpretării 
fenomenului limbajului din perspectivă integralistă, toate elementele sunt plasate în locul 
ideal; chiar dacă rămânem uneori cu senzaţia că sunt elemente care lipsesc din această teorie, 
că nu regăsim explicaţii sau baze teoretice!* sau metode practice de investigaţie pentru toate 
aspectele de care suntem interesaţi, acestea ar putea fi descoperite în faze ulterioare de 
dezvoltare a integralismului lingvistic. 

Designatul reprezintă conţinutul specific al planului vorbirii, care face obiectul 
capitolului de față. Diferentierea principală ce va fi subliniată aici va fi faţă de semnificat, 
deoarece aceasta e distincţia majoră pe care Coşeriu o face în interiorul conceptului de 
sens/meaning, în prelungirea distinctiilor făcute, în parte, în tradiţia europeană şi împotriva 


indistinctiilor păstrate in structuralismul nord-american. 


135 E suficient să amintim conceptele structuraliste — teoria la care Coşeriu se raportează cel mai adesea — 
adoptate (uneori ca atare, alteori redefinite) in integralism; de asemenea, de la Aristotel, Humboldt, Chomsky 
şi alti filosofi sau lingvişti, numeroase concepte au fost preluate de către lingvistul român. Acestea au suferit 


însă o transformare radicală, fapt pentru care se poate spune că au fost, de fapt „reinventate” într-un sistem 
lingvistic în care ele fac un sens cu totul nou. 


136 Nu e uşor, spre exemplu, să găsim premisele de la care să pornim în cercetarea/ definirea limbajului poetic. 

Înainte de toate, planul vorbirii se identifică si isi justifică individualitatea, la fel cu 
celelalte două planuri ale limbajului, prin conţinutul său propriu — în acest caz, designatul!””: 
„Designatul este referirea la extralingvistic (care, desigur, se dă prin semnificat), sau 
extralingvisticul însuşi (ca „designat”), acesta ca stare de lucruri sau ca şi conţinut al gândirii 
(stare de lucruri gândită). Semnificatul, în schimb, este conţinutul dat în şi printr-o limbă ca 
atare. [...] Sensul este planul semantic propriu al „textului”, adică este conţinutul lingvistic 
special care se exprimă într-un text determinat prin intermediul semnificatului şi al 
designatului, trecând dincolo de semnificat şi de designat" (COSERIU 1971/1978: 135-136). 
Fragmentul redat aici reprezintă una dintre numeroasele ocurente prin care tipurile de conţinut 
specifice planurilor limbajului au fost definite de către Coşeriu. Poate cea mai relevantă dintre 
acestea, sau cel puţin cea care constituie punctul de referinţă cel mai des apelat se regăseşte în 
studiul Determinación y entorno, în care se defineşte actualizarea ca orientare a semnificatelor 
către realitatea!“ la a cărei instituire acestea participă. Ele, semnificatele, organizează 
experiența umană în „moduri de a fi”, contin „fiinţa lucrurilor” [el „ser de las cosas "], dar nu 
şi aplicarea la ,existenti" [/os entes], aceasta realizându-se prin designare (COSERIU 
1966/1977B: 54). Desigur, existenţa ca atare a obiectelor este, din acest punct de vedere, 
indiferentă, dat fiind cá semnificatul este rationalmente anterior distinctiei între existenţă şi 
inexistentá si constituirii însăşi a lumii obiectelor, pentru care semnificatul este fundament şi 
instrument (COSERIU 1976/1978: 25). 

Lingvistica integrală pune o ordine extrem de clară si de necesară în cercetarea părţii de 
conţinut a limbajului prin cele trei entităţi definite mai sus. În spiritul acestei claritáti a ideilor, 
ar fi foarte necesar ca orice lingvist care dorește să opereze cu conceptele coşeriene să le preia 
şi să le folosească în coordonatele şi sub imperativul definiţiei pe care lingvistul român le-a 
propus, lipsa acestei precizii ducând la riscul interpretărilor greşite ale teoriei coşeriene sau la 


exprimarea stângace sau confuză a unor idei. 


137 Vezi clarificările terminologice din prima secţiune a lucrării, subcapitolul 2.4.2. „Mecanismele ” competenţei 
lingvistice. 

138 Realitatea” nu are aici în mod necesar, nici măcar primordial, sensul realităţii exterioare limbajului, a lumii 
concrete. Vorbind despre actualizare (transformarea designatiei potentiale in designatie reală), Coseriu afirmă 
că aceasta reprezintă orientarea unui semn conceptual către mediul obiectelor. Se face însă precizarea că 
„obiectele” despre care se vorbeşte sunt obiectele ca semnificate [1. e. rezultatele unui act de semnificare] 
(„intenţionale” sau „existenţiale”), cărora nu e necesar sá le corespundă obiecte existente în mod natural. 
Distincția între obiecte ,,intentionale” şi obiecte empiric „reale” nu e relevantă, din punct de vedere lingvistic 
(COSERIU 1955/1967: 294, inclusiv nota 24). Asupra acestei extrem de importante precizări conceptuale 
insistă în mai multe rânduri şi Cornel Vilcu, care afirmă cá: „Husserlian vorbind, obiectele intentionale sunt 
lucrurile aşa cum le vede, le structurează, le constituie — chiar — actul meu de raportare fenomenologică, 
posterior reductiei transcendentale. Cu alte cuvinte, avem de-a face cu entităţi al căror statut obiectual şi a 
căror valabilitate sunt indiferente la proba adevărului sau falsitátii într-o „realitate” care ar exista independent 
şi exterior subiectului (subiecților) şi actelor lui (lor) de gândire/ vorbire. Sau, pentru a renunţa la acest mod 
prea complicat de a vorbi: designatele sunt sau 1. obiecte ale realităţii la care vorbitorul trimite folosindu-se 
de semnificatele limbii şi de cadre, sau 2. obiecte proiectate ca reale cu ajutorul semnificatelor limbii; şi, în 
fapt, ele sunt întotdeauna numărul 2 din enumerarea de mai sus, mai degrabă decât 1" (ViLcu C 2008: 22, 
inclusiv nota 1). 

Semnalez aici câteva idei dintr-un articol al lui Jesus G. Martinez del Castillo, idei ce 
necesită o cunoaştere rafinată a teoriei coşeriene pentru a putea fi citite fără riscul unor 
interpretări greşite. 

Voi enumera în continuare ideile din studiul lui Martínez del Castillo din 2005, El 
significado en Coseriu: fundamentación teórica y estudio, cu unele necesare clarificări: 

a) ,,Dacá ne intrebám ce distinge teoria lui Coseriu de alte teorii lingvistice, putem 
foarte bine sustine faptul cá este interesul acestuia pentru semnificat" (MARTÍNEZ DEL 
CASTILLO 20054: 67).? Nu avem niciun motiv să contestám această idee, interesul pe care 
Coseriu il acordá semnificatului, ca si celorlalte categorii de continut lingvistic, fiind o 
realitate a teoriei sale. Din restul articolului insá am desprins ideea cá ceea ce Martínez del 
Castillo înţelege prin semnificat este, de fapt, conţinutul lingvistic, semantic, al semnului, in 
totalitatea sa. Acelaşi înţeles trebuie să îl presupunem şi în ce priveşte cuvântul „semnificat” 
din chiar titlul articolului, numai prin citirea sa în această acceptiune teoria lui Coseriu aşa 
cum este prezentată aici putând fi înţeleasă corect. 

b) „În actul lingvistic, semnificatul se referă la lucruri reale, priveşte relaţiile de opoziţie 
şi solidaritate cu alte semnificate şi îndeplineşte o funcţie, toate acestea depinzând de semnele 
lingvistice şi de forma pe care acestea o pot adopta în acelaşi act lingvistic” (MARTINEZ DEL 
CASTILLO 20054: 68). Acest citat din Martínez del Castillo ne prilejuieşte o nouă discuţie a 
modului în care trebuie să citim sintagma „lucruri reale”. În integralism ,,lucrurile” la care 
trimit semnificatele, ceea ce numim — în termeni de lingvistică integrală — designate, nu 
presupun niciun moment existenţa reală, palpabilă, a „obiectelor” respective. Asupra acestui 
aspect, Coşeriu insistă încă în studiul Determinación y entorno. Dos problemas de una 
lingüística del hablar şi revine in numeroase scrieri sau conferinţe. (Pentru referiri la această 
problematică vezi, aici, subcapitolele imediat următoare, 3.2.1.1. Designat vs. referință şi 
3.2.1.2. Stări de lucruri sau conţinuturi mentale corespunzătoare). 

c) „Pentru Coşeriu, studiul limbajului nu este altceva decât analizarea relaţiilor ce se dau 
între actul lingvistic şi finalitatea pe care şi-o propune vorbitorul: «vorbirea este o activitate 
liberă şi finalistă» (1988, 308), adică o activitate care continuă să creeze semnificate. 
Semnificatul, deci, nu e altceva decât ceea ce se creează în vorbire” (MARTÍNEZ DEL 
CASTILLO 2005a: 72).1% Este adevărat cá semnificatele se creează prin acte de vorbire (însă 


doar cele rezultate în mediul limbajului natural, nu şi cele aparţinând limbajului ştiinţific). Un 


132 Fragmentul din care am selectat fraza de mai sus şi cu care debutează, de fapt, acest articol, continuă precum 
urmează: „Teoria vorbirii, a schimbării lingvistice, a studiului structural al semnificatului (lexematica), a 
studiului relaţiilor lingvisticii cu cunoaşterea lucrurilor sau skeologia (cf. 1992, 148), a determinării şi a 
tuturor aspectelor care îşi găsesc explicaţii în teoria lui Coşeriu, se bazează pe ceea ce aduce expresia 
lingvistică, astfel încât se poate studia teoria lui Coşeriu având ca ghid ceea ce el crede despre semnificat” 
(MARTÍNEZ DEL CASTILLO 20054: 67). 

140 Fragmentul continuá cu enumerarea altor tipuri de relatii care se stabilesc, din punctul de vedere al lui 
Martínez del Castillo, în studiul limbajului din perspectivă integralistá (respectiv, între fiinţa vorbitoare şi 


propria sa condiţie istorică; între fiinţa vorbitoare şi necesitatea expresivă (MARTÍNEZ DEL CASTILLO 2005a: 
72). 

fapt nou de limbă se creează în cadrul unui act de vorbire, pe baza sistemului unei limbi şi 
având şansa de a fi preluat în vocabularul în uz (norma) al respectivei limbi. Se poate, de 
asemenea, ca respectivul fapt să rămână în stadiu de hapax, adică să se reducă la producerea şi 
utilizarea sa singulară, fără a fi preluat de către alti vorbitori ai respectivului idiom. Totuşi, nu 
se poate spune că crearea de semnificate este scopul, finalitatea oricărui act lingvistic. Un 
potenţial nou semnificat e întotdeauna posibil eventual ca rezultat auxiliar al unui act de 
vorbire, nu ca finalitate primară a acestuia. Semnificatele se utilizează, alături de designate, 
pentru a crea, în fiecare act de vorbire, prin cel de-al doilea raport semiotic, sens — un sens 
recreat la nivelul interlocutorului real sau potenţial. Scopul actului de vorbire, mai exact 
scopul vorbitorului atunci când produce un act de vorbire, este acela de a crea un sens, pe 
baza unor entități semnificative (deja existente şi repetat utilizate intersubiectiv). 

d) „Pentru a studia aspectele universale ale semnificatului este necesară o disciplină 
autonomă, care să studieze relaţiile între semnificatele unei limbi şi cunoaşterea implicită a 
lucrurilor. Această disciplină se cheamă skeologie şi a fost propusă doar de către Coseriu” 
(MARTÍNEZ DEL CASTILLO 20054: 74). Ce trebuie înţeles corect în citatul de mai sus este 
faptul cá skeologia, propusă într-adevăr de către Coseriu, nu ar putea fi o ştiinţă care să 
pornească de la studiul aspectelor universale ale semnificatului, aceasta deoarece semnificatul 
nu are aspecte universale. Ceea ce defineşte în primul rând semnificatul este tocmai plasarea 
sa în planul istoric/idiomatic, în planul limbilor particulare, fiind caracterizat ca o constituire 
intersubiectivă, la nivelul unei comunităţi de vorbitori, a conţinutului lingvistic. Trăsăturile 
universale, cele care tin de cunoaşterea lucrurilor, la fel ca acelea care tin de cunoaşterea 
principiilor gândirii, se situează la nivel universal, la nivelul vorbirii în general, ele urmând a 
fi studiate în aspectul lor universal (= existent în mintea oricărui vorbitor). Semnificatul este 
universal, la Coşeriu, doar în calitatea sa de universal posibil. În calitatea sa de conţinut 
lingvistic însă, el se situează clar la nivel idiomatic, fiind caracterizat prin constituirea şi 
funcționarea sa în cadrul unei comunități lingvistice. Lipsa sa de „universalitate” şi 
specificitatea sa faţă de un idiom anume sunt evidente şi în ce priveşte procesul de traducere 
dintr-o limbă în alta, proces în care entităţile semnificative nu sunt direct translatabile dintr-un 
idiom în celălalt. Ele sunt utilizate pentru a reda un conţinut designational exprimat deja într-o 
limbă. În două limbi diferite putem spune același lucru, însă adesea nu în acelaşi mod. 

e) „În teoria determinării, a cărei misiune [a determinării] este convertirea esentelor în 
actuale şi a actualelor în lucruri reale, în lucruri ale lumii, despre care se spune ceva, Coşeriu 
include vorbirea în crearea de semnificate, în spunere şi în cunoaşterea însăşi [enclava el 
hablar dentro del crear significados, del decir y del conocer mismo|" (MARTÍNEZ DEL 
CASTILLO 2005a: 85). Precizarea care cred cá trebuie fácutá aici este aceea cá, in cadrul 
procesului de determinare, mai exact de actualizare, esentele nu se transformá in actuale, 
urmánd ca acestea sá se transforme in lucruri ale lumii, in lucruri reale. Coseriu spune, si il 


invocă in istoria acestei idei şi pe Aristotel, cá in procesul de designare, deci implicit de 

actualizare, recunoaştem în „lucrul” designat trăsăturile prezente în semnificat, acelea care ne 
permit raportarea designatului la exact acel semnificat şi nu altul. Prin designare, spune 
Coseriu, raportăm un lucru constatat la un semnificat deja dat. (Vezi, pentru o discuţie mai 
detaliată, subcapitolul 3.2.2. Semnificat vs. designat). 

În continuare, voi trata designatul ca atare, dar şi relaţia lui cu semnificatul. De 
asemenea, va fi analizat continutul semantic al limbajului sau al limbilor asa cum apare el 
teoretizat in generativism. Acolo unde este posibil, se va incerca o abordare comparativá a 


acestui aspect in generativism si in integralism. 


3.2.1.1. Designat vs. referintá 


În primul rând, trebuie făcută o diferenţiere clară între termenul de referință, adesea 
prezent în teoriile logiciste si pragmatiste, şi cel de designat. Deşi aparent identic, sau cel 
puţin similar, conţinutul lor este, de fapt, esențialmente diferit. Referinta este de obicei privită 
ca un corespondent în lumea reală, extralingvistică, al semnificatului/cuvântului ce apare într- 
un act de vorbire, în vreme ce designatul se caracterizează prin lipsa necesităţii ca obiectul ce 
îi corespunde să poată fi identificat exact ca obiect real, în lumea extralingvisticá!*!. 

Dicţionarul encicplopedic de pragmatică, excelent ghid al direcțiilor pragmatice cu 
istoria şi dezvoltările lor, dă o definiţie a referintei care e cát se poate de edificatoare în ce 
priveşte diferenţa acesteia față de designat: ,Referinta este relaţia care uneşte o expresie 
lingvistică (numită în general expresie referentialá) in uz dintr-un enunţ cu obiectul din lume 
pe care îl exprimă această expresie. În terminologia lui John Searle, este deci o relaţie de tipul 
cuvânt-lume” (MOESCHLER & REBOUL: 510). 


3.2.1.2. Stări de lucruri sau conţinuturi mentale corespunzătoare 


Designatul este, deci, referirea la obiectele extralingvistice sau la „realitatea” 
extralingvistică — la stările de lucruri înseşi sau la conținuturile mentale corespunzătoare 
(COSERIU 1988/1992: 96). Ultima precizare e de observat aici mai atent. Faptul cá designatul e 
reprezentat nu doar de lucrurile extralingvistice înseşi, ci şi, posibil, de continuturile mentale 


corespunzátoare!”, poate avea mai multe explicaţii, cea mai logică fiind aceea că nu ne aflăm 


141 Această diferenţă este subliniată foarte clar de către Vílcu C., într-un studiu dedicat relaţiei dintre semnificat 
şi designat în perspectivă integralistă (ViLCU C 2003). În primul rând, el afirmă că obiectele ficționale (v. mai 
jos, nota 142) au întâietate faţă de cele existente efectiv în realitatea lingvistică, iar nota 34, de la pagina 150 a 
studiului la care ne referim aici vizează tocmai relaţia de necoincidentá ce se stabileşte între designat şi 
referință datorită trăsăturii menţionate: „Aceasta semnalează diferenţa de esenţă între ceea ce lingvistica 
integrală numeşte designat şi ceea ce orientările pozitiviste sau pragmatiste numesc referent. Designatul e un 
obiect real (de fapt singurul) al limbajului, independent de existenţa unui atare obiect în vreo lume alta decât 
cea configurată de însăşi activitatea lingvistică aflată în curs.” 


142 Cu privire la obiectele ce se află la capătul procesului de designare, Vilcu C. are o poziţie radicală, ce dá 
întâietate obiectelor „ficţionale” faţă de cele ale realităţii extralingvistice efective: ,,... dacă ar trebui să oferim 

tot timpul în prezenţa lucrurilor despre care vorbim, vorbirea noastră nefiind, totuşi, lipsită de 
designate. Când e semnificativă, vorbirea are întotdeauna designate şi sens. 

Se poate pune întrebarea dacă s-ar putea realiza o tipologie a lucrurilor designate, în 
funcţie de gradul lor de determinare/precizare!?, mai exact de prezenţa lor efectivă sau de 
absenţa lor/de nivelul lor de concretete si de modul în care vorbitorii se raportează la ele. 
Astfel, cel mai înalt grad de determinare/precizare l-ar avea obiectele din extralingvistic 
cunoscute atât vorbitorului, cât şi interlocutorului, eventual prezente în momentul în care se 
vorbeşte despre ele. Există o diferenţiere clară între exemple precum: (1) „Am nevoie de 
umbrelă.” şi (2) „Am nevoie de o umbrelă.” În prima propoziţie, chiar dacă obiectul despre 
care vorbesc nu este prezent, atât eu, cât şi interlocutorul meu ştim exact la care obiect ne 
referim — este, probabil, singura umbrelă pe care o avem în casă sau în birou şi pe care, din 
această propoziţie, el înţelege că o voi folosi. În a doua propoziţie, cuvântul umbrelă poate 
desemna oricare obiect ce cade sub semnificatul „umbrelă” şi este disponibil pentru a fi 
cumpărat, împrumutat sau chiar făcut, în vreme ce într-o propoziţie precum (3) „Când plouă, 
oamenii folosesc (o) umbrelă /umbrele.”, designatul e orice obiect care cade sub semnificatul 
respectiv, fără nicio precizare ulterioară. Această diferenţă este mai clar marcată idiomatic în 
unele limbi. Astfel, în engleză, propoziţia (1) ar fi „I need the umbrella.”, cu utilizarea 
articolului definit, spre deosebire de limba română!“*. Desigur, vorbim aici de diferențieri care 
sunt clarificate, de obicei, datorită contextului, situației în care cuvintele apar, dar, 
independent de acestea, se poate face o clasificare în funcție de gradul de determinare/ 


precizare pe care un designat poate să îl aibă, dat prin limbaj, la nivelul vorbirii? Nu trebuie să 


o definiţie pentru ceea ce lingvistica integrală numeşte designat, am fi nevoiţi să spunem că acesta repreziná 
1) un obiect existent în realitate şi la care facem trimitere prin intermediul semnificatului (semnificatilor), sau 
2) un obiect proiectat ca real cu mijloacele limbajului, prin intermediul semnificatului (semnificaţilor). Mai 
mult decât atât: dat fiind că orice act de designare pleacă de la semnificaţi (chiar şi actele care nu presupun 
rostirea efectivă a nici unui cuvânt), trebuie spus că propriu-zis obiectele „ficționale ” (vrând să spunem prin 
aceasta: făcute să existe ca atare de actul lingvistic) sunt cele primare atunci când e vorba de cognitia 
lingvistică” (ViLCU C 2003: 150). În continuarea acestei idei, Vilcu defineşte designatul ca obiect intentional, 
în sensul consacrat de fenomenologia husserliană, i.e. „obiectul aşa cum îl configurează un act de vizare 
semnificativă, în mod absolut independent de chestiunea existenţei vreunui dat exterior corespondent” (p. 
151). Să nu uităm cá, de altfel, chiar în studiul Determianción y entorno, Coşeriu anulează distincţia între 
obiectele „intenţionale” şi cele empiric „reale”, considerând-o ca nerelevantă din punct de vedere lingvistic 
(COSERIU 1955/1967: 294, nota 24). 


143 Termenul de determinare este folosit aici în absenţa unei noţiuni explicite şi în acelaşi timp diferit de 
termenul de determinare din teoria coşeriană a lingvisticii vorbirii, ca reprezentând una dintre funcţiile 
tehnicii generale a activităţii lingvistice. De aceea, am optat şi pentru varianta, mai puţin fericită, de 
precizare. 


144 În limba română, de fapt, lipsa articolului nu este obligatorie în situaţii de acest tip. În exemplul (1) el lipseşte 
din considerente ce ţin de restricțiile gramaticale ale limbii române, care impun absenţa articolului definit 
atunci când un substantiv este precedat de o prepozitie. Articolul se utilizează, în aceste cazuri, doar dacă 
substantivul este determinat în vreun fel, de exemplu printr-un adjectiv sau printr-o propoziţie subordonată 
relativă. E vorba, deci, de o chestiune de corectitudine a limbii. Potenţialul actualizator al prepozitiilor în 
limba română este, de altfel, observat şi de către Coseriu, în studiul Determianción y entorno, exemplele date 
acolo fiind: spre soare, pe scaun, pentru neam (COSERIU 1955/1967: 292). E adevărat însă că, în alte limbi, 
precum engleza, prezenţa articolului sau a altui determinant [determiner] este absolut obligatorie in acest 
exemplu. 

pierdem din vedere faptul că determinarea/precizarea în grade diferite se realizează la nivel 
individual, în cadrul textului, al discursului. Întrebarea care se pune aici este dacă e posibilă 
un fel de tipologie a acestor obiecte în absolut, pornind de la definiţia coşeriană a designárii 
care include tot timpul obiectele extralingvistice înseşi sau conținuturile mentale 
corespunzătoare. 

Clasificarea pe care o propunem aici ar fi functionalá/justificatá doar în măsura în care 
ea ar putea fi diferențiată (clar) de procesele implicate în operaţiunea de determinare aşa cum 
este ea definită şi detaliată de către Coşeriu în studiul Determinación y entorno. Dacă acolo 
sunt exemplificate funcţii care se situează la nivelul tehnicii generale a activităţii lingvistice, 
clasificarea propusă aici s-ar face la nivelul obiectelor înseşi, în funcție de „valoarea 
cognitivă” pe care un obiect ar avea-o pentru vorbitor, un interlocutor real, un interlocutor 


virtual etc. 


3.2.2. Semnificat vs. designat 


„Aristotel [...] zice că această semnificaţie (mod-de-a-fi) este anterioară, in realitate, 
designării: adică ne spune că anthropos nu ne asigură că omul există şi că acest hem semainon 
„a însemna ceva” este numai faptul care ne permite să recunoaştem un om „ca om” când îl 
găsim în experienţă. Si atuncea, desemnarea nu orientează înspre „om”, ci, dimpotrivă, este 
recunoaşterea „a ceva” ca „om” prin raportare la semnificaţie, adică semnificaţia este tocmai 
această posibilitate de a numi un om „om” atunci când îl întâlnim în experienţă, adică toate 
acele „trăsături” care permit designarea” (COSERIU (INTERV.) 19964: 4).!^5 

În termeni mai pe înţelesul tuturor, specifici unui interviu destinat, sau cel puţin nu 
prohibitiv pentru cei mai puţin iniţiaţi, se explică din nou, în fragmentul de mai sus, relația 
între semnificat si designat. „Primaritatea” semnificatului în raport cu designatul, 
necoincidenta celor două planuri de continut!*, faptul că existenţa semnificatului de limbă nu 


o garantează pe aceea reală a designatului, toate aceste trăsături ale relației menţionate aici vor 


145 Ideea apare în multe alte scrieri coşeriene, una dintre cele mai clare reprezentări fiind cea din articolul Le 
Langage: diacriticon tes ousias. Dix theses à propos de l'essence du langage et du signifié (1999): 
„Semnificatul unui nume (sau, de fapt: semnificatul ca nume) este diacriticon tés ousías (Platon): delimitare — 
şi prin aceasta construire — a unei modalităţi (întotdeauna virtuale) a fiinţei. În sine, semnificatul unui nume 
este întotdeauna universal, pentru cá el nu numeşte „ființările” recunoscute ca atare, ci o posibilitate infinită a 
fiinţei. El se găseşte nu la finalul, ci la începutul constituirii unei „clase” (care, prin raportare la lumea „reală” 
poate fi şi o clasă cu un singur membru cunoscut — de exemplu soarele, luna — sau chiar o clasă vidă). Prin 
urmare, designaţia nu este faptul primar al limbajului, ci un fapt secundar, subordonat semnificatului: este 
faptul de a raporta un „lucru” constatat la un semnificat deja dat" (p. 82). Sau, mai frumos, dar la fel de 
adevărat spus: ,,... lumea semnificatelor este o lume ordonată; nu este lumea haotică şi continuă a „lucrurilor” 
ca atare, considerate, printr-o violentă abstracţie, ca fiind neordonată încă de limbaj” (CosERIU 1990: 277). 
Vezi, pentru această distincţie, şi COSERIU 1970/1991: 202. 


146 Aceeaşi idee este exprimată cu claritate in multe alte studii coşeriene, printre care unul foarte amplu dedicat 
criticii semanticii prototipurilor: ,...desemnarea este [..] o subsumare a „obiectelor” unor concepte sau 
semnificate deja date. Trebuie să se înţeleagă exact (cu toate consecinţele sale) faptul că semnificaţia şi 
designaţia aparţin unor planuri diferite” (COSERIU 1990: 259). 

face obiectul extinsului capitol de mai jos, ce detaliază una dintre cele mai semnificative 
diferenţe care pun, între integralism şi generativism, clivaje de nesurmontat. Actualizarea, 
operaţiunea iniţială şi principală a determinării, este tocmai concretizarea a ceea ce se 
numeşte orientarea semnificatului către designat şi va constitui, în corpul acestei lucrări, 
punctul principal al confruntării cu modul în care conţinutul semantic e presupus a se realiza 
în generativism. „Corespund domeniului „determinării” toate acele operaţiuni care, în limbaj 
ca activitate, sunt îndeplinite pentru a spune ceva despre ceva cu semnele limbii, cu alte 
cuvinte pentru „a actualiza” şi a directiona către realitatea concretă un semn ,,virtual” 
(aparţinând „limbii”) sau pentru a delimita, preciza şi orienta referinţa unui semn (virtual sau 
actual)" (COSERIU 1955/1967: 291). Chiar dacă terminologia specifică integralismului nu era 
încă în totalitate elaborată, citatul de mai sus, din studiul Determinación y entorno, dovedeşte 
existenţa deja a unei viziuni de ansamblu, ce urma a se contura tot mai clar în cele trei planuri 
ale limbajului, cu conținuturile lor specifice. 

Antecedentele acestei cruciale distincții sunt semnalate chiar de către Eugeniu Coşeriu, 
în studiul său Semn, simbol, cuvânt. El afirmă că Aristotel ar fi făcut, în Fizica G, pentru 
prima oară în istorie, distincția între ,semnificatie” şi ,,desemnare". Relaţia se stabileşte, la 
Aristotel, între onoma, ca o combinaţie între phone şi pathema, pe de o parte şi pragma, un 
corespondent al designatului, pe de altă parte. Exemplul dat de Aristotel, este acela al lui 
tragélaphos, un animal fabulos, a cărui inexistentá concretă, materială, designational-realá, nu 
împiedică, în vreun fel, existenţa semnificatului tragélaphos. Aceeaşi lipsă de necesitate a 
relaţiei biunivoce de existenţă este semnalată de către Aristotel şi în ce priveşte semnificatul 
om, după cum se poate vedea în citatul de la începutul acestui subcapitol. 

Coşeriu semnalează, de asemenea, existența relației semnificat-designat la semiologul 
Charles W. Morris, care îşi defineşte conceptul de „significatum” drept „totalitatea condițiilor 
pe care denotatul său trebuie să le îndeplinească pentru a fi denotatul unui semn” (COSERIU 
1992/2009: 121). Distincția apărea, de altfel, deja la stoici, sub forma seméinon + 
semainómenon = „ceea ce este de spus” — respectiv „lucrul” sau „ceea ce este de aşteptat”, 
adică desemnatul corespunzător. Pentru aceleaşi concepte, Augustin are verbum, dicibile şi 
res, iar în epoca modernă, la Saussure, găsim semnificant/semnificat respectiv lucru [chose]. 


În toate aceste cazuri, lucrul se situează în afara relaţiei semiotice (COSERIU 1992/2009: 121). 


3.2.2.1. Limbajul nu creează copacii, însă face să fie copaci!“ 
Pentru o persoană, fie ea om de ştiinţă sau chiar lingvist, nefamiliarizată cu principiile şi 


viziunea integralistă de ansamblu asupra limbajului, titlul acestui subcapitol poate părea o 


147 Fraza ce dă titlul acestui subcapitol este preluată din interviul dat de către Eugeniu Coseriu la Cluj, în anul 


1996, şi publicat in revista „Echinox” (anul XXVIII, nr. 10-11-12). Exemplul respectiv este dat initial de către 
Coseriu în studiul E] hombre y su lenguaje, în sprijinul ideii că omul cunoaşte şi organizează lumea prin 
limbaj. 

simplă absurditate. E posibil ca asertiunea de mai sus să ne ducă cu gândul la filosofia 
heideggerianá!*, dar această corelare ne-ar situa uşor alături de sfera lingvisticii. Ne aflăm 
însă, dimpotrivă, în prezența uneia dintre ideile esenţiale, fondatoare, ale doctrinei 
integraliste, conform căreia omul cunoaşte şi organizează lumea prin limbaj. Începând de 
la constituirea semnificationalá primară a ei şi până la modul în care orice fiinţă umană învaţă, 
cunoaşte şi face cunoscută lumea (sa), totul se întemeiază în şi pe limbaj. „Se înţelege că toate 
aceste lucruri din jurul nostru există cumva, ca impresii pentru noi, totdeauna particulare, 
totdeauna momentane şi totdeauna vagi şi indefinite, însă nu sunt o lume. Lumea o avem 
numai fiindcă o organizám prin limbaj. [...] se înţelege că limbajul nu creează copacii, însă 
face să fie copaci, fiindcă, altfel, ei ar putea fi, de exemplu, numai „plante în general”, 
împreună cu foarte multe alte plante, sau ar putea fi numai o anumită speţă de copaci, sau ar 
putea fi cinci-şapte spete diferite ş.a.m.d. Deci această delimitare a Fiintei prin care, in 
realitate, se naşte Fiinţa ca atare, este dată prin Limbaj” (COSERIU (INTERV.) 19964: 4).!% 

În această primă ipostază a sa, limbajul nu spune nimic despre Fiinţă; Fiinţa doar se 
găseşte în limbaj, se constituie în lumea sa spirituală în şi prin limbaj. Abia după aceea se 
realizează delimitarea obiectivă a faptelor, studierea şi clasificarea lor conform unor criterii 


ştiințifice!50 


„ Acesta e momentul când se constată dacă delimitările deja existente sunt corecte 
şi complete. Însă de aceste delimitări ulterioare, omul are arareori nevoie în trăirea sa primară, 
în constituirea lumii sale spirituale; căci, de exemplu, dacă nu sunt lucrător în lemn, ci poet, 
nu îmi va trebui să ştiu câte şi ce feluri de copaci cresc în pădure, ci doar că sunt copaci. 


Relaţia dintre aceste două ipostaze ale limbajului o rezumă Coseriu astfel: ,,...limbajul contine 


148 Din acest punct de vedere, apropierea gândirii coşeriene de filosofia heideggerianá e mărturisită nu o dată. 
Una dintre aceste conexiuni apare în acelaşi interviu publicat în „Echinox”, în care Coşeriu afirmă că 
limbajul este, într-adevăr, „«casa Fiinţei», sau cum spune Hegel, «crearea lumii proprii a omului ca fiinţă 
spirituală», însă nu în sensul că ar crea această lume ex nihilo, adică nu în sensul existenţei sau în sensul lui 
Dasein, ci în sensul tocmai al Fiintei, al acestui Sein” (p. 4). 


1% Vezi şi COSERIU 1988/ 2009: 67: „Lucrurile ca obiecte ale reprezentării ca atare sunt în mod sigur „pre- 
lingvistice”, existând independent de limbă. Dimpotrivă, lucrurile văzute ca fiind aceste sau acele lucruri (ca 
„animale”, „arbori”, „păduri” etc.), adică ca exemple pentru ,,quidditáti” şi, în general, ca obiecte ale gândirii, 
sunt exprimate tocmai prin limbaj.” si p. 68: ,,... „mundus sensibilis" este înlocuit cu „mundus intelligibilis", 
care constă din tipuri de fiintare. Pe de altă parte, aceste tipuri de fiinţare — speciile lingvistice — nu sunt specii 
„reale”, existente prin natură: în principiu, ele nu diferă doar în fiecare limbă, ci sunt chiar în limbajul însuşi, 
speciile „reale” şi nu clasele de „obiecte reale” pre-existente.” O reiterare a aceleiaşi idei, cu precizarea că 
vorbim de un principiu care se aplică şi lumilor fantastice create de om, găsim şi în COSERIU 2000/2002a: 38. 
Pentru o istorie a ideii reprezentării lumii prin limbaj, cu accent special pe contribuţiile lui Leibniz, 
Schleiermacher şi Humboldt, vezi COSERIU 2012B: passim. 


150 O statuare clară a acestei poziţii o găsim şi in Vílcu C.: ,,... limbajul (mai precis: limba) nu este ceva care 
acţionează ulterior cunoaşterii lumii şi gândirii. Deci nu există niciodată — aşa cum eram obişnuiţi să credem — 
o cunoaştere (perceptivă + reprezentativă) a lucrurilor în sine, urmată de o gândire (conceptualizantă + 
computationalá) a structurii lumii şi, abia în final şi în mod secundar, de o comunicare (pură transmitere de 
informaţie — aceasta din urmă structurată fără participarea limbii) de la un individ la altul. Ci limba (care este 
deja depozitarul intersubiectivitátii şi reprezintă forma istorică a alterităţii) intervine pe chiar traseul pe care 
eram obişnuiţi a-l considera perceptiv-conceptualizant, ea oferind structurile primare (semnificatele ca valori, 
cum le va numi Saussure) pe baza cărora ínfelegem/ ne reprezentăm (mai precis proiectăm printr-o serie 
neîntreruptă de acte sintetice) realitatea” (ViLcu C 2003: 146). 

Firea, ne permite, apoi, să ne întrebăm despre Fire, oferindu-ne tipurile de obiecte şi tipurile 
de întrebări cu privire la obiecte” (COSERIU (INTERV.) 19964: 5). 

Ideea discutată aici a apărut şi în alte scrieri coseriene, anterioare şi ulterioare'?!. Printre 
altele, în studiul Omul şi limbajul său, sunt semnalate pericolele studierii limbilor separat de 
vorbire, iar primul dintre ele este „pericolul de a se înţelege greşit relația limbajului cu 
extralingvisticul şi de a se omite faptul important că limbajul este o formă de cunoaştere a 
„realităţii” extralingvistice" (COSERIU 1966/19774: 18). ,,Traducánd" această idee astfel încât 
să se potrivească scopului anunţat pentru capitolul de faţă, am putea spune că trebuie evitat 
pericolul nediferentierii între cele două planuri de conţinut (semnificat şi designat), ca şi acela 
al inversării raportului dintre ele: semnificatul este primar şi prin raportare la el, datorită 
potentialitátii lui, e identificat şi numit designatul, extralingvisticul, iar nu invers. 

În aceeaşi ordine de idei, a regăsirii concepţiei exprimate aici în alte opere, trebuie să 
amintim de data aceasta nu alte scrieri coşeriene, ci alti lingvişti sau filosofi ai limbajului care 
subscriu la ideea organizării lumii prin limbaj. Nu va fi o surpriză să regăsim în ascendenta 
acestei idei filosofi, de la Aristotel la Croce, dar şi lingvişti relativişti dintre care se remarcă în 
primul rând Wilhelm von Humboldt: „Activitatea subiectivă este aceea care construieşte în 
gândire un obiect. Căci niciun fel de reprezentare nu poate fi considerat o simplă contemplare 
pasivă a unui obiect deja dat. Activitatea simţurilor trebuie să se îmbine în mod sintetic cu 
acţiunea internă a spiritului, iar din această îmbinare se desprinde reprezentarea, care devine 
obiect în raport cu forţa subiectivitátii, întorcându-se spre aceasta, pentru a fi concepută ca 
atare într-un chip nou. În vederea unui asemenea scop, limba este însă indispensabilă. Căci, în 
măsura în care efortul spiritual îşi croieşte drum cu ajutorul buzelor, produsul acestuia se 
întoarce către urechea vorbitorului. Reprezentarea este preschimbată astfel în obiectivitate 
efectivă, fără ca prin aceasta să fie privată de subiectivitate. Doar limbajul este capabil de aşa 
ceva; şi fără această transpunere într-o obiectivitate care se întoarce către subiect, transpunere 
care se petrece constant cu ajutorul limbajului chiar şi atunci când tăcem, formarea 
conceptului ar fi imposibilă, cum imposibilă ar fi orice gândire efectivă” (HUMBOLDT 
1836/2008: 90-91). 

De asemenea, filosoful american Wilbur Marshall Urban sustine ca unul dintre 
principiile de bază ale teoriei sale, cunoaşterea primară a lumii prin limbaj. Cognitia, spune el, 


e inseparabilă de limbaj; limbajul creează lumea sensurilor cognitive. „O persoană nu posedă 


151 „Limbajul este cel care conferă ființă „lucrurilor”: nu e o nomenclatură pentru clasele de „lucruri” 


recunoscute în avans ca atare. Bineînţeles, limbajul nu creează fiinţele [/es étants], dar le creează Fiinţa [leur 
étre]: le face să fie acest sau acel lucru. Astfel, limbajul nu creează arborii, dar le creează „faptul de a fi 
arbori” (şi nu, de exemplu, plante în general sau o altă specie oarecare). Dar prin aceasta, limbajul ne 
conduce spre o lume ordonată de „lucruri”. Delimitând modalităţile Fiinţei, permite constatarea sau 
recunoaşterea în „lume” a fiinţelor corespunzătoare acelor modalităţi şi oferă astfel posibilitatea ca „lucrurile” 
însele să fie cercetate şi, în consecinţă, posibilitatea unor noi delimitări: delimitări, de data aceasta, 
„obiective”: realizate în lumea însăşi a ,,lucrurilor” şi pentru care putem crea nume („termeni”). Toată ştiinţa 
începe în mod necesar de la clasificările operate prin limbaj, dar nu se opreşte la aceste clasificări” (COSERIU 
1999/2001: 83). Vezi şi COŞERIU 1992/2009: 126-127. 

un obiect cunoscându-l şi apoi exprimând natura acelui obiect în termenii unor semne 
arbitrare şi convenţionale. Expresia e o parte constitutivă a cunoaşterii înseşi” (URBAN 1939; 
347). Filosoful american se referă la această teză ca la cea mai importantă premisă a filosofiei 
sale a limbajului. 

Un alt nume care trebuie menţionat aici este acela al filosofului german Hans-Georg 
Gadamer, care afirmă că „în orice cunoaştere despre noi înşine şi în orice cunoaştere despre 
lume, suntem întotdeauna înconjurați deja de limba care ne este proprie. Noi creştem, 
cunoaştem lumea, cunoaştem oamenii şi, în cele din urmă, pe noi înşine, învățând să vorbim. 
A învăţa să vorbim nu înseamnă: a fi inițiați, pentru desemnarea lumii care ne este familiară şi 
cunoscută, în utilizarea unei unelte deja existente, ci înseamnă a moşteni familiaritatea şi 
cunoaşterea lumii înseşi, precum şi felul cum ea ne întâmpină” (GADAMER 1966/2001: 471). 
În întreaga noastră gândire şi cunoaştere, observă Gadamer, avem întotdeauna deja păreri 
preconcepute prin interpretarea lingvistică a lumii, faptul de a creşte în interiorul acestei 
interpretări însemnând a creşte în lume. În această privință, afirmă filosoful german, „limba 


este adevărata urmă a finitudinii noastre” (GADAMER 1966/2001: 471). 


3.2.2.2. Caesar şi Pompei 


Relevanta planurilor de conţinut este cel mai bine pusă în evidenţă atunci când acestea 
sunt privite în relație unele cu altele. Diferentierea realizată între designat şi semnificat e 
crucială nu doar pentru înţelegerea sistemului teoretic al integralismului, dar şi pentru 
clarificarea uneia dintre cele mai spinoase probleme ale lingvisticii din toate timpurile, aceea 
a conţinutului semantic al limbilor şi al vorbirii în general. 

De multe ori, diferenţierea coşeriană între semnificat şi designat este făcută prin contrast 
cu înţelegerea generativ-transformationalá a conţinutului semantic al discursului/limbilor/ 
vorbirii! — indistinctie păstrată aici în conformitate cu cea din interiorul conceptului de 
meaning. 

În viziune generativistă, se presupune o sinonimie între construcţii de genul: „A es 
mayor que B.” — „B es menor que A.” sau „Caesar Pompeium vicit.” — „Pompeius a Caesare 
victus est.” — sinonimie care e posibilă, la nivelul structurii de suprafaţă, datorită presupunerii 


că respectivele propoziţii provin din aceeaşi structură de adâncime, exprimând acelaşi 


I?Vezi, de exemplu, studiile Semantica, forma interior del lenguaje y estructura profunda (1969): 116 -119; Los 
universales del lenguaje (y los otros) (1972): 193-195; La ,situacion" en la lingüística (1973): 245. O 
comparaţie directă şi clară între termenii coşerieni şi cei generativişti găsim şi în studiul Semn, simbol, cuvânt: 
„Ar trebui să ne întrebăm, în cadrul discuţiei, dacă termenul semnificaţie (Bedeutung) are aceeaşi semnificaţie 
cu engl. meaning. Răspunsul este: nu! În terminologia propusă aici, semnificaţie (Bedeutung) reprezintă 
exclusiv conţinutul dat printr-o limbă particulară ca atare, ceea ce percepem în calitate de cunoscători ai unei 
limbi determinate. Dimpotrivă, în lingvistica anglo-saxonă, engl. meaning este un concept complex sau, mai 
degrabă, nediferentiat, incluzând, de regulă, ,semnificatia” (Bedeutung) şi ,,desemnarea" (Bezeichnung) din 
accepţia noastră, cu reliefarea desemnării şi, uneori, chiar a lucrului desemnat. (CosERIU 1992/2009: 117-118, 
nota 1). 

meaning. Exemplele de mai sus constituie de multe ori punctul de pornire pentru diferentierile 
realizate de către Coseriu între planurile de conţinut, dar în volumul Competencia lingüistica, 
ele sunt completate şi exploatate din plin, într-o demonstraţie ce se vrea fără niciun echivoc, 
în această privinţă. Se porneşte, deci, de la patru construcții: 

(1) Caesar Pompeium vicit 

(2) Pompeius a Caesare victus est 

(3) victoria Caesaris 

(4) clades Pompeii 

Ín exemplele de mai sus, funcţia lui „Caesar” este aceeaşi, e constantă, şi la fel este 
aceea a lui ,,Pompei". Identitatea funcţională nu e dată, însă, la nivel gramatical (şi implicit 
idiomatic); la acest nivel, constatăm functi diferite: în construcția activă, ,Caesar” este 
subiect, in cea pasivă, este complement de agent, în cea genitivalá, este atribut'?. Toate 
construcțiile trimit însă la aceeaşi realitate exterioară, fapt care plasează identitatea 
funcțională la nivelul realității designate prin respectivele construcţii. „Trebuie să distingem, 
în consecinţă, între funcția din limbă şi funcția privitoare la realitatea designată sau la starea 
de lucruri designatá. Avem nevoie, de asemenea, de termeni diferiți pentru cele două tipuri de 
funcţii, pentru a putea respecta întotdeauna această diferenţă. Ar fi, de exemplu, convenabil, 
să designám funcţiile care se referă la acţiunea însăşi prin termeni precum «subiect» şi 
«obiect», şi, în schimb, funcțiile lingvistice prin expresii precum «agentiv» şi «obiectiv»" 
(COSERIU 1988/1992: 130-131; vezi şi COSERIU 1968: 34). 

Aşadar, din punct de vedere integralist, ceea ce generativiştii numeau, în cazul de mai 
sus, meaning, nu este altceva decât designatul extralingvistic, conţinutul de gândire ca atare şi 
nu conţinutul de gândire structurat prin semnificatele unei limbi particulare (COSERIU 
1973/1977: 249-250).154 

Sinonimia neîndoielnică la nivelul realităţii extralingvistice nu determină în vreun fel 
„sinonimia” semnificatelor mobilizate din sistemul limbii particulare în procesul de articulare 
a conţinutului mental. Se face, astfel, o distincţie clară între funcţiile lingvistice generale, cele 


care privesc referirea la realitate, pe de o parte, şi funcţiile lingvistice particulare, pe de altă 


'S5Uneori, interpretarea funcţiilor lingvistice generale intervine în denumirea funcţiilor particulare. Astfel, prima 
construcţie genitivală, cea referitoare la victoria lui Caesar, este numită genitiv subiectiv, iar cea de a doua, 
referitoare la înfrângerea lui Pompei este numită genitiv obiectiv (COSERIU 1988/1992: 131). Această insertie 
la nivelul denumirii a generalului în particular nu şterge însă limitele dintre cele două niveluri, funcționând 
doar ca un argument pentru intuiţia pe care vorbitorii limbii o au cu privire la aplicațiile diferite posibile la 
nivelul unei funcţii a limbii particulare, prin raportare la realitatea designată. 


154Nu mai e nevoie, cred, să precizám cá, din punct de vedere integralist, conţinutul de gândire nu poate sá existe 
„ca atare”, în afara structurării prin semnificatele unei limbi. Oricum, atâta vreme cât în generativism se 
acceptă existenţa unui conţinut de gândire ce urmeză a fi exprimat, nu contează, spune Coşeriu, dacă acesta 
este aferent unei structuri de adâncime sintactice, care urmează să determine ceea ce se numeşte meaning în 
generativism, sau dacă structura de adâncime coincide cu acest meaning şi se pleacă în transformări de la o 
structură „semantică” (COSERIU 1973/1977: 249—250). Premisa de la care se porneşte este greşită, iar datorită 
acestui fapt ambele soluţii propuse pentru determinarea traseului parcurs de la formarea conţinutului de 
gândire la exprimarea sa sunt goale de conţinut. 

parte (COSERIU 1988/1992: 130—131), iar această distincție este un argument decisiv pentru 
existenţa planurilor diferențiate ale limbajului, în cazul de faţă vorbirea şi limba. 

Un comentariu interesant al lui Coşeriu priveşte structura de adâncime, mai exact 
posibilul statut al acesteia de „universal al limbajului”. Această calitate ar putea fi acceptată 
însă doar dacă prin structura de adâncime s-ar înţelege structura semantică a relațiilor 
sintactice. Nu există, însă, structură sintactico-semantică comună unei propoziţii active şi 
echivalentei sale pasive (COSERIU 1972/1978: 183). De un astfel de statut se apropie, probabil, 
generativismul într-o fază ulterioară, atunci când relațiile sintactice se bazează pe theta-roluri, 
concepute ca nişte structuri mai degrabă semantice decât sintactice (vezi, mai Jos, capitolul 
6.3.2. Teoria modulară) . 

O problemă care s-ar putea discuta în legătură cu echivalentele designationale este 
legată de alegerea pe care vorbitorul o face în momentul actualizării. Se pune întrebarea de ce 
el optează pentru o formulă, mai degrabă decât pentru cealaltă, de exemplu în cazul 
echivalentei activ — pasiv. Explicatiile pot fi numeroase și ele pot diferi, de la caz la caz. Spre 
exemplu, în cazul echivalentei activ — pasiv, e posibil ca agentul acţiunii despre care se 
vorbeşte să nu fie cunoscut de către vorbitor; el ar alege, în acest caz, o construcţie pasivă sau 
reflexiv-pasivă, mai degrabă decât să reducă agentul la un subiect inclus, aşa cum e posibil în 
limba română, sau să apeleze la un subiect „fals”, aşa cum e posibil în limba engleză, în 
ambele cazuri fără a implica vreun indiciu despre identitatea agentului. Conexiuni pot fi 
făcute şi cu planul vorbirii, la nivelul cunoaşterii elocutionale, opţiunea de care vorbeam 
putând fi determinată, uneori, de cunoaşterea lucrurilor. 

Această problematică priveşte, se pare, nu doar construcţiile de nivel propozitional, ci şi 
cuvintele înseşi, într-o distincție „semnificat de limbă” — „semnificat de vorbire” (cel ce apare 
în discurs sau text), care exemplifică implicit diferenţierea dintre planul semnificatului, 
respectiv, al designatului. Exemplele vin din reprezentarea duratei (în limba germană), pentru 
care semnificatele specifice sunt primele luate în calcul: Er hat zwei Tage gedauert. (A durat 
două zile.); zwei Stunden lang (cu durata de două ore); Es dauert nur eine Minute. (Durează 
doar un minut.) Pe lângă aceste ocurente perfect logice, mai pot apărea altele, la fel de logice 
şi de uşor de interpretat, imposibil de susținut însă printr-o echivalare, o corespondenţă 
biunivocă între semnificat şi designat (ca reprezentare a duratei), de genul: Er hat zwei Kriege 
gedauert. ( A durat două războaie.) sau Was ich noch zu sagen hătte, dauert eine Zigarette. 
(Ceea ce mai am să îţi spun durează pret de o tigará.). Desigur, nici semnificatul ,,rázboi", nici 
semnificatul „ţigară” nu pot fi bănuite de a contine trăsături de reprezentare a duratei, fapt 
care nu împiedică utilizarea lor în acest scop. Pe de altă parte, nici faptul că le regăsim în 
astfel de exemple, perfect logice şi interpretabile, nu ne va determina să le includem în 
paradigma semnificationalá a duratei în limba germană, cu aceleaşi drepturi precum Jahr, 
Monat, Woche, Tag, Stunde, Minute, Weile (an, lună, săptămână, zi, oră, minut, perioadă). 


Desigur, cele două cuvinte (război şi ţigară) nu se folosesc doar pentru a indica durata; mai 

mult, ele sunt utilizate cu acest scop doar datorită unei calităţi a lucrurilor pe care le 
desemnează. Lexematica, deci, nu se va ocupa de studiul respectivelor lexeme în ocurentele 
de mai sus, deoarece ele nu intrá in opozitie cu vreunul dintre cuvintele a cáror utilizare 
principalá este exact aceea de a exprima durata. Avem de-a face, in acele exemple, nu cu 
„semnificate de limbă”, ci cu „semnificate de vorbire” (COSERIU 1975/1978: 209—210). 

Punem în discuţie aici o relație semnificat — designat ce nu se interpretează in mod 
normal, ca o actualizare directá, realizatá de la planul idiomatic la cel universal (cum se 
întâmplă, de exemplu, într-o construcție de genul: Am pus cartea pe masă.), ci in baza 
cunoaşterii generale a lucrurilor. Perceperea unui enunţ de felul celor de mai sus nu va duce la 
concedierea vorbitorului şi la expedierea discursului ca nefăcând sens; în schimb, receptorul 
va căuta - şi cel mai adesea va găsi - mijloacele, date probabil în primul rând de context şi 
situaţie, pentru a înţelege propoziţia. Astfel, chiar dacă enunţul Er hat zwei Kriege gedauert. 
este văzut undeva izolat de contextul său, se poate presupune, de exemplu, că o alianţă între 
două puteri sau o perioadă de foamete a durat timp de două războaie. Aşadar, neconcordanta 
dintre semnificat şi designarea „normală” pe care acesta ar trebui să o aibă exemplificá o dată 
in plus diferenţa dintre planul semnificational şi cel designational, situánd, în acelaşi timp, 
cercetarea acestui fenomen în planul vorbirii, cel puţin ca demers secundar. Mai exact, printre 
trăsăturile semnificationale ale lexemului „război” neaflándu-se şi aceea de „durată”, 
conexiunea dintre acest tip special de semnificat şi designatul său se va muta cu totul în planul 
designatiel. 

Este o situaţie care justifică, de asemenea, din nou, „răsturnarea” de către Coşeriu a 
postulatului saussurian conform căruia, pentru a face lingvistică, trebuie să ne situăm în 
terenul limbii şi să privim de acolo toate fenomenele ce apar în vorbire. Dacă am respecta 
acest postulat, ocurentele de mai sus nu ar face sens; pornind însă de la vorbire spre limbă, 
descoperim acest proces de — poate am putea să îl numim „resemnificare” sau „semnificare 
adițională” — prin care un lexem ajunge să desemneze cu totul altceva decât este înscris în 
potenţialul său semnificational, fără a fi vorba de o utilizare metaforică — iar acest fenomen 
poate fi descoperit şi studiat doar situându-ne în terenul vorbirii şi privind de acolo 


fenomenele lingvistice în dinamica şi productivitatea lor. 


3.2.2.3. Vin copiii 


Un nou argument pentru distincția între semnificat şi designat ne pune în fata unui 
exemplu de configurare a aceluiaşi conţinut mintal, în limbi diferite, în termeni 
semnificationali foarte diferiți. 

Die Kinder kommen (germ.) 


Kodomo-wa kuru (jap.) 

Cele două propoziţii pot trimite, în anumite situaţii, la acelaşi designat, dar 
semnificatele lingvistice particulare utilizate aici sunt foarte diferite. Kodomo nu înseamnă 
kinder (copii), ci clasa „copil”, fără distincţie între singular şi plural, iar kodomo-wa nu este 
subiectul propoziției, ci tema acesteia, nu e considerat agent, ci punct de referință pentru ceea 
ce se spune/despre care se vorbeşte. Verbul kuru este impersonal. O corespondenţă 


semnificationalá a propoziției japoneze ar arăta cam aşa: 


În ceea ce priveşte un număr indeterminat de membri din clasa „copil”, există 
un „a veni" (COSERIU 1988/1992: 101). 


Fără o distincţie clară între semnificat şi designat, cum s-ar putea justifica sau interpreta 
o configurare atât de diferită a semnificatelor în cele două limbi? Nu ne vor mulțumi, aici, 
explicaţiile legate de dezvoltarea istorică a celor două idiomuri, de distanţa geografică sau 
condițiile social-politice. Toate acestea le considerăm aspecte secundare față de principala 
sursă ce alimentează aceste diferenţe: limba unui popor configurează în mod diferit lumea în 
care acesta trăieşte — și, implicit, lumea, în general; realitatea extralingvistică se organizează 
prin limbă, ea nefiind primordială decât ca mediu natural al omului. Omul trăieşte într-un 
mediu lingvistic, organizat prin limbaj, mai exact prin propria sa limbă; altfel, lumea nu există 
pentru el? În limbile indo-europene s-a simţit o mult mai mare nevoie de nuantare, de 
exemplu prin persoană şi număr, categorii inexistente în japoneză. Nu trebuie să înţelegem, de 
aici, că japoneza ar fi mult mai vagă, aşa cum suntem tentaţi să credem, ci că exprimarea unei 
realităţi designationale de genul „Vin copiii.” se face într-un mod semnificational propriu, 
distinct, dar nu mai puţin adecvat în comparaţie cu cel al unui idiom european. „Tot ce se 
poate designa prin intermediul unei limbi, se poate designa de asemenea prin intermediul 
alteia. [...] În principiu, limbile vorbesc despre aceleaşi lucruri, dar nu spun acelaşi lucru [nu 
vorbesc la fel].” Dacă o limbă face o distincţie pe care alta nu o face, această a doua limbă 
poate face aceeaşi distincţie prin determinări suplimentare (COSERIU 1972/1978: 193, nota 
69). 


155 „... din punctul de vedere al limbilor, existenţa obiectelor este [...] indiferentă, deoarece semnificatul este 


rationalmente anterior distincţiei între existenţă şi inexistentá şi constituirii înseși a „lumii obiectelor” (pentru 
care semnificatul este fundament şi instrument). Prin urmare, cuvintele limbilor istorice — sau, cel puţin, 
cuvintele lexicului primar şi pur lingvistic — nu numesc (în manieră imediată) „lucruri”, ci intuitii, quiddidates 
concepute intuitiv. Toate expresiile primare ale limbajului „natural” corespund la origine unei apprehensio 
simplex, indivisibilium intelligentia, nu unei clase delimitate de obiecte sau lucruri. În acest limbaj nu se 
numesc obiecte deja clasificate: dimpotrivă, obiectele (şi „lucrurile”) se clasifică pe baza semnificatelor. 
Rezultă de aici faptul că semnificatul lingvistic poate [...] să corespundă unor tipuri diferite de designat [...]. 
Astfel, fr. table se aplică atât obiectelor care în germană se numesc Tafel, cât şi obiectelor numite în germană 
Tisch [sau obiectelor numite în română tablă, ca şi celor numite masă; în ce priveşte obiectele numite tabla, 
suprapunerea e parţială, în limba română fiind vorba de „tabla de scris”, nu de alte conotări semnificative, de 
genul „material metalic"]; germanul Weg, italianul via, au atât sensul numit „concret” (fr. route şi rue, 
respectiv route), cât şi sensul numit „abstract” („mod de a ajunge sau a pleca dintr-un loc")" (CosERIU 
1976/1978: 25-26). 

Un alt exemplu care relevă organizarea diferită la nivel semnificational, respectiv 
designational, vine din faptul cá un anume semnificat poate acoperi realități designationale de 
nivel diferit, o situaţie care poate coincide sau nu în limbi diverse. Mai exact: există situaţii în 
care la un anumit designat se face referire cu numele unei categorii imediat superioare. Un 
exemplu pentru această situaţie ar fi termenii foot şi leg în engleză, aceştia constituindu-se ca 
semnificate individuale, clar diferențiate, actualizate ca atare în situaţii particulare de vorbire. 
Astfel, atunci când cineva spune în engleză / hurt my leg sau I hurt my foot, interlocutorul se 
va gândi la zone diferite ale corpului uman. În limba română însă există semnificatul picior, 
cele două ocurente date mai sus în limba engleză fiind exprimate în română ca: M-am lovit la 
picior, astfel încât, fără o precizare suplimentară, ascultătorul nu va şti la care parte a 
piciorului se referă vorbitorul (într-o primă instanţă, acest lucru nici nu va conta, doar în 
anumite circumstanţe interlocutorul cerând informaţii suplimentare despre ce s-a întâmplat). 
Chiar dacă în limba română există termeni specializați pentru fiecare parte a piciorului, 
aceştia nu se folosesc în mod curent de către vorbitori. Se face uz, astfel, de termenul imediat 
superior", care este „picior”. Constituirea lumii prin limbaj este diferită în limbi diferite, iar 
când o anumită realitate se cere designată, vorbitorul va face apel la un termen mai mult sau 
mai puţin specific, în funcție de semnificatul pe care îl are la dispoziţie, care se foloseşte în 
mod normal, în norma limbii. Face excepţie, aici, iarăşi, limbajul tehnic. Astfel, într-un 
context specializat, un medic va folosi rareori cuvântul picior, el referindu-se, în termeni de 
specialitate, la exact partea piciorului pe care vrea să o desemneze. 

Tot diferit (sau nu) în limbi diferite se poate constitui semnificatul gramatical. De pildă, 
funcțiile spaniole „prezent” şi „imperfect” se aplică fiecare, unei multitudini de tipuri de 
designatii (CosERIU 1976/1978: 26). La fel se întâmplă în alte limbi, exemplul cel mai la 
îndemână fiind acela al limbii române, in care imperfectul poate exprima: 1) o acţiune în 
desfăşurare în trecut, întreruptă de o acţiune momentană; 2) descrierea cadrului unei poveşti/ 
întâmplări; 3) descrierea unei situatii/unor acţiuni valabile în trecut, nu şi în prezent; 4) plus 
sensul conditional pe care poate să îl reprezinte. 

În ce priveşte noţiunea de semnificat gramatical, înţelegem că ea acoperă, la acest 
moment (1976, când apare Lógica del lenguaje y lógica de la gramática), ceea ce, într-un 
studiu din 1971, Semántica y gramática, era desemnat prin semnificat instrumental, 
semnificat structural şi semnificat ontic, partial, chiar prin semnificatul categorial, sau cel 


puţin este folosită în paralel cu aceste notiuni'"". În respectivul studiu, acestea sunt domeniile 


156 Vezi si COSERIU 1976/1978: 27-28. Coşeriu remarcă aici, de asemenea, faptul că referirea obiectelor şi a 
lucrurilor la semnificate este, din punct de vedere logic, eterogenă: este supraabundentă în anumite secţiuni şi 
prezintă lacune în altele. Lucrurile sunt ,,complicate” şi de faptul că nu e vorba de o singură clasificare la nivel 
semnificational, realizată deci intuitiv de către vorbitorii nativi, ci de clasificări diferite simultane, bazate pe 
criterii diferite — un ansamblu de reţele diverse, care se încrucişează şi se suprapun. 


157 Fără ca noţiunile de semnificat categorial, instrumental, sintactic şi ontic să dispară, în scrieri ulterioare ale lui 
Coseriu, termenul de „semnificat gramatical” este utilizat frecvent, înţelegem, pentru a le acoperi pe cele 
menţionate mai sus. Vezi, spre exemplu, COŞERIU 1973/2000: 93, 198, 227, 228; COSERIU 1988/1992: 150. 

semnificationale corespunzătoare gramaticii, prin opoziţie cu cel(e) al(e) lexicului, conform 
tabelului de mai jos (COSERIU 1971/1978: 140): 


semnificat lexical 
Lexic (si Lexicologie) 


semnificat categorial 


semnificat instrumental 


semnificat structural 


semnificat ontic 


Tabelul 2 
Tipurile de semnificat în integralismul lingvistic (COSERIU 1971/1978: 140) 


La fel, zone designationale de amplitudini foarte diferite pot fi delimitate in limbi 
diferite datoritá potentialului semnificativ al formelor verbale corespunzátoare. Astfel, dacá in 
limba englezá avem un prezent simplu pentru a vorbi despre actiuni habituale, despre 
adevăruri general-valabile si altele, avem şi un prezent continuu care exprimă, in esenţă, 
lucrurile care se întâmplă în momentul vorbirii. În limba română sau în germană, în schimb, 
avem un singur prezent, o singură formă gramaticală care să exprime toate aceste realități 
„designative”. Astfel, partea semantică de studiat în cadrul unei gramatici funcţionale ar 
reprezenta-o semnificatul, conținutul redat printr-o structură sau alta. 

Un alt exemplu care ilustrează neconcordanta dintre semnificat şi designat, în ciuda 
unor coincidente, chiar între limbi diferite, este acela al propozitiilor Viene. în limba spaniolă 
şi Viene. în limba italiană. Ele pot să desemneze, în anumite condiţii, exact aceeaşi stare de 
fapt, referindu-se la faptul că „cineva vine în acel moment”. În alte situaţii însă, aceste 
propoziţii nu semnifică acelaşi lucru şi nu se pot înlocui reciproc. Ele nu sunt „echivalente de 
traducere”, având în vedere că în italiană venire semnifică „a se mişca în direcţia locului 
persoanelor întâi şi a doua”, în vreme ce în spaniolă venir semnifică exclusiv „a se mişca în 
direcţia locului primei persoane”. Astfel, pentru a spune în spaniolă „Vin mâine la tine.” nu 
spunem Vengo manana a verte., deoarece tinta mişcării în această situație nu coincide în 
momentul vorbirii cu locul persoanei întâi; în acest caz, trebuie folosit un alt verb: ir, adică un 
alt semnificat (COSERIU 1992/2009: 9). 

Chiar dacă realizările designationale se suprapun în cazul unor lexeme, precum în 
exemplele de mai sus, ele provin din potentialitáti semnificationale diferite, plaja de 
„utilizări” distincte fiind, în cazul lor, mult mai largă decât cea a „utilizărilor” concordante. 
Acest fapt are implicaţii în special în domeniul traducerii, caz în care, chiar dacă cele două 


propoziţii de mai sus se transpun exact dintr-o limbă în alta, e suficient să schimbăm persoana 

verbului, de exemplu, ca sá nu mai avem această coincidență formală. Implicații sunt, desigur, 
şi la nivelul teoriei limbajului, o situaţie de acest fel neputând fi explicată decât cu condiţia să 


presupunem distincţia clară a planurilor de conţinut, aşa cum apare ea în integralism. 


3.2.2.4. Cu ...'* 


Ín exemplele de sub 3.2.2.2. am vázut modalitáti distincte prin care o limbá poate 
trimite la aceeasi realitate designationalá, in timp ce al doilea subcapitol ilustreazá diferentele 
care survin în configurarea semnificatelor alese pentru exprimarea aceleiaşi realităţi 
designationale în limbi diferite. Revenim, cu situaţia de faţă, la cazuri intraidiomatice, reluând 
un alt exemplu al lui Coseriu, cel al construcţiei „con X" [cu X”]!*. Prin semnificatul unic 
pe care îl are, interpretabil, de pildă, în termenii „cu X aici prezent”, construcția respectivă 
poate designa: instrumentul, materialul, însoțitorul sau circumstanta, precum în următoarele 
exemple: 

(1) a tăia cu cuțitul 

(2) a face prăjitură cu făină 
(3) a vorbi cu un prieten 
(4) a face ceva cu bucurie 

O precizare şi o modificare ar trebui făcute în cazul construcţiei „a face prăjitură cu 
făină”, pentru cazul limbii române. Dacă în spaniolă construcția se referă la ingredientul din 
care se fac prăjiturile (se observă că am spus din care se fac, în limba română construcţia „din 
X" fiind utilizată pentru a designa ingredientul principal), în română construcția „cu X" se 
referă, din acest punct de vedere, la ceva auxiliar; de exemplu: faci prăjitură din făină, cu 
nucă. Cu ar avea în limba română mai degrabă sensul de „adăugare”. 

Cum e şi normal, valenţele semnificationale ale construcției „con X" nu sunt identice cu 
cele ale structurii corespondente din limba română!%. Premisa teoretică rămâne însă valabilă 
— şi în română, construcția semnificationalá „cu X" se aplică în diferite situaţii designationale: 
instrumentul, materialul auxiliar, insotitorul, circumstanta, atitudinea, si, în plus, eventual, 
timpul, în expresii precum: „a aştepta cu orele”, ,, a sta undeva cu zilele” etc. 

Pornind de la această combinaţie şi de la valenţele ei semnificationale, ne găsim în fata 


unui set de întrebări şi dileme ce vor fi enumerate aici - cu răspunsuri deduse din diverse 


158 Construcţia „con X" [cu X] este unul dintre exemplele utilizate frecvent de către Coşeriu pentru demonstrarea 
diferenţelor dintre planul de conţinut al semnificatului şi cel al designatului. Vezi, spre ilustrare, COSERIU 
1969/1978: 121—122, COSERIU 1970/1991: 204—205, COSERIU 1971/1978: 135, COSERIU 1972/1978, p. 190. 


152 Cf. COSERIU 1988/1992: 101-102. Exemplul apare deja în studiul Los universales del lenguaje (y los otros), 
unde designaţia sa instrumentală este interpretată ca „material de gândire”, o gândire „prelingvistică”, 
neformată printr-o funcţie semantică a unei limbi determinate, sau ca un fapt de „vorbire ne-organizată”, care 
se poate exprima prin diferite funcţii semantice ale unei aceleiaşi limbi sau ale unor limbi diferite (COSERIU 
1972/1978: 190). 

16? Există, desigur, situaţii în care semnificate din limbi diferite le corespund aceloraşi designate. Spunem, spre 
exemplu, „Corto el pan con el cuchillo (sp.)/ mit dem Messer (germ.)/ cu cuțitul (rom.)". [Tai pâinea cu 


cutitul.] Aceste echivalente nu probează însă unitatea funcţională corespondentá fiecărei structuri din fiecare 
limbă (COSERIU 1971/1978: 143). 

studii de lingvistică integrală - sau pur şi simplu ca enigme (în ceea ce mă priveşte), pentru 
care încă e nevoie de dezlegări. 

1) Unde trebuie să ne oprim în enumerarea valentelor semnificationale ale construcției 
„cu X"? Ştim că, spre exemplu, în propoziţia Corto el pan con el cuchillo avem de-a face cu o 
„designaţie instrumentală” care poate fi exprimată, în spaniolă, şi prin alte funcţii semantice 
(ex. por medio de un cuchillo, utilizando un cuchillo) (COSERIU 1972/1978: 189). Se poate 
adăuga pe listă, de pildă, concesia, pentru expresii de tipul: ,, Cu toate eforturile noastre, n-am 
reuşit să terminăm la timp."? În ce măsură ne aflăm, în acest caz, în perimetrul semnificatului 
„cu X"? Construcţia de mai sus se poate reprezenta ca o expresie fixă de genul: cu + 
tot/toata/tofi/toate + substantiv = concesie. Există oare un semnificat „cu + 
tot/toatá/toti/toate” despre care sá se poată spune că e specializat în exprimarea concesiei, 
ținând cont şi de faptul că respectiva asociere de cuvinte se poate regăsi, cu un înţeles total 
diferit, în alte construcţii (ex. „am vorbit cu toți furnizorii”)? 

2) De ce se prezintă acest semnificat într-o construcţie complexă şi nu este de genul 
semnificatelor „scaun” sau ,mána”?!%! Este important că centrul acestei construcţii este o 
prepozitie? Prepozitiile, alături de conjunctii, sunt catalogate drept cuvinte morfematice sau 
„instrumentale”, care nu funcționează în mod imediat ca nişte configuratori de lume, ci doar 
în relaţie cu alte cuvinte. Definiţia de mai sus provine din studiul Semántica y gramática, iar 
exemplele date sunt: y, sobre, o, en, si, no etc. (COSERIU 1971/1978: 133). Se poate înţelege, 
din aceste precizări, faptul că respectivele cuvinte sunt utilizate pe lângă adevăratele cuvinte 
lexematice, că funcționează ca un fel de auxiliare menite a clarifica valoarea designationalá a 
lexemelor propriu-zise. În construcţia „con x” însă, lucrurile stau exact invers: con [cu] pare a 
fi centrul combinației, generând toate valenţele designationale posibile. Probabil această 
combinaţie capătă sens dacă e judecată după principiile gramaticii funcţionale, în care nu se 
analizează părțile de vorbire cu valorile şi rolurile lor gramaticale, ci funcțiile lingvistice cu 
modalitățile în care ele se realizează potential, la nivel idiomatic, si concret, la nivel 
particular. 

3) Ce fel de statut are particula se în construcţiile „se + verb" din limba spaniolă (şi de 
fapt şi din limba română)? Sau această separare nu trebuie făcută? Vorbim despre o 
construcție şi ea utilizată de către Coşeriu ca exemplu pentru posibilitățile semnificative. Se 
precizează că ea nu semnifică în absolut „impersonalitate”, „reflexivitate”, „pasivitate” etc., ci 
doar, într-un sens mai general, „inversiunea tranzitivitáti1”, „suspendarea „trecerii spre altul” a 
acţiunii”. Sensul care trebuie atribuit construcţiei rezultă din contextul imediat în care ea este 


utilizată: dacă există în respectivul enunţ un subiect care poate funcționa ca agent, construcția 


161 În studiul El Estudio funcional del vocabulario (compendio de lexematica) din 1975, se defineşte 
semnificatul ca fiind „în sens strict, fata de conţinut a unui semn lingvistic (sau a unei construcţii constituite 
207). Precizarea pe care am subliniat-o mai sus s-ar putea referi la construcţii de tipul celor analizate în acest 
subcapitol, însă şi la combinaţiile rezultând în propoziţii care, la rândul lor, beneficiază de semnificat 
(sintactic, respectiv ontic). 

trebuie interpretată ca reflexivá (el niño se lava [copilul se spalá]); dacă subiectul nu e capabil 
de a face acţiuni, se interpretează ca pasivă (el libro se lee [cartea se citeşte]); dacă nu există 
subiect sau acesta nu poate fi dedus din context, construcția e impersonală (se abre a las cinco 
[se deschide la ora 5]) (COSERIU 1969/1978: 120-121). Posibilităţile semnificative enumerate 
mai sus sunt de natură lexicală? Vorbim de un semnificat lexical al particulei se? Cum, în 
acest caz, se combină el cu semnificatul lexical al verbului ca atare, fără de care particula 
respectivă nu se poate actualiza? Este ea singură purtătoare a acestui potenţial semnificativ 
sau face parte dintr-o construcţie în care semnificatul lexical al verbului cu care intră în 
combinaţie este oarecum subordonat semnificatului construcției în totalitatea ei? Poate acest 
caz, ca şi altele similare, se pot explica prin noţiunea de „semnificat unitar”, un tip de 
semnificat pe care îl presupunem ca fiind o categorie paralelă şi, în acelaşi timp, suprapusă 


celor cinci tipuri de semnificat pe care le stabileşte Coseriu!? 


„ Această soluţie a fost sugerată 
de un exemplu care îi atestă existenţa şi în ce priveşte semnificatul categorial: sp. un no se 
qué, fr. un je ne sais quoi (COSERIU 1971/1978: 139); rom. un nu ştiu ce. 

4) Posibilitatea şi modalitatea de a identifica alte unități semnificative se pun, de 
asemenea, in discuţie. Pe lângă construcţia „cu x" despre care am văzut mai sus cá 
funcţionează, chiar dacă nu cu toate valenţele din spaniolă, şi în limba română, putem să 
propunem, spre exemplu, construcția cu semnificat unitar „de x"? Aşa cum în cazul 
construcției „cu x" semnificatul unic se poate interpreta în termenii „cu x aici prezent”, 
combinaţia „de x” s-ar putea desfăşura în „determinare de x”. La prima vedere, aceasta pare a 
fi chiar o combinaţie prolifică, la nivel semnificational în limba română, exemplele de mai jos 


putând fi relevante, în acest sens: 
material: casă de cărămidă; uşă de metal 
de scop: maşină de spălat; aparat de ras 
origine: vin de Madeira; fructe de import 
tip: brânză de burduf; Luceafărul de dimineață 


Am mai putea adăuga şi valența temporală, pe care de o poate obţine în construcții de 


genul: Te aştept de o oră. sau ÎI ştiam de mic. Totuşi, se simte o distanţă între această situaţie 


162 Un răspuns foarte plauzibil la această întrebare este dat în referatul emis de către Emma Tămâianu-Morita 
pentru prezenta teză de doctorat. Reputata cercetătoare confirmă interpretarea la nivel de semnificat unitar a 
timp, ea aşază trăsături precum „impersonalitate”, „reflexivitate”, „pasivitate” etc. nu în domeniul semnificatului 
lexical, ci în perimetrul celui gramatical, acestea fiind ceea ce Coseriu numeşte semnificate-ín-uz (sau 
semnificate-în-vorbire, Sprechbedeutungen). Tămâianu-Morita completează această precizare cu idea că, în 
măsura în care variantele designationale sunt clar delimitate şi constant recognoscibile ca tipuri de uz 
(„„Verwendungstypen”) în contexte determinate, ele fac obiectul unei „gramatici a utilizării limbii” („Grammatik 
der Sprachverwendung”, „Grammatik des Sprechens mittels einer Sprache"), iar nu al lingvisticii textului ca 
lingvistică a sensului. 


167 


şi cele enumerate mai sus, de fiind aici un instrument pentru exprimarea unei relaţii temporale 
si neinscriindu-se în descrierea pe care am dat-o semnificatului unitar („determinare de x”), 
putând crea, în schimb, împreună cu toate unităţile de timp ce ar putea-o urma, o altă unitate 
semnificationalá. 

Desigur, stabilirea clară a unei funcţii unitare necesită o analiză mai serioasă şi 
riguroasă. Un alt model, pe lângă cel întâlnit la Coseriu, se poate vedea, spre exemplu, la 
Harald Thun, care, în urma unui proces descriptiv şi analitic complex, stabileşte, pornind de la 
structura „faire + nom sans article” [a face + substantiv fără articol] un semnificat unitar 
pentru unitatea verbală complexă „faire + nom d'action" [a face + nume de acțiune], cu 
subtipurile „faire + nom d'action proprement dit” [a face + nume de acțiune propriu-zis], 
faire + nom qui est nomen actionis par métonymie” [a face + substantiv care este nomen 
actionis prin metonimie] şi „faire + nom désignant une action élémentaire" [a face + 
substantiv designánd o acţiune elementară], cu valoarea generală „action considéré dans son 
effet" [acţiune considerată în efectele sale] (THUN 1981: 326-335). 

Thun îşi propune să identifice o semnificație de bază pentru această expresie, din care să 
decurgă toate utilizările sale particulare (THUN 1981: 327), iar pentru acest lucru recurge la 
analizarea a patru factori: contribuţia semantică a componentului verbal, contribuţia semantică 
a componentului nominal, combinația celor două contribuţii semantice şi analiza relațiilor 
opozitionale care există, eventual, între unitatea complexă şi un verb simplu (THUN 1981: 
330). Pornind de la un astfel de exemplu de analiză se pot stabili, cu siguranţă, şi pentru limba 
română, o sumă de unităţi semnificationale, un proces ce ar putea fi caracteristic pentru acea 
semantică funcţională postulată de către Coseriu prin contradicţie cu semantica de tip clasic, 
structural, care descrie şi analizează unităţile discrete, cu funcțiile lor posibile. 

5) Nu e locul aici pentru o analiză a părţilor de vorbire cu potentialitátile lor 
semnificative şi, implicit, designative. Ne putem întreba, totuşi, dacă are vreo semnificaţie 
faptul că este vorba, în aceste cazuri, de prepozitii în combinaţii cu verbe sau substantive - 
având în vedere cá ele sunt cele care impun sensul construcţiei - şi dacă mai există alte părți 
de vorbire care pot apărea în această postură sau, mai bine zis, dacă orice parte de vorbire 
poate apărea în această postură. 

6) Anticipând problematica din capitolul următor, legat în mod mai direct de fenomenul 
actualizării, ne putem întreba, deocamdată, cum s-ar realiza acest proces în ce priveşte 
semnificatele unitare care dispun, ca şi construcția dezbătută aici, de o multitudine de valenţe 
semnificative. Sunt ele supuse unui proces de „descompunere”, intrând în orientarea spre 
designat doar una dintre fractiunile care le formează, în funcţie, eventual, de context, de 
situația de comunicare? Sau intră ele ca atare în procesul designational, o selecţie urmând a se 
face în momentul perceperii actului de vorbire? Prima dintre aceste variante pare mai 
plauzibilă, sugerând, în acelaşi timp, un pas mai departe, spre o posibilă categorizare a 


semnificatelor în funcție de valenţele designationale pe care le pot avea. Unele dintre ele ar fi 

reduse la una sau la un număr mic de trăsături principale, în vreme ce altele ar dispune de o 
mult mai largă arie semnificationalá. 

La toate întrebările de mai sus, ca şi la altele similare, s-ar putea găsi răspuns, probabil, 
în relație cu celelalte tipuri de lingvistică propuse în integralism: a vorbirii şi a textului. 
Coseriu afirmă, în legătură cu exemplele citate mai sus (valorile semnificatului unitar „con 
X") că diferenţele designative nu se exprimă în limbă, ci vorbitorii le completează/le 
identifică datorită situaţiei în care se produce/percepe actul de vorbire sau în baza cunoaşterii 
lumii (COSERIU 1988/1992: 102). 

De obicei, contextul sau situaţia nu sunt suficiente pentru a alege între diferitele 
posibilităţi de interpretare pe care ni le pune la dispoziţie semnificatul. În acest caz, apelám — 
desigur, inconştient — la un nivel mai de profunzime, care este acela al cunoaşterii lucrurilor, 
componentă a cunoaşterii elocutionale. Un exemplu care slujeşte foarte bine acestei idei este 
acela al cuvintelor compuse. Chiar dacă două cuvinte compuse au un element comun, 
respectivul element nu va fi neapărat interpretat în baza aceleiaşi valori semnificationale, iar 
valorile semnificationale sunt singurele pe care limba ni le pune la dispoziţie. E posibil, de 
asemenea, ca relaţia care uneşte cele două componente ale cuvântului compus să fie 
interpretată diferit. În acest caz, putem oare invoca un traseu invers al interpretării faţă de cel 
parcurs în virtutea generalității? Mai exact, planurile limbajului sunt: al vorbirii in general, al 
limbii particulare, al discursului. Invers: un cuvânt ne apare întotdeauna (sau în cele mai 
multe cazuri) în discurs; prima înţelegere a acestuia ne vine, evident, din cunoaşterea 
idiomului căruia el îi aparţine, însă de multe ori nu e suficient să ştim valenţele 
semnificationale ale cuvântului — chiar dacă le cunoaştem pe toate, nu putem fi siguri cá 
alegem valența corectă pentru situaţia respectivă, iar atunci va trebui să ne raportăm la 
cunoaşterea lucrurilor, care e parte a cunoaşterii elocutionale, plasată la nivelul vorbirii in 
general. În cazul cuvintelor compuse date ca exemplu de către Coseriu!?: Strassenhándler şi 
Buchhändler, e clar că ele pot să apară în acelaşi context, fapt ce nu ne ajută deloc în a 
diferenţia între cele două cuvinte. 

(1) Er ist ein jung Strassenhândler. 
(2) Er ist ein jung Buchhándler. 
Prima treaptă a înţelegerii este dată de cunoaşterea idiomatică, în măsura în care 


vorbitorul cunoaşte cele două componente din fiecare compus: Strassen şi Hándler, respectiv 


163 Cf. COSERIU 1988/1992: 128. Vezi, de asemenea, discuţia privind compusele Kaffeemühle şi Windmiihle în 
acelaşi volum: 129, ca şi COSERIU 1970/1991: 196. Aceste cuvinte au un component comun al 
semnificantului, dar relaţia dintre el şi cealaltă parte a semnificantului e total diferită in cele două situaţii: 
„moară care macină cafea” [Kaffeemühle], respectiv „moară care funcţionează cu vânt” [Windmühle]. Desi 
structura semnificantilor e identică, orice vorbitor îi va da fiecăruia dintre ei interpretarea corectă, iar aceasta 
datorită tocmai cunoaşterii generale a lucrurilor. Aceeaşi cunoaştere a lucrurilor este invocată şi de către 
Ebeling în interpretarea corectă a unui cuvânt precum germ. Hauptstadt [capitală], un exemplu pe care el îl 
foloseşte şi pentru a demonstra diferenţa dintre sistem şi normă. Ebeling afirmă că primul sens al acestei 
combinaţii — cel furnizat de către sistem — ar trebui să fie „main city" [oraş principal, oraş mare], sens care 


însă nu este utilizat, în normă fiind fixat doar cel de „capitală” (EBELING 1981: 10). 

Buch şi Händler, precum şi relația (posibilă) dintre ele. Nici acest lucru şi nici ştiinţa intuitivă 
a procedeului de compunere prin care sunt formate cele două cuvinte nu vor fi suficiente 
pentru a garanta înţelegerea unităţilor lexicale. Verificarea ultimă se face, de fapt, la nivelul 
cel mai general al competenţei, prin raportare la cunoaşterea lucrurilor. Acest strat furnizează 
informaţia potrivit căreia străzile [Strassen] nu se cumpără şi nu se vând, in general, precum 
cărțile [Bücher], deci, dacă interpretám al doilea compus ca „vânzător de cărți”, primul nu 
poate fi interpretat ca „vânzător de străzi” — acesta va fi înţeles ca vânzător pe străzi, deci 
vânzător ambulant. Am putea încerca o schemă reprezentationalá a traseului interpretativ în 
acord cu nivelele de competenţă cunoscute, dar în sens invers în ce priveşte aria lor de 


cuprindere: 


competenţa elocutionalá 
(cunoaşterea lucrurilor) 


T 


competenţa idiomatică 


T 


ocurenfá contextualá 


Schema 7 


Traseul interpretativ al designatelor în funcţie de cele trei planuri ale limbajului 


Necoincidenta unităţilor semnificationale cu cele designationale, exemplificată încă o 
datá aici, confirmá premisa de la care am pornit, a planurilor diferite in care se configureazá 
cele douá continuturi. Planul semnificatului — al limbilor particulare — a fost analizat deja in 
numeroase teorii lingvistice, din diverse puncte de vedere. În ce priveşte planul vorbirii, 
rămâne de văzut cum se va putea analiza conţinutul designational ce-i corespunde. Primul pas 
ar fi acela de a diferenţia clar acest conţinut de celelalte prezente în vorbire, cu care, până 
acum, a fost aproape întotdeauna identificat. 

Conform celor afirmate în studiul Semántica, forma interior del lenguaje y estructura 
profunda (1969), designatul este întotdeauna secundar în raport cu semnificatele lexicale 
combinate in enunturi, cunoaşterea lucrurilor, situaţia şi contextul (COSERIU 1969/1978: 122). 
E posibil ca această anterioritate să fie privită, în parte, şi ca una cronologică (anterioritatea 
ontologică ar trebui să fie clară la acest moment). Astfel, semnificatele pe de o parte, 


cunoaşterea lucrurilor, pe de alta, sunt anterioare designatiei prin faptul că sunt elemente care 

fac parte din competenţa (idiomatică, respectiv elocutivă a) vorbitorului. La rândul lor, 
situaţia şi contextul funcţionează ca nişte indicatoare, determinând uneori mobilizarea numai 
a acelor valente ale semnificatului care sunt implicate în respectivul context. Despre 
semnificat şi cunoaşterea lucrurilor se poate spune că au un statut de „permanenţă”!S*, în 
vreme ce situaţia şi contextul sunt momentane, sunt, într-o anumită măsură, parte a 
actualizări. 

De menționat aici si faptul că importanţa presupozitiei unităţii semnificationale a fost 
semnalată şi de către alţi lingvişti, alături de zonele concrete de cercetare din care respectiva 
presupozitie nu poate lipsi. Astfel, Johannes Kabatek afirma că această idee este importantă 
pentru: a) interpretarea textelor, prin identificarea sensului uzului unei forme determinate într- 
un text/discurs concret; b) lingvistica normei, în scopul determinării anumitor preferinţe de uz 
tradiționale sau variante intrate in obisnuintá (semnificate de discurs sau de vorbire) şi c) 
lingvistica sistemului, prin identificarea funcției unice a diferitelor utilizări (KABATEK 2003: 
88). 


3.2.2.5. „Plural” si „pluralitate” 


Distincția între semnificat şi designat e aplicabilă nu doar funcţiilor lexicale, ci şi celor 
gramaticale. Gramatica distinge între categorii lingvistice generale ale designatiei, precum 
„agent”, „obiect”, „instrument”, pluralitate”, pe de o parte, şi categorii ale limbilor particulare, 
precum „agentiv”, „obiectiv”, „instrumental”, „plural”, pe de altă parte (COSERIU 1988/1992: 
102). Categoriile lingvistice generale sunt definite la nivelul vorbirii, rămânând să se 
stabilească pentru fiecare limbă în parte dacă deţine sau nu respectiva categorie. Astfel, e clar 
că japonezii identifică pluralitatea ca funcție lingvistică generală, dar limba japoneză nu 
cunoaşte categoria pluralului; pluralitatea se deduce din context, cunoaşterea lucrurilor sau 
prin semnificate lexicale particulare (COSERIU 1988/1992: 102). 

Coşeriu stabileşte un traseu cu două sensuri între universal şi particular, în ceea ce 
priveşte descrierea limbilor şi a categoriilor lor. Reamintim principiul conform căruia 
categoriile verbale sunt categorii ale vorbirii, moduri semnificative „universale” ce se verifică 
în activitatea lingvistică concretă şi se definesc fără referire necesară la o limbă determinată. 
Semnificatele categoriale sunt lingvistice [sprachwissenschafilich] şi pot fi definite doar de 
către lingvist: lingvistul nu se poate limita la a fi lexicograf sau istoric, verificând utilizările 


cuvântului substantiv, ci trebuie să fie, de asemenea, teoretician şi să determine ce este 


16%n ce priveşte cunoaşterea lucrurilor, nu trebuie înţeles prin „permanenţă” faptul că niciun element al acestui 
background al vorbitorului nu se schimbă vreodată — schimbările, mai profunde sau mai superficiale — sunt 
determinate mereu de experienţă, informaţii noi etc. ,,Permanenta" despre care vorbeam se referă la faptul cá 
tot timpul vorbitorul referă — desigur inconştient — la cunoaşterea lucrurilor pe care el o are; acest lucru se 
întâmplă atunci când vorbitorul formulează acte de vorbire sau când interpretează discursuri pe care le aude 
sau le citeşte. 

,Substantivul”, dat fiind cá e vorba de un termen aparţinând „metalimbajului” propriu ştiinţei 
limbajului (Coseriu apud KABATEK 2007: 8). 

Departe de a fi cantonată în planul particular, descrierea limbilor se raportează mereu la 
universal, indiferent dacă cercetătorul conştientizează sau nu acest lucru. Astfel, atunci când 
se descrie o limbă, se face, de fapt, interpretare: ,,... am dedus, în parte din limba noastră, în 


parte din alte limbi, anumite categorii pe care le-am transferat pe un plan de generalitate, ca 


1. vi. 
eta bc că 
CRE DE 


ET 


(INTERV.) 19964: 5). Fără a lipsi de contur ştiinţele care cercetează (sau ar trebui să cerceteze) 
limbile, pe de o parte şi planul universal al limbajului, pe de altă parte, Coşeriu evidenţiază 
aici modul în care colaborarea între acestea se poate realiza, insistând asupra faptului că, în 
lipsa ei, ştiinţele respective nu au cum să-şi atingă scopul descrierii. Ideea acestei colaborări 
se extinde la nivelul principalelor direcţii lingvistice ale secolului, care, departe de a fi în 
competiţie una cu cealaltă, ar trebui doar să-şi delimiteze clar spaţiul, deschizând, în acelaşi 
timp, drumurile necesare spre domeniile complementare. 

Exemplele de mai sus, de sub 3.2.2.2., 3.2.2.3. şi 3.2.2.4., vizau toate semnificate de 
ordin lexical. Şi din punct de vedere gramatical însă, designatul şi semnificatul se diferențiază 
net şi trebuie studiate de discipline diferite. Astfel, designatul e baza semantică de referinţă a 
gramaticii logice, a gramaticii generale sau universale, în timp ce semnificatul e baza 
semantică a investigaţiei limbilor (COSERIU 1971/1978: 136). Coşeriu afirmă că semantica 
(studiul conţinuturilor lingvistice) are ca obiect al investigaţiei, într-un sens foarte larg, 
întregul limbaj. Nu trebuie să tragem de aici concluzia că studiul limbajului ar trebui să fie 
exclusiv semantic, sau că sintaxa şi fonetica ar fi doar nişte ştiinţe auxiliare pe lângă 
semantică. Se precizează doar cu claritate faptul că relațiile dintre semantică şi gramatică nu 
mai trebuie puse sub semnul întrebării. Trebuie doar să ne întrebăm ce parte sau aspect al 
semanticii trebuie să fie luat in considerare în câmpul gramaticii (COSERIU 1971/1978: 134— 
135). 

Ştim foarte bine că cele două teorii la care ne referim aici, integralismul şi 
generativismul, sunt separate de un fapt indeniabil şi, în parte, asumat de către cercetătorii ce 
le-au adoptat. Este vorba de aspectul limbajului către care s-a orientat cu preponderență 
fiecare din cele două teorii, o „decizie” ce afectează, în mod inevitabil, întregul studiu şi 
rezultatele acestuia. Am spus deja că în integralism, dintr-un anumit punct de vedere, tot 
limbajul e considerat semantic. Dar trebuie să ne amintim că, datorită tripartitiei planurilor 
limbajului şi, în consecinţă, a ştiinţelor care se ocupă de fiecare în parte, niciuna dintre 
formele de manifestare a limbajului nu va rămâne în afara cercetării. Viziunea de ansamblu 


asupra limbajului este, în integralism, semantică, dar știința semantică e limitată aproape 

exclusiv la studierea limbilor particulare, pentru designat şi sens, şi respectiv planurile 
limbajului care le corespund, fiind postulate lingvistici proprii'*. 

Într-o clasificare mai sistematică (COSERIU 1971/1978: 132—133; vezi şi COSERIU 1968: 
76), vom aminti cele trei tipuri de gramatică propuse de către Coşeriu şi vom identifica locul 
designatului în raport cu ele: 

1) gramatica constituţională — descrie constituirea, configurarea materială a expresiei 
gramaticale — forma gramaticală în sens mai larg (incluzând grupuri de cuvinte, propoziţii 
etc.); 

2) gramatica funcţională — investighează funcţiile diferitelor straturi de structurare 
gramaticală, analizând paradigmele care funcționează în fiecare dintre aceste straturi (de 
exemplu, paradigma cuvântului, a grupului de cuvinte, a propoziției etc.); 

3) gramatica relationalá — studiază relaţiile între diferitele paradigme în care se exprimă 
funcții designative analoge; se poate vorbi aici de o gramatică a vorbirii [oracional]. 

Gramatica, situată, desigur, la nivel idiomatic, are puţin de-a face cu designatul. Acesta, 
ca şi sensul, rămân în afara structurării idiomatice a funcțiilor lingvistice, şi deci în afara 
gramaticii în sens propriu. Designatul poate fi luat în considerare doar în gramatica 
relationalá, şi acolo parțial, ca element al studiului echivalentelor designative (COSERIU 
1971/1978: 140). 


3.2.2.6. Suspendarea congruentei 


Un aspect esential care furnizeazá argumente noi pentru diferentierea dintre semnificat 
şi designat este legat de judecátile de conformitate ce corespund fiecărui plan al limbajului in 
parte. Ín functie de aceste planuri sunt ele situate in tabelul de mai jos, aláturi de aspectele 
„conţinut” şi ,,cunoastere” (COSERIU 1988/1992: 106). 


'SSituaţia se prezintă cu totul diferit în generativism, o teorie care s-a declarat dintru început sintactică, 
limitându-şi domeniul la structura sintactică în sens larg, ca opusă semanticii, şi în sens restrâns, ca opusă 
foneticii şi morfologiei. Sintaxa reprezintă, la începuturile teoriei, „studiul principiilor şi proceselor prin care 
propoziţiile sunt construite în limbi particulare” (CHOMSKY 1957/1966: 11). 

Plan Judecată Conţinut Cunoastere [Saber] 

vorbirea in general congruent/incongruent | designat (referintá') | cunoaştere elocutionalá 

limba particulară corect/incorect semnificat cunoaştere idiomatică 

discursul adecvat/inadecvat sens cunoaştere expresivă 
Tabel 4 


Tripartitia planurilor limbajului în relaţie cu: judecáfile de conformitate, conținut si 


cunoaștere [saber] (COSERIU 1988/1992: 106). 


i. Această masă pătrată este rotundă 


Între cele trei tipuri de judecată postulate există o relaţie de interdependentá şi uneori de 
„compensare”, de „salvare a interpretării”, în circumstanţe în care un enunţ nu face, la prima 
vedere, niciun sens. Judecátile pot fi suspendate de sus în jos, adică: congruenta poate fi 
suspendată prin corectitudine sau prin adecvare, iar corectitudinea poate fi suspendată prin 
adecvare. Ne interesează aici in special suspendarea congruentei prin adecvare, care poate fi 
de trei feluri: metaforică, metalingvistică şi extravagantă. Aceste operaţiuni vor fi considerate, 
pentru moment, din punctul de vedere al diferenţei dintre semnificat si designat!?", motiv 
pentru care celelalte tipuri de suspendări, cu nimic mai puţin interesante, nu vor fi tratate 
aici 68. 

Asertiunea ce dă titlul prezentului subcapitol [germ. Diese runde Tafel ist viereckig.] a 
făcut obiectul a numeroase dezbateri. Cel care a produs acest exemplu, Heyman Steinthal!'”, a 
vrut să demonstreze că, deşi gramatical corectă, expresia este incongruentă din punct de 


vedere logic, şi deci fără sens. Logic, cum spune Steinthal, conform cunoaşterii lucrurilor, sau 


'SReferința nu trebuie înţeleasă aici cu sensul ei din logică sau din unele teorii pragmatice, de obiect 
extralingvistic la care trimite actul de vorbire; mai bine zis, dacă este înţeleasă ca atare, ea nu trebuie 
echivalată cu designatul, datorită poziţiei sale între paranteze, în urma acestui cuvânt, poziţie ce pare a 
indreptáti cei doi termeni la o relaţie cel puţin de sinonimie. Dacă am interpreta tabelul astfel, am contrazice 
principiile înseşi ale teoriei integraliste, aplicând designatului o reductie ce l-ar decădea din poziţia lui de 
obiect intentional. Mai exact, designatul poate avea drept conţinut nu doar obiectul din realitatea 
extralingvistică, ci şi obiecte mentale, neconcretizate altfel decât cel mult printr-un context sau o situaţie ce le 
plasează într-un hic et nunc al actului de vorbire. Referinta este, deci, cel mult o posibilitate a designatului, nu 
neapărat cea esenţială. 


167Pentru a nu încărca subsolul cu prea dese trimiteri la sursa ideilor principale utilizate în prezentul subcapitol, 
trimitem din start la capitolul 2.3.6. Anularea incongruenfei în discurs [La anulación de la incongruencia en 
el discurso], în volumul Competencia lingüistica: 141—147. 

'SPentru o tratare a suspendării congruentei prin corectitudine, cu exemplele aferente, vezi, spre exemplu, 
COSERIU 1988/1992: 136-140. 


1€? Heyman Steinthal, Grammatik, Logik und Psychologie, ihre Prinzipien und ihr Verhältnis zueinander, Berlin, 
1855. Exemplul a fost citat aici apud COSERIU 1988/1992: 141. 

congruent în planul vorbirii în general, în termeni coşerieni, acest exemplu nu poate să fie, în 
mod normal. Semnificatele „rotund” şi „pătrat” nu se pot aplica aceluiaşi obiect din realitate, 
în acelaşi moment. În acest exemplu, însă, trebuie să presupunem că unul dintre cele două 
semnificate nu se utilizează cu trăsăturile primordiale pe care le deţine în mod normal în 
limbă. E, astfel, posibil, să nu fie nicio contradicţie între valorile secundare/suplimentare ale 
semnificatului şi situația designationalá în care ele sunt aplicate. Putem să găsim numeroase 
interpretări care să facă sens în cazul acestui exemplu, total ilogic, la prima vedere; să o 
menţionăm aici doar pe cea conform căreia „masa rotundă” trebuie înţeleasă ca discuţie, 
dezbatere — dacă persoanele care participă stau în jurul unei mese de formă pătrată, propoziţia 
lui Steinthal poate căpăta o interpretare cât se poate de logică. Exemplul devine congruent 
prin suspendare metaforică, i.e. prin transpozitia semnificatului unei alte designatii decât cele 
obişnuite. 

Un alt exemplu rezolvat prin suspendarea metaforică este cel invocat de către Karl 
Vossler!” în sprijinul afirmației sale, conform căreia limba poate formula ilogicul şi absurdul. 

Grau, teurer Freund, ist alle Theorie, 
Und griin des Lebens goldner Baum. 
[Cenusie-1, scumpe-amice, orice teorie 
Şi verde pomul vieţii auriu.] 

Pornind de la versurile lui Goethe, Vossler obiectează: o teorie nu poate avea culoarea 
gri (sau orice altă culoare), viaţa nu are niciun pom şi, oricum, acesta n-ar putea fi şi verde şi 
auriu în acelaşi timp. Argumentul lui Coşeriu este cât se poate de logic: teoria gri nu este 
răspunsul la întrebarea „Ce culoare are teoria?”. E vorba, din nou, de suspendarea 
incongruentei lingvistice generale în sens metaforic: efectele pe care le produce teoria sunt 
similare cu cele ale culorii gri — plictisitor, monoton, neinteresant. 

S-a utilizat, in aceste versuri, „semnificatul simbolic, valoarea simbolică” a culorii gri, 
deci valoarea simbolică a ceea ce aici este designat prin culoarea gri. Am citat exact cuvintele 
de mai sus pentru că se poate pune întrebarea în ce măsură, dacă există un semnificat 
simbolic, se poate spune că există şi un designat simbolic. Poate că, de fapt, trebuie pornit, de 
data aceasta, dinspre designat către semnificat, astfel încât, înțelegând fără efort ce voia sá 
designeze, „să comunice” autorul versurilor, să ne întrebăm cum şi de ce a apelat la acest 
semnificat. Toată această problematică este clarificată în mare parte în cadrul unei teorii ce 
dezvoltă, în acelaşi timp, premisele direcției integraliste şi idei din opera blagiană, în sfera 
poeticii. Este vorba despre teoria metaforei concepută de către Mircea Borcilă, pe baze 
integraliste şi blagiene. Diferentierea esenţială făcută în cadrul acestei teorii pune faţă în faţă o 
metaforă „de limbă”, funcţionând în cadrul limbajului şi „menită să „exprime” şi/sau să 


reprezinte aspecte ale experienţei sensibile imposibil de captat şi reprodus prin „expresia 


"Karl Vossler, Grammatik und Sprachgeschichte, oder das Verhaltnis von ,,richtig” und „wahr” in der 
Sprachwissenschaft, in Gesammelte Aufsátze zur Sprachphilosophie, München, 1923. Aici, exemplul este 
redat apud Coseriu, Competencia lingüística, p. 143. 

directă” şi metafora revelatoare, care „contribuie la instaurarea unui alt mod de a fi al omului 
în univers." (s.a.) (BORCILĂ 1996: 31) — o metaforă ce se realizează la nivelul sensului!"!. 

Deşi marea provocare o reprezintă metafora din planul textual, mă voi referi aici la cea 
de limbă, căci ea ne oferă răspunsul la întrebările de mai sus. „În sensul cel mai general, baza 
de pornire pentru o situare funcţională adecvată a procesului metaforic „in cadrul limbajului” 
(s.a.), cum ar insista Blaga, o reprezintă înscrierea legitimă a acestui proces în spaţiul 
relationárii intime a semnificației (sau „semnificatului”) limbii la „intuiţia inedită” a 
vorbitorului si în finalitatea designării (prin semnul lingvistic) a unui „fapt experiential” nou 
şi pregnant individualizat sau particularizat” (BORCILĂ 1997: 156). Borcilă vede mecanismul 
semantic de la baza metaforei de grad I drept „formă de manifestare specifică a operaţiei 
generice a determinării”, iar Zagaevschi afirmă că procesul semantic e orientat aici spre 
„redescrierea referintel”. 

Aşadar, avem, în cazul versurilor lui Goethe, o situaţie în care sunt utilizate semnificate 
în combinaţii nenaturale pentru uzul comun al limbii, cu scopul de a reda senzaţii, impresii, 
nuanţe pentru care ar fi nevoie de prea multe cuvinte, prea multe aproximări, fără garanţia 
reuşitei transmiterii exact a ceea ce s-a vrut transmis. Dacă impresia de monotonie, plictiseală, 
lipsă de interes pe care o dă cuiva o teorie e similară celei stârnite în general de culoarea 
gri/cenuşiu, atunci aceasta poate fi utilizată pentru a caracteriza teoria, fără a mai fi nevoie de 
explicaţii sau parafrazări. Semnificatul „gri” este utilizat pentru a designa un conţinut ce nu-i 
e propriu, dar poate fi interpretat fără probleme. Acest exemplu nu face decât să ilustreze încă 
o dată necorespondenta unu la unu a semnificatului şi a designatului — un nou argument 


pentru funcționarea lor în planuri diferite ale limbajului. 


ii. Trei ori trei fac zece. 


Deşi clar incongruentă la nivelul competenţei elocutive, această propoziţie este salvată 
prin suspendare metalingvistică: incongruentul e prezentat ca o realitate. Dacă o persoană 
(Juan) spune că „trei ori trei fac zece” şi o altă persoană (Pedro) raportează cuvintele lui, 
propoziţia e adevărată prin faptul că e real despre această propoziție faptul că Juan a spus-o. 
Astfel, Pedro utilizează metalingvistic (într-o propoziţie a lui evident congruentă) expresia 
incongruentá pentru a spune exact ce a spus Juan [Juan spune că trei ori trei fac zece. ], adică o 
utilizează ca designat a ceea ce spune el (Pedro). 

Exemplul de mai sus ilustrează din nou neconcordanta dintre semnificat si designat: nu 
interpretám, de fapt, seria de semnificate in raport cu designatele lor proprii, ci ele servesc, in 
acest caz, doar ca unitate designativă într-un alt enunţ, cel in care seria e încadrată. Avem de-a 
face, iarági, cu o interpretare in douá etape: in prima dintre ele intelegem cá Juan a spus ceva, 


fárá a analiza semnificatele enuntului lui, considerate, asa cum am spus, ca o unitate 


"În ce priveşte metafora din planul sensului, există o diferenţiere ulterioară: matafora lingvistică a sensului/ 
metafora poetică. Vezi, în acest sens, ZAGAEVSCHI: 84. 

designationalá; abia în a doua etapă interpretám semnificatele utilizate de către Juan în raport 
cu propriile lor designate, într-o propoziţie clar incongruentă, aflând, de data aceasta, ce a 


spus Juan, nu doar faptul că el a spus ceva. 


iii. Normal că arborii vorbesc! 


De data aceasta, am ales ca titlu de subcapitol un exemplu răsturnat al lui Coşeriu. 
Pentru suspendarea extravagantă a incongruentei, autorul Competenfei lingvistice ilustrează 
reacția unui vorbitor — din punctul de vedere al experienţei cotidiene la care ne raportăm în 
mod normal — față de o propoziţie pe care emițătorul ei a intentionat-o ca fantastică. În 
respectiva propoziţie, e vorba de arbori care vorbesc, însă cel care o aude poate să nu 
perceapă intenţia de circumscriere fantastică a emitátorului, iar atunci el ar răspunde: 

Arborii să vorbească. În nici un caz! 

Răspunsul lui Coşeriu la această reacţie ar satisface, probabil, ambii participanţi la 
dialogul despre arbori vorbitori: „Arborii pot foarte bine să vorbească într-o lume pe care eu 
mi-o imaginez intenționat astfel, şi când se recunoaşte această intentionalitate a reprezentării 
ca atare, se anulează incongruenta, deşi se recunoaşte în continuare, natural, existenţa 
incongruentei cu lumea noastră. // Esentialul în anularea din text se inrádácineazá în 
recunoaşterea unei intentionalitáti, a unui scop. Se bazează pe presupozitia cá incongruentul e 
afirmat nu pentru că vorbitorul nu ştie, nu e capabil să vorbească congruent. Anularea 
incongruentei în text este relationatá cu principiul general al vorbirii, conform căruia avem 
încredere în celălalt, i.e. 1 se atribuie celuilalt egală capacitate de vorbire sau egală cunoastere/ 
competenţă lingvistică cu aceea deţinută de vorbitor” (CosERIU 1988/1992: 145—146). 

Această explicaţie oferă şi soluţia pentru mult discutatul exemplu chomskyan: 

Colourless green ideas sleep furiously. 
[Idei verzi lipsite de culoare dorm furios.] 

Despre această propoziţie lingvistul american afirma, în volumul Syntactic Structures, 
că este total absurdă. Trebuie însă, din nou, să căutăm intenţia din spatele emiterii enuntului, 
înainte de a-l concedia ca total absurd, ilogic. Interpretarea cea mai la îndemână ar fi tot aceea 
legată de un basm, de o scriere ficțională în care ideile ar avea calităţile de natură fizică ale 
unor fiinţe, printre care şi pe aceea de a dormi. În aceeaşi lume de basm se poate găsi o logică 
şi în asocierea verbului a dormi cu adverbul furios. Un alt sens ar putea fi asociat acestei 
propoziţii printr-o suspendare metalingvisticá a congruentei. Ar putea fi vorba, de exemplu, 
de un enunţ formulat de către o persoană care nu doreşte decât să demonstreze combinaţiile 
sintactice specifice limbii engleze, un enunţ citat de către o altă persoană. Jocul de cuvinte sau 
creativitatea unui vorbitor naiv nu sunt nici ele excluse dintre posibilele explicaţii. 

Așadar, se poate spune că, dacă limba este capabilă de a exprima absurdul, ilogicul, nu e 
neapărată nevoie ca ea să îl şi exprime, sau, în orice caz, nu de fiecare dată când ni se pare că 


acest lucru se întâmplă. De cele mai multe ori, principiul încrederii faţă de celălalt 

funcţionează, fără ca vorbitorul să îl aplice conştient, iar cel care receptează enunţul găseşte 
adesea sens, dacă se străduieşte suficient. 

Soluţia coşeriană, conform căreia copacii pot să vorbească într-o lume pe care noi o 
proiectám intentional, poate produce și un criteriu de sistematizare în interiorul competenţei 
elocutionale. Dacă sistemul funcționează alături de normă la nivelul competenţei idiomatice, 
se pune întrebarea în ce măsură este posibil ca aceste concepte să se aplice în cazul 
competenţei elocutionale. Astfel, judecata noastră potrivit căreia copacii nu vorbesc ar fi 
conformă cu o normă a cunoaşterii lucrurilor, restrânsă la credinţele pe care o comunitate le 
are despre lume, deci la ceea ce e congruent. În spatele acestor opţiuni ar putea sta, ca şi în 
cazul competenţei idiomatice, un sistem, în cadrul căruia toate aceste posibilităţi, alături de 
altele, ar fi disponibile. Dacă am aduce opţiunea copacilor care vorbesc la statut de egalitate 
cu aceea a copacilor care nu vorbesc, n-ar putea ele fi considerate ca posibilitate de acelaşi 
sistem? Acest sistem ar fi sursa lumilor „posibile”, a unor lumi la fel de posibile, atâta vreme 
cât le acceptăm congruenta şi coerenţa internă, ca şi a noastră. Atunci când, de exemplu, citim 
un basm, nu chestionăm la fiecare pas entităţile prezente acolo, fie ele copaci care vorbesc, 
castele care umblă sau orice altceva, ci le dăm credit în virtutea universului în care ele 
funcţionează. 

Desigur, sistemul acesta, la fel ca acela aparţinând cunoaşterii idiomatice, funcţionează 
în baza unor opoziții între membrii unei paradigme sau ai unui câmp lexical. În sistemul 
competenţei elocutionale, ar putea exista câmpuri lexicale, mai exact obiectuale, care să 
includă, spre exemplu, copaci care nu vorbesc/copaci care vorbesc/copaci care umblă ş.a.m.d. 
Fiecare comunitate stabileşte o normă, care se poate modifica în momentul în care percepţia 
asupra unui obiect se modifică, sau un alt obiect din paradigmă este ales pentru a intra în 
normă. Această propunere, odată acceptată, ar putea aduce mai multă sistematicitate în 
conceperea competenţei elocutionale. 

Toate tipurile de suspendare, teoretizate şi exemplificate de către Eugeniu Coşeriu, 
scutesc, atunci când e posibil, textele pe care le marchează, de conformarea la regulile 
congruenftei, reguli pe care orice vorbitor, indiferent de limba sa, le cunoaşte şi le urmează. 
Dacă valabilitatea acestor legi e universală, ele fiind astfel situate în planul general al vorbirii, 
la fel sunt şi tipurile de suspendare pe care le-am văzut (cel puţin ca posibilitate). Emergenta 
lor poate fi percepută şi înţeleasă în orice limbă, cu condiţia ca vorbitorul să cunoască 
respectivul idiom destul de bine (mai ales dacă aceasta nu e limba pe care o foloseşte în mod 


curent). 


3.2.2.7. Semnificat si designat în traducere 


Traducerea dintr-o limbă într-alta sau compararea ştiinţifică a două limbi diferite 


reprezintă situaţii în care planurile distincte la care se situează semnificatul, pe de o parte şi 


178 


designatul, pe de altă parte, sunt cât se poate de evidente. În plus, traducerea e un alt domeniu 
care ne relevă, fără putinţă de tăgadă, modul diferit în care comunităţile lingvistice 
structurează lumea. Niciodată imaginea lumii, aşa cum e ea configurată semnificational de 
către o naţiune, nu se va suprapune perfect peste cea conturată de către o alta; de aceea, se 
spune adesea, nu există traducere fără rest!”?, 

Se aşteaptă, în mod normal, de la o traducere, să echivaleze fiecare cuvânt dintr-o limbă 
cu unul din limba de sosire, limba în care se traduce; acest lucru este, însă, imposibil, 
deoarece traducerea nu e o substituție în planul expresiei (COSERIU 1976/1977A: 217). Mai 
mult, există — probabil în toate limbile — ceea ce se cheamă „cuvinte intraductibile”, chiar în 
lexicul de bază al idiomurilor. Aici, Coşeriu dá şi un exemplu din limba română: verbul „a 
zice”, intraductibil în celelalte limbi romanice, din cauza opoziţiei a spune/a zice, opoziţie ce 
nu e prezentă în lexeme precum dire, decir, dizer etc.!” (COSERIU 1976/1977A: 217-218). 

În multe situaţii, traducerea semnificatelor corespondente nu înseamnă că s-a rezolvat 
problema înţelegerii într-o altă limbă. Dacă are destulă intuiţie lingvistică, un vorbitor poate, 
eventual, să ghicească sensul unei expresii traduse incorect, prin transpozitia semnificatelor. 
De exemplu, Guten Morgen./Bună dimineaţa. sunt saluturi ce nu sunt formulate în 
semnificatele echivalente în limbile spaniolă, italiană sau franceză, corespondentele fiind: 
Buen dia (Buenos dias)/Buon giorno/Bonjour. Dacă cineva spune Bon matin, un francez va 
putea, eventual, înţelege că vorbitorul vrea să spună Bonjour, mai ales dacă va fi în situaţia de 
a fi salutat (înainte de ora 12). Contextul, deci, îl va ajuta să corecteze mental cuvintele 
locutorului şi să îi răspundă acestuia în mod corespunzător. Faptul cá, pe lângă cuvintele 
efective, în procesul traducerii trebuie adesea luate în seamă şi circumstanţele, contextul, 
situaţia — chiar intonatia poate ajuta în cazul exemplificat mai sus — reprezintă un argument 


pentru tratarea acestei probleme, a traducerii, în cadrul lingvisticii textului, cu raportări, 


172 O limbă ca atare nu este traductibilá şi nici nu este tradusă vreodată; diferentierile de conţinut între limbi nu 


pot fi anulate la nivelul însuşi al limbilor. [...] aceeaşi lume configurată printr-o limbă determinată poate fi 
configurată şi altfel, ceea ce nu înseamnă că semnificatele unei limbi pot fi transpuse ca atare, ci doar că 
putem desemna aceleaşi lucruri şi acelaşi „fel de a spune” prin diferite semnificate, în limbi diferite” 
(COSERIU 1992/2009: 127—128). Vezi, pentru o concluzie similară, şi COSERIU 1970/1991: 208. 


173Se pune întrebarea, totuşi, în ce măsură e vorba de o opoziţie în limba română între verbele „a spune” şi „a 
zice”. Cele două par a se afla mai degrabă într-o relaţie de sinonimie, valenţele semnificationale diferite fiind 
foarte puţine în cazul lor. Astfel, ambele pot fi folosite în variaţie liberă, când e vorba de a reda cuvintele 
cuiva („O să plouá.”, spuse/ zise el.), ca şi în cazul existenţei unui interlocutor, specificat prin uzul unui 
pronume personal sau al unui nume („„Spune-mi/ Zi-mi ce nu-ţi place.), sau cu uz impersonal, în expresia: Se 
spune cá.../ Se zice că... (cu varianta Zice-se că...). Diferenţa care pare a se contura între cele două lexeme ar fi 
mai degrabă de frecvenţă a utilizării, în sensul că „a spune” se foloseşte mai mult în limba română standard, în 
vreme ce „a zice” este specific unor dialecte. În plus, „a zice” ar putea avea şi alte valente semnificationale pe 
lângă cele deţinute în comun cu verbul „a spune”, şi anume „a cânta”, cu vocea sau la un instrument (a zice 
din fluier, a zice o doiná). Cele două verbe se găsesc într-o relaţie de opoziţie faţă de verbul „a vorbi”, care 
implică valente semnificationale destul de diferite: a vorbi cu cineva; a vorbi despre ceva; a vorbi o limbă, a 
avea capacitatea de a articula într-o limbă, plus posibilitatea de a intra în diferite expresii, unde celelalte verbe 
nu l-ar putea înlocui: a vorbi vrute şi nevrute, a vorbi verzi şi uscate, a vorbi de bine/ de rău pe cineva etc. 
Această discuţie, posibil a fi prelungită, de altfel, pe marginea exemplului de mai sus, nu afectează în vreun 
fel valabilitatea ideii pe care o ilustrează. 

uneori, la lingvistica vorbirii, şi în niciun caz în cadrul lingvisticii idiomatice. În interiorul 
limbii sau al lingvisticii unei limbi, semnificatele pot fi doar explicate într-un dicționar, 
analizate, parafrazate, fără a ajuta prea mult la clarificarea posibilităților de traducere a lor. 
Mai exact, spune Coseriu, în traducere e vorba de a exprima acelaşi conţinut textual în limbi 
diferite. Din moment ce conținuturile limbilor sunt distincte, în timp ce conţinutul tradus 
trebuie să fie acelaşi, acest conţinut nu poate fi idiomatic, ci doar inter- sau supra-idiomatic 
(COSERIU 1976/1977a: 220). 

Raportarea traducerii ca problemă în sine la planul lingvisticii textuale în primul rând, 
dar şi la acela al lingvisticii vorbirii este confirmată şi de faptul că urmează a fi tradus tocmai 
conţinutul specific acestor planuri, sensul şi designatul. Semnificatele nu aparţin conţinutului 
comunicat al textelor, sunt doar instrumente pentru comunicarea acestui conţinut; conţinutul 
comunicat al unui text constă doar in designat şi sens (COSERIU 1976/1977a: 223—224). 

Pe lângă faptul că în text se traduce designatul, conţinutul specific al planului vorbirii, 
traducerea mai trebuie să se conecteze cu acest plan şi pentru a se raporta la cunoaşterea 
generală a lucrurilor, parte a competenţei elocutionale a vorbitorilor, in care credinţele şi 
raportarea la lucruri în general pot fi diferite de la o comunitate la alta. În acest caz, pentru a 
evita un conflict între designat şi sens, traducătorul va trebui să opteze pentru unul dintre ele. 
Spre exemplu, când faptele de limbă au în textul original nu doar funcție designativă, ci şi o 
funcţie simbolică: negrul — în general culoare a morţii şi a doliului — nu va putea fi păstrat ca 
designat dacă traducem într-o limbă vorbită de o comunitate pentru care albul este culoarea 
doliului şi a morţii. Pentru o astfel de comunitate, negrul va fi un simplu designat pe care 
traducătorul, făcându-şi datoria de a-l transpune în limba de sosire, îl va priva de sensul pe 
care el îl are în textul de pornire (COSERIU 1976/1977a: 228)'”*. De aceea, traducătorul va 
trebui să opteze între designat şi sens şi, în mod normal, va alege sensul. 

Nicio traducere, spune Gadamer, pe de altă parte, nu este la fel de inteligibilă precum 
originalul de la care ea pleacă. Şi asta deoarece sensul cu multe implicaţii al faptului spus este 
cel care este exprimat numai în originaritatea spunerii şi scapă în orice spunere şi vorbire 
ulterioară. Din această cauză, afirmă filosoful german, „sarcina traducătorului trebuie să fie 


întotdeauna nu aceea de a reproduce faptul spus, ci aceea de a se aşeza în direcţia faptului 


!74Cealaltă situaţie în care mediul extralingvistic poate interveni implicit — ca având valabilitate limitată — în 
producerea textului este dată de lucruri designate care au valoare simbolică, mai mult, au valori simbolice 
precum „Se opri când prin fata lui trecu o pisică neagrá.”, trebuie interpretat diferit într-un text românesc față 
de unul englezesc. Astfel, în textul românesc, înţelegem că persoana prin faţa căreia a trecut o pisică neagră 
va avea ghinion, în timp ce aceeaşi persoană va avea, în textul englezesc, noroc, pentru că aşa este conotată 
pisica neagră în tradiţia comunităţii engleze. Să nu uităm nici situaţia în care limba de sosire nu are configurat 
semnificatul corespondent al designatului de tradus. Astfel, va fi greu de tradus designatul „zăpadă” într-o 
limbă africană, unde realitatea extralingvistică nu s-a cerut prezentată în limbă printr-un semnificat 
corespunzător. În acest caz, traducătorul are de ales între a păstra cuvântul așa cum sună el în limba de 
pornire, dând explicaţii suplimentare pentru a lămuri conceptul vorbitorilor ingenui, şi a parafraza conceptul, 
operaţiune ce s-ar putea dovedi destul de dificilă din pricina numărului prea mare de termeni ce ar trebui 
implicaţi. 

spus, adică în sensul lui, pentru a transpune în direcţia propriei sale spuneri ceea ce trebuie 
spus” (GADAMER 1966/2001: 474). 

Un concept foarte interesant găsim şi la filosoful american Wilbur Marshall Urban, cel 
de univers de discurs, definit şi într-o relație specială cu traducerea. Mai exact, spune el, 
traducerea nu e doar transmiterea sensului [trebuie menționat aici faptul cá, în lingvistica 
integrală, traducerea nu poate fi niciodată transmitere, comunicare a sensului dintr-o limbă în 
alta, ci reconstrucţie a sensului prin intermediul semnificatelor limbii-tintá] dintr-o limbă in 
alta, ci, de asemenea, dintr-un univers de discurs în altul, în interiorul aceleiaşi comunităţi de 
vorbire (URBAN 1939: 235). Procesul de a face inteligibil pentru nespecialişti un text foarte 
tehnic, foarte aplicat unui domeniu, poate fi, într-adevăr, similar celui de traducere dintr-un 
idiom într-altul. Desigur, spre deosebire de cazul unei limbi străine, dintr-un text foarte tehnic 
un vorbitor nespecialist al aceluiaşi idiom va putea înţelege multe dintre cuvinte, fiind privat 
însă tocmai de priceperea celor care reprezintă reperele principale în constituirea sensului!'5. 
Diferenţa între demersul de a face accesibil un text redactat într-o limbă străină şi acela de a 
face accesibil un text scris într-un limbaj tehnic foarte specializat poate fi una nu de natură, ci 
de grad, în interiorul unui aceluiaşi proces. Sarcina celui care trebuie să transpună cele două 
tipuri de texte este similară prin faptul că el e obligat la efortul de a face accesibil un conţinut 
unei anumite categorii de public şi poate chiar mai dificilă în cazul textului foarte tehnic. 
Aceasta deoarece atunci când se traduce dintr-un idiom în altul, punctul de reper este destul 
de clar, ceea ce trebuie exprimat in limba-tintá fiind constrâns de textul de la care s-a pornit, 
în vreme ce în cazul textului tehnic, cel care face transpunerea va fi împărțit între nevoia de a 
rămâne cât mai aproape de textul original şi aceea de a găsi exact termenii capabili să redea, 
„pe înţelesul” unor nespecialişti, conţinutul vizat. 

Urban propune chiar un termen special, prin care denumeşte diferitele universuri de 
discurs posibile în interiorul unei limbi, şi care ar presupune această „traducere” dintr-o limbă 
în aceeaşi limbă, dar pentru un public diferit. El formulează astfel conceptul de idiom spiritual 
— un concept ce ar denumi tocmai cadrul în interiorul căruia există unitate de înţelegere, există 
acelaşi tip de inteligibilitate şi care poate fi ilustrat prin idiomul ştiinţei, al poeziei sau al 
religiei (URBAN 1939: 239—240). Rămâne o chestiune demnă de discutat aceasta, cu întrebarea 
dacă tratarea ei tine mai degrabă de procesul traducerii sau de caracteristicile pe care le 
implică noţiunea de univers de discurs. 

Revenind la cadrul conceptual strict al integralismului, trebuie semnalat faptul că 
problemele legate de teoria traducerii, chiar mai axate pe relaţia dintre semnificat şi designat, 


sunt reluate în volumul coşerian Competencia lingiiistica, unde se indică foarte clar traseul 


175... se întâmplă frecvent să existe sensuri pe care le pot transmite lingvistic cuiva care vorbeşte o limbă străină, 


dar pe care nu le pot transmite unei persoane din ţara mea, cu care împărtăşesc aceeaşi limbă. Omul căruia nu 
pot să-i comunic sensul meu (pentru cá nu avem un univers de discurs comun, aceleaşi presupozitii), vorbeşte 
într-adevăr „o limbă străină”, iar traducerea sensului meu într-al său e o condiţie a înţelegerii” (URBAN 1939: 
238). 

parcurs între cei doi echivalenți din limbi diferite în procesul de traducere. Avem, aşadar, mai 
întâi, semnificatele din limba de pornire, identificăm apoi designatele spre care ele sunt 
orientate şi în final căutăm în limba de sosire semnificatele ce corespund designatelor în 
contextul respectiv (COSERIU 1988/1992: 149). Exemplul clar dat de Coseriu în acest caz 
priveşte traducerea cuvântului italian scala în limba germană. Traducătorul ar putea avea 
probleme în a găsi corespondentul german — la fel s-ar întâmpla şi în cazul limbii române — 
dat fiind că există două semnificate diferite: Leiter şi Treppe (respectiv, „scară” şi „trepte”, 
pentru limba română), primul corespunzând unui obiect mobil, utilizat pentru a accede în 
locuri înalte, al doilea unui obiect imobil, de obicei mai masiv, situat la intrarea într-un imobil 
sau în interiorul acestuia, pentru deplasarea de la un etaj la altul. Într-o asemenea situaţie, în 
mod normal, şi în special atunci când este vorba de un text mai extins, nu redus la o 
propoziţie, contextul este destul de clar pentru a-l lămuri pe traducător ce variantă trebuie să 
aleagá!”%, 

În Competencia lingúística se mai atrage atenţia asupra faptului că traseul indicat 
anterior funcționează şi în cazul semnificatelor gramaticale. Există limbi care nu exprimă în 
absolut numărul, ci numai atunci când este necesar. Traducând dintr-un astfel de idiom în 
germană sau în română, traducătorul va trebui să aleagă, dacă nu are la dispoziție un context 
destul de clar, care să nu lase dubii, între singular şi plural, pentru că şi în germană, şi în 
română, exprimarea numărului este obligatorie, este, adică, inevitabilá!”? (COSERIU 
1988/1992: 150-151). 

Aceste ultime precizări ne determină să aducem în discuţie şi rolul traducătorului, a 
cărui implicare în procesul de transpunere dintr-o limbă în alta nu poate fi ignorat. În situaţii 
precum cele de mai sus, de multe ori, redarea corectă a textului original depinde de puterea de 
înţelegere a celui care face transpunerea dintr-un idiom în altul. Acesta trebuie, spune 


Gadamer, „să dobândească în sine însuşi spaţiul infinit al spunerii care corespunde faptului 


176În limba română, desi ea dispune de cele două semnificate existente si în germană, situaţia ar fi uşor diferită. 
Astfel, semnificatul „scară” este mai extins decât „trepte”, incluzându-l pe acesta din urmă. În interiorul 
semnificatului „trepte” (pluralul este necesar atunci când înţelegem prin trepte un fel de scară), distingem 
valența pe care am prezentat-o mai sus, ca şi una suplimentară, care însă se foloseşte la singular: treaptá/ 
trepte semnifică una dintre unităţile din care sunt compuse treptele. În acelaşi timp, în continuarea ideii de mai 
sus, conform căreia „trepte” are un semnificat mai restrâns, chiar pasibil de a fi inclus în acela al termenului 
scară, „trepte” este adesea sinonim cu „scară”, nu şi invers, însă. Astfel, dacă ne aflăm într-o clădire şi nu 
vrem să luăm liftul, putem spune: Eu merg pe scări. De asemenea, toate treptele din interiorul unei clădiri sunt 
numite, de exemplu, scara blocului. Discutia se poate extinde şi spre înțelesurile secundare, treaptă având, în 
română si valența semnificationalá de „grad, nivel etapă, fază sau categorie socială, pătură”, în vreme ce scară 
se poate regăsi în expresii de genul „a urca pe scara socială”. 


177Un alt caz comun pentru limbile germană şi română ar fi acela al necesităţii exprimării genului. Dacă în 
engleză, spre exemplu, putem spune „A friend wrote to me.”, urmând ca genul substantivului să se clarifice, 
eventual, mai târziu, în limbile de sosire menţionate vom traduce prin masculin sau feminin, trebuind, pentru 
aceasta să aflăm fără întârziere din text identitatea prietenului. În propoziţia din engleză, vorbitorul poate 
păstra ambiguitatea asupra genului prietenului, de exemplu considerând că acesta ar fi neimportant, lui, însă, 
fiindu-i clar acest lucru; în germană sau română, însă, vorbitorul nu va putea păstra această ambiguitate, 
exprimarea genului fiind inevitabilă. 

spus în limba străină”, un lucru, de altfel, extrem de dificil (GADAMER 1966/2001: 474). 
Riscul ca o traducere sá nu poată reda sensul, viaţa din cuvintele originalului, este foarte 
mare, iar Gadamer asimilează o traducere mai puţin reuşită a unei propoziţii originale cu o 
hartă în comparaţie cu peisajul însuşi (GADAMER 1970/2001a: 504). 

Teoria traducerii implică multe discuţii care s-ar putea clarifica prin integralism. Dintre 
acestea, aşa cum am anunţat la începutul capitolului, mă interesa cel mai mult aici cea legată 
de relația dintre semnificat şi designat. La sfârşitul ei, ajungem la concluzia că acest punct de 
reper furnizează poate cele mai multe şi mai clare argumente în sprijinul ideii de planuri de 
conţinut diferite. Traseul indicat in Competencia lingüística e atât de net structurat pe două 
niveluri, încât pare că relaţia între cele două tipuri de conţinut ar fi suficientă pentru a 
clarifica, o dată pentru totdeauna, această problemă. 


Totuşi, rămân încă multe de spus.!”* 


3.2.2.8. Arbore sau nu? 


De fiecare dată când se vorbeşte de cele trei planuri de conţinut, semnificatul e 
considerat ca fiind primordial: actul de vorbire se bazează pe el, actualizarea înseamnă 
orientarea semnificatelor către lumea extralingvistică, iar realitatea însăşi este organizată 
semnificational prin limbaj. Atunci când e vorba, însă, de asimilarea semnificatelor din limbă, 
paradoxal, lucrurile stau invers: se pleacă de la designat către semnificat, căci nu putem învăţa 
pe cineva un semnificat fără a porni de la un anumit context, de la o situaţie, de la actul de 
vorbire în care semnificatul apare asa cum a fost utilizat de către altcineva!”?, apare ca 
semnificat de vorbire, de fapt. Paradoxul — oricum, doar de natură cronologică — se sfârşeşte 
aici. Faptul că semnificatul se deduce din contexte şi că poate fi diferit în funcție de fiecare 
situaţie nu îi afectează în vreun fel natura. „Ceea ce este experimentat şi verificat [comprueba] 
este întotdeauna un uz special al semnificatului. Ceea ce este însuşit, din contră, este 
posibilitatea infinită de aplicare la fapte posibile din aceeaşi clasă, însă neexperimentate până 
la acest moment, i.e. posibilitatea infinită a designării, care merge in mod obligatoriu dincolo 
de ceea ce a fost deja verificat [comprobado]|" (COSERIU 1988/1992: 226). Astfel — ilustrează 
Coseriu în continuare — am experimentat cuvântul arbore ca designat al unui arbore oarecare, 
dar am dobândit posibilitatea infinită de a reduce fapte noi pe care le experimentăm la 
semnificatul ,arbore". Confruntăm noul designat (obiectul care este designat) cu un 
semnificat în momentul în care ne întrebăm dacă un fapt nou pe care îl experimentăm este sau 


nu un arbore. Acesta este, cred, unul dintre tipurile de situaţii în care regăsim actualizate în 


178Pentru o tratare mai amplă a problemelor presupuse de procesul de traducere, în special în ce priveşte relaţia 
dintre semnificat şi designat, vezi şi ViLcu D 2010, passim. 

I? Acesta ar putea fi si un exemplu cát se poate de clar de intersubiectivitate lingvistică: un vorbitor creează in 
mintea sa un semnificat, dar pornind de la imaginea pe care un semen de-al său şi-o crease deja şi încearcă să 
i-o împărtăşească. 

designatul prezent doar în parte trăsăturile pe care semnificatul corespunzător le deţine sau 
considerăm noi că ar trebui sá le dețină. Probabil în confruntarea respectivă, atunci când prea 
multe valente semnificationale presupuse de noi nu corespund designatului, încercăm să 
aplicăm obiectului un alt semnificat, iar dacă nici acesta nu corespunde, vom avea, probabil, 
ceva nou de invátat!*?. 

Cazurile cele mai concludente de ,ajustare" de semnificate se intálnesc, probabil la 
copiii care îşi învaţă limba maternă. Semnificatele lor nu coincid — evident, în cazul aceloraşi 
entități — cu cele ale adulţilor. „Asimilarea limbii de către copil este, pe de o parte, continuă 
creație de semnificati, i.e. o creație de proiecte şi sisteme şi, pe de altă parte, o continuă 
renunțare la ceea ce [copilul] a creat sau o modificare a ceea ce a creat în vederea adaptării la 
limba adulților” (CosERIU 1988/1992: 227). Coşeriu vede această continuă adaptare a 
copilului la lumea lingvistică a adulţilor ca pe un sacrificiu: copilul sacrifică ceea ce el a creat, 
atunci când constată că rezultatul creaţiei sale nu e util în comunicarea cu adulţii sau cu alti 
copii!?!, Există şi situaţii în care creaţia copilului este adoptată, chiar dacă numai în tradiţia 
lingvistică a comunităţii restrânse a unei familii; semnificatul nou creat poate supravieţui în 
comunitatea respectivă. Renuntarea din partea copilului va interveni, în aceste cazuri, mult 
mai târziu, de exemplu, la şcoală, când ceilalți copii nu vor putea identifica noul semnificat 
sau nu vor dori să-l adopte. E posibil ca multe dintre semnificatele create şi utilizate astfel de 
către copii să corespundă unui singur designat. Din dorinţa de a-şi numi într-un anumit fel 
jucăria preferată, spre exemplu, copilul va inventa un semnificat/designat care nu va fi un 
simplu apelativ. Simtind cá aşa ceva nu ar fi de ajuns, copilul va investi semnificatul sáu cu 
valente ce nu s-ar putea regási — sau nu toate — intr-un apelativ deja existent. Chiar si 
semnificatul cu designat unic poate supravieţui şi cineva care îl cunoaşte va putea încerca să-i 
atribuie un nou obiect, adăugându-i, probabil, noi valenţe. 

Din nefericire pentru spiritul creativ al copiilor sau al oricărui vorbitor (şi poate din 
fericire pentru restul comunităţii), cuvintele noi sunt adoptate destul de greu de către ceilalți 


vorbitori. Gadamer spunea că afirmaţia cuiva conform căreia el a introdus în limbă un cuvânt 


'8%Pornind tocmai de la exemplul dat de către Coşeriu, îmi aduc aminte uimirea mea în fata primului bonzai pe 
care l-am văzut şi încercarea de a-mi da seama dacă e sau nu un arbore. Efortul meu de a ajusta obiectul 
semnificatului „arbore” pe care il detineam era descurajat de trăsătura dimensiunii, esenţială pentru arbori în 
general şi profund alterată în acest caz; simţeam, deci, nevoia unui nou semnificat. Încă nu mi-e clar, în faţa 
unui bonzai, dacă mă aflu la o extremitate a semnificatului „arbore”, sau în interiorul unui semnificat cu totul 
diferit. 


181Pẹe lângă frumuseţea metaforică a imaginii create de către Coşeriu, perspectiva sa asupra inevitabilei adaptări 
lingvistice a copilului la lumea adulţilor e cât se poate de interesantă. Dacă în sociologie şi antropologie 
intrarea copilului în comunitate e văzută, din anumite puncte de vedere, ca o continuă renunțare la sine şi, în 
acelaşi timp, aderare la principiile comunităţii, viziunea coşeriană asupra limbajului poate susţine acest punct 
de vedere cu argumente şi exemple cât se poate de relevante. În plus, această perspectivă contrazice teoria 
conform căreia ţinta însuşirii limbajului e dată deja în domeniul limbii adulților, iar copilul aproximează puţin 
câte puţin până când ajunge să îşi adapteze integral limba celei a adulţilor. Această concepţie, spune Coşeriu, 
e falsă din punct de vedere atât teoretic, cât şi practic. Ce face copilul este să creeze proiecte ale limbii şi să 
adapteze progresiv aceste proiecte celor ale adulţilor. (Vezi COSERIU 1988/1992: 227—228). 

este doar o dovadă de enormă supraapreciere. De fapt, nu ei sunt cei care introduc cuvântul. În 
cel mai bun caz, ei propun o expresie. Dar dacă ea devine cuvânt, aceasta nu depinde de ei. 
Un cuvânt se introduce pe sine, devenind cuvânt doar atunci când a trecut în uzul comunicativ 
(GADAMER 1970/20014: 503). 

Acesta ar putea fi unul dintre puținele cazuri în care semnificatul şi designatul coincid, 
doar o excepție de la principiul conform căruia conținuturile menționate mai sus se situează în 


planuri diferite. 


3.2.2.9. Tetrametil 


Nu ştiu exact ce înseamnă cuvântul de mai sus şi nici nu mă grăbesc să îi găsesc 
explicaţia în dicționar. Ştiu, totuşi, că înseamnă „de patru ori ceva” şi ştiu acest lucru pentru 
că nu mă mai găsesc, cu el, în sfera limbajului primar, structurat într-o limbă anume în 
operaţiunea de cunoaştere a lumii, ci în sfera limbajului tehnic, unde cuvintele au datoria de a 
„însemna”, de fiecare dată, acelaşi lucru. Asta deoarece avem aici de-a face mai întâi cu 
delimitarea în lucruri, şi numai apoi cu denumirea respectivelor lucruri. Dacă trebuie să-i 
spunem pe nume, da, este vorba de o nomenclatură, impusă de rigorile abordării pur ştiinţifice 
a realităţii ce ne înconjoară. Numele, cuvintele (semnificantele, mai exact) nu sunt, în acest 
caz, altceva decât nişte „definiţii reduse” (COSERIU (INTERV.) 19964: 4) ale obiectelor pe care 
le denumesc. Chiar şi atunci când porneşte de la limbajul primar, de la delimitări operate 
semnificativ, ştiinţa e obligată să depăşească aceste prime clasificări, înspre unele obiective, 
tehnice.!? 

Ideea e mai mult decát clará: se impune o diferentá netá intre limbajul primar si cel 
tehnic, marcatá de trásáturi evidente, trecute in revistá mai jos. 

1) Semnificatul si designatul coincid'*; departe de a fi un neajuns, în cazul limbajului 
tehnic aceasta este o necesitate. La utilizarea unui termen tehnic, nici in sfera locutorului, nici 
în aceea a interlocutorului, nu trebuie să existe ambiguitate. Această diferențiere pe care 
Eugeniu Coşeriu o stabileşte între cele două tipuri de limbaj este contestată de către lingvistul 
G. Bossong, care nu e convins de „delimitările obiective” pe care termenii tehnici le urmează, 
dar nici de faptul că lexemele aparţinând limbajului uzual nu ar putea reprezenta limite la fel 


de precise (CosERIU 1987: 178—179). Diferenţa pe care Bossong o vede în delimitarea celor 


182 Orice ştiinţă începe in mod necesar de la clasificárile operate de limbaj, dar nu se opreşte la aceste clasificări. 


Astfel apare „limbajul tehnic” (sau „terminologia”). Orice terminologie (chiar şi terminologia „ştiinţei 
populare”) este, în acest sens, inversul limbajului originar (non-terminologic): ea merge de la designat la 
semnificat şi numeşte efectiv clasele recunoscute în avans ca atare. Dar limbajul tehnic nu se poate constitui 
decât secundar, plecând de la delimitări deja realizate în şi prin limbajul non-tehnic" (CoSERIU 1999/2001: 
83). Limbajul este bază a ştiinţei, 1) constituind punctul de unire între om şi lume; 2) făcând accesibile 
lucrurile investigaţiei obiective şi 3) reprezentând activitatea primară a cunoaşterii (del CASTILLO 2003: 136). 
Vezi şi COSERIU 1988/2009: 63 şi 68. 

18 Această idee trebuie înţeleasă corect, mentinándu-se principiul diferentierii între cele două planuri, acela al 
designatului şi acela al semnificatului. Coşeriu precizează că aceste unităţi de conţinut coincid doar în sensul 
că semnificatul este determinat de către designat, „adică, delimitarea celui desemnat este, aici, idealmente, 
anterioară numirii” (COSERIU 1990: 259, nota 44). 

două tipuri de semnificate este una nu de natură, ci de grad: în limbajul tehnic, semnificatul ar 
fi delimitat clar, precis, în vreme ce pentru cuvintele din limbajul uzual se poate identifica un 
nucleu, marginile semnificatului fiind difuze, imprecise. Diferenţa esențială între limbajul 
tehnic şi cel uzual ar sta, aşadar, în modul cum se realizează şi se prezintă aceste delimitări 
(COSERIU 1987: 179). Din punct de vedere coşerian însă, acest criteriu, în funcție de care s-ar 
putea defini „semnificarea” atât în cazul cuvintelor tehnice, cât şi al celor uzuale, nu poate fi 
unul valid. În primul rând, afirmă lingvistul român, există în ştiinţe mulţi termeni care nu sunt 
definiti, deşi sunt definibili, conform unor criterii obiective. În al doilea rând, termenii tehnici 
sunt foarte numeroşi şi în afara ştiinţelor, nu doar în interiorul lor: în viaţa socială organizată, 
în relațiile economice, în ştiinţele şi tehnicile populare, unde aceşti termeni nu sunt definiti, 
sau sunt definiti doar partial şi ocazional. Mai mult, dacă ar fi valid, acest criteriu nu ar putea 
fi aplicat „sincronic”, deoarece, pentru a atribui o noţiune terminologiei ştiinţifice, ar trebui să 
ştim când şi cum acel termen a fost definit. În plus, precizia valorilor terminologice este o 
condiție necesară, dar nu suficientă, dat fiind că există delimitări în limbajul uzual la fel de 
precise ca şi acelea ale terminologiilor ştiinţifice şi tehnice, cuvinte pe care ştiinţele le adoptă 
tacit şi le folosesc pe post de termeni fără a le mai defini (părțile corpului, anumite clase de 
animale etc.) (CosERIU 1987: 180-181). Aşadar, termenii se definesc prin raportare la 
„lucrurile” designate, în vreme ce semnificatele limbii sunt definite prin opozitiile în care 
intră în limbile corespunzătoare. 

2) Din ideea de mai sus desprindem consecinţa că limbajul tehnic va fi, fără a suferi din 
această cauză, ci dimpotrivă, lipsit de creativitate. Nu ne aflăm în sfera lui logos semantikos, 
iar semnificatul utilizat nu poate şi nu trebuie să fie interpretat, el poate fi doar decodat, 
conform cunoaşterii pur (mnemo)tehnice pe care utilizatorii o au în privinţa lui. 

3) Limbajul tehnic, chiar dacă se găseşte numai într-o limbă, este universal, fiindcă 
depinde de lucruri!5*. 

4) „Facerea” limbajului tehnic nu e un act spontan de creativitate, nici măcar atunci 
când un cuvânt e utilizat pentru prima dată. Ea răspunde doar unor necesităţi sau caracteristici 
impuse de, aşa cum spuneam, delimitările pur ştiinţifice anterior realizate. Ca urmare, nu va 
mai exista nicio confruntare ulterioară, aşa cum se întâmplă în cazul limbajului primar, prin 
care se verifică exactitatea cuvântului, adecvarea sa la realitate; cuvântul tehnic va fi ,,corect” 
de la început. 

5) În cazul termenilor tehnici, semnele lingvistice pot avea acelaşi semnificat în limbi 


diferite sau chiar în toate limbile!**. 


184 Această trăsătură, ca şi cea de sub punctul 1), sunt menţionate de către Coşeriu în interviul publicat sub titlul 
Fiinţă şi limbaj (COSERIU (INTERV.) 19964: 5). 

185Coşeriu dezvoltă această idee în Lingvistica textului, adăugând cá, în cazul termenilor tehnici, delimitárile 
idiolingvistice de conţinut corespund organizării obiective a lumii aşa cum este ea văzută din punct de vedere 
ştiinţific. Pentru implicaţiile pe care acest aspect le are asupra sensului, vezi COSERIU 1981/1997: 77. 

6) În ştiinţă, e imposibil ca un termen să fie opusul altuia si în același timp să îl 
înglobeze (CosERIU 1987: 177). Ştim că acest lucru se poate întâmpla cu lexemele comune, 
uzuale, exemplul cel mai cunoscut al lui Coseriu fiind acela al cuvintelor zi şi noapte, aflate în 
opoziţie, dar şi într-o posibilă relaţie de incluziune (zi se poate referi şi la un interval de 24 de 
ore, care ar include, astfel, perioada de noapte). Această caracteristică a fost discutată într-un 
studiu al lui Coseriu, menit să răspundă criticilor aduse de anumiţi lingvişti cu privire la 
distincția clară pe care el încerca să o menţină între termenii tehnici, pe de o parte, şi cuvintele 
uzuale, pe de altă parte. Una dintre aceste critici vizează exact diferențierea trecută aici sub 
punctul 6) şi vine din partea lui H. J. Niederehe. El aduce ca argument faptul că există 
elemente chimice despre care s-a constatat că sunt, în acelaşi timp, şi acizi, şi baze, fapt care 
anulează trăsătura de mai sus, atribuită exclusiv termenilor din limbajul uzual. lată că şi 
termeni cât se poate de tehnici, precum cei de „acid”, respectiv „bază” pot intra în relaţii de 
opoziţie şi în acelaşi timp de incluziune, precum lexemele uzuale. Coseriu răspunde acestei 
observaţii consolidând diferențierea făcută deja şi spunând că cele două situații nu sunt 
comparabile: acid nu semnifică în acelaşi timp şi bază, aşa cum bază nu semnifică în acelaşi 
timp şi acid (COSERIU 1987: 177). Semnificatele celor două cuvinte impun excluziunea 
reciprocă. Faptul că proprietăţi care tin de acid şi proprietăţi care tin de bază au fost 
identificate în una şi aceeaşi substanță nu face ca semnificatele celor doi termeni să se 
contopească sau să îşi transfere anumite caracteristici. Dimpotrivă, acele proprietăţi au fost 
stabilite ca aparţinând unele de ceea ce se numeşte bază, iar celelalte de ceea ce se numeşte 
acid. Fenomenul a fost descoperit în realitatea extralingvistică, a fost caracterizat ca atare, dar 
acesta nu a făcut ca semnificatele celor doi termeni să sufere vreo schimbare în sensul 
contaminării cu trăsături aparținând membrului opus al dihotomiei. 

Relația univocă între semnificat si designat este proprie, de asemenea, limbajelor 


15, situaţie justificată şi ea prin natura acestei ştiinţe. 


logice 

Coseriu afirmă că, în tradiția europeană, distincţia între semnificat şi designat este clară, 
adoptată cu multă vreme în urmă şi realmente funcțională în teoriile lingvistice (chiar dacă nu 
întotdeauna în aceiaşi termeni). În lingvistica nord-americană, însă, termenul de meaning se 
referă, în majoritatea cazurilor, la înţelesul extralingvistic (adică, la designat). În alte cazuri, el 
denumeşte semnificatul şi designatul la un loc (COSERIU 1971/1978: 29). Această imprecizie 


terminologicá!*” poate reflecta o imprecizie conceptuală care nu poate decât sá complice inutil 


'8*Diferenţa între semnificat si designat există, în principiu, şi în limbajele logice, însă în acest caz este 
primordial designatul. În limbajele logice obiectele (desigur, vorbim de acestă dată de obiecte existente sau 
inexistente — o diferenţă necesar de făcut) trebuie denumite şi acesta este punctul de pornire. Semnificatul are 
statutul unui designat generalizat (COŞERIU 1976/1978: 25). 


I7 Referitor la această imprecizie teoretică, specifică primelor etape ale teoriei generativiste, sunt necesare unele 
precizări. În primul rând, nu ne-am propus în această lucrare să studiem numeroasele direcţii desprinse din sau 
subsumate lingvisticii generative. Suntem conştienţi de existenţa unei semantici generative, a unei semantici 
formale şi a altor linii de dezvoltare din sau opoziţie faţă de generativism proprii lingvisticii nord-americane. 
Cu siguranță, în cadrul acestor direcţii există viziuni diferite asupra problematicii aspectului semantic al 

lucrurile într-o teorie lingvistică sau chiar să pericliteze rezultatele practice ale acesteia, atâta 
vreme cât respectiva teorie, oricare ar fi ea, are ca scop (printre altele) o definire/explicare a 


limbajului în aspectele sale esenţiale. 


3.2.3. Cele două raporturi semiotice 


După toate diferentierile făcute cu grijă in subcapitolele de mai sus între semnificat şi 
designat, am ajuns la momentul când trebuie să plasăm cele două unităţi de conţinut 
împreună, funcţionând ca părți componente ale unui întreg, slujind laolaltă exprimării unor 
unităţi de conţinut superioare, situate la nivelul textului. Este un argument în plus pentru 
diferenţele de planuri ale conţinutului, o stare constituită ca urmare firească a operaţiunilor ce 
au loc la nivelul planurilor de conţinut. E vorba despre cele două raporturi semiotice, decelate 
cel mai clar de către Eugeniu Coşeriu în volumul Lingvistica textului: ,... designatul şi 
semnificatul [...] luate împreună constituie în text expresia unei unităţi de conţinut superioare, 
de natură mai complexă: expresia sensului. Analog distinctiei saussuriene între semnificant şi 
semnificat, care funcționează în cazul semnului lingvistic, distingem, de asemenea, în cazul 
semnului textual, între semnificant si semnificat: semnificatul şi designatul constituie 
împreună semnificantul, în timp ce sensul constituie semnificatul semnului textual” (COSERIU 
1981/1997: 75—76).155 

Momentul actualizării reuneşte, deci, două operaţiuni de aceeaşi natură, realizate, însă, 
la niveluri diferite. Astfel, într-un prim moment, are loc orientarea semnificatului către 
extralingvistic, iar apoi, într-un al doilea moment se realizează orientarea semnificantului 


(semnificat + designat) către sens!*?? 


„Vedem aici, o dată in plus, cum conceptele elaborate şi 
definite în teoria integralistă nu doar descriu realitatea limbajului, ci se dovedesc a fi 
operaționale, făcând sens într-o etapă ulterioară, de explicare a conţinutului specific planului 
textual. Aceste idei confirmă, o dată în plus, premisele teoriei coseriene, înscriindu-se 


armonios în perspectiva tripartitiei planurilor limbajului. 


limbajului. Ne limităm aici la investigarea diferitelor faze pe care generativismul le cunoaşte ca urmare a 
contribuţiei directe a lui Noam Chomsky. 


'%într-un pasaj ulterior, Coşeriu numeşte „primul raport semiotic” semnificarea si designarea de către semnele 
lingvistice a ceva ce noi înţelegem în calitate de cunoscători ai acestor semne şi ai regulilor prin care ele se 
combină. E posibil ca totul să fie înţeles prin prisma primului raport semiotic, fără a apela [cogliere] la cel 
de-al doilea raport semiotic. Orice text, însă, are un sens, chiar dacă respectivul text e utilizat în situaţii 
cotidiene de vorbire. Referirea-pur-şi-simplu-la-o-realitate-empirică, acest a-nu-avea-nici-un-sens-ulterior e, 
la rândul sáu, o specie de sens (COSERIU 1981/1997: 76-77). 


18%Coşeriu vorbeşte, de obicei, despre ideile majore ale teoriei sale, în numeroase rânduri, fapt ce ajută la o mai 
largă cunoaştere a acestora, ca şi la o mai bună înţelegere a lor. Reia, astfel, şi ideea celor două raporturi 
semiotice, spre exemplu în interviul din „Echinox”, din 1996, rezumând clar ideile expuse în volumul 
Lingvistica textului: „(sensul) este acel conţinut care într-un discurs sau fragment de discurs e conţinutul 
semnificatului şi al desemnării lingvistice. Adică, este vorba de o a doua relaţie semiotică, analogă celei din 
semn, între un semnificat şi un semnificant. În planul textual, semnificantul şi semnificatul (conţinutul de 
limbă) şi cu ceea ce desemnează devin un nou semnificant pentru un alt conţinut de ordin superior care este 
sensul” (COSERIU 1981/1997: 5). 

3.3. Conţinutul semantic din punct de vedere generativist 


Definirea conţinutului semantic/lingvistic devine cu atât mai dificilă, cu cât creşte 
diversitatea opiniilor ce se coagulează în noi teorii ale limbajului. Spectrul terminologic se 
imbogáteste şi el, generând, inevitabil, confuzii şi ducând de multe ori la impresia cá nu mai 
este deloc clar ce acoperă, la modul general sau pe porţiuni, noţiunea de conţinut semantic. La 
toate aceste dificultăți vin să se adauge transformările ce apar în interiorul conceptului însuşi 
sau în raport cu rolul/locul deţinut de acest conţinut în cadrul uneia şi aceleiaşi teorii. 
Integralismul şi generativismul ne oferă, din nou, două exemple divergente, din acest punct de 
vedere. Astfel, în vreme ce integralismul nu a făcut niciun pas în lături de la poziţia asumată 
la mijlocul secolului trecut, odată cu primele scrieri coşeriene, adâncind, doar, perpetuu, 
diferentierile şi clarificárile deliniate deja, mobilitatea generativismului nu se dezminte nici de 
această dată, punându-ne, de-a lungul evoluției sale, in fata unei nesfârşite metamorfoze a 
conceptului in sine, sau, uneori, doar a relationárii sale faţă de celelalte elemente ale 
sistemului gramatical/lingvistic. 

Dacă în prezentarea conţinutului semantic, aşa cum a fost el elaborat în integralism, 
referirile la generativism au fost puţine la număr, nu la fel se va întâmpla în acest capitol, dat 
fiind că atât Coșeriu, cât şi alti lingvişti de factură integralistá, au ţinut mereu sub observaţie 


evoluţia conceptuală din cadrul generativismului. 


3.3.1. Etapa phrase structure grammar — Syntactic Structures 


19? în gramatică încă din primul 


Chomsky pune problema rolului conceptului de meaning 
său volum de referinţă, Syntactic Structures, reprezentând faza phrase structure grammar a 
generativismului. La acel moment, probabil cu entuziasmul oricărui început, opiniile erau 
clare şi extreme, nelăsând loc de discuţii — problema fiind oarecum rezolvată înainte de a se 
intra în detaliile ei. Cele două aspecte abordate aici sunt: 1) relația dintre gramatică şi 
semantică, aşa cum o vede Chomsky, şi critica ei din punct de vedere integralist şi 2) 
conţinutul conceptului de meaning. Datorită dependenţei reciproce dintre aceste două aspecte, 
ele vor fi tratate împreună. 

Echivalarea pe care Chomsky o face în acest volum e cât se poate de relevantă. Se pune 
adesea întrebarea, afirmă el: „Cum putem construi o gramatică fără a face apel la meaning?” 
Ne-am putea întreba la fel de bine, citim în continuare, „Cum putem construi o gramatică fără 


a şti culoarea părului persoanei care vorbeşte?” Intrebarea adevărată care ar trebui pusă este, 


190Datorită aspectelor diverse pe care conceptul de meaning, aşa cum a fost el formulat în generativism, le 
manifestă, o traducere a termenului în limba română ar fi, paradoxal, limitativă. Meaning înseamnă, de cele 
mai multe ori — din punct de vedere integralist — designat. El înseamnă, însă, în acelaşi timp, sau în situaţii 
diferite, semnificat şi sens. Din acest motiv, probabil cea mai bună soluţie este să păstrăm termenul în limba 
de origine, lăsând cititorul să îi acorde interpretări diferite, în funcţie de situaţia în care e folosit şi în acord, 
probabil, cu intenţia de maximă acoperire cu care conceptul a fost elaborat. 

A 


de fapt, „Cum sunt folosite mecanismele sintactice disponibile într-o anumită limbă în 
utilizarea efectivă a limbii?” Argumentatia lui Chomsky nu se opreşte aici. El crede cá nu 
suntem capabili să vedem lipsa de adecvare a sugestiilor privitoare la rolul meaninig-ului în 
analiza gramaticală datorită neclarităţii acestora şi datorită unei tendinţe nefericite de a 
confunda „intuiţia despre forma lingvistică” cu „intuiţia despre meaning” (CHOMSKY 
1957/1966: 93—94).!9! 

Întrebarea corectă de la care Chomsky porneşte în construirea unei gramatici va fi, deci: 
„Cum sunt mijloacele sintactice, disponibile într-o limbă dată, folosite în uzul efectiv al 
limbii” (CHomskY 1957/1966: 93)? Acelaşi lingvist sustine că sugestiile despre folosirea 
meaning-ului în analiza gramaticală sunt total inadecvate, ele confundând intuiţia despre 
forma lingvistică cu intuiţia despre meaning — termeni „care au în comun doar vagul si 
indezirabilitatea lor în lingvistică” (CHOMSKY 1957/1966: 94). Concluzia chomskyană nu lasă 
loc de îndoieli în această privinţă: „Gramatica e cel mai bine formulată ca un studiu de sine 
stătător [self contained], independent de semantică” (CHOMSKY 1957/1966: 106). 

După enumerarea motivaţiilor invocate, de obicei, în sprijinul ideii conform căreia 
gramatica depinde de meaning, dintre care pe primul loc e menţionat faptul că „două ocurente 
sunt distincte din punct de vedere fonemic dacă şi numai dacă ele se diferențiază prin 
meaning", Chomsky concediazá aceste argumente aducându-ne aminte de existenţa 
sinonimiei — ocurente fonemic distincte dar identice în meaning şi a omonimiei — ocurente 
fonemic identice şi diferite în meaning (CHOMSKY 1957/1966: 95).?? Contraargumentul 
prezentat aici e naiv şi primitiv; putem să ne rezumám la a observa din nou cá nediferentierea 
din cadrul conceptului de meaning duce la confuzie, fiind echivalat, de această dată, meaning- 
ul cu designatul, aşa cum, în alte cazuri, acelaşi concept este echivalat cu latura sa de 
semnificat sau de sens. 

Observațiile de mai sus relevă cu maximă claritate faptul cá, din punct de vedere 
generativist, gramatica (sintaxa) unei limbi se poate face/teoretiza fără vreo referire la partea 
de conţinut a respectivei limbi sau a limbilor în general. Integralismul are o perspectivă cu 
totul diferită asupra conţinutului semantic; conform acestei teorii, designatul şi sensul rămân 
în afara structurării idiomatice a funcţiilor lingvistice şi deci în afara gramaticii în sens 


propriu (COSERIU 1971/1978: 140).1% Semnificatul, în schimb, este într-o relaţie inextricabilá 


IFárá a insista aici asupra acestui aspect, nu putem să nu observăm, din nou, inadecvarea observaţiilor pe care 
lingvistul american le face cu privire la unii dintre cei mai importanți termeni ai teoriei lingvistice emise de 
către Wilhelm von Humboldt, o teorie ale cărei principii şi direcţii de bază Chomsky pretinde a le fi adoptat 
ca fundament teoretic al doctrinei sale. 


192A te motivații invocate de către Chomsky pentru ideea că gramatica depinde de meaning sunt: morfemele sunt 
cele mai mici elemente care au meaning; sunt gramaticale propoziţiile care au semnificaţie semantică; relația 
gramaticală subiect — verb corespunde meaning-ului structural actor — acţiune; relaţia gramaticală verb — 
obiect corespunde meaning-ului structural acţiune — scop sau acţiune — obiect al acţiunii; o propoziţie activă şi 
corespondenta ei pasivă sunt sinonime. 


193Nu trebuie să facem, pornind de la această afirmaţie, o echivalență pripitá. E adevărat, si Coseriu spune cá 
designatul rămâne în afara gramaticii în sens propriu. Diferenţa esenţială este, însă, cá, in integralism, 


190 


cu gramatica. Desigur, ne gândim la semnificatul definit în integralism şi diferențiat în: 1) 
semnificatul lexical — corespunzând ce-ului aprehensiunii lumii extralingvistice (semnificatul 
comun tuturor cuvintelor din seria bogat — bogăție — a îmbogăți); 2) semnificatul categorial — 
corespunzând cum-ului aprehensiunii lumii extralingvistice (semnificatul care e diferit, in 
fiecare caz, în seria bogat — bogăție — a îmbogăți); 3) semnificatul instrumental (semnificatul 
morfemelor, indiferent dacă acestea sunt cuvinte sau nu (l din „omul” are semnificatul 
actualizator); 4) semnificatul structural/sintactic (propriu combinațiilor unităților lexematice 
sau categorematice cu morfeme în propoziţii (singular, plural, activ, pasiv etc.) 5) 
semnificatul ontic — reprezentând valoarea existenţială atribuită stării de lucruri designată 
într-o propoziţie (afirmativ, negativ, interogativ, imperativ etc.) (COSERIU 1971/1978: 137 şi 
COSERIU 1975/1978: 208). 

Coseriu precizeazá cá semnificatele categoriale de bazá sunt patru: substantiv, verb, 
adjectiv si adverb. Íntr-o anumitá limbá, pot exista mai putine, dar nu mai multe tipuri de 
semnificate categoriale de bază (COSERIU 1997: 84). 

Raporturile dintre semnificat si gramaticá, pe de o parte, lexicologie, pe de altá parte, 
sunt clar structurate de către Coseriu. Vezi, pentru redarea lor schematică, Tabelul 2 din 
secţiunea 3.2.2.3. 

Astfel, dintre aspectele acoperite de semnificat, prezente în fiecare lexem sau propoziţie, 
numai aspectul lexical este relationat exclusiv cu lexicologia. Semnificatul categorial 
corespunde lexicului deoarece în multe limbi cum-ul aprehensiunii nu poate fi separat de ce-ul 
aprehensiunii; gramaticii, deoarece, pe de o parte, semnificatele categoriale unitare pot fi 
prezente şi în sintagme, ca şi în propoziţii întregi, pe de altă parte, deoarece categoriile 
verbale implică deja o orientare către anumite posibilităţi de uz gramatical sau către anumite 
funcţii propozitionale (spre exemplu, numai substantivul — ca nume, pronume, grup nominal 
şi propoziţie substantivală — poate fi subiect). În limbile în care semnificatul lexical se 
prezintă independent şi separat de cel categorial, acesta din urmă corespunde numai 
gramaticii; observaţia se aplică şi cuvintelor categorematice din toate limbile (COSERIU 
1971/1978: 139-140). 


designatul se află într-o relaţie perpetuă cu semnificatul. Nu putem vorbi de o relaţie directă gramaticá/ 
sintaxă — continut/ reprezentare a lumii extralingvistice. Această relaţie e mediată de, mai mult, e generată de 
către semnificat. Fără aportul lui, mai exact al semnificatului categorial, nu avem structură gramaticală, iar 
fără aportul semnificatului lexical nu avem orientare către lumea extralingvistică, deci designat. Locul central 
al semnificatului în gramatică, în perspectivă coserianá, este semnalat şi de către Aschenberg, în termenii 
următori: ,,... gramatica, aşa cum o concepe Coseriu, se ocupă exclusiv de semnificat. Cu această orientare se 
distinge în mod fundamental de gramatica universală sau onomasiologică, care [...] se bazează pe designat, 
studiind structurile posibile ale limbajului în general” (ASCHENBERG 2003: 58). 

3.3.2. Teoria standard (Gramatica transformationalá) — Aspects of 
the Theory of Syntax 


3.3.2.1. Cele trei componente ale gramaticii transformationale 


Această etapă a teoriei — numită chiar de către Chomsky gramatică transformafionalá — 
nu aduce elemente noi în ceea ce priveşte conceptul de meaning cu care s-a operat până acum. 
Gramatica limbii este, însă, organizată diferit, ea fiind divizată în trei componente: 1) 
Componentul sintactic — specifică un set infinit de obiecte formale abstracte, fiecare dintre 
acestea incorporând toate informaţiile relevante unei singure interpretări a unei propoziții 
particulare. Acest component conţine un lexicon, fiecare unitate lexicală este specificată în 
termenii trăsăturilor sale semantice intrinseci. 2) Componentul fonologic — determină forma 
fonetică a propoziției generate de către regulile sintactice; el relationeazá o structură generată 
de către componentul sintactic cu un semnal reprezentat fonetic. 3) Componentul semantic — 
determină interpretarea semantică a propoziției, relationánd o structură generată de către 
componentul sintactic cu o anumită reprezentare semantică. Si componentul fonologic, şi cel 
semantic sunt, deci, pur interpretative. Componentul sintactic specifică pentru fiecare 
propoziţie o structură de adâncime, care îi determină interpetarea semantică şi o structură de 
suprafaţă care îi determină interpretarea fonetică (CHOMSKY 1965: 16; vezi şi p. 75). 

În volumul Modern Linguistics. The Results of Chomsky's Revolution, Neil Smith si 
Deirdre Wilson organizează cele trei componente principale ale gramaticii transformationale 
în următoarea schemá ^^, însoţită de un comentariu ce critică, de fapt, noua faţă a gramaticii 


transformationale, cu rezerve în ceea ce priveşte noţiunea de structură de adâncime. 


19^ În capitolul Pentru şi împotriva structurii de adâncime (SMITH & WILSON: 99, 100—123). 


192 


SINTAXĂ 


Reguli de structurare a propoziţiilor 
[phrase-structure rules] 


Lexicon 


Filtre [filters] 
SEMANTICĂ 


STRUCTURĂ DE ADÂNCIME 


m |] 
FONOLOGIE 


STRUCTURĂ DE SUPRAFAŢĂ 


Schema 8 
Componentele principale ale gramaticii transformationale (SMITH & WILSON 1979) 


3.3.2.2. Forţa creativă a componentului sintactic 


Structura de adâncime exprimă conţinutul semantic al propoziției S, în vreme ce 
structura de suprafaţă îi determină forma fonetică. Rolul esenţial, generator, al componentului 
sintactic, este reafirmat în termeni care nu lasă niciun dubiu: „Efectul final al unei gramatici 
este, aşadar, să relationeze o interpetare semantică cu o reprezentare fonetică — adică, să 
specifice cum este interpretată o propoziţie. Această relaţie este mediată de către componentul 
sintactic al gramaticii, care constituie singura parte „creativă” a acesteia” (CHOMSKY 1965: 
135-136). 

Dacă privim lucrurile din perspectivă integralistá, puterea „creativă” a componentului 
sintactic este, însă, una de grad secund!”. Ea este determinată de ceea ce Coşeriu numeşte 
funcții idiomatice unitare. Exemplul concret dat (nu pentru prima oară) de către lingvistul 
român este acela al funcţiei con x, care poate să se aplice cu privire la: materie, instrument, 
companie etc. Nu ajungem la funcția unitară con x făcând suma algebrică a ocurentelor unde 
aceasta e aplicată cu sensul de instrument, materie, companie etc., ci pornim de la funcția 
unitară pentru a ajunge la diferite utilizări designationale, în care unul dintre aspectele funcţiei 


primare se specifică. Nu pornim dinspre designat spre semnificat, ci dinspre semnificat spre 


195Chiar dacă perspectiva integralistă asupra conceptului de structură de adâncime este una adesea critică, 
trebuie remarcat faptul că s-a încercat înţelegerea, expunerea şi chiar aplicarea sa la fenomene lingvistice pe 
care Chomsky nu le-a vizat. Astfel, în cursul din semestrul de vară ţinut la Tiibingen în 1968, Coşeriu dedică 
un spaţiu larg expunerii şi explicării conceptului de structură de adâncime, încercând apoi să explice unitatea 
unor construcţii prin numeroase exemple, dar şi să aplice conceptul la nivel lexical, reducând astfel structura 
sintactică la alte trepte lingvistice (v. COSERIU 1968: 13-16). 

designat. Aşadar, nu combinaţiile sintactice determină alegerea unei anumite structuri 
lexicale, ci, dimpotrivă, aceste combinaţii sunt determinate de către valenţele funcțiilor 
idiomatice primare, de către semnificatul lexemelor, mai exact de către semnificatul 
structural. Într-o propoziţie, interpretarea semantică nu este una semnificationalá, ci una 
designationalá, determinată atât de semnificatul lexical, cât şi de elemente extralingvistice, 
contextuale, diferite în fiecare caz. Dacă vrem să luăm ocurentele de tipul con x din diverse 
propoziţii în care construcţia se referă la instrument, materie etc. şi să le punem împreună sub 
o aceeaşi structură, putem face acest lucru doar în virtutea faptului cá noi detinem unitatea 
semnificationalá primară con x, nu datorită existenţei lexemului cu sau altor similarități. Cele 
mai clare explicaţii vin, ca de obicei, din partea lui Coşeriu: „Succesiunea lingvistică propriu- 
zisă nu este [...] designat — semnificat structural. Un conţinut unitar al unei limbi nu este o 
sinteză de posibilităţi designative constituită în mod secundar, ci, dimpotrivă, primar intuitiv 
şi imediat din punct de vedere lingvistic. Designatia este cea care se prezintă ca un lucru 
secundar, urmând semnificaţilor secundari combinati in enunturi, cunoaşterii lucrurilor, 
situaţiei şi contextului” (CosERIU 1969/1978: 121—122).1?6 

Inadecvarea modului în care componentul semantic este tratat în gramatica 
transformationalá este observată şi criticată şi de către profesorul Mircea Borcilá: ,,... conform 
acestei concepţii, sensul nici nu se produce, de fapt, ci el se „asociază” numai, prin nişte 
reguli (numite „de proiecţie”), la structurile sintactice produse de componentul central 
sintactic; cu alti termeni, semantica este concepută doar ca un component „interpretativ”, în 
timp ce „puterea generativă” a întregului model integrat este concentrată în componentul 
sintactic” (BORCILĂ 1981: 49). 

Chomsky însuşi pare a fi sesizat o inadecvare în schema gramaticii sale, mai exact în 
punctul unde unităţile lexicale sunt adăugate phrase marker-ilor. Astfel, observă el, unitățile 
lexicale intră în relaţii semantice intrinsece de un tip mult mai sistematic decât s-a sugerat 
până acum. El propune utilizarea termenului „field properties” pentru aceste aspecte 
semnificative dar, spune el, atât de puţin înţelese până la momentul respectiv, ale teoriei 
semanticii descriptive (CHOMSKY 1965: 160). Problema observată de către Chomsky nu 
reprezintă decât o altă situaţie în care semnificatul categorial poate lămuri lucrurile foarte uşor 
şi în care lipsa utilizării lui poate duce la complicaţii teoretice şi analitice foarte greu, dacă nu 
imposibil de solutionat. 

Chiar dacá schemele maximale ale teoriei sale nu s-au schimbat in esentá, Chomsky nu 
mai pare atát de sigur de ce este, de fapt, componentul semantic, care sunt trásáturile 
semantice ce caracterizeazá un lexem si cum pot fi ele organizate. Lexiconul, parte a 
componentului sintactic de bază, constă, spune el, într-un set neordonat de unități lexicale, 
fiecare dintre acestea fiind un set de trăsături fonologice şi, în acelaşi timp, un set de trăsături 


semantice. Se presupune că respectivele trăsături sunt extrase dintr-un „alfabet” universal, 


196 Pentru discutarea problemei semnificatului unitar, vezi şi, mai sus, subcapitolul 3.2.2.4. 

despre care, spune Chomsky, se cunoaşte foarte puţin şi despre care în cartea lui nu s-a 
menţionat nimic. „Numim o trăsătură „semantică” dacă ea nu e menţionată în nicio regulă 
sintactică, acest lucru aducând cu sine întrebarea dacă semantica este implicată în sintaxă. [...] 
Unităţile lexicale constituie întregul set de iregularitáti ale limbii” (CHOMSKY 1965: 141— 
1422 

Afirmațiile lui Chomsky privitoare la partea semantică a teoriei sale nu mai au 
radicalismul celor de la momentul Syntactic Structures. Lingvistul american gáseste tot mai 
incomod acest element ce nu se încadrează în rolul şi locul pe care teoria transformationalá i 
le pregătise. Incertitudinea lui Chomsky cu privire la acest component reiese şi din definirea 
negativă a trăsăturilor semantice: tot ce nu e sintactic e semantic, sau unităţile lexicale sunt 
seturi de iregularitáti. În acest moment al teoriei, la atât se rezumă transformările care se 
petrec în interiorul ei cu privire la aspectul semantic. Temerile, însă, vor lucra in continuare, 
făcându-l pe Chomsky să se întrebe, în finalul volumului Aspects of the Theory of Syntax dacă 
regulile de selecție aparţin componentului sintactic sau celui semantic, concluzionând apoi: 


„Ideea e că e foarte dificil de stabilit o limită clară între sintaxă şi semantică” (CHOMSKY 
1965: 154). 


3.3.2.3. Reguli de subcategorizare vs. reguli de selecţie 


Chiar dacă toată informaţia utilizată pentru interpretarea componentului semantic 
trebuie să fie prezentă în componentul sintactic al gramaticii, Chomsky se vede pus în fata 
unor probleme de interpretare corectă a propoziţiilor imposibil de rezolvat la nivelul 
componentului sintactic, fără unele restricţii suplimentare. Este vorba de statutul unor expresii 
precum (CHOMSKY 1965: 75—76): 

(13) (1) the boy may frighten sincerity 
(ii) sincerity may admire the boy 
(iii) John amazed the injustice of that decision 
(iv) the boy elapsed 
(v) the boy was abundant 
şi încă altele cu probleme de interpretare de aceeaşi natură. 
Prin comparatie cu expresii de genul: 
(14)  (1)sincerity may frighten the boy 
(ii) the boy may admire sincerity 
(111) the injunstice of that decision amazed John 


(iv) a week elapsed 


"Chomsky nu mai e deloc mulţumit de descrierea componentului semantic ca „un sistem de reguli care atribuie 
interpretări constituentilor din phrase-markers”, un sistem fără vreo altă structură intrinsecă în afară de cea 
precizată aici. Dar o astfel de descriere, spune el, „e insuficientă”. Sistemul de „definiţii de dicţionar” e, în 
noua perspectivă prea atomist (CHOMSKY 1965: 160). 

(v) the harvest was abundant 

şi altele de aceeaşi natură, Chomsky afirmă despre exemplele de sub (13) că, dacă sunt 
interpretabile, nu sunt interpretabile în aceeaşi manieră, ci mai degrabă în virtutea unor 
analogii care se pot constata cu propoziţiile non-deviante (CHOMSKY 1965: 76). 

Natura deviatiei lor nu este similară cu aceea a unor propoziţii de genul 

(15) (1) sincerity frighten may boy the 
(ii) boy the frighten may sincerity (CHOMSKY 1965: 75—76) 

ŞI nici cu aceea a unor exemple deviante din punct de vedere strict semantic sau 

pragmatic, precum: 
(16) (1) oculists are generally better trained than eye-doctors 
(ii) both of John's parents are married to aunts of mine (CHOMSKY 1965: 77). 

Dintre toate propoziţiile deviante exemplificate aici, pe cele de sub (13) le găseşte 
Chomsky cel mai greu de explicat. Este unul dintre acele momente în care lingvistul american 
realizează nu doar că explicaţiile de natură sintactică s-ar putea să nu fie suficiente pentru a 
rezolva exemplele de acest fel, ci şi că „nu trebuie să se considere ca fiind de la sine înţeles 
faptul cá consideraţiile sintactice şi cele semantice pot fi distinse cu claritate” (CHOMSKY 
1965: 77). Singura explicaţie de natură semantică pe care este dispus să o accepte este însă 
departe de modul nostru de a vedea lucrurile, dar în consonantá firească cu generativismul în 
forma pe care avea să o ia după apariţia acestui volum. Astfel, Chomsky acceptă faptul că 
bazate pe nişte universalii independente de limbile particulare. Aşadar, devianta acestor 
propoziţii s-ar datora violării unui universal lingvistic care constrânge forma componentului 
semantic al oricărei gramatici generative (CHOMSKY 1965: 77). 

Soluţia, cel puţin la acest moment al teoriei, vine din introducerea a două tipuri de reguli 
cu menirea de a defini contextul în care fiecare unitate poate să apară. Astfel, sunt introduse 
reguli de tipul (40) (CHOMSKY 1965: 94): 


NP 
Adjective 
(40) V —CS/ - Predicate-Nominal 
like - Predicate-Nominal] 
si de tipul (42 Prepositional-Phrase 
that - S' 

(42) © - TrAbstract] Aux - 
(11) [- Abstract] Aux - 
ee FV] —*CS/ 

(111) - Det [+Animate] 
(iv) - Det [-Animate] 

Aceste tipuri de reguli analizează o categorie într-un simbol complex în termenii 
contextului în care respectiva categorie apare. Regulile diferă prin aceea că în cazul (40) 
contextul este stabilit în termeni de simboluri de categorie şi sunt numite reguli de 
subcategorizare strictă, în vreme ce (42) stabileşte contextul în termeni de trăsături sintactice 
care se numesc reguli selectionale (CHOMSKY 1965: 95). 

În ce priveşte aceste două tipuri de reguli, întrebarea care se pune, din punctul nostru de 
vedere, este din ce motiv regulile de tipul (42) sunt definite ca reguli sintactice. Ele 
caracterizează, în viziune integralistă, anumite trăsături ce se pot identifica la nivelul 
semnificatului (abstract, animat), combinaţia cu articolul definit fiind determinată (sau 


indiferentă faţă) de aceleaşi caracteristici, în funcție de fiecare limbă în parte. 


3.3.2.4. Despre „universalitatea” unităţilor lexicale 


i. Aspectul semantic 


Acelaşi aspect semantic mai poate fi abordat şi dintr-un alt punct de vedere. Pe lângă 
relaţiile tot mai neclare dintre componentele gramaticii, Chomsky nu mai e foarte satisfăcut 
cu expedierea unităţilor lexicale ca simple definiţii de dicționar adăugate structurilor generate 
de către componentul sintactic. Astfel, o problemă majoră care îl preocupă este aceea a 
necesităţii de a determina constrângerile universale, independente de limbile particulare, ce 
marchează trăsăturile semantice. Mai exact, lingvistul este preocupat de necesitatea de a 
defini unităţile lexicale prin raportare la sistemul de concepte posibile. „Chiar noţiunea de 
„unitate lexicală” presupune un fel de vocabular fix, universal, în termenii căruia aceste 
obiecte sunt caracterizate; tot aşa cum noţiunea de „reprezentare fonetică” presupune un fel de 
teorie fonetică universală” (CHOMSKY 1965: 160). Asistăm, deci, la debutul preocupării pentru 
sistematizarea unităților semantice prin reguli clare, de tipul celor utilizate în structurile 
sintactice, si la subordonarea acestui component, ce părea cvasi-insignifiant până acum, faţă 
de conceptele universale utilizate de către toți vorbitorii tuturor limbilor. Asa cum 
preocuparea generativistă de a dovedi că structurile sintactice sunt înnăscute, comune tuturor 
vorbitorilor umani, nu va înceta niciodată, preocuparea de a dovedi că lexicul fiecărei limbi 
este doar o „traducere” particulară a unui inventar de concepte universale, valabil pentru toate 
limbile, pentru toti vorbitorii, se conturează acum ca linie de forţă a acestei lingvistici. 

Evident, ne aflăm din nou în fata unei diferente cruciale între cele două teorii, 
integralismul şi generativismul, în ce priveşte tratarea acestei probleme. Pentru un bun start 
teoretic în soluționarea ei, integralismul oferă o soluție simplă şi evidentă. Este vorba de 
aceeaşi diferențiere în interiorul conţinutului lexical: designat/semnificat/sens. Dacă ne-am 
preocupat de designat atunci când am vorbit de interpretarea propozitiilor, este evident că, 
dacă e vorba de „definiţii de dicţionar”, trebuie să ne situăm în domeniul semnificatului, 


raportând, în bună tradiție humboldtiană, unitățile de conţinut la limba în care ele sunt create 

şi utilizate. Lingvistul german afirmă faptul că apariția unui conţinut de limbă nu este 
determinată de un obiect exterior, fie acesta un obiect corporal, care s-ar cere denumit, ci este 
rezultatul „interpretării care se dă acestui obiect pe parcursul producerii limbii, în momentul 
precis determinat al inventării cuvântului” (HUMBOLDT 1836/2008: 122). Humboldt 
subliniază tocmai procesul de creaţie, în niciun caz de copiere a realităţii obiectuale sau de 
transpunere prin raportare la un alt idiom, prin care conceptele sunt configurate. „Aici” afirmă 
el, continuând fragmentul citat mai sus, „se află extraordinara sursă a multiplicitátii de 
expresii diferite pentru aceleaşi obiecte; atunci când, de exemplu, în sanscrită, elefantul este 
denumit când „cel care bea de două ori”, când „cel cu doi colti”, când „cel înzestrat cu o 
mână”, constatăm că sunt denumite tot atâtea concepte diferite, cu toate că întotdeauna este 
avut în vedere acelaşi obiect. Limba nu reprezintă niciodată obiectele, ci întotdeauna 
conceptele pe care, pornind de la ele, spiritul le configurează în mod spontan în procesul 
producerii limbii; despre această configurare este vorba aici, în măsura în care ea trebuie 
înţeleasă ca ceva absolut, interior, anterior oarecum simțului articulatoriu” (HUMBOLDT 
1836/2008: 122)'%, 

Ideea dependenţei lexemelor de concepte universale şi universal-valabile nu face decât 
să ne pună într-o situaţie dificilă, într-o încercare nesfârşită de a dovedi că unităţile sunt 
constituite la fel în limbi diferite, cu aceleaşi trăsături de conţinut. Semnificatul lexical, spune 
Coseriu, nu trebuie tratat din punctul de vedere al unei „semantici universale" extralingvistice, 
deoarece unităţile funcţionale şi relaţiile dintre ele sunt date ca atare în fiecare limbă. În 
procesul producţiei uzuale de propoziţii nu se lexicalizează nimic — nu se formează nimic ca 
unitate lexicală primară, căci unităţile lexicale primare sunt deja date. Determinarea 
procedeelor folosite în producerea de propoziţii nu poate duce la delimitarea semnificatelor; 
dacă se pleacă de la un conţinut „universal”, nu e necesară nici măcar păstrarea în domeniul 
limbajului — dacă structura de adâncime e înţeleasă ca structură a unui conţinut de gândire 
prelingvistic, a „cuvântului ne-organizat", nu e nicidecum evident cá un astfel de conţinut 
trebuie în mod necesar să fie transformat în structură lingvistică, căci la fel de bine se poate 
transforma în alte forme expresive (mimică, gesturi etc.) (COSERIU 1975/1978: 217-218). 

Încă o precizare şi o diferenţiere în cadrul aspectului semantic sunt necesare aici: prin 
lexic, afirmă Coşeriu, înţelegem doar acele cuvinte care într-o limbă corespund organizării 
imediate a realității extralingvistice. Acestea sunt cuvintele lexematice, diferenţiate de cele 
categorematice si de cele morfematice (CosERIU 1971/1978: 133). Nu toate lexemele au 
acelaşi statut şi aceeaşi funcţie în cadrul vocabularului unei limbi. Dacă putem încerca (desi 


considerăm acest lucru inadecvat şi incorect) o echivalare a cuvintelor lexematice din limbi 


198 Unul dintre numeroșii lingvişti care au sesizat importanţa ideii humboldtiene a constituirii lumii prin limbaj 
este Jesús Martínez del Castillo: ,,...asa cum limbile nu sunt simple modalităţi de reprezentare a unui adevăr 
deja cumoscut, ci mai degrabă mijloace de descoperire a adevărului prin cunoaştere, diversitatea la Humboldt 
este diversitatea viziunilor asupra lumii. În consecinţă, nu există o singură lume, ci o diversitate de lumi, dat 
fiind că lumea se constituie doar prin şi în limbaj. Lumea nu este înaintea limbajului” (DEL CASTILLO 2010: 
139-140). 

diferite, o traducere literală, în cazul celor categorematice şi morfematice acest lucru pare 
imposibil de făcut, deoarece, luând ca punct de orientare posibilele lor funcţii, uneori acestea 
se suprapun, alteori se suprapun partial, iar alteori nu corespund deloc. 

Aşadar, fără aceste diferențieri clare în baza teoretică a unei lingvistici, nu credem că se 
poate porni în configurarea unei gramatici particulare şi a relației acesteia cu aspectul 
semantic. În interiorul generativismului, aşa cum vom vedea, lucrurile continuă să evolueze. 
Redefinirea aspectului semantic, deşi partial în forme noi, va suferi din lipsa acestor distincţii 


esenţiale, luând, totuşi, forme interesante. 


ii. Aspectul sintactic 


Un alt aspect prin care vocabularul este relationat, prin gramatica universală, cu 
substratul biologic comun vorbitorilor tuturor limbilor este legat de ceea ce în integralism se 
numeşte „semnificatul categorial”. Este pe deplin acceptat faptul că fiecare vorbitor al unei 
limbi este echipat cu un „dicţionar” intern, un lexicon mental care contine toată informaţia 
internalizată cu privire la cuvintele limbii respectivului vorbitor. Printre altele, aceste unități 
conţin şi informaţii de natură sintactică, mai exact privind categoria căreia i-ar aparţine, din 
punct de vedere sintactic, fiecare unitate. Urmare a acestor precizări, Haegeman dă exemple 
referitoare la limba engleză care certifică respectivele afirmaţii. Redăm, mai jos, doar câteva 
dintre ele (HAEGEMAN 1991: 29): 


6a meet. verb 

6b employer: noun 

6c castle: noun 

6d at: preposition 
6e the: determiner 


Cunostintele lexicale ale vorbitorului nu sunt toate innáscute; lexiconul unei limbi este 
învăţat de către vorbitor, iar pe lângă conţinutul semantic al fiecărui cuvânt, vorbitorul învaţă 
şi categoria sintactică a lexemului. Cu toate acestea, vorbitorul nu vine în procesul de învăţare 
„total nepregătit”. „Presupunem că gramatica universală, cunoaşterea noastră înnăscută a 
limbii, conţine, de exemplu, noţiunea de categorie sintactică. Când întâlneşte un cuvânt al 
unei limbi particulare, vorbitorul va avea nişte aşteptări în ce priveşte categoria sintactică pe 
care o va descoperi” (HAEGEMAN 1991: 29). 

Despre categoria sintactică specifică unei unităţi lexicale se poate presupune cu mult 
mai multă uşurinţă decât despre conţinutul semantic al acesteia că ar fi parte a sistemului de 
cunoştinţe lingvistice înnăscute pe care orice vorbitor al oricărei limbi le are. Aceasta este 
conexiunea cea mai directă şi mai credibilă care se poate stabili între vocabular, cel despre 
care se spune la începuturile generativismului că reprezintă o colecţie de trăsături 


idiosincratice în raport cu celelalte cunoştinţe lingvistice ale unui vorbitor şi cunoaşterea 


199 


universală a limbajului. Haegeman pretuieste informaţia lexicală tocmai pentru cá propria 
categorie sintactică a cuvântului îi determină distribuţia, indeplinindu-si, astfel, rolul ce îi 
revine în structurarea propoziției (HAEGEMAN 1991: 29). Acest aspect care caracterizează 
unitățile lexicale este atât de important, încât el este transformat într-unul dintre principiile de 
bază care caracterizează generativismul în etapa de dezvoltare despre care vorbim aici: 


principiul proiecției (HAEGEMAN 1991: 47): 


46 Principiul proiecției 


Informaţia lexicală este reprezentată sintactic. 


Se poate spune că în această zonă găsim un punct de întâlnire între cele două teorii 
abordate aici — este un punct de întâlnire partial sau o vecinătate a ideilor mai degrabă decât o 
suprapunere a lor. Este vorba despre faptul că rolul combinatoric în cadrul unei structuri 
sintactice pe care Haegeman îl atribuie informaţiei categorematice implicite în conţinutul 
fiecărei unităţi lexicale ar reprezenta un corespondent al semnificatului categorial, specific, 
din punct de vedere integralist, unităţilor lexicale. Faptul că acest tip de informaţie determină 
posibilităţile combinatorii ale respectivei unităţi lexicale este şi el comun celor două teorii. 
Concepţia care pune însă distanţă între integralism şi generativism se referă la faptul că în 
generativism se presupune că cunoştinţele referitoare la categoria gramaticală sunt înnăscute, 
în vreme ce în integralism se presupune că ea se învaţă odată cu celelalte trăsături de 
vocabular ale limbii. Nu trebuie să uităm că şi în integralism semnificatul categorial, la fel cu 
celelalte tipuri de semnificat care pot caracteriza o unitate lexicală, este un universal necesar 
al limbajului — un element care apare în mod obligatoriu în momentul în care apare, în cazul 
fiecărui vorbitor al indiferent cărei limbi, limbajul. Nimic nu pare însă a indreptáti sau 
confirma ideea că existenţa acestei caracteristici, ca şi a altora (de natură sintactică) ar putea 
preceda-o pe aceea a limbajului/limbii particulare în creierul unui vorbitor oarecare. 

Teoria generativă are o dezvoltare, în ce priveşte aspectul discutat aici, care merge în 
continuare în paralel, dar, pentru o vreme, la distanță mică de integralism. Este vorba de ideea 
de a nu mai considera unităţile lexicale ca unități nedecompozabile, o idee propusă de către 
sintacticienii generativişti prin analogie cu procedura aplicată unităţilor fonetice, analizate în 
termeni de trăsături, fapt ce va duce la considerarea unităţilor lexicale drept „ansambluri de 
trăsături sintactice” (HAEGEMAN 1991: 133). Apropierea pe care o vedem faţă de integralism 
constă tocmai în considerarea unităților lexicale drept ansambluri de trăsături, ceea ce ar 
corespunde cu considerarea unităților lexicale în  integralism drept ansambluri 
semnificationale. Similitudinea se opreşte însă aici şi nu întâmplător din menţionarea mai sus 
a ideii generativiste am eludat termenul „sintactice”, spunând doar complex de trăsături. Este 
o eludare pe care însă nu o putem permanentiza, fiind nevoiţi să analizăm în continuare 


unitățile lexicale, din punct de vedere generativist, ca pe nişte complexuri de trăsături 

sintactice. Se propune ca aceste trăsături să fie [+ substantiv] şi [+ verb]. Unităţile lexicale ar 


fi descompuse, în consecinţă, după cum urmează (HAEGEMAN 1991: 134): 


90a substantiv: [+N, -V] 
90b verb: [-N, +V] 

90c adjectiv: [+N, +V] 
90d  prepozitie: [-N, -V] 


Trăsăturile astfel evidențiate ar urma să reprezinte ceea ce le este comun categoriilor 
care contin aceleaşi trăsături. Spre exemplu, faptul cá şi verbul, şi prepozitia pot atribui caz 
complementelor lor s-ar relationa cu trăsătura [-N], în vreme ce faptul cá nici substantivul, 
nici adjectivul nu pot atribui caz structural s-ar datora trăsăturii [+N] pe care o împărtăşesc 
(HAEGEMAN 1991: 134). Ca de obicei, atunci când lucrăm cu ipoteze în generativism, apar 
problemele, excepţiile, care aici privesc faptul că nu e clar ce fel de trăsături ar trebui atribuite 
capurilor de grupuri C (capul specific unei propoziţii subordonate) şi I (capul specific unei 
propoziţii principale), chestiune care va rămâne, probabil, nerezolvată, fund unul dintre 


factorii ce ar putea determina abandonarea ipotezei de mai sus. 


3.3.3. Teoria standard extinsă — Knowledge of Language. Its Nature, 
Origin and Use 

Pentru o evaluare critică a etapei teorie standard extinse, am ales ca punct principal de 
reper volumul Knowledge of Language. Its Nature, Origin and Use, publicat in 1986, mai 
exact, prima parte a acestuia, in care gásim prezentarea principalelor idei — cu o perspectivá 
analiticá proprie — ale etapei care face obiectul prezentului capitol. Volumul contine, de 
asemenea, schiţele unor dezvoltări ulterioare ale generativismului: principii şi parametri; 
government and binding [guvernare şi legare], care vor fi analizate subsecvent. 

Prin schema? de mai jos, Chomsky reprezintă imaginea generală a structurárii 
limbi1/limbajului, incluzând organizarea generală a sistemului de reguli si relevánd poziția 


aspectului semantic în teoria standard extinsă (CHOMSKY 1986: 68): 


199Se poate observa, în această schemă, că termenul deep structure a fost înlocuit cu D-structure. În nota 8, de la 
pagina 205, autorul precizează că a operat această schimbare deoarece termenul deep structure „a dus la multe 
interpretări greşite”. Aceeaşi ar putea fi explicaţia pentru înlocuirea noţiunii de surface structure cu S- 
structure (sau poate doar nevoia de simetrie). 


201 


(D 
D-structure 

(ID 
S-structure 


(IV) 
(ID 


PF LF 


Schema 9 
Structurarea limbajului în teoria standard extinsă (CHOMSKY 1986: 68) 


Chomsky spune despre nivelurile determinate de aplicarea regulilor că ele păreau, la 
momentul respectiv, „potrivite pentru interpretarea semantică a propozitiilor, o preocupare 
centrală a cercetării anterioare” (CHOMSKY 1986: 67). Autorul ține să precizeze, într-o notă, 
că, încă de la începuturile sale, generativismul a dovedit un interes constant pentru cercetarea 
aspectului semantic al limbilor.2% 

În ce priveşte schema prezentată mai sus, autorul ne oferă o legendă, o interpretare a 
tuturor componentelor prezente. Astfel, D-structure este o „reprezentare abstractă a relaţiilor 
gramaticale relevante din punct de vedere semantic, de genul subiect-verb, verb-obiect — un 
element crucial care intră în interpretarea semantică a propozitiilor” (CHOMSKY 1986: 67). 
Aceste relaţii, se precizează, sunt exprimate indirect şi la nivelul S-structure, având în vedere 
urmele postulate ca existând aici. Însă alte trăsături ale interpretării semantice de genul 
anaforei sau scope, nu sunt reprezentate la D-structure, ci la un nivel mai apropiat de structura 


de suprafaţă — probabil S-structure sau un nivel de reprezentare derivat direct din acesta şi 


200 Acest lucru este evident de la primele publicaţii ale gramaticii generative, care sunt preocupate în primul rând 


să realizeze o teorie a structurii lingvistice (UG) astfel încât sistemele de reguli selectate să fie adecvate 
pentru explicarea proprietăţilor semantice ale expresiilor. S-a spus adesea că au fost excluse în cercetarea 
anterioară consideraţiile semantice, dar aceasta pe bazele unei grave greşeli de interpretare: şi anume cá 
proprietăţile sintactice nu pot fi definite, aparent, în termeni semantici, cel puţin nu în termenii care erau 
propuşi in mod normal. Aceasta e o problemă totalmente diferită” (CHOMSKY 1986: 205, nota 10). Nu putem 
să nu remarcăm o oarecare contradicţie între această declaraţie şi echivalarea făcută în volumul Syntactic 
Structures — la nivelul importanţei pentru conceperea gramaticii unei limbi — între aspectul semantic si 
culoarea părului vorbitorului. 

J?! este folosit, se explică, 


numit uneori LF pentru a sugera forma logică. Termenul (LF 
pentru că acest nivel de reprezentare are multe dintre proprietăţile formei logice în sensul altor 
utilizări ale acesteia (CHOMSKY 1986: 67). 

Privitor la concepţia asupra limbajului specifică teoriei standard extinse şi rezumatá în 
schema de mai sus, se impun câteva observaţii: 

1) În continuarea discuţiilor de sub 3.3.2.4., văd posibilă (şi necesară, din punct de 
vedere integralist), o reformulare a definirii D-structure, aşa cum apare ea mai sus. Mai exact, 
în loc de „reprezentare abstractă a relaţiilor gramaticale relevante din punct de vedere 
semantic”, ar fi vorba, mai degrabă, de o reprezentare a relaţiilor semantice relevante din 
semnificatul categorial, sunt de o natură mai profundă decât nivelul pe care se presupune că îl 
reprezintă D-structure. 

2) Cu toate cá unii termeni sunt reformulati sau chiar redefiniti în această etapă a teoriei, 
nu intervin schimbări semnificative la nivelul concepţiei generale asupra structurării 
gramaticii unei limbi. Astfel, preocuparea principală este tot aceea de a conceptualiza regulile 
care conectează nivelurile gramaticii între ele. Regulile phrase structure, care dispun doar de 
categorii simple, generează o clasă de structuri de bază abstracte (D-structures); aceste 
structuri sunt în continuare cartate în S-structures. Regulile transformationale exprimă 
proprietăţile globale ale phrase-markers, ca, de exemplu, în cazul acordului în număr, şi 
derivă structuri complexe (construcţii pasive, interogative, relative etc.) (CHOMSKY 1986: 64— 
65). Aşadar, componentul de bază al gramaticii — confirmat, de altfel, de însuşi numele teoriei 
— este acela al regulilor (phrase structure, dar mai ales transformationale), nivelurile pe care 
ele le generează şi le conectează reprezentând doar efecte, produse ale acțiunii regulilor de 
natură sintactică. 

Concluzia e confirmată, de altfel, de orientarea ságetilor din schema de mai sus, pusă în 
discuţie de chiar autorul acesteia. Chomsky precizează că direcționarea ságetilor nu implică o 
ordine temporală. Există, însă, nişte explicaţii ulterioare care au, în înţelegerea noastră, sensul 
contrar: Regulile phrase structure (1) generează o clasă infinită de D-structures care exprimă 
funcţii şi relaţii gramaticale relevante din punct de vedere semantic; regulile transformationale 
(II) le convertesc pe acestea în S-structures, în care aceleaşi relaţii şi altele sunt reprezentate 
prin intermediul urmelor. Regulile fonologice şi de altă natură (III) convertesc S-structures in 
reprezentări fonetice si, independent, reguli ale componentului LF (IV) transformă S- 
structures în reprezentări în LF, unde scope şi alte proprietăți sunt direct reprezentate 


(CHOMSKY 1986: 67-68). Aceste explicaţii, mai cu seamă verbele folosite pentru a descrie 


%ILF nu se defineşte prin coordonate suficient de clare, Chomsky afirmând chiar că nivelul este uneori numit 
LF, acest termen nefiind fixat în structura de bază a gramaticii generative. Totuşi, în schema prezentată mai 
sus, LF pare a asuma rolul unui component important al teoriei. Numele lui sugerează interpretări legate de o 
abordare strict logică a limbajului. 

procesele reprezentate în Schema 9 şi evidenţiate cu bold mai sus, sugerează o ordine nu doar 
temporală, ci, mai grav, „ontologică”. 

Problema directionalitátii sau a lipsei acesteia în relaţiile dintre niveluri apare din nou în 
Principii şi Parametri, prima secvenţă din Programul Minimalist, capitol de revizitare a 
etapelor anterioare ale generativismului. După redefinirea nivelurilor pe care le cunoaştem 
deja, se pune întrebarea dacă există o directionalitate inerentá a relaţiilor între niveluri, astfel 
încât relațiile ar trebui construite ca o cartare a unui nivel la următorul sau există pur şi 
simplu, între ele, o relaţie nondirectionalá. Deşi se aduceau, la acel moment, argumente pentru 
ambele alternative posibile, Chomsky alege, contrar opțiunii din Knowledge of Language, să 
presupună o directionalitate inerentá în relațiile discutate: „Vom adopta presupunerea cá 
relaţiile sunt, de fapt, directionale: D-structure este cartat la S-structure, care e (independent) 
cartat la PF si LF" (CHOMSKY 1995: 23). 

Se poate spune, in concluzie, cá acest stadiu al teoriei nu aduce o schimbare de pozitie 
cu privire la relatia dintre structurile sintactice si continutul semantic. O modificare de acest 
gen ar fi, probabil, greu nu doar de realizat, ci şi de acceptat ca presupunere, de vreme ce 
gramatica universală, înnăscută în mintea oricărui vorbitor, conţine, evident, doar elemente de 
natură sintactică — o premisă la care generativiştii nu vor renunţa nici în etape ulterioare ale 
demersului lor. 

3) Observatia prezentă este o dezvoltare a celei precedente şi se referă în special la 
nivelul LF, nivel care ne interesează cu deosebire aici, deoarece acesta este considerat ca fiind 
„O reprezentare a proprietăților logico-semantice" ale propoziției (HAEGEMAN 1991: 444). 
Pare paradoxală motivaţia existenţei înseşi a acestui nivel. Spre deosebire de schema 
gramaticii, aşa cum a fost ea organizată de către Smith şi Wilson, în aceea din Knowledge of 
Language, LF apare ca un nivel conceput ulterior şi adăugat structurării existente deja. 
Aproape tot ce este reprezentat la LF este deja reprezentat la S-structure, uneori similaritátile 
între cele două niveluri fiind foarte mari, alteori reprezentările de la S-structure şi LF 
coincizând, chiar. Dacă la S-structure, propoziţia apare deja în forma sa completă, am putea 
să presupunem că singurul rol al lui LF este acela de a intermedia interpretarea, din punct de 
vedere semantic, a propoziției, captarea ei de către sistemele de percepţie şi „decodarea” 
conţinutului ei semantic. Acest sistem de percepţie şi „decodare” ar putea include aspecte 
legate de contextul practic în care propoziţia a fost emisă/receptată, ele adăugându-se, ca 
elemente noi, la interpretarea generată de valenţele semnificationale ale lexemelor implicate. 
LF ar deveni, astfel, un fel de proiecţie a propoziției, însoțită de determinări contextuale ce 
vor permite o interpretare corectă a sa. Ne putem întreba, în acelaşi timp, în ce măsură LF 
implică vorbitorul/ascultătorul, în ce măsură, spre exemplu, acest nivel ar putea incorpora 
integralista „cunoaştere a lucrurilor”, fără de care o interpretare ,,corectá”/apropiatá de 


intenţiile vorbitorului nu este, adesea, posibilă. Probabil, însă, cerem deja prea mult de la acest 

concept, sau, mai exact îl „idealizăm”, încercând să-i atribuim trăsături care nu îl 
caracterizează dar care l-ar putea justifica. 

Dacă ne uităm mai atent la discuţiile din jurul său, vom vedea că existenţa nivelului LF 
este argumentată prin diferenţierea lui clară, ca nivel individual, faţă de S-structure. Există, pe 
parcursul acestei etape a teoriei, multe reguli care acţionează numai la nivelul LF???, făcând, 
astfel, diferenţa față de S-structure. Înţelegem că la nivelul LF se obţine — în final, după toate 
transformările anterioare — ordinea exactă a lexemelor, aşa cum sunt ele produse de către 
vorbitor sau interpretate, în cele din urmă, de către receptor. Ajungem, deci, la principiul 
saussurian al linearitátii şi unidimensionalitátii şi trebuie să uităm de implicarea vorbitorului, 
de context şi de alte elemente care ar putea introduce în discuţie, de fapt, nivelul individual 
şi/sau pe acela universal al limbajului. Íntelegem, pentru moment, nivelul LF, ca generat 
integral de reguli sintactice care determină interpretarea semantică a propoziției. LF este, de 
asemenea, nivelul la care se asigură faptul că toate lexemele vor fi interpretate (conform 
principiului Full Interpretation”, valabil, pentru aspectul fonetic, si la nivelul PF), si se 
eliminá riscul oricăror redundante. 

LF se caracterizează prin următoarele trăsături: a) este, ca şi PF, un nivel de interfaţă 
între limbă şi alte sisteme cognitive, producând reprezentări directe ale sensului (în timp ce PF 
produce reprezentări directe ale sunetului) (CHOMSKY 1986: 67]; b) este un nivel al 
reprezentării sintactice; c) trebuie să îndeplinească, la fel ca PF, trei condiţii: universalitate, 
statutul de interfaţă şi uniformitate; d) numele nivelului sugerează forma logică şi a fost ales 
pentru că LF are multe dintre proprietățile formei logice în sensul altor utilizări. Cele patru 
caracteristici vor fi detaliate şi discutate mai jos: 

a) Definirea PF şi LF ca nivele de interfaţă este revalidată în Programul minimalist, cu 
unele modificări, însă. Etapa principii şi parametri prezenta o schemă, preluată, în linii mari, 
din teoria standard extinsă, cu trei niveluri de interfaţă: două niveluri de interfață externe (PF 
şi LF) şi un nivel de interfaţă intern (D-structure), responsabil cu relația dintre sistemul 
computaţional şi lexicon. S-structure era conceput ca realizând conexiunile între cele trei 
niveluri deja menţionate (CHOMSKY 1995: 21-22). Programul minimalist desfiinţează nivelul 
D-structure; se presupune, în această etapă, că sistemul cognitiv interacționează cu doar două 
astfel de sisteme ,externe": articulator-perceptual (A-P) şi conceptual-intentional (C-I). 


Această proprietate a „dublei interfeţe” este un mod de a exprima descrierea tradiţională a 


?? Este vorba, spre exemplu, de regula Move a — un fel de regulă universală, incorporándu-le pe toate celelalte, la 
care, însă, se va renunţa ulterior. 

2%Principiul Full Interpretation [Interpretare completă/ totală — variante de traducere pe care tind să le prefer 
celei prezentate in NICOLAE 2010: 107, de interpretare depliná] - (FI) cere ca fiecare element prezent la PF si 
LF (interfeţe ale sintaxei cu sistemele de utilizare a limbii) să primească o interpretare corespunzătoare. 
Niciun element de la aceste niveluri nu poate fi pur şi simplu ignorat (CHOMSKY 1986: 98). 

limbii ca sunet cu înţeles, descriere care poate fi urmărită în timp, precizează lingvistul 
american, cel puţin până la Aristotel (CHOMSKY 1995: 2).204 

În primul rând, această „descriere tradiţională” pare a fi mai degrabă o generalizare 
neîntemeiată, uniunea dintre sunet şi înţeles fiind concepută în moduri diferite în tradiția 
lingvistică si filosoficà??. Astfel, spre exemplu, Aristotel vorbea despre relaţia între semnul 
material şi conţinutul psihic, între phone şi pathema, şi doar prin intermediul acesteia între 
onoma (sunet cu semnificat) şi obiectul designat (COSERIU 1967/1977: 23). Înțelegerea lui 
Saussure asupra acestei relaţii este binecunoscută: „Semnul lingvistic uneşte nu un lucru şi un 
nume, ci un concept şi o imagine acustică” (SAUSSURE 1916/1998: 85). Există, între cele două 
concepții, diferenţe însemnate: în primul rând, faptul că Aristotel echivalează partea sonoră cu 
sunetul ca atare, în timp ce Saussure insistă asupra ideii de conţinut psihic la nivel de „sunet” 
şi de „înţeles”. În plus, dacă la Aristotel conceptele aveau valabilitate universală, la Saussure 
ele sunt structurate idiomatic. 

Chiar dacă am ajunge la compromisul de a considera aceste două concepţii ca generând 
simple variante diferite ale aceleiaşi dihotomii, apreciem cá distinctiile pe care Chomsky 
încearcă să le realizeze presupun, teoretic, o mult mai mare fineţe şi acuratețe si nu pot fi 
asociate unei diferențieri de principiu între sunet şi înţeles. Spre exemplu, în ce priveşte 
aspectul sonor, e greu de stabilit dacă Chomsky se referă la sunetul efectiv sau la imaginea 
acustică, iar un nivel care să le presupună pe amândouă pare puţin prea convenabil pentru a fi 
şi convingător. La nivelul C-I, lucrurile sunt chiar mai complicate. De altfel, aflăm ulterior, în 
Programul minimalist, că, dacă echivalenta între A-P şi PF este clară, statutul şi caracterul lui 


C-I este „mai controversat” (CHOMSKY 1995: 168%. 


?"Cátiva ani mai târziu, termenii conceptual-intenfional si articulator-perceptual par a acoperi realităţi diferite, 
prin comparaţie cu momentul de faţă al teoriei, ele reprezentând, ulterior, sisteme interne ale organismului 
uman, care intră în combinaţie cu FLN (facultatea limbajului în sens restrâns). FLN reprezintă exclusiv 
sistemul lingvistic computaţional abstract, independent de alte sisteme sau interfeţe cu care intră în contact. 
FLN este una dintre componentele FLB (facultatea limbajului în sens larg) (HAUSER&CHOMSKY &TECUMSEH 
FITCH 2002: 1570-1571). În plus, autorii studiului nu sunt convinşi că cercetarea asupra sistemelor de 
comunicare şi de imitare ale animalelor aduc dovezi destul de concludente pentru a demonstra că cele două 
sisteme, nu doar cel articulator-perceptual, ci şi cel conceptual-intentional, sunt specifice omului 
(HAUSER&CHOMSKY&TECUMSEH FITCH 2002: 1576). Chiar mai surprinzătoare sunt rezultatele cercetărilor 
care demonstrează că o anumită specie de maimuţă, tamarinul, este capabilă să descopere reguli abstracte, un 
fapt care, spun cercetătorii, nu s-a dezvoltat, iată, în mod specific pentru limbaj. Aceleaşi experimente au 
demonstrat, însă, că fiinţele umane sunt capabile să achiziționeze phrase-structure grammar, în vreme ce 
tamarinii sunt în stare să înveţe doar finite-state grammar (HAUSER&CHOMSKY& TECUMSEH FITCH: 1577— 
1578). Încă o dată, putem desprinde concluzia că suntem în zona afirmațiilor din primele volume ale lui 
Chomsky, Syntactic Structures şi Aspects of the Theory of Syntax, ale căror idei le regăsim, după aproape o 
jumătate de secol, exprimate într-un mod mult mai elaborat, sprijinit de cercetări extrem de temeinice şi de 
tehnice, care însă nu demonstrează nimic în plus, nu depăşesc suprafaţa ideilor elaborate la mijlocul secolului 
trecut. 


205 Pentru un istoric al relaţiei, vezi COSERIU 1967/1977, passim. 


206 O înţelegere chiar mai rudimentară a acestei relaţii apăruse în faze anterioare ale teoriei. În etapa phrase 
structure, întâlnim o structurare a tipurilor de reguli care începe cu cele sintactice, continuă cu cele lexicale — 
corespunzând asocierii lexemelor la poziţiile sintactice deja generate (ex. V — hit) — şi sfârşeşte cu o regulă 
care reprezintă „o colecţie de reguli lexical-fonologice, care asociază fiecare simbol X (hit, boy etc.) cu 

Generativismul încearcă să construiască un mecanism, un aparat generator de expresii 
lingvistice, care să explice modul de exprimare prin limbaj. După Saussure, în celelalte teorii 
ale limbajului, semnul lingvistic se consideră, odată asimilat de către vorbitorul nativ, ca 
actualizându-se de fiecare dată ca întreg unitar, cu cele două fațete postulate într-un fel sau 
altul. Având în vedere faptul că generativiştii elaborează întregul mecanism pe baza emiterii 
de ipoteze, este greu de crezut că se va obţine vreodată o confirmare totală a acestora. 

Greu de acceptat este şi simetria procedurii de cartare a S-structure la cele două niveluri 
de interfaţă, dată fiind natura atât de diferită a sistemelor corespondente cu care facultatea 
limbajului intră în contact. Aceeaşi rezervă a fost exprimată de către Coşeriu în legătură cu 
ideea lui Hjelmslev de a realiza o schemă perfect simetrică a limbajului: „Se pune, aşadar, 
problema dacă o ştiinţă a limbajului, chiar ca „ştiinţă a formelor pure”, poate să se constituie 
pe baze în întregime aprioriste în raportare la cele două planuri ale comunicării lingvistice. 
Faptul că aceasta s-a putut face în ceea ce tine de planul conţinutului (de către „gramatica 
pură” sau „pur logică” şi, cu rezultate în mare parte discutabile, de către aşa-numită 
„gramatică generală” [nota 218: ne referim la „gramatica generală” ca „gramatică universală”, 
şi nu ca metodă sau teorie a gramaticii, sens în care gramatica „generală” e perfect 
acceptabilă]) nu pare să implice că acelaşi lucru s-ar putea face în „planul expresiei”. În fapt, 
între cele două planuri nu pare să existe un paralelism perfect, aşa cum sugerează Hjelmslev. 
Aşa cum cele două substanţe se află în relaţie distinctă privitor la limbaj, cele două „forme” se 
prezintă şi ele distinct. În orice caz, „formele conţinutului” organizează toată substanţa 
corespondentă (chiar dacă limba nu are „formă pasivă” sau „plural”, pasivitatea sau 
pluralitatea se vor exprima în ele într-un fel sau altul, sau vor încăpea în [o bien cabran dentro 
de] forme mai generale, în vreme ce în expresie substanţa acustică se selectioneazá şi bună 
parte a ei rămâne pur şi simplu ne-formată. O limbă care nu are vocale anterioare labializate 
(6, ii) sau vocale posterioare delabializate (rom. á, 1) pur şi simplu nu le are, nu se pune 
problema cá [no es que] le-ar organiza „pe baza altor foneme”: din punctul sáu de vedere ele 
n-ar fi nici măcar alofone, ci sunete non-lingvistice" (COSERIU 1954/1967: 218). 

b) LF e un nivel al reprezentării sintactice. Explicaţia acestei caracteristici o găsim la 
Haegeman, care ne lămureşte că reprezentările logico-semantice ale propozitilor sunt 
modelate în funcţie de reprezentările lor sintactice. În plus, acest nivel se supune principiilor 


care guvernează reprezentările sintactice, precum principiul proiecției sau ECP (Empty 


q» 


reprezentarea sa fonologicá” (CHOMSKY 1986: 57). Aceastá idee chomskyaná este una dintre cele mai 
contestate, din perspectivă integralistá, dat fiind că nu se poate concepe un moment al producerii/ percepției 
limbajului în care o formă lingvistică este asociată unui conţinut de gândire. Din punct de vedere integralist, 
conţinutul şi forma emerg împreună în procesul de vorbire, ce nu poate fi disociat ca proces ulterior celui de 
gândire. Se pare că de la această concepţie, mai degrabă naivă, Chomsky a făcut un pas semnificativ înainte. 
În Programul minimalist există, cel puţin, ideea că cele două aspecte ale semnului lingvistic, forma si 
conţinutul, sunt generate împreună, în acelaşi timp. De aici, însă, şi până la a sesiza adevărata natură a acestei 
relaţii, lingvistul american mai are un pas important de făcut. Se pune întrebarea dacă principiile teoriei sale îl 
vor lăsa să includă în baza acesteia o idee ce merge mână în mână cu relativitatea lingvistică şi care ar mai 
cutremura încă o dată, din temelii, întreaga structură a lingvisticii sale. 

category principle — principiul categoriilor goale) (HAEGEMAN 1991: 444). Conform 
concepției generativiste, aspectul semantic al limbilor este cuprins, ca posibilitate, în 
structurile sintactice ale acestora, mai exact ale facultăţii universale a limbajului. LF există ca 
palierul care permite o interpretare semantică completă a propozitiilor (de unde şi interesul 
nostru sporit pentru acest nivel). Mai exact, este vorba de interpretarea cuantificatorilor 
(quantifiers) şi a cuvintelor interogative/relative (wh-phrases), elemente care se caracterizează 
prin faptul că nu au referent specific, dispunând, astfel, de un scope mai extins şi mai puţin 
specific decât celelalte unități ale vocabularului (HAEGEMAN 1991: 442). Interpretarea lor se 
realizează prin operaţiuni de natură sintactică sau logică suplimentare față de cele aplicate la 
nivelul S-structure, unele dintre acestea neavând o manifestare explicită şi la nivelul PF. Este 
vorba, de exemplu, de operaţiunea wh-raising, care se aplică propozitiilor ce contin mai mult 
de o expresie interogativă/relativă (wh-phrase). La nivelul S-structure se produce mutarea 
unei expresii interogative/relative (wh-phrase) la începutul propoziției, în vederea 
interpretării. La nivelul LF, o operaţiune suplimentară de tip move-a?% face ca şi a doua 
expresie interogativă/relativă (unitate wh) prezentă în propoziţie să fie mutată la începutul 
acesteia, unde va primi interpretarea semantică. Desigur, această operaţiune nu este efectuată 
conştient de către vorbitorul nativ. De altfel, nu se poate identifica nicio garanţie că ea se 
realizează, fiind vorba, mai degrabă, doar de o nouă ipoteză de lucru în sistemul de analiză 
generativist. 

Natura logico-semantică a nivelului LF se regăseşte în aceste două operaţiuni: pe de o 
parte, interpretarea cuantificatorilor (quantifiers) se realizează într-o modalitate logică, de 
genul (HAEGEMAN 1991: 443); 


William saw someone. 
Vx, x-H (Swx) 


For all x, such that x is human, William sees x 


[William a vázut pe cineva. 
Vx, x-H (Swx) 


Pentru toti x, astfel incát x este uman, William vede x.] 


Pe de altă parte, unitățile de tipul wh sunt supuse anumitor proceduri, în urma cărora ele 
primesc interpretare semantică. Găsim, în aceste două tipuri de operațiuni, o justificare, e 


adevărat, puţin cam literală, a numelui nivelului LF. 


207 În NICOLAE 2010 (p. 108) se oferă ca variantă de traducere pentru acest termen: Principiul categoriilor vide. 

208 Conform variantelor de traducere a termenilor generativişti sumarizate de către NICOLAE, traducerea 
românească pentru operațiunea Move ar fi Deplasare (p. 106). Voi continua să folosesc în corpul lucrării 
varianta originală, Move, şi datorită faptului că acest termen intră, uneori, în combinaţie cu alţii pentru care nu 
am cunoştinţă de o variantă de traducere (ex. Wh-Move, Move-a). 

Un aspect care merită discutat, în legătură cu atribuirea interpretării, este legat de aşa- 
numitele elemente deictice. Lexeme precum eu, aici, acum nu par a beneficia de un referent 
„mai specific” decât cuantificatorii sau expresiile interogative/relative, poate dimpotrivă. Cu 
toate acestea, se înţelege din tratarea lor în aceeaşi manieră cu marea majoritate a unităţilor de 
vocabular că interpretarea lor nu pune, în opinia generativiştilor, niciun fel de probleme 
speciale??. Explicaţia vine, probabil, din faptul că ei nu operează cu noţiunea de context care, 
în alte teorii, este esențială pentru interpretarea acestor cuvinte. Structurile sintactice pe care 
se bazează interpretarea logico-semanticá a propozitiilor nu dispun de niciun mijloc ce ar 
putea furniza o interpretare a unităţilor deictice. Acesta nu poate fi însă un argument pentru ca 


ele să fie tratate în acelaşi regim cu celelalte unităţi ale vocabularului. 


c) LF, la fel ca PF, trebuie să îndeplinească trei condiţii: să fie universal; să aibă statut 
de interfaţă şi să fie uniform. 

c1) Pentru a capta acea parte din înţelesul (meaning) unei expresii care este determinată 
de către facultatea limbajului, LF trebuie să fie universal, astfel încât orice gând exprimabil 
într-o limbă umană să poată fi reprezentat la acest nivel. LF este, deci, nivelul ultim la care se 
asigură interpretarea semantică integrală a expresiilor lingvistice. 

Gândirea este exprimată prin limbaj. Această premisă generativistă implică antecedenta 
gândirii faţă de limbaj — o idee care, chiar dacă nu a fost enunțată ca atare, este parte a 
suportului axiomatic generativist. Chiar dacă se porneşte de la această presupunere, poate 
modelul de interpretare rezultant să garanteze, dincolo de limitele sintactice ale combinațiilor 
posibile între cuvinte, interpretarea „oricărui gând exprimabil prin limbaj”? Răspunsul pare a 
fi mai degrabă negativ, şi aceasta deoarece în interpretare nu intră doar combinaţiile 
specificate aici, ci multe alte elemente, care nu pot fi încodate în astfel de reprezentări şi care 
sunt, uneori, indispensabile interpretării. E destul să menţionăm interpretările diferite posibile 
datorită contextului în care se performează o propoziţie ce cuprinde un cuantificator. 
Reprezentarea unei propoziţii de genul Nu cunosc pe nimeni. ar trebui să includă un parametru 
care să specifice scope-ul lui nimeni. Dacă propoziţia este rostită, de exemplu, într-o anumită 
încăpere, se poate înțelege că persoana care o rosteşte nu cunoaşte pe nimeni acolo, sau în 
clădirea unde a primit un post nou, sau în localitatea unde s-a mutat sau în tara unde se găseşte 
sau, într-o interpretare extremă, dar posibilă în anumite situaţii, în lume. Având în vedere că 
generativismul nu include, în reprezentările pe care le produce pentru propoziţii, necesarele 
contextualizări sau referiri la alte elemente incluse în interpretarea lor (de exemplu ceea ce 
tine de cunoaşterea elocutionalá), aceste reprezentări nu vor putea reda niciodată orice gând 


exprimabil în orice limbă umană. 


209 Această observaţie este valabilă pentru etapa teoretică discutată aici. Nu trebuie să uităm propunerea lui 
Chomsky de a institui sau de a accepta, mai bine zis, o categorie a obiectelor mentale care să explice exact 
imprecizia referentialá ce caracterizează unităţi de vocabular precum pronumele. 

c2) A doua condiţie pentru LF este aceea a existenţei sale ca interfață: reprezentările au 
o interpretare în termenii altor sisteme ale minţii/creierului implicate în gândire, referire, 
planificare şi altele. Chomsky defineşte şi redefineşte nivelurile de descriere lingvistică în 
general, şi pe acesta în special, în aceiaşi termeni, fără a fi vreodată mai explicit, fără a da 
exemple, astfel încât natura acestor „alte sisteme” implicate rămâne un mister. 

c3) Ultima condiție impusă este aceea de uniformitate, care funcţionează, ni se spune, 
exact ca în cazul PF: interpretarea e uniformă pentru toate limbile, astfel încât ea captează 
toate şi numai proprietăţile sistemului limbajului ca atare. Reiterez aici opinia mea conform 
căreia reducerea proprietăților semantice ale limbilor la structuri sintactice este imposibil de 
realizat. Aceasta pentru că celelalte elemente implicate în procesul interpretativ nu pot fi 
incluse în acele reprezentări, dar nici excluse, ca şi când ar fi total dispensabile. 

De altfel, în legătură cu interfaţa LF, Chomsky însuşi semnalează unele probleme: 
implică aceasta un sistem conceptual? a use theory of meaning? o teorie cauzală a referintei 
etc.? Conditiile (trásáturile ce ar trebui sá defineascá acest nivel, intelegem), sunt mai obscure, 
afirmá Chomsky, decát in cazul interfetei PF, deoarece sistemele implicate in interfata LF 
sunt mult mai puţin înţelese?!0. 

d) Toate raportările (mai mult sau mai puţin precise) la concepte din logică, inclusiv 
numele LF, sugerează cá acest nivel ar reprezenta structura logică a propozitiilor formulate 
într-o limbă. Confuzia terminologică rezultată din lipsa precizărilor în acest sens este 
amplificată de referiri precum: ,,... proprietăţile LF sunt o chestiune de fapt empiric, aşa încât 
aceasta s-ar putea să nu coincidă cu ceea ce se cheamă „formă logică” în tradiţia logicii 
filosofice” (CHOMSKY 1986: 156). Chomsky denumeşte, iarăşi, cu un singur termen, concepte 
care au trăsături foarte variate în diferite concepţii. Nu există un singur tip de logică, aşa cum 
nu există un singur tip de lingvistică sau de gramatică şi fiecare orientare îşi defineşte propriii 
termeni. Nevoia de disocieri clarificatoare merge mai departe: logica proprie limbajului, 
limbilor naturale, trebuie diferențiată de logica apofanticá. 

În cele din urmă, relaţia dintre logic şi semantic, pe de o parte, şi sintactic, pe de altă 
parte, nu este clar precizată. Clará este, însă, reticenta lui Chomsky faţă de posibilitatea unui 
compromis în ce priveşte limbile naturale şi faţă de recunoaşterea faptului că acestea pot avea 
o structurare (logică) diferită în diferite comunități: „E dificil de imaginat că regulile 
componentului LF sunt supuse variaţiei parametrice, deoarece nu este clar ce dovezi pentru a 
stabili caracterul lor ar putea fi disponibile pentru cel care învaţă o limbă. În măsura în care 
limbile diferă în proprietăţile lor la acest nivel, ne imaginăm (s.m.) că acesta este un reflex al 
trăsăturilor manifeste ale limbilor determinat de anumite principii ale UG. Se cunoaşte puţin 


în acest domeniu şi numărul limitat de dovezi disponibile pune multe probleme serioase” 


210 Cele trei caracteristici ale interfetelor sunt prezentate în cadrul volumului The Minimalist Program, în 
capitolul Principles and Parameters, capitol ce reprezintă o analiză a respectivei etape a teoriei aşa cum a 
evoluat ea din anii „80 până la momentul publicării acestei scrieri, initial sub formă de articol in 1993”. Vezi, 
în volumul The Minimalist Program: 21. 


210 


(CHOMSKY 1986: 156). Un exemplu care părea să contrazică acest principiu generativist este 


211. Acesta 


acela al limbii Kikuyu, în care pare să existe bounded LF-movement of wh-phrase 
este unul dintre cazurile despre care Chomsky afirmă că nu sunt, nicidecum, triviale, şi care 
pun probleme serioase sistemului de interpretare deja constituit în cadrul teoriei sale. În cazul 
de faţă, se recomandă redeschiderea discuţiei privitoare la LF-movement sau găsirea unor 
trăsături relevante, care se supun variaţiei parametrice şi determină această diferenţă, dată 
fiind structura gramaticii universale. 

În opinia mea, rezolvarea acestor dileme stă în diferenţierea conţinutului semantic şi 
logic (evident, în sensul LOGICII 1a din integralism) la cele trei niveluri ale limbajului. 
Rezolvarea care ar corespunde, în doctrina coşeriană, acestor dileme, ar veni din definirea 
competenţei elocutionale, mai precis a cunoaşterii lucrurilor şi a principiilor universale ale 
gândirii. Ar trebui însă făcută clar separarea între logica apofantică şi cea proprie limbajului. 
Apoi, ar trebui aplicată distincţia între universal şi general pentru a rezolva dilema implicării 
limbilor particulare la acest nivel — deşi cunoaşterea lucrurilor şi principiile gândirii sunt 
situate la nivel universal, ele nu trebuie să aibă o realizare generală, adică aceeaşi pentru 
vorbitorii tuturor limbilor particulare. Acest lucru se aplică şi în ce priveşte principiile 
gândirii. Astfel, principiul non-contradictiei se aplică diferit în limbi diferite. Spre exemplu, 
dacă, in mod normal, dubla negatie are valoare de afirmaţie, în unele limbi acest lucru nu se 
aplică. În plus, diferenţa dintre planul universal şi planul idiomatic trebuie aplicată aici pentru 
a situa la nivelul corespunzător conținuturile specifice. Desigur, generativismul rămâne 
constant în preocupările sale de a încerca să situeze structura logică a gândirii umane la nivel 
universal, o întreprindere care poate fi realizată atâta vreme cât se tine seama de conținuturile 
idiomatice si de diferentierile necesare între lingvistică şi alte ştiinţe, în cazul acesta, logica. 

Cu referire la conţinutul semantic, trebuie să mai facem precizarea că nu se renunţă, nici 
în această etapă a evoluţiei generativismului, la conceptul nediferentiat de meaning: 
„Gramatica generativă a unei limbi particulare (unde „generativ” nu înseamnă nimic mai mult 
decât „explicit”) este o teorie preocupată de forma şi înţelesul (meaning) expresiilor acestei 
limbi" (CHOMSKY 1986: 3). La nivel general, nu al limbilor particulare, gramatica generativá 
este definită ca fiind preocupată de „acele aspecte ale formei şi intelesului (meaning) care sunt 
determinate de «facultatea limbajului»" (CHOMSKY 1986: 3). 

Toate aceste confuzii îşi au originea în modul de înţelegere a semanticii în generativism: 


„Extinderea trecerii către o interpretare mentalistá sau conceptualistă, către limba internalizatá 


211 Vezi Knowledge of Language: 156 şi nota 94 de la pagina 214, care prezintă această situaţie. Bounded LF- 
movement of wh-phrase este o situatie care se explicá prin teoria bounding (bounding theory). Principiul de 
bazá al acesteia este: Mutarea (movement) nu poate traversa mai mult de un bounding node, unde bounding 
nodes sunt IP [Inflectional phrase — unde capul IP este INFL, o categorie de nivel zero cu trăsăturile [+Tense] 
şi [ZAGR] (HAEGEMAN 1991: 104) si NP (HAEGEMAN 1991: 365). În limba Kikuyu, însă, se pare că această 
mutare este posibilă, fapt ce pune probleme serioase din punctul de vedere al teoriei bounding, invalidând 
premisa de universalitate a principiului său de bază. În acest caz, Chomsky sugerează instituirea unei condiții 
speciale pentru a explica situaţia respectivă sau, în cazul unui număr prea mare de asemenea exemple, 
reformularea principiului astfel încât acesta să le explice pe toate. 

în locul celei externalizate, e mai largă decât a fost vreodată apreciat. Mai exact, ea include 
studiul sintaxei, fonologiei şi morfologiei. Ea pare să includă, de asemenea, mare parte din 
ceea ce e greşit numit drept „semantica limbilor naturale”. Spun „greşit” deoarece cred că 
mult din acest studiu nu e deloc semantică dacă prin semantică denumim studiul relaţiei 
dintre limbaj şi lume — în particular, studiul adevărului şi al referinfei (s.m.). Mai degrabă, 
munca noastră are de-a face cu anumite niveluri postulate de reprezentare mentală, inclusiv 
reprezentări ale formei sintactice şi lexicale şi altele numite ,,modele" sau „imagini” sau 
„reprezentări ale discursului” sau „situaţii”, sau altele asemănătoare. Dar relația acestor din 
urmă sisteme cu lumea obiectelor — cu proprietățile şi relațiile acesteia — sau cu lumea aşa 
cum se crede despre ea că este, e adesea complicată şi îndepărtată, mult mai mult decât ar fi 
tentaţi unii să creadă în baza unor simple exemple. Relaţia nu poate fi descrisă, de pildă, ca 
„incorporare” sau asociere element-de-element” (CHOMSKY 1986: 44).21? Să reamintim doar 
că suprapunerea semanticii limbilor naturale cu aceea a referintei şi adevărului este, din 
punctul de vedere al lingvisticii integrale, şi în mare parte al celei europene, inacceptabilă. 
Acesta este, probabil, unul dintre cele mai relevante fragmente în ceea ce priveşte relația 
dintre gramatică/sintaxă şi semantică, dar şi accepțiunea pe care semantica o capătă în 
generativism. Este confirmarea ultimă a statutului semanticii — un element adăugat structurării 
procesului lingvistic prin reguli sintactice. Este confirmarea faptului că întregul lexic, 
indiferent de limba la care ne referim, este doar o nomenclatură a lumii extralingvistice, 
venită să se adauge structurării sintactice atunci când trebuie să facem referiri directe sau 
indirecte la diferite obiecte din lumea extralingvistică. Acesta e, în acelaşi timp, momentul în 
care putem fi siguri că între generativism şi integralism, ca teorii lingvistice, orice conexiune 
la nivel fundamental este imposibilă. Principiile de bază sunt atât de diferite, încât pare că cele 
două teorii studiază, de fapt, obiecte diferite. Şi, în esenţă, aşa şi este. Generativismul s-ar 
putea, astfel, constitui, într-o teorie a vorbirii, a utilizării limbajului în vorbire, dar nicidecum 
într-o teorie menită şi capabilă a explica limbajul uman şi limbile particulare în constituţia şi 


funcţionarea lor. 


212 Mai mult, Chomsky afirmă, cu toată convingerea, că semantica (evident, în înţelegerea sa proprie, ca teorie a 
referintei, a reprezentării prin limbaj a lumii extralingvistice) este, de fapt, parte integrantă a sintaxei. El 
spune cá se poate vorbi de referință sau coreferintá dacă se postulează un domeniu al obiectelor mentale 
asociate cu entităţi formale ale limbajului printr-o relaţie similară cu cea referentialá, dar toate aceste aspecte 
sunt conţinute în teoria reprezentărilor mentale, fiind „un tip de sintaxă”. Nu are niciun sens să populăm 
lumea extra-mentală cu entități corespunzătoare. Studiul relaţiilor structurilor sintactice cu modele, imagini şi 
altele trebuie privit ca pură sintaxă — studiu al diferitelor reprezentări mentale suplimentat de o teorie a 
relaţiilor pe care aceste obiecte mentale le au cu lumea sau cu lumea aşa cum se crede că este ea (CHOMSKY 
1986: 45). 


212 


3.3.4. Teoria modulară / Government and binding (L. Haegeman). 

Programul principii şi parametri 

Pentru ca titlul subcapitolului de faţă să nu genereze neînţelegeri uşor de anticipat, sunt 
necesare unele precizări. În primul rând, nu se sugerează aici că Liliane Haegeman, în 
volumul Introduction to Government and Binding Theory [Introducere în teoria guvernării şi 
a legării] (1991) ar fi inițiat ea însăşi această nouă dezvoltare în generativism. Ca toate 
celelalte idei directoare, government and binding este o concepţie promovată initial de către 
Chomsky??. În ceea ce priveşte această etapă însă, raportarea se va face în principal la 
volumul lui Haegeman deoarece, în comparaţie cu cele ale marelui lingvist american, lucrurile 
sunt reprezentate aici cu mult mai multă claritate şi precizie. Referirile nu se vor limita, 
oricum, la acest volum. De asemenea, referirile nu se vor face exclusiv la teoria government 
and binding. Aşa cum spune prima parte a titlului subcapitolului, suntem în etapa teoriei 
modulare, care se construieşte prin mai multe sub-teorii: government and binding, 0-theory, 
Case theory, bounding theory, X-bar theory. În aceeaşi perioadă în care diferiţi colaboratori ai 
lui Chomsky dezvoltau direcțiile enumerate mai sus, el sistematiza rezultatele cercetării lor 
într-o formă ce s-a numit principii şi parametri, afirmând existenţa unor principii universal- 
valabile (pentru toate limbile), dar nu neapărat aplicate în toate limbile, sau nu aplicate identic 
în toate limbile, selectarea lor pentru un idiom sau altul, într-o formă particulară sau alta, fiind 
reprezentată prin parametri. Printre cele mai importante principii, funcţionând în strânsă 
legătură cu modulele menţionate mai sus, se numără: principiul Full Interpretation; cel al 
categoriilor goale; cel al vizibilitáfii; cel al proiecției ş.a. Existenţa lor e legată de schimbarea 
pe care Chomsky o statuează în volumul Knowledge of Language. Its Nature, Origine and 
Use, unde, după o prezentare critică a etapei feoriei standard extinse, se orientează 
predominant spre o reîntemeiere a lingvisticii sale, de data aceasta pe bazele proprietăţilor 
lexicale ale unităților de vocabular. 

Pe lângă claritatea prezentării teoriei generativiste, un alt motiv pentru alegerea 
volumului lui Haegeman ca punct principal de reper în acest subcapitol vine din convingerea 
că ideile pe care le-am intuit ca apartinándu-i autoarei reprezintă, în unele aspecte, un progres 
în ce priveşte principiile teoretice şi definirea aspectului semantic al limbajului în 


generativism. 


3.3.4.1. O nouă discuţie despre gramaticalitate 


Un astfel de element pozitiv este diferenţierea pe care autoarea pare să o introducă la 


nivelul competenţei vorbitorilor. Evident, fără a folosi termeni integralişti, Haegeman 


213 Vezi, pentru aceasta, în special volumul Lectures on Government and Binding: the Pisa Lectures, în care 
Chomsky face trecerea de la ideile sale expuse în On Binding [OB] (1980) la ceea ce se va numi Government 
and Binding [GB] (CHOMSKY 1981/1993: 1). 

intuieşte existența competenţei elocutionale ca o componentă intrinsecă a procesului 
lingvistic. Pornind de la exemplele 
7a (Jeeves will meet his employer at the castle.) si 
[Jeeves îşi va întâlni angajatorul la castel.] 
7b (? Jeeves will meet his castle at the meeting.) 
[?Jeeves îşi va întâlni castelul la întâlnire.], 

ea conclude că ceea ce e greşit in 7b nu tine de gramatică: „Ciudăţenia lui [7b] e legată 
de cunoaşterea noastră generală a lumii. Probleme ale uzului limbajului care se bazează pe 
interacțiunea gramaticii cu informaţia extralingvistică, asa cum este cea descrisă mai sus?!^ nu 
trebuie să fie integrate într-o descriere gramaticală. Gramaticile [nici cele universale, am 
spune noi] nu conţin principii şi reguli despre credinţele noastre asupra lumii din jurul nostru. 
[7b] poate fi, deci, considerată gramaticală, dar bizară, având în vedere cunoaşterea noastră 
enciclopedică a castelelor ca obiecte inanimate” (HAEGEMAN 1991: 30). 

Găsim, în demonstraţia de mai sus, similarități surprinzătoare cu felul în care 
integralismul respinge gramaticalitatea ca punct de referință în explicarea situaţiilor de acest 
gen. Coşeriu porneşte de la exemplul 

This are a round square. 
[Acesta/Aceasta esti/suntem/sunteti/sunt un pătrat rotund. ] 

în încercarea de a demonstra că vorbitorul nu are o intuiţie gramaticală pur formală, 
datorită căreia, fără a face apel la un semnificat gramatical (în acest caz „singular”) să 
recunoască agramaticalitatea acestei propoziţii. Faptul că vorbitorii de engleză acceptă ca 
gramatical corectă o propoziţie de genul This is a round square nu face dovada unei intuitii 
gramaticale asemantice, ci doar a faptului că a round square este o combinaţie ce nu încalcă 
nicio regulă gramaticală (COSERIU 1971/1978: 145-146)?". Întâlnim aici, din nou, confuziile 
care apar in generativism din pricina nediferentierii conţinutului semantic. Inadecvarea 
sesizată de către Chomsky în propoziţii precum cea de mai sus nu e generată de lipsa de 
gramaticalitate a combinației, ci de conditionári extralingvistice, care nu aparțin nici măcar 
descrierii limbilor. „A găti un pian”, afirmă Coseriu, în continuarea demonstraţiei de mai sus, 
poate fi o acţiune total iraţională şi anti-economicá; „acest arbore cântă colinde” poate fi o 
minciună, dar limba spaniolă (sau oricare alta, de fapt), nu se opune gátirii pianelor sau 


predispozitiei arborilor de a cânta. 


214 Este vorba despre faptul că verbul a întâlni implică de obicei o interacţiune între doi participanţi animati, 
castelul reprezentând o entitate inanimată, care nu se califică în mod normal pentru a lua parte la o acţiune de 
tipul „a se întâlni”. Dar, afirmă Haegeman, dacă ar fi să înzestrăm conceptul de „castel” cu calitatea de a fi 
animat, ciudátenia ar dispărea — într-un basm în care castelele se plimbă, 7b ar deveni perfect acceptabil 
(HAEGEMAN 1991: 30). 

215 Explicaţia de mai sus este, din punct de vedere integralist, una care se aplică oricum. Nu trebuie uitate, însă, 
situaţiile în care această combinaţie, chiar aşa cum e ea realizată, aşa absurdă cum pare, poate face sens - de 
exemplu, atunci când înţelegem cuvântul square nu ca pătrat, ci ca piață. Desigur, acestă interpretare este 
valabilă numai în limba engleză. Vezi o discuţie similară şi în COSERIU 1970/1991: 192. 

Similaritatea observată în fragmentul de mai sus se referă la ideea că nu putem să 
acceptăm sau să respingem anumite combinaţii semantice în numele gramaticalitátii. 
Demonstrația lui Haegeman, confirmând exemplul [7b] din punctul de vedere al 
gramaticalitátii (unei limbi şi în general), chiar fără suportul teoretic aferent, se apropie de 
aceea a lui Coseriu în legătură cu bine-cunoscutele versuri din Goethe. Haegeman confruntă 
exemplul ei cu cunoaşterea noastră generală a lumii, în timp ce Coşeriu raportează exemplul 
din Goethe la normele coerentei. Existenţa cât se poate de normală a unui castel umblátor (la 
Haegeman), ca şi a valentelor pe care le primesc culorile în poemul lui Goethe (în 
interpretarea lui Coşeriu), sunt explicate pornind de la acelaşi criteriu. În integralism, unde nu 
putem vorbi doar de o idee oarecare, sistemul fiind articulat în toate detaliile lui, ne raportăm 
la suspendarea metaforică a normelor coerentei în discurs. Semnificatele contradictorii şi 
designatele lor sunt semnificate simbolice pentru un conţinut de ordin superior, acela al 
sensului textului/discursului. Nu este vorba, deci, de culori ca proprietăţi ale obiectelor aşa 
cum le găsim în jurul nostru sau cum le creăm, ci de valoarea simbolică a acestora: coerenţa 
poetică priveşte nivelul sensului, iar nu nivelul semnificatelor sau pe acela al designatelor 
(CosERIU 1976/1978: 39-40). Haegeman, la rândul ei, inchipuise o lume în care castelele 
umblătoare nu ar fi deloc ciudate, de exemplu un basm. Castelul care merge la plimbare ar fi 
aici o entitate ce face deplin sens, ca parte a sensului basmului respectiv. 

Chiar dacă observaţia lui Haegeman reprezintă, pentru noi, o gură de aer proaspăt în 
hátisul regulilor sintactice atotstăpânitoare, trebuie să remarcăm că autoarea face şi ea 
greşeala tipică a generativiştilor, realizând o conexiune directă între gramatică şi „informaţia 
extra-lingvisticá”, adică între sintaxă şi ceea ce este designat, fără a observa faptul că aceste 
conexiuni sunt posibile doar datorită existenţei semnificatului — funcţiei idiomatice unitare 
care permite relationári ulterioare la lumea extralingvistică „aşa cum este ea dată în realitate” 


sau, de ce nu, aşa cum o creăm noi, fie şi într-o poveste unde castelele merg la plimbare. 


3.3.4.2. Selecţie categorialá/selectie semantică 


Etapa generativismului analizată în prezentul subcapitol merită o atenţie deosebită, dat 
fiind că ea marchează o schimbare care, cel puţin la prima vedere, reprezintă un adevărat 
punct de cotitură pentru întregul sistem gramatical conceput în cadrul acestei doctrine 
lingvistice. Încă din faza precedentă, am văzut cum iau naştere şi cresc constant preocupările 
generativiştilor față de componentul semantic implicat în analiza diferitelor idiomuri, pe 
măsură ce aceştia au realizat că lexemele, cu proprietăţile lor de diverse naturi, nu mai pot fi 
expediate la capătul lanțurilor constituite prin combinaţii generate de reguli pur sintactice, ce 
urmau să capete sens, odată unităţile de vocabular adăugate. 

Nu doar pe parcursul primelor două etape, ci şi ulterior, când generativismul s-a 


dezvoltat şi şi-a susținut tot mai clar pretenţiile de a fi rezolvat, pe rând, toate problemele 

implicate de analiza limbilor şi a limbajului în general, găsim adesea observaţii ale lui 
Chomsky din care putem deduce că semantica limbilor nu a fost considerată niciodată un 
capitol încheiat. Mai mult, aproape fiecare apropiere de acest aspect a generat observaţii de 
genul: despre acest lucru se ştie încă foarte puţin; acesta nu e un aspect neglijabil, dar nu e 
nici uşor de rezolvat şi altele la fel, unele dintre ele cuprinse deja în citate incluse în lucrarea 
de față. Pe măsură ce teoria se maturizează, promotorii ei realizează că integrarea aspectului 
semantic devine o necesitate stringentă, altfel întreg sistemul făcând cu greu sens. În scrierile 
lui Chomsky, ajung să se manifeste îndoieli tot mai puternice față de regulile elaborate, la 
începuturile teoriei, ca trunchi central al sistemului: regulile phrase structure. Astfel, în 
volumul Knowledge of Language, lingvistul ajunge să considere aceste reguli „suspecte”, 
deoarece ele reflectă prea îndeaproape proprietăţi lexicale şi să afirme că tratarea 
proprietăţilor lexicale este ineliminabilá din gramatică (CHOMSKY 1986: 8316. Dat fiind cá 
regulile phrase structure nu fac decât să reformuleze conţinutul esenţial al unităților lexicale, 
de care, iată, nu se mai poate face abstracţie, aceste reguli sunt eliminabile. 

Principiul proiecției, redat mai jos, este acela care ne lámureste — producând, cel puţin 
la prima vedere, o răsturnare surprinzătoare — asupra entității ce ia locul regulilor phrase 


structure: proprietățile unităţilor lexicale. 


Structura lexicală trebuie să fie reprezentată categorial la fiecare nivel sintactic. 


Trebuie să recunoaştem cá, de la periferia lanțurilor phrase marker, de la statutul de 
unităţi adăugate în nişte poziţii generate sintactic, unitățile lexicale capătă, prin acest 
principiu, un statut central, bazic, ajungând în poziţia de a determina combinaţiile sintactice 
ulterioare: ,,... proprietăţile structurii lexicale şi principiile generale ale diferitelor subsisteme 
ale gramaticii universale determină forma reprezentărilor sintactice, fără a recurge deloc la 
regulile phrase structure” (CHOMSKY 1986: 85). 

Din acest moment al teoriei, unitățile lexicale sunt descrise ca prezentând o formă 
fonologică (abstractă) şi diferite proprietăţi semantice asociate cu ea. Printre acestea, se 
regăsesc proprietăţile selectionale ale capurilor construcțiilor: substantive, verbe, adjective şi 
particule (prepozitii sau postpozitii). Spre exemplu, pentru cuvântul persuade [a convinge], 
unitatea lexicalá va trebui sá specifice cá acest verb cere douá complemente: tinta actiunii (cu 
rolul semantic general de scop) şi o propoziţie; de asemenea, expresia pentru care persuade 
este cap atribuie rolul de agent subiectului. Aceste proprietáti sunt numite de cátre Chomsky 
„selecţie semantică” (s-selection) (CHOMSKY 1986: 86). 


216 Exemplul pe care Chomsky il dă aici este acela al verbului to claim [a pretinde], în cazul căruia gramatica nu 
va putea evita să specifice, ca parte a unităţii lexicale, faptul cá el cere un complement propozitional. 

În continuare, lingvistul se întreabă dacă e necesar ca în lexicon să se specifice 
proprietăţile selecţiei categoriale (c-selection), de exemplu faptul că verbul hit [a lovi] cere un 
complement grup nominal (NP). El concluzionează că această ultimă precizare ar fi 
redundantă: dacă hit s-selecteazá un pacient, atunci acest element va fi un grup nominal. Dat 
fiind că c-selectia e redundantă, lexiconul se poate restrânge la s-selectie. E formulat aici un 
alt principiu, acela al realizărilor canonice, care spune că dacă un verb (sau alt cap) s- 
selectează o categorie semantică C, atunci el c-selectează o categorie sintactică reprezentând 
„realizarea structurală canonică a lui C” (CSR). Dacă CSR (pacient) şi CSR (scop) sunt 
grupuri nominale (NP), rezultă că verbul hit c-selectează NP (CHOMSKY 1986: 87)?"”. 

În volumul lui Haegeman, ideile de mai sus se conectează cu existența a ceea ce ea 
numeşte lexicon mental: „postulăm faptul că vorbitorii unei limbi sunt echipați cu un dicţionar 
intern, pe care îl vom numi lexicon mental şi care conţine toate informaţiile pe care ei le-au 
internalizat cu privire la cuvintele limbii lor. [...] acest lexicon mental va trebui să conţină, 
printre alte lucruri, informaţii asupra categoriilor sintactice. Presupunem că fiecare cuvânt al 
limbii cunoscut de către vorbitor va fi listat în lexiconul său mental cu specificările sale 
categoriale” (HAEGEMAN 1991: 29). De exemplu, un vorbitor de engleză va avea în lexiconul 
mental nu doar cuvinte precum meet, employer, ci şi specificări de tipul verb, substantiv 
etc. 218 

Relationarea poate merge mai departe atunci când Haegeman observă că tranzitivitatea 
verbelor, spre exemplu, nu este o trăsătură gramaticală intrinsecă, primitivă, care nu e 
determinată de nimic. De fapt, tranzitivitatea unui verb decurge din tipul de acţiune sau stare 
pe care acesta o reprezintă, din înţelesul (meaning) lui. Autoarea structurează aceste relaţii în 
ceea ce ea numeşte structura argumentativă, bazată pe formalizările existente în logică. 
Astfel, un verb precum imitate [a imita] va fi considerat un predicat care cere două argumente. 
Această formulă corespunde aşa-numitelor verbe tranzitive din gramatica tradiţională. Pentru 
limbile naturale, Haegeman defineşte structura argumentativă ca reprezentând participanţii 


incluşi minimal în activitatea sau starea exprimată de către predicat (HAEGEMAN 1991: 34— 


217 Evident, după emiterea acestor principii, se trece la analizarea unor cazuri mai speciale, precum acela al 
verbului to persuade [a convinge], care poate cere mai multe tipuri de complemente. Rezolvarea acestora, 
posibilitatea ca ele să fie adecvate principiilor elaborate, este lăsată în seama unor condiţii aplicabile în acest 
caz, condiţii care vin din Case theory [teoria cazurilor] şi se referă la existenţa unor case filters [filtre 
cazuale]. Vezi, in continuare, analiza situaţiilor de la p. 86-92. În urma rezolvării (parţiale — vezi situaţiile 
rămase fără o soluţie, pentru moment, la p. 92) acestor cazuri mai complicate, se speră eliminarea c-selecţiei, 
ca şi a regulilor phrase structure, reprezentările sintactice de la D-structure fiind reduse la proiecţii ale 
proprietăţilor semantice ale unităţilor lexicale. În consecință, complementul oricărui cap dintr-o reprezentare 
sintactică trebuie să fie s-selectat de către acesta, altfel poziţia respectivă neputând să existe (p. 90). 


218 Tot în lexiconul mental, Haegeman va plasa trăsături mai exacte ale cuvintelor. Astfel, despre meet [a întâlni], 
vorbitorul de engleză va avea nu doar informaţia cá este verb, ci şi pe aceea cá este verb tranzitiv 
(HAEGEMAN 1991: 33-34). 

3719. Structura argumentativá a verbului determină care elemente ale propoziției sunt 
obligatorii. 

Cele două teorii paralele menţionate mai sus (a s-selectiei — Chomsky şi a structurii 
argumentative — Haegeman) se apropie de concepția integralistă a semnificatului categorial. 
Este vorba şi aici, ca şi în integralism, de combinaţii sintactice determinate de proprietăţile 
unităţilor lexicale. Nu ne aflăm, deşi aşa pare, la momentul unei confluenţe de idei între cele 
două teorii. Cu toate că elementul lexical al limbii capătă în această fază a generativismului 
un rol extrem de important, lipsa diferentierii tipurilor de conţinut, alături de nediferentierea 
intre cele trei niveluri ale limbajului, face ca divergenta esentialá dintre cele douá teorii sá nu 
fie, de fapt, înlăturată. În generativism se presupune, în continuare, existența, în plan 
universal, a unei rețele de funcţii şi relaţii sintactice pe care unităţile lexicale vin, în fiecare 
limbă, să le complinească. Suntem, deci, în prezenţa aceleiaşi presupozitii fundamentale a 
generativismului, conform căreia baza limbajului uman o reprezintă sintaxa cu toate 
combinaţiile ei — o idee imposibil de acceptat vreodată în integralism. Baza combinatorie a 
unităţilor lexematice vine din modul diferit în care acestea structurează, primordial, lumea 
extralingvistică. Deşi definim categoriile în plan universal, ele putând să existe sau să 
lipsească într-o anumită limbă particulară, nu ele (categoriile) şi nu el (planul) reprezintă baza 
structurării lingvistice a lumii extralingvistice. Aceasta se realizează în interiorul limbilor 
particulare şi unităţile lexicale se află, evident, în permanentă comunicare cu categoriile de la 
nivelul universal. Nu se poate spune, însă, aşa cum face Haegeman?”%, că fiecare vorbitor are 
o structură sintactică universală internalizată şi, în momentul în care vorbitorul învaţă o 
unitate lexematică nouă, aceasta va fi repartizată categoriei sintactice corespunzătoare, ci, 
dimpotrivă, unitatea lexicală va fi asimilată cu trăsăturile sale configurante de lume (ne 
aducem aminte: ceea ce este diferit în fiecare dintre cuvintele seriei rico — riqueza — 
enriquecer). Combinatiile sintactice corespunzătoare vor veni ca urmare firească a acestor 
trăsături. 

Privită din punct de vedere integralist, ideea de bază nu este, nici aici, greşită. Luând 
contact cu lexemele unei limbi, vorbitorii au anumite aşteptări în ce priveşte categoria 
gramaticală căreia ele îi aparţin. Dar acest lucru nu se întâmplă din cauză că vorbitorii s-au 
născut având categoriile gramaticale în mintea lor, ele urmând a fi activate la întâlnirea cu 


experienţa lingvistică a unei comunităţi. Vorbitorii vor şti cărei categorii îi aparţin cuvintele 


219 Pentru a face mai accesibilă înţelegerea ideii de structură argumentativá, Haegeman foloseşte o ,,metaforá”: 
predicatele sunt ca scenariul unei piese de teatru. În scenariu, un număr de roluri trebuie atribuite actorilor. 
Argumentele predicatelor sunt ca rolurile definite în scenariu. Pentru o reprezentaţie adecvată a piesei, fiecare 
rol trebuie atribuit unui actor. Nu e bine să rămânem nici cu roluri neatribuite, nici cu actori în plus pe scenă. 


220 Haegeman este, să nu uităm, un cercetător generativist. Fidelă principiilor caracteristice, ea precizează că 
aceste categorii sintactice aparţin gramaticii universale, cunoaşterii înnăscute a limbilor, aşa încât, expuşi 
cuvintelor unei limbi, vorbitorii vor avea anumite aşteptări în ceea ce priveşte categoriile cărora ele le aparțin. 
Implicaţiile la nivel sintactic ale acestor premise se reflectă în faptul că informaţia lexicală joacă un rol în 
structura propozitiilor, deoarece categoria sintactică a cuvântului determină distribuţia sa (HAEGEMAN 1991: 
29). 

tocmai datorită experienţei lor lingvistice. Odată cu perceperea şi asimilarea semnificatului 
lexical al cuvintelor, vorbitorul recunoaşte — nereflexiv, desigur — modul în care respectivul 
cuvânt organizează o parte a realităţii, adică semnificatul categorial al fiecărui cuvânt. 
Acesta este, în opinia mea, criteriul în acord cu care vorbitorul va repartiza în categorii 
verbale diferite cuvintele nou-invátate. Categoriile verbale sunt, primordial, tocmai aceste 
moduri de organizare a lumii, ulterior formalizate gramatical, în acord cu care vorbitorul va 
şti cum să folosească, din punct de vedere gramatical, cuvintele. Astfel, cunoaşterea 
lingvistică şi, în acelaşi timp, organizarea lingvistică a realităţii, determină combinaţiile 
sintactice în care va intra un cuvânt, iar nu invers. Nu trebuie uitat, evident, în acest punct, 
rolul crucial al finalitátii semnificative în contextul experiential inedit al vorbirii concrete. 

Coşeriu respinge ca inacceptabilă plasarea semanticii, fără prea multă precizie, la 
temelia gramaticii, deoarece semantica de care se vorbeşte în generativism priveşte, în 
majoritatea cazurilor, designatul, nu funcţiile semnificative idiomatice. Din nou se afirmă aici 
că primordial este semnificatul, iar nu designatul: doar existenţa semnificatului face posibilă 
utilizarea unui lexem in designarea unei stări de lucruri extralingvistice (COSERIU 1971/1978: 
147). 

Mircea Borcilă critică şi el modul în care generativismul a încercat integrarea 
componenetului semantic propus de către Katz şi Fodor. Inadecvarea acestei corectii vine din 
faptul că respectiva teorie semantică urmăreşte, de fapt, „definirea sensului enunturilor in mod 
izolat în sistemul limbii, independent de enuntarea lor în situaţii reale, în texte” (BORCILĂ 
1981: 44). 

Desigur, presupozitia existenţei gramaticii universale nu poate să dăuneze cercetării 
empirice în lingvistică, însă impreciziile provenite din lipsa de delimitare conceptuală nu pot 
fi anihilate, oricât de multe ocurente (reale sau confecţionate) de limbă ar fi studiate. Un ultim 
exemplu concret ne este furnizat de structura argumentativi? în limbile naturale, care se 
bazează, la Haegeman, pe structura argumentativá din logică. Haegeman semnalează şi ea 
impedimentele care afectează perfecțiunea acestor structuri, impedimente de natură 
semantică. Astfel, un cuvânt precum conscious [conştient] poate avea un predicat sau două, în 
funcţie de „înţelesul” său (HAEGEMAN 1991: 39): 

27a Miss Marple is conscious of the problem. 
[Miss Marple e conştientă de problemă.] 
27b | Sir Galahad is conscious. 
[Sir Galahad e constient.] 
Exemplele de mai sus se conformeazá unor structuri argumentative diferite: 
28a consciousl: adjective; 1 2 
[constient] NP NP 


21 Structura argumentativá se referă la numărul de argumente pe care un predicat le cere. Argumentele sunt 
participanţii minimali implicaţi în activitatea sau starea exprimată de către predicat (HAEGEMAN 1991: 36). 

28b conscious2: adjective; 1 
[conştient] NP 

Problemelor de acest tip, care vor duce la complicári ale schemelor si la chestionarea 
teoriei insesi, in cele din urmá, (abandonatá in etapa programului minimalist) le-ar putea fi 
gásitá o rezolvare dacá s-ar accepta diferentierea intre cele trei planuri de continut (semnificat, 
designat şi sens). Pentru fiecare unitate lexicală s-ar putea stabili, initial, continuturile 
semnificative, diferentierile aparţinând designatului şi sensului fiind, eventual, studiate 
ulterior. În plus, abordarea integralistă ar elimina inadvertente de tipul celei prezente în 
analiza adjectivului conscious [conştient], relevată în exemplele de mai sus. Haegeman 
sustine că între cele două ocurente ale adjectivului prezente în exemplele de mai sus (27a, 
respectiv 27b) s-ar înregistra o diferenţă semantică, în 27a be conscious [a fi conştient] fiind 
aproape sinonim cu know [a şti], be aware [a fi conştient de], în 27b sensul lui fiind acela de 
„a nu fi în comă” [not be in coma]. Respectivului predicat îi va fi atribuită o structură 
argumentativă în funcţie de sensul pe care îl prezintă în propoziţie (HAEGEMAN 1991: 39). În 
primul rând, acest adjectiv ar fi tratat, din punct de vedere integralist, ca un semnificat unitar. 
E adevărat că există nuanţe diferite în cele două exemple de mai sus; ele nu sunt însă suficient 
de puternice pentru a transforma cele două adjective în omonime. Diferenţa care se profilează 
între cele două instanţe ale adjectivului priveşte semnificatul structural, care, de altfel, se 


stabileşte la nivelul propoziției, nu la acela al cuvântului. 


3.3.4.3. Teoria 0?? 


Noua configurație a gramaticii generative, cu proprietăţile unităţilor lexicale 
determinând combinaţiile sintactice, este consfintitá şi detaliată în ceea ce s-a numit Teoria 0. 
Primul lucru pe care Chomsky îl face în Knowledge of Language, atunci când prezintă teoria 
0 în ansamblul sáu, este să redefineascá cu claritate gramatica universală ca pe un sistem 
„liber de reguli”. Reprezentările care apar la diferite niveluri sunt, spune lingvistul, cele care 
pot fi proiectate din proprietățile semantice ale unităţilor lexicale, în acord cu diferite principii 


ale gramaticii universale (CHOMSKY 1986: 93}. 


22 O variantă de traducere pentru acest modul al generativismului este Teoria rolurilor tematice (NICOLAE 2010: 
105). Problema traducerii terminologiei generativiste în limba română nu e nici pe departe rezolvată. După 
cum am precizat deja, există variante de traducere diferite, în funcţie de diversele şcoli de lingvistică (vezi, 
spre exemplu, Bucureşti şi Cluj). Negăsind întotdeauna o variantă de traducere în limba română sau nefiind 
convinsă că aceasta ar avea un grad suficient de ridicat de adecvare prin raportare la originalul englez, am 
preferat, uneori, să folosesc varianta engleză fără nicio traducere în română. Este o opţiune prin care am riscat 
un aspect mai puţin îngrijit al lucrării, dar care, pe de altă parte, are şanse mai mari de a nu denatura termenii 
generativişti utilizati/ integrati în anumite demonstraţii sau explicaţii. În cazul de la care am pornit în 
redactarea acestei note, voi folosi în continuare varianta Teoria O, inclusiv datorită faptului că este mai 
economică față de varianta românească. 


23 Avem confirmarea, aici, cá nu ne aflăm în prezenţa unei reale ,convertiri" a generativistilor. Desi 
combinaţiile sintactice sunt determinate de proprietăţi ale unităţilor lexicale, acestea din urmă nu sunt, totuşi, 
primare. 

Teoria 0 aduce cu ea un întreg arsenal de termeni, totul fiind redefinit, sau cel puţin 
reexprimat în modalități noi. Astfel, proprietățile semantice atribuite de capurile grupurilor 
sunt numite roluri tematice (0-roles). Condiţiile care girează atribuirea corectă a rolurilor sunt 
reunite în criteriul 0. Grupurile nominale care cer 0-roluri sunt argumente, non-argumentele 
incluzând elemente expletive precum there în exemplul 

There is a man in the room. 
[Este un bárbat in camerá.] 

O-rolurile sunt atribuite numai elementelor in A-pozifii?^. A-poziţiile cărora li s-au 
atribuit 0-roluri sunt 0-pozifii. Pe lângă aceste unităţi principale ale noii teorii, implicate în 
diferite combinaţii de cerere şi atribuire de roluri în structuri argumentative, au fost postulate 
diferite condiţii — precum /icensing, vizibilitate, case filters — al căror rol este acela de a 
veghea ca toate combinatiile generate de unitátile lexicale sá fie licite. 

Dupá noua reformulare a generativismului in termenii modulelor, conditiilor si 
principiilor la care ne-am referit mai sus, configuraţia teoriei s-ar putea rezuma prin 
următoarele idei principale: 1) nivelurile postulate în fazele anterioare se păstrează, acum într- 
o nouă formulare de genul: limba atribuie fiecărei expresii o structură X = (D, S, P, L), acestea 
fiind reprezentările la nivelurile D-structure, S-structure, PF şi LF; 2) sistemele de reguli sunt 
eliminate, ele fiind înlocuite, între D-structure şi S-structure, cu regula generală Move-a, sau 
chiar Affect-a; 3) D-structure este o reprezentare pură a O-structure; 4) S-structure e derivat 
din D-structure prin Move-a, dar apare şi alternativa: D-structure e abstras din S-structure prin 
Move-u; 5) PF şi LF sunt derivate prin Move-a din S-structure. 

Deşi aparent radicală, schimbarea intervenitá în teoria transformationalá nu e, de fapt, 
atât de profundă. Aceasta deoarece, aşa cum spuneam mai sus, baza generatoare de combinaţii 
sintactice nu e cu adevărat unitatea lexicală cu proprietăţile ei, sau este, dar doar prin raportare 
la principiile gramaticii universale. Câteva exemple din noua teorie pot sustine această idee. 

1) Principiul extins al proiectiei (EPP), care vine sá completeze principiul proiectiei, 
aplicándu-se la fiecare dintre cele patru niveluri de structurare, se referá la faptul cá fiecare 
propoziţie trebuie să aibă subiect (CHOMSKY 1986: 116. Vezi şi HAEGEMAN 1991: 315). 
Chomsky pare să aprobe observaţia lui Rothstein (1983), conform căreia cele două fațete ale 
acestui principiu ar fi relationate îndeaproape. Mai exact: un cap lexical poate fi conceput ca o 
funcţie lexicală care este nesaturată (aproximativ [roughly| in sens fregean) dacă nu 
beneficiază de argumentele adecvate care să satisfacă O-rolurile pe care le atribuie; prin 


comparaţie, o proiecție maximalá (cu excepţia celor care sunt cvasireferentiale: grupul 


224 Chomsky diferenţiază două tipuri de poziţii în care grupurile nominale pot să apară. Prima clasă contine 
poziţiile cărora le sunt atribuite funcții gramaticale precum subiect şi obiect. Acestea sunt numite A-pozifii — 
un termen ce indică faptul că ele pot fi (dar nu sunt în mod obligatoriu) umplute cu argumente (elemente care 
cer un rol semantic). A-pozifiile sunt, deci, poziţiile în care roluri semantice precum agent, pacient ş.a. pot fi 
atribuite, deşi depinde de alegerea unităţilor lexicale dacă ele sunt atribuite sau nu. A-pozifiile, în schimb, sunt 
poziţii externe propozitiilor [clauses], care pot fi ocupate de operatori precum who [cine] (CHOMSKY 1986: 
80). 

nominal şi propoziţia [c/ause]) poate fi privită ca o funcție sintactică, nesaturată în absenţa 
subiectului. EPP ar fi, astfel, expresia principiului mai general că toate funcţiile trebuie să fie 
saturate (CHOMSKY 1986: 116)”. 

În primul rând, din punct de vedere terminologic, utilizarea conceptului de funcție în 
fragmentul de mai sus este problematică. Cel puţin în prima ocurentá, funcţia lexicală — 
definită în termeni fregeeni — ar trebui să se refere la ocuparea unei poziţii, determinate de 
anumite trăsături, de către un lexem sau altul din lexicon, orice lexem care ar corespunde 
trăsăturilor specificate pentru poziţia respectivă. Conceptul de „funcţie”, în acest sens, nu ar 
trebui, aşadar, să implice combinaţia lexemului cu alte unităţi lexicale care să intre în relaţii 
semantice sau de alt tip cu ceea ce se estimează aici ca fiind capul unui grup. De asemenea, 
utilizarea unui concept logic atât de specific nu face decât să inducă o şi mai mare confuzie în 
ceea ce priveşte relațiile dintre componentul sintactic şi cel semantic, mediate, iată, acum, de 
unul logic. Nu putem construi structuri combinatorice care să reprezinte propoziţii, fie ele şi 
abstracte, dintr-o limbă naturală, pe un fundament preluat din domeniul logicii. 

Chiar dacă asimilarea funcției fregeene cu cea lexicală din generativism ar fi fost 
corectă în sensul menţionat mai sus, această apropiere este, din punct de vedere integralist, 
una ilicitá, dat fiind cá nu e adecvată postularea unei funcții definită prin nişte trăsături care 
apoi să reclame un lexem sau altul. În integralism, lexemele sunt primare în unitatea lor 
intrinsecă dintre semnificat şi semnificant. Observându-se valabilitatea, in interiorul 
generativismului, a principiului extins al proiecției, se remarcă faptul că reprezentarea sa prin 
cele două tipuri de funcţii menţionate mai sus poate produce confuzii în vizualizarea corectă a 
întregului cadru teoretic. 

În al doilea rând, dincolo de opţiunile terminologice, asocierea dintre cele două tipuri de 
combinaţii, la nivel lexical şi sintactic, nu lasă nicio urmă de îndoială în privinţa criteriului în 
baza căruia acestea au fost concepute. Astfel, structurările primare sunt cele sintactice, 
categoriale. Deşi conţinute în unităţile lexicale, ele sunt cele care determină combinaţiile în 
care acestea intră, fără vreun criteriu semantic, sau cel puţin fără ca acesta să fie primar. 

2) D-structure fiind o pură reprezentare a structurii 0, se presupune că unităţile lexicale 
apar la acest nivel într-o formă redusă, lipsită de elementele flexionale care nu afectează 
marcarea O şi nu intră in s-selectie. O formă derivată precum destruction [distrugere] va 
apărea ca atare in D-structure, dat fiind că poate fi capul unui grup de genul the destruction of 
the city [distrugerea oraşului], dar inflexiune verbală de genul acord, pasiv şi altele nu apare la 
acest nivel, respectivele trăsături nefiind implicate în determinarea structurii 0. D-structure de 


la baza propoziției John was killed [John a fost ucis.] ar fi (CHOMSKY 1986: 157): 


225 Proiectia maximalá este unul dintre conceptele de bază din teoria X-bar, un alt modul al gramaticii generative 
din această perioadă. Fiecare categorie lexicală X (X = N, V, A, P) este capul unei categorii X" (X-bar) care 
constă in X şi complementele sale. X" este proiecția lui X. Se presupune existenţa unei alte proiecţii, X””, 
proiecția maximală a lui X, constând in X" şi un specificator [specifier] al lui X", unde specificatorul lui N” 
este determinantul (DET: articole, cuantificatori, grupuri nominale posesive) (CHOMSKY 1986: 160). 

[np e] INFL be [velv kill] [np John]] 


O regulă de afixare adaugă acestei structuri morfemul de pasivizare -en, care îşi va 
asuma forma foneticá la nivelul componentului PF. Morfemul de pasiv avánd capacitatea de a 
absorbi cazul, va urma o aplicare a regulii Move-a, pentru a nu viola filtrul cazual. Apoi, în 
urma aplicării unei reguli de acord, elementul AGR din INFL va potrivi trăsăturile subiectului 
derivat, iar o regulă sintactică ulterioară va atribui aceste trăsături verbului (CHOMSKY 1986: 
1519. 

Avem aici un exemplu clar ce ilustreazá faptul cá, desi D-structure are acum ca sursá 
unitatea lexicală, proprietăţile semantice ale acesteia nu pot fi considerate ca primare în 
procesul de generare a combinațiilor dintre lexeme. Chiar dacă Chomsky a renunţat la 
arsenalul de reguli care stăteau la baza D-structure, unităţile lexicale emerg în nişte poziţii 
sintactice care sunt deja acolo, sunt primare în raport cu respectivele unități. Altfel, de ce nu 
ar fi posibil ca anumite construcţii, precum cele pasive, să fie generate direct, pe baza 
proprietăţilor intrinsece ale unităţilor lexicale? Despre acest lucru nu se va putea vorbi, însă, 
înainte ca generativiştii sá se hotărască să renunțe total la conceptele de „structură de 
adâncime” şi „structură de suprafaţă”. În încercările perpetue de înnoire a teoriei şi de 
rezolvare a problemelor puse de diferite idiomuri, se va ajunge, în final, probabil, şi la această 
soluţie. Pentru moment, însă, nu se pune încă problema unei asemenea transformări. 

3) Pe lângă concepţia clasică potrivit căreia D-structure, prin reguli de transformare, 
generează S-structure, a apărut alternativa în care S-structure e structura primară din care D- 
structure este abstrasă. Chomsky afirmă că e posibil să existe diferenţe empirice între aceste 
abordări. În final, însă, ele pot fi considerate drept „formulări echivalente” (CHOMSKY 1986: 
156). Se pune întrebarea dacă suntem în prezenţa unei simple convenţii metodologice sau, de 
fapt, e posibil ca S-structure să fie concepută ca fiind generată iniţial, urmând, de data aceasta 
ca o procedură ştiinţifică, analitică, abstragerea lui D-structure pentru ca, prin acest procedeu, 
să se identifice structurile sintactice primare, în sensul de universale, din toate idiomurile. 
Abstragerea ar fi realizată prin Move-a [Mişcarea/Deplasarea-a], deci tot o regulă sintactică. 

4) O ultimă observaţie se referă la faptul că modulele gramaticii universale, cu valori şi 
parametri ficşi, sunt cele care atribuie fiecărei expresii structura (D, S, P, L). Modulele 
respective girează combinaţii de reguli sintactice, în principal, acesta fiind un argument în 
plus pentru primaritatea regulilor sintactice în faţa celor semantice. 

Fără a putea face abstracție de toate observaţiile de mai sus, care infirmă o schimbare 
majoră, fundamentală, în teoria generativistă, este corect să observăm eforturile care au fost 
făcute în încercarea de a integra, într-un mod cât mai adecvat şi mai credibil, componentul 
semantic în modelul universal de structurare a limbajului uman. Este remarcabil faptul că s-a 


recunoscut, implicit, imposibilitatea de a mai ignora acest component, chiar dacă, pentru 


226 AGR = agreement = acord; INFL = inflection = flexiune. 

moment, nu s-a găsit cea mai bună soluţie pentru integrarea lui în/combinarea lui cu gramatica 
universală. 

Înainte de a trece la dezvoltările ce apar în programul minimalist, trebuie explicat de ce, 
dintre toate sub-teoriile etapei modulare, ne ocupăm aici doar de teoria 0. Am pornit de la 
ideea, aproape de la convingerea, că teoria 0 reprezintă modulul central al acestei etape a 
generativismului. Se anunţase deja această posibilitate în Knowledge of Language — într-un 
fragment pe care l-am utilizat chiar în debutul subcapitolului prezent: în loc să se considere 
combinaţiile sintactice ca bază a nivelurilor de structurare a unei limbi, această bază ar fi fost 
reprezentată de trăsăturile unităților lexicale — o posibilitate indusă de decretarea gramaticii 
universale ca sistem virtual liber de reguli, reprezentările de la diferite niveluri fiind proiectate 
din proprietăţile semantice ale unităţilor lexicale. 

Este, probabil, afirmaţia care duce generativismul cel mai aproape de transformarea sa 
într-o teorie semantică sau de situaţia în care componentul semantic ar fi echivalent cu cel 
sintactic. Partea a doua a afirmației — astfel încât să fie în acord cu diferitele principii ale 
gramaticii universale, cu setul lor de parametri — reprezintă, însă, pasul cu care generativismul 
trece pe lângă această transformare. Virtualul moment de cotitură al teoriei e oglindit şi în 
cartea Lilianei Haegeman. În chiar primul capitol al consistentului său volum, se stabileşte că 
„proprietăţile lexicale ale cuvintelor, constituentii de bază ai propoziției, determină într-o 
mare măsură compoziţia si structura propoziției”. În capitolul 2, secţiunea a şasea, se discută, 
însă, „ideea că trăsăturile sintactice, mai degrabă decât categoriile lexicale, sunt unităţile 
primare din punct de vedere sintactic” (HAEGEMAN 1991: 73). Principiile teoriei 0 sunt 
înlocuite cu teoria X-bar, susţinută de relațiile structurale de c-command şi government. 
Teoria X-bar a reprezentat o schemă de proiecţie uniformă, dezvoltată pentru toate categoriile 
de tip grup — grupurile reprezentând proiecţii structurate ierarhic ale capurilor lor. Avantajul 
teoriei X-bar ar consta, în bună tradiție generativă, în posibilitatea de a identifica trăsăturile 
comune diferitelor tipuri de grupuri (HAEGEMAN 1991: 134). 

Teoria 0 rămâne, deci, unul dintre modulele specifice acestei etape, singurul axat pe 
relaţiile semantice instituite între unitățile lexicale. Oricum, pentru capitolul de faţă, care 
tratează modalităţile în care conţinutul semantic este abordat în generativism, teoria 0 este 
modulul cel mai relevant pentru deschiderile, dar şi pentru limitele acestei importante doctrine 


lingvistice. 


3.3.5. Programul minimalist şi dincolo de el — teoria optimală 

Un volum de sinteză şi analiză a etapei elaborate la sfârşitul anilor '80 şi începutul 
anilor '90 a apărut în 1995. Volumul, intitulat chiar Programul minimalist, debutează cu o 
largă secţiune în care etapele precedente ale teoriei sunt prezentate în evoluţia lor, indicándu- 


se elementele la care s-a renunţat, ca si cele care au suferit transformări. Urmează, apoi, 

programul minimalist cu trăsăturile sale esențiale, pentru ca, în ultimul capitol, acesta să fie 
deja depăşit spre — sau cel puţin completat cu — o nouă etapă generativistă: teoria optimală. 
Dacă ne întrebăm, însă, alături de un comentator al generativismului: ce e minimal în 
programul minimalist? ne aflăm, se pare, în faţa unui paradox. Pe de o parte, intenţia de la 
baza programului este, explicit — iar titlul lui e cea mai bună dovadă — aceea de a reduce „la 
minimum” numărul componentelor din gramatica universală menită a explica existenţa, 
achiziţia şi folosirea limbajului de către oameni în general. În Introducerea volumului, de 
altfel, ilustrând o constatare cu putere de principiu („Ce pare rezonabil azi e posibil sá ia o cu 
totul altă formă mâine” (CHOMSKY 1995: 10).2”), Chomsky însuşi face un inventar al 
conceptelor şi principiilor considerate ca fundamentale într-un capitol, dar confruntate şi 
eliminate în cele care urmează. Se renunţă, în această fază, la elemente esenţiale, suport al 
întregului sistem al teoriei în etapele ei anterioare şi, mai mult, la elemente ce făceau diferenţa 
faţă de alte teorii lingvistice, în primul rând faţă de mult criticatul structuralism. Pe de altă 
parte, legile şi regulile noului sistem sunt exprimate într-un mod atât de complicat şi 
formalizat, încât e dificil (dacă nu înspăimântător) de crezut că ele ar reprezenta sublimarea 


(chiar şi numai a) mecanismelor procesului lingvistic uman. 


3.3.5.1. Limbajul uman într-o nouă prezentare 


În deplin acord, se pare, cu coordonatele programului minimalist, componentele 
limbajului uman sunt reduse, în faza curentă, la două, majore: sistemul computational (Cur) şi 
lexiconul, acesta într-o varietate limitată. Primul component generează forma descrierilor 
structurale (SD) — în programul principii şi parametri, descrierile structurale încă mai aveau 
forma (m, A, ò, 0) şi reprezentau phrase markers extraşi din nivelurile PF, LF, D-structure şi 
S-structure. Lexiconul specifică unităţile care intră în sistemul computaţional, cu proprietăţile 
lor idiosincratice. Rolul Cur este acela de a utiliza aceste elemente pentru a genera derivări şi 
descrieri structurale. Diferenţa este că descrierile structurale au acum o formă simplificată: 
cele patru niveluri de derivare din fazele anterioare nu mai există, fiind înlocuite de nivelurile 
de interfață A-P, C-I. Gramatica universală ar trebui să specifice: proprietăţile descrierilor 
structurale şi ale unităţilor simbolice care intră în ele, în particular nivelurile de interfaţă (A-P, 
C-I), elementele care constituie aceste niveluri şi computatiile prin care ele sunt construite. Un 


design deosebit de simplu al limbajului ar considera nivelurile de interfaţă (conceptual 


227 Inventarul de concepte şi principii la care se va renunţa în acest volum este impresionant nu doar prin număr, 
ci mai ales prin „greutatea” lor pentru faze anterioare ale teoriei, idei de bază din Teoria Standard Extinsă, 
adoptate în faza principii şi parametri (P&P): D-structure, S-structure, government, Principiul Proiectiel şi 
Criteriul-0, alte condiţii aplicabile la D-structure şi S-structure, Principiul Categoriilor Goale, teoria X-bar în 
general, operaţia Move a, ipoteza split-I şi altele. 

necesare) ca unice niveluri — presupunerea va fi parte a programului minimal ce se doreşte a fi 
explorat în toate posibilităţile lui??*. 

Pentru unitățile lexicale vor trebui specificate în lexicon numai proprietăţile lor 
idiosincratice — deja din faza principii şi parametri acest lucru devine clar şi, probabil, nu se 
va mai schimba — cel puţin ca principiu. Aceste proprietăţi ar include o reprezentare a formei 
fonologice a fiecărei unităţi, o specificare a categoriei sintactice şi caracteristicile sale 
semantice. 

Aşadar: regulile de diferite tipuri sunt înlocuite de sistemul computaţional, iar în loc de 
cele patru niveluri clasice avem două niveluri de interfață. Se pare că singurul element care 


rămâne constant în noul model este setul de unități lexicale, cu proprietăţile lor idiosincratice. 


3.3.5.2. Selecţie categorialá/selectie semantică — variantă revizuită 


Relaţia dintre cele două tipuri de selecţie este privită şi „revizuită” din perspectiva 
procesului de achiziţie a limbajului. În faza modulará a generativismului, când teoria 0 avea 
un rol important în schema generală a limbajului, subcategorizarea (c-selectia) era privită ca 
derivând din proprietățile lexicale (s-selectie). Pesetsky (1982) afirmă şi argumentează că 
această variantă este cea adevărată. Comparând categoriile de genul NP, CP cu cele rezultate 
din teoria 0 (agent, pacient, scop etc.), Pesetsky le creditează pe cele din urmă cu 
caracteristica de întâietate epistemologică (s. a.). Ele par a fi aplicate de către cel care învaţă o 
limbă pentru a obţine o analiză preliminară, prelingvistică (de data aceasta, sublinierea îmi 
aparține şi consider că este suficientă pentru a aduce aminte că, din punct de vedere 
integralist, şi nu numai, o constituire prelingvisticá a „lumii” nu există pentru fiinţele umane) 
a unui ansamblu de date, asigurând, astfel, baza de evoluţie dinspre starea inițială a limbajului 
spre cea stabilă. O concepţie tentantă, comentează Chomsky, dar neconvingătoare. Deşi este 
de acord că elementele c-selectiei nu au prioritate epistemologică, nu e deloc clar, spune el, cá 
acelea ale s-selectiei ar beneficia de acest statut, şi aceasta deoarece, cu toate că noţiunea 
„agent al acţiunii” e probabil la dispoziția copilului înainte ca el să posede o cunoaştere 
sintactică, nu e clar deloc că noţiunea 0 „agent al propoziției” este. Înainte de a şti ceva despre 
sintaxa limbii lui (în afară de ceea ce îi este furnizat de către gramatica universală), poate 


copilul sá determine care parte a propoziției constituie agentul? Dat fiind că informaţia i se 


228 Am evidenţiat aici, în câteva rânduri, trecerea de la un model lingvistic la altul. În volumul Programul 
minimalist, această schimbare se realizează pe zeci de pagini. Dacă primul model (vezi p. 6-7, 20, 35) este o 
restatuare a modelului gramaticii universale aşa cum fusese ea conceptualizată în faza precedentă a teoriei, al 
doilea reprezintă programul minimalist în dimensiunile (componentele) sale esenţiale (vezi p. 167—170), ca si 
modelul de pornire pentru teoria optimalá.: 


222 Un copil care îşi învaţă propria limbă nu va avea nevoie să determine care este agentul acţiunii într-o 
propoziţie. El nu are nevoie de o cunoaştere reflexivă a sintaxei limbii sale — este posibil ca pe aceasta să nu o 
dobândească niciodată — fapt ce nu il va împiedica să îşi folosească propria limbă fără probleme (grave) de 
comunicare. Dacă vorbim despre o cunoaştere nereflexivă a sintaxei, desigur că ea se găseşte în competența 
vorbitorului naiv, pusă in uz în momentul formării propozitiilor. Lingvistul/ Gramaticianul este cel care are 

prezintă în propoziţii, nu în unităţi de vocabular separate, copilul ia contact, în acelaşi timp, cu 
proprietăţi ce tin de c-selectie şi de s-selectie. Argumente sunt oferite de Grimshaw (1981), 
care arată, spre exemplu, că limbile au substantive ce se referă la acţiuni (destruction) şi verbe 
care nu se referă la acţiuni (to be). Chomsky îşi revizuieste opinia în această privinţă, 
susținând acum că din unităţile lexicale nu pot fi eliminate complet specificările sintactice, în 
favoarea celor semantice. Deşi mare parte din c-selectie rezultă din s-selectie, există un 
reziduu sintactic formalizabil, în termenii lui Pesetsky, ca proprietăți cazuale idiosincratice???. 

Din punct de vedere integralist, prima variantă discutată aici (sub 3.3.4.2.) a raportului 
dintre c-selectie şi s-selectie pare mai adecvată. Sunt puse în discuţie potentialitátile 
combinatorice pe care fiecare unitate lexicală le deţine şi pe care vorbitorul le pune în uz în 
momentul vorbirii. În generativism, deci, întrebarea este dacă, în momentul combinării a două 
unităţi de vocabular, vorbitorul realizează între acestea (mai întâi) o relație sintactică (de tipul: 
dacă avem un grup verbal, este de aşteptat că acesta va selecta în primul rând un grup 
nominal) sau una de tip semantic — în înţelegerea teoriei 0 (dacă avem o acţiune, unitatea de 
vocabular care o reprezintă va selecta un agent şi, eventual, un pacient sau un scop). 

În viziune integralistă, ambele tipuri de relaţii sunt determinate de trăsăturile lexicale ale 
cuvintelor. Mai exact, realizăm în primul rând combinaţia între, de exemplu, a mânca şi ceva, 
din ea decurgând apoi relaţiile între agent şi pacient, pe de o parte, între grup verbal şi grup 
nominal, pe de altă parte. Evident, în competenţa vorbitorilor, ele există şi se manifestă 
simultan. Vorbind despre formarea propozitiilor, ne aflăm la palierul competenţei expresive, 
iar aceasta nu reprezintă capacitatea vorbitorului de a combina, din punct de vedere 
gramatical, unități ale limbii (mai exact, nu doar această capacitate). Procesul e mult mai 
complex şi implică atât competenţa gramaticală, cât şi competenţa lexicală (cunoaşterea 
lexicului şi a procedeelor lexicale, ca şi a combinațiilor permise sau cerute din punct de 
vedere lexical — s. m.), competenţa elocufionala, cunoaşterea intuitivă a principiilor gândirii, 
cunoaşterea ,,lucrurilor” (adică a realităţii extralingvistice), cunoaşterea textelor etc. (COSERIU 
1971/1978: 131). 

Un alt argument pentru această interpretare vine din felul în care Coşeriu defineşte 
noţiunea de gramatică. Aspectul care intră în discuţie aici este cel cuprins sub denumirea de 
„gramatică-obiect” sau GRAMATICA: „tehnică liberă şi de validitate generală (adică ne- 
condiţionată din punct de vedere situational), corespunzând unei limbi determinate, care se 
pune în operă în vorbirea despre „realitatea” deja organizată prin intermediul „cuvintelor " 


acelei limbi (s. m.) (gramatica asa cum este ea dată în limbajul însuşi)” (COSERIU 


nevoie să reflexivizeze această cunoaştere, transformând cognitia clara distincta inadequata în cognitia clara 
adequata; de existenţa ei ca atare în competenţa vorbitorului nu e cazul să ne îndoim — sarcina lingvistului 
este tocmai aceea de a o identifica şi a o descrie exact aşa cum există ea, fără a fi nevoit să elaboreze ipoteze 
despre existenţa ei sau primaritatea în raport cu alte tipuri de competenţă. 


230 Toată această discuţie este desfăşurată în primul capitol al volumului, cel care pune în discuţie etapa principii 
şi parametri (p. 31-33). 

1971/1978: 130)?!. În concluzie, combinațiilor lexicale determinate de reprezentarea realităţii 
extralingvistice în acord cu o limbă dată şi de cunoaşterea lucrurilor vin să li se adauge 
combinaţiile gramaticale specifice fiecărei limbi în parte, o „codificare” a trăsăturilor 
instituite deja semantic. Nu se poate spune că a mânca se combină cu mere pentru că a 
mânca, fund verb, cere un grup nominal; e în logica limbii — şi a lucrurilor — ca o acţiune să se 
combine cu un cuvânt ce reprezintă „substanţă, materie”, această combinaţie luând, apoi, o 
formă gramaticală. În competenţa vorbitorilor, variatele tipuri de asocieri sunt imposibil de 
diferențiat. 

Evident, nu toate verbele exprimă acţiuni şi nu toate substantivele reprezintă materie. 
Am văzut, mai sus, că Chomsky însuşi lua în calcul exemple de tipul lui a fi, care, deşi verb, 
nu exprimă o acţiune şi a lui distrugere, care, deşi substantiv, exprimă o acţiune. Este vorba 
însă, aici, de o configurare paradigmaticá specifică fiecărei unități de vocabular. Nu este 
treaba gramaticii idiomatice să treacă peste această configurare şi să efectueze o asociere a 
vocabulelor a distruge şi distrugere, doar pentru că ambele reprezintă o acţiune, un proces. 
Nu spunem nici că acest lucru nu este posibil, dar el va fi făcut, eventual, într-o gramatică 
designationalá, pentru că baza în care asocierea dintre cele două cuvinte se face se găseşte în 
extralingvistic, în designational, deci problema va trebui rezolvată în cadrul unei gramatici 


designationale. 


3.3.5.3. Reguli si transformári — o nouá conformatie 


Chiar dacá acest subcapitol se referá doar indirect la formalizarea continutului semantic, 
el isi gáseste locul la acest moment al lucrárii din mai multe motive. Pe de o parte, noua formá 
pe care sistemul de reguli si transformári o ia in generativism reprezintá o schimbare radicalá 
in intregul sistem al teoriei. Se renuntá, cum spuneam mai sus, la elementele care fáceau 
diferenţa între această teorie lingvistică si celelalte - in special structuralismul. Pe de altă 
parte, transformarea care are loc aici are un impact decisiv asupra felului in care continutul 
semantic este abordat. Ştiam, în etapa principii şi parametri, cá trăsăturile unităților lexicale 
sunt cartate direct la nivelul D-structure, urmând, conform principiului proiecției, a fi 
reprezentate la fiecare nivel care urma. 

Din acest punct de vedere, totul este, într-adevăr, „minimalizat”. În fazele anterioare ale 
teoriei, schema generală a limbajului presupunea existenţa unui sistem computaţional care 
extrăgea unităţile lexematice din vocabular şi le plasa la nivelul D-structure — un nivel intern 
de interfaţă între lexicon şi sistemul computational. Condiţia numită Satisfy selecta o arie de 
unități din lexicon, prezentându-le într-o formă care să satisfacă condiţiile teoriei X-bar. La 
nivelul D-structure se aplicau anumite principii ale gramaticii universale (principiul proiecției 


şi criteriul 0). Procedura computationalá carteazá structura prezentă la D-structure în nivelul 


231 Coşeriu făcea, de asemnea, precizarea că vorbitorul naiv are, în cunoaşterea sa tehnică, nu doar semne, ci şi 
procedee, ele fiind puse în uz împreună, în cadrul actelor de vorbire (COSERIU 1988/1992: 270). 

imediat superior, S-structure, apoi o directioneazá spre PF (forma fonologică) şi LF (forma 
logică), în mod independent (CHOMSKY 1995: 186-187). 

La momentul programului minimalist, Chomsky consideră această structură ca fiind 
prea complicată, afirmând că ideal ar fi ca sistemul computaţional să extragă din lexicon 
unităţi din care să formeze derivații în acord cu regulile teoriei X-bar. Fiecare derivare ar 
determina o expresie lingvistică, o descriere structurală, conţinând o pereche (m, A) [descrierea 
structurală nu se mai caracterizează, deci, prin succesiunea (7, A, 6, c)] care să satisfacă 
condiţiile de interfaţă. În mod ideal, spune el, la aceasta ar trebui să se rezume totul [that 
would be the end of the story]: fiecare expresie lingvistică e realizarea optimală a condiţiilor 
de interfaţă exprimate în termeni elementari (conexiuni în lanţ, relaţii locale X-bar) 
(CHOMSKY 1995: 186-187). Câteva pagini mai târziu: „D-structure dispare, împreună cu 
problemele pe care le-a cauzat” (CHOMSKY 1995: 1893. Condiţiile care se presupuneau a fi 
satisfăcute la acest nivel sunt înlocuite de o teorie a transformărilor generalizate pentru acces 
lexical. 

În ce priveşte S-structure — „un alt nivel care are doar o motivaţie internă teoriei” 
generative — Chomsky îşi doreşte să îl poată elimina şi poate face acest lucru, ca şi în cazul D- 
structure, dacă dovedeşte că nu există condiţii şi principii aplicabile la fosta structură de 
suprafaţă. Nu vom fi surprinşi să citim la pagina 194: „Toate condiţiile sunt condiţii de 
interfaţă; iar o expresie lingvistică este realizarea optimalá a acestor condiţii de interfaţă”. 
Evident, nu mai vorbim aici de interfeţe interne, ci de cele două niveluri ce vor reprezenta, de 
acum înainte, interfaţa dintre limbaj şi alte sisteme ale mintii/creierului (A —P) şi (C — LI), 
nivelurile PF şi LF. O reprezentare m, constituită în termenii unei fonetici universale, este 
prezentată nivelului de performanţă A — P. Pentru a fi interpretată la acest nivel, n trebuie sá 
fie constituită în întregime din obiecte PF /egitimate, adică elemente care au o interpretare 
uniformă, independentă de limbă, la nivelul de interfaţă. x satisface astfel condiția interpretării 
complete [Full Interpretation — FI] — numită condiţie de convergenţă. Dacă n satisface FI, 
derivarea D care a format-o converge la PF; dacă nu, ea eşuează. Aceeaşi condiție de 
convergenţă trebuie să fie satisfăcută de către reprezentarea A, care trebuie sá constea în 
întregime din obiecte legitimate. Rezumarea acestui nou model se face în termeni foarte 
categorici, care dau impresia că nimic nu mai e de schimbat în noua variantă a teoriei: 
„Expresiilor li se atribuie interpretări de către sistemele de performanţă in care limba este 


incorporată: punct. 254 


232 Evident, în acest loc, Chomsky nu face decât să reia încă o dată multiplele prezentări ale modelului în formula 
incluzând D-structure şi S-structure, multe dintre ele apărând în volumul Knowledge of Language, dar şi în 
alte referinţe care prezentau modelul, de fiecare dată cu mici modificări, dar în linii mari în această formă. 


233 Printre problemele cauzate de către D-structure, Chomsky se referă la faptul că unele expresii sunt 


interpretabile la LF, dar nu la D-structure, o situaţie neconcordantá cu modelul gramaticii universale, de 
vreme ce unităţile lexicale erau introduse şi primeau interpretare la acest nivel. 


234 Prezentarea noului model (cu eliminarea D-structure şi S-structure în urma proceselor prin care s-a dovedit că 
nu există nicio condiţie care să funcţioneze la aceste niveluri) se face în Programul minimalist, la p. 194. In 


229 


Iată, într-o interpretare proprie, cum ar arăta structura lingvisticii generative după noile 
transformări, incluzându-le pe cele adoptate la finalul programului minimalist. Am realizat 
schemele de mai jos în concordanţă cu descrierea modelului generativ realizată în ultimul 
capitol al volumului Programul minimalist (Categorii şi transformări), subcapitolul 4.2.1. 
Componentul computaţional (p. 225—229). Dacă ele redau corect modelul în faza lui descrisă 
în paginile indicate, rămâne de văzut. Am considerat, însă, că o reprezentare schematică de 
acest gen poate ajuta înţelegerea complicatelor (deşi minimalelor) relaţii prin care se 


realizează vorbirea. 


operaţii C 
3 Select 


2 ———— LI> Or 


Meg  , SO, + SO; — Soij 


Schema 10 


Programul minimalist. Componentul computaţional 


În Schema 10, N reprezintă conceptul de numerație, un areal din care sunt extrase 
unitățile lexicale utilizate în propoziţii. La capătul celălalt al ságetii se află o derivație care a 
atins stadiul X — incluzând un set de obiecte sintactice. Operatiile Selectare [Select] şi 
Combinare [Merge], subsumate componentului Cur, sunt operaţii care fac parte din acest 
component. Rolul operatiei Select este acela de a alege o unitate lexicalá LI din numeratie, 
reducând indexul acesteia cu 1 si de a introduce respectivul lexem în derivatie ca SOn+1. La 
interfata LF, X poate fi interpretat numai dacá este consituit dintr-un singur obiect sintactic. 
Cur include, deci, o a doua operatie, Merge, al cárei rol este acela de a combina obiectele 
sintactice deja formate. Operatiile Select şi Merge — sau, poate, echivalente destul de 
apropiate ale lor — sunt văzute de către Chomsky ca nişte componente absolut necesare 


oricărei teorii a limbilor naturale. 


Schema 11 
Operaţiunea Spell-Out 


ultimul capitol al acestui volum, însă, vedem cá lucrurile nu sunt nici pe departe atât de categorice şi cá 
schimbări destul de importante continuă să apară în interiorul modelului generativist. 

Schema 11 se referă la faza X a derivatiei. Pe parcursul computatiei către LF, se 
presupune că intervine o operație numită Spell-Out care îndepărtează din X acele trăsături 
relevante numai pentru n, lăsând în urmă un „reziduu” lexical, XL, cartat la À prin operaţii de 
tipul celor utilizate pentru a forma X. După aceste operaţii, X va fi cartat la x prin operaţii care 
nu sunt specifice computatiei N — À. 

Acestă nouă fază a teoriei, care redefineşte unele noţiuni, reasazá etapele de 
transformare şi rescrie regulile, introduce, de asemenea, un concept nou, de mare interes, 


acela de numerație, tratat în subcapitolul următor. 


3.3.5.4. Conceptul de numerație 


i. Definirea şi interpretarea conceptului 


Fragmentul care urmează descrie şi lămureşte (sau cel puţin se presupune că ar trebui să 
o facă), în linii mari, conceptul de numerație: 

„O expresie lingvistică (1,1) aparţinând L satisface condiţiile de output la interfețele PF 
şi LF. Dincolo de acest fapt, x şi A trebuie să fie compatibile: nu e cazul ca orice sunet sá 
poată însemna orice. În particular, x şi A trebuie să se bazeze pe aceleaşi alegeri lexicale. 
Putem, deci, sá ne gândim la Cur. ca la un component care cartează un areal A de alegeri 
lexicale la perechea (1,1). Ce este A? El trebuie să indice, cel puţin, care sunt alegerile 
lexicale si de câte ori fiecare unitate este selectată de către Cur în procesul de formare a (7,2). 
Să luăm numerafia ca fiind un set de perechi (LI,i), unde LI este o unitate a lexiconului, iar i 
este indexul ei, înţeles ca numărul de selectări ale LI. Considerăm A cel puţin o numerație N; 
Cur cartează N la (1,4). Procedura Cur selectează o unitate din N şi îi reduce indexul cu 1, 
performând, apoi, computatiile permisibile. O computatie construită de către Cur. nu contează 
deloc ca derivație, ca să nu mai vorbim de o derivație convergentă, decât dacă toti indicii sunt 
reduşi la 0" (CHOMSKY 1995: 225). 

Ca orice alt concept împrumutat din matematică sau logică în teorii ale limbajului/ale 
limbilor naturale, numeratia e greu de asimilat şi de înţeles, în ciuda eforturilor explicative 
făcute în programul minimalist. Încerc mai jos o „traducere” a trăsăturilor despre care se 
presupune că ar trebui să clarifice acest concept. Cur este mecanismul computaţional care 
cartează aria unităţilor lexicale alese (A). Numeratia reprezintă setul de unități lexicale, cu 
specificarea că fiecare unitate poate să apară de mai multe ori. Raportat la o realitate ce se 
cere exprimată, numeratia este setul de unităţi lexicale/obiecte/continuturi mentale (e vorba, 
aici, de o simplă imprecizie, sau, într-adevăr, conceptul ar trebui să acopere toate aceste 
posibilități?) ale acelei realități, fiecare unitate fiind selectată de un număr de ori 
corespunzător numărului „obiectelor” despre care se vorbeşte. Această interpretare este 
susținută de ideea că indexul i este redus cu 1 la fiecare selectare, computatia neputând fi 


considerată deloc ca derivație (deci, nu poate avea vreo pretenţie de convergenţă), decât dacă 


231 


toti indicii sunt redusi la 0 — adică dacă toate „obiectele” care se cereau exprimate au fost 
exprimate. 

În speranţa de a lămuri acest algoritm, apelez, pentru o etapă ulterioară de interpretare, 
la diferențieri realizate în integralism. Astfel, unitățile LI selectate ar corespunde unităților 
designationale (obiectul/starea de lucruri aparținând extralingvisticului sau obiectul/starea de 
lucruri gândit(ă)). Presupunem că vrem să descriem o stare de lucruri, de exemplu nişte 
obiecte dintr-o cameră. Dacă există mai multi reprezentanţi ai aceleiaşi clase de obiecte, 
fiecare dintre ei va fi introdus pe rând în schema computationalá. Ulterior, obiectele vor fi 
recunoscute ca fiind desemnate prin aceeaşi unitate lexicală şi vor fi însumate prin aplicarea 
categoriei pluralului, spre exemplu. Dacă înţelegerea mea este corectă, schema pe care am 
prezentat-o aici reprezintă încă o instantiere a conţinutului semantic aşa cum este el conceput 
din punct de vedere generativist: indistinct (unităţile de conţinut corespunzând designatiei — 
de cele mai multe ori — sau sensului). 

Putem încerca acum o paralelă cu un principiu care, în viziune coşeriană, ar caracteriza 


1295. Prin contrast, conceptul de aprehensio 


generativismul in ansamblul sáu: atomismu 
indivisibilium corespunde, in integralism, perceperii unitare a unei stări de lucruri şi abordării 
unui fapt în baza principiului sistemului de fapte, al contextului sau al structurii. Tot aşa 
cum cercetarea unui fapt individual se face prin raportare la context, la sistemul de fapte, un 
fapt ce se cere exprimat, un obiect individual, să spunem, nu se poate doar ataşa unui 
ansamblu de alte fapte de aceeaşi natură pentru ca apoi, toate împreună, să formeze clasa 
obiectelor exprimate într-o propoziţie. Procedând astfel, se ignoră contextul în care sau 
perspectiva din care este prezentat acel obiect de către vorbitor, structurile clare şi ermetice 
ale propozitiilor aşa cum sunt ele descrise în generativism, nelăsând loc unei reveniri, 
precizări, nuantári ulterioare. În ceea ce priveşte reducerea indecşilor până la 0, această 
operaţiune reprezintă expresia formalizată a unui truism de genul: tot ce se vrea a se spune 
trebuie spus: toate unitățile designationale care trebuie exprimate trebuie cuprinse în 


computatie, epuizarea lor numerică reprezentând comunicarea completă. 


235 Caracterizarea unei teorii lingvistice ca pozitivistă sau antipozitivistá nu poate fi considerată absolută. 
Pozitivismul şi antipozitivismul se constituie ca ansambluri de idei ce se opun unul celuilalt. ,... aceste 
principii sunt mai degrabă implicite decât explicite. În plus, este vorba de o ideologie care apare clar 
configurată doar din punctul de vedere al reacției împotriva ei, fiind delimitată negativ de către aceeaşi reacție 
ce reprezintă „antiteza” sa. [...] Acelaşi lucru se poate spune despre antipozitivism. Principiile contrare 
pozitivismului constituie mai curând unitatea „difuză”, baza generică şi implicită a noii lingvistici ...” 
(COSERIU 1973/2000: 57). 

236 În loc de a începe cu faptul individual pentru a ajunge la sistem, ca ansamblu ordonat de fapte particulare, in 
loc de a stabili şi a deduce din faptul individual structurile şi contextele în care acesta se integrează, cercetarea 
antipozitivistă procedează în sens exact invers: începe cu sistemul de fapte, cu structuri sau contexte, pentru a 
ajunge la elementele sale constitutive. Chiar pentru a stabili ceea ce este specific fiecărui fapt individual în 
particularitatea sa, în studiul antipozitivist se porneşte de la sistemul de relaţii care îl determină. Se consideră 
deci că faptul individual este determinat de poziţia pe care o ocupă într-o structură sau într-un context şi că el 
poate fi cunoscut ca atare doar plecând de la ansamblul conexiunilor sale cu alte fapte, de la relațiile 
structurale care îl delimitează şi îl caracterizează” (COSERIU 1973/2000: 43). 

Interpretarea atomistă pe care o asociem acestei noi forme a teoriei poate fi susținută şi 
de operaţiunile presupuse a se întâmpla ulterior. Continui prezentarea demersului generativist: 
când N este redusă la 0, computatia poate să continue. S (propoziţia) formată în acest fel este 
o derivație care converge dacă elementele ei satisfac principiul FI (full interpretation — 
interpretare completă). Derivaţiile convergente admisibile sunt selectate pe consideraţii de 
economie. Dată fiind numeratia N, operaţiile computationale construiesc recursiv obiecte 
sintactice din unităţi ale lui N plus unităţi sintactice gata formate (CHOMSKY 1995: 225-6). Se 
observă similaritatea construcției recursive cu cea promovată drept concepţie novatoare în 
volumul Syntactic Structures, unde această idee, exprimată în alti termeni, era utilizată drept 
argument pentru capacitatea unui vorbitor de limba engleză de a produce şi înţelege ocurente 
noi şi de a respinge unele secvenţe ca neapartinánd limbii. Aceste ocurente nu sunt înşiruiri de 
elemente simple, ci limba are mijloacele de a furniza vorbitorului combinaţii de genul a + Si 
+ b. Între a şi b există o dependenţă si putem selecta ca S1 o altă secvenţă care să conţină c + 
S2 + d, un proces repetabil, teoretic, la infinit (CHOMSKY 1957/1966: 22—23). 


ii. Reprezentări ale proprietăţilor lexicale 


7 precizează că obiectele sintactice sunt rearanjări ale 


Condiţia inclusiveness? 
proprietăţilor unităţilor lexicale din care acestea din urmă sunt constituite. Ne amintim că 
relaţiile dintre proprietăţile lexicale şi reprezentările sintactice era cuprinsă, în faza principii şi 
parametri, în principiul proiecției (Informaţia lexicală este reprezentată sintactic.) — 
principiu ce rezumă ideea că informaţia lexicală determină, într-o mare măsură, structura 
sintactică (vezi, spre exemplu, CHOMSKY 1995: 10 şi HAEGEMAN 1991: 47). Dacă ne întrebăm 
care ar fi relația dintre cele două formulări, trebuie să observăm, în primul rând, că Chomsky 
se dezice, în această etapă, de principiul proiecției (,,... presupunem cá nu există condiţii care 
să relationeze proprietăţile lexicale şi nivelurile de interfaţă, precum principiul proiecției” 
[CHOMSKY 1995: 220]). Anularea acestui principiu vizează ideea că proprietăţile lexicale ar fi 
reprezentate la nivelurile de interfaţă. Se vede, însă, cá nu se renunţă la acea presupozitie care 
aşază proprietăţile lexicale la baza reprezentărilor sintactice. Condiţiile de economie a limbii 
sunt cele care impun acestor reprezentări o cale directă între cei doi poli, fără a mai trece prin 
nivelurile interne de interfaţă. 

Funcționarea condiţiei inclusiveness [inclusivitate] la nivelul PF este contestată în unele 


formulări ale teoriei, de aceea e urmărită, în continuare, doar aplicarea ei la LF, prin 


237 „O «limbă perfectă» trebuie să îndeplinească condiţia de inclusiveness: orice structură formată prin 


computatie (in particular x şi A) este constituită din elemente deja prezente în unitățile lexicale selectate 
pentru N; niciun obiect nou nu este adăugat în cursul computatiei, în afară de rearanjările proprietăților 
lexicale (în particular, nu se adaugă indici, bar levels în sensul teoriei X-bar etc. ...)" (CHOMSKY 1995: 228). 
În ce priveşte obiectele noi adăugate pe parcursul computatiei, Chomsky explică, într-o notă, că nu există o 
diferenţă esenţială între a admite aceste noi tipuri de obiecte şi a permite un uz mai complex al mecanismelor 
formale; aceste opţiuni, echivalente, în cele din urmă, sunt permise doar când sunt forţate de proprietăți 
empirice ale limbii/ limbajului (language) (CHOMSKY 1995: 381, nota 7). 

operaţiunile Select şi Merge [Selectare şi Fuziune]. Felul în care aceste operaţiuni acţionează 
este arătat mai sus, sub 3.3.5.3., prin schemele prezente acolo, ca şi prin explicarea lor. 
Această viziune a operaţiilor prin care este explicat procesul lingvistic ilustrează concepţia 
atomistă proprie lingvisticii pozitiviste, deoarece se încearcă explicarea respectivelor operaţii 
prin exemple decontextualizate, prin asocieri de unităţi ce duc la configurarea designatiei, fără 


vreun mijloc de a accede la analizarea sensului. 


iii. Câteva probleme 


Un fragment care exemplificá traseul unei unităţi lexicale din numerație la LF ne dá 
prilejul de a observa câteva posibile probleme în aplicarea operaţiunilor descrise mai sus şi, 
uneori, de a întrezări posibile soluţii. 

„Presupunem că unitatea lexicală LI din numeratia N are indexul i. Pentru ca o derivație 
să fie generată, Select trebuie să acceseze LI de i ori, introducánd-o în derivație. Dar obiectele 
sintactice formate prin aplicaţii distincte ale operaţiunii Select la LI trebuie să fie distincte; 
două ocurente ale pronumelui he, de exemplu, pot avea proprietăți complet diferite la LF. / şi 
l’ sunt, astfel, marcate ca distincte pentru Cur dacă ele sunt formate prin aplicări distincte ale 
operaţiei Select în accesarea aceleiaşi unităţi lexicale din N” (CHOMSKY 1995: 227). 

1) O primă observaţie nu face decât să reia o problemă pe care Chomsky însuşi o 
semnalase cu privire la marcarea distinctă a pronumelui he în două unităţi (formate prin 
aplicări distincte ale operaţiunii Select, care accesează aceeaşi unitate lexicală din N). Aceasta 
reprezintă o abatere de la condiţia inclusiveness [inclusivitate], abatere care, afirmă autorul, 
pare indispensabilă, fiind înrădăcinată in natura limbajului (CHOMSKY 1995: 227). 

2) Explicarea acestei abateri de la condiţia inclusiveness [inclusivitate] ca fiind 
înrădăcinată în natura limbajului se referă, probabil, la faptul că unităţile lexicale aparţinând 
unei limbi perfecte ar trebui să fie actualizate în absenţa totală a vreunui context. O limbă 
perfectă ar fi totalmente acontextuală. Se reflectă, în regretul lui Chomsky de a fi nevoit să 
accepte această abatere ca ţinând de natura limbajului, necesitatea de a recunoaşte că 
ignorarea contextului nu este, de fapt, posibilă. În acelaşi timp, el continuă să îşi dorească 
„limba perfectă” pe care chiar ghilimelele folosite o prezintă ca puţin probabil realizabilá. 

3) O altă observaţie priveşte distingerea (pe care eu o consider nu doar obligatorie 
pentru ca o lingvistică să se poată considera completă, ci şi salvatoare pentru situația ce se 
cere clarificată aici) între planurile de conţinut ale nivelurilor limbajului. Astfel, selectările la 
care se referă Chomsky ar corespunde planului designational, doar; în vreme ce conţinutul 
special al pronumelui se defineşte la nivel idiomatic, semnificational. O consecinţă directă a 
indistinctiei prezente în această teorie se reflectă în conţinutul semantic al unităţii lexicale 
conceput, înțelegem, ca identic în limbi diferite — o coincidență care este contrazisă de 
realitatea faptelor de limbă. Astfel, corespondentul românesc al lui he — el — nu aplică exclusiv 


trăsătura [+ personal], un fapt care se poate descrie şi explica numai dacă se face distincţia 

clară între semnificat şi designat. Chiar dacă într-o traducere, spre exemplu, am utiliza cele 
două cuvinte pentru a designa aceeaşi realitate extralingvisticá, conţinutul semnificational 
implicat nu ar fi coincident, acest lucru reflectându-se uneori în înţelegerea textului de către 
ascultător/cititor. 

4) Situându-ne acum la nivelul semnificatului, observăm indistinctia care există în 
fragmentul chomskyan între cuvintele cu semnificat lexical şi cele cu semnificat predominant 
categorial (precum he). Nicio gramatică sau lingvistică, de orice tip ar fi ea, nu poate să 
trateze aceste două categorii de cuvinte ca funcționând în acelaşi fel. O abordare care însă 
porneşte de la unităţi, de la individual către structură, implicând o ignorare totală a sistemului, 
a contextului şi a situației, „nu-şi poate permite” să presupună astfel de distincții. 

Totuşi, la nivel idiomatic trebuie aplicată disocierea care se face între tipurile de 
cuvinte: lexematice, categorematice şi morfematice. Pronumele sunt cuvinte categorematice 
„care prezintă doar forma de structurare a extralingvisticului, [...] dar care nu reprezintă in 
vreun fel materia extralingvisticá determinată, ca, de exemplu, eu, acesta, aici, acum)” 
(CosERIU 1971/1978: 133). Selectarea unei unităţi precum he nu se poate face în lipsa unui 
context. În cazul cuvintelor categorematice, această condiţie se aplică mai mult chiar decât în 
cazul celor lexematice deoarece primele se definesc doar schematic. He are trăsăturile 
semnificationale „substantival” + „sex masculin” + „persoană”, care se vor actualiza într-un 
context, de obicei pe baze anaforice, ca designând aceeaşi entitate din realitatea 
extralingvistică sau nu. Când designatul nu este acelaşi, apar cele două selectări diferite de la 
Chomsky. 

Operațiunile a căror explicare e încercată de către Chomsky sunt restrânse, cu o 
justificare ce pare imbatabilă, strict la mecanismele ce produc computatiile: „În cadrul teoretic 
pe care tocmai l-am prezentat, nu se poate pune întrebarea de ce se formează o numerație mai 
degrabă decât alta — sau mai degrabă decât niciuna, astfel încât rezultatul ar fi liniştea. Ar fi ca 
şi cum am avea pretenţia ca o teorie a unor operaţii formale cu numere întregi — de exemplu, 
adunarea — să explice de ce sunt adunate anumite numere întregi mai degrabă decât altele sau 
decât niciunele. Sau ca o teorie a mecanismelor vederii sau a coordonării motorii să explice de 
ce o persoană alege să privească un răsărit de soare sau să întindă mâna după o banană. 
Problema alegerii unei acţiuni este o realitate, şi în mare parte un mister, dar nu se ridică 
această problemă în studiul restrâns al mecanismelor” (CHOMSKY 1995: 227). 

Dacă matematica este o ştiinţă în sine care nu are de ce să se preocupe de numerele pe 
care cineva alege să le adune sau nu, un astfel de criteriu nu poate să fie aplicat lingvisticii. 
Aceasta deoarece pentru studiul limbajului şi al limbilor nu poate să fie indiferent conţinutul 
care este exprimat, care intră ca parte sau reprezentare semantică in computatiile analizate. 
Studiul mecanismelor computationale poate fi, probabil, restrâns, exact la mecanismele 
discutate în sine, dar atunci se pune întrebarea ce reprezentativitate mai are un astfel de 


demers pentru studiul limbajului. 

3.3.6. Concluzii 


Din păcate, lingvistica vorbirii este destul de puţin practicată, mai ales la noi în ţară — 
încă un aspect care sprijină ideea cá, în afara putinelor persoane inițiate în lingvistica 
integrală, pentru destui potenţiali cititori ai acestei lucrări, prezentarea vorbirii ca plan separat 
al limbajului şi prezentarea lingvisticii vorbirii elaborate/preconizate în integralism, ca şi a 
corespondentei ei generative, este necesară. 

Aşa cum am spus deja, partea secundă, orientată mai precis asupra chestiunii 
determinării, reprezintă un punct de plecare, menit să demonstreze că e posibil ca lingvistica 
generativă să fie văzută ca o lingvistică a vorbirii şi că, fără a-şi pune neapărat unele probleme 
la modul teoretic, poate oferi soluţii de rezolvare a unor chestiuni de lingvistică a vorbirii. 
Sunt tratate în generativism aspecte ce merită o atenție sporită, precum categoriile goale şi 
subiectul fals, specific mai ales limbii engleze, care ar putea aduce informaţii noi - şi poate 


soluţii noi - în tratarea subiectului propus aici. 

4. DETERMINAREA 


4.1. Privire generală 


Actualizarea este operaţiunea cea mai importantă care se realizează în vorbire, aceea 
care dă naştere actului de vorbire prin aducerea în discurs, în text, a fiecărui element lingvistic 
utilizat pentru a realiza intenţia expresivă a vorbitorului. Este, în acelaşi timp, operaţiunea 
iniţială şi esenţială a procesului de determinare, niciuna dintre operațiunile determinării 
neputându-se realiza în absenţa sa. Evident, actualizarea este un proces trans-lingvistic (= care 
depăşeşte graniţele limbilor particulare), realizat cu unităţile unui idiom, cu rezultate concrete 
în cadrul unui text, dar, ca operaţiune în sine, situat la nivelul universal al limbajului. În aceste 
condiţii, actualizarea ar putea fi considerată un universal al limbajului. Ea îndeplineşte 
condiţia de ,,esentialitate”, având caracterul acelor elemente (principii sau norme) fără de care 
limbajul nu poate fi conceput. Un astfel de universal ar putea fi definit după cum urmează: 
pentru a spune ceva despre lume, semnificatele se orientează prin procesul de actualizare spre 
realitatea extralingvisticá. lar dacă principiul de realizare a acestei funcții (faptul de a 
recunoaşte/afirma că în limbaj există o operaţiune definită precum mai sus) se plasează la 
nivelul limbajului însuşi, operaţiunea în sine o plasăm la nivelul planului vorbirii. Asta 
deoarece unul dintre criteriile în acord cu care trebuie distinse universaliile este acela al 
nivelurilor limbajului la care ele se pot identifica, actualizarea putând fi un „universal 
generic”. (COSERIU 1972/1978: 165-166))58 

Sunt vizate, în continuare, în primul rând operaţiunile determinării aşa cum apar ele 
tratate în Determinacion y entorno. Dos problemas de una lingiiistica del hablar, acest studiu 
fundamental în arhitectura teoriei integrale, în special în ce priveşte lingvistica vorbirii. Este, 
de altfel, principala lucrare la care se face referire atunci când se discută noile lingvistici 
promovate de către Eugeniu Coşeriu — a vorbirii şi a textului -, dar şi operaţiunile specifice 


determinării şi instrumentele circumstantiale ale activităţii lingvistice — contextele. 


238 Din punctul de vedere al gradului de generalitate a aspectelor limbajului la care se aplică, universaliile pot fi 
generice sau specifice. Universaliile generice se referă la principii şi norme ale limbajului şi ale limbilor 
considerate în generalitatea lor sau în aspecte ale lor particulare, dar întotdeauna fără specificarea „faptelor” 
în care aceste principii şi norme se manifestă. Cele specifice se referă la fapte specificate ca atare. Spre 
exemplu, faptul că toate limbile disting categorii verbale este un universal generic, în vreme ce faptul că toate 
limbile posedă categoria substantivului se constituie ca un universal specific (COŞERIU 1972/1978: 166—167). 


,.universaliile designaţiei trebuie să fie stabilite în limbaj şi din punctul de vedere al funcţiilor lingvistice, nu 
invers. Un universal al designaţiei este o relaţie „generală” (existentă în toate limbile) între o funcţie 
lingvistică şi o „realitate” designată” (CosERIU 1972/1978: 199). Se pot distinge, în această privinţă, trei 
exemplu, posibilitatea de a exprima starea de infirmitate printr-un substantiv, un adjectiv şi un verb); 2) ca 
între funcţii să existe identitate de natură semantică; 3) ca funcţiile să prezinte analogii şi la nivelul expresiei 
materiale (COSERIU 1972/1978: 201). 

Chiar dacă a fost scris în 1955, ideile propuse în Determinacion y entorno au rămas 
valabile în dezvoltările ulterioare ale integralismului, prin aspectele lor teoretice, dar şi prin 
problemele de analiză pe care le soluţionează. Putem vedea acest lucru la modul cel mai 
concret într-un articol apărut în 1995, în volumul Diachronie et variation linguistique. La 
deixis temporelle, spatiale et personnelle. Studiul se numeşte Actualisation, discrimination, 
délimitation. La deixis dans le cadre de la détermination nominale şi confirmă, în 
coordonatele lor principale, noţiunile expuse şi explicitate in Determinación y entorno. Se 
pune din nou in discutie determinarea nominalá si se precizeazá cá teoria determinárii este 
elaborată ca secţiune a unei „lingvistici a vorbirii”, în legătură cu o teorie extinsă a numelui 
propriu şi, mai precis, în cadrul preliminariilor la această teorie (COSERIU 1995: 8). 

Statutul mai aparte al acestei scrieri, la nivel de producere, dar şi de receptare, a fost 
observat si de către bunii cunoscători ai integralismului, Adolfo Murguia şi Johannes Kabatek 
care, in vastul interviu realizat cu Eugeniu Coseriu, au abordat si problema articolului din 
1955, in primul ránd cu curiozitate fatá de slaba sa receptare, spre deosebire de alte scrieri din 
aceeaşi perioadă (Sistem, normă şi vorbire sau Sincronie, diacronie şi istorie). Ei apreciază 
această scriere ca fiind şi ea extrem de importantă în economia concepţiei coşeriene asupra 
limbajului dar, chiar dacă studiul a fost adesea citat, a fost rareori cu adevărat exploatat şi 
dezvoltat. „Este un întreg tratat într-un articol."2%, motivează Coşeriu, la modul cel mai 
paradoxal, lipsa de efect pe care Determinacion y entorno a avut-o printre lingvişti. Textul, 
spune el, e atât de comprimat, încât adesea e chiar greu de înţeles. Un al doilea motiv ar fi 
acela că studiul a fost scris ca parte a unei fundamentări teoretice a lingvisticii numelor 
proprii, iar un al treilea motiv este legat de noutatea materialului la momentul în care a fost 
publicat, noutate care încă îl caracterizează, având în vedere, spre exemplu, faptul că acolo 
textul este pentru prima dată postulat ca un obiect de studiu al unei lingvistici autonome. 
Printre altele, acest articol a fost considerat, astfel, o anticipare a lingvisticii textului, după 
cum se poate vedea şi în recenzia lui Karl Horst Schmidt. În acelaşi studiu coşerian apare, 
pentru prima dată, ideea unei teorii a uzului lingvistic care, până azi, nu a fost încă dezvoltată 
ca atare (COŞERIU (INTERV.) 1997: 127). 

Chiar dacă a fost conceput inițial ca un capitol dintr-o carte dedicată numelor proprii, 
textul în discuţie este într-adevăr crucial pentru înţelegerea integralismului, ca şi pentru 
dezvoltarea acestuia. Nu trebuie deloc neglijate ideile privind teoria uzului limbajului, chiar 
dacă, aşa cum Coşeriu însuşi afirmă, acestora le-a fost rezervat mai degrabă subsolul textului 
(COŞERIU (INTERV.) 1997: 129). Această observaţie ar trebui să ne determine să analizăm cu 
aceeaşi atenție notele de subsol, ca şi textul propriu-zis, ele cuprinzând explicaţii nu doar 
extrem de interesante, ci indispensabile pentru înţelegerea sistemului de ansamblu al 


concepției coşeriene asupra limbajului. Mentionez aici doar definirea obiectului lingvistic şi 


25 „Despre fiecare secţiune se poate scrie un tratat, despre deictice, despre delimitare. Totul e acolo in nuce" 
(COSERIU (INTERV.) 1997: 129). 

analogia făcută cu obiectele intentionale din fenomenologie, o informatie crucială pentru 
înţelegerea raportului dintre semnificat şi designat şi implicit a procesului de actualizare 
(COSERIU 1955/1967: 294, nota 24). 

Studiul respectiv punea în discuţie fapte esențiale legate de uzul comun al limbajului, de 
realitatea sa. Ideea tratării determinării a pornit de la distincția lui Bally între actualizare şi 
caracterizare, distincţie pe care Coseriu a simtit-o ca insuficientă. Ca urmare, au apărut toate 
diferentierile pe care le cunoaştem şi pentru care au trebuit găsiţi termeni, un demers din nou 
nu foarte facil. Printre lingvistii care au fost preocupaţi de această problematică înainte de 
1955, Coşeriu îi menţionează pe Charles Bally (cu distincţia pe care am amintit-o mai sus), pe 
Bühler, Urban şi Collinson. Deşi de la momentul 1955 s-a lucrat destul de mult în domeniu, 
cea mai mare preocupare pentru această problematică au arătat-o logicienii, dintre lingvisti 
remarcându-se doar Brenda Laca (COSERIU (INTERV.) 1997: 127). 

Voi prezenta sumar cele patru operaţiuni ale determinării, urmând să tratez 1) în detaliu 
şi 2) prin comparaţie cu procese similare din generativism, doar primul moment al acestei 
operaţiuni: actualizarea. Pentru început: „Corespund domeniului „determinării” toate acele 
operaţiuni care, în limbajul ca activitate, se realizează pentru a spune ceva despre ceva cu 
semnele limbii, cu alte cuvinte pentru „a actualiza” şi a dirija către realitatea concretă un semn 
„virtual” (aparţinând „limbii”), sau pentru a delimita, preciza si orienta referinţa unui semn 
(virtual sau actual)" (COSERIU 1955/1967: 291). 


Determinarea, cu toate operaţiunile pe care le include, poate fi reprezentată astfel?%: 


actualizare 
cuantificare 
determinare discriminare selecție 
situare (+ localizare) 
explicare 
delimitare specializare 
specificare (distinctivă) 
individualizare/ specificare informativă 
Schema 12 


Operațiunile determinării în integralism 


240 Schematizarea a fost realizată, conform descrierii din Determinación y entorno, de către Vilcu, C., în teza sa 
de doctorat (Premise fenmenologice în teoria lingvistică integralistă. Componenta husserliană a gândirii lui 
Eugeniu Coșeriu, 2007). 

Actualizarea este momentul iniţial al determinării, el neimplicând vreuna dintre celelalte 
operațiuni indicate mai sus. Inversul este, însă, corect: operaţiile discriminative implică 
actualizarea (COSERIU 1955/1967: 297). 


Y 


4.2. Operatiunile determinarii 


4.2.1. Actualizarea 


Dintre toate operaţiunile determinării, cea analizată în detali, în cursul lucrării, va fi, aşa 
cum am precizat mai sus, actualizarea. De aceea, la acest moment, ea va beneficia doar de o 
sumară punere în pagină. Înainte de orice, trebuie amintit faptul cá tripartitia coşeriană la 
nivelul conţinutului, distincţia între semnificat, designat şi sens, este cea care a făcut posibilă 
postularea semnificatului şi a designatului ca actanti principali în definirea funcției ce descrie 
aducerea în vorbire a lexemelor din vocabularul unei limbi, cu toate relaţiile dintre ele, care 
fac posibilă producerea sensului. 

Numele care integrează cunoaşterea lingvistică [saber linguistico] nu sunt „actuale”, ci 
„virtuale”; nu semnifică obiecte, ci concepte. În măsura în care aparţine limbajului kata 
dynamis, un nume numeşte un concept (semnificatul virtual al numelui însuşi) şi doar în mod 
potenţial designează toate obiectele care cad sub acest concept. Doar în vorbire, un nume 
poate denota obiecte. Un nume considerat în afara activităţii lingvistice este totdeauna nume 
al unei ,,esente”, al unei „fiinţe”, ori al unei identități, care poate fi identitate aparţinând unor 
obiecte diferite (reale, posibile sau eventuale), ca în cazul numelor generice, sau „identitatea 
unui obiect cu el însuşi” (identitate istorică), precum în cazul numelor proprii; nu se referă la 
ipseitáti, din moment ce pentru aceasta e necesar un act concret de referință. Pentru a 
transforma „ştiinţa” lingvistică (ştiutul lingvistic) în vorbire — pentru a spune ceva despre ceva 
cu ajutorul numelor — este deci necesar să orientăm semnele respective spre obiecte, 
transformând desemnarea potenţială în desemnare reală (denotare). 

Aşadar, „a actualiza” un nume înseamnă tocmai această orientare a unui semn 
concepual către domeniul obiectelor. Sau, mai strict, actualizarea este operaţia prin care 
semnificaţia nominală se transferă de la ,,esentá" (identitate) la ,,existentá” (ipseitate) şi prin 
care numele unei ,fiinte" (de exemplu, sp. hombre) devine denotatul unei ,,entitáti” (de 
exemplu, el hombre), al unui „existenţial”, căruia identitatea semnificatá i se atribuie prin 
actul însuşi al denotării. Este vorba, aşadar, de integrarea primară între o „cunoaştere” actuală 
$1 o „ştiinţă” anterioară, care se manifestă prin denotarea a ceea ce se cunoaşte cu numele a 
ceea ce este ştiut” COSERIU 1955/1967: 294). 

Distincția dintre identitate şi ipseitate era menţionată, puţin în alţi termeni, de către 
Coseriu, cu ceva vreme înainte de a publica Determinación y entorno. Astfel, lingvistul român 


făcea diferenţa între identitatea 1: identitatea unui lucru, ceea ce acel lucru este 

(corespondentul ipseitáfii) şi identitatea 2: identitatea între lucruri, aspectul pe care un lucru îl 
are în comun cu altele (COSERIU 1954/1967: 198). 


4.2.2. Discriminarea 


Ansamblul operaţiilor determinative ulterioare actualizării — care se realizează de acum 
în planul semnificației „obiective” şi orientează denotarea către un grup eventual sau real de 
substantiv — constituie ceea ce Coşeriu propune să se numească discriminare. Prin 
discriminare, entitățile denotate se prezintă ca exemple ale unei „clase” sau reprezentanţi ai 
unui „tip”, sau tot atât de bine ca porţiuni ale unui „obiect extins” (în cazul substantivelor 
colective). Discriminarea poate fi implicită (numele proprii semnifică entităţi deja 
discriminate), se poate realiza prin intermediul contextelor [entornos] sau poate necesita 
instrumente verbale, numite discriminatori (COSERIU 1955/1967: 297-298). 

Discriminarea cuprinde, la rândul ei, trei tipuri de operaţiuni: cuantificarea, selecţia şi 


situarea. 


4.2.2.1. Cuantificarea 


Cuantificarea este operaţia prin intermediul căreia se stabileşte pur şi simplu numărul 
sau numeralitatea obiectelor denotate. Se poate vorbi aici de cuantificare definită (doi/două, 
trei, o mie, toți etc.), cuantificare nedefinită (puţini, multi, cáti?, unii — cu variantele 
paradigmatice de număr şi persoană pe care nu le mai enumerăm aici), ca şi de singularizare 
(cuantificarea ca unu) (COSERIU 1955/1967: 298). 

Plasarea pronumelui nehotărât toți în categoria cuantificatorilor definiti implică o 
precizare. Consider justificată prezenţa sa în această clasă doar în anumite condiţii, datorită 
unor exemple de tipul: „Toţi oamenii sunt muritori.”, în care nu îl apreciez pe fofi ca pe un 
cuantificator, ci mai degrabă ca pe un element de accentuare, un ,,potentator”, fără valoare 
reală, de cuantificare. Aceasta deoarece respectivul enunţ ar avea exact aceeaşi valoare şi fără 
adjectivul nehotărât, substantivul care îl urmează funcţionând ca o actualizare prin articol 
definit, lipsită de determinatori, a semnificatului de limbă. 

Condiţiile în care fofi (cu variantele sale de singular şi plural) funcţionează ca un 
cuantificator sunt acelea în care adjectivul sau pronumele nehotărât este susținut de: 1) o 
construcție relativă, precedată, în mod normal, de un substantiv, 2) o structură care ar putea 
include un adjectiv demonstrativ şi încă un adjectiv, un substantiv sau o construcție relativă, 
3) o construcţie prepozitionalá sau 4) un context explicit sau dat anterior. În aceste condiţii, 
toți nu ar mai trimite la toate entităţile posibil să aparţină unei aceleiaşi fiintári in general, ci s- 


ar limita la toate entităţile prezente într-un anumit context sau descrise într-o anumită situaţie. 

Cred că aceasta este o diferenţiere posibil şi important de făcut, care ar putea fi reprezentată 


prin exemple precum cele de mai jos: 


toti — element de accentuare (potentator) toti — cuantificator 


Toti oamenii sunt muritori. Toti oamenii care locuiesc în oraş cunosc 
această legendă. 
Toţi caii dorm în picioare. Toţi cei care locuiesc în oraş cunosc 


această legendă. 


Toţi câinii înoată foarte bine. Toţi din oraş cunosc această legendă. 
Toate cămilele trăiesc în deşert. - Cine din oraş cunoaşte această legendă? 
- Toţi. 


Această valență ne-cuantificatoare a lui „tot”, cu toate variantele sale de gen şi număr, 
este, de altfel, semnalată de către Coşeriu într-un alt studiu, prin exemple de genul: Los 
españoles son leales (caballeros, buenos combatientes etc.). [Spaniolii sunt cinstiţi (cavaleri, 
buni luptători etc.).], Los indios son taimados. [Indienii sunt ipocriti.] şi altele. În aceste 
propoziţii, los poate fi înlocuit cu todos (COSERIU 1990: 273-274). La fel, în traducerile 
româneşti, putem să spunem spaniolii sau toți spaniolii, indienii sau toţi indienii, fără a 
schimba în vreun fel „înţelesul” substantivului în respectiva ocurentá?*!. 

Revenind la definirea operaţiunii de cunatificare, se mai spune despre aceasta că este o 
discriminare eventuală şi internă; nu implică aplicarea, ci doar aplicabilitatea numărului la 
un grup de particulari şi nu opune acest grup altor particulari din aceeaşi clasă sau de acelaşi 
tip — nu implică, deci, o selecție (COSERIU 1955/1967: 298—299). 


4.2.2.2. Selecţia 


Spre deosebire de cuantificare, selecția este o discriminare „reală” şi externă. Pe lângă 
faptul că implică cuantificarea (nu pe cea numeric definită), ea presupune şi aplicarea 
substantivului/numelui [nombre] la un grup de particulari şi, în acelaşi timp, semnalează o 
separare sau opoziţie (afirmată sau negată) între obiectele denotate şi restul „clasei” sau 


„tipului” lor. Şi selecţia poate fi indefinită (particularizare) sau definită (individuare 


241 În limba engleză, această echivalare se poate face la nivelul numărului, dar nu si al articolului. Astfel, 
singularul ar impune utilizarea articolului definit, în vreme ce pluralul ar interzice-o: The man is mortal. = 
Men are mortal. = (eventual) All men are mortal. Diferenţa semnalată aici apare în generativism sub forma 
de valoare generică vs. valoare existenţială, o dihotomie al cărei prim termen a constituit un punct de plecare 
important pentru discuţia în jurul utilizării substantivelor fără articol (bare plurals) (vezi, de ex., Carlson 
1997, 2003 sau Brugger 1993, ca şi discuţia pe marginea acestei probleme din secţiunile următoare: 5.6.3.2. 
(iv) Genericitatea. Bare plurals, respectiv 5.6.3.2. (v) Determinantii expletivi). 

[individuacion]), fiecărui tip corespunzându-i instrumente verbale: particularizatori, care 
implică o opoziţie de genul unul/unii vs. alții, respectiv individuatori — o opoziţie de genul un 
unul/unii vs. ceilalți (COSERIU 1955/1967: 299). 

Pot să fie particularizatori: un, algun, algunos, ningun, cada, todo, otro [un, vreun, unii, 
niciun, fiecare, tot, alt]; iar câțiva dintre individuatori sunt: cual?, que?, el mismo, el otro, los 
demas, el nombrado [care?, ce?, acelaşi, celălalt, ceilalţi, numitul]. 

Printre alti posibili individuatori se numără şi articolul definit, cel puţin în unele limbi şi 
atunci când el apare în combinaţie cu un numeral ordinal — ex. /os dos hombres. Precizăm cá 
în limba română o astfel de combinaţie nu este posibilă, niciodată un numeral ordinal nefiind 
alăturat unui substantiv articulat cu articol definit. În schimb, se foloseşte în această situaţie 
un alt articol, cel demonstrativ: cei doi oameni, cele două persoane etc. Situaţia specială a 
acestui articol tine de faptul cá nu este obligatoriu să se afle în prezenţa unui substantiv. El se 
poate combina şi doar cu un numeral, un adjectiv sau o construcţie prepozitionalá (ex. cei doi, 
cei înalți, cea din dreapta etc.), dat fiind cá el poate îndeplini si rolul de a înlocui un 
substantiv, nu doar de a-l însoţi, cu rol determinativ. 

Coşeriu atrage atenţia asupra faptului că articolul definit nu este, în sine, un 
individuator, aşa cum îl considera, de exemplu, Bloomfield, care spunea despre articolul the 
că face diferenţa între unidentified specimens [exemplare neidentificate] and identified 
specimens [exemplare identificate]. În exemple precum „Estoy observando el mapa.” [Tocmai 
privesc harta.], individuarea este dată, de fapt, de contextele verbale şi extraverbale (COSERIU 
1955/1967: 300, nota 36). 

Un alt caz interesant este acela al complementelor de specificare constituite din nume 
proprii (ex. istoria Romei), cu precizarea că prezenţa contextului este, în aceste cazuri, 
întodeauna presupusă. Astfel, capitala Franţei este individuată datorită semnificatului 
cuvântului capitală, în timp ce în oraşul Franţei, acelaşi complement nu individuează, cu 
toate că funcționează ca „specificator distinctiv”. 

În general, în anumite contexte, prezenţa articolului nedefinit indică doar un 
particularizat, în vreme ce prezenţa articolului definit indică un individuat. În exemplele: 
busco a un médico/busco al médico [caut un medic/caut medicul], opoziţia care se stabileşte 
nu este de grad de determinare, ci se dă între un „individ doar pentru vorbitor” şi un 
„individuat atât pentru vorbitor, cât şi pentru ascultător”. Poate exista şi un strat intermediar 
de individuare, în exemple precum cierto escritor [un anumit scriitor], determinado dia [o 
anumitá zi] — aici selectionatorii nu indicá un individuat, ci mai degrabá un individualizabil 
(COSERIU 1955/1967: 300—301). 


4.2.2.3. Situarea 


Situarea este operaţia prin intermediul căreia obiectele denotate se ,,situeazá”, cu alte 


cuvinte se relationeazá cu „persoanele” implicate în discurs şi se poziţionează în funcție de 

circumstanţele spatio-temporale ale discursului însuşi. Instrumentele ei verbale specifice sunt 
situatorii, care pot fi: posesive (meu, tău, său, nostru, vostru şi pluralele [respectiv 
femininele] lor) sau deictice (localizatori: acest, acel şi pluralele [respectiv femininele] lor). 
Prin urmare, „situarea” poate semnala o relaţie particulară de dependenţă sau interdependentá 
între entitățile determinate şi una dintre „persoanele” care apar în mod automat în discurs 
(acesta fiind întotdeauna „o vorbire a unuia cu altul privitor la ceva”), şi, într-un asemenea 
caz, e situare posesivá; sau poate semnala regiunea ocupată de entitățile denotate, în relație cu 
circumstanţele discursului, si în acest caz este situare localizatoare sau deictică (localizare, 
deixis) (COŞERIU 1955/1967: 301). 

Acest proces determinativ are acelaşi nume cu unul dintre tipurile de cadre organizate 
de către Coseriu în partea a doua a studiului Determinación y entorno. Relaţia dintre cele 
două operaţiuni este una de dependenţă a procesului determinativ faţă de cadrul cu acelaşi 
nume şi numai în raport cu el capătă sens. Această dependenţă este exemplificată prin situația 
pronumelor, care pot denota doar gratie situării. Ele au semnificat categorial, fiind 
,Substantive”, dar nu au si semnificat lexical — nu numesc şi nu designeazá nimic şi de aceea 
nu pot referi decât la obiecte deja prezente în discurs (COSERIU 1955/1967: 311). 

În limba spaniolă, unde există trei grade deictice, localizarea poate distinge între 
apropierea de prima şi a doua persoană (este/ese) — putând, de asemenea, indica ne-apropierea 
de aceleaşi persoane — şi semnalând astfel obiectele ca fiind situate în locul indeterminat ce 
aparţine persoanei a treia (aquel). Într-o notă, Coşeriu face distincţia între localizarea definită 
pozitiv pentru persoana întâi şi a doua, şi situarea negativă a persoanei a treia, în raport cu 
relaţia eu — fu. Pentru aceste deictice, se poate face adesea, şi în unele limbi se face cu 
necesitate, distincţia între /ocalizare nedeterminată şi localizare determinată (sau imediat 
determinabilă) (ex. it. quello/quello li, quello la). Localizarea pozitivă pentru él sau aquél se 
poate face prin contexte sau prin gesturi (care indicá directia in care obiectul s-ar putea afla). 
Trebuie precizat insá cá localizatorii nu sunt directionali; ei semnaleazá doar regiunea si 
distanța: direcţia se dá prin gesturi. Indicatia prin gesturi şi deixisul verbal au funcții distincte 
şi complementare (COSERIU 1955/1967: 301—302, nota 37). 

Ín unele limbi, precum spaniola, franceza, engleza si germana, posesivele sunt 
actualizatori impliciti in poziţie antepusá, dar nu si postpusá, situație în care acestea 
funcţionează ca simple adjective. În italiană, spre exemplu, posesivele nu implică actualizarea 
şi aparțin mai degrabă tipului specificatorilor distinctivi. Se mai dau două exemple paralele, 
unul din limba spaniolă, altul din limba română: mi amigo — amigo mio, respectiv acest om — 
omul acesta, care servesc la a ilustra faptul că primul element din fiecare pereche este 
actualizat prin posesiv, respectiv prin demonstrativ, în vreme ce al doilea element al fiecărei 
perechi se actualizează prin articolul definit aplicat substantivului, mio şi acesta fiind doar 
adjective (COSERIU 1955/1967: 301—302, inclusiv nota 38). 


Putem desprinde, în urma acestor precizări şi exemple, câteva observaţii: 

1) Actualizarea unui substantiv se produce prin articolul definit sau nedefinit, atunci 
când acesta însoţeşte respectivul substantiv (pentru situația în care un substantiv este 
actualizat fără articol definit sau nedefinit, actualizarea se realizează, în principal, prin context 
(vezi, pentru aceasta, exemplul discutat mai jos, sub 5.4.4.). Exemplele reproduse anterior 
vizează însă actualizarea unor sintagme şi înţelegem că, în cazul lor, avem de-a face cu două 
tipuri de instrumente, separate aici în funcţie de poziţia lor faţă de substantiv. Astfel, a) dacă 
elementul care determină substantivul stă înaintea acestuia, el va deţine rolul de actualizator, 
ca în următoarele exemple: adjective posesive: mi amigo (exemplul nu funcţionează şi pentru 
limba română, în care actualizator poate fi doar pronumele semiindependent însoţit de 


242); numerale: trei persoane, a doua persoană; 


adjectiv posesiv: al meu prieten 
demonstrative: această persoană; adjective nehotărâte: fiecare persoană; adjective propriu- 
zise antepuse: frumoasa fată. Dacă însă determinantii substantivului îl urmează pe acesta, 
rolul de actualizator îi va reveni articolului definit sau nedefinit care însoțesc substantivul. 

2) Observatia de mai sus sugerează o posibilă ierarhizare a instrumentelor de 
actualizare, în care articolul definit se situează pe primul loc, absenţa lui fiind suplinită prin 
alte instrumente. Această observaţie poate fi ilustrată prin paradigma paralelă a 
demonstrativelor în limba română (ex. acest om — omul acesta). În primul exemplu, 
actualizatorul este acest, în vreme ce în al doilea exemplu actualizatorul este articolul definit 
din substantivul omul. Valoarea semnificationalá a lui acest/acesta este identică, pierderea 
rolului de actualizator de către acesta datorându-se exclusiv faptului că substantivul pe care îl 
însoţeşte are incorporat un articol definit. Observatia este strâns legată de cea de mai sus, 
neputându-se stabili, credem, între ele, o ordine a importanţei. 

3) Chiar dacă Coşeriu a tratat doar actualizarea nominală, ne întrebăm care sunt 
instrumentele prin care se actualizează alte „părți de vorbire”. Dacă în ce priveşte un adjectiv 
(ex. Nasol..., Grozav! etc.) putem presupune tot timpul o elipsă conţinând în primul rând un 
substantiv (Această situație e nasoală.; Acest roman e grozav.), se pune problema mijloacelor 
prin care se actualizează un verb sau un adverb, în special în situaţii în care utilizarea lor nu 
implică neapărat un substantiv, un „obiect”. Răspunsul la această întrebare reclamă însă 
tocmai dezvoltarea şi completarea teoriei determinării, ce se rezumă deocamdată, aşa cum a 
initiat-o Coşeriu însuşi, la tratarea determinării nominale. 

Operatiile determinative discutate până acum sunt: actualizarea — cuantificarea — 
selecţia — situarea. Fiecare funcție le implică pe cele care o preced, dar nu şi pe cele care îi 
urmează. Ordinea prezentată mai sus este una ideală, nu reală, nici materială. Desigur, 


operaţiunile determinative nu se activează cu necesitate toate, de fiecare dată; ele pot, cu 


242 Într-o altă interpretare a acestei structuri, al meu se consideră ca fiind o construcţie unitară — pronume sau 
adjectiv posesiv. In ceea ce priveşte discuţia noastră, in acest caz, actualizarea s-ar considera ca fiind realizată 
prin întreaga construcţie. 


245 


excepţia primeia, să lipseascá?%, În plus, în vorbirea concretă, diferitele determinări necesare 
în fiecare caz nu apar succesiv, ci simultan (COSERIU 1955/1967: 303). 

Actualizarea şi discriminarea sunt faze succesive ale aceluiaşi proces determinativ — 
procesul care merge de la virtual la actual şi de la plurivalenta (universalitatea) designatiei 
potentiale la monovaleța (particularitatea) denotárii concrete. Aceste operațiuni nu modifică 
posibilităţile designative ale semnului, ci doar le realizează; şi nu limitează denotarea, ci doar 
o particularizează. Actualizarea este operaţiunea care aduce în realitate un semn virtual. O 
posibilă etapă ulterioară este discriminarea, instrumentele sale acționând asupra semnelor deja 
aduse în actualitate, asupra designatelor. Rolul ei este acela de a restrânge aria de 
aplicabilitate a designatului la exact „obiectul/obiectele” vizat(e)". Astfel, „instrumentele” 
cu care ea acționează sunt: cuantificatori, adjective demonstrative sau posesive şi pronume 
nehotărâte (COSERIU 1955/1967: 304). 

Toate acestea sunt elemente ce ne trimit direct la circumstanţele în care apare 
designatul, toate sunt relationate cu împrejurarea reală de vorbire, având menirea de a indica 
exact corespondentul „real” al semnificatului actualizat. Ceea ce se realizează prin aceste 
instrumente este o continuă „strângere a cercului”, în jurul obiectului la care trebuie să 
ajungem. (Asa cum afirma Coseriu deja la începutul studiului Determinación y entorno, este 
vorba de „limbajul enuntiativ", şi deci de situaţii reale de comunicare). Actualizarea „mută” 
semnul din planul semnificatelor în planul designatelor, acest proces negarantând, însă, faptul 
că un posibil interlocutor va fi, fără niciun dubiu, capabil să indice întotdeauna exact obiectul. 


Astfel, într-un enunţ de genul „Omul este muritor”, omul este un semnificat actualizat, si, 


243 Coşeriu semnalează, în acest moment, procesul istoric prin care s-au constituit funcţiile determinative (sau 
mai degrabă instrumentele lor specifice) şi care se dovedeşte a implica o ordine inversă a operaţiunilor, din 
punctul de vedere al complexităţii lor. Astfel, actualizarea, cea mai simplă dintre operaţiuni, provine din 
procedeele de exprimare a deicticelor, printr-un proces analitic progresiv de autonomizare; articolele au 
apărut printr-o degradare funcţională a deicticelor (COSERIU 1955/1967: 304). Nu presupunem, desigur, faptul 
că apariţia articolului a adus cu sine funcţia de actualizare; el doar a preluat-o. Acest exemplu de evoluţie 
istorică dovedeşte încă o dată independenţa funcţiei faţă de instrumentele prin care ea se realizează. Înainte de 
apariţia istorică a articolului, actualizarea se producea tocmai prin deicticele din care acesta provine, sau mai 
exact era implicată de aceste elemente, ele realizând funcțiuni de determinare ulterioare operaţiunii 
actualizări. (Actualizarea fiind, după cum se ştie, operaţiunea primară şi esenţială a determinării, ea este 
implicată automat în cele succesive.) Un exemplu concret dat de către Coşeriu este acela al evoluţiei 
latinescului ille (în limba spaniolă) spre articolul definit el, pe de o parte, şi spre pronumele singular de 
persoana a treia él, pe de altă parte. Jlle nu s-a specializat în exprimarea unor funcțiuni diferite faţă de cele pe 
care le avea în limba latină; ce s-a întâmplat a fost o reducere funcțională de mai mare sau mai mică 
amploare. În poziţie adjectivală, ¡lle şi-a pierdut funcţiile localizatoare si individuatoare, rămânând simplu 
actualizator (şi singularizator). În poziţie pronominală, el a trecut de la localizator la individuator, pierzându- 
şi doar funcţia localizatoare. Această reducere funcţională s-a petrecut initial în contexte care (prin prezenţa 
reală sau contextuală a obiectelor) făceau superfluă sau inoperantă o parte din funcţionalitatea deicticelor 
(COSERIU 1955/1967: 304). 


În studiul din 1995, Coseriu, precizează mai clar acest lucru: „Discriminarea operează [...] asupra unor 
obiecte date deja ca atare; ea reprezintă trecerea de la obiectul în general (clasă) la obiectele particulare şi 
înglobează o serie de operaţii ideal succesive, cu alte cuvinte ordonate rational după gradul de determinare 
obiectivă pe care îl implică: cuantificarea, selecţia şi situarea (în sensul dinamic de „acţiune de a situa”, germ. 
Situierung)" (COSERIU 1995: 11). 

referindu-se la om ca specie — înglobând, deci, toti membrii care pot aparţine acestei clase, 
fără excepţie — nu e nevoie de alte precizări. Însă, în referiri directe la un anumit om, vor fi 
necesare, uneori, instrumentele discriminării pentru a identifica referentul. Va trebui să 
spunem, de exemplu, „omul al doilea” sau „omul acela” pentru a trimite la persoana vizată. 
Actualizarea şi discriminarea sunt, aşadar, operaţiunile care vizează designatul, semnificatul 


actualizat. 


4.2.3. Delimitarea 


Operațiunile aparţinând delimitării au, în comparaţie cu cele ale discriminării, un regim 


PEO 


PEPI 


în sens extensiv sau intensiv, orientând referința către o parte sau către un aspect al 
denotatului particular (COSERIU 1955/1967: 304—305). 

Instrumentele verbale ale delimitárii sunt numite delimitatori. Apartin acestui tip de 
determinatori nominali majoritatea complementelor substantivului?* constituite din cuvinte 
dotate cu semnificat categorial şi lexical (adjective, apozitii etc.). 

Operatiunile delimitării sunt: explicarea, specializarea, specificarea, iar instrumentele 


corespondente: explicatori, specializatori şi specificatori (COŞERIU 1955/1967: 305). 


4.2.3.1. Explicarea 


„Explicatorii” pun în evidenţă şi accentuează o caracteristică inerentă a ceea ce este 
numit sau denotat: de ex., „vastul ocean”, „frumoasa Granadă”, fr. „le preux Charlemagne” 
[mândrul Charlemagne] (COSERIU 1955/1967: 305). 


4.2.3.2. Specializarea 


„Specializatorii” precizează limitele extensive sau intensive în interiorul cărora e privit 
ceea ce e determinat, dintr-un punct de vedere „intern”, cu alte cuvinte, fără ca el să fie izolat 
şi opus altor determinabili susceptibili să intre sub aceeaşi denominatie, de ex.: ,, tot omul”, 
„viaţa întreagă”, „Spania vizigotă, „soarele matinal”, „luna de la miezul nopții”, „ziua 
respectivă”, „cerul austral”, „omul ca subiect gânditor”, „spaniolii ca războinici”, 
„Cervantes ca poet" (COSERIU 1955/1967: 305). 

Specializatori pot fi lexemele aduse ca aport semnificational suplimentar in primul set 
de operatiuni prin care, in opinia lui Durafour (DURAFOUR 1981: 199) subiectul vorbitor 
aduce un lexem în poziţie tematizatá. De fapt, acest prim set de operaţiuni ar avea loc chiar 


înainte de tematizarea substantivului, în cazul în care locutorul simte nevoia unui aport 


245 În gramatica limbii române, aceste construcţii sunt considerate atributivale. 

suplimentar de semnificaţie. În acest caz, el ataşează semnificatului ales alti purtători de 
semnificat, simpli (A) sau complecși (A”). În urma acestei operaţiuni ar rezulta o augumentare 
a comprehensiunii conceptului nou creat şi o diminuare a extensiei sale. Reproducem mai jos 
doar exemplele de limbă franceză din DURAFOUR 1981: 199, cu o echivalare a lor în limba 


română: 


ex. A N A sau A” 
petit(e) maison rouge (adjectiv calitativ) 
maison à vendre (grup verbal) 
maison de campagne (grup nominal) 
homme qui respire (propozitie relativá) 
pierre bellement gravé (participial) 
ex. A N A sau A” 
mic(ă) casă roşie (adjectiv calitativ) 
casă de vânzare (atribut substantival) 
casă de la ţară (grup nominal) 
om care respiră (propoziţie relativă) 
piatră frumos gravată (atribut participial) 


Exemplele din limba română corespund aproape exact cu cele din limba franceză, având 
în comun cu acestea faptul că necesită un actualizator explicit, altfel ele neaflându-se, în 


termenii lui Durafour, în poziţie tematizată. 


4.2.3.3. Specificarea (distinctivă) 


Vari ue 


inerente semnificatului sáu: de ex. „castel medieval”, „copil roscat”, „păsările de apă”, 
„preşedintele Republicii”, „preotul satului nostru”. Aplicati unor virtuali, specificatorii 
delimitează în interiorul claselor corespondente alte clase, mai puţin ample (cf. om/om alb); 
aplicaţi unor actuali, ei prezintă obiectele denotate ca aparținătoare unor clase care, la rândul 
lor, trebuie incluse în clase mai extinse (un „copil roşcat” aparţine clasei „copil roşcat” care, 
la rândul ei, e membră a clasei „copil”). Acest tip de determinare e numit specificare 
distinctivă” (COSERIU 1955/1967: 305—306). 

Ceea ce pare a fi specific delimitárii este faptul cá aceasta se aplicá, cel putin in anumite 
designative ale semnului”, ea acţionează la nivelul semnificational al acestuia, precizând zona 
lui de aplicare. Si intre operatiunile delimitárii, insá, se pot face distinctii din acest punct de 


vedere. Astfel, explicatorii pun in evidenţă şi accentuează o trăsătură inerentá a ceea ce este 

denotat, dar acea trăsătură nu este, din câte ne putem da seama, obligatoriu de exprimat. Să ne 
amintim aici şi de aspectul subliniat la începutul acestui capitol, acela că studiul 
Determinacion y entorno a fost elaborat în cadrul unui proiect destinat analizării numelor 
proprii. Exemplele pe care le găsim aici sunt alese, după câte se pare, şi în funcție de acest 
lucru. Astfel, în „frumoasa Granadă” sau „le preux Charlemagne” e vorba de „obiecte” unice 
cărora le este, probabil, unanim recunoscută trăsătura dată ca exemplu. 

Ne putem întreba dacă explicarea acţionează la nivelul semnificatului sau la acela al 
designatului. În cazul exemplelor reluate mai sus, rezolvarea acestei probleme e îngreunată şi 
poate oarecum superfluă, datorită faptului că semnificatul coincide cu designatul. Însă un alt 
exemplu de explicare era , vastul ocean”, iar aici problema se poate aduce în discuţie in mod 
mai justificat. Determinantul nu reprezintă o trăsătură a semnului obligatoriu de exprimat într- 
o anumită situație, dar el îl influenţează la nivelul semnificatului, marcând posibilităţile 
designative ale acestuia. Rămân, însă, la convingerea că e vorba de o operaţiune oarecum 
„opţională” de determinare, designatul în cauză putând fi identificat şi fără elementul 
explicativ. 

Exemplele pe care Coseriu însuşi le oferă ne îndreaptă, de asemenea, către ideea unei 
valori mai degrabă „stilistice” (poetice) a elementelor de explicare (de unde şi caracterul lor 
optional). Poate rezulta, din trăsăturile amintite mai sus, o combinaţie interesantă de 
, Optional”, pe de o parte şi „inerent”, pe de altă parte. Mai ales când vorbim de o valoare 
stilistică a unui adjectiv (în cazurile de față), ne aşteptăm la o ,,contributie” mai mult sau mai 
puţin (de obicei, mai mult) originală. lată însă că putem vorbi aici, în acelaşi timp, de trăsături 
inerente ale semnificatelor în cauză. Aşadar, pe lângă semele care caracterizează respectivele 
semnificate, putem trece şi aceste caracteristici, „osificate” oarecum, alături de ele, căpătând 
statutul de semă, actualizate, în mod normal, printre cele — sau alături de cele — primordiale 
ale lexemului. Această idee poate duce, eventual, la explorarea unei posibile valori 
semnificationale stilistice, o nouă dimensiune a semnificatului şi a relaţiei acestuia cu 
designatul ce pare a se contura. Desigur, nu vorbim aici de o resemantizare totală a lexemelor 
în cauză, ci de o adăugare de seme prin acelaşi procedeu prin care un semnificat îşi fixează 
locul la nivelul unei limbi particulare. După definirea unui lexem, acesta este adoptat la 
nivelul comunităţii, printr-un consens intersubiectiv. La fel, aceste seme stilistice se pot 
canoniza, se pare, printr-un acord al membrilor comunităţii de vorbitori. 

Să revenim la explicatori acum, cei care, prin trăsăturile expuse mai sus, se deosebesc, 
într-o anumită măsură, de specializatori. Aceştia din urmă se aplică, în opinia mea, tot 
semnificatului, însă delimitarea pe care o produc nu este de aceeaşi natură cu cea rezultată din 
explicare. Mă refer la faptul cá prin explicare nu se produce o partializare a semnificatului, ci 
se insistă doar asupra unui anumit aspect al lui, in timp ce prin specializare sfera 
semnificatului se restránge inevitabil, designatul fiind foarte clar orientat spre un aspect 


„obiectiv” al semnului sáu. Exemplele par iarăşi mai clare atunci când se referă la 

substantivele proprii sau la clasele cu un singur membru. Astfel, „Spania vizigotă ” ne trimite 
spre un designat clar conturat, ca parte, ca aspect al semnificatului Spania. De asemenea, 
„luna de la miezul nopții” delimitează aspectul semnificatului la care se face referirea, deşi, 
în acest caz, ne putem gândi la „luna de la miezul nopţii” ca semnificat, ca, din nou, o clasă cu 
un membru (luna văzută în general la miezul nopţii), sau ca designat, vizând, poate, luna din 
miezul unei anumite nopţi. 

În ce priveşte „specificatorii”, lucrurile par a fi mai clare, dat fiind că ele sunt lámurite 
de către Coşeriu însuşi în studiul despre determinare. Ştim că operația se aplică atât 
semnificatelor, cât şi designatelor. 

Operaţiunea delimitării pare a fi una intermediară între cele a actualizării şi a 
discriminării, pe de o parte, şi cea a identificării, pe de altă parte. Desigur, nu se presupune 
aici la o ordine cronologică, ci doar faptul că delimitarea, operațiunea ce se poate aplica atât 
semnificatelor, cât şi designatelor, separă actualizarea şi discriminarea, proprii designatelor, 


de identificare, operațiunea ce influenţează exclusiv semnificatele. 


4.2.4. Identificarea/Individualizarea 


Identificarea (sau specificarea informativă) trebuie considerată ca un tip autonom de 
determinare, ale cărei instrumente se numesc identificatori. Identificarea este operaţia prin 
care se specifică semnificatul unei forme ,,multivoce”, cu scopul de a asigura înțelegerea sa de 
către interlocutorul actual sau virtual (ex: „foaie de hârtie”, „foaie de varză”, „careu de 6/16 
m”, „limbă-idiom” (nu limbă anatomicá), sp. „el sol moneda” (nu soarele), fr. „pomme de 
terre” (nu pomme, Măr) si, viceversa, fr. ,pomme-pomme" (nu pomme, cartof). 

Ín identificare nu este vorba de a orienta spre denotarea realului si a particularului un 
semnificat virtual şi universal, nici de a ,limita" denotarea, ci de a semnala tocmai acest 
semnificat interlocutorului. Cu alte cuvinte, nu este vorba de a orienta o valoare semanticá 
înspre „lucruri”, ci de a-l orienta pe interlocutor către o valoare semantică. Identificarea e, în 
consecință, o operaţie care nu se realizează cu semnificate (asemeni celor trei anterioare), ci 
cu forme, si în vederea atribuirii semnificatului pentru interlocutor: ea se execută pentru ca 
formele să devină inechivoce; cu alte cuvinte, pentru ca ascultătorul să le atribuie anumiţi 
semnificati şi nu alții (COSERIU 1955/1967: 306—307). 

În articolul din 1995, această operaţiune e numită chiar „metalingvistică”, deoarece „ea 
priveşte semnele înseşi, precizând despre care semn este vorba: aceasta, în particular, în cazul 
semnelor ambigue sau originar metaforice” (COSERIU 1995: 9a). 

„Semnele ambigue” menţionate mai sus sunt cuvintele omonime şi cele polisemantice, 
care, prin identificatori, sunt dezambiguizate. 

Numele proprii pot şi ele fi identificate”. Fiind individuale, ele nu primesc actualizatori 
(designatul coincizánd cu semnificatul) şi nu pot primi discriminatori (cu excepţia 


posesivelor). In schimb, ele pot primi delimitatori care nu implică discriminarea şi adesea au 


250 


nevoie de identificatori. Numele proprii sunt prin ele însele individuale, dar nu şi inechivoce. 
Spre exemplu, prenumele se identifică prin intermediul numelui de familie (Francisco 
Quevedo); numele de regi, împărați şi papi prin intermediul numeralelor sau al supranumelor 
(Filip al II-lea, Fernando cel Sfânt), numele geografice prin alte nume de acelaşi ordin sau 
prin nume comune sau adjective: (Santiago de Chile, Castilla /a Vieja). Aceste nume nu au 
nevoie să fie particularizate, ci doar să li se asigure univocitatea: se particularizează numele 
însuşi faţă de alte nume, identice din punct de vedere formal (COSERIU 1955/1967: 307). 

Identificatorii pot fi ocazionali (Cordoba, Argentina), uzuali (pommes de terre [cartofi]) 
sau constanti (New York). Nu întotdeauna aceste nume au nevoie de identificatori, deşi, in 
fapt, ei sunt parte integrantă a semnificatului si a designatului deopotrivă. Există, însă, un fel 
de identificare „culturală”, care acționează în contextul propriu al acestor nume. Astfel, în 
Chile nu va fi nevoie să se spună Santiago de Chile, deoarece referința este clară pentru orice 
persoană s-ar afla acolo. În acest caz, este vorba de identificatori uzuali sau constanti, care 
formează substantive compuse cu determinatii lor, dar pot fi disociati de aceştia. 
Identificatorii uzuali sau constanti se disting de celelalte tipuri de determinanti prin faptul cá 
sunt parte integrantă a unui semn. Astfel, nueva [nouă] e un semn autonom în „una casa 
nueva” [o casă nouă], dar e doar parte a semnului Nueva Caledonia. Identificatorii de acest tip 
sunt, deci, determinant interni sau inerenti cu privire la numele complet (COSERIU 1955/1967: 
307-308). 

Coseriu subliniază foarte clar importanţa determinării pentru limbaj, şi în special pentru 
vorbirii: aceea de a se referi fără echivoc la actual şi particular cu semnele care, în ele însele, 
în „acervo idiomatico”, sunt virtuale, în majoritatea lor universale, şi adesea echivoce. Cu alte 
cuvinte, determinarea asigură pur şi simplu uzul limbii: integrarea lingvistică între o 
cunoaştere [conocer] actuală şi o ştiinţă [saber] anterioară” (COSERIU 1955/1967: 308). 

La fel de importante pentru vorbire, având rolul de a face limba să exprime mai mult 


decât se spune, sunt contextele, tratate în partea secundă a studiului Determinación y entorno. 


5. ACTUALIZAREA 


5.1. Coordonate generale 


Actualizarea este, în mod ideal, operația primară a determinării, prin care numele 
integrate in cunoaşterea lingvistică, semnificând concepte, îşi împlinesc potenţa 
designationalá într-unul dintre obiectele ce „cad” sub respectivul concept. Operația 
determinativă fundamentală şi idealmente primară în procesul de denotare este actualizarea, 


prin ea realizându-se efectiv orientarea semnificatului, a designării virtuale, către realitate. 

Actualizarea se caracterizează şi prin faptul că nu implică nicio operaţie ulterioară de 
discriminare, orice operaţie de discriminare implicând, în schimb, actualizarea (COSERIU 
1955/1967: 302). 

„Tocmai fiindcă simpla actualizare nu implică nimic altceva decât sensul „obiectiv” 
(„non-conceptual”) al intenției semnificative — transformarea designării virtuale în designare 
actuală -, denotarea necesită determinări ulterioare, de fiecare dată când nu se vorbeşte despre 
„existenţi in general” [entes en general], ci de un anume grup de existenti particulari, grup 
ce poate fi constituit la fel de bine din toti existentii particulari corespunzând unei „ființări in 
general” [,,ente en general”] (oamenii, toţi oamenii) sau dintr-un singur existent particular 
(un om, acest om)" (COSERIU 1955/1967: 297). 

Am incercat, dupá lectura (repetatá) a acestui fragment sá imaginez exemple care 
surprind momentul initial de producere lingvisticá, exemplul functional, chiar dacá anterior 
oricăror determinări". [M-a interesat materializarea unui astfel de proces tocmai într-o limbă 
care prezintă o gamă diversă de instrumente pentru realizarea actualizării, iar nu într-una 
dintre limbile care nu prezintă categoria articolului. Am găsit relevantă pentru mobilul 
explicativ tocmai o situaţie în care actualizarea se face fără utilizarea instrumentelor specifice, 
în ciuda faptului că ele se găsesc la îndemâna vorbitorului. Nu mă refer, pentru moment, nici 
la situația numelor proprii, care vor fi tratate separat, într-o secţiune ulterioară.] 

Iată o astfel de posibilă ocurentá, împreună cu situaţia ei de comunicare: Doi prieteni ies 


p> 


de la cinema, iar unul dintre ei spune/exclamá: „Regizor, dom'le!". Privim acest exemplu din 
punctul de vedere al nivelului tehnicii generale a activităţii lingvistice, al nivelului vorbirii, cu 
operaţiunea care îi este, probabil, centrală şi care vizează exact aducerea în domeniul 
designational a unui semnificat de limbă. Interpretarea ocurentei textuale care este „Regizor, 
dom'le!” implică deducerea sensului creat din semnificat şi designat, şi prin circumstanţele 
contextuale prezente (implică, deci, presupunerea existenţei circumstanțelor contextuale ca 
element potenţial relevant în procesul de realizare a celui de-al doilea raport semiotic). 
Presupunem aici, la nivel intentional, o activare a unor valente (pozitive) care caracterizează, 
în înţelegerea vorbitorului, calitatea de regizor (implicit semnificatul „regizor”). Intenţia lui 


comunicativă va fi, însă, descifrată la nivel textual, dat fiind că, atunci când aduce în realitate 


246 Anticipez capitolul care va aborda instrumentele prin care se realizează actualizarea, amintind aici 
observaţiile lui Coşeriu referitoare la posibilitatea ca trecerea de la esenţă la existenţă să nu prezinte nicio 
manifestare explicită. Unul dintre exemplele oferite pentru aceste situaţii este tocmai realizarea acestei funcții 
prin contexte [entornos]. În plus, un caz special va fi acela al numelor proprii, care pot avea, uneori, un articol 
definit inclus, însă fără ca acesta să îndeplinească funcţia de actualizator. S-ar întâmpla la fel cu substantive 
de genul Diavolul, Paradisul, Infernul, pace etc.) despre care Coşeriu afirmă, contrar opiniei lui Vossler, că nu 
se foloseau, în franceza veche, fără articol, pentru că ar fi fost considerate substantive proprii; mai degrabă, 
ele se prezintă ca de la sine actualizate, la fel ca numele proprii (COSERIU 1955/1967: 295—196, nota 26). 
Absența articolului la actualizarea acestor substantive ar putea fi motivată de 1) situaţia unora dintre ele de 
unic reprezentant al unei categorii — în exemplele din nota 26: Diavolul, Paradisul, Infernul, plus, în general, 
soarele, luna, Pământul şi 2) de calitatea altora de substantive abstracte, reprezentând noţiuni care, deşi 
profund interpretabile la nivel comunitar sau chiar individual, se constituie ca nişte concepte universal 
recunoscute şi unicizate, în acest fel — aici pacea; în general binele, răul, dreptatea. 

un semnificat, vorbitorul nu poate selecta acele trăsături ale semnificatului pe care le-ar vrea 
comunicate interlocutorului. Momentul ieşirii de la cinema, o anumită expresie de mulţumire 
pe fata vorbitorului, o intonatie apreciativă, poate chiar tăcerea intenționat păstrată după o 
astfel de exclamatie îi vor furniza interlocutorului modul anume în care trebuie să 
interpreteze, să facă sens din respectiva remarcă. Ocurenta de mai sus, la care voi reveni 
succint în capitolul dedicat instrumentelor actualizării, reprezintă un exemplu pentru 
mobilizarea minimală a sistemului operațional care se poate activa în trecerea de la semnificat 
la designat, fără ca acest aspect să afecteze în vreun fel posibitatea înţelegerii de către 
interlocutor a respectivei ocurente. Desigur, în majoritatea cazurilor va fi nevoie de utilizarea 
determinărilor ulterioare momentului actualizării (cel puţin a unora dintre ele), grupate în 
categoriile discriminării, delimitării şi individualizării. 

Fragmentul citat ne impune, de asemenea, o diferențiere faţă de un proces care duce, 
aparent, la ocurente de tipul celei utilizate ca exemplu mai sus. E vorba însă de un fenomen pe 
care l-am numi de „pseudo-actualizare”, care se petrece la nivel metalingvistic, şi nu 
lingvistic. Situaţiile care impun sau se folosesc de această operaţiune sunt destul de puţine şi 
evident, lipsite de flexibilitate. Procesul la care ne referim este unul de „actualizare” nu a 
semnificatului, ci a semnificantului, în situaţii în care conţinutul semificational nu contează 
deloc, sau aproape deloc, importantă fiind intenţia comunicativă a vorbitorului care se slujeşte 
mai degrabă de forma cuvântului decât de conţinutul acestuia. Spre exemplu, pentru a le crea 
şoferilor reflexul nu doar de a opri la trecerea de pietoni, dar şi de a se asigura că nu se află, 
nici la stânga, nici la dreapta trecerii, pietoni care ar avea intenţia să traverseze, în Germania, 
instructorii îi învaţă pe viitorii conducători auto să întoarcă privirea în ambele direcţii şi să 
spună, in acest timp ,,einundzwanzig" (douăzeci şi unu), „zweiundzwanzig” (douăzeci şi doi), 
pentru pronunţarea acestor cuvinte fiind nevoie de exact timpul necesar efectuării acestor 
mişcări. În plus, rostirea numerelor respective contribuie, probabil, la însăşi crearea reflexului 
de a verifica dacă se poate trece de zebră în siguranţă”. 

Pe lângă exemplele de acest gen, putem întâlni fenomenul de „pseudo-actualizare” în 
binecunoscutul joc cu cuvinte numit „fazan”, în care fiecare participant trebuie să spună un 
cuvânt care începe cu o literă sau un grup de litere (de exemplu, ultimele două litere din 
cuvântul spus de către participantul anterior: căutare — restaurant — ....). Vorbim, în acest caz, 
din nou, de o aducere în vorbire nu a semnificatului, ci a semnificantului. Astfel de situaţii ar 
fi, de altfel, greşit caracterizate ca actualizare (de unde soluţia „pseudo-actualizare”), tocmai 
pentru că nu se întâmplă aici orientarea către designat, către realitate, a unui semnificat, deci a 
conţinutului, doar prin forţa împrejurărilor însoţit de către semnificant (manifestare materială 


obligatorie şi permanentă a limbajului). Dacă, aşa cum afirma Coşeriu, metalimbajul este 


247 Acest exemplu este unul dintre cele utilizate de către Mioriţa Ulrich în studiul său Una mie unu (1001), una 
mie doi (1002), .... Uzul impropriu al limbajului, studiu dedicat de către autoare tocmai situaţiilor în care 
„semnificaţia de bază a cuvântului este redusă parţial sau chiar anihilată” (p. 167), cazuri subsumate unui 


domeniu denumit de către Ulrich „semantică marginală” (p. 169). 

îndreptăţit să aibă o gramatică proprie şi o lingvistică propries, în această lingvistică specială 
fenomenele prezentate mai sus ar putea funcționa ca exemple pentru o actualizare în oglindă, 


a semnificantului, sau cel puţin a semnificantului cu prioritate. 


5.2. Un semnificat individual (?) 


»... opoziţia dintre esenţă şi existenţă reprezintă o distincţie intelectuală şi nu o separație 
reală: esenţa nu se atribuie din afară entităţilor, ci se recunoaşte în ele” (CosERIU 1955/1967: 
295, nota 25). 

Citatul de mai sus suscitá intrebarea dacá e posibil sá fie delimitate tipuri diferite de 
aducere în existență a semnificatelor, atunci când vorbim de substantive cu existenţă în 
general concretă, materială (scaun, casă, mână etc.), pe de o parte, şi la substantive abstracte, 
nemateriale, de genul binele, răul, fericirea, pe de altă parte. Chiar dacă este constituit 
intersubiectiv şi consacrat ca atare, e posibil oare ca semnificatul proiectat să fie împărtăşit în 
grade sau în moduri diferite de către utilizatori? Mai concret, ideea — sau mai degrabă 
întrebarea pe care doresc să o formulez aici este: în ce măsură e posibilă postularea unui 
semnificat individual sau poate semnificat parţial -, un concept care ar defini semnificatele 
unei limbi aşa cum se regăsesc ele în mintea fiecărui vorbitor. Desigur, diferenţele nu ar 
putea fi majore, ori chiar membri ai aceleiaşi comunităţi nu s-ar mai putea înţelege între ei. 
Însă ne e greu să presupunem că un semnificat confirmat în trăsăturile sale principale la nivel 
comunitar se va regăsi identic în mintea vorbitorilor care îl utilizează. Dacă un semnificat 
precum ,,máná” se presupune a fi foarte similar conturat intra- dar şi intercomunitar/idiomatic, 
noţiuni precum Binele, Răul, Frumuseţea îşi au, cu siguranţă, conotaţii particulare, mai mult 
sau mai puţin personale”. 

Aplic aici, la nivel individual, demonstraţia lui Humboldt vizând constituirea 
semnificationalá diferită a lumii în diferite comunităţi, prin diferite idiomuri, ce include 
exemple precum cel al elefantului denumit, în cadrul unui grup de vorbitori, „cel care are o 
mână”. Coşeriu semnalează posibilitatea de a selecta un semnificat sau altul, chiar şi atunci 
când designatele sunt identice, în funcţie, de exemplu, de modul în care vorbitorul se uită la 
un obiect: ,,... clasele designate prin cuvintele greceşti brotós şi ántropos sunt identice (este 
vorba în ambele cazuri de clasa „fiinţelor umane”), chiar dacă semnificatele respective nu 
sunt, deoarece brotós semnifică 'om ca non-zeu', în vreme ce ántropos semnifică 'om ca non- 
animal" (Coseriu, apud EBELING 1981: 12). Limba română, ca multe alte limbi europene, nu 
cunoaşte aceste două semnificate, ceea ce nu împiedică însă un vorbitor să selecteze mental 


una dintre cele două trăsături (sau o alta) atunci când foloseşte semnificatul cel mai apropiat 


248 Pentru o prezentare a diferenţelor între limbaj şi metalimbaj, vezi COSERIU 1973/2000: 254—257. 


249 Poate un pas spre această interpretare se poate face luând în considerare teoria lui Ch. Bally care propunea ca 
mai multe categorii de cuvinte să fie considerate nume proprii, printre acestea personificări de genul /a 
Beaute, la Justice (Bally, cf. COSERIU 1955/2004: 270). 

de cele menţionate, acela de 'om' (vezi, mai jos, discuţia referitoare la „variantele de 
semnificat”). 

Ebeling utilizează citatul coşerian de mai sus într-o încercare de a clarifica un concept 
pe care îl propune, acela de „referent adecvat” [appropriate referent]?%, (designatul coşerian, 
de fapt) prin care el pune în discuţie tocmai posibilitatea ca un semnificat să conţină trăsături 
„provenite dintr-o relație efemeră a referentului acestuia cu vorbitorul, precum unghiul din 
care vorbitorul priveşte obiectul, atitudinea lui faţă de el [de obiect] etc.” (EBELING 1981: 12). 
Am găsit la Ebeling o idee despre care am crezut că se apropie puţin de aceea pe care am 
formulat-o mai sus, dat fiind că lingvistul olandez postulează existența unor trăsături 
semnificationale aparte, care s-ar putea să le fie specifice doar unora dintre vorbitorii ce 
împărtăşesc un acelaşi idiom. Mai mult chiar, strategia comunicativă a vorbitorului, spune 
Ebeling, poate determina diferente lingvistice între referenti [designate], chiar dacă aceştia 
sunt identici când sunt luaţi in considerare sensu stricto. Printr-un algoritm destul de 
complicat (cu posibile influenţe generativiste, dar cu vădite şi láudabile tendinţe din partea 
autorului său de asimilare a concepţiei lingvistice coşeriene), Ebeling încearcă să demonstreze 
faptul că sensul posibil a fi proiectat prin emiterea unei propoziții depinde în primul rând de 
alegerea semnificatelor din limbă, numai prin acestea ajungându-se la ocurentele din actele de 
vorbire (EBELING 1981: 21). Ceea ce se poate deduce clar din articolul lingvistului olandez 
este faptul că el reuşeşte să (îşi) demonstreze existenţa planurilor de conţinut ale 
semnificatului şi designatului prin neconcordanta pe care o identifică între ocurentele 
designationale şi sursele lor semnificationale. 

Întrebarea este, deci, dacă se poate presupune o astfel de circumscriere, de semantizare, 
la nivel individual, personal, totuşi semnificational, dacă se poate aduce în discuţie 
posibilitatea existenţei unui „strat semnificational” suplimentar, constituit la nivel individual. 
De fiecare dată când se implică într-un act de vorbire, individul selectează semnificatele pe 
care le orientează către lumea designatelor. Este posibil ca el să apeleze, în acest moment, la o 
unitate semnificationalá, mereu aceeaşi pentru individul respectiv, dar întrucâtva diferită de 
semnificat, aşa cum este el constituit la nivel idiomatic? Ar putea contribui la formarea acestui 
„semnificat individual” momentul învăţării sale sau experienţa proprie a vorbitorului, care pot 
face ca unitatea semnificationalá la care individul apelează (desigur, nereflexiv), de fiecare 
dată când aduce în act respectiva unitate semnificationalá, să fie constituită uşor diferit de 
semnificatul la nivel idiomatic. Definesc această presupusă unitate ca semnificationalá 


datorită faptului cá ea ar avea un caracter de ,,permanentá", de stabilitate, vorbitorul apelând 


250 Bbeling precizează că foloseşte în acest studiu termenul referent ca echivalent al celui coserian de 
Bezeichnung [designat] şi pe cel de conținut ca echivalent al celui coşerian de Bedeutung [semnificat]. Mai 
mult, el propune termenul de appropriate referent [referent adecvat/ direct] pentru ceea ce, în teoria 
coşeriană se numeşte designat, în opoziţie cu derived referent [referent derivat], un designat de gen metaforic 
sau metonimic (EBELING: 10). 


255 


de fiecare dată la ea ca la o parte a unui fond lingvistic stabil, în principiu, de genul 
semnificatelor la nivel idiomatic. 

De asemenea, cunoaşterea lumii ar putea influenţa, în cazul fiecărui vorbitor, conturarea 
semnificatului într-un mod mai mult sau mai puţin personal. Un exemplu de acest fel vine de 
la Eugenius M. Uhlenbeck, care menţionează apelativul (=numele de clasă) spaniel, despre 
care spune că nu poate avea un „sens” fix [a fixed meaning] (evident, aici noi înţelegem, în 
termeni coşerieni, „semnificat”), pentru toti membrii comunităţii de vorbitori englezi. O 
concepție unitară de acest fel, afirmă el, ar fi greu de dovedit. „Este mai realist”, spune 
Uhlenbeck, dacă înţelegem „că cunoaşterea pe care oamenii o au diferă în mai mare sau mai 
mică măsură, fără să excludem posibilitatea ca doi sau mai mulţi vorbitori să împărtăşească 
acelaşi sens. Aceasta deoarece sensul cuvântului este în mod esenţial un fenomen cognitiv 
dinamic, supus elaborării individuale, specificării şi acumulării în moduri şi direcţii pentru 
moment insuficient cunoscute. Având în vedere experienţele individuale care variază în mare 
măsură, nu e normal să ne aşteptăm ca sensul unui cuvânt să fie acelaşi pentru toată lumea. De 
asemenea, nu trebuie să presupunem identitatea de dragul înţelegerii faptului de necontestat că 
comunicarea se realizează cu succes prin intermediul limbajului. Dimpotrivă, asumarea unei 
astfel de identități a sensului constituie un obstacol în înţelegerea modului în care sensul 
cuvintelor funcționează în vorbirea propriu-zisă” (UHLENBECK 1981: 170—171). 

Uhlenbeck dă exemplul cuvântului tooth [dinte], despre care spune cá pentru un dentist 
va avea un sens mult mai elaborat decât pentru majoritatea pacienţilor săi. Această mare 
diferență nu exclude, totuşi, comunicarea cu succes între dentist şi pacient. Un concept 
interesant pe care Uhlenbeck îl propune aici este acela de minimum cognitiv împărtăşit 
[shared cognitive minimum), o cunoaştere comună care nu trebuie să includă mai mult decât 
faptul că se vorbeşte, în cazul dinţilor, despre nişte „lucruri tari şi osoase care se găsesc în 
gura cuiva”. În eventualitatea că pacientul nu ar cunoaşte sensul cuvântului tooth, acesta i s-ar 
putea lămuri cu ajutorul contextului, al situaţiei şi al altor cuvinte prezente în propoziţia în 
care respectivul cuvânt apare (UHLENBECK 1981: 171). Concepţia lui Uhlenbeck asupra 
semnificatului, sau a sensului cuvântului, cum îl numeşte el, ca mobil, dinamic, doar în parte 
coincident în cazul unor vorbitori diferiţi se bazează în primul rând pe faptul că vorbitorii au o 
cunoaştere diferită a lucrurilor, a mediului extra-lingvistic””. 

Îndoiala lui Uhlenbeck în ce priveşte existenţa unei concepţii unitare la toti membrii 
unei comunităţi a ceea ce este, de exemplu, un spaniel, ar putea fi susținută prin existenţa unei 


aşa-numite „variante de semnificat” — ceea ce, de fapt, se prezintă în desemnare, în actul de 


2351 „Această concepţie a sensului cuvântului (sau al apelativelor, adică al cuvintelor care sunt substantive, 


adjective sau verbe) drept (1) cunoaştere folosită în vorbire, (2) reprezentată în formă lingvistică, (3) în cele 
mai multe cazuri nu la fel pentru toţi vorbitorii nativi, (4) constant deschisă spre schimbare şi (5) necesitând, 
pentru o comunicare reuşită, doar un minimum de cunoaştere împărtăşită, se bazează pe teza generală 
conform căreia înţelegerea de către ascultător a ceea ce este spus de către vorbitor este rezultatul unui proces 
inferential în care informaţia inerentă în propoziţie este interpretată conform cadrului [against the 
background] şi cu ajutorul cunoaşterii extra-lingvistice” (UHLENBECK 1981: 171). 

vorbire, dar în calitate de variantă a semnificatului, nu de unitate designationalá propriu-zisă: 
„ceea ce se prezintă într-o utilizare determinată (într-un act de desemnare) nu este 
semnificatul ca atare (unitatea semantică), ci totdeauna o variantă; şi o variantă prezintă prin 
definiție mai multe trăsături decât unitatea funcţională căreia îi corespunde” (CosERIU 1990: 
257). 

În definirea conceptului de „sens” de către Uhlenbeck se regăseşte aspectul semantic, 
dar şi cel psiho-social, într-o combinaţie cvasi-imposibilă de unitate ideală, aşa cum trebuie 
înţeles semnificatul şi experienţă personală în raport cu o comunitate, aşa cum se conturează 
psiho-socialul. 

Luăm în calcul ideea de a explica diferenţele de conturare a semnificatului la persoane 
diferite care vorbesc acelaşi idiom prin faptul că fiecare vorbitor actioneazá/comunicá, în 
interiorul nu doar al aceleiaşi limbi, ci şi în interiorul unui univers de discurs la care se 
raportează datorită profesiei sale sau intereselor sale.2%? În acest caz, e normal ca un dentist să 
înţeleagă prin tooth cu totul altceva decât înţelege un nespecialist în stomatologie. Această 
idee nu vine însă în contradicţie cu aceea propusă mai sus. Faptul că putem găsi o explicaţie 
(care se aplică numai în unele cazuri, căci diferenţa între semnificate nu se conturează doar în 
mintea nespecialistului față de specialist, aceasta putându-se evidentia în cazul unor lexeme 
mai comune şi între vorbitori în calitatea lor de vorbitori şi atât) nu anulează diferenţa însăşi 
pe care am semnalat-o mai sus. 

Rămâne de văzut în ce măsură postularea acestui grad intermediar de conţinut se 
justifică; dar dacă el ar fi acceptat, s-ar situa, probabil, între semnificat şi designat. Se 
conturează clar, pe marginea acestei idei, pericolul regresării într-o lingvistică structuralistă de 
tip saussurian, în care limba era depozitată, ca într-un tezaur, în „creierul masei”. Nu se 
dorește aici postularea unei diferenţe între limba care se găseşte în dicționar şi gramatică, pe 
de o parte, şi limba individului, pe de altă parte. Propunerea conceptuală lansată aici va trebui 
cercetată mai departe şi se va soluţiona, probabil, printr-o consolidare a sa ori printr-o 
apropiere de unul dintre conceptele existente deja în teoria integrală a limbajului, poate cel de 
variantă de semnificat (în măsura in care se va putea, eventual, presupune o acceptie 
„permanentă” a acestuia). 

Deocamdată, această întrebare a primit un răspuns prin referatul elaborat pe marginea 
acestei teze de către Emma Tămâianu-Morita, care respinge caracterul de semnificat al 
conţinutului analizat aici: „Fără îndoială că vorbitorul individual posedă o versiune proprie a 
fiecărui semnificat idiomatic, o versiune care include (în bazele ei de formare) şi integrează 
(în continua ei re-instituire prin vorbire) și cunoaşterea lumii, și, mai larg, ansamblul 
experienței proprii unice, irepetabile, a individului. Această versiune individuală 


este/devine/isi menţine calitatea de semnificat şi caracterul de ,,permanentá" nu prin ea însăși, 


252 Conceptul de univers de discurs a fost deja discutat în partea a doua a lucrării, subcapitolul 3.2.2.7. Semnificat 
si designat în traducere, alături de cel propus de către Urban, de idiom spiritual. 

în izolare sau în relationare cu experiența lumii, ci doar prin înscrierea într-un sistem de 
semnificate — iar ceea ce dă idiomaticitatea semnificatului sunt tocmai dimensiunile de 
organizare şi articularea concretă a acestui sistem, care nu poate fi decît unul — să spunem — 
împărtăşit. Tot ceea ce este strict personal, centrifug față de această „hartă” semnificationalá 
împărtăşită, va avea nu natura unui semnificat, ci se va plasa în aria fluctuantă de asociații ale 
semnificatului — si ele, fără îndoială, obiectiv constatabile: de pildă, la nivelul evocărilor 
generate în utilizarea textuală a respectivului semnificat.” 

Admitánd validitatea precizărilor făcute de către Emma Tămâianu-Morita, imi păstrez, 
pentru moment, ideea conform căreia caracterul acestui conținut este mai degrabă unul 
combinat între semnificational si individual, iar statutul său este unul de strat intermediar de 
conținut între semnificat si concretizarea sa designationalá, în cadrul unui act de vorbire. Cu 
certitudine, argumentele ce se pot aduce în favoarea, cât şi împotriva acestei propuneri pot 
contura o discuţie extrem de interesantă pe marginea categoriilor de conținut, așa cum se pot 


acestea înțelege şi defini prin prisma teoriei integrale asupra limbajului. 


5.3. Ce (nu) se actualizează, de fapt 


Încep acest subpunct cu paranteza din subtitlul său, amintind o precizare făcută de către 
Coseriu însuşi referitoare la entităţile care nu pot fi parte a procesului de actualizare. Spre 
exemplu, Coşeriu face deosebirea între teoria sa a actualizării şi ceea ce Bally definea ca 
actualizare, mai exact identificarea unui concept cu reprezentarea reală a subiectului vorbitor. 
Se poate vorbi despre actualizarea unui semnificat, a unui semn, a unui nume, acesta 
incluzând o dimensiune conceptuală şi una obiectivă, dar nu de actualizarea unui concept. Un 
concept ca atare nu poate fi actualizat, nici identificat cu o reprezentare, pentru că asta ar 
echivala cu transformarea sa într-un obiect, adică în cu totul altceva decât este el. Un concept 
este întotdeauna virtual; de aceea el poate doar să se relationeze cu un „actual”, nu să se 
identifice cu acesta (COSERIU 1955/1967: 296). 

Referitor la ceea ce se actualizează, se pune întrebarea cum sunt implicate în acest 
proces cele cinci tipuri de semnificat identificate de către Coşeriu şi care conţin informaţie 
diferită: semnificatul /exical, semnificatul categorial, semnificatul instrumental, semnificatul 
structural şi cel ontic (COŞERIU 1971/1978: 136-137; vezi şi prezentarea detaliată a celor 
cinci tipuri de semnificat mai sus, în subcapitolul 3.3.1. Etapa phrase structure grammar — 
Syntactic Structures]. 

Situaţia semnificatului /exical nu mai trebuie analizată, având în vedere că ea a fost 
până acum discutată în mod primar şi aproape exclusiv, de fapt. E vorba despre denotare, de 
recunoaşterea unui „obiect” nou întâlnit datorită unei cunoașteri [saber] anterioare sau de 


punerea în discurs a unei entităţi în virtutea aceleiaşi saber, de conţinutul cognitiv reprezentat 

lingvistic la nivelul articulării inițiale, intersubiective şi idiomatice, pe de o parte, şi în acelaşi 
timp de conţinutul lingvistic particular, specific actului de vorbire, pe de altă parte. 

În ceea ce priveşte semnificatul categorial, lucrurile sunt puţin mai complicate. 
„Categoriile verbale sunt, cu adevărat, «categorii», semnificaţii categoriale, partes orationis, 
adică moduri de a fi ale cuvintelor în discurs, şi nu clase lexicale fixe; ele aparţin gramaticii şi 
nu dicționarului (dacă acesta este înţeles ca registru de «simple cuvinte», sau de semanteme, 
independent de «semnificaţia categorială»)” (CosERIU 1955/2004: 267, nota 6). În limba 
română, de altfel — şi nu numai — cuvintele definite în virtutea categoriei căreia îi aparţin se 
numesc „părţi de vorbire”, un nume care ne încurajează să speculám faptul că statutul lor 
categorial este dat în vorbire şi înregistrat ulterior în vocabular, iar nu invers. Acest proces se 
poate verifica în practica normală a vorbirii în orice limbă; spre exemplu, în limba engleză, 
care este extrem de productivă în privinţa aşa-numitei ,translatii categorematice", este 
suficient de cele mai multe ori să fie folosit un cuvânt aparţinând în mod canonic unei 
categorii verbale într-o altă poziție decât cea consacrată pentru ca respectivul cuvânt să treacă 
într-o nouă categorie verbală. Frecvente sunt aceste transferuri în special între verb şi 
substantiv. Spre exemplu, substantivul stove [sobă] se poate folosi într-o poziţie de predicat in 
propoziţie, acesta fiind actualizat, astfel, cu semnificatul categorial de „verb” (to stove a room 
= a construi o sobă într-o cameră, a dota o cameră cu acest mijloc de încălzire). Această 
situaţie anulează şi un criteriu al formei, posibil de invocat pentru clarificarea diferenţei dintre 
categoriile verbale, de multe ori forma fiind caracteristică mai multor categorii verbale?” . 

În plus, chiar dacă, în ceea ce priveşte categoria substantivului, articolul definit este 
actualizatorul prin excelenţă, prezenţa sau absenţa articolului nu implică/nu interzice 
actualizarea şi nici nu este definitorie în relaţie cu semnificatul categorial. Acest principiu este 
ilustrat prin situația numelor proprii, care, pe de o parte, se pot actualiza în absenţa articolului 
definit, pe de altă parte, pot primi articol definit fără ca acesta să îşi exercite în mod 
obligatoriu funcţia de actualizator (COSERIU 1955/1967: 295—296, inclusiv nota 26). 

Aşadar, se poate considera că unele lexeme (nu generalizăm) au la dispoziţie mai multe 
aspecte categoriale la nivelul semnificatului, facilitate de sistemul fiecărei limbi, ele putându- 
se actualiza în text cu unul dintre acestea, în funcție de intențiile comunicative ale 
vorbitorului, categoria în care s-au actualizat fiind stabilită ulterior prezenţei lor în actul de 


vorbire, nu anterior ei. 


253 „Categoriile nu coincid cu clasele de „forme” (deoarece o formă poate corespunde nu doar unei categorii)”. 


Categoriile trebuie gândite „în acelaşi timp ca distincte şi diverse în raport cu clasele. [...] unica deducție 
corectă este că nu se pot defini categoriile drept „clase de forme”. Exemplul dat de către Coşeriu pentru a 
ilustra distanţa care trebuie păstrată între clase diferite formate în virtutea unor criterii diferite este foarte 
relevant. Nu pot exista interferenţe, afirmă el, între clase omogene, doar între clase eterogene: acelaşi obiect 
nu poate aparţine unor clase distincte constituite prin acelaşi criteriu, ci doar unor clase distincte constituite 
prin criterii diferite. Dacă se clasifică, în funcţie de formă şi culoare, anumite obiecte triunghiulare şi pătrate 
de culoare albastră, acelaşi obiect triunghiular aparţine clasei obiectelor triunghiulare şi clasei obiectelor 
albastre. Dar un obiect pătrat nu poate fi inclus în clasa obiectelor triunghiulare doar pentru că este şi 
albastru” (Coseriu, apud KABATEK 2007: 8). 

Acest mod de a vedea lucrurile la nivelul actualizării nu se potriveşte, din nou, cu cel 
generativist, care prevede scheme sintactice universale, compuse din poziţii despre care nu 
ştim decât ce funcție sintactică îndeplinesc, căror categorii ar trebui sá le aparţină şi in ce fel 
de relaţii sintactice trebuie să intre unele cu altele (cel puţin până la etapa teoriei X-bar, în 
care sunt stabilite, pentru aceste unităţi, şi roluri semantice). 

Semnificatul instrumental, propriu morfemelor, este specific unor cuvinte sau părți de 
cuvinte destinate sá exprime materializări ale relațiilor sintactice (gen, număr, caz etc.), mai 
multe dintre acestea putând fi specifice unei singure unităţi. Desigur, ele pot fi evidenţiate în 
paradigma unui anumit lexem, aceasta fiind oarecum o actualizare diferită în raport cu aceea 
care apare în cadrul actului de vorbire. Astfel, ştiind, de exemplu că -/ui exprimă, în limba 
română, cazurile Genitiv şi Dativ pentru un masculin sau neutru singular, (pe lângă funcția de 
actualizator) el îşi va exercita funcţia şi într-o simplă înşiruire de genul: băiatul — băieţii — 
băiatului — băieţilor, menită să exprime paradigma formelor articulate cu articol definit a 
substantivului „băiat”. Dat fund că semnificatul aparţine particulei -/ui, ataşarea sa la un 
substantiv anume se poate considera deja ca o instantiere a operaţiunii de actualizare?**. Un alt 
fel de actualizare se produce atunci când cuvântul apare într-o propoziţie, într-un text, de 
genul: Câinele băiatului este negru., în care cuvântul este implicat într-o relație semantică şi 
sintactică cu alte lexeme, exprimând, în cazul de faţă, într-o relație de posesie, calitatea de 
posesor. Este adevăratul proces de actualizare, instantierea particulei în enumerarea de mai 
sus putând fi considerată o „actualizare gramaticală”, la nivelul paradigmei, sau poate o 
ocurentá a unui semnificat unitar posibil a fi stabilit, de ce nu, şi la nivelul semnificatului 
instrumental. 

În cazul aceluiaşi exemplu de mai sus, această a doua actualizare se suprapune, 
probabil, cu aceea a semnificatului structural/sintactic, propriu combinațiilor de unităţi cu 
morfeme şi realizat aici ca genitival. Spre deosebire de semnificatul instrumental, care 
caracterizează doar morfemul, cel sintactic priveşte cuvântul rezultat din combinarea lemei cu 
respectivul morfem, noua unitate, aşadar. 

Semnificatul ontic este singurul care nu poate avea un conţinut la nivelul unor unităţi 
anume, el fiind definit doar prin proprietăți (afirmativ, interogativ, negativ) care pot 
caracteriza o combinaţie de lexeme în propoziţie, sau un lexem, dar numai atunci când el 
reprezintă sau poate reprezenta un text (ex. Da?). Despre conţinutul acestuia se poate spune, 
probabil, cá a fost dedus din texte actualizate, instantierile sale fiind proprii, după cum 


spuneam, combinațiilor de lexeme realizate. 


254 Sunt încă în căutarea unui mod de a împăca afirmaţia de mai sus cu precizarea explicită a lui Coseriu conform 
căreia nu există semne care să fie actuale în limbă, precizare făcută pentru a corecta afirmaţia lui Bally, care 
credea că distincţia între virtual şi actual coincide cu cea între limbă şi vorbire (COŞERIU 1955/1967: 296). 

5.4. Instrumentele verbale ale actualizării 


5.4.1. Funcție vs. formă 


Instrumentele verbale care îndeplinesc funcţiile cuprinse în domeniul determinării pot fi 
numite determinatori nominali. Trebuie reamintit faptul că se pune aici problema funcțiilor, în 
primul rând, nu a instrumentelor/?, acest lucru impunând, de altfel, direcţia demersului 
abordării respectivelor fenomene. Se merge, astfel — în viziune integralistă — de la funcțiile 
identificate spre instrumentele prin care acestea se pot realiza şi nu invers — ca într-o abordare 
primordial gramaticală sau formalistă, în care s-ar identifica părți de propoziţie, urmând ca 
apoi să fie inventariate utilizările pe care le pot avea respectivele elemente. E modul de lucru, 
semnalat de către Coşeriu ca fiind eronat, caracteristic formalismului lingvistic. Spre 
deosebire de o astfel de abordare, sarcina principală a gramaticii vorbirii ar fi aceea de a 
identifica şi descrie funcţiile specifice ale vorbirii kat energeia şi de a indica posibilele 
instrumente, verbale sau nonverbale, prin care acestea se realizează (COSERIU 1955/1967: 
292). 

O reprezentare schematică a principiului enunțat mai sus, extrem de important pentru 


studiul determinării din punct de vedere integralist, ar putea arăta astfel: 


funcţie instrumente 
articolul definit 
prepozitia (v. cazul limbii române, unde prepozitia implică actualizarea) 


actualizare instrumente care reprezintă, în acelaşi timp, şi alte funcții (de ex. 
localizarea: lat. liber/ hic liber) 


contexte [entornos] 


absenţa oricărui instrument (numele proprii; limbile care nu au articol) 


spre deosebire de o abordare formalistă: 


255 „în spaniolul el libro, morfemul nu este el, ca formă materială, ci funcţia însăşi a articolului: „actualizarea”, 


adică faptul că, datorită articolului, libro — care în sine numeşte ceea ce e „virtual”, conceptul de „libro” — 
ajunge să desemneze un obiect, ceva „actual” (care poate fi de asemenea „cartea în general”, dar tocmai 
văzută ca ,,existentá", nu doar ca ,,esentá"). Aşa se explică de ce în glosematicá se sustine că nume proprii ca 
Cervantes, Juan, Madrid „conţin articolul”; ele nu contin, fireşte, articolul material, ci implică doar funcţia 
articolului, actualizarea, în sensul că sunt prin ele însele „actuale”: desemnează „obiecte”.” (COŞERIU 


1973/2000: 102-103). 

parte de propoziţie funcţii 


actualizare 
articolul definit exprimarea genului 
exprimarea numeralității 


funcţie stilistică (ex. fr. Clémenceau! le Clemenceau) 


Un traseu mai corect definit al procesului de designare începe, de fapt, nu cu funcţia 
actualizării, cu atât mai puţin cu actualizatorul — fie el articolul definit sau orice alt mijoc de 
actualizare — ci cu intenţia semnificativă a vorbitorului. 

Lipsa de dependenţă între funcţie şi o posibilă formă gramaticală este subliniată de către 
Eugeniu Coşeriu deja in Determinación y entorno: ,... aceeaşi trăsătură formală poate 
îndeplini diverse funcţii, poate îndeplini mai multe funcţii în acelaşi timp şi poate chiar să fie 
funcţională în anumite cazuri şi să nu fie în altele. Astfel, articolul este o trăsătură 
opozitionalá si are funcţie determinativá în fr. havre/le havre, sp. palmas/las palmas, însă e 
inerent şi afunctional (din punct de vedere gramatical) in Le Havre, Las Palmas, şi este 
opozitional, dar nu îndeplineşte funcție determinativá in Juana/La Juana. Invers, aceeaşi 
funcție poate fi îndeplinită de diverse instrumente, şi se poate realiza chiar şi fără ajutorul 
instrumentelor verbale" (COSERIU 1955/1967: 292). 


5.4.2. Functie si instrumente 


Durafour vorbeşte despre un „ansamblu eterogen de mijloace pe care subiectul vorbitor 
le utilizează pentru a aduce în discuţie tema discursului său” care ar fi, în fiecare limbă, 
„instrumentele funcției pe care am numit-o funcție tematică sau designativă” (DURAFOUR 
1981: 198). 

DURAFOUR (1981: 200) aduce un set de exemple menite să ilustreze posibile moduri de 
orientare spre existență de către subiectul vorbitor a unor substantive sau ansambluri 
conceptuale, compuse din mai mulţi purtători de semnificat. În vederea realizării acestei 


operaţiuni”, se poate utiliza un instrument sau se pot utiliza mai multe instrumente ale 


256 Pentru discutarea primului set de operaţiuni prevăzut în DURAFOUR 1981: 199, care prevede constituirea unor 
unități complexe la nivel semnificational, vezi mai sus, subcapitolul 4.2.3.2. Specializarea. Chiar dacă 
Durafour foloseşte aici termenul de „funcţie designativá", înţelegem că se referă, de fapt, la actualizare. 
Instrumentele listate pentru a ilustra realizarea acestei funcţii justifică această echivalare, ca şi definirea 
funcţiei designative ca orientare a complexului semnificational spre existență de către subiectul vorbitor. În 
plus, nu se defineşte niciunde în scrierile lui Coşeriu (după ştiinţa mea) o funcţie designativă diferită de 


actualizare. Păstrăm, în interiorul discuţiei pe marginea fragmentelor din articolul lui Durafour, termenul de 

funcţiei tematice sau designative (instrumente simple D sau instrumente complexe D). 
Vedem mai jos exemplele din limba franceză, cu o traducere în limba română. Sunt 
reprezentate aici instrumente obligatorii, prin care se realizează însăşi actualizarea, pe de o 
parte şi instrumente suplimentare, care îngustează aria designationalá, întărind actualizarea 


sau realizând alte funcţii determinative. 


Ex. D D' 
la maison à vendre (articol) 
la maison à vendre de mon pére (articol, grup nominal) 
sa maison (posesiv) 
la maison que tu sais (articol, prop. relativă) 
la rue V. Hugo (articol, nume propriu) 
(DURAFOUR 1981: 200) 
Ex. D D’ 
casa de vânzare (articol) 
casa de vânzare a tatălui meu (articol, grup nominal) 
casa lui (articol, posesiv) 
casa pe care tu o știi (articol, prop. relativă) 
strada V. Hugo (articol, nume propriu)] 


Informația pe care instrumentele listate sub D o aduc este aceea că lucrurile designate de 
către grupul nominal sunt reale. Aceste instrumente au funcția de a prezenta realitatea, 
existența lucrului designat fiind deci implicată, ba chiar presupusă în şi prin enuntare 
(DURAFOUR 1981: 200). Astfel, continuă Durafour, când un locutor enunță Un homme attend 
dans la rue. [Un om aşteaptă pe stradă.], grupul tematic un om presupune sau implică 
existența acestui om în realitate. Însă instrumentele designative (articole definite şi nedefinite, 
posesive etc.) nu exercită întotdeauna funcția designativá în enunţ. /! cherche une femme. [El 
caută o femeie.] / I cherche une femme depuis trente ans. [El caută o femeie de treizeci de 
ani.] În exemplul al doilea, une [o] are toate şansele să nu exercite funcţia designativá, in 
condiţiile în care subiectul, i [el], se referă la un celibatar nefericit (DURAFOUR 1981: 200). 

În legătură cu ideile exprimate în fragmentul de mai sus, se poate spune că 
instrumentele designative „nu au de ales” între a-şi îndeplini sau a nu-şi îndeplini funcția 
designativă. Se poate afirma acest fapt pe baza mai multor argumente: 

a) Funcţia designativă se realizează în cadrul primului raport semiotic, care înseamnă 


tocmai orientarea semnificatului spre designat, cu ajutorul unor instrumente precum cele 


x» 


„funcţie designativă” pentru a asigura coerenţa cu terminologia preferată de autor, asimilând însă această 
noţiune cu cea de actualizare. 

listate mai sus sau, uneori, prin actualizare directă, fără prezenţa explicită a unui instrument de 
acest tip (ex. engl. Love is a wonderful feeling.). Nu se poate trece peste această etapă, ea 
fiind o treaptă esenţială în realizarea celui de-al doilea raport semiotic, care duce la crearea de 
sens. 

b) Lucrurile designate de către instrumentele de tip articol, posesiv etc. nu sunt neapărat 
reale. Ele pot trimite la „conţinuturi mentale corespunzătoare”, aşa cum Coşeriu însuşi 
afirmá?”. În exemplul Un om aşteaptă pe stradă. nu avem un motiv foarte temeinic să nu ne 
îndoim absolut deloc de existenţa unei persoane care aşteaptă pe stradă. Durafour afirmă că 
grupul tematic un om presupune sau implică existenţa acestui om în realitate. De fapt, putem 
imagina multe situaţii de comunicare în care acel om de pe stradă să nu existe. De exemplu, 
cineva stă la geam şi spune această propoziţie doar pentru a ne convinge de ceva, acea 
persoană mintindu-ne — un lucru care pe noi, ca interlocutori, nu ne împiedică deloc să ne 
imaginăm omul ce aşteaptă pe stradă. Funcţia designativă ar fi deci realizată, fără însă a fi 
nevoie ca designatul respectiv să îşi găsească corespondentul într-o persoană reală. Sau: 
cineva începe o „istorioară” cu această propoziţie, situaţie în care prezența omului de pe 
stradă se confirmă doar într-un anumit univers de discurs. Sau: cineva se uită pe fereastră şi 
are impresia că un om aşteaptă acolo, confundând, de exemplu, un manechin sau un copac cu 
un om real. Pentru el, deci, omul va exista, funcția designativá realizându-se de fapt în absenţa 
corespondentului real implicat în interpretarea lui Durafour. În plus, cel puţin în prima şi în 
ultima dintre interpretările pe care le-am propus aici, grupul nominal pe stradă ar beneficia, 
din punctul meu de vedere, de o prezumție mult mai clară si mai justificată de realitate. În 
situaţia în care cei doi interlocutori se află într-o cameră, sau chiar dacă ei vorbesc la telefon, 
de exemplu, dar ştiu amândoi strada despre care se vorbeşte, existenţa acesteia este mult mai 
greu de pus sub semnul îndoielii decât a omului care aşteaptă pe stradă, din perspectiva 
ambilor participanţi la dialog. 

c) În absenţa unei situaţii clare de comunicare, ocurentele une femme pot să aibă, în cele 
două exemple de mai sus, acelaşi grad de realitate sau de irealitate, însă funcția designativá 
este exercitată în ambele cazuri. În absenţa unei situaţii clare de comunicare, a unui context, 
primul exemplu poate primi exact aceeaşi interpretare ca al doilea. Trebuie să observăm că 
Durafour ajunge la concluzia că în al doilea exemplu une nu îşi exercită funcția designativă în 
condiţiile în care înţelegem prin subiectul il un celibatar nefericit. Putem să înţelegem, însă, şi 
un bărbat care, de exemplu, angajează din când în când un detectiv particular spre a găsi o 
femeie cu care a pierdut legătura în urmă cu treizeci de ani. În acest caz, cel puţin pentru 
subiect, femeia ar beneficia din plin de prezumția de realitate, articolul nedefinit neavând 
niciun motiv sá nu îşi îndeplinească funcţia designativă. Aşadar, cu presupozitia lui i/ ca un 


celibatar nefericit sau ca un prieten din tinereţe încercând să restabilească legătura cu o 


257 Vezi, de exemplu, COSERIU 1988/1992: 96 şi discuţia mai detaliată pe această problemă din partea a doua a 
acestei lucrări, secţiunea 3.2.1.2. Stări de lucruri sau conţinuturi mentale corespunzătoare. 


264 


persoană de sex feminin (interpretări care, de altfel, în anumite situaţii de comunicare, se pot 
presupune şi pentru primul exemplu), ne aflăm în domeniul interpretării, al construirii de sens, 
în care intră, pe de o parte, semnificatul şi designatul, pe de altă parte, tot ce ţine de context şi 
de situaţia de comunicare, ca instrumente ce contribuie la interpretare, la construcția sensului, 
în acest al doilea raport semiotic. Cele două exemple de mai sus nu pot, oricum, beneficia de 
interpretare în afara unui „aport de context” din partea vorbitorilor. Mai mult, ele pot 
beneficia de exact aceeaşi interpretare în condiţiile în care le-am presupune performate într-un 
context identic. 

Aduc în discuție, în încheierea acestui subcapitol, un fragment din DURAFOUR 1981, 
legat de instrumentele utilizate pentru realizarea funcţiei designative. El precizează că, dacă 
instrumentele de tip D (articol definit sau nedefinit, posesive etc.) denotă existenta?*% lucrului 
designat, ele nu îi indică în mod necesar identitatea. Această informaţie este în general adusă 
de instrumente designative de tip D" (construcţii genitivale, propoziţii relative, apozitii) care, 
printr-o reţea designativá formată cu elementele de tip D, îi dau locutorului posibilitatea de a-i 
indica interlocutorului identitatea lucrului designat. Unele relative sau participiale, datorită în 
special indicatorilor deictici pe care îi contin sau funcției pe care locutorul le-o atribuie, 
trebuie considerate ca instrumente posibile ale funcției designative (DURAFOUR 1981: 201). 

a) Elementele gen construcţii genitivale (de mon pere), propoziţii relative (que tu sais) 
fac parte dintre instrumentele determinative care acționează deja la nivel semnificational şi se 
plasează, din punctul meu de vedere, în clasa specificării (vezi mai sus, secțiunea 2.3.3.). 

b) Ele intervin ulterior actualizării propriu-zise, realizate prin elemente de tip D, 
restrângând însă sfera semnificationalá a lexemului ales. Restrángerea sferei designative se 
realizează deci la nivel semnificational, o combinaţie de actualizator + instrument designativ 
D' neasigurând întotdeauna revelarea identităţii nominalului utilizat (ex. un om pe care îl 
cunoşti). Diferenţa între un exemplu din prima clasă de operaţiuni descrisă de către Durafour, 
aceea a augumentării comprehensiunii şi a diminuării extensiunii conceptului nou creat, pe de 
o parte, şi un exemplu din clasa a doua de operaţiuni, aceea a operaţiunilor de orientare a 
semnificatului către realitate, se concretizează în prezenţa unui actualizator, în cazul celei de-a 
doua categorii. Prezenţa lui însă nu sporeşte gradul de realitate a obiectului, dacă e să 
comparăm exemplele din cele două categorii de operaţiuni. Astfel, homme qui respire din 
prima categorie şi maison que tu sais din categoria a doua sunt despărțite de faptul că, în cazul 
al doilea, avem prezent actualizatorul: la maison que tu sais. Înainte de a insera acest element, 
însă, cele două exemple au exact acelaşi statut, din punctul de vedere al determinării, statut 
care se schimbă, din nou în ambele cazuri, în momentul în care adăugăm actualizatorul 
(l'homme qui respire / la maison que tu sais). E adevărat că toate operaţiunile determinative 


ulterioare le presupun pe cele anterioare, actualizarea fiind singura care nu poate lipsi. 


258 Mentionez din nou că nu subscriu la ideea conform căreia designarea îndeplineşte condiţia de a conferi 
obiectelor pe care le marchează statutul de obiecte reale. 

Combinatiile lexematice astfel realizate sunt actualizate, şi poate şi specificate, dar acest lucru 
nu le asigură în mod clar identitatea. 


c) Relativele sau participialele sunt actualizatori ocazionali (COŞERIU 1955/1967: 298). 


5.4.3. Articolul definit — actualizatorul prin excelenţă 


Actualizarea este o funcţie a planului vorbirii care se realizează, explicit sau nu, în toate 
limbile. În multe limbi, o astfel de operaţiune necesită instrumente verbale specifice, care sunt 
tocmai actualizatorii. Actualizatorul „prin excelență” este articolul hotărât sau definit”. 
Unele limbi au la dispoziţie cuvinte a căror funcţie este actualizarea, precum engl. the şi mag. 
a, az; altele dispun doar de morfeme care mai exprimă şi genul şi numărul, precum limbile 
romanice (în omul, -| exprimă genul masculin, numărul singular şi cazul Nominativ). 
Indiferent care este situația elementului actualizator, acesta este purtătorul unui semnificat, cel 
instrumental, manifestat în cazul de faţă ca semnificat ,,actualizator ?9? (CosERIU 1971/1978: 
137). 

Pornind de la acest fragment, completat cu alte informaţii despre actualizare şi despre 


actualizatori, se pot face următoarele observaţii: 


a) Dată fiind importanţa procesului, elementele implicate în el, ca şi funcția în sine, 
actualizarea se bucură de o definire care, cel puţin la nivelul instrumentului şi al funcţiei, a 
ajuns sá se folosească constant în interiorul teoriei integrale: ,,... în el amigo există o funcţie 
de ,actualizare": articolul este „actualizatorul”; amigo, „actualizatul” si el amigo este 
„actualul” (COSERIU 1973/2000: 148). 


b) Chiar dacá actualizatorul prin excelentá este articolul definit, Coseriu remarcá faptul 
cá articolul definit are mult mai putiná determinare decát articolul numit nedefinit, deoarece el 
nu particularizeazá: un substantiv prevázut cu articol definit poate numi, de asemenea (si prin 
el însuşi, nu denumeşte decât) obiectul in general, adică obiectul mental corespunzător unui 
concept sau semnificat. Astfel, de exemplu, /'homme nu e un om în particular: e omul în 


eneral, care reprezintă clasa infinită ,,0m". De aici, utilizarea substantivului cu articolul 
A y) > 


259 În gramatica limbii române, termenii de „articol hotărât” şi „articol definit” au circulat şi par sá circule încă, 
într-un soi de variaţie liberă. Preferinta pentru unul sau altul dintre ei se circumscrie la nivel de şcoală de 
gramatică sau chiar la nivel personal. Pentru a evita o perpetuă şi nejustificată alternanță între cei doi termeni, 
am optat, conform ultimei ediţii a Gramaticii limbii române I. Cuvântul (Gramatica Academiei), pentru 
termenul de „articol definit”, aşa cum voi folosi şi termenul de „articol nedefinit”, în loc de cel de „articol 
nehotărât” (vezi G.A. I: 73-76). 

260 Prima trimitere la articol ca actualizatorul prin excelenţă este făcută prin raportare la studiul Semántica y 
gramática, pentru că acesta oferă mai multe informaţii. Referinta principală rămâne, însă, Determinación y 
entorno (COSERIU 1955/1967: 294—295], studiul care stă la baza întregii concepţii despre determinare si 
context în integralism. 

definit în afirmaţii generice de tipul l’homme est un être rationnel [omul e o fiinţă raţională] 
(COSERIU 1995: 10-11). 

De fapt, cel puţin în limba română, şi articolul nedefinit poate însoţi un substantiv în 
interpretarea de tip generic (e adevărat, numai la singular). Din acest punct de vedere, 
exemplele de mai Jos sunt echivalente: 

a) Broasca ţestoasă poate trăi până la 200 de ani. 
b) Broastele țestoase pot trăi până la 200 de ani. 
C) O broască ţestoasă poate trái până la 200 de ani. 

Curios este faptul că ultima dintre combinaţiile de mai sus, articol nedefinit + substantiv 
la numărul singular, nu se aplică la toate propoziţiile generice. Folosim, pentru ilustrare, cel 
mai celebru exemplu care se dă, de obicei, pentru propoziţiile cu interpretare generică: 

a) Omul este muritor. 
b) Oamenii sunt muritori. 
c) Un om este muritor. 

În vreme ce primele două propoziţii de mai sus sunt echivalente şi pot fi interpretate 
fără probleme cu sensul lor generic, a treia nu se mai încadrează în acest tip de citire. 
Explicaţia pare a sta nu în specificul semantic al claselor exprimate prin respectivele 
substantive, ci mai degrabă în relația stabilită prin verbul a fi, care invalideazá cea de-a treia 
opţiune şi atunci când „obiectul” pus în discuţie este, spre exemplu, broasca ţestoasă: 

a) Broasca ţestoasă este o reptilă. 
b) Broastele țestoase sunt reptile. 
C) O broască ţestoasă este o reptilá. 

Verbul a fi are, probabil, proprietatea de a exprima trăsăturile „cele mai” inerente ale 
obiectelor în relație cu care este folosit, fapt pentru care suntem obligaţi să acceptăm o citire 
mai" generică în cazul propozitiilor al căror predicat este unul de tip copulativ. (Discutia 


despre exprimarea genericitátii va fi reluată într-o secţiune ulterioară.) 


c) Spre deosebire de substantivul însoţit de articol nedefinit, cel însoţit de articol definit 
îşi vede apariţia în cadrul unui discurs condiționată, atunci când citirea lui e existenţială, iar 
nu generică. Astfel, pe câtă vreme o ocurentá precum cea dată ca exemplu mai sus de către 
Durafour (Un om aşteaptă pe stradă.) e perfect posibilă, echivalentul său cu articol definit 
(Omul aşteaptă pe stradă.) ar trebui sau să fie precedată de o instantiere a aceluiaşi substantiv 
(cu acelaşi designat) cu articol nedefinit (M-am uitat pe fereastră şi am văzut un om.) sau să 
aibă substantivul determinat, cel mai probabil printr-o propoziţie relativă (Omul despre care 
ţi-am mai vorbit aşteaptă pe stradă. | Omul pe care îl cunoscusem cu o zi în urmă aşteaptă pe 
stradă.) Aşadar, în modul cel mai surprinzător, chiar dacă articolul definit este actualizatorul 
prin excelenţă, puterea sa de actualizare este destul de limitată, la nivelul textual prezenţa sa 


fiind condiţionată de elemente precum cele menţionate mai sus. 


267 


d) Date fiind observaţiile anterioare, se poate pune întrebarea de ce articolul definit este 
considerat actualizatorul prin excelenţă. El alternează în exercitarea funcţiei actualizării cu 
multe alte instrumente (alte tipuri de articole, posesive, propoziţii relative etc.), ba mai mult, 
sunt atâtea limbi în care articolul definit nici măcar nu există, limbi care, totuşi, dispun de 
modalități diferite de actualizare, inclusiv cea directă, lipsită de orice instrument explicit. 
Explicaţia stă, probabil, în faptul că, dintre toate instrumentele explicite utilizate pentru 
actualizare, articolul definit este singurul care poate avea exclusiv această funcție. Pentru 
toate celelalte instrumente, realizarea actualizárii este o „sarcină? printre altele, ele 
exprimând, de obicei, alte relaţii între membrii unei sintagme sau compliniri morfologice. 
Articolul definit este însă singurul care poate să aibă doar această funcție, după cum se poate 
vedea din exemplele date în citatul de la care am pornit: englezescul the şi maghiarele a şi az. 
Desigur, aceasta nu este o regulă generală, fapt ce nu face, după cum spuneam, din toate 
articolele definite, instrumente care slujesc exclusiv realizării funcției iniţiale a procesului de 
determinare. Exemplele reamintite mai sus sunt însă suficiente pentru a-i conferi articolului 


definit funcţia primară de actualizator. 


5.4.4. Alte instrumente pentru actualizare 


Pentru că româna îmi este limba cea mai la îndemână, trec în revistă mijloacele de care 
aceasta dispune pentru a realiza actualizarea. 

a) Încep prin a reaminti situaţia în care actualizarea se poate produce fără niciun 
instrument specific. Am discutat deja cazul actualizări fără instrumente specifice mai sus, în 
secțiunea 5.1. Actualizarea — coordonate generale, exemplul fiind acolo: 

(1) Regizor, dom'le! 

Chiar dacă în limba română articolul există, nu întotdeauna el este chemat să îşi 
îndeplinească funcţia de actualizare, situații precum cea din exemplul de mai sus 
interzicându-l, chiar. În aceste cazuri, actualizarea se produce implicit, prin cadre. 

Înainte de a trece în revistă instrumentele lingvistice prin care, în limba română (ca și în 
alte limbi), se poate realiza actualizarea, readucem în discuţie exemplul de mai sus, alături de 


un altul: 


(2) Ce om, dom'le! 


Exemplul (2) diferă de cel de mai sus prin faptul că, văzându-l scris aici, fiecare dintre 
noi va încerca sá îl „decodeze”, să îl interpreteze. Dacă am face un mic experiment privind 
această decodare, am descoperi, cu siguranţă, că unii dintre cititori i-au atribuit o interpretare 
pozitivă, iar alţii, una negativă. Evident, lucrurile se clarifică fără putinţă de tăgadă atunci 
când, înainte de această exclamatie, putem citi povestea care a generat-o. Dacă ea se va referi 


la o persoană care şi-a riscat viaţa într-un incendiu pentru a salva pe cineva, atunci e clar că 

interpretarea noastră va fi pozitivă. Dacă însă ea va descrie o persoană care a brutalizat un 
copil, înţelegerea noastră va fi cu totul alta. Aşadar, rămânem cu întrebarea dacă, în lipsa unei 
poveşti sau a celeilalte putem înţelege exclamatia de mai sus, în afară de la modul literal, şi cu 
întrebarea care vizează prezenţa sau absenţa, în cazul de faţă, a unui instrument de actualizare. 
Răspunsul la ambele întrebări este pozitiv în cazul în care nu citim, ci auzim respectiva 
exclamatie. Încercaţi să vá imaginati o intonatie urcátoare, cu vocalele puţin prelungite şi cu o 
pauză „semnificativă” ce ar urma enuntárii şi veţi decoda interpretarea pozitivă a exclamatiei. 
În prezenţa unei intonatii coborâtoare însă, vom înţelege partea negativă a expresiei încercând 
apoi, în ambele cazuri, să aflăm/să reconstituim povestea care a provocat-o. Să înțelegem, din 
aceste expresii cá intonatia însăşi poate fi un actualizator, unul „para-lingvistic”, de data 
aceasta? Desigur, intonatia, ca toate celelate elemente ce tin de exprimarea orală sau scrisă, 
este parte a contextului. Aici însă, intonatia ar putea funcționa, în acelaşi timp, şi ca 
actualizator. 

Româna nu se află în situația de a nu avea articol. Cu toate acestea, trebuie să 
menţionăm aici cazul numeroaselor limbi în care articolul nu există, ca latina şi majoritatea 
limbilor slave, pura actualizare si, ca urmare, simpla opoziţie dintre esenţă şi existenţă 
neavând nicio manifestare explicită, ea exprimându-se numai implicit prin cadre, sau 
împreună cu alte funcţii, ca „localizarea” (ex. lat. liber/hic liber) (COSERIU 1955/1967: 295). 

b) Asupra actualizatorului prin excelenţă, articolul definit, nu ne vom opri prea mult din 
acelaşi motiv: rolul său în procesul de actualizare a fost abordat deja mai sus, în secţiunea 
5.4.3. Articolul definit — actualizatorul prin excelenţă, printre exemplele date acolo fiind şi 


cele redate din nou aici: 


(3) Broasca ţestoasă poate trăi până la 200 de ani. 


Broastele țestoase pot trăi până la 200 de ani. 


Singurul aspect pe care il reamintim este acela care priveste posibilitatea formei de 
singular, ca şi a celei de plural ale articolului definit de a produce nu numai interpretări 
existenţiale, ci si generice. În plus, sunt multe situaţii în care elemente care în alte limbi 
funcționează ca actualizatori, in idiomul nostru apar pe lângă un substantiv cu articol definit. 
Vom vedea mai jos dacă şi în ce fel se schimbă, in condiţiile precizate, statutul acestor 
elemente. 

Articolul definit în limba română se află, de cele mai multe ori, în situaţia în care 
îndeplineşte funcția de actualizare ca pe funcția sa specifică, dar nu şi singura, dat fiind că el 
exprimă, de asemenea, categoriile de gen, număr şi caz. 

Poziționarea sa enclitică (motivată de raţiuni etimologice) față de substantivul pe care îl 
determină şi nu proclitică, aşa cum e în majoritatea limbilor care dispun de articol, este 


specifică pentru foarte puţine idiomuri. Trebuie făcută diferenţa față de morfeme în postura de 

sufix al substantivelor, capabile să exprime categorii morfologice, dar nu şi să îndeplinească 
rolul actualizator al articolului, precum în limbile scandinave??!. 

c) Articolul nedefinit este un actualizator foarte activ în limba română, mai cu seamă în 
forma sa de singular, dar şi în aceea de plural. Pentru discutarea potențialului său de 
actualizare, vezi, mai sus, secţiunea 5.4.3. Articolul definit — actualizatorul prin excelenţă, 
printre exemplele utilizate acolo fiind şi următorul: 

(4) O broască ţestoasă poate trăi până la 200 de ani. 

cu o citire generică, citire care se aplică, de altfel, doar în cazul formei de singular a 
articolului nedefinit, nu şi al celei de plural. O citire existenţială a acestui articol a fost 
discutată mai sus, în secţiunea 5.4.2. Funcție si instrumente, dar şi în cea care îi urmează, 
exemplul utilizat acolo fiind: 


(5) Un om aşteaptă pe stradă. 


d) Un substantiv poate funcționa ca actualizator în majoritatea limbilor atunci când intră 
cu un alt substantiv într-o structură ce exprimă o relaţie de posesie. (ex: engl. Mary's car). 
Limba română este, din acest punct de vedere, într-o situaţie specială, deşi nu unică. Este 
nevoie, la utilizarea Genitivului, de articolul definit, precum în exemplul de mai jos: 

(6) Maşina lui Mary e în fata casei. 

Mai mult, utilizarea Genitivului impune prezenţa articolului definit la substantivul 
determinat, absenţa acestuia în poziția respectivă fiind imposibilă. E adevărat, substantivul 
poate fi actualizat şi printr-un articol nedefinit, caz în care, însă, cel în Genitiv va fi precedat 
de o prepozitie: 

(7) O maşină de-a lui Mary este în fata casei. 

Cum spuneam, fenomenul acesta nu e singular, specific limbii române. Se întâmplă la 
fel în franceză, în care propoziția de sub (6) ar arăta astfel: La voiture de Mary est devant la 
maison. Oricum, franceza nu este un exemplu prea bun, având în vedere că în această limbă 
niciun substantiv (în afară de cele proprii) nu se poate actualiza fără un articol. 

Există şi interpretări în care s-ar considera că apariția articolului definit şi a 
substantivului în Genitiv în cadrul uneia şi aceleiaşi structuri determină, cel puţin aparent, un 
fenomen de dublă determinare, de dublă actualizare, am spune noi (double definiteness, de 
exemplu, în LONGOBARDI 2001: 22). Structurile de mai sus se interpretează însă ca având 
substantivul actualizat prin articolul definit, substantivul în Genitiv funcționând, eventual, ca 
un specificator. 

Dacă substantivul în Genitiv nu se poate considera ca îndeplinind, în limba română, 
funcţia de actualizator, situaţia se schimbă atunci când este vorba de substantive în Acuzativ, 
precedate de prepozitie. Putem avea, astfel, situaţii precum cele de mai jos: 


(8i) În curte era un om de zăpadă. 


261 Vezi diferenţierea discutată (din perspectivă generativistá, e-adevărat) în LONGOBARDI 2001: 22-23. 

(811) Omul de zăpadă s-a topit. 
(8111) Om de zăpadă la tropice nu s-a mai văzut. 

Precizăm de la început că avem de-a face, în exemplele de mai sus, cu o operaţiune de 
identificare, realizată, de fapt, la nivelul semnificatului, nu în procesul de orientare către 
designat (Vezi detalii mai sus, în secțiunea 4.2.4. Identificarea/Individualizarea), o operaţiune 
al cărei scop este dezambiguizarea unui substantiv pentru ca interlocutorul să înţeleagă exact 
despre ce se vorbeşte. Nu e vorba aici de un om pur şi simplu, nici de un „om de afaceri” sau 
de un „om de paie”, ci despre un „om de zăpadă”. În exemplele (8i) si (8ii) putem spune că 
operațiunea de identificare odată realizată, actualizarea se produce asupra întregului grup 
substantival, prin articol nedefinit, respectiv prin articol definit. În ce priveşte exemplul (8iii) 
însă, nu mai dispunem de un actualizator, fapt care ne pune în situaţia de a alege între două 
soluţii: sau să considerăm atributul substantival prepozitional „de zăpadă” în acelaşi timp 
identificator şi actualizator, sau să considerăm că avem de-a face cu o actualizare care se 
produce în absenţa oricărui instrument explicit. Dată fiind unitatea semantică a grupului 
substantival, înclin înspre a doua variantă, pentru prima propunând exemplul următor: 


(9) În magazinul nostru nu se vinde mobilă de cireş. 


e) Pentru că am abordat în subpunctul anterior situaţia substantivelor în Genitiv ca 
potenţiale actualizatoare, mă voi referi din nou la relaţia exprimată de ele, aceea de posesie, 
de data aceasta realizată prin intermediul adjectivului sau al pronumelui posesiv, ca şi al 
pronumelui personal utilizat pentru a exprima posesia. Semnalez, în primul rând, acelaşi 
fenomen de „dublă actualizare” ce caracterizează construcţiile în care adjectivul posesiv sau 
pronumele personal urmează substantivului: 

(101) Maşina mea e în fata casei. 
(10ii) Maşina ei e în fata casei. 

La fel ca in cazul substantivelor in Genitiv, intr-o constructie care implicá un adjectiv 
posesiv sau un pronume personal, limba románá actualizeazá substantivul cu rol de obiect 
posedat prin articolul definit obligatoriu, anulánd astfel potentialul de actualizare al 
adjectivului posesiv, la fel cum se întâmplă in multe alte limbi (spaniolă, franceză, engleză, 
germană etc.). Diferenţa între română şi limbile menţionate mai sus se manifestă atunci când 
poziţiile celor două elemente sunt inversate. În toate aceste limbi, plasarea adjectivului 
posesiv înaintea substantivului este suficientă pentru a realiza actualizarea substantivului (mi 
amigo, mon amie, my friend, mein Freund). În română însă, în cazul schimbării de topică, este 
necesară prezenţa particulelor al, a, ai, ale, considerate, în diferite şcoli de gramatică, fie 
pronume semi-independente, fie articole genitivale: 

(111) A mea maşină e în fata casei. 


(1111) A ei maşină e în fata casei. 

Trecând peste stângăcia exemplelor de mai sus, a căror frecvenţă redusă în utilizare 
trebuie să o recunoaştem, observăm faptul că avem nevoie de un articol pentru a realiza 


actualizarea, adjectivul posesiv nefiind capabil a îndeplini, de unul singur, această funcție. 


f) Topica reflectă diferenţe în ce priveşte instrumentul prin care se realizează 
actualizarea şi în ce priveşte alte construcţii paralele din limba română, spre exemplu acelea 
care implică utilizarea adjectivului demonstrativ. Paralelismul paradigmelor adjectivului 
demonstrativ poate fi reprezentat în utilizare în exemple precum: 

(121) Acest copil a răspuns. 
(1211) Copilul acesta a răspuns. 

În propoziţia (12i), actualizarea se realizează prin adjectivul demonstrativ, în vreme ce 
în (1211), aceasta se realizează prin articolul definit ataşat substantivului ce ocupă acum prima 
poziţie în sintagmă, adjectivul demonstrativ îndeplinind rolul determinant de „localizator”, în 


operaţiunea de specificare de tip deictic. 


g) Dacă am vorbi în termeni generativisti, am spune că româna e o limbă de tip „head 
first”, adică o limbă în care, în interiorul unei sintagme, capul acesteia stă, de obicei, în prima 
poziţie. Rezistând seducţiei generalizărilor, se poate, totuși, desprinde concluzia, privind 
exemplele de mai sus, că prima poziţie din cadrul unei sintagme e deţinută de elementul care 
poartă actualizatorul, în cazul prezenţei articolului definit, sau de elementul care realizează 
actualizarea, precum în cazul tuturor celorlalte exemple, cu o excepţie, la care mă voi referi în 
continuare. Înainte de asta însă, mai aduc un exemplu care confirmă concluzia de mai sus, 
acela al combinațiilor dintre substantiv şi adjectiv în limba română, combinaţie în cadrul 
căreia poziţia celor două elemente este mobilă, cu câteva excepţii cele două elemente 
putându-şi schimba nestingherite locul între ele, din diverse motive, cel mai frecvent fiind 
probabil acela furnizat de intenția vorbitorului de a exprima emfază sau importanţa mai mare 
a unuia dintre cele două elemente. Ce nu se schimbă însă în timpul şi în urma acestei manevre 
este obligativitatea ca primul element din sintagmă, indiferent care ar fi el, să aibă, în poziţie 
encliticá, articolul definit, deci actualizatorul, precum în exemplele de mai jos: 

(131) Elevul harnic a învăţat lecţia. 
(1311) Harnicul elev a învăţat lecţia. 

Revenind la excepţia pe care am remarcat-o mai sus, şi deci la exemplul (9), am putea 
să ne reconsiderám poziţia în ce priveşte rolul substantivului precedat de prepozitie „de cireş” 
şi să îl considerăm un simplu specificator. Asta în condiţiile în care am considera că 
substantivul determinat — mobilă — s-ar actualiza fără vreun instrument explicit, lucru deloc 
imposibil, având în vedere că putem realiza respectiva propoziţie şi fără determinantul 
menţionat, singurul lucru care lipseşte fiind tocmai specificarea, tipul de mobilă despre care 


vorbim: 

(14) În magazinul nostru nu se vinde mobilă. 

Aceste observaţii se situează deja în terenul speculatiei, dar nişte exemple sau 
argumente mai adecvate ar putea confirma presupozitia de la care am pornit. Este adevărat şi 
faptul că fenomenul pare a fi comun multor limbi, pentru determinarea amplorii sau a 
exhaustivitátii sale fiind necesare studii aprofundate. Situaţia remarcată în limba română ar fi 
suficientă, probabil, pentru a confirma funcția actualizării ca funcţie centrală în producerea 
actelor de vorbire şi, în acelaşi timp, ca universal al limbajului. 

h) Aceeaşi întâietate în sintagmele substantivale a elementului care produce actualizarea 
pare să se confirme şi în cazul cuantificatorilor, exprimati prin numerale, dar nu numai, 
precum în exemplele de mai jos: 

(151) Doi oameni au intrat în sală. 

(1511) Al doilea om avea o valiză în mână. 

(15111) Multe persoane s-au întors să se uite la ei. 

(15iv) Unii oameni au fost surprinşi de prezenţa străinilor. 
(15v) O serie de oameni s-au întrebat ce trebuie să facă. 

Exemplele ar putea continua, cuantificarea fiind una dintre cele mai bogate operaţiuni 
determinative în ce priveşte tipurile de instrumente de realizare. 

În afară de multitudinea instrumentelor care pot exprima cunatificarea, amintim faptul, 
remarcat de către Coşeriu, că, în cazul în care o operaţie determinativă se dovedeşte a fi 
superfluă sau se realizează implicit (prin alti determinatori sau prin context), instrumentele 
specifice operaţiei implicate se pot folosi pentru realizarea altor funcţii. Unul dintre exemple 
se referă tocmai la cunatificare: articolul folosit cu un cuantificat are funcţie individuatoare 
(cf. sp. los dos hombres = rom. cei doi oameni) (COSERIU 1955/1967: 293). 


i) Actualizatoare sunt, în limba română, şi adjectivele nehotărâte, ele situându-se tot în 
fata substantivului: 
(161) Fiecare client a primit un cadou. 
(1611) Oricare culoare se potriveşte. 
Capacitatea actualizatoare a nehotărâtelor se dovedeşte şi prin faptul că majoritatea pot 
apărea singure, fără să fie nevoie de prezenţa unui substantiv: 
(171) Fiecare a primit un cadou. 


(17ii) Oricare se potriveşte. 


j O categorie interesantă de actualizatori o reprezintă, pentru limba română, 
prepozitiile. Situaţia a fost semnalată şi de către Coşeriu (CosERIU 1955/1967: 297), ea 
nefiind foarte comună în alte limbi. În general, substantivul care urmează unei prepozitii este 
însoţit obligatoriu şi de articolul definit (sau nedefinit), în vreme ce în limba română 


actualizează prepozitiile in Acuzativ, dar si cele care cer Genitivul sau Dativul. Interesant este 

că prepozitiile suplinesc doar articolul definit în funcția sa actualizatoare, ele putând fi urmate 
de articol nedefinit sau de alti actualizatori, o situație care demonstrează, o dată în plus, 
statutul de actualizator prin excelenţă al articolului definit: 

(181) Cartea este pe raft. / Cartea este pe un raft. (Acuzativ) 

(1811) L-am văzut in fata uşii. / L-am văzut în fata unei uşi. (Genitiv) 


(18111) A reuşit datorită colegilor. / A reuşit datorită unor colegi. (Dativ) 


k) Mai există elemente care pot îndeplini ocazional funcţii determinative. Un exemplu 
dat de către Coseriu este acela al sintagmei que vino ayer [care a venit ieri], care este 
specificatoare si selectoare în el hombre que vino ayer dice que [omul care a venit ieri zice 
cá], dar nu este aşa in Juan, que vino ayer, dice que [Juan, care a venit ieri, zice cá]; prin 
urmare, determinatorii sunt aici instrumente ale unor funcții, nu simple elemente materiale 
(CosERIU 1955/1967: 298). Desi este vorba, in exemplul de mai sus, despre anumite tipuri de 
determinare, iar nu de actualizare, el se poate aplica, de fapt, şi operaţiunii de actualizare, cel 
puţin în limba română: 

(191) Soareci care mănâncă brânză nu s-au mai văzut. 
(1911) Soarecii care mănâncă brânză sunt vánati de pisici. 
(19111) Soarecii, care mănâncă brânză, sunt vánati de pisici. 

În cele trei propoziţii de mai sus, sintagma „care mănâncă brânză” are statut diferit. În 
(19i), ea este actualizator, în lipsa oricărui alt element care să îndeplinească acest rol. În 
propoziţia (1911), sintagma funcționează, precum cea din exemplul dat de către Coseriu, ca 
specificator şi selector, actualizarea fiind realizată prin articolul definit, iar în exemplul 


(19iii), propoziţia relativă are, în opinia mea, rolul de explicator. 


5.4.5. Actualizarea substantivelor proprii 


„Şi chiar în limbile care cunosc articolul există nume care nu necesită actualizatori, ele 
actualizându-se prin simplul fapt de vorbire sau prin funcția pe care numele în cauză o 
îndeplinesc în propoziţie; aşa sunt, de exemplu, numele proprii. Fără îndoială, numele proprii 
pot avea articol inerent, caz în care el nu funcționează ca actualizator.” Acestea sunt, în 
Determinacion y entorno (p. 295) toate referirile pe care Eugeniu Coşeriu le face la situația 
substantivelor proprii, din punctul de vedere al actualizării. Preocuparea sa pentru această 
categorie lexicală este însă foarte veche — deja în 1951 lingvistul român susținea, la 
Montevideo, o conferință cu titlul Denotacion y conotacion en los nombres propios — şi 
constantă, aşa cum dovedeşte proiectul rămas manuscris cu titlul Teoria lingüística del 


nombre propio, care urma sá se transforme într-un volum de aproximativ 1000 de pagini?”. 


262 Coşeriu vorbea despre acest proiect al său, rămas într-o fază intermediară de redactare, în cartea de interviuri 
realizat de către Johannes Kabatek şi Adolfo Murguia (p. 126-127), menţionând că scrisese jumătate din 
volum, diverse capitole urmând a fi elaborate. Pe lângă studiile dedicate numelor proprii care au fost 

Substantivele proprii se constituie ca o categorie lexicală în sine şi prezintă, în ceea ce 
priveşte actualizarea, un interes deosebit. De aceea, acestei problematici 1 se va aloca aici un 
subcapitol aparte în care, pe lângă sursele publicate — deci publice — coşeriene, am apelat şi la 
unele dintre însemnările dedicate substantivului propriu, dar rămase, deocamdată, în 
manuscris. 

Spre exemplu, unul dintre principiile ce se regăsesc clar reliefate în această cercetare, 
atât în partea publicată, cât şi în cea nepublicată, este acela — care traversează întreaga operă 
coşeriană — al raportării perpetue la cunoaşterea originară. Se precizează, în manuscrisul la 
care făceam referire, că numele proprii nu sunt astfel deoarece prezintă anumite trăsături 
exterioare, ci dimpotrivă, prezintă aceste trăsături deoarece sunt nume proprii (Coseriu, apud 
KABATEK 2007: 8). Regăsim aici ideea conform căreia lingvistul nu este chemat să 
construiască obiectul de studiu prin trăsături pe care să le atribuie din exterior, verificându-le 
apoi valabilitatea, ci doar să identifice caracteristicile care se găsesc indubitabil în fiecare 
aspect lingvistic în virtutea apartenenţei sale la tot ceea ce constituie cunoaşterea nereflexivă, 


dar singura cu valoare de punct de referinţă, a vorbitorului naiv?9. 


5.4.5.1. Natura specifică a substantivelor proprii 


Pentru a ne lămuri, din punctele de vedere care ne interesează aici, ce sunt substantivele 
proprii, ar trebui, în primul rând, să ne întrebăm care este diferenţa între substantivele proprii 
şi cele comune şi ce relaţii putem identifica între acestea. Relaţia dintre substantivele proprii 
şi cele comune ne este expusă într-o definiție extrem de concisă şi de clară de către Eugeniu 
Coşeriu: Numele comun atribuie unei ipsitáti identitatea cu alţii. Numele propriu 
atribuie identitatea cu sine însuşi (Coseriu, apud KABATEK 2007: 10). Am evidențiat grafic 
definiţia de mai sus pentru că sunt de părere că ea trebuie avută în vedere înainte de toate 
atunci când este tratată această categorie lexicală. Diferenţa subliniată mai sus are impact la 
nivelul categoriilor gramaticale pe care substantivele proprii pot sá le accepte, al relațiilor 
dintre semnificat şi designat, dar şi al modului în care ele se actualizează. 

Caracteristicile substantivelor proprii pot fi stabilite prin diferențiere faţă de cele ale 


substantivele comune, cu care nu trebuie să fie nici asociate, nici comparate, în sensul 


publicate, se poate spera că alte scrieri coşeriene pe această temă vor fi recuperate datorită eforturilor care se 
fac la Universitatea din Tiibingen, acolo unde se găseşte Arhiva Coşeriu, şi unde se află în desfăşurare un 
proiect de clasificare şi publicare a marilor manuscrise coşeriene inedite, unul dintre cele mai extinse şi mai 
aproape de o formă finală fiind cel referitor la substantivele proprii (KABATEK 2007: 1). 


263 Nu e vorba de a stabili conceptul de nume propriu, căci acest concept există şi aparţine „cunoaşterii 


naturale” a limbajului, e nevoie doar să fie clarificat şi distins, translatat din planul intuitiei în planul 
rationalitátii sau, în termenii lui Leibniz, din „cunoaşterea confuză” în „cunoaşterea distinctă”. În acest sens, 
problema numelui propriu este e o problemă de teorie lingvisitică, înţeleasă ca organizare, clarificare şi 
depăşire [superacion] a cunoaşterii „originare”. Asta nu înseamnă reducerea problemei lingvistice la planul 
„cunoaşterii naturale”: e vorba de un punct de plecare, nu de o soluţie. Dar înseamnă, asta da, a afirma faptul 


că cunoaşterea originară este cea care face posibilă ştiinţa limbajului” (Coseriu, apud KABATEK 2007: 5). 

constituirii unei categorii paralele. Diferenţele, aşadar, sunt mari, iar Coşeriu le-a evidenţiat în 
unele dintre primele lucrări ale sale?**. 

Diferenţa cea mai importantă care se stabileşte între cele două categorii se referă la 
faptul că „numele propriu nu denumeşte în acelaşi plan cu cel al numelor comune, care 
„clasifică” realitatea, ci reprezintă, în raport cu numele comune, o nominalizare secundă, 
individualizatoare şi unificatoare: o nominalizare care nu este anterioară, ci posterioară 
nominalizării prin mijlocirea „universaliilor”. Într-adevăr, obiectul desemnat printr-un nume 
propriu este, în mod necesar, un obiect deja clasificat prin mijlocirea unui nume comun 
(Azorele sunt insule, Tibrul este un fluviu, Spania este o ţară)” (COSERIU 1955/2004: 284).26 

Chiar dacă exemplele de mai sus se referă toate la nume geografice, acestea se pot 
completa cu situații din multe alte domenii care implică utilizarea de nume proprii. Astfel, 
putem adăuga: Nokia este o marcă (de telefon mobil), Moby Dick este un roman ş.a.m.d. 
Poate ca o caracteristică a transferurilor mult mai intense şi mai influente între limbi, care au 
loc în contemporaneitate, se poate observa acum şi o utilizare a substantivelor proprii în 


acelaşi plan cu cel al substantivelor comune. Este vorba de nume de mărci care au intrat în 


264 O perspectivă interesantă asupra criteriului de constituire sau de identificare a substantivelor proprii vine din 
partea lui Willy Van Langendonck (2007), care porneşte de la ideea că numele proprii sunt achiziționate 
devreme de către copii. Motivul pentru această achiziţie ar fi acela că numele proprii sunt acordate aproape 
numai entităţilor care sunt vizibile, entităţi a căror evidentiere este dorită — o entitate care, aşadar, merită un 
nume ad hoc. În mod tipic, astfel de entităţi sunt: persoane, animale, clădiri, instituţii, firme şi mărci, monede 
nationale, limbi şi dialecte etc., toate acestea jucând un rol important în viaţa de zi cu zi a oamenilor şi în 
comunicare. Când unui membru al unei astfel de clase i se dă un nume, un membru al aceleiaşi clase care nu 
are un nume se va considera inexistent. Prin contrast, dacă un membru al unei clase care nu a primit un nume 
devine dintr-o dată important, s-ar putea să i se dea un nume (VAN LANGENDONCK 2007: 3). 


Inscriindu-si-i în bibliografia de bază, printre alţii, pe Coşeriu şi Klaas Willems, Van Langendonck 
defineşte numele proprii, în studiile sale, dintr-o perspectivă triplă: ca nume care denotează o entitate unică la 
nivelul convenției stabilite lingvistic pentru a-i conferi importanţă din punct de vedere psihologic în interiorul 
unei categorii de bază [pragmatică]; sensul unui nume, dacă el există, nu îşi determină denotatia [semantică]; 
o consecinţă importantă a acestei caracterizări pragmatico-semantice a numelor este capacitatea lor de a 
apărea în construcţii propozitionale minimale de tipul: poetul Burns, câinele Fido, râul Tamisa, oraşul Londra 
[sintactică] (VAN LANGENDONCK 2007: 6). 


265 Ideea se regăseşte si în manuscrisele cogeriene care urmau a se transforma în volumul dedicat numelor 
proprii: Numele proprii nu sunt anterioare numelor comune; se face aici o confuzie între „nume propriu/ al 
unui obiect” şi nume/ „propriu unui obiect”, adică, nume exclusiv, cu o aplicaţie unică concretă, individuală. 
Faptul că numele este al unui obiect şi nu al altuia este, fără îndoială, o trăsătură caracteristică a numelui 
propriu, dar este o trăsătură care îl caracterizează în planul distinctiei şi al individualizării operate după 
clasificare, nu înainte (Coseriu, apud KABATEK 2007: 6). În volumul Competencia lingüística întâlnim din 
nou această idee: Nume proprii există doar pentru obiecte care au fost deja numite prin apelative. În limbă, 
numele proprii sunt secundare, reprezintă o identificare secundară într-o clasă (Pedro este un bărbat. Berlinul 
este un oraş. Sicilia este o insulă). Întotdeauna, primul este apelativul, numele unei clase, şi în interiorul 
clasei are loc identificarea istorică a unui individ prin numele propriu (COSERIU 1988/1992: 117-8). 


Se poate pune întrebarea, în legătură cu precizările din această notă, în ce măsură ar putea să aibă 
importanţă clasa în funcţie de care numele propriu este identificat. Sau dacă, în cazul în care numele propriu 
se poate revendica în egală măsură de la două categorii, acesta e doar un caz de polisemie. Mă refer la 
substantive precum Australia sau Bahamas, care fac la fel de bine sens în perechile de propoziţii care 
urmează: Australia este o fard./ Australia este un continent.; Bahamas este o fară./ Bahamas e un grup de 
insule. Are vreuna din cele douá categorii prioritate? Existá vreo diferentá in revendicarea de la o clasá sau de 
la cealaltá? Sau este vorba, intr-adevár, doar despre un caz de polisemie? 

limba română cu statutul de semnificat, mergând în paralel cu un substantiv comun sau 
înlocuindu-l complet pe acesta şi constituind, astfel, numele unei categorii. Cel mai cunoscut 
şi mai utilizat exemplu este, desigur, cel al copiatoarelor marca Xerox, nume care s-a 
acomodat în limba română ca un substantiv comun cu drepturi depline, având un plural 
asimilat neutrului în -uri (xeroxuri), o articulare normală (un xerox, xeroxul) şi chiar derivare 
în verbul a xeroxa (+ez). Trebuie menţionat cá acest semnificat se foloseşte în paralel cu acela 
de „copiator”, cel dintâi având, în continuare, o răspândire mai mare, totuşi. 

Situaţia ilustrată mai sus, care nu este nici pe departe singulară în limba română, nu 
contrazice diferenţa între substantive comune şi substantive proprii, evidenţiată de către 
Eugeniu Coşeriu, tocmai pentru că, aşa cum am precizat deja, chiar dacă au apărut iniţial ca 
nume proprii, în limba de origine ele nu apar ca nume proprii marcând categorii, ci ca nume 
proprii ale unor categorii gata delimitate printr-un semnificat. În România, pentru că obiectul 
„copiator” nu era aproape deloc cunoscut, el a intrat odată cu numele firmei care a avut cel 
mai mare impact pe piaţă, la început. Din punctul de vedere al statutului său, acest cuvânt a 
suferit pur şi simplu o transformare, devenind, în română, numele unei categorii şi având, în 
paralel, statut de nume propriu şi de substantiv comun ^6, 

Această situaţie nu se regăseşte însă doar la transferul dintr-o limbă în alta a numelui, 
odată cu obiectul care intră în uz într-o comunitate. Este un fenomen care se produce la fel de 
bine şi în limba în care numele obiectului a fost dat. Este, de asemenea, un fenomen semnalat 
cu mult timp în urmă, chiar dacă cei ce l-au studiat nu i-au furnizat şi cea mai bună explicaţie. 
Astfel, Clarence Sloat distingea încă în 1969, în cadrul substantivelor proprii ca o clasă 
definibilă din punct de vedere ortografic, categoria substantivelor care se scriu cu literă mare, 
fără a fi membre ale aceleiaşi clase a substantivelor proprii definibilă astfel, de data aceasta, 
din punct de vedere sintactic (SLOAT 1969: 26). Exemplele date erau: Kodak şi Purex — 
substantive care au apărut ca nume ale unor realități deja definite şi clasificate lingvistic 
(aparat foto, respectiv detergent), poate ca o subcategorie, de fapt, având în vedere noile 
proprietăţi ale respectivelor produse. Observăm că, deşi binevenită, distincția stabilită de către 
Sloat se întemeiază pe, sau dacă nu, cel puţin ia în calcul, un criteriu greu de acceptat: acela al 
substantivelor scrise cu literă mare. Nici criteriul sintactic invocat ulterior nu e mult mai 
convingător. 

De altfel, din punct de vedere integralist, despre substantivele proprii nici măcar nu se 
poate spune că formează o clasă aparte. Numele propriu este o categorie, un mod de 
semnificare, care nu poate fi definit ca o clasă de cuvinte, nici ca schemă formală a unei limbi 
particulare. Numele propriu trebuie definit la nivelul limbajului, al vorbirii în general 
(Coseriu, apud KABATEK 2007: 5). 


266 „... numele propriu este întotdeauna unidimensional: se aplică sau unui obiect, sau unui ansamblu, dar nu atât 


unui ansamblu cât şi obiectelor care îl compun. Apelativul, în schimb, este nume plurivalent, generic şi 
bidimensional (COSERIU 1955/2004: 282). 

Chiar dacă este comun mai multor entități, numele propriu nu defineşte sau nu 
denumeşte o clasă a tuturor entităţilor care poartă acel nume, spre deosebire de substantivele 
comune. Se pot invoca mai multe argumente în sprijinul acestei idei. Sunt redate, mai jos, 
câteva elemente care definesc relaţiile dintre substantivele comune şi cele proprii: 

a) În primul rând, exigenta bi-univocitátii nu are nicio bază. Univocitatea nu e 
considerată o trăsătură definitorie universală, căci există multe nume proprii care nu sunt 


univoce??? 


. Astfel, nume precum Juan, Roma, Londra nu se folosesc cu acelaşi sens pentru 
obiecte diferite, cum se folosesc numele comune; entitățile cărora aceste nume li se aplică nu 
constituie o extensiune corespunzătoare unei intensiuni separate şi distincte (COSERIU 
1955/2004: 271—272, inclusiv nota 26). Pentru a ilustra această idee, putem analiza numele 
Londra, de exemplu, care denumeşte oraşul ce este capitala Marii Britanii, dar şi un magazin, 
un restaurant, o persoană, o carte şi multe alte lucruri, imposibil de circumscris sferei unui 
semnificat. Pe lângă exemplele de mai sus, trebuie spus că nici totalitatea persoanelor care se 
numesc, de pildă, „Juan” nu va constitui o clasă ai cărei membri să se înscrie sub un 
semnificat „Juan”, persoanele respective neavând nimic în comun care să le facă eligibile 
pentru numele Juan?%, neavând, în acelaşi timp, nimic prin care sá se diferentieze de o clasă 
ce s-ar înscrie, de exemplu, sub semnificatul „Antonio”. 

b) În aceeaşi ordine de idei, faptul că substantivele proprii pot beneficia de categorii 
gramaticale ce caracterizează, în general, substantivele comune nu aşază pe acelaşi plan cele 
două aşa-numite clase. Exemplul cel mai relevant este, probabil, cel al pluralului. Multe dintre 
substantivele proprii acceptă, în variante mai mult sau mai puţin forțate, categoria pluralului. 
Referindu-ne la limba română, putem găsi suficiente situaţii în care să spunem Ioni şi Marii, 
de exemplu, ca plurale ale numelor proprii Ion şi Maria. Asta nu înseamnă însă că instanţele 
reunite în aceste plurale constituie o clasă. 

c) Un alt element care caracterizează relația dintre numele proprii şi cele comune este 
faptul că aceste clase de potenţiale semnificate se aseamănă la nivelul creării lor: un nume 
este inventat pentru a „referi” la o entitate, pentru a designa, într-o acceptare intersubiectivă a 
respectivului nume, diferenţa intervenind atunci când el este aplicat pentru a trimite efectiv la 
acel obiect din „realitate”. Astfel, un semnificat normal, specific substantivelor comune, va fi 
utilizat atunci când un obiect din realitate este recunoscut ca posedând toate trăsăturile sau 
majoritate trăsăturilor care definesc respectivul semnificat, în vreme ce numele propriu este 


activat pentru o entitate anume în virtutea unei recunoaşteri a persoanei sau obiectului în sine, 


267 Se atrage atenţia asupra distinctiei dintre numele multivoce şi cele plurivalente sau universale (Coşeriu făcând 
trimitere, pentru această diferenţă, la Cercetările logice ale lui Husserl), ca şi asupra distincţiei între numele 
univoce şi numele echivoce, realizată de către J.St. Mill, în System of Logic (COSERIU 1955/2004: 271, 
inclusiv nota 21). 


268 „... numele nu sunt multivoce în calitate de cuvinte (semnificant + semnificat), ci ca „simple cuvinte”, ca puri 


semnificanţi. Două nume de Juan cu aplicare diferită au în comun numai partea fizică, şi nu partea 
semnificativă: nu reprezintă, de fapt, acelaşi cuvânt” (COSERIU 1955/2004 : 272). 

fără caracteristici împărtăşite cu alti membri ai unei clase, o recunoaştere bazată pe o numire 
iniţială a respectivei entități, numire făcută cunoscută, adoptată şi învățată de către membrii 
unei comunități mai restrânse sau mai numeroase, dar şi de către membri din alte comunităţi, 
care intră în contact cu persoana, oraşul, marca etc. ce poartă respectivul nume. Interesant este 
şi faptul că numele proprii nu se învaţă în rând cu semnificatele substantivelor comune, fapt 
ce le scoate dintr-o posibilă clasificare făcută în aceeaşi linie. Astfel, atunci când învăţăm o 
limbă nouă, învăţăm un set mai mare sau mai mic de unităţi lexicale, de semnificate, 
identificând, în acelaşi timp, aria de obiecte extralingvistice la care un semnificat se poate 
aplica (ştiut fiind faptul că acea arie poate diferi de la un idiom la altul, între semnificatele 
unei limbi şi cele ale alteia neexistând o corespondenţă de unu la unu, fapt ce face ca 
memorarea unei serii de cuvinte „traduse” din limba proprie să nu fie vreodată suficientă 
pentru ca un vorbitor să ştie, realmente, o altă limbă). Învăţarea numelor proprii însă nu are 
nimic de-a face cu acest tip de demers. Putem foarte bine să cunoaştem şi să recunoaştem 
entităţi particulare denumite Paris, Jean, Marie, La Seine, fără să cunoaştem limba franceză. 
Atunci când aplicăm respectivele nume, le vom aplica întotdeauna unui particular, unei 
instante bine definite, aşa cum vor face toti cei care au cunoştinţă de respectiva instanţă, 
indiferent dacă stăpânesc limba franceză sau nu. 

d) Între substantivele proprii şi cele comune există şi un element de asemănare, anume 
faptul cá ele sunt puse la dispoziţie de către limbaj: „În realitate, limbajul pune la dispoziţie 
obiecte pentru „ştiinţele generalului” (prin aşa-numitele „nume de clase” precum arbore, 
animal etc.), pentru istorie (prin nume proprii precum Petre, Berlin) şi pentru filosofie (prin 
aşa-numitele „nume abstracte” precum adevăr, virtute). Când întrebările despre aceste entităţi 
apar în viaţa de zi cu zi, ne mulțumim cu răspunsuri parţiale, care să satisfacă scopul practic al 
problemei; „în schimb în ştiinţă dorim să găsim un răspuns logic, metodic si explicit la 
problema în cauză. Cine răspunde explicit la o întrebare precum Cine este Petru? face, de 
fapt, istoria lui Petru; iar pentru a răspunde amănunțit la întrebarea Ce oras este Berlinul?, 
trebuie să expunem istoria Berlinului; la întrebarea Ce este un peşte? se răspunde explicit prin 
apelul la ihtiologie" (CosERIU 1988/2009: 69). 

Acest element concordă cu observaţia de mai sus, de sub c), conform căreia 
substantivele comune şi cele proprii sunt create în acelaşi mod, aplicarea lor la ,,realitáti” 
extralingvistice fiind diferită. Ele sunt egale însă din punctul de vedere al relaţiei pe care 
limbajul comun o are cu limbajul stiitific, cu ştiinţa în general, dispusă să preia, de cele mai 
multe ori, organizarea prin limbaj, la nivelul naiv, a realităţii şi să o confirme sau să o 
corecteze (desigur, doar în plan ştiinţific). 

e) O ultimă referire o voi face aici la categoria pluralului, o categorie față de care 
substantivele proprii şi cele comune prezintă atât diferenţe, cât şi asemănări. Importanţa 
categoriei pluralului vine, în discuţia de față, din faptul că ea influenţează procesul de 


actualizare a substantivelor. Se observă astfel că, pe de o parte, atunci când sunt la plural, 

numele geografice au, în general, articol definit, cel puţin în limbile de origine (ex. the United 
States of America, the Bahamas, Les Pyrénées, Las Vegas). Pe de altă parte, când folosim un 
substantiv la plural, acesta va cunoaşte o flexiune în general normală, similară sau identică 
celei a substantivelor comune, putându-se utiliza şi fără articol (ex. În lume nu-s mai multe 
Românii.), dar şi cu articol (ex. Româniile despre care vorbim aici: cea interbelică, cea de 
după instaurarea regimului comunist etc. ...). 

Plecând de la exemplele de mai sus, apare întrebarea dacă nu am putea, totuşi, constitui 
un semnificat care să desemneze, să cuprindă, un „obiect” propriu, în special unul cu 
identitate de tip geografic, de exemplu în diferite stări sau în diferite momente istorice ale 
sale. Ar putea, în acest caz, să se spună că posibilele instantieri diferite formează o clasă? 
Poate o eventuală clasă intermediară între substantivele comune şi cele proprii, precum cea 
presupusă, nu neapărat confirmată, care ar contine, spre exemplu, numele de popoare?”. Ideea 
unei clase intermediare, numită common proper names |nume comune proprii] a fost propusă 
de către Gardiner. Ar fi vorba de o categorie în care ar putea intra şi unele nume geografice, 
dar şi nume de popoare. Argumentele aduse de Gardiner sunt considerate de către Coseriu 
drept neconvingátoare, lingvistul român admițând însă că tratarea acestor substantive prezintă 
o dificultate specială. Deşi admite că ar putea fi postulată, în manuale, spre exemplu, o clasă 
întermediară de „substantive comune proprii”, din punct de vedere teoretic, ea rămâne 
discutabilă (COSERIU 1955/2004: 274-277). 

Revenind la unele observatii din sectiunea de mai sus, putem spune cá substantivele 
proprii pot constitui o clasă numai atunci când se transformă în substantive comune, 
reprezentând altceva decât nume de persoane, de locuri etc. Exemplul dat de către Coşeriu 
este los Sánchez, iar posibilele conţinuturi pe care clasa le-ar pute avea sunt: indivizii numiţi 
„Sânchez”, opere de Sánchez, oameni ca Sánchez, feluri de a fi ale lui Sánchez (CosERIU 
1955/2004: 280). Adăugăm un exemplu din română: Grigorescu = tablouri pictate de către 
Nicolae Grigorescu (ex. Am cumpărat doi Grigoresti.; Toti Grigoreştii din ţară se află în 
muzeul acesta.) În limba română, situaţia e mai interesantă pentru că multe dintre 
substantivele care, în condiţiile discutate mai sus, ar putea constitui o clasă, nu pot avea o 
formă de plural. Nu putem folosi pluralul, spre exemplu, cu nume precum: Van Gogh sau 
Picasso, cu toate că respectivelor substantive li se pot aplica interpretări precum cele 
evidenţiate mai sus. (Initial, inclusesem şi numele Einstein în aceeaşi categorie, dar la o 
căutare Google obținem 1800 de ocurente pentru expresia „mici Einsteini”). Avem de-a face, 


probabil, in aceastá situatie, cu un fel de singularia tantum, dictat de formá, sau cu o formá 


262 Vorbim aici despre o clasă cu proprietăţi care o indreptátesc la un tratament aparte între celelalte tipuri de 
substantive. E suficient să ne gândim la formele duble de plural pe care numele de popoare le prezintă: unul 
ca referindu-se la întreaga comunitate (din care, de fapt, s-a dezvoltat ulterior singularul care denumeşte un 
membru al respectivului popor); celălalt constituindu-se ca plural al singularului ce denumeşte un membru al 
comunităţii (în daneză existând chiar forme de plural diferite pentru cele două situaţii). Este vorba despre 
diferenţa Allheit [totalitate] vs. Vielheit [multitudine], tratată, după cum menţionează Coseriu, şi de către 
Demourette şi Pichon, respectiv de Hjelmslev (COSERIU 1955/2004: 280—281). 

identică de singular şi plural (spre deosebire de exemplul referitor la Einstein, o căutare 
Google pentru expresia „mici Picasso”, obținem 197 de ocurente), statut care va interzice 
respectivelor substantive, pe lângă forma însăşi de plural, combinaţiile specifice acestui 
număr, fără însă a priva substantivele în discuţie de posibilitatea de a forma şi a denumi o 


clasă, în cazul în care condiţiile de mai sus ar fi acceptate. 


5.4.5.2. Relaţia dintre semnificat şi designat în numele proprii 


O categorie interesantă, din punctul de vedere al relației dintre semnificat şi designat, 
este aceea a substantivelor care fac parte din clase cu un singur membru. Exemplele cele mai 
cunoscute sunt cele ale substantivelor „soare” şi „lună”, interpretate de multe ori, în analize 
lingvistice şi logice, ca nume proprii, din cauza faptului că identifică în mod direct obiectul pe 
care il designeazá. În realitate, precizează Coseriu, acestea nu sunt nume proprii, ci apelative 
sau nume de clase perfect normale. Dacă am avea mai mult de un soare, şi celelalte obiecte s- 
ar numi soare. Motivul pentru care soarele şi luna sunt asociate categoriei numelor proprii este 
derivat din cunoaşterea lucrurilor. Chiar dacă există mai multe luni, astronomic vorbind, când 
spunem luna ne gândim întotdeauna la luna de pe cerul nostru, şi la fel se întâmplă şi cu 
soarele (COSERIU 1988/1992: 118).270 Statutul respectivelor substantive se poate schimba, e 
adevărat, odată cu schimbarea planului sau a nivelului din cadrul procesului de determinare. 
Astfel, dacă în astronomie spunem că există mai multe stele şi una este Soarele, că sunt mai 
multi sateliți şi unul este Luna, că sunt mai multe planete şi una este Terra, „aceleaşi” nume 
sunt nume proprii, ele gásindu-se, de data aceasta, in planul individualizárii (Coseriu, apud 
KABATEK 2007: 6). 

Presupunem, aşadar, cá se produce, în cazul acestor substantive, in înţelegerea lor de la 
nivelul utilizárii limbii de cátre vorbitorul naiv, o designare directá, unicá, cu exceptia acelor 
contexte stiintifice sau mai specializate. Acest fenomen le conferá un statut aparte in cadrul 
categoriei substantivelor comune, fárá a le extrage insá din acest mediu. 

Este interesant de semnalat, in acest context, cazul unor substantive proprii care, desi 
conotate idiomatic, istoric sau cultural, ajung sá aibá o designare mai fixá decát aceea a 
substantivelor din clasele cu un singur membru. Astfel, dacá nu ne este greu sá ne imaginám 
un soare negru, rece, gol sau marcat de orice alte trăsături am vrea să îi atribuim, ori ştim că îi 
sunt atribuite în alte universuri de discurs, e mult mai dificil să resemantizăm nume precum 


Don Quijote sau Napoleon. Când auzim aceste nume, actualizăm tot timpul aceleaşi trăsături. 


270 În cazul soarelui si al lunii, vorbim de o identificare presupusă anterior. În schimb, în ce priveşte alte obiecte 
din universul nostru, care nu sunt membri unici ai unei clase, trebuie să realizăm în mod explicit o 
identificare. Cu privire la universul natural pe care îl cunoaştem, e vorba de ceea ce răspunde experienţei 
naive obişnuite; se face referire la ceea ce se cunoaşte de către om ca atare, nu la ceea ce se cunoaşte în mod 
ştiinţific (COSERIU 1988/1992: 118). 

Este un aspect remarcat şi de către Van Langendonck, în volumul său de studii dedicate 
numelor proprii. El îşi începe acolo analiza de la un set de exemple conţinând nume proprii. 
În acord cu funcţia pe care ele par a o îndeplini în respectivele ocurente, autorul împarte 
numele proprii în trei categorii. Exemplele sunt cele de mai jos (VAN LANGENDONCK 2007: 
11): 


(4) John attended a meeting today. [John a participat la o întâlnire astázi.] 

(5) The emperor Napoleon was defeated [Împăratul Napoleon a fost învins la 
at Waterloo. Waterloo. ] 

(6) You are talking about a different John. | Vorbeşti despre un alt John.] 

(7) He is becoming a second Napoleon. [EI va deveni un al doilea Napoleon.] 


Van Langendonck face următoarele diferențieri: în exemplele (4) şi (5), John, Napoleon 
şi Waterloo se comportă în conformitate cu funcţia considerată primară pentru numele proprii: 
aceea de a referi la entităţi individuale; în exemplul (6) este vorba de cel puţin două persoane 
diferite cu numele John, iar în (7), exemplul care ne interesează aici, este vorba despre o 
persoană care îi seamănă, în anumite privinţe, lui Napoleon. Se consideră că în cazurile (4) şi 
(5), John şi Napoleon au o funcţie descriptivă secundară, în vreme ce în (6) şi (7), unde 
numele sunt însoţite de articolul nedefinit, ele funcţionează ca nişte substantive comune. În 
plus, afirmă lingvistul olandez, pentru a evita transferul de leme dintr-o clasă în alta, e 
important să ţinem cont tot timpul de distincţia între o lemă de dicţionar şi un cuvânt cu o 
funcţie semantico-sintactică (VAN LANGENDONCK 2007: 11). Exemplul (7) conţine, din 
punctul meu de vedere, ocurenta cea mai apropiată a unui nume propriu de substantivul 
comun. Asta deoarece, după cum mentionam mai sus, numele propriu (în acest caz: 
Napoleon), pare a avea un semnificat, aşa cum substantivele comune au, în general. Totuşi, el 
nu poate fi asimilat în întregime categoriei substantivelor comune, având în vedere faptul că 
vorbim despre un semnificat aparte, care nu s-a constituit şi nu funcționează în interiorul unui 
idiom, ci la nivel universal, dacă se poate spune astfel. 

O idee oarecum similară apare chiar la Van Langendonck, care propune o diferenţiere 
între sensul lexical si cel asociativ. Sensul lexical poate fi echivalat cu sensul cuvântului [nu 
subscriu la utilizarea termenului de „sens” aici, dar îl pástrez pentru concordanța cu opţiunile 
autorului], în vreme ce sensul asociativ se referă la conotaţiile pe care un cuvânt le poate 
produce prin referentul său sau prin forma sa fonologică. Exemplul adus de către lingvistul 
olandez este tocmai cel al cuvântului „Napoleon”. Când cineva aude acest cuvânt, se poate 
gândi la proprietățile pe care purtătorul numelui le are, de exemplu: „învingătorul de la 
Austerlitz” sau „învinsul de la Waterloo” (VAN LANGENDONCK 2007: 22). 

Un caz special îl reprezintă şi „numele seriale” ale fragmentelor de timp, care par şi ele 


a fi nume proprii. Cu toate acestea, statutul lor este acela de „nume secundare”: marti e o ,,z1”, 

ianuarie este o „lună” — sunt nume care nu individualizează; ele nu determină în manieră 
absolută, ci selecfioneazá şi ordonează; nu numesc, ci doar indică locul pe care cel menţionat 
îl ocupă într-o serie: sunt un tip particular de deictice. Aşa se explică, precizează Coşeriu, 
impresia vagii asemănări dintre numele tehnice şi numele proprii: numele tehnice par şi ele a 
fi secundare, a reprezenta un nume a ceea ce a fost numit deja, dar aici diferenţa nu este de 
grad, ci de „univers de discurs” (Coseriu apud KABATEK 2003: 9; vezi, de asemenea, COSERIU 
1955/1967: 312, nota 55). Exemplul cel mai la îndemână, pe care îl oferă şi Coşeriu, de altfel, 
este acela al sării, care nu se numeşte şi „clorură de sodiu” în interiorul aceluiaşi univers de 
discurs. 

Relaţia dintre semnificat şi designat este una oarecum falsă, atunci când încercăm să 
punem la un loc toate obiectele desemnate prin acelaşi nume propriu — un demers posibil, dar 
care nu va rezulta într-o clasă similară uneia de substantive proprii, cu designatele ce le pot 
corespunde. ,..numele propriu poate „dezvolta? un apelativ identic din punct de vedere 
formal, dacă este nume al unui obiect, pentru a desemna „clasa” obiectelor ce se denumesc 
individual cu „acelaşi” nume (sp. „las Marías" [Mariile]), iar dacă este nume al unui 
ansamblu, pentru a desemna individual pe fiecare dintre membrii acestuia (sp. un turco [un 
turc]). Prin urmare, categoria numelui propriu nu cuprinde „simple” cuvinte sau semanteme, 
ci exclusiv cuvinte cu semnificaţie, având aplicare concretă (deoarece cuvintele simple 
corespunzătoare pot fi şi nume comune). Trăsătura formală care distinge categoria ca o 
categorie verbală a gramaticii (categoriile gramaticii sunt în mod necesar formale) este o 
trăsătură negativă: numele propriu nu poate primi nedeterminatori fără a înceta să fie nume 
propriu, adică fără a deveni alt cuvânt. Dar, fireşte, această trăsătură nu defineşte categoria, ci 
numai o descrie şi o caracterizează: ne permite să o recunoaştem obiectiv şi să o arătăm. 
Într-adevăr, un cuvânt nu este nume propriu pentru că nu poate fi nedeterminat, ci nu poate fi 
nedeterminat pentru că este nume propriu: „semnificația categorială”, ca orice alt tip de 
semnificaţie, nu se cunoaşte „din afară”, prin aceea că este stabilită, ci „dinăuntru”, prin 
faptul că este gândită. Aşadar, se poate spune că numele propriu se caracterizează formal 
prin „morfemul negativ" de nedeterminare, ceea ce înseamnă cá este totdeauna nume al unui 
„singular” (acest A) şi niciodată al unui „particular” (un A)" (COSERIU 1955/2004: 282—283). 


5.4.5.3. Actualizarea numelor proprii 


Numele propriu are o situaţie specială în ce priveşte actualizarea. Dat fiind că designatul 
său este, cu excepţia unor cazuri de necunoastere a obiectului designat sau de confuzie care 
poate interveni la nivelul identificării, unul şi acelaşi, acesta nu necesită actualizatori, 
considerându-se de la sine actual. El prezintă şi unele restricţii la nivelul determinării, 
prezentate de către Coseriu în studiul sáu dedicat numelor proprii, rămas manuscris. Astfel: 1) 
numele propriu nu admite indeterminatori, deoarece obiectul său nu se prezintă ca exemplu al 


unei „clase”. De asemenea, 2) el nu admite cuantificatori, pentru că este unidimensional şi 3) 

nu admite particularizatori, pentru că este monovalent, adică obiectul său este întotdeauna 
„definit”: nu poate fi unul între mai multi. 4) Numele propriu nu primeşte selectionatori, 
pentru cá este individual, adică obiectul sáu mental se relationeazá în mod necesar cu un 
obiect real (acesta putând fi doar intenfional, nu e necesar să existe ca obiect natural [de la 
naturaleza]) şi 5) nu primeşte situatori, pentru cá este independent de situaţie (Coseriu apud 
KABATEK 2007: 7; vezi şi COŞERIU 1973/2000: 103). În COSERIU 1995 (p. 8), se precizează, 
de asemenea, cá 6) numele propriu este implicit actualizat si poate primi tot felul de 
identificatori, ca şi o serie de delimitatori, dar niciun discriminator sau delimitator „de clasă”. 
Dacă ar fi să analizăm restricţiile de mai sus privind tipurile de determinanti pe care 
substantivele proprii pot să le accepte, la prima vedere am putea aduce contraexemple pentru 
fiecare dintre interdicțiile impuse, precum în enunturile de mai jos (se precizează şi elementul 


determinator utilizat). 


(1) Berlinul se desenează pe orice suvenir din Germania. — indeterminator””! 

(2) Toate Mariile din România îşi sărbătoresc onomastica in 15 august. — cuantificator 
(3) Unele Marii îşi sărbătoresc ziua şi în 8 septembrie. — particularizator 

(4) Care Marie ţi-a telefonat? — individuator 


(5) Acea Marie este cea mai frumoasá dintre toate Mariile. — situator 


După cum am precizat deja, enunturile de mai sus sunt doar la prima vedere 
contraexemple pentru interdicțiile semnalate de către Coşeriu in utilizarea determinatorilor 
alături de substantivele proprii. Toate combinaţiile semnalate in propoziţiile (1) — (5) sunt 
posibile din punct de vedere sintactic. Totuşi, se poate spune că valoarea de determinatori a 
elementelor care le însoțesc a fost anulată, dat fiind că substantivele proprii nu reprezintă 
clase. Toate operațiunile discriminării prezintă ocurentele pe care le determină ca instante ale 
unei clase, reprezentanți ai unui tip sau porţiuni ale unui „obiect extins”, în cazul 
substantivelor colective (vezi, mai sus, secțiunea 4.2.2. Discriminarea, în care se precizează 
explicit faptul că numele proprii semnifică entități deja discriminate). Exact aceasta este 
caracteristica datorită căreia elementele prin care operaţiunile discriminării se realizează nu 
pot discrimina cu adevărat în propoziţiile de mai sus, sau în alte cazuri similare. Substantivele 
utilizate acolo, majoritatea la plural, nu constituie cu adevărat o clasă: toate persoanele cu 
numele Maria nu constituie „clasa Mariilor”, pentru că nu se poate demonstra în vreun fel că 
aceste „elemente” au în comun ceva care să le includă automat într-o astfel de clasă. 


Denumirea entităților prezente în interiorul clasei este aleatorie, iar alocarea respectivului 


211 Conceptul de „indeterminator” sau „nedeterminator” l-am întâlnit foarte rar în scrieri integraliste ulterioare 
anilor '50 şi nici în studiile la care am făcut referire mai sus nu am găsit o explicaţie a acestui determinator 
negativ. Căutând referinţe pentru a clarifica respectivul concept, am găsit cele mai multe aplicaţii ale sale în 
lingvistica portugheză, unde indeterminatorul se aplică la verb, în forma particulei reflexiv-pasive „se”, fapt 
ce conferă subiectului starea de indeterminare, de neutralitate. Am încercat utilizarea aceluiaşi element şi aici, 
pentru a ilustra procesul de indeterminare care poate afecta subiectul. 

nume mai multor entități este o coincidență. Discriminarea produsă nu e una reală, 
operaţiunea care se realizează putând fi interpretată în două feluri: 1) În exemplele ce 
presupun utilizarea pluralului (toate Mariile, unele Marii etc.), este vorba de o punere laolaltă 
a unor entităţi care, în afară de numele lor, nu au nimic in comun. Combinația sintactică cu 
pluralul este posibilă, dar ea rămâne la nivelul semnificantului, un semnificat neexistând în 
acest caz. (Avem, în plus, un alt argument care ne demonstrează ne-coincidenta dintre 
planurile de conţinut, aşa cum au fost ele postulate de către Eugeniu Coşeriu.) 2) În exemplele 
ce presupun utilizarea singularului (acea Marie, Maria mea etc.), nu este vorba, din nou, de o 
reală operaţiune de discriminare, dat fiind că presupusul element de clasă, izolat prin 
respectivii determinatori, nu este caracterizat prin raportare la celelalte elemente ale clasei, 
fiind vorba aici, mai degrabă, de o operaţiune de delimitare. 

Trecem mai departe spre precizarea pe care o găsim în COŞERIU 1995 (p. 8): numele 
propriu poate primi tot felul de identificatori, ca şi o serie de delimitatori, dar niciun 
discriminator sau delimitator „de clasă”. Observăm că diferenţa stabilită între grupurile de 
determinatori care pot însoţi vs. care nu pot însoţi numele proprii se poate defini astfel: nu pot 
determina numele proprii determinatorii care au ca scop caracterizarea unui element dintr-o 
clasă în raport cu alte elemente sau cu toate elementele din respectiva clasă; pot determina 
numele proprii determinatorii care acţionează la nivelul semnificatului, al conceptului, 
orientând referinţa către o parte sau către un aspect al denotatului particular (vezi şi mai sus: 
secțiunea 4.2.3. Delimitarea). Aşadar, având deja stabilit designatul (sau denotatul), prin 
operaţiunile de delimitare facem precizări în ceea ce îl priveşte pe acesta. Putem accentua fără 
probleme o caracteristică inerentă a unui substantiv propriu, aşa cum se întâmplă prin 
operaţiunea de explicaţie (frumoasa Granadă, crudul Nero, viteazul Claudius etc.); putem 
preciza limitele intensive sau extensive în interiorul cărora e delimitat ceea ce e designat prin 
operaţiunea de specializare (Spania vizigotă, România interbelică, Llosa ca politician etc.). 
Aceşti determinatori fac parte din clasa delimitatorilor şi ajută la caracterizarea sau la 
precizarea numelui propriu deja emis. Lor le putem adăuga, din clasa discriminatorilor, 
posesivele, singurele elemente din respectiva categorie cara se pot folosi cu substantivele 
proprii. 

O precizare încă mai exactă — dacă se poate spune astfel — obținem, în ce priveşte 
numele proprii, prin identificare. Numele proprii sunt, prin ele însele, individuale, dar nu şi 
inechivoce. Astfel, numele proprii de persoane se identifică prin numele de familie (sau 
invers): Francisco Quevedo, Mureşan Maria etc.); numele de regi se identifică prin numerale 
sau supranume: Filip al II-lea, Mircea cel Bătrân etc.). Nu voi relua aici toate exemplele; ele 
se pot găsi în secțiunea 4.2.4. Identificarea/Individualizarea. 

Revenind la actualizare — operaţiunea inițială a determinării, trebuie precizat faptul că 
actualizarea implicită a substantivelor proprii (ele neavând nevoie de articol definit sau de un 


alt actualizator), nu exclude complet situaţiile în care acestea apar însoțite de articol. În multe 

dintre cazuri, însă, articolul nu este o trăsătură prepozitionalá, ci inerentă, exemplele date de 
către Coseriu în acest sens fiind: La Paz, Las Palmas, Las Vegas, los Pirineos, las Baleares, 
el Peru, la Argentina etc. Numele proprii nu „primesc”, în realitate, articolul, ci acesta 
aparține numelui: explicaţia sa nu este actuală şi funcțională, ci istorică (etimologică). (Vezi, 
pentru aceasta, şi discuţia din secţiunea ulterioară — 5.5.) Unul dintre argumentele invocate 
este faptul că substantive precum La Paz, Las Palmas nu se opun substantivelor Paz şi 
Palmas (Coseriu apud KABATEK 2007: 7). 

Desigur, există şi cazuri (Ebro, Duero, Persia, China etc.), în care articolul este 
facultativ, din punctul de vedere al „sistemului”, chiar dacă în „norma” limbii se pot stabili 
preferinţe, uzuri obligatorii sau opoziții cu valoare stilistică (fr. /'Angleterre, dar en 
Angleterre; it. vengo dalla Grecia, dar vado in Grecia; it. fratelli d'Italia, sp. hermanos de 
Italia (adică, hermanos italianos [frati italieni]), dar it. sorelle dell'Italia, sp. hermanos de 
Italia (adicá, paises hermanos [tári surori]) (Coseriu apud KABATEK 2007: 7). 

Un caz in care prezenţa articolului face diferenţa este acela al unor nume omonime, care 
pot denumi persoane, dar şi obiecte. Sloat ilustrează această situaţie prin numele Chevrolet, în 
exemplul de mai jos (SLOAT 1969: 26): 

Chevrolet is here. [Chevrolet este aici.] 

Este un exemplu cât se poate de corect, dacă Chevrolet este o persoană, dar incorect, din 
cauza absenței articolului definit sau nedefinit, sau a altui fel de determinant, în cazul în care 
Chevrolet se referă la una dintre maşinile reprezentând această marcă (SLOAT 1969: 26). 

Numele proprii reprezintă o categorie în actualizarea căreia contextul are o importanță 
deosebită. Este o situaţie observată şi de către Sloat, care preciza că o propoziţie precum 

Smith is here. [Smith este aici.] 

nu înseamnă că „orice” Smith este aici, ci acel Smith care, dintr-un motiv sau altul, este 
centrul atenţiei noastre. În acelaşi mod, structura the man [omul] înseamnă the adult human 
male who is the focus of attention [adultul uman, bărbat, care este centrul atenţiei noastre] 
(SLOAT 1969: 29). 

Este, de asemenea, o situaţie care îmi dă ocazia să reamintesc ideea conform căreia 
contextele sunt considerate ca fiind incluse în actul de vorbire si nu exterioare acestuia?”?. 
Contextul în care numele proprii se actualizează şi se recunosc se poate extinde de la o zonă 
foarte restrânsă, familială, la nivelul unei întregi comunităţi sau chiar al unui număr foarte 
mare de comunităţi. Desigur, în recunoaşterea designatului corespunzător, forma lingvistică 
este puţin relevantă, identificarea referentului datorându-se unei cunoaşteri „obiectuale”, 


directe a acestuia. 


272 „Dar chiar şi în ce priveşte „cadrele”, importante sunt „direcţia şi sensul” în care sunt ele utilizate: nu este 


vorba în niciun caz de o adaptare a actului de discurs la situaţia de comunicare ci, invers, de preluarea unor 

date ale acesteia din urmă, în calitate de simplu material, în activitatea de designare. Altfel spus, actul 

lingvistic însuşi este cel suveran: el preia în mişcarea lui materialul semnificativ idiomatic şi/ sau mundan, 
9 ^ 


pentru a-l „rearanja” în constituirea unui fapt sau a unei stări (complexe) de fapte designationale" (VíLCU C 
2008: 27). 

5.5. Alte situaţii. Deschideri 


5.5.1. Dincolo de determinarea nominală. Actualizarea verbului 


Încă începând cu studiul Determinación y entorno, cu care debutează, în integralism, 
discuția despre determinare, s-a presupus actualizarea şi determinarea tuturor părților de 
vorbire principale, sau cel puţin aşa s-ar putea înţelege din precizarea pe care Coşeriu însuşi o 
face, anume că, în respectiva scriere, se va preocupa „doar de determinarea nominală” 
(COŞERIU 1955/1967: 291). Din ceea ce ştim până în momentul de față, nici Coşeriu, nici cei 
care au studiat, în linia lingvisticii integrale, problema determinării, nu au depăşit zona 
determinării nominale. Înainte de a trece în revistă alte situaţii care ar trebui tratate în cadrul 
aceleiaşi problematici, apare întrebarea: de ce această limitare? Încerc câteva variante de 
răspuns, chiar în lipsa, cel puţin deocamdată, a vreunei confirmări. 

a) Una dintre explicaţiile cele mai plauzibile pare a fi aceea că substantivul denumeşte, 
în mod normal, obiecte (obiecte/lucruri în sensul cel mai larg al cuvântului), în directă 
legătură cu faptul că această parte de vorbire este considerată, de către o mare parte dintre 
lingvisti, „obiectul” principal al oricărui discurs, cel despre care se spune ceva cu ajutorul 
celorlalte părţi de vorbire şi, probabil, cel care poate apărea neinsotit, fără ca înţelegerea sa sá 
fie afectată. Mai exact, substantivul îşi poate găsi oricând un designat direct, la care să poată 
trimite prin propria sa potentialitate semnificationalá, cu sau fără un actualizator explicit. 

b) Ín acord cu ideea de mai sus, sunt unii lingvisti care par a aprecia cá substantivele 
unei limbi au ca functie principalá functia tematicá sau designativá; unele substantive sunt 
„deplin nominale", adică „designează cu sau fără concursul direct al semnificatului sau prin 
intermediul contextului sau al situației” (J. M. Zemb, apud DURAFOUR 1981: 198). Durafour 
sustine aceastá diferentiere, ilustránd categoria substantivelor deplin nominale, a celor care 
referă, direct sau indirect (gratie contextului), la existenţă: Pierre in Pierre est un brave 
garçon. [Pierre e un băiat curajos.] si Sie in Sie ist leider nicht gekommen. [Din păcate, ea nu 
a venit.] Se redefineşte, astfel, termenul de nume propriu ca nume propriu designării, sub care 
cad toate nominalele care posedă prin ele însele capacitatea de a designa realitatea, existenţii 
(DURAFOUR 1981: 198—199). 

Aceste substantive sunt diferenţiate în raport cu cele care nu posedă o astfel de 
capacitate de designare directá, capacitate conferitá doar in si prin discurs, situatie in care ele 
devin „proprii”. Astfel, Haus in *Haus ist schön. [*Casá este frumoasá.] nu e deplin nominal, 
în vreme ce Haus in das kleine von meinem Grobvater im Garten gebaute Haus [casa mică, 
construită în grădină de către bunicul meu] este. Deplin nominal este şi substantivul Háuser in 
Háuser sind heutzutage sehr teuer. [Casele sunt, în zilele noastre, foarte scumpe.] 
Substantivele deplin nominale sunt denumite de către Durafour „nume proprii simple”, in 
vreme ce acelea care nu posedă această proprietate sunt denumite „nume proprii complexe”: 


lexis sau grup nominal N’ (DURAFOUR 1981: 199). 

Trebuie semnalat, în legătură cu aceste substantive, faptul că puterea lor designationalá 
depinde, totuşi, de un context sau o situaţie clar definite pentru ambii vorbitori sau pentru toti 
vorbitorii implicaţi în discurs. În lipsa unui astfel de cadru, respectivele substantive au o 
capacitate designationalá foarte redusă. E suficient să cunosc cel puţin două persoane cu 
numele Pierre pentru ca, atunci când cineva îmi spune Pierre e un băiat curajos. sau Pierre a 
avut un accident. să întreb imediat: Care Pierre? În acest moment e nevoie de o operaţie de 
identificare, prin care numele să fie detaşat față de alte nume cu acelaşi aspect verbal, 
asigurându-i-se, astfel, univocitatea. 

De asemenea, auzind propoziţia Din păcate, ea nu a venit., dacă am ajuns în locul unde 
se poartă conversaţia din care ea face parte doar în momentul în care aceasta a fost rostită, voi 
fi nevoit să întreb: Cine nu a venit? Astfel, forţa designationalá (a substantivelor) nu pare a le 
fi caracteristică acestora în sine, ea depinzând, în unele cazuri, de elemente externe, a căror 
prezenţă nu o putem garanta tot timpul. De altfel, situația specială a elementelor de genul 
pronumelor şi demonstrativelor este semnalată de către Coşeriu în exemple ce evidențiază 
diferenţele dintre semnificat şi designat: „Şi pronumele personale şi demonstrative sunt 
universale prin semnificatul lor şi doar prin situaţia de vorbire se determină ca designatii 
individuale: este [acest] şi yo [eu] nu semnifică obiecte individuale, ci doar „faptul de a 
aparţine semnificatului «acest» şi faptul de a aparţine semnificatului «eu»" (COSERIU 
1966/1977B: 41). Germana dispune, pentru a numi aceste potentialitáti, de posibilităţi 
derivative cu un rezultat foarte sugestiv: Diesheit, respectiv Ichheit. 

În următoarele exemple, cele implicând lexemele Haus şi Hăuser, situaţia pare a fi 
similară, cu atât mai mult cu cât ea este specifică limbii germane şi nici măcar în cadrul 
acesteia ea nu poate fi generalizată. Exemplul care conţine substantivul la plural ar avea ca 
echivalent obligatoriu în limba română substantivul însoțit de articol definit (casele), iar într-o 
frază de genul Casele despre care ţi-am vorbit sunt foarte scumpe. articolul definit se impune, 
oricum. Astfel, se dovedeşte faptul că forţa designationalá a acestor lexeme vine din contextul 
sau situaţia în care se utilizează, aspect ce nu le asigură, în opinia mea, o putere designationalá 
mai mare decât a lexemelor a căror designatie se bazează în special pe conţinutul lor 
semnificational. 

c) O intrebare extrem de interesantá, la care suntem lásati sá ráspundem, fárá vreo 
indicatie din partea lui Coseriu, este aceea referitoare la actualizarea unui verb. Care ar fi 
actualizatorii in ce priveşte această categorie gramaticală, având in vedere cá, in cazul 
verbelor, nu avem elemente externe ce le insotesc in aparitia lor in propozitie, ca predicate, de 


exemplu??” Am putea considera terminatiile, care diferenţiază forma predicationalá de cea de 


273 E de văzut aici ipoteza generativistá din cadrul teoriei X-bar, conform căreia trecerea de la X’ la X" sau XP se 
face prin intermediul specificatorului, acesta fiind ultimul determinant ce se alătură capului grupului, 
indiferent de natura sa. Aşadar, avem, şi în cazul grupului verbal, combinaţia ultimă cu specificatorul, nu 
întotdeauna extrem de convingătoare însă şi fără o clasă care să includă elementele ce ar putea îndeplini acest 
rol. (Vezi, de exemplu, structura grupului verbal in HAEGEMAN 1991: 82-83.) În ipoteza în care IP 
[inflectional phrase — grupul inflexional] se consideră a fi capul întregii propoziţii, e acreditată ideea conform 

bază a infinitivului, respectiv modul personal sau timpul, drept determinatori? În acest caz: ce 
se întâmplă în limbi precum engleza, în care terminatiile lipsesc aproape cu desăvârşire? La o 
astfel de întrebare, un cercetător generativist ar putea aduce ca răspuns „modul abstract” şi 
„persoana abstractă”, prin analogie cu noţiunea de „caz abstract”, introdusă în generativism în 
etapa teoriei standard extinse, în încercarea de universalizare a acestei categorii a 
substantivului. Ar mai exista ipoteza unei alternante între două posibilități de actualizare: prin 
subiect, în cazul limbilor care nu au terminatii de număr şi persoană, respectiv prin 
terminatille de număr şi persoană în cazul limbilor care nu impun utilizarea obligatorie a 
subiectului în fiecare propoziţie, situaţie în care subiectul este, oricum, inclus. 

Regăsim, oarecum, această idee şi în teoria generativă. Fără a formula o problematică a 
actualizării, generativiştii încearcă să afle care este unitatea lexicală ce se constituie drept cap 
al unei propoziţii. În vreme ce in integralism se presupune cá „centrul” propoziției este 
unitatea lexicală şi funcțională despre care se vorbeşte — de regulă, subiectul, în generativism 
se încearcă depistarea unității gramaticale care guvernează structura unei propoziţii. (Se va 
specifica despre INFL, stabilit drept cap al propozitiilor cá, neaflându-se în poziţia de a 
domina capuri lexicale, este un cap non-lexical (HAEGEMAN 1991: 106]). Astfel, se ajunge la 
concluzia că nodul principal al propoziției este INFL, reprezentând mijloacele de flexiune a 
verbului şi materializat prin auxiliar, în cazul în care acesta există în structura verbului, sau 
prin timpul însuşi al verbului (prezent, perfect compus — în engleză), în cazul în care acesta nu 
presupune utilizarea unui auxiliar. Se va ajunge apoi la ideea că structura care guvernează 
propoziţia, constituindu-se în nod combinatoriu principal, include mijloacele de reprezentare a 
timpului şi a acordului, cu verbul ca element de combinare de la P’ la I" şi cu subiectul 
propoziției în poziţia de specificator (HAEGEMAN 1991: 101—106). 

O altă dilemă ar apărea în cazul propozitiilor constituite din verbe impersonale (Ploua, 
Ninge). Ar putea fi ele explicate printr-o ,,continere" a substantivului, a obiectului? Sau poate 
forma aceasta unică funcţionează în sine ca o actualizare, determinată de o prezenţă obiectivă, 
în sensul de substantivare a fenomenului, având în vedere că aici nu e vorba în primul rând de 
o acţiune, ci de o prezenţă fenomenală. Problematică ar fi şi categoria verbelor copulative, 


care ar putea fi actualizate prin substantivul pe care îl presupun. 


5.5.2. Actualizarea pronumelui 


Cazul pronumelor este şi el foarte interesant, din punctul de vedere al actualizării. 
Pronumele sunt actualizate în virtutea conţinutului pe care îl au de exprimat; natura acestui 


conţinut este însă extrem de fluctuantă, semnificatul lexical neputând fi definit în cazul lor la 


căreia specificatorul ultim cu care I’ s-ar combina pentru a forma I" este subiectul (HAEGEMAN 1991: 104— 
105). Din punct de vedere integralist, ideea unui subiect în poziţie de specificator, şi deci subordonat verbului, 
nu ar putea fi susţinută. În plus, nu trebuie să uităm de propoziţiile constituite dintr-un singur verb impersonal 
(zerovalente), care nu pot avea subiect. (A se vedea şi „parametrul subiectului nul”, tratat în HAEGEMAN 1991: 
18-20). 

fel ca pentru majoritatea lexemelor dintr-o limbă (CosERIU 1997: 85). Din perspectivă 
integralistă, s-ar putea postula un fel de semnificat lexical comun al pronumelor. Acest 
semnificat comun ar fi tocmai acela de cataforic sau anaforic, de anticipare, respectiv de 
reluare a informaţiei intrinseci a unei instante substantivale sau chiar propozitionale, alături de 
marcajele ei gramaticale (gen, număr, caz, de obicei). Caracteristicile gramaticale sunt reluate 
de către pronume nu printr-o relație de acord cu substantivul, relație existentă între 
substantive şi adjective, ci printr-o relationare, la nivel combinatoric-sintactic cu acele 
trăsături din semnificatul structural ce au fost actualizate în substantivul cu care pronumele se 
află în relație anaforică sau cataforicá. 

Se pune, de asemenea, întrebarea, dacă pronumele beneficiază de instrumente de 
actualizare, aşa cum se întâmplă, de obicei, în cazul substantivelor. În limba română, spre 
exemplu, pronumele de persoana a treia singular şi plural au aspectul de articulare definită, 
ele finalizându-se în -/, -a, -i şi -le. Chiar dacă nu se poate spune că pronumele sunt realmente 
articulate definit, sursa lor etimologică este apropiată de aceea a demonstrativului şi a 
articolului definit însuşi. 

De asemenea, tot în limba română, pronumele demonstrativ se deosebeşte de adjectivul 
demonstrativ tocmai prin forma sa aparent articulată: acesta, spre deosebire de acest, de 
exemplu. Chiar dacă acesta poate fi, la rândul său, adjectiv în poziție postpusă faţă de 
substantiv, forma „nearticulată” de genul acest nu poate fi pronume. 

În generativism, din punctul de vedere al relaţiilor de dependenţă între ele, interpretarea 
grupurilor substantivale, deci şi a pronumelor, cade în sarcina teoriei legării [binding theory]. 
Chiar dacă, în mare parte, interpretarea contextuală a pronumelor este lăsată în seama 
pragmaticii, grupurile substantivale sunt împărţite în trei categorii, în funcție de potenţialul lor 
referential (HAEGEMAN 1991: 190—191): 

(1) grupuri substantivale depline (Poirot, Bertie) 

(ii) pronume (he, him) 

(iii) elemente reflexive (himself). 

Ceea ce le este comun reflexivelor si pronumelor este faptul cá nici unele nu beneficiazá 
de referintá inerentá. Ceea ce le separá clar este faptul cá, in vreme ce reflexivele sunt legate, 
pronumele, chiar dacá pot avea un antecedent, sunt libere in categoria lor de guvernare, 


conform principiului 42 al interpretării pronumelor (HAEGEMAN 1991: 213): 


Un pronume trebuie sá fie liber in categoria sa de guvernare. 


Spre deosebire de ambele aceste categorii, grupurile substantivale depline, definite ca 


expresii cu referintá inerentá [R-expressions] trebuie sá fie libere, indiferent de pozitia in care 


274 Pentru o atentă descriere a relaţiilor care leagă aceste forme de elementul ce le guvernează, vezi HAEGEMAN 
1991: 192—211. 

se află. Chiar dacă în volumul citat, structurarea tripartită realizată de către Haegeman este 
exemplificată doar prin structuri aparţinând limbii engleze, ea pare aplicabilă cu succes şi la 
nivelul altor idiomuri. 

Viziunea asupra condiţiilor în care pronumele intră în relaţii de dependenţă în cadrul 
unităților sintactice, prezentată în Haegeman, e precedată de alte puncte de vedere, simţitor 
diferite, cu privire la situația acestei părți de vorbire. Astfel, ideea de a considera pronumele 
de aceeaşi categorie cu determinantii, este prezentă, spre exemplu, în lucrarea cu care Steven 
Paul Abney s-a impus în cercetarea generativistă — teza sa de doctorat cu privire la 
considerarea determinantilor drept capuri ale grupurilor substantivale (ipoteza DP), o idee 
care, după cum spune Abney însuşi, nu e nouă. Asemánarea dintre determinanti şi pronume a 
fost subliniată, spre exemplu, de Emonds (1985), care propunea ca pronumele să fie tratate ca 
grupuri substantivale conţinând doar specificatori (ABNEY 1987: 178). 

În primul rând, Abney aduce argumente împotriva ideii comun acceptate conform căreia 
pronumele trebuie să fie tratate la fel cu substantivele. Un prim argument este acela că 
pronumele nu pot fi însoţite de niciunul dintre specificatorii care se regăsesc în preajma 
substantivelor (determinanti, adjective, cuantificatori, elemente de exprimare a posesiei). În 
plus, spune Abney, pronumele nu pot apărea, chiar cu diferente minore de înţeles, în pozițiile 
în care apar substantivele (ex. construcţia *the she that I talked to [*ea sau „eaua” O cu care 
am vorbit] ar trebui să fie echivalentă cu structura the female that I talked to [femeia cu care 
am vorbit]). Dimpotrivă, Abney observă, la fel ca Postal (1966), faptul că există situaţii în 
care pronumele se comportă la fel cu determinantii. lată câteva dintre argumentele pe care le 
aduce în sprijinul acestei idei: pentru început, un exemplu: you idiots/sailors. În legătură cu 
această construcţie, sunt de observat două lucruri: 1) structura este una vocativă, în care 
pronumele şi substantivul se află în relaţie apozitivă; 2) tocmai datorită acestui tip de 
structură, rămân în discuţie doar pronumele de tip deictic (de persoana întâi şi a doua, Abney 
demonstrând că, practic, există idiomuri în care construcția în discuţie funcționează şi la 
persoana întâi — de exemplu, germana), adică tocmai cele pe care, datorită oportunității tratării 
lor într-o abordare care ar trebui să includă şi relaţiile lor contextuale, le lăsăm în seama 
pragmaticii. 

O altă proprietate interesantă pe care determinantii şi pronumele o împart este, conform 
lui Abney, faptul că aceste părți de vorbire se constituie în situl principal în care sunt 
depozitate trăsăturile caracteristice grupurilor substantivale: persoana, numărul şi genul (genul 
numai în unele limbi: în maghiară, turcă, finlandeză etc. nu există). În multe limbi, 
determinantii, spre deosebire de adjective sau chiar de substantive, sunt cei care prezintă cele 
mai multe dintre distinctiile flexionare. În germană, spre exemplu, determinantii (si la fel si 
pronumele) prezintă o paradigmă completă a persoanei, genului şi numărului, în vreme ce 
substantivele sunt, în general, marcate doar pentru număr. Dat fiind că poziţia de determinant 


este locaţia propriu-zisă a trăsăturilor gramaticale ale grupului substantival, acestea 

neacordându-se pur şi simplu, la fel ca modificatorii, cu substantivul, determinantul e 
considerat cap al grupului substantival. În plus, pronumele aparţin clasei de elemente 
funcţionale (nu tematice, conform distinctiei realizate de către acelaşi Abney) — o clasă 
închisă de unităţi lexicale care, chiar dacă referă, nu descriu, nu caracterizează, ci marchează 
trăsături gramaticale. (Toate argumentele prezentate mai sus provin din ABNEY 1987: 178— 
180). 

Chiar dacă această soluţie va fi abandonată mai târziu, considerarea pronumelor ca 
făcând parte din aceeaşi categorie cu determinantii a prezentat, la momentul respectiv, certe 
avantaje cu privire la coerenţa internă a teoriei. Ea a facilitat respectarea mult mai strictă a 
organizării dependentelor specifice teoriei X-bar, constituirea determinantilor ca noduri 
permițând înscrierea sub ele a tuturor specificatorilor caracteristici pentru grupurile 
substantivale. 

În perspectiva demersului integralist, această idee nu este aplicabilă, din mai multe 
motive. Primul dintre ele priveşte conţinutul semnificational al categoriilor implicate în 
discuţie. Astfel, în vreme ce pentru determinanti latura semnificationalá principală care se 
manifestă în interiorul lor şi se mobilizează spre designare este cea instrumentală, pronumele 
au, pe lângă caracteristicile gramaticale pe care le marchează, o latură semnificationalá de 
conţinut, chiar dacă este una mai degrabă comună categoriei, definibilă ca „indicare a 
persoanei/obiectului”. În al doilea rând, între un determinant şi substantivul pe care acesta îl 
determină, relaţia este în principal una de acord, chiar dacă determinantul este acela care 
prezintă o paradigmă mai largă în ceea ce priveşte formele de exprimare a genului sau 
numărului, în vreme ce substantivul ar fi marcat doar pentru număr (în limba germană; în 
limba română, de exemplu, marcarea la substantiv vizează şi genul şi cazul). Desigur, trebuie 
ținut aici cont de faptul că elementele de marcare a acestor trăsături gramaticale pot fi izolate 
şi caracterizate prin semnificatul instrumental specific lor. Despre pronume nu se poate spune 
cá este într-o relaţie de acord cu substantivul, corespondenţa de gen şi număr stabilindu-se 
datorită unei relaţii cataforice sau co-referentiale stabilite nu la nivel gramatical, desigur, ci la 
nivel textual, la nivelul sensului textului. În al treilea rând, având conţinut semnificational 
lexical, pronumele are designat — stabilit în relaţie cu un substantiv, e adevărat -, în vreme ce 
determinantul nu poate avea designat. Determinantul este, în integralism, o unitate 
funcţională, mai exact un instrument de realizare a funcţiei actualizárii; chiar dacă şi Abney 
spune despre determinant acelaşi lucru, cele două caracterizări sunt diferite în cele două 
viziuni. Pronumele, în schimb, nu îndeplineşte o funcţie (în afară de cea designativă, specifică 
tuturor unităților lexicale). Mai mult, pronumele poate să designeze nu neapărat independent 
de, dar oricum în anticipație față de substantivul cu care se află în relaţie de co-referentá, de 
co-designare înţeleasă la modul cel mai concret de desemnare a unui obiect din extra- 
lingvistic. Putem să ne imaginăm, spre exemplu, un autor care vorbeşte la lansarea propriei 


sale cărți şi care, ținând în mână obiectul respectivului eveniment, spune ceva de genul: 

Acesta este volumul cu care se încheie zece ani de cercetări pe care le-am făcut în domeniul 
... sau Acesta este produsul a zece ani de cercetări în domeniul ... sau: Aceasta este cea mai 
mare capodoperă a literaturii ce s-a scris vreodată... sau orice altă afirmaţie care, 
deschizându-se astfel, designează pentru public chiar obiectul pe care autorul îl ţine în mână şi 
în acelaşi timp toate exemplarele identice ale respectivei cărţi, iar prin substantivul care 
urmează acelaşi obiect, dar din perspective clar diferite, nuantánd, eventual, diverse trăsături 
semnificationale ce pot marca unitatea lexicală ce va fi utilizată. Din această perspectivă, 
termenul de co-designare ar fi, probabil, mai potrivit decât cel de co-referintá, dat fiind că 
suprapunerea pronumelui cu substantivul este, din punctul de vedere al conţinutului 


semnificational actualizat, parţială, nu totală. 


5.5.3. Intenţia stilistică şi traducerea 


Înainte de a intra în detaliile practice ale procesului de determinare, Coşeriu stabileşte, 
în studiul Determinación y entorno, limitele în cadrul cărora va aborda problematica propusă. 
Printre alte precizări pe care le face, este menţionat şi faptul că va fi abordată doar 
determinarea nominală şi „doar în planul aşa-numitului «limbaj enuntiativ», adică 
independent de orice «intenţie stilistică” (CoSERIU 1955/1967: 291—292). 

Pornind de la acest fragment, se pune întrebarea de ce determinarea e diferită atunci 
când vorbitorul implică în procesul de comunicare o intenţie stilistică şi, de asemenea, dacă 
inclusiv actualizarea e diferită în plan stilistic. Un răspuns la această întrebare este dat de către 
Emma Tămâianu-Morita, o specialistă în lingvistica textului din perspectivă integralistá, care 
precizează, în referatul pe marginea acestei teze, faptul că „această limitare anunță de fapt 
definirea planului autonom al textului ca spaţiu al construcției de sens, unde instrumentele 
preluate de la nivelul cunoașterii elocutionale si al cunoaşterii idiomatice devin expresie 
semioticá pentru sens, astfel încît limitarea operată este necesară (si) pentru a separa obiectul 
propriu de studiu al lingvisticii textului. Funcțiile textuale ale procedeelor actualizării şi 
contribuția lor la modalitatea de construcție a sensului în texte particulare (teme prefigurate în 
studiul din 1955-56 prin denominatia largă de «intenţie stilistică») reprezintă posibile direcții 
de investigație pentru viitor”. 

În primul rând, articolul poate fi folosit pentru a indica nu doar referentul propriu-zis, ci 
şi modul în care vorbitorul alege să se refere la acesta. Un exemplu găsim tot în 
Determinacion y entorno. Astfel, dacă o operaţie determinativă se dovedeşte a fi superfluă sau 
se realizează implicit (prin alti determinatori sau prin context), instrumentele specifice 
respectivei operaţii se pot folosi pentru realizarea altor funcţii. Astfel, articolul utilizat cu un 
cuantificator are funcție individuatoare (cf. sp. los dos hombres [cei doi oameni]) şi, aplicat la 
un nume prin sine însuşi actual şi individual, poate îndeplini funcție stilistică (cf. fr. 
Clemenceau, le Clemenceau) (CosERIU 1955/1967: 297—298). Precizări în ce priveşte 


valoarea pe care articolul o primeşte în astfel de situaţii există şi în manuscrisul coşerian 

dedicat numelor proprii, unde regăsim ideea conform căreia utilizarea articolului poate fi 
caracteristică unor medii sau stiluri specifice şi poate avea valoare expresivă sau afectivă. 
Astfel, în franceză, le Charles, la Marie, la Josephine, la Louise sunt moduri populare de a 
indica familiaritatea. Cu numele proprii, uzul articolului aparţine, în franceză, „stilului 
juridic” şi în italiană stilului erudit (de exemplu, cu nume de autori) şi poate indica disprețul 
dacă apare în afara unor astfel de stiluri: /e Clemenceau, le Poincaré. În plus, în italiană se 
foloseşte în mod comun articolul cu numele de familie şi cu poreclele unor persoane celebre, 
cu un prestigiu aparte (înainte de toate scriitori, poeti şi artişti în general: /'Alighieri, il Tasso, 
l'Ariosto, il Bembo, il Bramante, il Brunelleschi, il Caravaggio, la Duse) sau pur şi simplu cu 
numele unor persoane mai cunoscute, chiar dacă nu neapărat respectate (Coseriu, apud 
KABATEK 2007: 7). 

O referire care priveşte, de data aceasta, substantivele comune, regăsim în 
Determinacion y entorno, într-o încercare de definire a metaforei, fenomen care se produce 
atunci când un nume se aplică în mod intenţionat pentru a denota un obiect subordonat altui 
concept decât cel „numit” de numele însuşi. O metaforă se recunoaşte ca atare când ambele 
valori (numitul si denotatul) se percep în acelaşi timp ca diferite şi asemănătoare (COSERIU 
1955/1967: 293, nota 22). 

Această problematică poate fi tratată mai cuprinzător la nivelul lingvisticii textului, ca 
parte a funcţiilor textuale. Un demers aparte, ce merită o atenţie specială şi o tratare într-un 
cadru mai potrivit, dedicat acestei problematici, este cel dezvoltat, pe baze integraliste, de 
către profesorul Mircea Borcilă, care stabileşte, în acord cu demersurile coşeriene în acest 
sens (COSERIU 1955/1967: 293), coordonata unei metaforici a vorbirii (BORCILĂ 2002-2003: 
69). El afirmă că „studiul vorbirii este singurul care ne poate furniza posibilitatea investigării 
functionale" specifice a semanticii metaforice” (BORCILĂ 2002-2003: 69). Este unicul unghi 
din care, afirmă profesorul Borcilă, „pot fi explorate, în profunzime, explicativ şi descriptiv, 
„mecanismele” „designării metaforice”, ca un complex de operaţii de „determinare reciprocă 
a universaliilor”, cu ajutorul contextelor şi situaţiilor” în care se produce acel spor 
semnificativ al cunoaşterii, definitoriu pentru creaţia metaforică în limbaj (Coseriu, 1977: 44, 
54)" (BORCILĂ 2002-2003: 70). Construind, aşadar, din nou, pe suportul celor trei planuri ale 
limbajului, aşa cum sunt ele definite în lingvistica integrală, profesorul Borcilă trasează 
coordonatele ce vor sta la baza studiului metaforologiei la nivelul vorbirii, al limbii şi al 
textului. 

Ce putem observa, pentru moment, este că aceste conotări stilistice menţionate mai sus, 
indiferent de natura lor, se realizează cu mijloace diferite de la o limbă la alta (spre exemplu, 
în limba română, articolul definit nu se poate utiliza precum în expresiile citate anterior). 
Totuşi, trebuie să recunoaştem că realizarea determinării, implicit a actualizări, cu alte 
scopuri decât cele discutate în secţiunile anterioare, aduce în discuţie o problematică extrem 


de interesantă, a cărei tratare se poate constitui, fără îndoială, într-o aripă semnificativă a 

lingvisticii integrale. Este una dintre zonele cu cel mai mare potenţial de exploatare. 
Demersuri s-au făcut deja, paşi importanţi fiind realizaţi în clarificarea unor funcţii textuale, a 
mijloacelor şi instrumentelor prin care acestea se realizează, a relațiilor dintre planurile de 
conţinut stabilite de către Coşeriu, văzute din perspectiva uzului poetic al limbajului. Printre 
aceste abordări se numără, în primul rând, cele ale profesorului Mircea Borcilá?” (1994, 
1997, 2002-2003) dar şi ale Emmei Tămâianu (2001A) şi ale Lolitei Zagaevschi (2001, 2005) 
si, mai nou, ale Elenei Faur (2012). O tratare a subiectului care implică, alături de 
fundamentul teoretic coşerian, elemente de pragmatică peirciană, într-un nou model de analiză 
a textului, îi aparţine lui Carmen Vlad (în special 2000). 

Un alt unghi din care operaţiunile determinării pot fi abordate este acela al traducerii. Se 
pune întrebarea dacă traducerea dintr-o limbă în alta afectează sau influenţează în vreun fel 
actualizarea şi operaţiunile care îi urmează. Ştim că răspunsul la această întrebare nu poate fi 
decât unul afirmativ, iar exemplele sunt la tot pasul, cel puţin în ce priveşte instrumentele de 
realizare a determinării. Se poate menționa aici situaţia substantivelor care, în limba engleză, 
spre exemplu, au nevoie de articolul definit pentru a se actualiza (The Bahamas), în vreme ce 


în limba română, combinarea lor cu articolul definit este imposibilă. 


5.5.4. Concluzii 


Ne găsim, la finalul secţiunii dedicate actualizării în integralism, în faţa unui număr 
însemnat de întrebări, de probleme, de tentative de rezolvare a unor situaţii încă neclare. Ştim 
însă că integralismul oferă o bază ideală pentru dezvoltarea lingvisticii în cele trei planuri 
identificate de către Eugeniu Coseriu, şi poate mai ales în cel al vorbirii şi cel al textului, care 
prezintă încă atât de multe situaţii ce îşi aşteaptă rezolvarea. Cu o bază teoretică extrem de 
solidă şi idei care oferă un potenţial extraordinar de dezvoltare, integralismul promite a fi 
cadrul perfect pentru crearea unei lingvistici complete şi, de asemenea, a unei noi poetici. 

În ce priveşte problema actualizării însăşi, ca şi a proceselor determinative ulterioare, 
integralismul este prima teorie a limbajului care pune problema aducerii semnificatelor în 
vorbire în acest fel, abordarea funcțională fiind, în opinia mea, singura care poate furniza o 
caracterizare completă a operațiunilor inerente vorbirii. Tratarea aceleiaşi problematici a 
actualizării din punct de vedere generativist se va desfăşura pe cu totul alte coordonate, de 
multe ori demersul nostru fiind obligat a porni dinspre unităţi lexicale înspre potențiale funcții 


de îndeplinit. Ne vom găsi şi în situaţia de a semnala cazuri care, în abordarea generativă, sunt 


275 Este imbucurátor faptul că eforturile făcute în sensul dezvoltării unei tipologii textuale şi a aplicării acesteia 
inclusiv în domeniul textelor poetice sunt observate şi apreciate. Ne referim aici în special la scrierile 
profesorului Mircea Borcilă, remarcate, spre exemplu, în OANCEA 1998: „Lingvistica textului se întemeiază 
pe ideea obiectivitátii lingvistice a conţinuturilor spirituale, ea este o ipostază reînnoită a stilisticii, interesată 
acum de toate tipurile de texte care articulează un sens, nu numai cele literare. Ea este cultivată la noi încă de 
acum trei decenii (mai ales la Bucureşti şi Cluj) şi de la ea se aşteaptă realizarea unei tipologii stilistice prin 
insertia dintre istoric şi sistematic. În acest sens, foarte importante sunt studiile lui Mircea Borcilă” (OANCEA 
1998: 26). 

imposibil sau foarte greu de solutionat, ca şi unele pentru rezolvarea cărora va trebui să 
„mergem pe încredere”, ştiut fund faptul că lingviştii generativişti îşi bazează majoritatea 
abordărilor pe ipoteze greu, dacă nu imposibil de confirmat în realitatea limbajului. 

Nu se poate însă nega şi nici ignora cantitatea enormă de muncă desfăşurată de către 
lingviştii care s-au dedicat descrierii şi explicării limbajului în linia deschisă de Chomsky şi 
numărul impresionant de idiomuri supuse analizei şi descrierii. De asemenea, unele soluţii 
propuse de ei par convingătoare, perspectiva extrem de detaliată din care se analizează diverse 
aspecte ale limbii şi limbajului scoțând uneori la lumină fenomene nu doar interesante, ci 
foarte relevante pentru înţelegerea mijloacelor prin care vorbirea se realizează, prin care 
intenţiile expresive ale vorbitorilor se transformă în mesaj cu sens pentru potenţialii 
interlocurori. Concluzii mai precise, realizate într-o perspectivă comparativă în ce priveşte 


cele două teorii lingvistice vor fi formulate şi la finalul secțiunii care debutează mai jos. 


5.6. Actualizarea în generativism — coordonate generale 


Dacă în ceea ce priveşte integralismul am discutat funcţia actualizării în coordonatele 
sale generale, modalitățile sale de realizare sau relațiile cu alte funcţii lingvistice, ca şi cu 
nivelul la care ea se regăseşte, abordarea acestei probleme din perspectiva generativismului se 
va face într-un mod cu totul diferit, ţinând cont de următoarele criterii: 

a) O abordare 1) cronologică şi 2) dinspre formă înspre funcție este impusă chiar de 
modul în care această problemă a fost dezvoltată în diferitele etape de evoluţie a teoriei 
iniţiate de către Noam Chomsky. Se constată că primele volume şi studii lingvistice de factură 
chomskyană abordează articolul ca pe una dintre părțile de vorbire, cu limitare la limba 
engleză. Articolul fiind considerat principalul actualizator, voi porni de la tratarea acestuia, 
independent de faptul că, în primele scrieri chomskyene, nu îi este atribuită încă vreo funcţie, 
alta decât aceea de element descris ca parte a ceea ce se numeşte noun phrase [grup nominal]. 
În etape ulterioare ale generativismului, articolul va ajunge să fie situat, alături de alţi 
determinanti (posesive, demonstrative etc.), într-o clasă anume, a elementelor ce realizează 
funcţia determinării. 

b) Dacă în integralism „aducerea în vorbire” se realizează la nivelul semnului ca întreg, 
ca unitate, generativismul acordă o preeminentá clară aspectului categorial al cuvântului. Ştim 
că scopul declarat al generativiştilor era, iniţial, să construiască gramatica unei limbi, iar unei 
teorii lingvistice nu trebuia să i se ceară mai mult decât o procedură de evaluare practică 
pentru gramatici diferite ale unei aceleiaşi limbi (CHOMSKY 1957/1966: 52). Ideea care s-a 
păstrat neschimbată, cel puţin până la momentul principii şi parametri, este aceea a 
sintactic, nu semantic, ale semnelor limbajului. Această preeminentá trebuie, deci, văzută in 


înţeles cronologic, ca primară în mintea vorbitorilor, ca acţionând în momentul iniţial al 

producerii propozitiilor. Ne amintim că interpretarea semantică e doar „asociată” structurii de 
adâncime deja prezentă şi acționând la momentul formării unei propoziţii. Din punct de 
vedere generativist, informația semantică a semnelor lingvistice, este, ca să spunem asa, 
„cantitate neglijabilă” în analiza funcționării limbii în vorbire. 

În aceste condiţii, se pune întrebarea dacă problema actualizării poate fi solutionatá în 
termeni exclusiv — sau cel puţin primordial — sintactici. Trebuie să nu uităm că „traseele” 
celor două tipuri de lingvistică merg, practic, în sensuri contrare. În integralism, teoria 
actualizării este parte integrantă a viziunii coerente şi închegate asupra limbajului, o teorie 
care, ca şi restul bazei conceptuale, îşi păstrează şi azi valabilitatea. În schimb, concepţia 
chomskyană asupra limbajului se formează pornind de la necesitatea de a rezolva probleme 
concrete, empirice, ale lingvisticii de până atunci, în special cu privire la descrierea limbii 
engleze. O comparaţie între soluţiile la care cele două doctrine ajung în ce priveşte 
actualizarea, respectiv actualizatorii, va putea fi făcută la jumătate de drum, în integralism 
rezolvarea venind din baza teoretică proprie, în generativism din necesitatea de a găsi, şi în 
cazul articolului, ca şi al celorlalte „părți de vorbire”, un loc într-o gramatică adecvată limbii 
în chestiune. Înainte de a încerca un răspuns la întrebarea pusă la începutul acestui paragraf, 
să vedem, însă, cum se realizează, la modul concret, operaţia actualizării în viziune 


generativistá. 


5.6.1. Phrase structure grammar - Transformational grammar 
(Syntactic Structures) 

Dupá cum am vázut deja, nu putem apela la o bazá teoreticá in care sá fie pusá explicit 
problema determinării şi implicit a actualizării. Dar, fund o teorie primordial sintactică, 
generativismul a trebuit să rezerve un loc, în schemele de această natură, elementelor de 
actualizare. Într-adevăr, regulile „phrase structure”, păstrate în prima fază a teoriei, ce 
acţionează în formarea structurilor de adâncime ale propozitiilor, aveau o poziţie rezervată 
pentru articolul definit în limba engleză: the. Spre exemplu, diagrama propoziției ,, The man 
hit the ball” [Omul a lovit mingea] arăta astfel (CHOMSKY 1957/1966: 29): 


(I) Sentence — NP + VP 
(I NP — T+N 


(III) VP > V+ NP 

(IV) T > the 

(V) N man, ball etc. 

(VI) Verb — hit, took etc." 


276 Cu privire la regulile de genul ultimelor trei, Lasnik face precizarea că, în volumul Aspects of the Theory of 
Syntax, acestea vor fi numite „reguli de insertie lexicală”. În Syntactic Structures această distincţie nu este 
făcută, toate regulile de mai sus fiind considerate reguli phrase structure, o generalizare care, afirmă Lasnik, 
limitează drastic puterea descriptivă a acestui model (LASNIK 2000: 26). 

Se observă că articolul definit era considerat parte a grupului nominal [noun phrase], 
fără însă a 1 se acorda vreun statut anume. Acel T ce stă pentru categoria căreia îi aparţine the 
nu reprezintă, se pare, altceva, decât inițiala articolului definit în limba engleză. Ráspunzánd 
condiției ca aplicarea unei reguli să fie limitată la un anumit context, respectivul T ajunge să il 
acopere şi pe a (articolul nedefinit din limba engleză), dacă substantivul care urmează este la 
singular, nu şi dacă este la plural (CHoMsKkYv 1957/1966: 28). T devine, astfel, alături de N şi 
V, marca unei categorii gramaticale, posibil a fi combinat împreună cu N în cadrul unei NP 
[noun phrase — grup nominal] sau VP [verb phrase — grup verbal]. Prezenţa sa în acest prim 
grup de categorii gramaticale cu care se rescriu reguli în volumul Syntactic Structures, mai 
înainte de, spre exemplu, adjective sau adverbe, este un semn al importanţei (pentru moment 
nesesizate de către utilizatorii săi), pe care articolul o va avea în economia procesului de 
generare de reguli, iniţial de rescriere, apoi de naturi tot mai complexe (generare şi 
transformare ale structurilor gramaticale). 

Înainte de conştientizarea importanţei nu atât a articolului, cât a determinantilor, au 
existat modele de gramatică transformationalá, precum cele semnalate in BORNSTEIN, care nu 
prevedeau un ,nod" separat pentru determinanti în construcţia arborilor ce descriu 
structurarea propoziţiilor. Trăsăturile care urmau să fie exprimate prin intermediul 
determinantilor erau asociate direct substantivului însoțit şi considerate ca trăsături 
„fluctuante”, nu asociate permanent substantivului (BORNSTEIN 1984: 58). Un exemplu pentru 
o astfel de tratare a determiantilor îl găsim în cartea aceleiaşi autoare, într-o structură precum 
cea reprezentată mai jos, unde trăsăturile exprimate în mod normal prin determinanti sunt 


plasate sub linia punctatá (BORNSTEIN 1984: 58): 


boy 


+ noun 
+ common 
+ concrete 
+ count 

+ human 


Se considera, în aceleaşi modele, că determinantul apărea datorită unei transformări, în 
transferul de la structura de adâncime la cea de suprafaţă. Avantajul acestui mod de tratare a 
determiantilor era, afirmă Bornstein, acela de a face posibile reguli „mai universale”, având in 
vedere faptul că nu toate limbile au articol. În plus, şi pentru limbile care cunosc articolul, se 
considera că prezenţa acestuia este reclamată de către substantiv, în anumite condiţii în care 


acesta putea apărea. Spre exemplu, dacă un substantiv a selectat trăsătura [+count] 

(7numárabil) şi este folosit la forma de singular, un determinant va fi ales in mod obligatoriu 
pentru a-l însoţi (BORNSTEIN 1984: 57). 

Bornstein preferă, totuşi, rezervarea unui nod special în construcţia arborelui pentru 
determinant/articol. Folosirea celor doi termeni vine din faptul că, limba avută în vedere în 
primul rând fiind engleza, se pleacă de la faptul că ea are categoria articolului, o caracteristică 
ce justifică tratarea separată a determinantilor, aceasta simplificând descrierea limbii. 
Respectivul nod ar elibera substantivul de multiplele determinări provenind de la tipuri 
diferite de determinanti pe care ar trebui sá le reprezinte (BORNSTEIN 1984: 58; paginile 59-60 
cuprind o descriere a clasei determinantilor cu componentele sale: articol definit şi nedefinit, 
demonstrative, cuantificatori etc.). 

Un pas în plus este făcut atunci când prezenţa articolului şi a altor determinanti este 
recunoscută ca atare, în multiplele manifestări pe care aceştia le pot cunoaşte şi generalizată în 
structura cunoscută drept NP [grup nominal], o structură la care Lasnik va ajunge aducându- 
ne aminte de manifestările pe care aceasta le rezumă: John (substantiv nume propriu); the 
man [omul] (substantiv comun însoţit de articol definit); the man in the room [omul din 
cameră] (substantiv comun precedat de articol definit şi urmat de un complement de 
loc/situator); the old man [omul bătrân/bătrânul] (substantiv însoţit de articol definit şi de un 
adjectiv calificativ); he [el] (pronume personal) (LASNIK 2000: 10). Prin aceste exemple, 
reunite în categoria de „grup nominal”, Lasnik demonstrează existența constituentilor — este, 


alături de altele, o probă care dovedeşte faptul că propoziţiile sunt analizabile în constituenți. 


5.6.2. Teoria standard (Gramatica generativ-transformationalá) — 
Aspects of the Theory of Syntax (1965) 


5.6.2.1. Articolul definit şi regulile de rescriere 


Dacă o abordare individuală a volumului Syntactic Structures se justifică prin 
importanţa pe care acesta a avut-o în apariția uneia dintre cele mai prolifice şi influente 
direcţii de cercetare în lingvistica modernă, problematica ce constituie obiectul prezentei 
secţiuni a lucrării se regăseşte mai degrabă în volumul Aspects of the Theory of Syntax. Într-o 
continuare firească, acest volum duce mai departe cercetările pornite in Syntactic Structures, 
făcând trecerea de la un nivel mai general, spre o detaliere, o rafinare în reguli şi condiţii. 

Desigur, în continuare nu putem vorbi de o tratare a funcţiei determinárii?"", fapt ce nu 
ne lasă altă cale de urmat decât aceea a observării şi prin raportare la acest volum a modului 


în care este tratat articolul definit (în engleză) alături de alti posibili determinanti?”*. 


277 Pentru o mai mare precizie a observaţiei, trebuie să menţionăm faptul că Chomsky are, în volumul din 1965, 
chiar un subcapitol care se numeşte Noţiuni funcţionale [2.2. Functional Notions]. Acesta este dedicat însă 
distinctiei între categoriile gramaticale (grup nominal, grup verbal etc.) şi funcțiile sintactice (subiect, 
predicat etc.), un aspect, aşadar, în privinţa căruia Chomsky nu se îndepărtează prea mult de gramatica 
tradițională (v. CHOMSKY 1965: 68 şi urm.). 

Astfel, acelaşi articol definit al limbii engleze, the, va apărea ca aparţinând unei 
categorii aparte, aceea a determinantilor. Regulile din componentul de bază al sintaxei, ce vor 
sta la baza phrase marker-ului (arborelui) propoziției „Sincerity may frighten the boy" 
[Sinceritatea l-ar putea speria pe băiat.] (ceea ce era prezent deja în Syntactic Structures drept 


phrase structure rules) sunt după cum urmează (CHOMSKY 1965: 68): 


(5) (DS NP-Aux- VP  (IDM may 


VP V-NP N > sincerity 
NP > Det- N N — boy 
NP N V — frighten 
Det — the 

Aux > M 


Regulile marcate mai sus cu (II) sunt separate de celelalte, rolul lor fiind acela de a 
introduce formative lexicale. Articolul nu face încă obiectul unei discuții în ce priveşte locul 
său în, cel puțin, grupul nominal. Se recurge în continuare la analiza gramaticală clasică, 
tradițională, în care articolul e tratat ca un simplu însoțitor al substantivului. De altfel, el nu 
face parte din rândul categoriilor lexicale, identificate de către Chomsky prin faptul că apar în 
partea stângă, într-o regulă lexicală. Definiția acestora este rafinată astfel: „o categorie 
lexicală sau o categorie care domină un şir ... X ..., unde X este o categorie lexicală va fi 
numită o categorie majoră” (CHOMSKY 1965: 74). Categoriile majore identificate în rândul 
regulilor prezentate mai sus sunt substantivul, verbul şi auxiliarul/modalul, acesta din urmă 
nefiind considerat cu certitudine parte a respectivei categorii. Oricum, determinantul, articolul 
definit, respectiv, este singurul eliminat cu fermitate din rândul categoriilor majore, cele care 
sunt, în acelaşi timp, şi categoriile funcționale. Situația articolului definit se va schimba, 
acesta ajungând să fie nu doar parte a categoriei determiantilor, ci chiar, cel puţin în 
accepțiunea unor lingvisti, o categorie majoră, care va domina şiruri. Aceste puncte de vedere 
vor fi prezentate în subcapitole ulterioare. 

E de remarcat, deocamdată, faptul că singura problemă reală observată în relaţie cu 
regulile redate mai sus este legată tocmai de articol şi se referă la faptul că utilizarea sa greşită 
ar putea produce şiruri deviante de genul *boy may frighten the sincerity. Pentru a evita 
generarea unor astfel de propoziţii, regulile de insertie a formativilor lexicali vor fi mutate 


într-o altă parte a componentului sintactic de bază?” (CHOMSKY 1965: 68). 


278 De altfel, după ce face o trecere în revistă a părţilor de vorbire prezente în propoziţia Sincerity may frighten 
the boy, descrise în termeni clasici de verb, grup verbal etc., ca si în relaţiile lor sintactice în cadrul 
propoziției (subiect, predicat, obiect), Chomsky afirmă că informaţia redată în acest fel este corectă, 
preocuparea lui fiind aceea de a găsi cea mai bună modalitate de prezentare formală a ei într-o descriere 
structurală şi de a explica modul în care astfel de descrieri structurale pot fi generate de un sistem de reguli 
explicite (CHOMSKY 1965: 64). 


272 Această mutare nu pare a fi destul de convingătoare pentru a soluţiona problema generării şirurilor deviante, 
răspunsul venind, aşa cum vor dovedi multi dintre lingvişii ce vor lucra în sfera gramaticii generative, din 

5.6.2.2. Articolul definit şi regulile de subcategorizare 


Un nou loc va câştiga articolul doar în ceea ce priveşte utilizarea contextelor, exclusiv 
gramaticale, ale anumitor părți de vorbire. Este vorba de regulile de subcategorizare, ce 
precizează trăsăturile contextuale faţă de care o parte de vorbire e specificată pozitiv. In cazul 


verbului, regula generală a fost stabilită astfel (CHOMSKY 1965: 94): 


NP 
# 
Adjective 
Predicate — Nominal 
(40) V-CS/- like — Predicate — Nominal 
Prepositional — Phrase 
that — S 
NP (of - Det — N) 
etc. 


unde CS = complex symbol 


Regula (40) analizeazá categoria (verbul) intr-un simbol complex, in termenii cadrului 
în care această categorie apare, în contextul sáu categorial. Acesta este un exemplu de „regulă 
de subcategorizare strictă”, un tip urmat de sau detaliat în „reguli selectionale", construite în 
termeni de trăsături sintactice ale cadrului în care cuvântul apare (CHOMSKY 1965: 95). 

Am adus în discuţie aici regulile de subcategorizare strictă pentru că ele sunt 
exemplificate, printre altele, prin regula care introduce substantivele în gramatică, o regulă ce 
ne interesează aici din punctul de vedere al modului în care este tratat articolul sau categoria 
determinantilor. Pentru moment, acestea coincid, dat fiind cá respectiva categorie pare să 
conţină, în acest moment al teoriei, doar articolele. 


Regula de introducere a substantivelor este după cum urmează: 


(49) NP > (Det) N(S") 


Conform acestei reguli, subcategorizarea substantivelor s-ar realiza în următoarele 
categorii (CHOMSKY 1965: 100—101): 
[Det-S”] — categoria substantivelor cu complemente propozitionale (ex. the idea that he 
might succeed [ideea că el ar putea reuşi]) 


[Det-] — categoria substantivelor comune 


abordarea semantică a chestiunii, mai precis, pentru cazul de față, din separarea substantivelor comune, 
numărabile, de cele care se vor constitui mai târziu în categoria bare plurals (plural fără articol şi substantive 
singularia tantum). Desigur, e o soluţie parţială, ce priveşte limba engleză şi o acceptăm aici în exact această 
idee, căci engleza este limba analizată initial, înainte de alte idiomuri, în gramatica transformationalá. 

[-S'] -se propune limitarea acestei categorii la „quotes contexts ” (la redarea vorbirii 
indirecte, înţelegem) şi la it impersonal, în propoziţii precum: „it strikes me that he had no 
choice” [mă uimeşte (faptul) că nu a avut de ales], „it surprised me that he left” [m-a surprins 
(faptul) cá el a plecat], „it is obvious that the attempt must fail” [e clar că încercarea e sortită 
esecului] — toate propoziţii derivând din şiruri de bază de genul it — Sentence 


[-] — categoria substantivelor proprii — substantive fără determinant??? 


sau, precum 
în cazurile: The Hague, The Nile, cu un determinant fix, care poate fi luat ca parte a 
substantivului însuşi, mai degrabă decât parte dintr-un sistem de determinanti din care se pot 
selecta unităţi liber şi independent. 

În legătură cu categoriile de mai sus, se pot face următoarele observaţii: 

a) Aceste reguli se aplică doar limbii engleze, sau cel puţin au fost elaborate pornind de 
la limba engleză, fapt care le pune în situația imposibilă de a nu corespunde nici cerintei de 
universalitate, pe care generativiştii deja o impuneau în cercetarea lor, nici relativității 
lingvistice, neluate în calcul de către aceiaşi lingvişti. 

b) Regula pentru categoria substantivelor comune este surprinzătoare, dat fiind faptul că 
prevede determinantul, cu obligativitate, înţelegem noi, având în vedere că acesta este cazul 
(cu excepţiile menţionate şi explicate) pentru celelalte categorii postulate mai sus. 
Inconsistenta cu celelalte categorii vine din faptul că, atât în limba engleză, cât şi în multe 
altele, substantivul poate apărea în diferite poziții din propoziţie si în diferite contexte 
neînsoţit de vreun determinant. Regulile de sub (5) de mai sus, împreună cu propoziţia pe care 
ele o rescriu sunt mai mult decât concludente. Această situaţie impune rescrierea categoriei 
corespunzătoare eventual în forma [(Det)-]. Desigur, această relativizare a categoriei o aduce 
în proximitatea celei ce defineşte substantivele proprii. Oricum, diferenţierea între 
substantivele proprii şi cele comune, dată de categoriile descrise mai sus, nu funcționează, cel 
puţin nu în aceşti termeni transanti, ea neaplicándu-se în foarte multe limbi (inclusiv engleza). 

c) Categoria [-S'] nu pare să îşi aibă locul între celelalte categorii dat fiind că it 
reprezintă, în propoziţiile date ca exemplu, un element anaforic pentru toată propoziția 
subordonată. Traducerea respectivelor propoziţii în limba română semnalează, prin 


substantivul faptul, introdus acolo între paranteze, aceeaşi relație. Diferenţa este că în limba 


280 Clarence Sloat critică, în articolul său din 1969, caracterizarea de către Chomsky a substantivelor proprii 
drept clasa substantivelor care prezintă restricţii în ce priveşte combinarea cu determinantii. El afirmă că o 
astfel de concluzie nu se poate desprinde din compararea substantivelor proprii cu întreaga clasă a 
substantivelor comune. După analiza câtorva exemple relevante, Sloat afirmă că singura diferență 
semnificativă între combinaţiile determinantului cu substantivele proprii şi a determinantilor cu substantivele 
comune numărabile este aceea că articolul definit the nu apare înaintea numelui propriu la singular. În plus, 
determinantul nul nu apare înaintea substantivelor comune numărabile la singular. În concluzie, afirmă Sloat, 
numele proprii nu sunt restrictionate în relaţie cu sistemul de determinanti în aşa fel încât să se poată defini 
această clasă drept clasa substantivelor fără determinanti. Cel mai simplu mod de a trata determinantul nul în 
astfel de situaţii este, spune el, acela de a recunoaşte existenţa unui alomorf zero al articolului definit. În acest 
sens, el formulează următoarea regulă: Articolul definit va apărea ca articol zero înaintea substantivelor 
proprii la singular, cu excepţia situaţiilor în care acestea sunt accentuate sau când sunt precedate de adjective 
restrictive sau urmate de propoziţii relative restrictive (SLOAT: 27-28). 

română utilizarea respectivului substantiv nu este obligatorie, propoziția fiind însă mult mai 
clară în prezenţa lui. Oricum, faptul că acest cuvânt ar trebui să fie, în mod normal, prezent în 
acea poziție reprezintă o confirmare a calităţii de anaforic a lui it, un anaforic pentru toată 
propoziţia subiectivă care urmează. Mai interesantă ar fi, în acest context, situaţia lui there, în 
propoziţii precum There is a book on the table. [Este o carte pe masă.] sau There are some 
books on the table. [Sunt nişte cărţi pe masă.]. Acest there este subiectul obligatoriu care nu 
are nicio acoperire anaforică sau de altă natură în corpul propoziției. El va fi tratat cu atenţie, 
de altfel, în dezvoltări ulterioare ale generativismului sub denumirea de element expletiv, 
reprezentând tocmai lipsa lui de, am spune, în termeni integralisti, conţinut semnificational. 
Analiza acestui cuvânt e deosebit de relevantă în ceea ce priveşte problema actualizării, chiar 
dacă nu în relaţie directă cu prezenţa sau absenţa determinantilor, aşa cum apare aici. 

d) Tratarea substantivelor proprii se dovedeşte a fi simplistă în abordarea descrisă mai 
sus. Trebuie spus însă, în primul rând, că mai există nişte precizări referitoare la numele 
proprii. Se menţionează faptul că ele pot fi determinate de propoziţii relative non-restrictive, 
ca şi de adjective derivate din respectivul tip de relative (ex. clever Hans [istetul Hans], old 
Tom [bătrânul Tom]). Deşi recunoaşte apartenența propozitiilor relative restrictive la 
categoria determinantilor, Chomsky are motive să creadă cá relativele non-restrictive sunt mai 
degrabă complemente ale întregului grup nominal şi in unele cazuri ale întregii propoziții 
(exemplu: „I found John likable, which surprised me very much.” [Mi-a plăcut de John, fapt 
care m-a surprins foarte tare.]). Aceste precizări sunt de găsit în nota 26: 217, a volumului de 
care ne ocupăm aici şi tot acolo găsim o trimitere spre Logica de la Port-Royal şi spre 
Jespersen, pentru o discutare mai detaliată a problemei. 

În al doilea rând, ne oprim puţin asupra exemplelor pe care Chomsky le dă pentru a 
arăta faptul că există nume proprii care au determinant, respectiv articol definit inclus fix. 
Exemplele sunt 7he Hague şi The Nile. Ele nu aparţin însă nicidecum aceleiaşi categorii si 
credem că acest fapt trebuie luat în considerare. Astfel, prezenţa articolului definit în numele 
oraşului Haga — The Hague are o explicaţie istorică şi este o reminiscență a faptului că locul 
respectiv a fost denumit initial nu cu un nume, ci cu o expresie descriptivă: Des Graven Hage 
— „Pădurea Contelui” sau „Domeniul privat al Contelui”. Şi în olandeză numele păstrează încă 
articolul definit: Den Haag. Numele ar reprezenta, astfel, mai degrabă un substantiv comun 
precedat de articol decât un nume propriu. Desigur, articolul ar fi putut fi eliminat din acest 
nume, aşa cum s-a întâmplat cu denumirile altor oraşe sau regiuni (7he Bronx a devenit 
Bronx, The Bath — Bath sau The Devizes — Devizes). În aceste cazuri, se presupune că 
locuitorii oraşelor sau ai regiunilor respective au început să privească respectivele cuvinte ca 
pe nişte nume, mai degrabă decât ca pe nişte sintagme descriptive, moment în care au renunţat 
la articolul definit din denumirea localităţii. Chiar dacă, în toate aceste cazuri, explicaţia este 
aceeaşi, şi anume că numele oraşelor au fost iniţial nişte descrieri ale locurilor respective, a 


fost la latitudinea locuitorilor să folosească sau nu articolul în continuare. Este adevărat, 


303 


aceste situaţii sunt probabil cele mai puţin specifice, pierderea justificárilor de tip istoric din 
memoria comunității ducând la eliminarea articolului definit din numele localităţii. 

O situaţie oarecum similară se întâlneşte în limba română, în cazul numelor proprii care 
sunt compuse din două substantive din care unul este determinantul celuilalt, mai exact în 
relație genitivalá de posesor-obiect posedat. Ne referim la exemple de genul Câmpia Turzii 
sau Cehu Silvaniei, nume pe care nu le rostim întotdeauna în întregime atunci când vorbim cu 
persoane despre care nu ne îndoim că ştiu la fel de bine ca noi la ce localitate ne referim. În 
aceste cazuri, forma pe care o folosim va fi, mai întotdeauna, Câmpia sau Cehu — vom păstra, 
deci, articolul definit al cuvântului determinat, chiar dacă, nefiind urmat de determinantul în 
cazul Genitiv, această prezenţă nu se justifică decât prin faptul că se subintelege posesorul din 
numele localităţii. Oricum, vorbim de o situaţie în care, spre deosebire de cazurile menţionate 
imediat mai sus, nu ar fi posibilă renunţarea permanentă la articolul definit, cel puţin în cazul 
substantivelor feminine care se finalizează mereu în limba română în -a — dacă nu acel a din 
articolul definit, atunci unul care se confundă, la modul funcţional, cu el. Substantivele 
masculine nume de localităţi nu sunt articulate (Dej, Cluj, Caracal), decât atunci când sunt în 
poziţia de subiect sau de compement direct al propoziției, caz în care articolul marchează, de 
fapt, genul, numărul şi cazul substantivului, iar nu funcţia de actualizare; oricum, o eventuală 
renunțare la determinantul genitival este puţin probabilă. 

În ceea ce priveşte al doilea exemplu, The Nile, el are, cum spuneam, o explicaţie 
diferită, specifică englezei, şi anume aceea că, în această limbă, numele de ape (râuri, mări, 
oceane) sunt precedate de articolul definit, astfel încât de fiecare dată se presupune că se 
spune The River Nile [Fluviul Nil], The Atlantic Ocean [Oceanul Atlantic], în cazul mărilor 
termenul sea fiind aproape tot timpul prezent în numele mării: The Black Sea, The Caspian 
Sea. Nilul fiind un fluviu, va fi numit în engleză tot timpul The Nile. Presupunem deci o 
elipsă a unui substantiv comun în denumirea apelor, motiv pentru care utilizăm articolul 
definit în numele lor, în limba engleză. 

Tot pornind de la limba engleză, putem identifica şi un al treilea motiv pentru care 
articolul definit se utilizează în numele geografice. Este vorba de situaţia în care e implicată o 
pluralitate de entități de acelaşi fel: The Bahamas reprezintă o multitudine de insule, The 
United States of America - o federaţie de state, The Netherlands, mai exact The Kingdom of 
Netherlands includea iniţial, sub acest nume, un număr de douăsprezece provincii şi trei 
insule. Această situaţie combină două condiţii care apar în ceea ce putem numi, după Coseriu, 
procesul de actualizare. Este vorba despre faptul că avem un substantiv la plural, care, în 
anumite situaţii, poate să apară fără articol definit, în limba engleză chiar mult mai mult decât 
în alte limbi, de exemplu cele romanice (vezi, mai Jos, discutarea categoriei de bare plurals), 
situaţie care este completată de condiţia de referință punctuală specifică numelor geografice. 
Este vorba de o cunoaştere indubitabilă (cel puţin în cadrul unei comunităţi anume) a 


referintei respectivului cuvânt, fapt care impune exprimarea în nume a acestei condiţii de 

„definiteness ” [definire], spre deosebire de bare plurals care exprimă, de cele mai multe ori, 
în engleză, genericitatea. 

În al patrulea rând, ne reamintim aici faptul că problema numelor proprii şi relaţia 
acestora cu determinantii sunt de importanţă capitală în ceea ce priveşte tratarea fenomenului 
actualizării. Eugeniu Coşeriu abordase problema determinării ca un capitol al unui volum 
dedicat tratării numelor proprii. De aceea, salutăm tratarea subiectului, chiar incompletă, cum 
este la acest moment, în cadrul teoriei generative. Ea semnalează faptul că s-a constientizat 
problema numelor proprii ca fiind una aparte în tratarea relaţiei dintre substantive şi posibilii 
determinanti. De asemenea, abordarea acestei probleme merită urmărită în etapele ulterioare 
ale teoriei. 

e) Trecerea de la regulile de subcategorizare la structurile argumentative ale părților de 
vorbire pare să aducă, pe lângă o mai precisă şi mai comprehensivă descriere a posibilităţilor 


combinatorice ale părților de vorbire, un model mai convingător în ceea ce priveşte 


stiai Aire 


reprezintă numărul de argumente cerute de acesta?*! 


. Verbele, spre exemplu, în funcție de 
tipul lor (într-o descriere clasică prezentate drept intranzitive, tranzitive sau dublu tranzitive), 


ar fi clasificate astfel (HAEGEMAN 1991: 37): 


20a meet verb; 1 2 
NP NP 
20e give verb; 1 2 3 


NP NP NP 
NP PP NP 
20f dither verb; 1 


Diferenţa semnificativă pe care Haegeman însăşi o subliniază între regulile de 
subcategorizare şi structura argumentativă este aceea că regulile de subcategorizare specifică 
doar complementele verbului, mai exact constituentii care sunt in mod obligatoriu în interiorul 
grupului verbal, în vreme ce structura argumentativă listează toate argumentele, incluzând 
astfel subiectul, care este realizat în afara grupului verbal (HAEGEMAN 1991: 37, nota 10). Se 
precizează, de asemenea, că în regulile de subcategorizare grupul nominal subiect nu se 
menţionează, deoarece toate verbele au subiect, drept urmare faptul de a avea subiect nu 


creează o subcategorie nouă de verb, în vreme ce prezenţa obiectului face acest lucru. 


281 Argumentele sunt participanţii minimali implicaţi în activitatea sau starea exprimată de predicat (HAEGEMAN 
1991: 36). Menţionăm cá predicatele sunt lexemele ce până acum s-au considerat a fi părţi de vorbire 
principale, cele care se pot constitui în capuri ale grupurilor ce se formează în jurul lor (verb, substantiv, 
adjectiv, prepozitie). 

Această nouă generalizare, care prevede că toate verbele au cel puţin argumentul 
reprezentat prin grupul substantival cu valoare de subiect, poate fi contrazisă printr-un 
exemplu din limba română. Noua Gramatică a Academiei, principalul document normativ de 
referință pentru limba română, utilizează în mare măsură modelul generativ de prezentare 
pentru gramatica limbii române, primul criteriu de clasificare sintactică a verbului fiind acela 
al numărului de actanti pe care verbul îi primeşte, indiferent de poziţia sintactică în care 
aceştia se aşază. Conform respectivului criteriu, prima clasă care se obține este însă cea a 
verbelor zerovalente, „caracterizate prin capacitatea de a forma o comunicare completă în 
absenţa oricărei determinări actantiale, inclusiv a nominalului actantial subiect; ex. Ninge., 
Plouă., Tuna., Viscoleşte., Geruieşte., Se înnoptează. [...] " (G.A.: 336). Celelalte clase de 
verbe obținute prin aplicarea acestui criteriu sunt: monovalente, bivalente şi trivalente. Se 
specifică, e adevărat, că între aceste categorii există mereu interferenţe provocate de faptul că 
verbele au tendința de a aluneca dintr-o clasă in alta. Aceste interferenţe afectează, 
bineînţeles, şi verbele zerovalente, care se găsesc uneori în situaţia de a primi un complement 
(ex. Mă plouă., Mă ninge.), dar şi un subiect, în construcţii (mai puţin comune) de genul: Zeus 
plouă., Ploaia plouă., Văzduhul plouă. Aceste structuri, mai degrabă izolate şi poetice, nu 
justifică extragerea verbului din clasa zerovalentelor şi includerea sa în cea a monovalentelor 
sau chiar, având în vedere exemplele cu complement intern, în cea a bivalentelor. Chiar dacă 
am forţa o astfel de deplasare a verbului a ploua, nu vedem cum s-ar putea aplica aceeaşi 
manevră în cazul tuturor verbelor din respectiva clasă fără a pune în pericol ideea însăşi a 
posibilității de a clasifica în vreun fel lexemele oricărei limbi, justificări şi exemple pentru 
situarea în afara normei găsindu-se oricând. 

Miza acestui ultim subpunct a fost aceea de a atrage atenţia asupra faptului că, din nou, 
concluziile în ce priveşte structura argumentativă sunt emise pornind aproape exclusiv de la 
limba engleză, excepţiile uşor de găsit, precum cele de mai sus, din limba română, demontând 
întreg mecanismul descriptiv a cărui principală caracteristică ar trebui să fie aceea a 


universalităţii. 


5.6.2.3. Articolul definit şi acordul în gen, număr şi caz 


În finalul volumului din 1965, articolul se găseşte într-o poziţie nouă, parte însă a unei 
teorii limitate la aceeaşi limbă engleză. Se porneşte de la ideea că, în engleză, articolul nu este 
purtător de informaţie gramaticală, el nemarcând în vreun fel genul, numărul sau cazul 
substantivului determinat. Nu se caută o explicaţie a prezenţei articolului alături de substantiv, 
în ciuda absenței acordului explicit în gen, număr şi caz, ci se caută o soluţie pentru a postula, 
in absentia, un astfel de acord??, Poate tocmai limba engleză ar fi fost punctul cel mai bun de 


plecare pentru a se pune problema actualizării din punct de vedere funcţional, datorită situaţiei 


282 Ideea prezenţei acordului între specificatori şi substantivele care sunt capul grupului nominal, chiar dacă 
mărcile explicite ale acordului lipsesc, este asumată şi de către Haegeman (HAEGEMAN 1991: 116). 

speciale, diferită faţă de multe alte limbi, a neexprimării genului, numărului şi cazului 
substantivelor prin articol şi a neacordului cu ceilalți determinant ai săi. 

Această problemă e tratată în volumul Aspects of the Theory of Syntax, în capitolul 
despre procesele flexionare — un capitol de morfologie. În ceea ce priveşte morfologia 
flexionară, sunt comparate aici metoda tradiţională a paradigmelor şi metoda descriptivă a 
analizei morfematice. Chomsky preferă descrierea paradigmaticá pentru că aceasta poate fi 
reformulată direct în termeni de trăsături sintactice şi poate fi incorporată în teoria trăsăturilor 
sintactice deja elaborată. Astfel, sistemul de paradigme e descris, pur şi simplu, ca sistem de 
trăsături. Considerând soluția paradigmaticá drept cea mai adecvată teoriei sale, Chomsky 
afirmă cá, în această situaţie, componentul transformational trebuie să fie modificat astfel 
încât să conţină reguli care extind ansamblul de trăsături ce constituie o unitate lexicală. 
Exemplul dat aici este tocmai cel al articolului: gramatica ar trebui să conţină reguli de acord 
care să îi atribuie acestuia toate trăsăturile specifice pentru gen, număr şi caz ale 


substantivului determinat. Regula ar fi următoarea (CHOMSKY 1965: 175): 


+ N 
(32) Article — a Gender a Gender 
B Number /— ... B Number 
y Case y Case 


Despre trásáturile adáugate prin regula (32) se afirmá cá sunt singurele asociate cu 
unitatea non-lexicalá definit, spre deosebire de, spre exemplu, regulile de acord cu adjectivul, 
care nu fac decât să extindă o matrice de trăsături deja prezentă. Fiind o unitate lexicală, 


adjectivul are o matrice proprie de trăsături (CHOMSKY 1965: 176). 


5.6.3. Teoria standard extinsă — Knowledge of Language. Its Nature, 
Origin and Use; Introduction to Government and Binding Theory 


5.6.3.1. Coordonate generale. Relaţia limbaj — lume 


Volumul Knowledge of Language. Its Nature, Origin and Use debutează cu explicaţia 
relaţiei pe care Chomsky o stabileşte între teoria generativă, pe de o parte, şi teoriile sau 
filosofii/Iingvistii la a căror operă îşi raportează ideile, pe de altă parte, în ascendenta gândirii 
sale situându-i, nu pentru prima dată, de altfel, pe Descartes, Jespersen şi Humboldt. Printre 
justificárile pe care Chomsky le aduce în sprijinul alegerii ca obiect de studiu a aspectului 
internalizat şi individual al limbajului, mai degrabă decât a aspectului extern, el menţionează 
şi amploarea pe care au luat-o studiile sale, acestea incluzând sintaxa, fonologia şi morfologia. 


In continuare, Chomsky „crede” că şi semantica e inclusă aici, sau, oricum, ceea ce e incorect 

numit „semantica limbilor naturale”; explicaţia lui „incorect” este legată de convingerea 
lingvistului american potrivit căreia semantica este „studiul relației dintre limbaj şi lume — în 
particular studiul adevărului şi referintei". Chomsky reproşează semanticii tradiţionale cá se 
ocupă cu „anumite niveluri de reprezentare mentală postulate, incluzând reprezentări ale 
formei sintactice şi lexicale şi altele numite ,,modele” sau ,imagini" sau „reprezentări 
discursive” sau „situaţii”. Dar relaţia acestor din urmă sisteme cu lumea obiectelor cu 
proprietăţi şi relaţii, sau cu lumea aşa cum se crede că este ea, e adesea complicată şi 
îndepărtată, mai mult decât ar putea crede cineva pe baza unor simple exemple. Relaţia nu 
poate fi descrisă, spre exemplu, ca „incorporare” sau asociere element-cu-element” 
(CHOMSKY 1986: 44). 

Se pare că teoria semantică chomskyană, atât de puţin elaborată cum este, adoptă mai 
degrabă punctul de vedere care consideră limbile un mijloc de a vorbi despre lume, lexemele 
fiind asociate direct obiectelor din lumea reală. Problema pe care o semnalează Chomsky prin 
exemplele date este aceea că nu toate lexemele au referință exactă în realitate, că pentru 
pronume, de exemplu, e foarte greu de stabilit referentul. Corectura pe care o propune 
lingvistul american vine dintr-o redefinire a referintei şi a coreferintei, „pentru a căror 
înţelegere ar fi necesară postularea unui domeniu al obiectelor mentale asociate cu entităţi 
formale ale limbii/limbajului printr-o relaţie ce are multe dintre proprietățile referintei, dar 
toate acestea sunt în interiorul reprezentărilor mentale, sunt o formă a sintaxei. [...] studiul 
relaţiei structurilor sintactice cu modelele, imaginile şi altele de acest gen ar trebui privit ca 
pură sintaxă...” (CHOMSKY 1986: 45). 

Fragmentele de mai sus dovedesc faptul că Chomsky realizează imposibilitatea tratării 
limbajului şi a limbilor fără o atenţie specială acordată aspectului semantic al acestora. Mai 
mult, el recunoaşte, măcar în cazul unor entități problematice, precum pronumele, faptul că, la 
capătul combinațiilor sintactice ce stau la baza propozitiilor (corecte) ale unei limbi, nu se pot 
asocia direct, cel puţin nu întotdeauna fără a produce confuzie, clase de realităţi 
corespunzătoare unor entităţi formale, de fapt categoriilor gramaticale cuprinse în respectiva 
combinaţie sintactică. Domeniul obiectelor mentale, al conceptelor, l-ar ajuta, crede el, sá 
rezolve tocmai aceste probleme de imprecizie referentialá. Departe de a accepta sau a gândi 
măcar noţiunea de semnificat ca parte a sistemului lingvistic, el caută, prin acest domeniu pe 
care pare a-l accepta cu ezitările fireşti din partea unui sintactician convins, o justificare, o 
„scuză” pentru lipsa de perfectă corespondenţă între „clasele de realităţi” şi structurile 
sintactice „terminate” prin unităţi lexicale. În cazul în care această corespondenţă ar exista, ea 
ar trebui să rezulte într-o interpretare fără echivoc a situaţiei „din lumea reală” pe care 
propoziţia respectivă ar reprezenta-o. 

În acest cadru, determinarea este o categorie ce începe să capete contur, incluzând, în 
acelaşi timp, tot mai multi membri. Astfel, pe lângă articolul definit, prin exemple precum 
„John's claim that Bill hit the man” [Afirmația lui John că Bill l-a lovit pe bárbat.] se 

dovedeşte cá una dintre posibilele alegeri pentru realizarea categoriei DET [determiner = 
determinant] poate fi un întreg grup nominal căruia îi este atribuit cazul genitiv (CHOMSKY 
1986: 63). 


5.6.3.2. Teoria modulará 


Probabil principala caracteristică a etapei standard extinse a generativismului este 
caracterul modular pe care această teorie îl are. Vorbim astfel de diferite componente, ce 
tratează fiecare o parte anume din mecanismele care stau la baza realizării sintactice a actelor 
de vorbire. Printre alti autori, Haegeman caracterizează teoria în acest mod, dând ca exemple 
componentele sau modulele pe care ea le tratează în cartea sa: theta theory; X-bar theory; case 
theory; government and binding theory (HAEGEMAN 1991: 141). Aceleaşi module, plus 
control theory şi bounding theory sunt menţionate şi în CHOMSKY 1986 (p. 155), cu precizarea 
cá se pástreazá, la momentul respectiv, structura teoriei standard extinse. Mergánd doar incá 
un pas înapoi, regăsim structura teoriei gramaticii definită în aproximativ aceiaşi termeni, intr- 
o organizare modulară, cu două clase de subsisteme: subcomponente ale sistemului de reguli 
(1) şi subsisteme ale principiilor (2) (CHOMSKY 1981/1993: 135): 


(1) (1) lexicon 
(11) sintaxá 
(a) componentul categorial 
(b) componentul transformational 
(11) componentul PF (phonetic form [forma foneticá ]) 
(iv) componentul LF (logical form [forma logicá]) 
(2) (1) bounding theory 
(11) government theory [teoria guvernării] 
(11) 0-theory [teoria rolurilor tematice; teoria 0] 
(iv) binding theory [teoria legárii] 
(v) Case theory [teoria cazurilor] 


(vi) control theory [teoria controlului] 


Aceasta a fost, probabil, cea mai prolificá etapá a teoriei, modulele enumerate mai sus 
fiind dezvoltate şi exploatate în cercetarea a foarte multe idiomuri, cu concluzii relevante 
pentru gramatica universală a tuturor vorbitorilor, indiferent de limbă, dar şi pentru 
specificitátile idiomatice greu sau chiar imposibil de „universalizat”. Nu vom aborda 
descriptiv în cele ce urmează toate modulele menţionate mai sus, chiar dacă unele concluzii 
rezultate din dezvoltarea lor sunt interesante şi relevante, ci ne vom menţine în sfera 
problemelor legate de procesul de actualizare, sau cel puţin de instrumentele prin care acesta 


se realizează, chiar dacă tratate dintr-o perspectivă cu totul diferită față de cea funcţională. 

i. Teoria X-bar. Structura grupului nominal 


În demersul nostru comparativ, care pune faţă în faţă două moduri atât de diferite de 
tratare a ceea ce în integralism se numeşte actualizare, teoria X-bar are, în ceea ce priveşte 
latura generativá a comparaţiei, o relevanță maximă. Se pare că acesta este momentul din 
evoluţia teoriei generative care se apropie cel mai mult de integralism, ajungând, prin 
ipotezele pe care le propune, la o variantă proprie de explicare a componentelor din structura 
diferitelor grupuri. Acest demers se preocupă de identificarea funcțiilor pe care elementele 
aparținând acestor structuri le îndeplinesc, în vreme ce integralismul porneşte de la 
identificarea funcțiilor limbajului, găsind ulterior instrumentele prin care ele se realizează. 
Chiar dacă vin din direcţii opuse, cele două teorii au, în zona modulului X-bar, un punct de 
întâlnire care oferă un reper pentru comparatia inițiată aici. 

Rolul teoriei X-bar este acela de a reprezenta structura grupurilor de cuvinte, definită 
astfel: „Fiecare categorie lexicală X (X= N, V, A, P [= substantiv, verb, adjectiv, prepozitie 
sau postpozitie) este capul unei categorii X" (X-bar) constând in X şi complementele sale. 
Numim X’ o proiecţie a lui X. Postulăm o proiecție ulterioară X" constând in X’ şi 
specificatorul lui X’, unde specificatorul lui N’ este determinantul (DET: articole, 
cuantificatori, grupuri nominale posesive). Numim X" proiecția maximalá a lui X şi X capul 
lui X" (si al lui X^). [..] Ordinea elementelor este determinată de stabilirea parametrilor 
privind direcția atribuirii cazului si theta-marcarea [..]. Acesta este nucleul lexical al 
sistemului X-bar, care poate suferi diferite modificări” (CHOMSKY 1986: 160). Teoria e 


prezentată de către Haegeman prin cele două scheme de mai jos (HAEGEMAN 1991: 95)?9: 


(38) x" 


283 Fără a avea o legătură directă cu perspectiva din care aceste probleme sunt tratate aici, nu putem trece peste 
modalitatea în care aceste reguli sunt văzute ca făcând parte din procesul de achiziţie a limbii de către copii. 
Se spune, astfel, că toată structura sintactică este construită pe baza formatului X" (39). Asta înseamnă că nu 
trebuie formulată o regulă specială privitoare la constituentii specifici şi că „atunci când achiziţionează 
limbajul, copilul va avea nevoie doar de acees la (38) pentru a putea să construiască constituentii de grup si 
propozitionali” (Haegeman 1991: 112). Avem aici încă un exemplu care susţine ideea că cercetătorii 
generativişti aşază în locul competenţei vorbitorului nativ un construct a cărui eleganţă a fost de multe ori 
apreciată, fără însă ca adecvarea sa la obiectul de studiu cercetat sau presupus a fi cercetat să poată fi şi ea 
demonstrată. 

(39) X" Spec; X’ 
X’* — X’; YP 
X’ > X; YP 


X şi Y stau, în aceste scheme, pentru orice parte de vorbire care e posibil să apară în 
pozițiile respective, având în vedere că teoria X-bar reuneşte ceea ce este comun în structura 
grupurilor. În ceea ce priveşte substantivul, partea de vorbire care ne interesează cu deosebire 
aici, structura grupului căruia acesta îi este cap este adaptată pentru a se supune schemei 
generalizate multi-stratificate, trecându-se de la reprezentări de tipul (24b), de mai jos, la 
reprezentări precum în (27) (HAEGEMAN 1991: 88): 


24b NP 
Det N PP PP 
the investigation ofthe corpse after lunch 
[cercetarea cadavrului după prânz] 


O reprezentare „arborescentă” clasică precum cea de mai sus are dezavantajul de a nu 
putea da seama de substitutia expresiei investigation of the corpse [cercetarea cadavrului] cu 
one |cea] precum în exemplul (25) (HAEGEMAN 1991: 88): 


25. The investigation of the corpse after lunch was less horrible than the one after 
dinner. 
[Cercetarea cadavrului de după prânz a fost mai puțin oribilă decât cea de după 


cină.] 


Faptul că one [cea] poate înlocui o structură de genul investigation of the corpse 
sugerează necesitatea ca respectiva structură să fie dominată, din punct de vedere sintactic, de 
un singur nod. Se ajunge astfel la o reprezentare care se conformează schemei (38) de mai 


sus, o reprezentare multi-stratificată ce arată astfel (HAEGEMAN 1991: 89): 

| 


the investigation ofthe corpse after lunch 


În reprezentarea de mai sus, N” care se găseşte cel mai jos îl domină pe N, capul 
grupului, dar şi pe complementul acestuia. Un adjunct se combină cu N” pentru a forma un alt 
N’. Adjunctii sunt de obicei grupuri prepozitionale sau subordonate relative. Specificatorul 
grupului NP, un determinant, se combină cu N' cel mai de sus pentru a forma proiecția 
maximală N” sau NP (HAEGEMAN 1991: 90). 

La fel ca în cazul grupurilor verbale, din grupurile nominale pot lipsi specificatorii, 
complementele sau adjunctii, într-o manifestare a lor deschisă, explicită. Cu toate acestea, 
proiecția tri-stratificată este generată, precum în reprezentarea de mai jos, unde nu avem nici 


complement, nici adjuncti (HAEGEMAN 1991: 90-91): 


29a this book [această carte] 


29b N"/NP 

Într-o generalizare ce formalizează grupul nominal, reprezentarea acestuia arată astfel 
(HAEGEMAN 1991: 92): 


(39) N” —> Spec; N? 
N'* > N’; XP 
N’ > N; XP 


Aceastá schemá permite parametrizarea ín ceea ce priveste limbile particulare, variatia 
principală producându-se la nivelul ordinii cuvintelor, pentru a include structurarea grupului 
nominal în limbi precum japoneza, spre exemplu, unde subordonata relativă şi pronumele 
demonstrativ precedă substantivul. 

În relaţie cu structurarea teoretică de mai sus, se impun câteva observaţii: 

a) Structura pe care Haegeman o prezintă în final ca reprezentând grupul nominal, o 
structură extrem de laxă, ce îi poate integra sau lăsa la o parte pe oricare dintre componenţii 
acestuia (cu excepţia substantivului, desigur), fără a altera schema de analiză propusă pentru 
astfel de grupuri ne aminteşte de propunerile de analiză a grupului substantival făcute de 
Andrew Radford (1988), propuneri asupra cărora m-am oprit pentru că lingvistul american 
porneşte, în construcţia sa, de la o situaţie concretă: the small nominal [grupul substantival 
MIC], grup care mi-a atras atenţia datorită faptului că reprezintă un substantiv cu un 
complement al său, dar fără determinant. Exemplul concret pe care îl dă Radford este 
secvenţa king of England |rege al Angliei], iar analiza acesteia este legată de reorganizarea 


sistemului de structurare a grupului substantival (RADFORD 1988: 169). Mai exact, regula 


NP > D NP 


fiind o regulă de tip recursiv (NP apărând şi la stânga şi la dreapta ságetii), ar genera 
grupuri substantivale cu determinanti multipli, iar secvențele cu determinanti multipli sunt 
excluse în limba engleza?* 


(RADFORD 1988: 170): 


, sustine şi demonstrează Radford, prin exemplele de mai jos 


(16)  [pthe] [pthe] king of England 
[pthe] [pthis] king of England 
[pa] [pthe] king of England 
[pour] [pyour] king of England 


Radford admite cá o parte din motivatia pentru care exemplele de sub (16) nu sunt 
acceptabile este de naturá semanticá. Totusi, el a ajuns la formarea exemplelor prin aplicarea 
unei clasice reguli generative, aşadar va elimina din analiză construcţiile ráu-formate prin 


corectarea regulilor care le generează. Radford redă, în acest scop — şi adoptă, de fapt — 


284 Există limbi în care determinantii multipli sunt admişi fără probleme (ex. limba română care admite - mai 
exact, impune - pe lângă adjectivul posesiv, şi articolul definit: cartea mea). 

sistemul de reguli propriu fazei X-bar a gramaticii generative, sistem expus şi de către 
Haegeman, după cum s-a văzut mai sus, dar introdus, conform lui Radford, de către Chomsky 
(1970), pe de o parte, în notația de tip bar şi de către Jackendoff (1977) în notația de tip prim 
(N^). Astfel, grupul substantival de la care a pornit Radford va fi marcat, în noua notație, 
astfel (RADFORD 1988: 173): 


king - N 
king of England — N-bar 
the king of England — N-double-bar 


Printre argumentele pe care Radford le aduce pentru admiterea ,,grupului mic" king of 
England drept constituent, este acela al pronominalizării, mai exact al înlocuirii prin 
pronumele one (numai un constituent poate fi înlocuit de o proformă), cu exemplul (RADFORD 
1988: 174): 


(29) The present [king of England] is more popular than the last one. 


[Actualul rege al Angliei este mai popular decât cel anterior.] 


Este acelasi test pe care l-am vázut mai sus aplicat de cátre Haegeman (vezi ex. 27) in 
demersul lingvistei de a ajunge la o schemá finalá a grupului substantival. Asadar, putem 
considera cá schema descriptivă si analitică a lui Haegeman este o dezvoltare a celei propuse 
de către Radford. Este adevărat, cea a lui Haegeman are avantajul de a fi extrem de suplă, de 
flexibilă, părând, la prima vedere, că e aplicabilă la orice grup substantival, din orice limbă. 

b) Remarcăm, în al doilea rând, prezenţa obligatorie a specificatorului ca element ultim 
de combinare în cadrul fiecărui grup, indiferent de natura acestuia. Este extrem de tentantă 
ideea de a considera acest specificator ca pe un corespondent al actualizatorului din 
integralism, care ar acoperi, iată, toate grupurile, deci toate părțile de vorbire, nu doar 
substantivul. Este şi momentul în care am putea găsi un punct de întâlnire între abordarea 
integralistă de natură funcțională, pentru care actualizatorii, respectiv eventualii specificatori 
sunt doar instrumente de realizare a funcției actualizării, pe de o parte, şi abordarea 
generativă, care explicá/justificá poziţiile sintactice din structurile generate, pe de altă parte. 
Dacă facem un efort, putem considera că avem de-a face şi cu un punct de întâlnire între 
universalitatea funcției actualizării şi generalitatea (a se citi obligativitatea) prezenţei 
specificatorului în toate structurile generate. Nu vorbim aici doar de unele dintre modelele de 
structuri generate, ci de toate structurile din toate limbile, care includ cu necesitate un astfel 
de specificator. 

Nu trebuie pierdut din vedere faptul că facem aici un efort să lăsăm la o parte — doar 
momentan, de dragul acestei paralele — divergentele fundamentale care caracterizează bazele 
teoretice ale celor două teorii. Pe lângă această diferenţă esențială, semnalăm un aspect ce tine 


de momentul în care realizarea funcţiei prin actualizator, respectiv specificator, intervine. 

Astfel, în integralism, actualizarea este considerată ca reprezentând momentul inițial al 
aducerii în vorbire a semnificatelor, moment urmat, eventual, de trepte succesive de 
determinare. Dacă ar fi să facem o paralelă cu teoria X-bar, am porni de la capul grupului, 
adăugând ulterior complemente şi adjuncti, ajungând în final la o structură mai mult sau mai 
puţin extinsă a grupului nominal sau de orice altă natură (în funcție de partea de vorbire in 
jurul căreia se formează). Spre deosebire de această ordine a operaţiunilor, în generativism 
avem o direcţie inversă: mai întâi, se formează o întreagă structură care se organizează în 
jurul unui cap, respectiv complementele şi adjunctii, abia la final fiind realizată combinaţia cu 
specificatorul. Dacă această ordine este considerată ca fiind una cronologică, presupunem un 
proces al elaborării întregii construcţii, cu toate determinările sale — a întregului grup, dacă 
vorbim din punct de vedere sintactic — care abia după aceea este adus în existenţa explicită a 
limbajului printr-un specificator. 

Speram, prin această comparaţie, să ajungem la o perspectivă coerentă care să poată 
corespunde unei aplicări unitare a funcției actualizării la toate grupurile, un fapt care ar fi 
devansat abordarea integralistă, unde avem analize ale aplicării funcţiei actualizării doar în ce 
priveşte determinarea nominală. Observarea exemplificárii modului în care funcționează 
specificatorii la nivelul grupului verbal ne îndepărtează însă de acest ideal. Mai exact, e vorba 
despre felul în care specificatorii sunt stabiliti, în care li se atribuie această funcţie. Astfel, 


Haegeman porneşte de la următoarele exemple (HAEGEMAN 1991: 82): 


15a The detectives have all read the letters in the garden shed after lunch. 
[Detectivii au citit toți scrisorile in sopronul din grădină după pránz.] 
15b All the detectives have read the letters in the garden shed after lunch. 
[Toti detectivii au citit scrisorile in sopronul din grădină după pránz.] 
15c They have? 
[Da?] 
15d  *They have all? 
[*Da toti?] 
15e The policemen have all done so too. 


[Poliţiştii au făcut şi ei toţi la fel.] 


Miza acestor exemple este analiza cuantificatorului/adjectivului nehotărât all [toti]. În 
primele două exemple, a// relationeazá cu subiectul detectivii. În al treilea exemplu, grupul 
verbal al propoziției este îndepărtat, îndepărtare care afectează cuantificatorul, dovadă fiind 
negramaticalitatea exemplului 15d. Haegeman trage de aici concluzia că all este parte a 
grupului verbal. All este plasat în poziţia de specificator pentru că nu este un adjunct de timp 
sau de loc, el combinându-se cu V' care este plasat cel mai sus în arborele descriptiv 
(HAEGEMAN 1991: 82). 

Din punctul meu de vedere, a// nu poate fi pus în relaţie mai degrabă cu grupul verbal 
decât cu cel nominal pe baza unei probe care vizează structurarea sintactică a enuntului. 
Eliminarea cuantificatorului este justificată prin faptul că, acesta fiind un determinant al 
subiectului detectivii, în momentul când subiectul este înlocuit prin pronumele personal ei, 
determinantii subiectului dispar odată cu el. 

În viziune integralistă, all este un cuantificator, instrument al cuantificării, care, la 
rândul său, face parte din discriminare, o operaţiune a determinării. Încadrarea lui ca 
specificator sau pe orice altă funcţie într-un grup verbal nu se poate justifica, cu atât mai mult 
cu cât, cel puţin în unele limbi, precum româna, tofi poate intra într-o relaţie directă cu verbul 


din poziţia de subiect: 


Toţi au citit scrisorile în şopronul din grădină după prânz. 


Chiar dacă în generativism grupul nominal este subordonat grupului verbal (cel puţin în 
anumite etape ale teoriei), un cuantificator poate fi considerat doar ca dependent de un cap 
nominal sau reprezentând el însuşi un astfel de cap, având în vedere faptul că poate, după cum 
se vede mai sus, să îndeplinească singur funcția de subiect. 

În plus, odată ce all, în calitatea sa de cuantificator, este analizat ca specificator într-un 
grup verbal, ar fi normal ca toti ceilalți membri ai categoriei din care el face parte, adică toti 
ceilalți cuantificatori, să se găsească în acelaşi raport cu grupul verbal. Această concluzie nu 
se aplică însă. În exemplele de mai jos se poate vedea cum alţi cuantificatori se găsesc într-o 


relaţie de dependenţă directă față de substantiv, ei neavând nicio legătură cu grupul verbal: 


Some of the detectives read the letters in the garden shed after lunch. 


[Unii dintre detectivi au citit scrisorile în şopronul din grădină după prânz. ] 


Many of the detectives read the letters in the garden shed after lunch. 


[Multi dintre detectivi au citit scrisorile in sopronul din grădină după prânz.] 


None of the detectives read the letters in the garden shed after lunch. 


[Niciunul dintre detectivi nu a citit scrisorile în şopronul din grădină după pránz.] 


Exemplele ar putea, cu siguranţă, continua, atât pentru limba engleză, cât şi pentru alte 
limbi. Chiar dacă ipoteza lui Haegeman pare a beneficia de o explicaţie cât se poate de 
credibilă în sine, pusă într-o perspectivă mai amplă, aceasta nu se mai justifică, prăbuşirea ei 
afectând întreaga teorie care plasează specificatorii într-o poziţie obligatoriu inerentă tuturor 
grupurilor, indiferent de natura lor. 

Aşa cum am văzut deja în cazul articolului definit, specificatorii pot lipsi, ca prezenţă 
efectivă în structura grupului nominal. Cu toate acestea, poziţia lor va fi postulată la modul 


teoretic şi păstrată în schematizarea expresiei sau a propoziției. Astfel, oricât de complexă ar 

fi o expresie sau o propoziţie, fără prezenţa specificatorului care să determine substantivul, 
acea expresie sau propoziţie nu se poate realiza, nu se poate, am spune, în termeni coşerieni, 
actualiza. Aceşti specificatori ar fi, astfel, corespondentii actualizatorilor. Situaţia nu se 
schimbă nici în ceea ce priveşte realizarea lor efectivă. Nici actualizatorii, nici specificatorii 
nu trebuie să aibă o realizare efectivă, „deschisă”, cum spune Chomsky, însă fără prezenţa lor 
postulatá, subinteleasá, operația nu se poate realiza. 

Vedem, în această categorie, care cuprinde în integralism actualizatorii, iar în 
generativism specificatorii, mai exact determinanfii pentru cazul specific al substantivului, un 
punct de întâlnire a celor două teorii, chiar dacă traseul până la acesta e parcurs din direcţii 
opuse: în integralism, s-a identificat mai întâi funcţia actualizării, realizată ca operaţiune, 
aparținătoare planului vorbirii, a aducerii semnificatelor în planul designational, în timp ce 
generativismul a încercat să explice, conform convingerilor de la momentul principii şi 
parametri, toate componentele unei propoziţii. 

Mai exact, principiul proiecției prevede că toate elementele sintactice care apar într-o 
propoziţie trebuie să reprezinte informatie lexicală. Astfel s-a ajuns la o justificare a prezenţei 
acelor elemente care au fost grupate ulterior în categoria de „determinanţi”, subclasá a 
specificatorilor. Aceste elemente au ajuns să fie postulate şi in absentia, mai exact, ca fiind 
mutate din locul lor initial şi lăsând o urmă în locul de unde au fost mutate. Determinanţii vin, 
deci, să justifice, să susţină, o structură sintactico-semanticá postulată în generativism şi care 
se voia universală, deşi Haegeman, spre exemplu, admitea că aceasta nu poate fi, totuşi, 
universală. 

Determinărilor ce urmează operaţiunii iniţiale a actualizării le-ar corespunde, în 
generativism, straturile din structura sintactică a grupurilor. În structura acestora, 
determinantul trebuie să ocupe o poziţie, să umple un gol în care poate intra foarte bine un 
articol, un posesiv sau un cuantificator. Desigur, există limbi in care prezența simultană a 
două dintre aceste elemente nici n-ar fi posibilă. E vorba aici, din nou, de faptul că în 
generativism nu se postulează operaţia în sine. Deci, o actualizare inițială, eventual însoțită de 
alti determinanti, nu se ia în calcul. Diferenţa despre care vorbeam are ca o consecinţă faptul 
că toti determinantii sunt, în generativism, parte a aceleiaşi categorii, în timp ce în integralism 
rolurile determinantilor sunt mult mai clar specificate. 

Faptul cá in generativism prezența specificatorului este justificată în primul rînd din 
punctul de vedere al poziţiei sintactice este dovedit şi de faptul că grupul nominal cu rol de 
subiect este, la rândul lui, într-o anumită fază a teoriei, specificator pentru proiecția maximală 
a lui I (inflection), capul ce determină proiecția unei întregi propoziţii. Simetria este, astfel, 
perfectă, funcţionând la toate nivelurile de combinare sintactică, de la cuvânt până la 
propoziţie, chiar dacă nu aplicabilă tuturor limbilor, după cum afirma Haegeman. 

Teoria X-bar conţine dezvoltări pe care le-am considerat relevante din punctul de vedere 


al tratării grupului substantival, în ideea unor posibile comparații cu operaţiunile actualizări 

sau cu determinări ulterioare din integralism, motiv pentru care acestea vor fi prezentate mai 


jos. 


ii. Ipoteza DP (determiner phrase — grup determinant) — Steven Paul Abney 


Ín sectiunea de mai sus am prezentat structura grupului lexical asa cum o vede 
Haegeman, indiferent de capul care guverneazá respectivul grup. Aceastá structurá este 
rezultatul unui efort de generalizare ce reuşeşte să inglobeze în acelaşi tipar relațiile care se 
stabilesc între capurile grupurilor si determinantii, respectiv specificatorii care le însoțesc. 
Este doar unul dintre posibilele rezultate ale acestui tip de demers. Un altul, anterior şi 
semnalat de către Haegeman, atrage în mod special atenţia. Este vorba de o altă ipoteză ce 
priveşte structura grupului nominal, de aşa-numita ,,DP-Aypothesis" [Ipoteza Determiner 
Phrase], prin care se propunea ca grupul nominal să nu mai aibă drept cap un substantiv, ci un 
determinant, NP fiind transformat în DP. 

La prima vedere, ipoteza DP pare a se fundamenta pe ideea de necesitate a unui element 
similar funcției actualizării, care este postulată în integralism. Referinta principală pe care o 
dă Haegeman este la inițiatorul acestei analize, Steven Paul Abney, care propunea ipoteza DP 
în chiar lucrarea sa de doctorat din 1987. Această dezvoltare a teoriei este o tentativă de 
uniformizare a interpretării structurii grupurilor, mobilul principal fiind acela al unei 
apropieri, din acest punct de vedere, între structura principală produsă de verb, anume cea 
propozițională, pe de o parte, şi cea produsă de substantiv, respectiv grupul substantival, pe de 
altă parte. Pretextul imediat a fost dat de încercarea de explicare şi structurare a unor 
construcţii care, în limba engleză, au caracter propozitional si, în acelaşi timp, de grup 
substantival. Este vorba de ceea ce se numeşte construcție Poss-ing, adică exprimarea posesiei 
printr-o structură care include Gerunziul (ex. John's building a spaceship [construirea de către 
John a unei nave spatiale]) (ABNEY 1987: 2). 

Demonstrația lui Abney porneşte de la structuri posesive în interiorul cărora se 
realizează, prin intermediul unor elemente explicite, acord în gen şi număr între posesor şi 
obiectul posedat. Se presupune, astfel, existenţa elementului AGR [agreement = acord], care 
atribuie, în mod normal, şi cazul Nominativ în propoziţie, propriu, în acest caz, obiectului 
posedat. Este vorba, așadar, de acord în gen, număr şi caz, între posesor şi obiectul posedat. 
Acelaşi acord se manifestă şi în alte limbi, de exemplu într-o limbă vorbită în Alaska şi 
numită Yup'ik, cu diferența cá în această situație cazul atribuit este Ergativul [cazul 
gramatical caracteristic subiectului unui verb tranzitiv în limbile ergative] sau în turcă, unde 
cazul atribuit este Genitivul. Abney presupune, astfel, guvernarea întregului grup substantival 
de o entitate pe care o numeşte, pentru început, X şi care adună în ea toate proprietățile de 
gen, număr şi caz ale AGR. Se creează astfel similaritatea dorită cu structura grupului verbal, 
al cărui cap este INFL. Următorul moment al demonstraţiei se constituie ca încercarea de a 


răspunde la întrebarea dacă respectivului X îi corespunde o clasă de unități lexicale, aşa cum 

lui INFL îi corespund (sau îi corespundeau la momentul acela al teoriei) modalele. Pe baza 
exemplelor enumerate mai sus, Abney ajunge la concluzia că lui X îi corespunde clasa 
determinantilor — elemente care sunt, de obicei, sediul trăsăturilor gramaticale caracteristice 
grupurilor substantivale: genul, numărul, cazul (în ciuda afirmațiilor lui Abney, conform 
cărora există limbi în care substantivul manifestă categoria persoanei, nu includem această 
trăsătură printre cele specifice substantivului). Ca orice cap al unui grup, determinantul ar 
avea nevoie de specificatori şi de complemente, despre care Abney decide că ar fi posesorii, 
respectiv proiecţiile lui N. În concluzie, „pe baza acestei speculaţii, voi folosi «D» pentru a 
denota categoria misterioasă X pe tot parcursul lucrării şi voi emite ipoteza că există un cap 
flexionar al grupului substantival, «analiza DP»” (ABNEY 1987: 20). 

Demersul lui Abney este unul tipic pentru teoria generativă. Dintre trăsăturile care îl 
recomandă ca atare, una a fost menţionată deja: scopul final al analizei — uniformizarea 
descrierii structurilor generate de către verb şi de către substantiv: „Soluţia pe care am propus- 
o este, ca efect, aceea de a atribui grupului substantival din limba engleză o structură mai 
apropiată de cea a propoziției decât se presupune în mod normal că ar avea. Această idee este 
atrăgătoare din motive conceptuale, pe lângă avantajele empirice pe care le dovedeşte. Verb 
versus substantiv este opoziția fundamentală din gramatică şi e tentantă ideea de a putea 
atribui grupurilor construite pe baza lor — propoziţiile, respectiv grupurile verbale — structuri 
paralele” (ABNEY 1987: 21). 

A doua caracteristică priveşte ilustrarea principiului de bază prin care se costruiesc 
diversele teorii din cadrul generativismului: crearea de ipoteze pornind de la presupuneri care 
în final ajung să se susțină una pe alta, fără a avea, însă, vreo confirmare la nivelul 
competenţei vorbitorului. Mai exact, e vorba aici de faptul că elemente explicite care să 
realizeze acordul între posesor şi obiectul posedat s-au întâlnit doar în limbile menţionate mai 
sus. Majoritatea vorbitorilor, deci, nu ar fi expuşi direct elementului respectiv de realizare a 
acordului, fiind astfel în imposibilitatea de a-l învăţa. Se presupune, de aceea, că X nu este 
învăţat, ci „pus la dispoziţie de către gramatica universală” (ABNEY 1987: 20). 

Uitându-ne înspre integralism, găsim o aparentă similaritate între această idee şi 
principiul universaliilor posibile, elaborat de către Eugeniu Coşeriu. Sunt însă două diferenţe 
majore între cele două idei: 

1) în generativism, rezultă cá universaliile sunt necesare (şi prin aceasta generale), nu 
posibile, dat fiind că, odată descoperită o trăsătură (sau presupusă, ca urmare a unei ipoteze), 
ea trebuie admisă ca existând în fiecare idiom, indiferent dacă există elemente explicite prin 
care ea să fie exprimată sau nu. Această tratare a respectivelor elemente contribuie la alinierea 
descriptivă a structurilor gramaticale din fiecare limbă în baza unui model a cărui elaborare 
încă nu s-a finalizat. Este unul dintre exemplele care demonstrează încă o dată, dacă mai era 


nevoie, că cele două teorii lingvistice sunt, la nivel de principii şi de bază teoretică, 

ireconciliabile, chiar dacă presupunerile fiecăreia dintre ele fac sens şi au coerenţă în 
interiorul direcției în care au fost emise. 

2) A doua observaţie în legătură cu ideea de mai sus şi în comparaţie cu ideea 
universaliilor posibile din integralism se referă la faptul cá, mai degrabă decât să fie constatate 
la nivelul competenţei vorbitorului, trăsăturile al căror caracter universal se încearcă a se 
demonstra, sunt, de fapt, presupuse. Aşa ajunge întreaga construcţie teoretică generativistă să 
se sprijine mai ales pe ipoteze si presupozitii arhitectura schimbându-se fără probleme atunci 
când unul dintre elementele de rezistenţă se dovedeşte a fi şubred. 

După această primă elaborare a ipotezei DP, ideea a fost preluată de către alti lingvişti 
generativişti (vezi, de exemplu: LONGOBARDI 2001), fiind utilizată uneori în sensuri mai 


interesante, mai apropiate de o interpretare funcţională de tip integralist. 


iii. Ipoteza grupului determinant (DP) multi-stratificat. Roberto Zamparelli 


O astfel de abordare este cea care se poate găsi în scrierile lui Roberto Zamparelli, care, 
pe baza ideilor initiate de cátre Abney, dezvoltá o ipotezá numitá Multi-Layer DP Hypothesis 
[Ipoteza grupului determinant multi-stratificat], elaboratá in special in teza sa de doctorat 
Layers in the Determiner Phrase (1995). Demersul lui Zamparelli atrage atentia prin scopul 
mărturisit al lucrării sale, acela de a reconcilia „ideea de cartare strictă între categoriile 
sintactice şi semantice [...] cu ideea naturală conform căreia diferite grupuri substantivale pot 
avea tipuri diferite de denotatie” (ZAMPARELLI 1995: 1). Structura descriptivă propusă de 
Zamparelli este după cum urmează (ZAMPARELLI 1995: 1): 


(3) [pe DET [rr Adj ...[ne N]]] 


structură despre care Zamparelli spune că e motivată de criterii sintactice; cu toate 
acestea, proiectul său îşi propune „să pună complexitatea sintactică în serviciul sensului” 
(ZAMPARELLI 1995: 1). Noul model de analiză se organizează conform schemei de mai jos% 
(ZAMPARELLI 1995: 2): 


285 OR = Quantifier Raising [Ridicare cuantificationalá] = operaţiunea prin care toate grupurile substantivale 
non-pronominale sunt adăugate lui S; QC = Quantifier Construal [Construcţie cuantificationalá] = regula 
care adaugă un cuantificator (determinant cuantificator sau adverb de cuantificare) în stânga nodului S plasat 
cel mai jos care îl conţine (CHIERCHIA 1995: 27). 

(4) Stratul superior este prezent? 


Nu Da 
INTERPRETARE Este umplut lexical? 


PREDICATIVĂ P cw 


Nu Da 
INTERPRETARE Se supune QR/QC? 


CUANTIFICATIONALÁ 
SLABÁ " di n 


Nu Da 
INTERPRETARE INTERPRETARE 
REFERENTIALÀ | CUANTIFICATIONALÁ 


Cele trei noduri de bifurcatie de mai sus reprezintă criteriile în acord cu care se 
stabileşte denotatia grupurilor substantivale în ansamblul lor. Ele vor da, astfel, diferenţa 
între: 1) substantivale predicate şi substantivale argumente; 2) grupuri substantivale puternic 
sau slab cuantificate şi 3) nume proprii şi cuantificatori puternici. La nivelul LF, aceste 
proiecţii sunt cartate univoc pe diferite tipuri semantice. Proiectiile superioare vor denota un 
individual, proiecţiile inferioare vor denota o proprietate. Astfel, grupurile substantivale 
marcate, în propozițiile de mai jos, cu paranteze, vor primi interpretări diferite, vor 


corespunde unor tipuri semantice diferite: 


(1) a. [John] smiled. [[John] a zâmbit.] 
b. [Every dog] barked. [[Fiecare câine] a látrat. 


c. Mary is [a person]. [Mary este [o persoană.]] 


Urmând modelul de analiză de mai sus, grupurile substantivale de sub a) şi b) vor 
denota, la nivelul LF, individuali, în vreme ce grupul de sub c) denotă o proprietate 
(ZAMPARELLI 1995: 2). 

Într-adevăr, Zamparelli încearcă să ajusteze complexa analiză sintactică de tip 
generativist la criterii de natură semantică. Demersul pe care îl încearcă el este însă unul de 
natură logică, de fapt, o reinterpretare sau o ajustare a principiilor teoriei government and 
binding, în funcţie de criteriile şi conceptele logicii. Cadrul ales de Zamparelli nu este nici pe 
departe unul inedit, scopul lui este însă acela de a reconstrui, într-un fundal sintactic foarte 
diferit, una dintre propunerile fundamentale ale lui Richard Montague, şi anume 
corespondenţa directă dintre categoriile sintactice şi tipurile semantice. Propunerea lui 
Montague de la care pleacă Zamparelli este următoarea: 

„Există o corespondenţă uniformă între categoriile englezei şi tipurile de LI [logică 


intensională]; adică, dacă o expresie din limba engleză de categorie x trebuie să fie tradusă 

într-o expresie LI de tip a, atunci toate expresiile din limba engleză de categorie x trebuie să 
se traducă în expresii de tip a (Montague, 1970)” (ZAMPARELLI 1995: 2). 

Zamparelli este pus în situația (sau, mai bine-zis, se pune singur în situaţia) de a împăca 
principiul elaborat de către Montague cu realitatea exprimată în cele trei exemple de mai sus, 
în care acest principiu nu se aplică, cele trei grupuri substantivale necorespunzând aceluiaşi 
tip semantic. Soluţia pe care o va propune Zamparelli este aceea de a separa grupul 
substantival în două categorii sintactice, iar pentru a face acest lcuru se va folosi tocmai de 
ipoteza DP, care „oferă instrumentele teoretice pentru a face acest lucru fără a ignora ce au în 
comun utilizările grupurilor substantivale predicative si ale celor argumentative” 
(ZAMPARELLI 1995: 3). Aplicația e realizată în special pe exemple din limbile engleză şi 
italiană, incluzând condiţiile în care citirile predicative ale grupurilor substantivale sunt 
posibile sau imposibile. 

Această abordare atrage atenția în mod particular, din două motive: 1) utilizarea şi 
dezvoltarea modelului ipotezei DP, fapt care, cel puţin în interiorul teoriei generative, îi 
conferă acestuia valabilitate şi potențial pentru evoluţii ulterioare; 2) scopul pe care 
Zamparelli şi l-a propus: acela de a realiza o interpretare dintr-o perspectivă semantico-logică 
a grupurilor substantivale, mai degrabă decât sintactică. 

Rezultatele obţinute de către cercetătorul italian se situează la nivelul diferentierilor ce 
se pot face în interiorul grupului substantival, acestea încadrându-se însă în schemele 


descriptive generative de natură sintactică. 


iv. Genericitatea. Bare nouns [Substantivele fără determinant] 


O mare parte a cercetării a fost dedicată, în generativism, unei problematici extrem de 
provocatoare în raport cu schema de universalizare pe care fiecare dintre lingvişti încearcă să 
o completeze şi să o dezvolte. Este vorba de fenomenul grupurilor substantivale, indiferent de 
mărimea lor, care nu includ un determinant de vreun fel şi despre care s-a afirmat că au în 
primul rând o interpretare generică, nu existenţială. Ele se numesc bare nouns şi în scopul 
încadrării lor în peisajul lingvistic al generativismului s-au enunțat idei, s-au deschis linii noi 
de cercetare şi s-au încercat adaptări de concepte şi structuri, ba s-a recurs chiar la implicarea 
elementului semantic în ecuaţie. 

Unul dintre lingviştii care au adus în discuţie pentru prima dată această problemă este 


Greg Carlson care, în teza sa de doctorat din 1977%”, a iniţiat o secţiune nouă în generativism, 


286 Voi folosi, în corpul lucrării, această parafrazare sau păstrarea în forma originală a noţiunii, preferând aceste 
opţiuni variantei de traducere pe care am găsit-o în NICOLAE 2010 (p. 108), aceea de nume nude. 


287 Desigur, Carlson nu este primul care aduce în discuţie problema substantivelor care sunt utilizate fără vreun 


determinant, chiar el menţionând, în studiul său, referinţe ce preced demersul sáu din 1977 (DAHL 1975, 
SMITH 1975, LAWLER 1973) (CARLSON 2003: 149). Am ales, totuşi, ca punct de reper, lucrările sale pentru că 
teza sa de doctorat este una dintre cele mai largi abordări ale problemei bare nouns, cu contribuţii originale în 
rezolvarea ei, dar şi pentru că, aşa cum am menţionat deja, el a urmărit cercetarea în respectivul domeniu 
până în prezent, incluzând, ca posibile soluţii, abordări moderne ale altor lingvisti sau idei ale sale proprii. 

numită ulterior lingvistica tipurilor [kinds], tocmai în încercarea de a explica şi a încadra 
structurile de tip bare nouns. Carlson este, de asemenea, unul dintre cei care au insistat pe 
această linie de cercetare, integrând idei ale altor cercetători în propunerile sale (inclusiv 
ipoteza DP — a grupului determinant, discutată mai sus), ducând, într-un cuvânt, mai departe, 
problematica în discuţie, până în zilele noastre şi urmărind, în acelaşi timp, dezvoltări paralele 
ale acestei ipoteze, din diverse puncte de vedere. 

În articolul său din 2003, Carlson face o trecere în revistă a diverselor abordări care au 
succedat demersul său din 1977, evidențiind stadiul de la momentul respectiv al tratării 
construcțiilor fără determinant, dar prezentând, în primul rând, problematica în sine. Astfel, el 
izolează grupul substantivelor fără determinant [bare plurals], menţionând faptul că ele au 
fost discutate în special în legătură cu ideea de genericitate si le adaugă mass terms??? — 
substantivele singularia tantum, pe care le introduce în clasa bare plurals în ideea că ambele 
categorii exprimă genericitatea, un termen comun, care să includă cele două clase neexistând, 
însă (CARLSON 2003: 149). 

Abordarea lui Carlson este cu atât mai interesantă, cu cât problema principală pe care o 
aduce în discuţie este aceea a interpretărilor multiple de care aceste structuri beneficiază — 
existențiale sau universale — o problemă în rezolvarea căreia factorul semantic e greu de lăsat 
la o parte (lucru pe care Carlson nici nu încearcă, de altfel, să îl facă). Voi expune initial 
exemplele de la care articolul porneşte şi în care bare plurals primesc aceste interpretări 
diferite, adăugând altele, căci discuţia este una provocatoare şi cu mult potențial. Dintre 
exemplele de mai jos, aşadar, (1a) primeşte o interpretare existențială, iar (1b), una universală 
(CARLSON 2003: 150): 


(1)a. Curious people crowded around the site of the accident. (i.e. Some curious people) 


Ín plus, gásim, la Carlson, o analizá de profunzime a acestor structuri, spre deosebire de analize mai 
degrabă naive, de suprafaţă, care încearcă să rezolve doar problema reprezentării sintactice a acestor 
structuri. Ne referim, spre exemplu la tratarea structurilor fără determinant pe care o regăsim în Radford 
(1988), care decide că un grup substantival de genul Students of physics with long hair este un constituent, 
chiar în absenţa determinantului, dar întrebându-se asupra motivului pentru care acesta lipseşte, vine cu 
soluţia următoare: „Din păcate, răspunsul e dezamăgitor de nespectaculos! Spunem ceea ce e evident şi 
specificăm faptul cá determinantii sunt constituenți optionali ai grupului substantival” (RADFORD 1988: 180). 
Regula care redá aceastá concluzie este urmátoarea (RADFORD 1988: 180): 

(47) N” > DN 

Sloat (1969) propunea gruparea, alături de substantivele singularia tantum, a substantivelor aparent proprii, 
cele care denumesc mărci de produse (ex. Coca-Cola, Purex), nu şi a adevăratelor substantive proprii, 
categorie în care Sloat includea numele de persoane şi numele geografice. Asocierea pe care el o face între 
singularia tantum şi substantivele care denumesc mărci se bazează pe faptul că cele două categorii acceptă 
sau resping aceleaşi feluri de determinanti. Spre exemplu, Coca-Cola intră într-o combinație gramaticală cu 
,histe", aşa cum o pot face şi substantivele comune (nişte suc, nişte Coca-Cola), o combinaţie interzisă 
adevăratelor nume proprii. De asemenea, numele de marcă îşi pierde caracterul nenumărabil atunci când se 
pluralizează (o Coca-Cola, două Coca-Cola) (SLOAT 1969: 26). În limba engleză, nu e o problemă să se 
spună two Coca-Colas. Nu în toate limbile însă — nici în română — toate aceste nume de mărci sunt 
pluralizabile. Desigur, contează nu dacă fiecare dintre nume poate accepta forma explicită de plural, ci faptul 
că această categorie în sine este una care poate accepta pluralul. 

[Oameni curiosi s-au adunat la locul accidentului.] (i.e. Nişte oameni curiosi) 

b. Curious people like to travel a lot. (All, or nearly all, curious people; curious people in 
general) 
[Oamenii curiosi cálátoresc mult. / Oamenilor curiosi le place sá cálátoreascá mult.] (Toti, sau 
aproape toti, oamenii curioşi; oamenii curiosi in general) 


Chiar dacă în aceste exemple (la) are o interpretare existențială, iar (1b) o interpretare 
universală, citirea într-una dintre aceste chei nu este întotdeauna la fel de clară. Un exemplu 
din Longobardi (1994) demonstrează că există propoziţii care pot avea o citire existenţială şi, 
în acelaşi timp, una universală (CARLSON 2003: 150); 


(2) I only excluded old ladies (FLongobardi (41a)) 


[Am exclus doar doamne bátráne / Am exclus doar doamnele bátráne] 


Ín lipsa unui context mai larg, din aceastá propozitie se poate intelege cá au fost excluse 
anumite doamne bătrâne, în vreme ce altele au fost admise, sau cá au fost excluse toate 
doamnele care erau bătrâne. 

Înainte de a expune modurile generativiste în care astfel de exemple, şi odată cu ele, de 
problematici au fost abordate, extindem puţin aria exemplelor cu unele din limba română, care 
vor complica, probabil, ceva mai mult întrebările privitoare la aceste interpretări. Pornind de 
la propoziţiile (1a) şi (1b) de mai sus, am încercat să găsesc corespondente ale lor în limba 
română şi să văd dacă instrumentele folosite pentru formularea lor ar fi aceleaşi. Voi supune 


analizei următorul set de exemple: 


(3) a. Oameni curioşi s-au adunat la locul accidentului. 
b. Oamenii curioşi s-au adunat la locul accidentului. 
Oamenii, curioşi, s-au adunat la locul accidentului. 
d. Oamenii curioşi se adună la locul accidentelor. 


Înainte de a aborda aceste exemple din perspectivă integralistă, vom vedea soluţiile 
succesive propuse de către generativişti pentru analiza interpretării existenţiale, respectiv 
universale ale exemplelor de sub (1). Astfel, Carlson vorbeşte în primul rând de o analiză 
iniţială unificată, care presupunea existența unor determinanti subintelesi [covert 
determiners], asociaţi cu cele două interpretări: un plural al articolului nedefinit a/an pentru 
interpretarea existenţială, respectiv un cuantificator de genul a// [toti] sau any [orice, oricare], 
pentru cea universală. Problema e, spune Carlson, că s-ar admite, prin această analiză, o 
ambiguitate sistematică a construcțiilor de tip bare plurals. E adevărat, spune lingvistul 
american, că interpretarea grupului substantival „oameni curioşi” din (la), în termenii 
contribuţiei pe care această construcţie o are la sensul general al propoziției, este aceeaşi pe 
care o are grupul din (1b). Ar fi, totuşi, un regres să fie admisă ideea ambiguitátii construcției 


substantivale, atâta vreme cât ea nu este ambiguă în sine; contextul sintactico-semantic este 

cel care supune respectivele expresii unor interpretări diferite. Trebuie să remarcăm faptul că 
se realizează aici, fără utilizarea termenilor respectivi, desigur, o diferenţiere între semnificat 
şi designat, extrem de utilă în interpretarea adecvată a celor două exemple puse în discuţie. Un 
alt neajuns pe care Carlson îl semnalează în acest tip de analiză este legat de dificultatea de a 
decide care ar putea să fie determinantul nul universal, clar fiind că, de fapt, el nu ar putea să 
fie universal. 

Interpretarea comună a construcţiilor în exemplele de mai sus e motivată prin faptul că 
ele ar fi numele unor kinds [tipuri], concept pe care Carlson însuşi l-a promovat în lingvistica 
generativă?%, într-o abordare născută tocmai din provocarea de a rezolva interpretarea corectă 
a construcţiilor bare nouns. Cu toate că respectiva propunere alinia interpretarea construcțiilor 
bare nouns la aceea a numelor proprii şi a grupurilor substantivale referentiale (o 
generalizare, deci, şi astfel întotdeauna binevenită în generativism) ea nu explica acele aspecte 
ale construcțiilor care le asociau pe acestea cu grupurile substantivale nedefinite sau cu cele 
cu determinanti slabi, aşa cum se regăsesc în propoziţiile cu interpretare existențială din limba 
engleză. Mecanismul, dezvoltat din acelaşi cadru al teoriei tipurilor, pentru a furniza cele 
două interpretări diferite, era bazat pe distincția stage-level/individual-level, predicatele stage- 
level introducând, ca parte a sensului lor, cuantificatori existentiali şi provocând astfel 
interpretarea existenţială, ca în exemplul (1a) de mai sus, cuantificatori care nu se regăseau în 
individual-stage predicates, interzicând, astfel, în respectivele exemple, o citire existenţială. 

Tratamentul bazat pe kinds a fost motivat prin câteva argumente, dintre care: existenţa 
predicatelor care se pot aplica doar la kinds (ex. Ground squirrels are widespread/common/ 
rare [Veveritele sunt ráspándite/comune/rare]); relatiile anaforice din interiorul unor astfel de 
propoziţii sau posibilitatea de a utiliza structura „that kind of x" [acel tip de x] (CARLSON 
2003: 150-152). 

O altá variantá propusá pentru analiza bare plurals a apárut odatá cu teoria semanticá a 
nedefinitelor, dezvoltatá in anii '80, care priveste structurile de acest fel intotdeauna ca pe 
niste grupuri substantivale nedefinite, a cáror contributie la sensul propozitiei este din pozitia 
de predicat cu o variabilă liberă în el. Spre exemplu, un substantiv precum stars ar fi 
interpretat în orice context drept star(x), la fel ca singularul nedefinit a star sau pluralul 
definit the star(s). Forţa cuantificationalá a construcţiei ar veni din elemente sintactico- 
semantice din afara grupului substantival. O variantă foarte productivă a acestei teorii este 
considerată cea a lui Diesing (1992), unde se explică modul în care variabila liberă introdusă 


prin grupul substantival este legată (CARLSON 2003: 153). 


282 Gerhard Brugger defineşte într-o notă, foarte clar şi succint, conceptul de kinds, ca şi pe acela de kind-level/ 
individual-level predicates: „Obiectele sunt entităţi precum: John, maşina lui John etc. Tipurile, în schimb, 
sunt entităţi precum speciile: dinozaur, castor etc. Carlson distinge apoi kind-level predicates de individual- 
level predicates. Spre deosebire de individual-level predicates, precum inteligent, care pot exprima 
proprietăţi ale tipurilor şi ale obiectelor, kind-level predicates, precum become extinct [a dispărea] pot 
exprima doar proprietăţi ale tipurilor, nu şi ale obiectelor” (BRUGGER 1993: 1, nota 2). 

Cu toate eforturile depuse pentru clarificarea şi încadrarea acestor structuri, Carlson 
semnalează probleme importante, care nu au fost rezolvate, precum similaritatea dintre bare 
plurals şi numele proprii sau „suprafaţa” de interpretare pe care aceste structuri pot să o aibă. 
După încercarea de a îngloba idei mai noi apărute în cercetare (ex. Condoravdi: citirea 
funcțională a structurilor bare plurals, care ar include atât interpretările generice, cât şi pe 
cele existențiale; Delfitto: utilizarea unei propoziţii relative pe lângă substantivul căruia îi este 
ataşată o citire existenţială), Carlson revine la propunerea de analiză în perspectiva kinds, însă 
într-o variantă mai complexă, în ale cărei detalii tehnice nu vom intra acum. Dintre toate 
ideile noi expuse de către lingvistul american şi utilizate de multi alții, o voi aborda, într-un 
subcapitol ulterior, pe aceea a postulării unui determinant expletiv. Mă întorc acum însă la 
exemplele pe care le-am adăugat alături de cele ale lui Carlson, pentru a vedea ce interpretare 


$1 explicaţii ar putea căpăta. 


(3) a. Oameni curioşi s-au adunat la locul accidentului. 
b. Oamenii curioşi s-au adunat la locul accidentului. 
e. Oamenii, curiosi, s-au adunat la locul accidentului. 
d. Oamenii curioşi se adună la locul accidentelor. 


În primul rând, urmând diferenţierea pe care o face Carlson în ce priveşte exemplele 
sale, putem spune că (3a), (3b) şi (3c) sunt propoziţii care produc citiri existenţiale, în vreme 
ce (3d) marchează o interpretare universală. 

Lăsând deocamdată la o parte ultimul exemplu, pentru primele trei ocurente interesează 
aici prin ce instrumente se realizează determinarea şi cum se explică şi se încadrează aceasta 
din punct de vedere integralist. Astfel, înţelegem că (3a) presupune venirea la locul 
accidentului a unor persoane, informaţia pe care o primim prin această ocurentá rezumándu-se 
la atât; ceea ce putem să deducem este faptul că oamenii erau probabil în zonă când s-a 
întâmplat accidentul şi că, probabil - cel mai probabil - nu toti oamenii care erau la momentul 
respectiv în acel loc sau în apropierea lui s-au adunat să vadă ce s-a întâmplat. Exemplul (3b) 
restrânge aria de interpretare, plasând la locul accidentului doar oamenii care erau în zonă şi 
care sunt curiosi din fire. Intelegem însă că aceia care s-au deplasat la locul accidentului nu 
erau singurele persoane din zona respectivă. (3c) ne duce din nou spre interpretarea primei 
propoziţii, impunând citirea conform căreia toti oamenii aflaţi în apropiere s-au dus la locul 
accidentului şi oferindu-ne, prin plasarea adjectivului „curioşi” între virgule, într-o 
interpretare cazuală, motivaţia pentru care ei au făcut acest lucru: fiindcă erau curioşi. 

În ce priveşte instrumentele de realizare şi încadrarea respectivelor grupuri 
substantivale, propun, în perspectivă integralistă, următoarea interpretare: încadrăm primele 
două exemple sub operaţiunea determinativă a specificării, considerând adjectivul „curioşi” o 
notă non-inerentă adăugată substantivului, în ideea că un astfel de adjectiv poate funcționa, 


cel puţin la nivelul limbii române, şi ca actualizator (situația primului exemplu). Dacă ar fi sá 

presupunem prezenţa unui actualizator „clasic” în structura acestei construcţii, am putea să 
plasăm, înaintea substantivului, articolul nedefinit de plural nişte sau un cuantificator de 
genul: câțiva. Observăm însă că înţelesul pe care îl atribuim grupului substantival nu se 
schimbă cu absolut nimic, nici în sensul claritátii, nici al specificării, motiv pentru care 
această operaţiune este superfluă. 

De altfel, Carlson însuşi nu e de acord cu o astfel de soluţie, din care, de obicei, rezultă 
generalizarea unor structuri sau cel puţin uniformizarea lor în mai multe limbi. El porneşte de 
la cazul spaniolei, în care distribuţia şi interpretarea bare plurals sunt limitate, substantivele în 
această sutiatie neputând apărea ca subiecte ale unor verbe non-ergative. În general, ele nu pot 
fi interpretate generic, doar existenţial. În abordările lui Contreras si Torrego, care încearcă să 
rezolve această problemă, se presupune că bare plurals au o poziţie de determinant goală, dar 
reprezentată sintactic, care cere să fie guvernată. Guvernarea se poate face de către verbe sau 
prepozitii, dar subiectele nu pot fi guvernate, motiv pentru care poziția goală a 
determinantului rămâne unlicensed. Analiza care presupune poziţia goală de determinant se 
potriveşte structurilor din spaniolă, dar propozițiile englezeşti care includ bare plurals nu pot 
accepta o analiză cu o poziţie goală de determinant, deoarece în limba engleză utilizarea 
structurilor bare plurals este nerestrictionatá (CARLSON 2003: 158-159). Această situație se 
potriveşte şi limbii române, în care structurile bare plurals au o interpretare mai degrabă 
generică (mai ales când sunt precedate de prepozitii — ex. Vorbim despre filme.), ocurentele cu 
citire existenţială de genul celei din (1a) fiind mai rare. În același timp, însă, e adevărat cá 
interpretările generice sunt realizate mai ales prin varianta articulată cu articol definit a 
substantivelor, o alternativă impusă de verbele care cer respectiva structură (ex. Îmi plac 
filmele romantice.; Prefer tenisul. etc.) 

În al doilea exemplu, se realizează o operaţiune de specificare distinctivă, diferenţa față 
de prima propoziție constând în faptul că substantivul este deja actualizat prin articolul 
definit. În condiţiile în care se aplică unor substantive actualizate, specificatorii marchează 
respectivele substantive ca aparținând unor clase care, la rândul lor, vor fi incluse în clase mai 
extinse: oamenii curiosi din propoziția noastră aparţin clasei „om curios” care, la rândul ei, e 
membră a clasei „om”. Am parafrazat exemplul dat de către Coşeriu pentru această 
operaţiune: dacă lingvistul folosea sintagma „copil roşcat”, noi am plasat în respectiva poziție 
o trăsătură de caracter, în ideea cá un adjectiv referitor la personalitate poate la fel de bine să 
funcţioneze ca specificator precum un adjectiv marcând o caracteristică fizică, mult mai clar 
şi mai uşor de reperat ca definind o clasă în interiorul unei clase mai extinse. 

Exemplul al treilea ar fi o instantiere a operaţiunii de explicare. Plasarea, de data 
aceasta, între virgule, a adjectivului „curioşi”, într-o situare care poate sugera o relaţie 
apozitivă cu substantivul, indică faptul că poate fi considerat drept o trăsătură inerentă a 
denotatului. Dintre exemplele date de către Coseriu însuşi pentru a ilustra această operaţiune: 


„vastul ocean”, „frumoasa Granadă”, fr. „le preux Charlemagne”, am făcut apropierea în 

special de primul, dat fiind că „ocean” este un „nume de clasă”, nu un nume propriu, 
considerând că, tot aşa cum „vast” poate fi o trăsătură inerentă a oceanului, şi „curios” poate 
reprezenta același tip de caracteristică pentru om. În plus, am identificat, în exemplele 
lingvistului român, potențialul de a fi utilizate cu interpretări de natură cauzală, la fel ca în 
exemplul al treilea de mai sus (ex. Frumoasa Granadă nu mă lăsa să regret deloc cele patru 
zile pierdute în admirarea sa.) Pe lângă contingenta semantică şi funcțională ce par a 
indreptáti o interpretare a exemplului de mai sus ca o instantiere a operaţiunii explicative, nici 
considerentele sintactice (de relaţii între elementele sintagmei şi chiar de ordine a cuvintelor) 
nu interzic apropierea de respectivul exemplu. Astfel, am putea reaseza ocurenta pe care am 
notat-o cu (1c) într-o formulare de tipul: Curioşii oameni s-au adunat la locul accidentului. 
sau invers, se poate reaşeza exemplul construit mai sus într-o ordine similară celei din (1c): 
Granada, frumoasă (cum era), nu mă lăsa deloc să regret cele patru zile pierdute în 
admirarea sa. 

În ce priveşte ultimul exemplu, citit, în cheia generativistă a tipurilor lui Carlson, într-o 
interpretare universală, el poate fi interpretat ca reprezentând, din punct de vedere integralist, 
o operaţiune de specializare (vezi, mai sus, 4.2.3.2.; dintre exemplele prezente acolo, 
reamintesc: „Spania vizigotă, „soarele matinal”, „luna de la miezul nopții”, „ziua respectivă”, 
„cerul austral”, „omul ca subiect gânditor”). Argumentul datorită căruia am relationat acest 
exemplu cu respectiva interpretare este acela că specializatorii — în cazul acesta, din nou, 
adjectivul „curioşi” — precizează limitele în interiorul cărora e privit ceea ce e determinat, fără 
a opune însă respectivul element altor determinabili susceptibili să intre sub aceeaşi 
denominatie (opoziţie care s-ar produce în cadrul operaţiunii de selecţie definită. 

Interpretările pe care le-am propus mai sus pot ridica semne de întrebare, având în 
vedere faptul că ele nu se conformează strict unor criterii sintactice (de determinare sau ordine 
a cuvintelor) sau semantice (adjectivul „curioşi” primind, în cadrul explicatiilor de mai sus, 
diverse funcţii, conform încadrărilor pentru care s-a optat). Aceste observaţii nu anulează însă 
analizele de mai sus, dat fiind faptul că, fără a susţine că orice poziţie sintactică sau orice 
conotare semantică se potrivesc oricărui tip de operaţiune, acestea pot reprezenta operaţiuni 
diferite de natură determinativă. Ele sunt făcute posibile datorită abordării integraliste 
funcţionale, importantă fiind funcția de exprimat şi abia în al doilea rând instrumentele 
utilizate pentru realizarea sa. Chiar mai sus în lanţul „cauzal” ar sta intenţia expresivă a 
vorbitorului, acesta utilizând, în trecerea de la semnificat la designat şi de acolo, prin al doilea 
raport semiotic, spre sens, mijloace sintactice, lexeme şi contexte care o reprezintă cel mai 
bine. Parcurgerea etapelor de realizare a acestei intenţii expresive şi de interpretare a ei la 
nivelul ascultătorului încearcă sá o realizeze, din punct de vedere ştiinţific, abordarea 
integrală a actului de vorbire şi nu descifrarea şi analiza produsului acestuia — propoziţia sau 
fraza — şi a componentelor sale, într-un efort de atingere a unui nivel de interpretare unitar, 


rezultat al unei creativitáti mecanice, cum se întâmplă în lingvistica generativă. 

Înainte de a trata conceptul extrem de interesant de determinant expletiv, trebuie 
menţionată, în legătură cu problematica exprimării genericitátil si a legăturii acesteia cu 
substantivele din categoria bare plurals, analiza lui Schmidt & Munn (1999) asupra unui 
fenomen descoperit în portugheza vorbită în Brazilia, şi anume bare singulars. Posibilitatea 
ca substantivele să poată apărea în această postură, fără un actualizator şi fără un context 
specific (precum, de exemplu, cele semnalate, pentru un gen similar de structură, mai sus — 
vezi secţiunea 5.1. Actualizarea — coordonate generale), este foarte rar întâlnită (din acest 
punct de vedere, putem să ne bazăm pe cercetările extensive ale generativiştilor). Cu toate 
acestea, cei doi cercetători aduc exemple în care bare singulars se folosesc în această limbă în 
poziţia de subiect, dar şi în cea de obiect, cu valoare existenţială, dar şi cu valoare generică 
(SCHMIDT & MUNN 1999: 4-5). În plus, substantivele de acest tip nu cunosc restricţii in ce 
priveşte aria referentialá pe care pot să o acopere (spre deosebire de această situaţie, în limba 
engleză, substantivele definite generice sunt limitate la clase canonice, precum animale sau 
obiecte). Exemplul de mai jos demonstrează cât de adaptabilă este această structură la clase 
noi care se cer a fi exprimate (SCHMIDT & MUNN 1999: 8). 


No aeroporto em Londres, os policiais só revistaram naquele dia mulher com mochila velha. 
23) At the airport in London, the policemen only inspected that day woman with old backpack. 
„At the airport in London, the policemen only inspected women with old backpacks that day.” 
„La aeroportul din Londra, poliţiştii au controlat in acea zi numai femei cu rucsacuri 


vechi.” 


Pe baza acestui exemplu, ca şi a altora prezente în studiul lui Schmidt şi Munn, am 
presupus că singularele fără determinant funcționează, în portugheza braziliană, precum 
pluralele fără determinant în multe alte limbi, cel puţin în ce priveşte valoarea lor generică. De 
altfel, este prima ipoteză pe care o remit, în încercarea de a interpreta aceste structuri, şi cei 
doi lingviști, întrebându-se dacă bare singulars nu sunt, de fapt, bare plurals fără marcaje de 
plural. Chiar dacă împotriva acestei ipoteze apar argumente de natură sintactică (bare 
singulars controlează acordul în singular cu verbul şi există diferenţe subtile în distribuția 
celor două forme — cf. SCHMIDT & MUNN 1999: 8-9), se va ajunge la concluzia că bare 
singulars şi bare plurals se comportă similar. Ei adoptă perspectiva lui Carlson şi recunosc 
structurilor de tip bare singulars posibilitatea de a denota nume de tipuri/de clase [names of 
kinds]. Astfel, bare singulars vor fi tratate ca grupuri determinante (DP) cu poziţiile 
determinantilor goale, dar fără categoria numărului (SCHMIDT & MUNN 1999: 12). 

Informaţiile despre structurile care includ bare singulars, ca şi despre portugheza 
braziliană, provin din studiul la care am făcut referire mai sus???. Totuşi, toate exemplele care 
se pun la dispoziţie în cadrul sáu ne arată faptul că substantivele de acest fel sunt însoțite de 
propoziţii relative sau de construcţii prepozitionale care pot funcționa drept actualizatori sau 
determinanti (în sensul integralist al termenului). Motivele pentru care substantivele înseşi se 
folosesc la singular şi fără determinant sunt, cel mai degrabă, de natură istorică (poate 
datorate unei simplificări de genul celor întâmplate în cazul limbilor creole). Ce contează însă, 
din punct de vedere integralist, este funcţia pe care respectivele substantive o îndeplinesc, prin 
trecerea de la semnificat la designat, de punere în act a intenţiei expresive a vorbitorului, o 
operaţiune care se poate realiza şi fără a presupune elemente gramaticale de adăugat în 
structuri sintactice care analizează respectivele acte. Ne reamintim, la acest moment, ideea 
enunțată adesea de către Coseriu conform căreia fiecare limbă poate exprima ceea ce trebuie 
să exprime. Aşadar, lipsa unui articol explicit sau chiar a numărului plural pe care cu toții îl 
presupunem, din cauza experienţei noastre lingvistice, în exemplul de mai sus, din structura 
unu grup substantival nu trebuie să ne oblige la subintelegerea unor elemente a căror absenţă 
vorbitorii nativi nu o simt. 

Lipsa corespondenţei obligatorii dintre funcția exprimată şi instrumentul prin care se 
exprimă e dovedită şi printr-o situaţie inversă în raport cu cea remarcată în portugheza 
braziliană. Carlson, spre exemplu, observa că bare plurals pot acoperi foarte bine şi singularul 
nedefinit. El porneşte de la problema pusă de către Longobardi (1994) în ceea ce priveşte o 
diferenţă reală între bare plurals şi singulare, în sensul excluderii singularelor din denotatia 
primelor. Carlson analizează un exemplu precum „Are there holes in the wall?” [Sunt găuri în 
perete?], la care se poate răspunde afirmativ chiar dacă nu este decât o singură gaură în perete, 
nu mai multe. El concluzionează cá bare plurals nu sunt plurale nedefinite care contrastează 
cu singularele nedefinite, ci forme a căror interpretare poate să includă ambele categorii 
(CARLSON 2003: 155). 

Închei acest subcapitol cu o clasificare a limbilor făcută din punctul de vedere al 
statutului bare nouns (singulare şi plurale), rezultat al unor analize atente asupra unui număr 
foarte mare de limbi (LONGOBARDI 2001: 580-581). 


(57) a. limbi fără bare nouns (franceza) 

b. limbi cu un regim mai strict al bare nouns (restul limbilor romanice: 
spaniola, italiana, ...) 

c. limbi cu un regim mai liber al bare nouns (engleza şi poate multe dintre 
limbile germanice) 

d. limbi cu bare singulars nedefinite (şi doar cu un articol lexical definit: 
islandeza, celta, ebraica, ...) 

e. limbi cu bare singulars ambigue (i.e. limbi fără articole: rusa, ceha, latina) 


2% Desigur, nu trebuie să uităm limbile care nu au în structura lor articole definite sau nedefinite si care 
actualizează substantivele fără aportul acestora. Carlson indică studii asupra limbilor slave, a japonezei şi a 
chinezei, remarcând în special studiile lui Cheng şi Sybesma (1999). 

După această clasificare, Longobardi mai face precizarea că, dacă variaţia la nivelul 
limbilor ar fi limitată la tipurile din clasificare (57), atunci toate limbile posibile ar fi incluse 
într-o ierarhie completă de subseturi, trivializând majoritatea problemelor legate de achiziţia 


limbilor. 


v. Determinanţii expletivi 


Pentru cá suntem in cáutarea a cát mai multor elemente pe care le putem descoperi, in 
teoria generativá, în relație cu procesul de actualizare (chiar neidentificat ca atare in 
generativism), trebuie să acordăm atenţie şi tuturor instrumentelor prin care acest proces se 
poate realiza. Cu toate că unele dintre respectivele instrumente sunt clasice, precum articolul 
definit, ne întâlnim cu interpretări ale lor cu totul inedite, care prezintă interes tocmai din 
punctul de vedere al rolului pe care pot să îl joace sau nu în procesul de actualizare. 

Una dintre aceste interpretări inedite, aplicate tocmai articolului definit, este aceea care 
introduce noţiunea de determinant expletiv. Este prima categorie de acest fel tratată aici, dar 
ea va fi urmată de subiectele nule şi de expletivele propriu-zise. Rolul prezentării acestor 
elemente este acela de a identifica şi de a înţelege relația dintre elemente care sunt prezente cu 
obligativitate în cadrul unei structuri propozitionale, fără a avea vreun aport semantic, pe de o 
parte, şi elemente care, deşi ar trebui să reprezinte chiar subiectul propoziției, „obiectul” 
despre care se vorbeşte, lipsesc şi trebuie să fie subíntelese, pe de altă parte. Chiar dacă 
alegerea locului din cadrul lucrării de faţă în care să fie puşi în discuţie determinantii expletivi 
este în directă legătură cu noţiunea de bare plurals discutată mai sus şi cu diversele încercări 
de interpretare a genericitátii, ele prezintă interes nu doar din acest punct de vedere, ci şi din 
acela al procesului de actualizare în sine. 

Conceptul de determinant expletiv a fost introdus de Vergnaud şi Zubizarreta (1992), 
într-un studiu în care cei doi lingvişti examinau construcțiile inalienabile (= care nu pot fi 
modificate) din limbile franceză şi engleză, argumentând că, pentru a descrie în modul cel mai 
adecvat aceste construcţii, era nevoie de distincția, în cadrul expresiilor referentiale definite, 
între expresiile care produc o interpretare de genul type şi cele care produc o interpretare de 
genul token. Această distincție între type şi token este plasată la un nivel al gramaticii 
propozitionale, numit de către cei doi cercetători L-Structure, la care vor fi definite expletivele 
ca O categorie care nu are reprezentare la respectivul nivel. Ei stabilesc o lege a 
corespondenţei care va deveni de referință pentru toți lingvistii ce vor studia si utiliza 
noţiunea de determinant expletiv, în următorii termeni: un token în domeniul D corespunde 
unui DP al cărui cap este un determinant non-expletiv, în vreme ce un type corespunde fie 
unui bare NP, fie unui DP al cărui cap este un determinant expletiv. (VERGNAUD & 
ZUBIZARRETA 1992: 595), reformulată astfel de către Carlson: Când un DP sau un NP denotă, 
DP-ul denotă un token şi NP-ul denotă un type, cu completarea cá, în condiţiile în care 


expresiile care au determinant exprimă, totuşi, un fype, se utilizează acest concept de 


determinant expletiv (determinantul care apare fără un efect semantic şi al cărui rol este acela 
de a permite denotatiei NP să servească drept denotare a întregului DP) (CARLSON 2003: 160). 
Diferenţele principale pe care cei doi lingvişti le vor descoperi la nivelul construcțiilor 
inalienabile în engleză şi în franceză vor fi legate tocmai de determinantul definit, dat fiind că 
în franceză, spre deosebire de engleză, determinantul definit poate funcționa ca un expletiv. 
Un element expletiv este acela a cărui prezenţă într-o construcţie nu se justifică printr- 
un aport semantic. În cazul articolului definit, această proprietate s-ar traduce prin faptul că 
articolul nu îşi realizează funcţia de referire (de actualizare, am spune noi), nu are conţinut 
referential. În lipsa acestui conţinut, singurul rol al articolului ar fi acela de a găzdui 
proprietăți morfologice care nu se pot exprima prin alte mijloace decât prin respectivul 
articol?”. În engleză, spre exemplu, această interpretare a articolului nu e valabilă din două 
motive combinate, unul semantic şi celălalt morfologic. Cel semantic se referă la faptul că 
articolul nu poate fi golit de conţinutul sáu referential, având in vedere faptul cá prin articol se 


exprimă diferenţa dintre valoarea generică şi cea existenţială a substantivului. 


(4) a. Elephants have precious teeth. [Elefanții au dinţi pretiosi.] 
b. The elephants have long teeth. [Elefanții au dinți lungi.] 


Dupá cum aratá traducerea celor douá exemple, in limba románá nu existá diferentá 
între exprimarea valorii generice (clasei/tipului din teoria lui Carlson) şi a celei existențiale 
(cu care ne referim la un grup de elefanți sau la un număr de elefanţi pe care eventual îi 
vedem sau despre care vorbim, oricum, nişte entități care aparţin clasei „elefant” fără a se 
referi la toti membrii clasei „elefant”, aşa cum se întâmplă în exemplul (4a)). Aşadar, în limba 
engleză vom avea nevoie de articolul definit pentru a exprima această diferenţă: când spunem 
elephants, ne gândim la toti elefanții din lume, care există, au existat sau vor exista vreodată 
sau care nu există, dar ar putea să existe; ne referim, de fapt, la designarea directă a 
semnificatului elefant. Când spunem the elephants, ne gândim la un anume număr de elefanţi 
pe care îi vedem sau, în orice caz, pe care îi avem ca referintá/designatie clară a discursului 
nostru. 

Al doilea motiv pentru care în engleză nu se poate postula existenţa determinantului 
expletiv, cel morfologic/sintactic, este acela că articolul definit nu exprimă valori morfologice 
(de gen, număr, caz), aşadar prezenţa lui pe lângă un substantiv nu se poate justifica decât prin 
funcția sa referentialá. Situaţia se poate înţelege mai bine printr-o comparaţie chiar cu limba 


română. 


21 Este, de altfel, o diferenţiere indicată de către Coşeriu însuși, în chiar studiul Determinación y entorno, unde 
se semnalează, ca exemplele cele mai clare de articol definit, unităţile corespunzătoare din limba engleză (the) 
şi din limba maghiară (a, az) unităţi care, spre deosebire de spaniolă şi de multe alte limbi, nu sunt, în acelaşi 
timp, şi morfeme de gen şi de număr, singura lor funcţie fiind, astfel, aceea de actualizator. În general, afirmă 
Coşeriu, actualizarea e doar funcţia specifică, nu singura funcţie a articolului (COSERIU 1955/1967: 295). 

(5)a. Cărţile sunt valoroase prin conţinutul lor. [Books are valuable due to their content] 


b. Cărțile mele sunt extrem de valoroase. [My books are extremely valuable]??? 


Dacá in primul exemplu am putea spune cá este valorificat potentialul referential al 
articolului definit (cu toate cá sensul exprimat aici de el este cel existential), in (5b) aceastá 
valoare ar putea fi exprimată doar prin adjectivul posesiv (aşa cum se vede în traducerea in 
engleză a exemplului); totuşi, în limba română, articolul nu doar realizează actualizarea 
substantivului, ci îi indică acestuia şi genul, numărul sau cazul, motiv pentru care el nu poate 
fi eliminat din construcția grupului substantival. El poate fi însă considerat expletiv dat fiind 
cá nu realizează o funcţie referentialá, tot aşa cum, vom vedea într-o secţiune ulterioară, there 
este considerat subiect expletiv în limba engleză, aportul lui semantic în propoziție fiind nul, 
iar prezenţa sa justificată doar în virtutea unei reguli sintactice sau a unui principiu conform 
căruia în limba engleză propoziţiile trebuie să aibă subiect. 

Unul dintre lingviştii care au aplicat conceptul de determinant expletiv şi au extins 
cercetarea asupra lui este Gerhard Brugger, care a pus în paralel posibilitatea ca acest element 
să apară în engleză, în germană şi în limbile germanice, ajungând la concluzia că în engleză 
existenţa lui nu este posibilă, spre deosebire de germană şi de limbile romanice (BRUGGER 
1993: 15): 


(6) [(41)] determinantul definit engleză limbi romanice germană 


poate fi expletiv = 4 + 


Brugger generalizează concluziile studiilor sale într-o regulă conform căreia o expresie 
nominală care denotă un tip [kind] trebuie să fie introdusă de către determinantul definit, când 
determinantul definit poate funcționa ca expletiv (adică în limbile în care el exprimă şi 


trăsături morfologice) (BRUGGER 1993: 17). 


(7) [45] DP denotă un tip — D° trebuie să fie umplut cát mai devreme posibil. 


Alte generalizări pentru diverse limbi, în special italiana, sunt încercate de către Brugger 
prin discutarea procesului de coborâre [lowering]. 

O aplicaţie interesantă este realizată, în relaţie cu noţiunea de determinant expletiv, de 
către Longobardi (2001). În studii anterioare ale sale (1994, 1996), Longobardi descoperise că 
numele proprii nu ocupă niciodată aceeaşi poziţie cu substantivele comune fără determinant, 
ci se presupune că se mută în poziția D prin operațiunea N-raising to D (LONGOBARDI 2001: 
23-24). 


222 Fenomenul dublei determinări a fost studiat, în relaţie cu limba română, de către Longobardi, acesta 
constatând o diferenţă clară între sufixele morfologice din limbile scandinave şi articolul enclitic din română. 
El stabileşte că articolul definit apare în română la nivelul D, în vreme ce sufixul morfologic din limbile 
scandinave trebuie să apară la un nivel inferior (vezi LONGOBARDI 2001: 22 şi urm.). 


333 


După cum s-a anticipat, afirmă Longobardi, aceste construcţii nu pot fi generalizate în 
toate limbile, fapt care impune un parametru care să reglementeze D-strengh [forta lui D] si 
care să specifice că: un D gol din punct de vedere lexical e puternic în limbile romanice 
(atrage în mod deschis substantive care se referă la obiecte), dar nu şi în limbile germanice 
(LONGOBARDI 2001: 24). Operaţiunea cea mai comună prin care numele proprii satisfac 
condițiile de forţă ale lui D este, după cum am menționat mai sus pentru alte cazuri, N-to-D 
raising. Aceasta nu este însă singura operaţiune capabilă de a satisface condiţiile de forță ale 
D. Ea alternează cu introducerea numelor proprii de către un articol (definit) explicit. Mai 
mult, există limbi, precum greaca, în care a doua metodă enunțată mai sus este singura 
disponibilă. Aceste articole ale numelor proprii au, deci, funcţie semantică, iar în unele limbi 
(de exemplu, în catalană) au şi o formă morfologică specială. Cu termenul împrumutat de la 
Vergnaud si Zubizarreta, Longobardi numeşte aceste articole articole expletive?”, dat fiind că 
rolul lor pare a fi acela de a relationa o unitate lexicală (substantivul) cu poziţia funcțională D, 
poziție în care substantivul ar fi putut fi mutat, dar nu a fost. Generalizarea pe care 
Longobardi o obţine din aceste observaţii este aceea că limbile în care articolele sunt 
obligatorii cu toate numele proprii pot fi privite ca limbi cu o setare strong a parametrului D, 
dar cu o blocare a operaţiunii N-to-D raising (LONGOBARDI 2001: 24-25). 

Din observaţiile lui Longobardi desprindem concluzia că numele proprii, la fel ca 
substantivele comune, trebuie să satisfacă poziția D din interiorul grupului determinant (DP), 
putând face acest lucru printr-o mutare din NP în poziția respectivă sau prin plasarea în 
poziţia D a articolului definit, care, în unele limbi, însoţeşte numele propriu. Longobardi 
uniformizează, în această privinţă, tratamentul substantivelor comune şi al celor proprii. 

Din punct de vedere integralist, se consideră că numele proprii sunt actualizate implicit 
(vezi, mai sus, secțiunea 5.4.5.3.). Acest lucru nu presupune însă, în mod obligatoriu, prezenţa 
unui actualizator, precum articolul definit, dar nici nu o interzice. Mai degrabă, prezenţa unui 
actualizator explicit alături de numele proprii se datorează unor raţiuni etimologice, 
funcționale, stilistice sau dialectale, fără ca faptul că în unele situaţii articolul definit este 
utilizat alături de numele proprii să ducă la o generalizare, cel puţin de principiu, a acestei 


utilizări, şi implicit la obligativitatea de a presupune prezenţa unui determinant în fiecare caz 


293 Acest mod de a generaliza problema determinantilor pare să vină în contrast cu soluţia propusă de Paola 
Crisma (1997) şi evocată de către Longobardi în studiul său, soluţie conform căreia nicio limbă nu dispune 
de variaţie liberă între prezenţa şi absenţa unui determinant pentru argumentele nominale. Cu alte cuvinte, 
dacă o limbă are un determinant lexical cu un sens clar (de exemplu articolul nedefinit), ea trebuie să îl 
folosească pentru a exprima acel sens (o construcție sinonimă, dar fără determinant este exclusă) 
(LONGOBARDI 2001: 19). Ideea lui Crisma scoate din calcul noţiunea de determinant expletiv, dat fiind că, în 
viziunea autoarei, odată investit cu un sens lexical, acesta nu ar putea să apară fără a fi interpretat cu 
respectivul sens. În plus, generalizarea în sine este contrazisă de limba germană, în care bare plurals şi 
definite plurals pot avea interpretare generică, situându-se într-o relaţie de sinonimie, în propoziţii precum 
cele oferite ca exemplu în Brugger (p. 4): 

(7) a. daß Elephanten wertvolle Zähne haben [că elefanții au dinţi pretiosi] 
daß die Elephanten wetvolle Zähne haben [că elefanții au dinţi pretiosi] 

în care se foloseşte un nume propriu în vorbire. Cu riscul de a mă repeta, reamintesc 
principiul conform căruia funcţia este cea universală, în cazul de faţă aceea a actualizării, 
instrumentele prin care ea se realizează rămânând la latitudinea fiecărei limbi, a fiecărei 
comunităţi de vorbitori. 

Conceptul de determinant expletiv prezintă interes şi datorită faptului că, cel puţin în 
situația structurilor de tip bare plurals, el pare a anula rolul de actualizator al articolului 


definit, golindu-l de conţinutul sáu referential atunci când găzduieşte elemente gramaticale. 


vi. Subiectul nul 


M-am oprit asupra acestei probleme pentru cá, aşa cum s-a văzut până aici, s-a vorbit in 
special de actualizarea substantivelor, mai ales a celor aflate, în propoziţie, în poziţia de 
subiect. Parametrul subiectului nul a apărut din nevoia de a adapta realitatea limbilor naturale 
— dintre care unele exprimă cu necesitate subiectul, în vreme ce în altele pot fi emise 
propoziţii în absenţa acestuia (cel puţin în forma sa explicită) — la structura descriptivă 
maximală, ce prevede prezenţa unei poziţii, chiar dacă nu întotdeauna satisfăcute, a 
subiectului în propoziție. Situaţia a fost generată şi de faptul că, obiectul principal al 
investigaţiei fiind de obicei limba engleză (în care, apropo de discuţia de faţă, se exprimă cu 
necesitate subiectul în orice propoziţie), principiile teoriei au fost croite iniţial în funcție de 
aceasta, o parametrizare ulterioară fiind absolut obligatorie. 

Parametrul subiectului nul este explicat de către Haegeman în relație cu procesul de 
achiziţie a limbii de către copil. Acest parametru e, de exemplu, setat pozitiv în italiană şi este 
setat negativ în engleză şi în franceză, idee reprezentată după cum urmează (HAEGEMAN 1991: 
18): 


14a Parametrul subiectului nul 
Subiectele exprimate prin pronume pot fi abandonate. 
14b  Setările parametrului: parametrul subiectului nul: 
franceză - 
engleză - 
italiană + 
etc. 

O tratare a ideii de subiect nul se poate vedea şi in Longobardi, care se ocupă în special 
de existenţa unei categorii de tip PRO în poziţia de subiect al substantivelor. Abordarea şi 
demonstraţia prezintă interes datorită exemplelor puse în discuţie, ca şi faptului că nu este 
vorba de subiecte ale unor propoziţii, poziția vizată de analiză fiind aceea de subiect in 
clausule sau în grupuri substantivale, impusă nu de sensul acestora, ci de necesitatea de a 
justifica alte elemente sintactice care se explică, in structura grupului, printr-un tip sau altul de 


dependenţă de sau de relaţii cu subiectul. Analizarea respectivei poziţii în cele două tipuri de 

structuri este în concordanţă cu convingerea lui Longobardi că structura de argumente a 
grupului substantival e guvernată de un număr de principii probabil universale, dar supuse 
parametrizării, împărtăşite în mare parte de structurile clausale (LONGOBARDI 2001: 573). 
Argumentele aduse de către Longobardi provin din restricții impuse de legare [binding], din 
interpretarea arbitrară şi din construct state, exemplele provenind din italiană şi engleză 
(LONGOBARDI 2001: 569—571). 

Revenind la postularea parametrului subiectului nul de cátre Haegeman, care prezintá 
un interes mai mare aici, fiind vorba de pozitia oarecum consacratá de subiect al unei 
propoziţii, vom remarca două aspecte, privite prin comparaţie cu perspectiva integralistă. 

a) Pentru un copil italian, setarea parametrului nu va fi o problemă: el o va realiza pe 
baza propozitiilor pe care le aude în jurul sáu şi în funcţie de care îşi va produce propriile acte 
de vorbire. Se pune întrebarea cum setează un copil englez acest parametru, în condiţiile în 
care poate fi un accident faptul că el aude în jurul său doar propoziţii în care subiectul 
exprimat prin pronume este întotdeauna prezent. Problema este aceea a dovezilor negative şi o 
soluție propusă de către lingvistii generativisti se întemeiază pe faptul că limbile care permit 
absenţa pronumelui în poziţia de subiect sunt „mai mari” decât cele care nu permit acest 
fenomen. Astfel, în italiană, spre exemplu, pentru fiecare propoziţie cu subiect pronominal 
exprimat, există încă o propoziție echivalentă, în care pronumele-subiect poate lipsi. Se 
presupune astfel că, în procesul de construcție a gramaticii interne şi de fixare a valorilor 
parametrilor, copilul începe de la o presupunere minimală, setând parametrul care produce 
limba „cea mai mică”. Astfel, copilul va produce iniţial o limbă în care propoziţiile cu subiect 
pronominal absent să fie interzise. El va opta pentru o limbă „mai mare” dacă va avea dovada 
efectivă că propoziţiile fără subiect pronominal exprimat sunt posibile. Astfel, un copil italian 
îşi va reseta parametrul subiectului nul în sensul acceptării acestui tip de propoziţii 
(HAEGEMAN 1991: 18—19). 

Dacă ar fi sá comentám acest aspect din punct de vedere integralist, ar trebui sá spunem 
că problemele de achiziție a limbajului sunt lăsate cu totul în seama comunităţii de vorbitori, 
din a căror experienţă lingvistică şi din ale căror exemple concrete de vorbire copilul va 
deprinde limba, cu posibilitățile şi restricțiile impuse. Faptul că procesul de achiziţie se 
întâmplă în sensul setării parametrilor rezumat mai sus nu se poate nega; pe de altă parte, el 
nu se poate nici confirma — nu am identificat vreo dovadă a faptului că un copil produce iniţial 
doar propoziţii în care subiectul pronominal este întotdeauna exprimat, pentru ca apoi, în 
anumite limbi, să înceapă la un moment dat să ignore subiectul atunci când propoziţia este 
suficient de clară şi fără ca acesta să fie exprimat. Sunt mai degrabă de părere că exemplul 
comunităţii de vorbitori este acela care îl determină pe copil să aleagă unul dintre modelele de 
limbi care sunt posibile din acest punct de vedere. Nu vedem nicăieri, în procesul de achiziție 
a limbii, spaţiul care ar permite unor mecanisme de natură sintactică să determine copilul să 


utilizeze sau nu subiectul pronominal, ignorând exemplele de propoziţii pe care le aude în 

jurul său. Creativitatea copilului, căci despre acest aspect ar trebui să vorbim, intervine mai 
degrabă în modul în care el configurează semantic lumea din jurul său, elementele sale 
inovative fiind păstrate într-un cerc restrâns de vorbitori, de exemplu acela al familiei, sau 
corectate de către vorbitorii experimentați. 

b) Al doilea punct de vedere din care acest parametru poate fi comentat este tocmai 
acela al actualizării grupului nominal. Pentru a putea obţine structuri sintactice aplicabile la 
nivel universal, generativiştii postulează structuri maximale, care trebuie să fie capabile să 
cuprindă toate elementele obligatoriu de exprimat în anumite limbi (şi deci în toate limbile). 
Acest imperativ impune explicarea unor poziţii sintactice deja postulate, fapt care obligă 
limba naturală să se adapteze unei structuri create de către lingvist, din nou, într-un proces 
care nu poate fi infirmat, dar nici confirmat ca fiind propriu limbii naturale. 

Din punct de vedere integralist, absenţa subiectului pronominal este suplinită prin 
contextul gramatical imediat, prin faptul că subiectul este inclus în terminația verbului, sau 
printr-un context situational ce clarifică referentul vizat de verb în special în situaţia persoanei 
a treia, care are o acoperire mai mare decât celelalte forme pronominale. În concluzie, din 
punct de vedere integralist, prezenţa sau absenţa pronumelui în poziţie de subiect nu 
reprezintă o problemă. Aceasta este pur şi simplu constatată în actele de vorbire şi explicată 
sau motivată în termenii de mai sus, în vreme ce în teoria generativă abordarea respectivului 
aspect e determinată de necesitatea justificárii unei poziţii impuse de către lingvist într-o 


schemă sintactică sau alta. 


vii. Tratarea expletivelor. Rolul lor în actualizare 


a. It/ IV Es 


O situaţie interesantă din punctul de vedere al actualizării este aceea a elementelor 
numite expletive, pentru care găsim exemple chiar în limba engleză, dar şi în altele. Există 
două tipuri de expletive: unul reprezentat prin pronume de tipul it (engl.), il (fr.), es (germ.), 
regăsibile (de fapt, absolut necesare) în exemplele de mai jos, toate corespondente ale 


propoziției româneşti Plouă.: 


It is raining. (engl.) 
Il pleut. (fr.) 
Es regnet. (germ.) 


Haegeman remarcá, in legáturá cu aceste elemente, considerate a indeplini rolul unui 
„subiect fals”, următoarele aspecte: 
a) Se găseşte întotdeauna în poziţia subiect (ne referim aici doar la această valoare, fără 


să ne intereseze respectivele pronume în calitatea lor anaforică, care le permite reluarea 

informaţiei la nivelul propoziției), fără sá îi fie atribuit un rol tematic, deci fără a fi argument. 
Este şi motivul care face subiectul fals interesant pentru generativism, având în vedere că 
prezenţa lui în structura propoziției violează criteriul theta, care specifică atribuirea theta 
rolului unui singur element. Spre exemplu, theta gridul pentru verbul surprise [a surprinde] 
arată astfel (HAEGEMAN 1991: 52): 


61 surprise verb 1 2 
NP/S NP 


Acest grid nu poate accepta un alt grup substantival, din cauzá cá este imposibil ca noul 
grup sá primeascá statutul de argument si un theta rol de la verbul surprise. Aceastá structurá 


face imposibilá o propozitie de genul celei de mai jos: 


62a *The burglary surprised Jeeves it. 


[Furtul l-a surprins pe Jeeves el. ] 


În acest exemplu, theta rolul 1 (din gridul de mai sus) nu poate fi atribuit si grupului 
substantival subiect the burglary [jaful] şi grupului substantival it [el]. 

b) Într-un exemplu precum cel de mai jos, care include o propoziţie subordonată, iz este 
identificat ca non-optional, absenţa lui din frază făcând-o pe aceasta total incorectă. În plus, it 


este singurul element care poate ocupa această poziţie. 


63a It surprised Jeeves that the pig had been stolen. 


[Pe Jeeves l-a surprins faptul că porcul fusese furat.] 


c) În exemplul de mai sus, ca şi în toate celelalte instantieri de acestă natură, it nu are 
nicio contribuţie la sensul frazei; nu are, practic, referinţă. 

d) Concluzia pe care Haegeman o desprinde din trăsăturile enumerate mai sus este aceea 
că prezenţa lui it în exemple precum 63a este impusă din motive structurale. Mai exact, este 
vorba de faptul că în limba engleză propoziţiile trebuie să aibă un subiect explicit, nefiind 
acceptate variantele, posibile, spre exemplu, în limba română, de subiect inclus sau subiect 
subinteles. / este definit, astfel, ca un element „de umplutură, un pronume fals fără 
contribuție semantică în propoziţie; e un element care ţine locul subiectului, în poziţia 
acestuia, altfel neocupată.” Acest pronume este numit expletiv sau it pleonastic (HAEGEMAN 
1991: 53). 


b. There/ IV Es 


Propoziţiile existenţiale presupun, în limba engleză, un alt „înlocuitor de subiect”, si 


anume there, spre deosebire de franceză şi engleză unde, pentru aceste situaţii, sunt folosite 

pronumele discutate în capitolul anterior. În legătură cu acest tip de expletive, constatăm 
următoarele aspecte: 

a) Utilizarea celor trei elemente în limbile cărora le aparţin nu mai este echivalentă. 
Astfel, în engleză, there se combină cu verbul a fi la singular sau la plural, în funcție de 
numărul grupului substantival care îi urmează verbului; il impune singularul verbului a fi, 
indiferent de numărul grupului substantival pe care îl introduce, în vreme ce es apare doar la 
singular, la plural verbul a fi fiind introdus direct, fără subiect. ÎI vom folosi ca exemplu în 
continuare pe there, el fiind o reprezentare relevantă a expletivelor. 

b) Spre deosebire de it, there e folosit pentru a înlocui grupurile substantivale cu rol de 
subiect care au fost mutate spre dreapta în propoziţie. În plus, nu poate înlocui subordonate 
subiective. 

c) Construcţia cu there este permisă doar dacă grupul substantival mutat este însoţit de 
un articol nedefinit. În plus, nu orice tip de verb poate apărea în aceste propoziţii, verbele 
tranzitive, spre exemplu, fiind excluse (HAEGEMAN 1991: 55). 

Construcţiile care implică — sau mai bine zis impun — elemente expletive prezintă un 
interes deosebit în ce priveşte chestiunea actualizării. Unul dintre factorii care determină acest 
interes se referă la faptul că expletivele apar întotdeauna în poziţia subiectului. Or, exact 
aceasta este poziția care se analizează de obicei în primul rând atunci când vine vorba de 
actualizare — poziţia care este actualizată în primul rând, de multe ori celelalte segmente ale 
enuntului nefăcând decât să determine într-un fel sau altul subiectul propoziției”. Este cu atât 
mai surprinzător faptul că există astfel de elemente care nu au nici măcar referintá/designat şi 
apar, totuşi, în această poziţie. Se pune întrebarea, din punct de vedere integralist, ce se 
actualizează în aceste cazuri? Încercăm câteva posibile explicaţii în linie integralistă. 

Tot aşa cum, în abordarea generativă, aceste lexeme rămân în afara posibilităţii de a 
primi theta roluri şi de a deveni argumente, şi în perspectivă integralistă ele deţin poziţia 
specială a unui semnificat ce pare a fi lipsit de valoarea semnificativă însăşi; cel puţin dacă ne 
referim la semnificatul lexical. Desigur, mai există astfel de elemente în limbi, în cazul cărora 
semnificatul lexical nu poate fi determinat, ele fiind caracterizate în primul rând prin valoarea 
lor instrumentală sau combinatorie, adică prin semnificatul structural sau cel instrumental. 
There poate fi privit ca semnificat unitar în limba engleză, având actualizate valenţe diferite 
ale semnificatului structural în diferite situaţii. Pare a se produce aici o potentare a valentelor 


de natură gramaticală în fata celei lexicale. Astfel, atâta vreme cât there are sensul de „acolo”, 


2% Din punct de vedere generativist, această idee ar putea fi susţinută prin concluzia la care ajunge Haegeman, 
conform căreia theta-rolul îi este atribuit compozițional subiectului, el fiind determinat de semantica verbului 
şi de alti constituenți ai grupului verbal. Această concluzie e ilustrată prin exemplele de mai jos: 


John broke a leg. [John şi-a rupt piciorul.] 
John broke a vase. [John a spart o vază.] 


În primul exemplu John este pacient, în al doilea este actor. Subiectul este externalizat, este un argument 
extern şi un theta-rol extern (Haegeman 1991: 61-62). 

în poziţia lui de adjunct, nu are valoare instrumentală, iar valoarea lui structurală este una 
specifică elementelor adiacente. În momentul în care devine expletiv, semnificatul lexical este 
anulat, fiind potentat semnificatul structural, care îl duce în combinaţii directe cu verbul. În 
plus, lexemul pare a căpăta, în acest context, şi un semnificat instrumental, rolul lui fiind, în 
construcţiile de acest gen, tocmai acela de a asigura exprimarea unui subiect, având, deci, 
statutul unui simplu instrument de natură gramaticală. Această idee ar fi susținută şi de 
observaţia lui Haegeman conform căreia cerința ca propoziţiile să aibă subiect nu este 
specifică unităților lexicale, ci e o proprietate gramaticală generală a propozitiilor, exprimată 
în principiul proiecției extinse: Propozitiile trebuie să aibă subiect (HAEGEMAN 1991: 59). 

O altă soluţie care se poate propune pentru explicarea acestor construcţii este aceea a 
considerării verbului a fi însuşi, alături de elementele fără de care nu poate susţine o 
propoziţie, ca actualizator. Am desprins această posibilă interpretare din exemple precum E 
toamnă. sau E frig., propoziţii în care actualizatorul explicit lipseste, cel puţin în forma 
acestuia cu care ne-am obişnuit (articole, cuantificatori etc.). Credem că, în astfel de situaţii, 
actualizatorul ar putea fi, deci, însuşi verbul a fi, o situaţie în care a fi s-ar putea afla şi în 
construcțiile existenţiale de tipul: There is a/an, respectiv Este un/o, Sunt nişte, cazuri în care 


întreaga construcție ar putea avea rol de actualizator. 


5.7. Actualizarea — o comparaţie 


Am văzut că pentru integralism actualizarea — momentul iniţial al realizării efective a 
unui act de vorbire — este orientarea semnificatelor către/,întru” designare. Este vorba nu doar 
de semnificatul lexical, ci, alături de el, şi de cel categorial, şi de cele instrumental, sintactic şi 
ontic. Aşadar, e vorba de punerea în mişcare, de punerea în uz, a unui complex 
semnificational, mobilizat în primul rând de conţinutul lexical, într-un proces unitar, 
concomitent, al gândirii şi exprimării gândirii. Este vorba de ce-ul şi cum-ul expresiei 
lingvistice, materializate în procesul de producere, ca şi în acela de percepere a actului de 


vorbire^?? 


. Dincolo de detaliile tehnice, de mijloacele si instrumentele de realizare, de context 
şi de circumstanţe, acesta este momentul actualizárii definit din perspectivă integralistă. 
Căutând un echivalent al acestui moment în teoria generativistă, ne oprim la descrierea 
componentelor de bază ale gramaticii, aşa cum apar ele in CHOMSKY 1981/1993: 5. Pornim, 
astfel, de la sistemele (i) — lexiconul şi (iia) — componentul categorial al sintaxei, care 
constituie baza gramaticii. Regulile de bază generează D-structures (structuri de adâncime) 
prin inserarea de elemente lexicale în structuri generate de (iia), în acord cu structura lor de 


trăsături. Acestea sunt apoi cartate la S-structure prin regula Move-a ... Ne oprim cu 


?95 Trebuie să amintim aici specificarea pe care Coșeriu o face în Introducere în lingvistică, aceea potrivit căreia, 
la nivelul vorbitorului, există coincidenţă între intuiţie şi expresie, la nivelul ascultătorului, nu, diferenţa la 
receptor manifestându-se tocmai în interpretabilitatea sensului (COSERIU 1951/1995: 26). 

descrierea în acest punct pentru cá ne interesează aici doar acel moment initial al generárii de 
D-structures prin inserarea de unităţi lexicale în structuri generate de componentul categorial 
al sintaxei. În spiritul (şi litera) teoriei generativ-transformationale, primul component de 
natură lingvistică existent în mintea umană şi actualizat în producerea unui act de vorbire este 
cel sintactic, care generează sau aduce în prim plan o structură în care vor fi introduse lexeme. 
Fortánd puţin lucrurile, am putea spune că este o actualizare pe invers în comparaţie cu cea 
postulată în integralism, dat fiind faptul că structura sintactică este, în cazul generativismului, 
preeminentă. Am spus „forțând puţin lucrurile” deoarece în integralism componentul 
categorial al unităţii lexicale este mobilizat inevitabil în exact acelaşi moment cu cel lexical, 
nu după el, aşa cum s-ar putea înţelege. Componentul lexical este mobilul care pune în 
mişcare toate tipurile de semnificat implicate în producerea actului de vorbire. 

Revenind la ceea ce ar trebui să marcheze actualizarea in generativism, preeminenta 
unor structurări sintactice care să anticipeze la modul absolut mobilizarea unităţilor care 
exprimă conţinutul, ce-ul organizării lingvistice a realității lumii umane, nu poate fi acceptată 
atâta vreme cât întregul mecanism este propus pe baza unor ipoteze a căror temeinicie nu va 
putea fi, probabil, dovedită vreodată cu certitudine. 

Interesant este faptul că funcția actualizării, reprezentând momentul iniţial al producerii 
actului de vorbire, se situează, în ambele teorii, la nivelul universal al limbajului, având, şi din 
punct de vedere integralist, la modul universal, acelaşi „mecanism” de desfăşurare pentru toti 
vorbitorii. Diferenţa majoră între cele două teorii este aceea că, în vreme ce generativismul 
postulează şi universalitatea componentelor implicate în acest proces, perspectiva integralistă 
nu admite acest lucru, dat fiind că unităţile lexicale, care dau elementele de producere a 
actului lingvistic, contin modul diferit al unor comunități diferite de a organiza lingvistic 
lumea înconjurătoare, atât din punctul de vedere al conţinutului, cât şi din punct de vedere 


categorial?%. 


226 Nu trebuie să uităm faptul că şi în integralism semnificatele sunt universalii, dar ele sunt universalii posibile, 
adică sunt universalii în calitatea lor de concepte, nu în conţinutul lor, nefiind supuse unei condiţii de 
generalitate (v. VÍLCU C 2013). 

6. CONCLUZII SI DESCHIDERI 


Demersul pe care mi l-am propus aici s-a dovedit a fi unul mult mai provocator, mai 
interesant şi mai solicitant, în acelaşi timp, decât l-am imaginat înainte de a-l începe. Timpul, 
dar şi spaţiul, acordate fiecărui capitol în parte au depăşit cu mult „planul” iniţial, doar pentru 
ca, după un număr semnificativ de ani şi de pagini, să ajung la concluzia că am realizat, 
deocamdată, doar începutul. 

Am considerat că, pentru a căpăta dreptul de a emite opinii asupra unor studii, concepţii 
sau teorii asupra limbajului, se impune, înainte de orice, o foarte bună cunoaştere a acestora. 
Lectura scrierilor principale ale autorilor vizati in acest demers nu a făcut decât să deschidă 
drumul spre alte şi alte volume, a căror parcurgere a dus la multe clarificări, dar şi la noi 
probleme. Am înţeles că m-am angajat într-un pacurs care, pentru orice cercetător interesat de 
studierea limbajului, este unul ce coincide cu propria-i viaţă. Este firesc, aşadar, ca o teză de 
doctorat să fie primul studiu important al unui cercetător, continuat mai apoi, în sensul 
aprofundării sale. 

Pentru a încheia munca pe care am desfăşurat-o aici, voi încerca să expun concluziile la 
care am ajuns în urma demersului de cercetare întreprins. Prin comparaţie cu proiectul de la 
care am pornit, voi reda, într-o formă sintetică, ideile care s-au confirmat, cele care au luat o 
nouă formă, dar şi multele informaţii complet noi pe care le-am aflat. 

1. Am alocat o parte însemnată din Introducerea tezei de doctorat unor precizări menite 
a expune şi justifica unele dintre opţiunile făcute înainte chiar de a începe lucrul la scrierea de 
faţă. Acestea s-au referit în primul rând la cele două direcţii de cercetare lingvistică pe care le- 
am ales, integralismul şi generativismul. Dincolo de relaţiile clare ce se pot stabili între ele, şi 
pe care am încercat să le detaliez pe parcursul lucrării, am afirmat că acestea reprezintă 
direcțiile principale de cercetare a limbajului în lingvistica secolelor XX şi XXI. Nu am 
intenționat şi nu e, poate, foarte firesc, ca finalizarea unei teze de doctorat să dureze un 
deceniu şi jumătate, aşa cum s-a întâmplat în cazul meu. Această lungă istorie a elaborării sale 
are, însă, şi câteva avantaje. Unul dintre ele este faptul că opţiunea pentru cele două tipuri de 
lingvistică alese inițial pare a se fi confirmat. Desigur, în istoria lingvisticii, un interval de 
timp de câţiva ani nu reprezintă foarte mult, nu e extrem de semnificativ. Socotind si anii care 
au precedat prezentul demers şi ţinând cont de perspectivele pe care integralismul şi 
generativismul le au, putem spune că acestea sunt cele mai prolifice direcții de cercetare a 
limbajului, având încă multe de oferit la toate nivelurile, teoretice şi practice, de analiză a 
fenomenului lingvistic. 

Nu uităm şi nu ignorăm aici pragmatica, un tip de cercetare care a reuşit, prin diversele 
aspecte ale limbajului şi mai ales ale realizării sale în vorbire pe care le-a cercetat, să aducă o 


lumină nouă în acest domeniu ştiinţific. Mai puţin preocupată de laturile meta-teoretice sau 

epistemice ale cercetării, pragmatica s-a orientat spre aspectele aplicative, spre studierea 
condiţiilor de realizare a actelor de vorbire şi spre relevarea implicatiilor pe care producerea 
acestora le are. 

Lingvistica cognitivă, mai nou apărută în peisajul cercetării limbajului, beneficiază şi 
ea, de un real potenţial de dezvoltare, fiind capabilă a completa peisajul cercetării lingvistice. 
Apropiată de psiho-lingvistică şi negând unele dintre afirmaţiile şi premisele clare ale 
generativsmului (spre exemplu, ideea că limbajul s-ar achiziţiona printr-un mecanism/modul 
autonom din mintea umană, separat de restul proceselor/mijloacelor de cunoaştere) lingvistica 
cognitivă se apropie, în acelaşi timp, de integralism, într-o anumită măsură. O cercetare care 
să exploreze potenţialul acestor două direcţii de investigare a limbajului, măsura în care ele s- 
ar putea apropia, ar fi extrem de bine-venită, iar încercări în acest sens există deja. 

Referitor la potenţialul pe care diversele tipuri de lingvistică îl au pentru a dezvălui şi a 
investiga modalităţile de apariţie, producere şi interpretare a fenomenelor lingvistice, 
rămânem la convingerea că integralismul este cel care beneficiază din plin de aceste 
posibilități de realizare. Am definit, în Introducere, integralismul ca pe o „lingvistică 
integrală” nu doar pentru că acesta este numele sub care Eugeniu Coşeriu şi-ar fi văzut 
cuprinsă teoria sa asupra limbajului, ci din toate motivele pe care le-am enumerat în acele 
prime pagini: lingvistica integrală admite puncte de vedere diferite, pe care le înglobează sau 
le interpretează din propria-i perspectivă; de asemenea, această lingvistică beneficiază de o 
solidă bază teoretică şi filosofică, fapt ce îi permite să realizeze conexiunile corecte cu 
gândirea marilor filosofi despre limbaj şi, în acelaşi timp, despre cunoaştere; aceeaşi 
lingvistică integrală oferă cadrul de cercetare pentru toate manifestările limbajului, evitând 
partializárile şi oferind instrumentele pentru investigarea fenomenului lingvistic în 
integralitatea sa. Tabelul în care am reprezentat domeniile lingvisticii pe care Coşeriu le 
postulează (Vezi Schema 1) este cât se poate de relevant pentru acest aspect. 

2. Am văzut de la început acest demers ca pe un parcurs în cercuri concentrice, 
conducând studiul de la cadrul cel mai larg, al întemeierii teoretice a celor două direcţii de 
cercetare a limbajului până la aspectele aplicative, la amplul studiu de caz dedicat actualizări. 
De aceea, prima secţiune a lucrării, Integralism si generativism. Privire comparativă, este 
dedicată analizei bazelor epistemologice asumate de cele două orientări lingvistice, cu toate 
consecinţele implicate, la nivel de metodologie, de constituire şi definire a obiectului de 
studiu. 

Pentru că atât integralismul, cât şi generativismul, se raportează, mai mult sau mai 
puţin, la structuralism, am început prin a analiza modul în care acest obiectiv se realizează. 
Constatarea la care am ajuns este aceea că generativismul are aproape exclusiv o raportare 
negativă faţă de structuralism, respingând atât premisele şi cadrul teoretic instituit sau adoptat 
de acesta, cât şi modalităţile de lucru, de studiere a limbajului propuse în cadrul acestei prime 


adevărate lingvistici, conturată ca meditaţie asupra limbajului, dar şi ca sistem de analiză a 

manifestărilor sale. Această raportare negativă a generativismului — a lui Noam Chomsky 
însuşi, inițial — la structuralism a fost văzută ca o parte a ceea ce s-a numit „revoluţia 
lingvistică” iniţiată şi dezvoltată pe pământ american, apoi aproape peste tot în lume. 

Printre reproşurile adresate structuraliştilor de către Chomsky s-a situat faptul că aceştia 
nu au abordat problema achiziţiei limbajului sau pe cea a cunoaşterii vorbitorului-ascultător, 
dar şi cantonarea într-un sistem limitat de analiză gramaticală. Se poate spune că 
generativismul a reuşit să depăşească, în sensul cel mai pozitiv, anumite limite ale lingvisticii 
de tip structural. Redefinirea conceptului de /angue în directă legătură cu vorbitorul-ascultátor 
este unul dintre aceste aspecte. Totuşi, din dorinţa de a deschide cât mai curând noi orizonturi 
în cercetarea fenomenului lingvistic şi de a inova toate metodele şi instrumentele de lucru, ca 
şi terminologia utilizată, multe dintre cuceririle lingviştilor care au precedat generativismul au 
fost ignorate sau pe nedrept criticate. Mai mult, generativiştii au folosit uneori tocmai 
metodele pe care le criticau, preluându-le din scrierile structuraliste sau ,reinventándu-le', aşa 
cum s-a întâmplat cu noţiunea de transformare, atât de mult utilizată în generativism. 

Spre deosebire de această atitudine, Eugeniu Coşeriu a manifestat de la început o 
deschidere nelimitată spre tot ce a însemnat cercetare lingvistică înainte ca el să-şi înceapă 
munca de investigare a limbajului, ca şi spre tot ce s-a scris după aceea. Am menţionat de 
multe ori pe parcursul lucrării mărturisirile lui Coşeriu referitoare la raportarea sa constantă la 
Saussure. El a afirmat adesea că şi-a desfăşurat demersul de cercetare într-un dialog constant 
cu lingvistul elveţian, integrând în teoria sa tot ce a considerat valabil din scrierile lui 
Saussure, dezvoltând anumite intuitii ale acestuia, explicând aspecte care păreau total 
criticabile şi formulându-şi adesea unele idei şi principii ca răspuns la idei şi principii 
regăsibile în opera lingvistului elveţian. 

În ceea ce priveşte baza epistemologică a integralismului, respectiv a generativismului, 
explicit sau implicit aceasta poate fi deliniată, cu toate consecinţele ce decurg din asumarea 
anumitor principii şi valori. Astfel, generativismul, în toate dezvoltările sale, se conturează ca 
o direcţie de cercetare pozitivistă. Implicatiile acestei opţiuni sunt următoarele: 1) încercarea 
de a defini lingvistica drept o ştiinţă a naturii, în aceeaşi categorie cu fizica, biologia etc., 
chiar subsumată biologiei; 2) adaptarea metodologiei lingvisticii pentru a corespunde 
studiului limbajului ca obiect natural: emiterea de ipoteze; preluarea unor concluzii privitoare 
la limbaj rezultate din investigarea de tip naturalist a acestuia; abordarea cauzalistă a studiului 
limbajului; emiterea unor propoziţii referitoare la limbaj în termeni de adevăr sau falsitate; 
încercarea de adaptare, în acest fel, la tipul de stiintificitate şi de exactitate propriu ştiinţelor 
naturale; 3) adoptarea terminologiei specifice ştiinţelor naturale sau crearea uneia proprii în 
spiritul pozitivist al ştiinţelor naturale; 4) constituirea obiectului de studiu /imbaj prin 
determinările sale de natură biologică, detaşat de aspectele relativităţii de orice fel — reducerea 


acestuia la un concept abstract, separat, în ciuda opţiunilor inițial declarate de către Chomsky, 

de implicaţiile pe care activitatea vorbitorului-ascultător le are asupra sa; 5) abordarea 
cauzalistă a fenomenului creativităţii lingvistice. 

În ce priveşte integralismul, Eugeniu Coşeriu a conturat, în relaţie cu Ferdinand de 
Sausure, dar şi cu tendinţele din lingvistica vremii, dintre care cele mai manifeste erau deja 
cele provenind din scrierile lui Noam Chomsky, o raportare epistemologică antipozitivistă cât 
se poate de clară, pe care nu a făcut decât să o confirme şi să o consolideze pe parcursul 
întregii sale cercetări. Implicatiile acestei opţiuni sunt: 1) definirea lingvisticii ca o ştiinţă a 
culturii; 2) adoptarea unei metodologii de cercetare specifice studiului limbajului ca obiect 
cultural: renunţarea la ipoteze şi adoptarea ca bază de studiu a cunoaşterii pe care vorbitorul o 
are asupra fenomenului lingvistic; abordarea finalistă a studiului limbajului; încercarea de 
definire a unui tip de stiintificitate şi de exactitate propriu ştiinţelor culturale (cu nimic mai 
puţin ştiinţific sau exact decât cel al ştiinţelor naturale, doar diferit de acesta); 3) utilizarea 
terminologiei specifice ştiinţelor culturale sau preluarea unei terminologii realizate la nivel 
intuitiv în diverse idiomuri; 4) constituirea obiectului de studiu /imbaj prin trăsăturile sale de 
natură culturală, în spiritul relativității lingvistice şi prin raportare directă la activitatea 
vorbitorului-ascultător şi aşezarea limbajului la temelia tuturor activităţilor culturale/spirituale 
ale omului; definirea limbajului prin universalii (semanticitatea, alteritatea, creativitatea, 
istoricitatea şi materialitatea/exterioritatea); 5) abordarea finalistă a fenomenului creativităţii 
lingvistice. 

Această primă secţiune a lucrării de față a avut menirea de a clarifica bazele 
epistemologice ale celor două direcţii lingvistice abordate, extrem de importante şi de 
relevante pentru capitolele care urmează, prin prisma faptului că opţiunile realizate la acest 
nivel sunt cele care determină demersurile ulterioare de cercetare. 

3. Ca un punct esenţial de pornire pentru aceste demersuri, se evidențiază tripartitia 
planurilor limbajului realizată de către Eugeniu Coseriu, o tripartitie ce va ajunge să stea la 
baza întregii concepţii despre limbaj adoptată şi dezvoltată în integralism. Tripartitia 
planurilor limbajului (universal, istoric, individual) este extrem de relevantă atât pentru faptul 
că orientează cercetarea limbajului pe mai departe, cât şi pentru că rezolvă multe chestiuni 
problematice din alte direcții lingvistice, aducând clarificări esenţiale în anumite puncte care 
altfel reprezintă surse de nesfârşite confuzii. 

Tripartitia planurilor limbajului este detaliată în anumite trăsături care orientează apoi 
domeniile de cercetare. Astfel, pentru fiecare dintre cele trei planuri este postulat un tip 
specific de conținut (designat, semnificat, respectiv sens) De asemenea, ca 
activitatelenergeia, limbajul se regăseşte, la cele trei niveluri, în următoarele manifestări: 
vorbirea în general, limba particulară, discursul; latura de competenfá/dynamis se manifestă 
drept: competenţă elocuţională, competenţă idiomatică şi competenţă expresivă, iar ca 


produs/ergon, drept: totalitate a manifestărilor, (limbă particulară abstractă) şi text. 

Fenomenul actualizării, a cărui tratare reprezintă ultima etapă a lucrării de faţă, se 
produce la confluenţa dintre planurile istoric şi universal, fiind definit ca „orientarea 
semnificatelor către designate”. Am considerat, de aceea, că a doua secţiune a prezentei 
lucrări trebuie să fie dedicată planului universal al vorbirii, la care regăsim conţinutul designat 
şi competenţei elocutionale, specifică aceluiaşi plan. 

Un alt motiv pentru a dedica a doua secţiune a prezentei lucrări planului vorbirii este 
legat de faptul că generativismul a fost mereu definit, din punct de vedere integralist, tocmai 
ca o lingvistică a vorbirii (în ciuda pretențiilor sale de tratare şi explicare exhaustivă a 
fenomenului lingvistic). Coşeriu însuşi aduce argumente pentru această calificare, unul dintre 
cele mai importante fiind modul în care ar trebui să înţelegem conceptul indistinct de 
meaning, prin care se defineşte conţinutul în generativism. Înţeles ca sens în interpretarea 
comună a vorbitorului de limbă engleză, conceptul de meaning nu corespunde, în niciun caz 
celui de sens din lingvistica integrală. După analiza câtorva exemple date de către Chomsky 
însuşi, în care conceptul de meaning este utilizat într-o anumită înţelegere, Coseriu ajunge la 
concluzia că meaning corespunde, in cel mai bun caz, designatului din integralism, adică 
nivelului de conţinut specific planului universal. 

În aceeaşi arie a argumentelor coşeriene se înscrie şi considerarea generativismului 
drept o gramatică a funcționării limbii în vorbire. Acestei interpretări i se potriveşte mai bine 
considerarea limbii ca sistem de reguli pentru producerea de propoziţii. Spre planul universal 
al limbajului tinde, oarecum, generativismul, prin încercarea sa de generalizare a regulilor şi a 
concluziilor cu privire la limbaj şi la modurile de manifestare a acestuia. Deşi imposibil de 
realizat, generativismul îşi propune ajungerea la universal prin generalizare. Din punct de 
vedere integralist, definirea unei funcţii sau a unei categorii este realizată pentru toate limbile, 
ca posibilitate, ulterior putându-se verifica existenţa respectivei categorii sau funcţii în diverse 
idiomuri. Din acelaşi punct de vedere, universalitatea nu se deduce, nu rezultă din 
generalitatea empirică. Tot la nivelul universal al limbajului este situat, în generativism, 
vorbitorul-ascultător. Scopul cercetării în generativism este acela de a stabili competenţa 
lingvistică a vorbitorului (chiar dacă termenul de competență încetează, de la un moment dat, 
chiar de a mai fi utilizat în interiorul teoriei, definirea unui corespondent al său, care ia 
diverse forme terminologice, rămâne scopul declarat). Vorbitorul la care se face referire este 
însă unul abstractizat, definit prin facultăţile biologice care fac posibilă vorbirea şi care sunt 
comune speciei. 

Din toate aceste motive, generativismul este considerat, din punct de vedere integralist, 
o „lingvistică a vorbirii”. Teritoriul astfel delimitat pentru studiul limbajului ar corespunde, 
aşadar, planului vorbirii din integralism - o premisă ce a permis analiza posibilităților pe care 
cele două lingvistici le oferă pentru studiul fenomenului determinării, respectiv al actualizări. 
Pentru a ajunge la aceste concluzii, am analizat instrumentele de care fiecare dintre cele două 


tipuri de lingvistică dispune (generativismul, pe de o parte şi planul universal al limbajului - 

planul vorbirii din integralism, pe de altă parte). Am realizat acest lucru în primul subcapitol 
al respectivei secţiuni, intitulat Vorbirea şi lingvistica vorbirii în integralism şi generativism. 

Pentru că în generativism se utilizează (cel puţin în fazele sale inițiale) dihotomia 
competenfálperformantá, dublând-o oarecum pe aceea saussurianá /angue/parole, am 
analizat, iniţial, raportarea conceptului performanţă la parole, începând şi acest demers de la 
rădăcinile saussuriene ale chestiunii în discuţie. Privind lucrurile din perspectivă integralistă, 
raportul dintre cei doi termeni din interiorul dihotomiei sausurriene nu este diferit în cadrul 
dihotomiei lui Chomsky. Dincolo de aspectele pozitive pe care le putem remarca, 
performanţa e definită în aceeaşi strictă dependenţă față de competenţă, o relație pe care 
Coşeriu o concepe în cu totul alti termeni: /imba şi vorbirea nu constituie două realități 
distincte, ci două moduri distincte de a infátisa aceeași realitate, ale cărei momente simultane 
şi inseparabile sunt. 

Am analizat ulterior raporturile dintre limbaj şi vorbire în cele două orientări lingvistice, 
trecând în revistă argumentele care susțin identitatea dintre vorbire şi limbaj, ca şi pe acelea 
care o resping. Am ajuns la concluzia că, din perspectivă integralistă, se poate afirma, în unele 
situaţii, că vorbirea este echivalentă cu limbajul, sau se pot găsi, mai degrabă, din perspectiva 
acestei lingvistici, justificări pentru o astfel de echivalență, vorbirea beneficiind de o dublă 
valență care ii permite această interpretare. Desigur, tabloul conceptual al lingvisticii integrale 
situează vorbirea în planul universal al limbajului, din punctul de vedere al activitátii/ 
energeia. În viziune generativistă însă, limbajul şi vorbirea nu pot fi echivalente. În primul 
rând, manifestările vorbirii nu intră în sfera de cercetare a generativismului. Ceea ce este 
supus studiului este un concept abstractizat de limbă, îmbunătăţit pe parcurs cu aportul adus 
de un presupus vorbitor (idealizat, ce-i drept), generativismul fiind definit de către Chomsky 
însuşi ca o „teorie a competenţei lingvistice”. 

Al doilea şi al treilea subcapitol al secţiunii secunde sunt dedicate conţinutului semantic, 
aşa cum este el conceput şi definit în integralism, dar şi în generativism. În perspectiva 
discutării fenomenului actualizării, am insistat asupra designatului şi a semnificatului, 
conținuturile specifice planului universal, respectiv celui idiomatic. În ceea ce priveşte 
designatul, am subliniat diferenţa pe care trebuie să o facem între acest concept şi cel de 
referinţă şi am insistat asupra sferelor pe care acesta poate sá le acopere, evidențiind faptul cá 
designatul se poate constitui ca stare de lucruri, ca obiect designat, dar şi ca stare mentală 
corespunzătoare. Designatul nu reprezintă cu necesitate obiectul extralingvistic, din realitate, 
el putând trimite la fel de bine la conţinuturi mentale corespunzătoare. 

După definirea semnificatului drept conţinutul specific al planului istoric, am enumerat 
şi exemplificat o serie de argumente care justifică diferențierea clară a planurilor la nivel de 
conţinut. Am descris situaţii cât se poate de evidente în care spre un designat se poate trimite 
dinspre semnificate diferite, ca şi situaţii în care acelaşi semnificat poate duce spre designate 


diferite. Judecátile de conformitate ce caracterizează planurile limbajului (congruent, in 

planul universal, corect, în planul istoric şi adecvat în cel individual) furnizează şi ele 
argumente în ideea aceleiaşi diferenţe între planurile de conţinut. Am analizat şi implicaţiile 
pe care diferenţele între conţinuturi le au pentru procesul de traducere, ca şi posibila 
echivalență care poate apărea între planurile de conţinut, în cazul terminologiilor ştiinţifice. 
Am încheiat subcapitolul dedicat conţinutului semantic în integralism cu prezentarea celor 
două raporturi semiotice, în care toate tipurile de conţinut sunt angrenate. 

Conţinutul semantic din punct de vedere generativist este un subcapitol care analizează 
conceperea succesivă a conţinutului în etape diferite ale teoriei. Demersul este îngreunat aici 
de mai mulţi factori, în primul rând de schimbările care apar la nivel conceptual în definirea 
conţinutului semantic, dar şi la nivel terminologic. În etapa phrase structure grammar, 
conţinutul semantic (meaning) este considerat total dispensabil, Chomsky echivalând 
relevanta acestui aspect lingvistic cu aceea a cunoaşterii culorii părului persoanei care 
vorbeşte. Putem, aşadar, construi o gramatică fără a face apel la meaning. În cadrul teoriei 
standard, conţinutului semantic nu i se acordă mult mai multă importanţă, atâta doar că apare 
sub forma a ceea ce se numeşte „componentul semantic”, adăugat unei structuri generate de 
componentul sintactic. Al treilea component în această reprezentare este cel fonologic. Teoria 
standard extinsă prezintă drept noţiuni principale ale structurării limbajului elementele: D- 
structure (ceea ce înainte s-a numit deep structure — structura de adâncime, S-structure (fosta 
surface structure — structura de suprafaţă, PF (forma fonologică) şi LF (forma logică), cele 
două din urmă fiind niveluri de interfaţă. Cu toată înnoirea terminologică, această etapă a 
teoriei nu pare a aduce vreo inovaţie în concepția privitoare la conţinutul semantic, care este 
în continuare dependent de structurile sintactice. Teoria modulară, etapa government and 
binding a generativismului, aduce o aparentă răsturnare de situaţie în ce priveşte conţinutul 
semantic. Această potentialitate reiese cel mai clar din Principiul proiecției, formulat astfel: 
Structura lexicală trebuie să fie reprezentată categorial la fiecare nivel sintactic. Dintre 
componentele acestei teorii m-am oprit la ceea ce a devenit cunoscut ca Teoria O, dat fiind 
interesul pe care aceasta l-a reprezentat pentru mine din punctul de vedere al relațiilor 
semantice implicate. Gramatica universală a fost decretată, în această etapă a 
generativismului, drept sistem virtual liber de reguli, reprezentările de la diferite niveluri fiind 
proiectate din proprietăţile semantice ale unităților lexicale. Am considerat această opţiune ca 
fiind cea care duce generativismul cel mai aproape de o posibilă teorie semantică, sau de o 
tratare asumată, completă, a componentului semantic - o mişcare necontinuată însă în această 
direcție. Din programul minimalist şi teoria optimală m-a interesat cel mai mult conceptul de 
numerație. În încercarea de a înţelege şi interpreta dificilul şi abstractul concept, am apelat la 
o ,traducere' în cheie integralistă, ajungând la concluzia cá ar fi vorba de o reprezentare 
designationalá, un transfer dinspre o unitate lexicală (nu putem folosi, în acest context, 


conceptul de semnificat) spre o realitate mai mult sau mai puţin concretă. 

Subcapitolele dedicate tratării conţinutului semantic în cele două teorii lingvistice şi în 
special insistența asupra necesităţii diferentierii între planurile limbajului au avut menirea de a 
pregăti terenul în vederea abordării procesului de actualizare realizat, aşa cum afirmam mai 
sus, la confluenţa dintre nivelurile istoric şi universal, dinspre semnificat înspre designat. 

4. Am continuat cu secţiunea dedicată determinării, trebuind să renunţ la planul iniţial, 
acela de a trata în detaliu fiecare componentă a acesteia. Pentru a realiza respectivul demers, 
ar fi necesară o teză separată de doctorat. Aşadar, am descris, în secţiunea respectivă, 
operaţiunile determinării (actualizarea, discriminarea, delimitarea si  identificarea/ 
individualizarea) în coordonatele lor esențiale, acest capitol deschizând drumul spre cel final, 
dedicat procesului actualizării. 

5. Secţiunea finală a prezentei lucrări (Actualizarea) poate fi considerată un amplu 
studiu de caz. Am încercat să înţeleg şi să descriu în ce măsură cele două orientări lingvistice 
abordate aici pot pune la dispoziție instrumentele prin care acest moment al orientării 
semnificatului către designat poate fi surprins, analizat şi prezentat. Am abordat mai întâi 
actualizarea aşa cum apare ea în integralism, încă din studiul Determinación y entorno, 
încercând să dezvolt potenţialul teoriei de analiză mai detaliată a operațiunii determinative 
fundamentale. Am prezentat instrumentele verbale ale actualizări, insistând asupra 
raporturilor dintre funcţie şi formă, apoi articolul definit, considerat actualizatorul prin 
excelenţă, la nivelul actualizării nominale. Perspectiva pe care am abordat-o aici este nu aceea 
a articolului definit cu funcţiile pe care el poate să le îndeplinească, ci aceea a funcției 
actualizării, realizabilă prin mai multe instrumente, dintre care cel mai important este articolul 
definit. O foarte interesantă şi provocatoare secțiune a acestui capitol a fost cea dedicată 
analizei numelor proprii din punctul de vedere al actualizării, dar şi discutarea posibilităților 
de actualizare a altor părți de vorbire, printre care verbul şi pronumele. 

Perspectiva generativistă asupra actualizării s-a dovedit a fi una extrem de provocatoare. 
În această direcţie de cercetare a limbajului s-a întreprins deja atât de mult, încât în cursul 
diverselor investigaţii asupra limbilor s-au descoperit extrem de multe situaţii problematice, 
dar foarte interesante. Am profitat de scoaterea la lumină a acestora, de categorizarea lor, de 
descrierea cazurilor în care ele pot apărea, pentru a le analiza din punctul de vedere al 
actualizării şi am constatat că, aşa cum am menţionat deja, generativismul are la îndemână 
multe instrumente utile pentru a investiga acest fenomen. 

Din primele etape ale generativismului rețin doar preocuparea pentru statutul articolului 
definit, şi acesta analizat şi descris doar pentru limba engleză. Etapele ulterioare de cercetare 
scot la iveală cazuri extrem de interesante din punctul de vedere al actualizării, aşa cum ar fi, 
spre exemplu, substantivele fără determinant, determinantii expletivi sau subiectul nul. Am 
reţinut, din aceste etape de investigare, şi ipoteze extrem de provocatoare, precum aceea 
emisă de către Steven Paul Abney, numită ipoteza DP (determiner phrase), prin care se 


propune ca grupul nominal să nu mai aibă drept cap un substantiv, ci un determinant, NP 

fiind, astfel, transformată în DP. Această ipoteză a fost dezvoltată ulterior de către Roberto 
Zamparelli în ipoteza grupului determinant multi-stratificat, analizată şi ea în paginile ultimei 
secţiuni. 

Am încheiat capitolul final cu o comparaţie rezumativă a realizării fenomenului 
actualizări in integralism, respectiv în generativism, în care am mai subliniat încă o dată 
punctele comune şi diferenţele în modul de abordare a acestui proces, din perspectiva celor 
două orientări lingvistice. 

Mă întorc, la finalul demersului pe care îl închei aici, la exact remarcile de început, 
legate de lunga sa istorie şi fac acest lucru pentru că este acum momentul unei importante 
mărturisiri. Rolul ei nu este doar acela de a mai arunca puţină lumină asupra întregului proces 
de concepere, elaborare, renunțare şi revenire care caracterizează, probabil, majoritatea 
tezelor de doctorat, ci şi acela de a lăsa o poartă deschisă spre o posibilă continuare a acestei 
întreprinderi. 

Revin la menţiunea făcută undeva în corpul lucrării că studiul Determinación y entorno 
nu s-a bucurat de toată atenţia pe care, cu siguranţă, ar fi meritat-o din partea lingviştilor, 
lucru observat chiar de către autorul său. Am pomenit, de asemenea, explicația pe care 
Coseriu însuşi o oferă pentru această situaţie, una care rezidă în complexitatea studiului ce stă 
şi la baza scrierii de față. Despre fiecare secţiune a studiului, afirmă Coşeriu, se poate scrie un 
tratat. Totul e acolo in nuce. Determinación y entorno are încă multe de oferit oricărui lingvist 
dispus să se angajeze într-o lectură atentă, care nu poate fi decât revelatoare şi, în acelaşi timp, 
provocatoare şi productivă. 

Lucrarea de faţă reprezintă, de fapt, prima jumătate a demersului pe care mi l-am propus 
atunci când am initiat-o. Aceasta deoarece studiul de la care am pornit oferă o deschidere nu 
doar spre discuţia cu lingvistica generativă, una încercată, la mai multe niveluri aici, ci şi spre 
un dialog cu dezvoltările spectaculoase din secolul XX ale cercetării limbajului pe filieră 
pragmatistă. Dacă drumul deschis în studiul coşerian pentru cercetarea fenomenului 
determinării a fost parcurs aici, într-o anumită măsură, cel extrem de interesant destinat 
aprofundării conceptului de entornos [cadre] a rămas, în ceea ce mă priveşte, în stadiul de 
proiect. Construcţia ar fi fost completă în condiţiile în care, pe lângă conturarea unei viziuni 
de ansamblu asupra lingvisticii integrale, pe de o parte, şi a celei generative, pe de altă parte, 
finalizate prin studiul asupra determinării, as fi realizat acelaşi tip de demers punând faţă în 
faţă integralismul şi pragmatica (în special în dezvoltările sale de orientare cognitivă). Ar fi 
urmat să investighez apoi modul în care cadrele ar putea fi tratate în cele două orientări 
lingvistice. Acesta a fost proiectul initial, din care, în special din rațiuni de spaţiu necesar, am 
ales să realizez aici doar prima jumătate, considerând, totodată, că o concretizare a celei de-a 
doua ar fi extrem de interesantă ca demers şi ca potenţial rezultat. 

Din domeniul determinării, de fapt, am acordat o atenţie specială doar momentului 


iniţial de realizare a sa, şi anume actualizării, orientării semnificatelor către designate. Toate 

celelalte aspecte ale acestui fenomen, începând cu discriminarea şi terminând cu identificarea, 
merită un studiu aprofundat, ce ar putea aduce mult mai multă lumină asupra relației dintre 
semnificat şi designat şi asupra proceselor interne de realizare a actului de vorbire, de 
realizare a sensului la nivelul vorbitorului şi al ascultătorului. 

O altă zonă de deschidere pentru o cercetare ulterioară ar reprezenta, de fapt, 
continuarea uneia dintre părțile lucrării de faţă, a celei privitoare la compararea bazelor 
epistemologice, a conceptelor şi metodologiei specifice, ca şi a dezvoltărilor posibile, inerente 
lingvisticii integrale şi celei generative. Ambele aceste orientări în investigația limbajului şi a 
limbilor merită nu doar o atenţie sporită faţă de aspectele abordate deja aici, dar şi un demers 
care să pună faţă în faţă ultimele dezvoltări ce le caracterizează, aducând la zi prezentarea 
comparativă a ceea ce s-a realizat deja în cele două orientări şi a potenţialului de care ambele 
teorii dispun încă. 

Cu multumirea faţă de un demers dus, în cele din urmă, la capăt, cu pasiune şi reinnoite 
revelații, cu speranţa că rezultatul acestui studiu va fi destul de convingător pentru lectorul 
dispus să îi acorde din timpul său, dar şi cu perspectiva continuării cercetării în domeniu, 


închei aici o primă etapă a acestui proces şi las calea deschisă spre cele care au să urmeze. 

